
LIVRE  SEPTIEME. 


Proposition  de  Philippe  de  Comines,  touchant  ce  qu'il 
pretend  escrire  par  les  memoires  (0  suivais  du 
roy  Charles  VIII,  fils  dudit  roy  Louis  XI  de  ce 

NOM  ,  APRÈS  TOUTESFOIS  QUELQUE  OMISSION  DONNÉES 
DEPUIS  LE  DECEDS  DE  CE  PRINCE  JUSQUES  A  LA  R.EPRISE 
DE  SON  DISCOURS. 

.Pour  continuer  les  Mémoires  par  moy  Philippe  de 
Comines  encommencez,  des  faits  et  gestes  durant  le 
règne  du  feu  roy  Louis  XI,  que  Dieu  absolve  ,  main- 
tenant vous  veus  dire  comme  il  advint  que  le  roy 
Charles  VIII  son  fils,  entreprit  son  voyage  d'Italie, 
auquel  je  fus.  Et  partit  ledit  seigneur  de  la  ville  de 
Vienne,  qui  est  au  Dauphiné,  le  vingt  et  troisiesme 
d'aoust,ran  i494> et  fat  de  retour  dudit  voyage  en  son 

(l)  II  ne  se  trouve  aucun  manuscrit  des  deux  livres  suivans. 

i3.  i 


2  MEMOIRES 

royaume,  environ  le  mois  d'octobre,  95.  Avant  l'en- 
treprise duquel  voyage,  il  y  eut  mainte  disputation, 
sçavoir  s'il  iroit  ou  non  :  car  l'entreprise  sembloit  à 
toutes  gens  sages  et  expérimentez,  tre's-dangereuse  : 
et  n'y  eut  que  luy  seul,  qui  la  trouva  bonne:  et  un 
appelle'  Estienne  de  Vers,  natif  de  Languedoc,  homme 
de  petite  lignée,  qui  jamais  n'avoit  veu  n'y  entendu 
nulle  chose  au  faict  de  la  guerre.  Un  autre  s'en  estoit 
meslé  jusques  là,  à  qui  le  cœur  faillit,  homme  de 
finances,  appelle  le  gênerai  Brissonnet;  qui  depuis, 
à  cause  dudit  voyage,  a  eu  de  grands  biens  en  l'E- 
glise, comme  d'estre  cardinal,  et  avoir  beaucoup  de 
bénéfices.  L'autre  avoit  ja  acquis  beaucoup  d'héri- 
tages ,  et  estoit  seneschal  de  Beaucaire,  et  président 
des  comptes  à  Paris:  et  avoit  servi  ledit  Boy,  en 
son  enfance,  très-bien,  de  valet-de-chambre  :  et  ces- 
tuy-là  y  attira  ledit  gênerai;  et  eux  deux  furent  cause 
de  ladite  entreprise,  dont  peu  de  gens  les  loiïoient, 
et  plusieurs  les  blasmoient.  Car  toutes  choses  néces- 
saires à  une  si  grande  entreprise  leur  defailloient  :  car 
le  Roy  estoit  trés-jeune  :  foible  personne,  plein  de 
son  vouloir,  peu  accompagné  de  sages  gens,  ne  de  bons 
chefs:  et  n'avoit  nul  argent  contant.  Car  avant  que  par- 
tir ils  empruntèrent  cent  mille  francs  de  la  banque  de 
Soli  (0  à  Gennes,  à  grosinterest  pour  cent,  de  foire 
en  foire,  et  en  plusieurs  autres  lieux,  comme  je  diray 
après.  Ilsn'avoyent  ne  tentes, ne  pavillons:  et  si  com- 
mencèrent en  hyver  à  entrer  enLombardie.  Une  chose 
avoyent  ils  bonne,  c'estoit  une  gaillarde  compagnie, 
pleine  de  jeunes  gentils-hommes,  mais  en  peu  d'o- 
beissance.  Ainsi  faut  conclure  que  ce  voyage  fut  con- 
(0  Sauly ,  selon  les  annales  de  Gennes  ,  par  Agostino  Justiniano. 

duit  de  Dieu,  tant  à  l'aller  qu'au  retourner  :  car  le 
sens  des  conducteurs,  que  j'ay  dit,  n'y  servit  degueres. 
Toutesfois  ils  pouvoient  bien  dire  qu'ils  furent  cause 
de  donner  grand  honneur  et  grande  gloire  à  leur 
maistre. 

CHAPITRE  PREMIER. 

Comment  le  duc  René  (0  de  Lorraine  vint  en  France A 
demander  la  duché  de  Bar ,  et  la  comté  de  Pro- 
vence,  que  le  roy  Charles  tenoit  ;  et  comment  il 
faillit  à  entrer  au  royaume  de  N aples ,  qu  ilpreten- 
doit  sien j  comme  le  Roy:  et  quel  droit  y  av oient 
tous   deux. 

Estant  le  Roy,  dont  je  parle,  en  l'aage  de  son 
couronnement  (2),  qui  fut  de  quatoize  ou  quinze  ans, 
vint  vers  luy  le  duc  de  Lorraine,  demander  la  duché 
de  Bar,  que  le  roy  Louis  XI  tenoit,  et  la  comté  de 
Provence,  que  le  roy  Charles  d'Anjou  son  cousin  (3) 
germain  laissa  audit  roy  Louis  XI ,  par  son  trespas 
et  testament;  car  il  mourut  sans  enfans.  Le  duc  de 
Lorraine  la  vouloit  dire  sienne,  parce  qu'il  estoit 
fils  de  la  fille  du  roy  René  de  Cécile,  duc  d'Anjou  et 
comte  de  Provence  :  et  disoit  que  le  roy  René  luy 
avoit  fait  tort,  et  que  le  roy  Charles  d'Anjou  dont 
je  parle,  n'estoit  que  son  neveu,  fils  de  son  frère  le 

(0  René  II ,  duc  de  Lorraine ,  le  même  qui  avoit  défait  le  duc  Charles 
de  Bourgogne  devant  Nanci,  en  1 477-  ~~"  W  Charles  VIII  fut  sacré  à 
Reims  le  3o  mai  \[\%\.  —  {?)  C'est-à  dire,  cousin  germain  de  Louis. 

I. 

comte  du  Maine,  et  luy  estoit  fils  de  sa  fille  ;  et  l'antre 
disoit,  que  Provence  ne  pouvoit  aller  à  fille  par  leurs 
testamens.  fin  effet  Bar  fut  rendu,  où  le  Roy  ne  de- 
mandoit  qu'une  somme  d'argent;  et  pour  avoir  grande 
faveur  et  grands  amis,  et  par  especial  le  duc  Jehan 
de  Bourbon,  qui  estoit  vieil,  et  en  vouloitespouserla 
sœur,  eut  estât  bon  du  Roy,  et  cent  lances  de  charge, 
et  luy  fut  baillé  trente  et  six  mille  Francs  fan,  pour 
quatre  années,  pendant  lequel  temps  se  cognoistroit 
du  droict  de  ladite  comté.  Et  estoit  à  cette  délibéra- 
tion et  conclusion  (car  j'estois  de  ce  conseil  qui  avoit 
esté  lors  créé,  tant  par  les  proches  parens  du  Roy, 
que  par  les  trois  Estats  du  royaume)  Estienne  de 
VersCO,  dont  j'ay  parlé  :  qui  ja  avoit  acquis  quelque 
chose  en  Provence  :  et  avoit  en  fantaisie  ce  fait  de 
Naples,  fit  dire  par  le  Roy,  aussi  jeune  qu'il  estoit 
lors,  sa  sœur  duchesse  de  Bourbon  présente,  à  mon- 
sieur de  Comminges,  du  Lau  (car  ces  deux  estoient 
aussi  du  conseil)  et  moy ,  que  nous  tinssions  la  main, 
à  ce  qu'il  ne  perdit  point  cette  comté  de  Provence  : 
et  fut  avant  l'appointement  dont  j'ay  parlé. 

Avant  les  quatre  ans  passez  se  trouvèrent  quelques 
clercs  de  Provence  qui  vindrent  mettre  en  avant  cer- 
tains testamens  du  roy  Charles  le  premier,  frère  de 
sainct  Louys:  et  d'autres  roys  de  Cécile,  qui  estoient 
de  la  maison  de  France,  et  entre  autres  raisons  di- 
soient que  non  point  seulement  la  comté  de  Provence 
appartenoit  audit  Roy,  mais  le  royaume  de  Cécile,  et 
autres  choses  possédées  par  la  maison  d'Anjou,  et  que 
ledit  duc  de  Lorraine  n'y  avoit  rien  (toutesfois  aucuns 
vouloient  dire  autrement)  et  s'adressoient  tous  ceux- 

(*)  On  préiend  que  son  nom  étoit  Etienne  de  Vesc. 

là  audit  Estienne  de  Vers,  qui  nourrissoit  son  maistre 
en  ce  langage  :  que  ce  roy  Charles  dernier  mort, 
comte  de  Provence,  fils  de  Charles  d'Anjou,  comte 
du  Maine,  et  neveu  du  roy  René,  luy  (0  avoit  laissé 
par  son  testament  :  car  le  roy  René  l'institua  en  son 
lieu  avant  que  de  mourir,  et  le  préféra  devant  ledit 
duc  de  Lorraine,  qui  estoit  fils  de  sa  fille.  Et  disoient 
que  le  roy  René  CO  fit  cela  à  cause  desdits  testamens, 
faicts  par  ce  Charles  premier  et  sa  femme  comtesse  de 
Provence,  disans  que  le  royaume  et  comté  de  Pro- 
vence, ne  pouvoient  estre  séparez,  ny  aller  à  fille,  tant 
qu'il  y  eut  fils  de  la  lignée  ;  et  que  semblable  testa- 
ment firent  les  premiers  venans  après  eux,  comme 
fut  Charles  le  second  audit  royaume. 

En  ce  temps  desdites  quatre  années,  ceux  qui  gou- 
vernoient  ledit  Roy,  (qui  estoient  le  duc  et  duchesse 
de  Bourbon,  et  unchambelan,  appelle  le  seigneur  de 
Graville  (3),  et  autres  chambelans:  qui  en  ce  temps 
eurent  grand  règne)  appellerent  en  Cour,  en  autho- 
rité  et  crédit,  ledit  duc  de  Lorraine,  pour  en  avoir 
support  et  aide;  car  il  estoit  homme  hardy,  et  plus 
qu'homme  de  Cours  :  et  leur  sembioit  qu'ils  s'en  des- 
chargeroient  bien  quand  il  seroit  temps  ;  comme  ils 
firent,  quand  ils  se  sentirent  assez  forts,  et  que  la 
force  du  duc  d'Orléans,  et  de  plusieurs  autres,  dont 
avez  ouy  parler,  futdiminuée.  Aussi  ne  peurent-ils  plus 
tenir  ledit  duc  de  Lorraine,  les  quatre  ans  passez, 
sans  luy  bailler  ladite  comté,  ou  l'asseurer  à  certains 
temps,  et  par  escrit,  et   tousjours  payer  les  trente 

(')  Luy  :  se  doit  entendre  du  roi  Louis  XI.  —  (2)  Le  roi  René  mou- 
rut en  148 1.  —  t3)  Louis  Malet ,  seigneur  de  Graville ,  depuis  amiral 
de  France.  Voyez  ci-après,  livre  8,  chap.  23. 

six  mille  francs;  en  quoy  ne  se  peurent  accorder;  et 
à  cette  cause,  il  partit  tre's-mal  content  d'eux,  de  la 
Cour. 

Quatre  ou  cinq  mois  avant  son  partement  de 
Cour,  luy  advint  une  bonneaventure  (0,  s'il  l'eust  sceu 
entendre  ;  tout  le  royaume  de  Naples  se  rebella  contre 
le  roy  Ferrand ,  pour  la  grande  tyrannie  de  luy  et 
de  ses  enfans,  et  se  donnèrent  tous  les  barons,  et  les 
trois  parts  du  royaume  à  l'Eglise  (2).  Toutesfois  ledit 
roy  Ferrand,  qui  fut  secouru  des  Florentins,  les  près- 
soit  fort;  et  par  ce  le  Pape,  et  lesdits  seigneurs  du 
royaume,  qui  s'estoient  rebellez,  mandèrent  ledit  duc 
de  Lorraine,  pour  s'en  faire  roy;  et  long-temps  l'atten- 
dirent des  gale'es  à  Gennes ,  et  le  cardinal  de  Sainct 
Pierre  0)  ad-vîncula,  cependant  qu'il  estoit  en  ces 
broiiillis  de  Cour,  et  sur  son  de'part  :  et  avoit  avec  luy 
gens  de  tous  les  seigneurs  du  royaume,  qui  le  près- 
soient  de  partir. 

Fin  de  compte,  le  Roy  et  son  conseil  monstroient 
en  tout  et  partout,   de  luy  vouloir  aider:  et  luy  fut 

(0  Le  soulèvement  du  royaume  de  Naples  contre  le  roi  Ferrand 
arriva  vers  Pan  1 488. 

(2)  ferrand  ou  Ferdinand  avoit  refusé  de  payer  au  Pape  le  cens  de 
quarante  mille  é'  us  ,  sous  prétexte  que  le  comtat  d'Avignon  n'avoit  été 
cédé  par  la  reine  Jeanne  au  saint-siége,  que  pour  tenir  lieu  de  ce  tri- 
but :  Innocent  "VIII,  offensé  de  ce  refus,  et  excité  par  les  grands  du 
royaume,  leva  une  armée  dont  il  donna  le  commandement  à  Robert 
de  San-Severin,  et  appela  le  duc  René,  comme  roi  légitime  de  Na- 
ples. Le  duc  se  mit  sur-le-champ  en  roule 5  mais  quand  il  fut  à  Lyon, 
le  Roi  lui  fit  défendre  de  passer  outre,  disant  qu'il  vouloit  terminer 
lui-même  celte  querelle,  qui  le  concernoit  seul ,  les  rois  René  et  Charles 
d'Anjou  lui  ayant  cédé  leurs  droits. 

(3)  Julien  de  la  Rovére.  depuis  Pape  sous  le  nom  de  Jules  II,  dont 
il  a  élé  parlé  sous  le  règne  de  Louis  XL 

promis  soixante  mille  francs  :  dont  il  en  eut  vingt 
mille,  le  reste  se  perdit,  et  luy  fut  consenty  mener 
les  cent  lances  qu'il  avoit  du  Roy,  et  envoyer  ambas- 
sades par  tout  en  sa  faveur.  Toutesfois  le  R.oy  estoit 
ja  de  dix-neuf  ans,  ou  plus,  nourry  de  ceux  que  j'ay 
nommez:  qui  luy  disoient  journellement,  que  ledit 
royaume  de  Naples  luy  devoit  appartenir.  Je  le  dis 
volontiers,  parce  que  souvent  petites  gens  en  me- 
noient  grande  noise  :  et  ainsi  le  sceus  par  aucuns  de 
ces  ambassadeurs,  qui  alloient  à  Rome,  Florence, 
Gennes,  et  ailleurs,  pour  ledit  duc  de  Lorraine;  et  le 
sceus  mesmement  par  ledit  duc  propre  :  qui  vint  passer 
par  Moulins,  où  lors  me  tenois,  pour  les  différends 
de  Cour,  avec  ledit  duc  Jehan  de  Bourbon.  Ja  son  en- 
treprise estoit  demy  perdue,  pour  la  longue  attente  : 
et  allay  au-devant  de  luy,  combien  que  ne  luy  fusse 
tenu  ;  car  il  m'avoit  aide'  à  chasser  de  la  Cour,  avec 
rudes  et  folles  paroles.  Il  me  fit  la  plus  grande  chère 
du  monde,  soy  doulant  de  ceux  qui  demeuroient  au 
gouvernement.  Il  fut  deux  jours  avecques  le  duc  Jehan 
de  Bourbon  :  et  puis  tira  vers  Lyon. 

En  somme,  ses  amis  estoient  si  las  et  si  foulez  pour 
l'avoir  attendu,  que  le  Pape  avoit  appointé,  et  les 
barons  du  royaume  aussi,  lesquels  sur  la  seureté  du- 
dit  appointement,  allèrent  a  Naples:  où  tous  furent 
pris,  combien  que  le  Pape,  les  Vénitiens  et  le  roy 
d'Espagne,  et  les  Florentins,  s'estoient  obligez  de  faire 
tenir  ledit  appointement,  et  eussent  juré  et  promis 
leur  seureté.  Le  prince  de  Salerne  eschappa ,  qui  vint 
par  deçà  :  et  ne  voulut  point  estre  compris  audit  ap- 
pointement, cognoissant  ledit  Ferrand.  Ledit  duc  de 
Lorraine  s'en  alla  bien  honteux  en  son  pays:  et  onques 

puis  n'eut  authorité  vers  le  Roy:  et  perdit  ses  gens- 
d'armes,  et  les  trente-six  mille  francs  qu'il  avoit  pouf 
Provence j  et  jusques  à  cette  heure  (qui  est  l'an  i497) 
est  encores  en  cet  estât  (0. 

CHAPITRE  IL 

Comment  le  prince  de  Salerne,  du  royaume  de  Na- 
ples j,  vint  en  France;  et  comment  Ludovic  Sforce, 
surnommé  le  More,,  et  luy,  tas  choient  à  faire  que 
le  Roy  mena.st  guerre  au  roy  de  flapies,  et  pour 
quelle  cause. 

Ledit  prince  de  Salerne  (2)  alla  à  Venise  (  parce 
qu'il  y  avoit  grande  accointance)  et  avec  luy  trois  de 
ses  neveux,  enfans  du  prince  de  Bisignan ,  où  de- 
mandèrent conseil  (comme  m'a  dit  ledit  prince)  à  la 
seigneurie,  où  il  leur  plaisoit  mieux  qu'ils  tirassent, 
ou  vers  ledit  duc  de  Lorraine,  ou  devers  le  roy  de 
France,  ou  d'Espagne.  Il  me  dist  qu'ils  luy  respon- 
dirent ,  que  le  duc  de  Lorraine  estoit  un  homme  mort , 
et  qu'il  ne  les  sçauroit  ressourdre.  Le  roy  d'Espagne 
seroit  trop  grand,  s'il  avoit  le  royaume,  avec  l'isle 
de  Cécile,  et  les  autres  choses  qu'il  avoit  en  ce  gouffre 
de  Venise  :  et  qu'il  estoit  puissant  par  mer  :  mais 
qu'ils  lr,y  conseilloient  d'aller  en  Fiance,  et  qu'avec 

(lN  Cestdonc  en  1 497  que  Fauteur  écrivit  la  présente  suite  de  ses 
Mémoires.  Ce  fait  nous  avoit  échappé  lors  de  la  rédaction  de  la  notice 
sur  Comines.  (  t'oyez  le  t.  i  1,  p.  il\i.) 

^)  Le  prince  de  Salerne,  qui  se  réfugia  en  France  en  1489,  étoit 
Antoine  de  San-Severin. 

les  roys  de  France,  qui  avoient  esté  audit  royaume  y 
ils  avoient  eu  bonne  amitié  et  bon  voisin.  Et  croy 
qu'ils  ne  pensoient  point  que  ce  qui  en  advint  après, 
deut  advenir.  Ainsi  vindrent  ces  barons  dessusdits  en 
France,  et  furent  bien  recueillis,  mais  pauvrement 
traitez  de  biens.  Ils  firent  grande  poursuite  environ 
deux  ans  :  et  du  tout  s'adressoient  à  Estienne  de  Vers, 
lors  seneschal  de  Beaucaire ,  et  chambelan  du  Roy. 

Un  jour  vivoient  en  espérance,  autre  au  contraire: 
et  faisoient  diligence  en  Italie,  et  par  especial  à  Mi- 
lan :  où  avoit  pour  duc  Jean  Galeas,  non  pas  le 
grand,  qui  est  enterré  aux  Chartreux  de  Pavie,  mais 
celuy  qui  estoit  fils  du  duc  Galeas,  et  de  la  duchesse 
Bonne,  fille  de  Savoye  (0,  qui  estoit  de  petit  sens. 
Elle  eut  la  tutelle  de  ses  enfans  :  et  l'ay  veue  en  grande 
authorité,  estant  veufve,  conduite  par  un  appelle  mes- 
sire  Cico  (2),  secrétaire,  nourry  de  long-temps  en 
cette  maison  :  qui  avoit  chassé  et  confiné  tous  les  frères 
du  duc  Galeas,  pour  la  seureté  de  ladite  dame  et  de 
ses  enfans.  Entre  les  autres  avoit  chassé  un  appelle  le 
seigneur  Ludovic  (qui  depuis  fut  duc  de  Milan)  qu'elle 
rappella  depuis,  estant  son  ennemy,  et  en  guerre 
contre  elle  :  et  le  seigneur  Robert  de  Sainct-Severin , 
vaillant  capitaine,  que  pareillement  avoit  chassé  le- 
dit Cico. 

Pour  conclusion,  par  le  moyen  d'un  jeune  homme, 
qui  trenchoit  devant  elle ,  natif  de  Ferrare,  de  petite 
lignée,  appelle  Antoine  Thesin  (3),  elle  les  rappella 
par  sotise,  cuidant  qu'ils  ne  fissent  nul  mal  audit 

(•)  Bonne  de  Savoie,  mère  et  tutrice  de  Jean  Galeas,  duc  de  Milan. 
—  (*)  Cico  :  il  est  nommé  Cecco,  dans  Machiavel.  —  $)  Thesin  :  ow 
Tassino,  suivant  Machiavel. 

Cico  :  et  ainsi  l'avoient  juré  et  promis.  Le  tiers  jour 
après,  le  prirent  et  le  passèrent  dedans  une  pipe,  au 
travers  de  la  ville  de  Milan  :  car  il  estoit  allie'  par 
mariage  avecques  aucun  des  vicomtes  ;  et  veut  l'on 
dire  que,  s'il  eust  esté  en  la  ville,  qu'ils  ne  l'eussent 
osé  prendre;  et  si  vouloit  le  seigneur  Ludovic,  que 
le  seigneur  Robert  de  Sainct-Severin,  qui  venoit,  le 
rencontrast  en  cet  estât ,  pource  qu'il  haïssoit  à  mer- 
veilles ledit  Cico  :  et  fut  mené  à  Pavie  en  prison  au 
chasteau,  où.  depuis  il  mourut. 

Ils  mirent  ladite  dame  en  grand  honneur,  ce  luy 
sembloit,  et  luy  complaisoient  ;  et  eux  tenoient  le 
conseil,  sans  luy  dire,  sinon  ce  qui  leur  plaisoit;  et 
plus  grand  plaisir  ne  luy  pouvoient-ils  faire,  que  de 
ne  luy  parler  de  rien.  A  cet  Antoine  Thesin  luy  lais- 
soient  donner  ce  qu'elle  vouloit:  et  le  logeoient  prés 
de  sa  chambre  :  et  la  portoit  à  cheval  derrière  luy, 
par  la  ville,  et  estoient  toutes  festes  et  dances  leans  ; 
mais  il  ne  dura  gueres,  par  adventure  demy  an.  Elle 
fit  beaucoup  de  biens  audit  Thesin  :  et  les  bougettes  (  ■  ) 
des  couriers  s'adressoient  à  luy  :  et  y  sortit  grande 
envie,  avec  le  bon  vouloir  que  le  seigneur  Ludovic, 
oncle  des  deux  enfans,  avoit  de  se  faire  seigneur, 
comme  il  fit  après.  Un  matin  luy  osterent  ses  deux 
fils ,  et  les  mirent  au  donjon  ,  qu'ils  appelloient  la 
Roque:  et  à  ce  s'accordèrent  ledit  seigneur  Ludovic,  le 
seigneur  Robert  de  Sainct-Severin,  un  appelle  de  Peî- 
levoisin,  qui  gouvernoit  la  personne  dudit  jeune  duc, 
et  le  capitaine  de  la  Roque  :  qui  jamais  depuis  la  mort 
du  duc  Galeas,  n'en  .estoit  sorty,  ny  ne  fit  de  long- 
temps après,  jusques  à  ce  qu'il  fut  pris  par  tromperie 

(*)  Bougettes  :  valises. 

dudit  seigneur  Ludovic,  et  par  la  folie  de  son  maistre, 
qui  tenoit  de  la  condition  de  la  mère,  et  n'estoit  gueres 
sage. 

Apres  ces  enfans  mis  en  ladite  Roque  par  les  des- 
susdits, ils  mirent  la  main  sur  le  trésor  (qui  estoit 
en  ce  temps  le  plus  grand  de  la  chrestienté)  et  luy  en 
firent  rendre  compte  :  et  fut  fait  trois  clefs,  dont  elle 
eut  Tune:  mais  onques  puis  n'y  toucha.  Ils  la  firent 
renoncer  à  la  tutelle,  et  fut  créé  tuteur  le  seigneur 
Ludovic.  Et  davantage  escrivirent  en  plusieurs  lieux, 
et  par  especial  en  France,  lettres  que  je  vis,  à  sa 
grande  honte,  en  la  chargeant  de  cet  Antoine  Thesin 
et  autre  cluse.  Audit  Thesin  ne  fut  méfiait,  mais  fut 
renvoyé:  et  le  sauva  ledit  seigneur  Robert,  et  aussi 
ses  biens.  P]n  cette  Roque  n'entroient  point  ces  deux 
grands  hommes ,  comme  ils  vouloient  ;  car  le  capitaine 
y  avoit  son  frère,  et  bien  cent  cinquante  hommes  à 
gages ,  et  faisoit  garder  la  porte  quand  ils  y  entroient, 
et  n'y  menoient  jamais  qu'un  homme  ou  deux  avec 
eux  ;  et  dura  cecy  fort  longuement. 

Cependant  sourdit  grand  différend  entre  ledit  sei- 
gneur Ludovic  et  Robert  de  Sainct-Severin ,  comme 
il  est  bien  de  coustume  (  car  deux  gros  personnages 
ne  se  peuvent  endurer)  et  demeura  le  pré  au  seigneur 
Ludovic:  et  l'autre  s'en  alla  au  service  des  Vénitiens. 
Toutesfois,  puis  après  il  revint  deux  de  ses  enfans  au 
service  dudit  seigneur  Ludovic  et  de  l'Estat  de  Milan  : 
qui  furent  Galeas,  et  le  comte  de  Messire  Cajazze. 
Aucuns  dient  du  scen  dudit  père:  les  autres  dient  que 
non.  Mais  comment  que  ce  fust,  ledit  seigneur  Ludo- 
vic les  prit  en  grand  amour:  et  s'en  est  fort  bien  servy, 
et  fait  encores  aujourd'huy.  Et  faut  entendre  que  leur 

père,  le  seigneur  Robert  de  Sainct-Severin,  estoit  de 
la  maison  de  Sainct-Severin,  sailly  d'une  fille  bâtarde: 
mais  ils  ne  font  point  grande  différence  au  pays  d'I- 
talie d'un  enfant  bâtard  à  un  légitime.  Je  dis  cecy, 
parce  qu'ils  aidèrent  à  conduire  notre  entreprise  du 
pays  d'Italie  ^  tant  en  faveur  du  prince  de  Salerne 
(dont  j'ay  parlé)  qui  est  chef  de  ladite  maison  de 
Sainct-Severin,  que  pour  autres  causes  que  je  diray 
après. 

Ledit  seigneur  Ludovic  commença  tost  à  monstrer 
de  fort  vouloir  garder  son  authorité:  et  fit  faire  raon- 
noye,  où  le  duc  estoit  empraint  d'un  costé,  et  luy  de 
l'autre  ;  qui  faisoit  murmurer  beaucoup  de  gens.  Ledit 
duc  fut  marié  avec  la  fille  du  duc  de  Calabre  :  qui 
depuis  fut  roy  Alphonse,  après  la  mort  de  sondit 
père  le  roy  Ferrand,  roy  de  Naples.  Ladite  fille  es- 
toit fort  courageuse  :  et  eut  volontiers  donné  crédit 
à  son  mary ,  si  elle  eust  peu  ;  mais  il  n'estoit  pas  gueres 
sage,  et  reveloit  ce  qu'elle  luy  disoit.  Aussi  fut  long- 
temps en  grande  authorité  le  capitaine  de  cette  Roc- 
que  de  Milan  :  qui  jamais  ne  sailloit  de  dedans  : 
et  s'y  commença  à  engendrer  des  soupçons:  et  quand 
l'un  fils  sailloit,  l'autre  demeuroit  dedans.  Pour  abré- 
ger ce  propos,  environ  un  an  ou  deux  avant  que  allas- 
sions en  Italie,  ledit  seigneur  Ludovic,  venant  de  de- 
hors avec  ledit  duc,  pour  luy  faire  dommage,  l'amena 
pour  descendre  à  ladite  Rocque,  comme  ils  avoient 
de  coutume.  Le  capitaine  venoit  sur  le  pont-levis, 
et  gens  à  l'entour  de  luy,  pour  baiser  la  main  audit 
duc,  comme  est  leur  coustume  \  cette  fois  estoit  le 
duc  un  peu  hors  du  pont,  et  fut  contraint  ledit  capi- 
taine de  passer  un  pas,  par  aventure,  ou  deux,  tant 

que  ces  deux  enfans  de  Sainct-Severin  le  saisirent, 
et  autres  qui  estoient  à  l'entour  d'eux.  Ceux  de  dedans 
levèrent  le  pont:  et  ledit  Ludovic  fit  allumer  un  bout 
de  bougie,  jurant  qu'il  leur  feroit  trencher  la  teste, 
s'ils  ne  rendoient  la  place  avant  la  chandelle  bruslée, 
ce  qu'ils  firent;  et  pourveut  bien  ladite  place,  et 
seurement  pour  luy ,  et  parlant  tousjours  au  nom  du 
duc,  et  fit  un  procès,  à  ce  bon-homme,  disant  qu'il 
avoit  voulu  bailler  la  place  à  l'Empereur  :  et  fit  ar- 
rester  aucuns  AHemans,  disans  qu'ils  traitoient  ce 
marché  :  et  puis  les  laissa  aller  ;  et  fit  décapiter  un 
sien  secrétaire,  le  chargeant  d'avoir  guide'  cet  œuvre, 
et  un  autre  qui  disoit  qu'il  en  avoit  fait  lesdits  mes- 
sages." Ledit  capitaine  long-temps  il  tint  prisonnier: 
à  la  fin  le  laissa  aller,  disant  que  madame  Bonne  avoit 
une  fois  gagné  un  frère  dudit  capitaine,  pour  le  tuer, 
en  entrant  en  ladite  B.ocque,  et  que  ledit  capitaine 
l'en  avoit  gardé  :  parquoy  à  cette  heure  luy  sauvoit 
la  vie.  Toutesfois  je  croy  que  s'il  eust  esté  coupable 
(fun  tel  cas ,  comme  d'avoir  voulu  bailler  le  chasteau 
de  Milan  à  l'Empereur,  auquel  il  pourroit  prétendre 
droict  comme  empereur,  et  aussi  comme  duc  d'Aus- 
triche  (car  cette  maison  y  querelle  quelque  chose)  il 
ne  luy  eut  point  pardonné.  Aussi  c'eut  esté  un  grand 
mouvement  en  Italie  ;  car  tout  l'Estat  de  Milan  se  fut 
tourné  en  un  jour  ;  parce  que  du  temps  des  empe- 
reurs, ils  ne  payoient  que  demy  ducat  pour  feu ,  et 
maintenant  sont  fort  cruellement  traictez,  églises, 
nobles,  et  peuple,  et  en  vraye  tyrannie. 

CHAPITRE  III. 

Comment  la  duché  de  Milan  est  une  des  belles  pièces 
de  terre  et  de  plus  grant  valeur  qu'on  sache  trou- 
ver s  osté  le  gros  tribut  qui  y  est. 

Se  sentant  le  seigneur  Ludovic  saisi  de  ce  chasteau, 
et  la  force  des  gens-d'armes  de  cette  maison  sous  sa 
main,  pensa  de  tirer  outre;  car  qui  a  Milan,  il  a  son 
gouvernement,  et  toute  la  seigneurie;  car  les  princi- 
paux de  toute  la  seigneurie  y  demeurent  et  ceux  qui  ont 
la  garde  et  le  gouvernement  des  autres  places,  en 
sont.  Et  de  ce  que  contient  cette  duché,  je  ne  vis  ja- 
mais plus  belle  pièce  de  terre,  ne  de  plus  grande 
valeur  (0.  Car  quand  le  seigneur  se  contenteroit  de 
cinq  cens  mille  ducats  Tan,  les  subjets  ne  seroient 
que  trop  riches,  et  vivroit  ledit  seigneur  en  seureté  ; 
mais  il  en  levé  six  cens  cinquante  mille,  ou  sept  cens 
mille,  qui  est  grande  tyrannie  ;  aussi  le  peuple  ne 
demande  que  mutation  de  seigneur. 

Ce  voyant  le  seigneur  Ludovic,  avec  ce  que  dit  est, 
si  prés  d'achever  son  désir,  et  qui  estoit  marié  avec 
la  fille  du  duc  de  Ferrare ,  dont  il  avoit  plusieurs 
enfans,  il  mettoit  peine  de  gagner  amis,  tant  en  la- 
dite duché,  que  hors  d'Italie  ;  et  premièrement  s'allia 
des  Vénitiens,  à  la  préservation  de  leurs  Estats  :  des- 
quels il  estoit  grand  amy,  au  préjudice  de  son  beau- 

(0  Antoine  de  Lève  disoit  que  le  duché  de  Milan  valoit  mieux  que 
toute  l'Espagne.  Alciat  Tappeloit  Spéculum  et  arcem  tolius  llaliœ. 


DE  PHILIPPE  DE  COMINES.     [1491]  J5 

père,  a  qui  les  Vénitiens  avoientosté,  peu  auparavant, 
un  petit  pays,  appelle'  Polesan  (0:  qui  est  tout  en- 
vironne' d'eau,  et  abondant  à  merveilles  en  tous 
biens:  et  le  tiennent  les  Vénitiens  jusques  à  demie 
lieuë  de  Ferrare  ;  et  y  a  deux  bonnes  petites  villes, 
que  j'ay  veuè's  :  c'est  à  sçavoir  Rovigue  et  Labadie  (2)  ; 
et  se  perdit  lors  qu'il  faisoit  la  guerre  aux  Vénitiens , 
que  luy  seul  esmeut,  et  y  vint  depuis  le  duc  deCala- 
bre,  Alphonse,  à  son  secours,  du  vivant  de  Ferrand 
son  père,  et  le  seigneur  Ludovic  pour  Milan,  avec 
les  Florentins,  le  Pape,  et  Boulogne.  Toutesfois, 
estans  les  Vénitiens  presque  au-dessous,  au  moins 
ayans  le  pire,  et  fort  minez  d'argent,  et  plusieurs 
autres  places  perdues,  appointa  ledit  seigneur  Ludovic 
à  l'honneur  et  profit  des  Vénitiens:  et  revint  un  cha- 
cun au  sien,  fors  ce  pauvre  duc  de  Ferrare,  qui  avoit 
encommence'  ladite  guerre,  à  la  requeste  de  luy ,  et 
dudit  roy  Ferrand,  dont  ledit  duc  avoit  épousé  la 
fille  :  et  falut  qu'il  laissast  ausdits  Vénitiens  le  Po- 
lesan, qu'encores  tiennent:  et  disoit  l'on  que  le  sei- 
gneur Ludovic  en  eut  soixante  mille  ducats.  Toutes- 
fois  je  ne  sçay  s'il  est  vray;  mais  j'ay  veu  ledit  duc 
de  Ferrare  en  cette  créance.  Vray  est  que  pour  lors  il 
n'avoit  pas  épousé  sa  fille.  Et  ainsi  estoit  continué 
celte  amitié  entre  luy  et  les  Vénitiens. 

Nul  serviteur  ne  parent  du  duc  Jehan  Galeas  de 
Milan  ne  donnoit  empêchement  au  seigneur  Ludovic 
à  prendre  la  duché  pour  luy,  que  la  femme  dudit 
duc,  qui  estoit  jeune  et  sage,  et  fille  du  duc  Alphonse 

(')  Polesine,  suivant  Machiavel.  On  le  nomme  aujourd'hui  le  Polesin 
de  Rovigo  :  il  est  situé  enlre  le  Ferrarois  et  le  Pudouan. 
Va)  Rovigo  et  Labadia. 

de  Calabre,  que  par  devant  j'ay  nomme,  fils  aisné 
du  roy  Ferrand  de  Naples  ;  et  en  l'an  i4<)3,  com- 
mença ledit  seigneur  Ludovic  à  envoyer  devers  le  roy 
Charles  VIII,  de  présent  régnant,  pour  le  pratiquer 
de  venir  en  Italie ,  à  conquérir  ledit  royaume  de 
Naples,  pour  destruire  et  affoler  ceux  qui  le  posse- 
doient,  que  j'ay  momraez.  Car  estans  ceux-là  en  force 
et  vertu,  ledit  Ludovic  n'eut  osé  entreprendre  ce 
qu'il  fit  depuis.  Car  en  ce  temps-là  estoient  forts  et 
riches  ledit  Ferrand  roy  de  Cécile  (0,  et  son  fils  Al- 
phonse, et  fort  expérimentez  au  mestier  delà  guerre, 
et  estimez  de  grand  cœur,  combien  que  le  contraire 
se  veit  depuis:  et  ledit  seigneur  Ludovic  estoit  homme 
trés-sage,  mais  fort  craintif  et  bien  souple,  quand 
il  avoit  peur  (j'en  parle  comme  de  celuy  que  j'ay 
cognu,  et  beaucoup  de  choses  traicté  avecques  luy  ) 
et  homme  sans  foy,  s'il  voyoit  son  profit  pour  la 
rompre.  Et  ainsi  comme  dit  est,  l'an  i4y3,  commença  à 
faire  sentir  à  ce  jeune  roy  Charles  VIII,  de  vingt-deux 
ans,  des  fumées  et  gloires  d'Italie:  luy  remonstrant, 
comme  dit  est,  le  droict  qu'il  avoit  en  ce  beau  royaume 
de  Naples,  qu'il  luy  sçavoit  bien  blasonner  et  louer  : 
et  s'adressoit  de  toutes  choses  à  cet  Estienne  de  Vers 
(devenu  Seneschal  de  Beaucaire,  et  enrichy,  mais  non 
point  encore  à  son  gré)  et  au  gênerai  Brissonnet , 
homme  riche  et  bien  entendu  en  finances ,  grand  amy 
lors  dudit  seneschal  de  Beaucaire,  par  lequel  il  faisoit 
conseiller  audit  Brissonnet  de  se  faire   prestre  W, 

C1)  De  Cécile  :  il  s'agit  ici  du  royaume  de  Naples,  et  non  de  l'île  de 
Sicile.  Les  deux  ensemble  se  nomment  aujourd'hui  les  deux  Siciles. 

(a)  De  se  faire  prestre  :  Brissonnet  étoit  déjà  prêtre  j  il  ayoit  été 
pourvu  de  Févêché  de  Sainl-Malo,  en  1^90. 

et  qu'il  le  feroit  cardinal  :  à  l'autre  couchoit  d'un 
duché. 

Et  pour  commencera  conduire  toutes  ces  choses, 
ledit  seigneur  Ludovic  envoya  une  grande  ambassade 
devers  le  Roy,  à  Paris,  audit  an,  dont  estoit  chef  le 
comte  de  Cajazze  (0,  fils  aisné  dudit  Robert  de  Sainct- 
Severin  ,  dont  j'ay  parlé ,  lequel  trouva  à  Paris  le 
prince  deSalerne,  dont  il  estoit  cousin  ;  car  celuy-là 
estoit  chef  de  la  maison  de  Sainct-Severin  comme 
dessus  j'ay  dit:  et  estoit  en  France,  chassé  du  roy  Fer- 
rand,  comme  avez  entendu  ^paravant,  et  pourchas- 
soit  ladite  entreprise  de  Naples.  Avec  ledit  comte  de 
Cajazze  estoit  le  comte  Charles  de  Bellejoyeuse  (2),  et 
messire  Galeas  vicomte  du  Milannois;  tous  deux  es- 
taient fort  bien  accoustrez  et  accompagnez.  Leurs 
paroles  en  public  n'estoient  que  visilations,  et  paroles 
assez  générales,  et  estoit  la  première  ambassade  grande, 
qu'il  eut  envoyée  devers  ledit  seigneur.  Il  avoit  bien 
envoyé  par  avant  un  secrétaire,  pour  traicter  que  le 
duc  de  Milan,  son  neveu,  fust  receu  à  l'hommage  de 
Gennes  (3),  par  procureur,  ce  qu'il  fut,  et  contre 
raison  :  mais  bien  luy  pouvoit  le  Roy  faire  cette  grâce 
que  de  commettre  quelqu'un  à  le  recevoir  :  car  luy 
estant  en  la  tutelle  de  sa  mère,  je  la  receus  en  son 
chasteau  de  Milan  (4),  moy  estant  ambassadeur  de  par 
le  feu  roy  Louis  XI  de  ce  nom,  ayant  la  charge  ex* 
presse  de  ce  faire  :  mais  lors  Gennes  estoit  hors  de 

(O  Galéas,  prince  de  Salerne,  chef  de  la  maison  de  Sainl-Severin. 

—  (a)  Bellejoyeuse  :  Belzoioso  ,  selon  Marco  Guazzo  ;  Paul  Jove  le 
nomme  Balhianus.  —  (3,  Ce  fui  Louis  XI  qui  douna  aux  Galéas,  ducs 
de  Milan,  la  principauté  de  Gennes,  sauf  l'hommage  dû  à  la  France. 

—  (4)  Voyez,  pour  L'hommoge  du  duché  de  Gennes,  la  page  354  du 
t.  12. 

l3.  2 

leurs  mains,  et  la  tenoit  messire  Baptiste  de  Campe- 
fourgouse:  et  maintenant  que  je  dis,  le  seigneur  Lu- 
dovic l'avoit  recouvrée  :  et  donna  à  aucuns  chambe- 
lans  du  Roy,  huict  mille  ducats,  pour  avoir  ladite 
investiture  ;  lesquels  firent  grand  tort  à  leur  maistre  : 
car  ils  eussent  pu  par  avant  avoir  Gennes  pour  le  Roy , 
s'ils  eussent  voulu  :  et  si  argent  ils  en  dévoient  prendre 
pour  ladite  investiture  ,  ils  en  dévoient   demander 
plus  :  car  le  duc  Galeas  en  paya  une  fois  au  roy 
Louys  mon  maistre,  cinquante  mille  ducats:  desquels 
j'en  eus  trente  mille  escus  contant,  en  don,  dudit  roy 
Louys,  à  qui  Dieu  fasse  pardon;  toutesfois  ils  disoient 
avoir  pris  lesdits  huict  mille  ducats,  du  consente- 
ment du  Roy.  Ledit  Estienne  de  Vers ,  seneschal  de 
Beaucaire,  estoit  l'un  de  ceux  qui  en  prit  :  et  croy 
bien  qu'il  le  faisoit  pour  mieux  entretenir  ledit  sei- 
gneur Ludovic  pour  cette  entreprise  où  il  tendoit. 

Estans  à  Paris  les  ambassadeurs,  dont  j'ay  parlé  en 
ce  chapitre,  et  ayant  parlé  en  générai,  parla  à  part 
avec  le  Roy,  ledit  comte  de  Cajazze,  qui  estoit  en 
grand  crédit  à  Milan ,  et  encores  plus  son  frère  mes- 
sire Galeas  de  Sainct-Sevei  in ,  et  par  especial  sur  le 
faict  des  gens-d'armes  :  et  commença  à  offrir  au  Roy 
grands  services  et  aides,  tant  de  gens  que  d'argent  : 
car  ja  pouvoit  son  maistre  disposer  de  Testât  de  Mi- 
lan, comme  s'il  eut  esté  sien:  et  faisoit  la  chose  aisée 
à  conduire:  et  peu  de  jours  âpres  prit  congé  du  Roy, 
et  messire  Galeas  vicomte,  et  s'en  allèrent  :  et  le  comte 
Charles  de  Bellejoyeuse  demeura  pour  avancer  l'œu- 
vre :  lequel  incontinent  se  vestit  à  la  mode  françoise, 
et  fit  de  très -grandes  diligences  :  et  commencèrent 
plusieurs  à  entendre  à  cette  matière.  Le  Roy  envoya 

en  Italie,  un  nommé  Peron  de  Basche  (0,  nourry  en 
la  maison  d'Anjou,  du  duc  Jehan  de  Calabre,  affec- 
tionne'à  ladite  entreprise,  qui  fut  vers  le  pape  Inno- 
cent (3) ,  Vénitiens,  et  Florentins.  Ces  pratiques , 
allées  et  venues  durèrent  sept  ou  huict  mois,  ou  en- 
viron :  et  se  parloit  de  ladite  entreprise  entre  ceux  qui 
la  sçavoient,  en  plusieurs  façons;  mais  nul  ne  croyoit 
que  le  Roy  y  deust  aller  en  personne. 

CHAPITRE  IV. 

Comment  le  roy  Charles  V  111  fit  paix  avec  le  roy 
des  Romains  j  et  l'archiduc,  leur  renvoyant  ma- 
dame Marguerite  de  Flandres  >  devant  que  faire 
son  voyage  de  Naples* 

Pendant  ce  delay,  que  je  dis,  se  traicta  paix  à 
Senlis  entre  le  Roy  et  l'archiduc  d'Austriche,  héri- 
tier de  cette  maison  de  Bourgogne  :  et  combien  que  ja 
y  eut  trefves,  si  survint-il  cas  de  mal-veillance  :  car 
le  Roy  laissa  la  fille  du  roy  des  Romains,  sœur  dudit 
archiduc  (laquelle  estoit  bien  jeune)  et  prit  pour 
femme  la  fille  du  duc  François  de  Bretagne,  pour 
avoir  la  duché  de  Bretagne  paisible  :  laquelle  il  posse- 
doit  presque  toute  à  l'heure  dudit  traité,  fors  la  ville 
de  Renés,  et  la  fille  qui  estoit  dedans  :  laquelle  estoit 
conduite  sous  la  main  du  prince  d'Orange,  son  oncle, 

(0  Peron  de  Basche  étoit  maître  d'hôtel  du  Roi  ;  André  de  la  Vigne, 
dans  son  Verget  d'honneur,  fait  mention  d'un  Perot  le  Vache,  qui 
paroît  être  le  même  que  celui-ci,  —  {*)  Innocent  VIII,  mort  en  1/^92» 

2, 

qui  en  avoit  fait  le  mariage  avec  le  roy  des  Romains, 
et  espousé  par  procureur  en  l'église  publiquement  : 
et  fut  le  tout  environ  l'an  i492«  Pour  ledit  archiduc, 
et  en  sa  faveur ,  grand  ambassade  vint  de  par  l'empe- 
reur Federic,  voulant  se  faire  médiateur  dudit  ac- 
cord :  aussi  y  envoya  le  roy  des  Romains  :  semblable- 
ment  y  envoya  le  comte  Palatin,  et  les  Suisses,  pour 
moyenner  et  pacifier  ;  car  il  sembloit  à  tous  que 
grande  question  en  devoit  sourdre,  et  que  le  roy  des 
Romains  estoit  fort  injurié,  et  qu'on  luy  ostoit  celle 
qu'il  tenoit  pour  sa  femme,  et  luy  rendoit-on  sa  fille? 
qui  plusieurs  années  avoit  esté  reyne  de  France. 

Fin  de  compte,  la  chose  termina  en  paix  :  car 
chacun  estoit  las  de  la  guerre  :  et  par  especial  les  sub- 
jets de  l'archiduc  Philippe,  qui  avoient  tant  souffert 
(tant  par  la  guerre  du  Roy,  que  pour  leurs  divisions 
particulières)  qu'ils  n'en  pouvoient  plus;  et  se  fit  une 
paix  de  quatre  ans  seulement,  pour  avoir  repos,  et 
leur  fille,  qu'on  faisoit  difficulté  de  leur  rendre,  au 
moins  aucuns,  qui  estoient  à  l'entour  du  Roy  et  de 
ladite  fille:  et  à  ladite  paix  me  trouvay  présent,  avec 
les  députez,  qui  y  estoient;  à  sçavoir  monseigneur  le 
duc  Pierre  de  Bourbon,  le  prince  d'Orange,  monsei- 
gneur des  Cordes,  et  plusieurs  autres  grands  person- 
nages: et  fut  promis  rendre  audit  duc  Philippe  ce  que 
le  Roy  tenoit  de  la  comté  d'Artois,  comme  il  avoit 
esté  promis  en  traitant  ledit  mariage  (qui  fut  l'an  1482) 
que  s'il  ne  s'accomplissoit,  que  les  terres  qu'on  don- 
noit  à  ladite  fille  en  mariage,  retourneroient  quant 
et  elle,  ou  au  duc  Philippe;  mais  ja  d'emblée  avoient 
pris  ceux  dudit  archiduc,  Arras  et  Sainct- Orner* 
Ainsi  ne  restoit  à  rendre  que  Hedin,  Aire,  et  Be- 

thune,  dont  dés  l'heure  leur  fut  baillé  le  revenu  et 
seigneurie,  et  y  mirent  officiers:  et  le  Roy  tenoit  les 
chasteaux  :  et  y  pouvoit  mettre  garnisons,  jusques  au 
bout  de  quatre  ans:  qui  finirent  à  la  sainct  Jehan, 
l'an  1498  :  et  lors  les  devoit  rendre  le  Roy  à  mondit 
seigneur  l'archiduc  :  et  ainsi  fut  promis  et  juré. 

Si  lesdits  mariages  furent  ainsi  changez  selon  l'or- 
donnanee  de  l'Eglise  ou  non,  je  m'en  rapporte  à  ce 
qui  en  est  :  mais  plusieurs  docteurs  en  théologie  m'ont 
dit  que  non,  et  plusieurs  m'ont  dit  que  oiiy  :  mais 
quelque  chose  qu'il  en  soit,  toutes  ces  dames  ont  eu 
quelque  malheur  en  leurs  enfans.  La  nostre  a  eu  trois 
fils  de  rang,  et  en  quatre  années.  L'un  a  vescu  prés 
de  trois  ans,  et  puis  mourut  :  et  les  deux  autres  aussi 
sont  morts.  Madame  Marguerite  d'Austriche  a  esté 
mariée  au  prince  de  Castille,  fils  seul  des  roys  et  reyne 
de  Castille  et  de  plusieurs  autres  royaumes  :  lequel 
prince  mourut  au  premier  an  qu'il  fut  marié:  qui 
fut  i497-  Ladite  dame  demeura  grosse,  laquelle  ac- 
coucha d'un  fils  mort,  tout  incontinent  après  la  mort 
de  son  mary,  qui  a  mis  en  grand  douleur  les  roy 
et  reyne  de  Castille,  et  tout  leur  royaume. 

Leroy  des  Romains  s'est  marié,  incontinent  après 
ces  mutations  dont  j'ay  parlé ,  avec  la  fille  (0  du  duc 
Galeas  de  Milan,  sœur  du  duc  Jehan  Galeas,  dont  il 
a  esté  parlé  ;  et  s'est  faict  ce  mariage  par  la  main 
du  seigneur  Ijudovic.  Le  mariage  a  fort  despieu  aux 
princes  de  l'Empire,  et  plusieurs  amis  du  roy  des 
Romains,  pour  n'estre  de  maison  si  noble,  comme  il 
leur  sembioit  qu'il  leur  appartenoit.  Car  du  costé  des 

(')  La  fille  :  Blanche  -  Marie  Sforce,  mariée  en  1 494  ^»  morte  ^e  3i 
décembre  i5io. 

vicomtes,  dont  s'appellent  ceux  qui  régnent  à  Milan, 
y  a  peu  de  noblesse,  et  moins  du  costé  des  Sforces , 
dont  estoit  fils  le  duc  Francisque  de  Milan  :  car  il  es- 
toit  fils  d'un  cordonnier  d'une  petite  ville,  appelle 
Cotignoles  :  mais  il  fut  homme  tre's-somptueux  (0  :  et 
encores  plus  le  fils  :  lequel  se  fit  duc  de  Milan,  moyen- 
nant la  faveur  de  sa  femme,  Lastarde  du  duc  Philippe 
Marie  ;  et  la  conquesta,  et  posséda ,  non  point  comme 
tyran,  mais  comme  vray  et  bon  prince:  et  estoit  bien 
^  estimer  sa  vertu  et  bonté'  aux  plus  nobles  princes 
qui  ayent  règne'  de  son  temps.  Je  dis  toutes  ces  choses, 
pour  monstrer  ce  qui  s'en  est  ensuivy,  de  la  mutation 
de  ces  mariages  :  et  ne  sçay  qu'il  en  pourra  encores 
advenir. 

CHAPITRE  V. 

Comment  le  Roy  envoya  devers  les  Vénitiens  pour 
les  pratiquer _,  devant  qu  entreprendre  son  voyage 
de  Naples  :  et  des  préparatifs  qui  se  firent  pour 
iceluù 

Pour  revenir  à  nostre  matière  principale,  vous 
avez  entendu  comme  le  comte  de  Cajazze,  et  autres 
ambassadeurs,  sont  partis  d'avec  le  Roy,  de  Paris,  et 
comment  plusieurs  pratiques  se  menoient  par  Italie, 
et  comment  nostre  Roy,  tout  jeune  qu'il  estoit,  l'avoit 
fort  à  cœur,  mais  à  nul  ne  s'en  descouvroit  encores, 

(0  Quelques-uns  pensent  qu'il  faut  lire  ici  présomptueux;  d'autres  f 
très-vertueux* 

fors  à  ces  deux.  Aux  Vénitiens  fut  requis  de  par  le 
Roy,  qu'ils  luy  voulussent  donner  aide  et  conseil  e » 
ladite  entreprise;  lesquels  firent  response  qu'il  fut  le 
très-bien  venu,  mais  que  aide  ne  luy  pourroient-ils 
faire,  pour  la  suspicion  du  Turc  (combien  qu'ils 
fussent  en  paix  avec  luy  )  et  que  de  conseiller  à  un 
si  sage  Roy,  et  qui  avoit  si  bon  conseil-;  ce  seroit 
trop  grande  présomption  à  eux,  mais  que  pluslot  luy 
aideroient  que  de  luy  faire  ennuy.  Or  notez  qu'ils 
cuidoient  bien  sagement  parler:  et  aussi  faisoient-ils. 
Car  pour  aujourd'huy  je  croy  leurs  affaires  plus  sa- 
gement conseillées  y  que  de  prince  ne  communauté 
qui  soit  au  monde  :  mais  Dieu  veut  tousjours  que  l'on 
cognoisse  que  les  jugemens ,  ne  le  sens  des  hommes, 
ne  servent  de  rien  là  où  il  luy  plaist  mettre  la  main. 
II  disposa  l'affaire  autrement  qu'ils  ne  cuidoient  :  car 
ils  ne  croyoient  point  que  le  Roy  y  allast  en  per- 
sonne: si  n'avoient  nulle  peur  du  Turc,  quelque  chose 
qu'ils  disent  :  car  le  Turc  qui  regnoit  (0  estoit  de 
petite  valeur  :  mais  il  leur  sembloit  qu'ils  se  venge- 
roient  de  cette  maison  d'Arragon ,  qu'ils  avoient  en 
grande  haine ,  tant  le  père  que  le  fils ,  disans  qu'ils 
avoient  fait  venir  le  Turc,  à  Scutary.  J'entends  le  père 
de  celuy  Turc,  qui  conquit  Constantinople,  appelle 
Mahumet  Ottoman,  et  qui  fit  plusieurs  autres  grands 
dommages  ausdits  Vénitiens.  Du  duc  de  Calabre  Al- 
phonse, ils  disoient  plusieurs  autres  choses:  et  entre 
les  autres,  qu'il  avoit  esté  cause  de  la  guerre  qui  es- 
meut  contre  eux  le  duc  de  Ferrare,  qui  merveilleu- 
sement leur   cousta,  et  en  cuiderent  estre  destruits 

(0  Le  Turc  qui  regnoit;  Baja2ct  II,  fils  de  Mahomet  II ,  auquel  iî 
succéda  en  1481  :  mort  en  i5i2. 


24  [j49^]     MEMOIRES 

(  de  ladite  guerre  j'ay  dit  quelque  mot  )  et  disoient 
aussi  que  le  duc  de  Calabre  avoit  envoyé  homme  ex- 
prés à  Venise  pour  empoisonner  les  cisternes  ,  au 
moins  celles  où  ils  pourroient  joindre  :  car  plusieurs 
sont  fermées  à  clef  (et  audit  lieu  n'usent  d'autre  eauë  : 
car  ils  sont  de  tous  poincts  assis  en  la  mer:  et  est 
l'eauë  très-bonne ,  et  en  ay  beu  huict  mois  pour  un 
voyage  seul ,  et  y  ay  esté  une  autre  fois  depuis  la 
saison  dont  je  parle)  mais  leur  principale  raison  ne 
venoit  point  de  là:  ains  pource  que  les  dessusdits  les 
gardoient  d'accroistre,  à  leur  pouvoir,  tant  en  Italie 
comme  en  Grèce.  Car  des  deux  costez  avoient  les 
yeux  ouverts,  toutesfois  ils  avoient  nouvellement  con- 
questé  le  royaume  de  Gbipre,  et  sans  nul  titre.  Pour 
toutes  ces  haines  sembloit  ausdits  Vénitiens,  que  ces- 
toit  leur  profit  que  la  guerre  fut  entre  le  Roy  et  la- 
dite maison  d'Arragon ,  esperans  qu'elle  ne  prendroit 
si  prompte  conclusion  qu'elle  prit,  et  que  ce  ne  se- 
roit  qu'afïbiblir  leurs  ennemis,  et  non  point  les  des- 
truire,  et  qu'au  pis  venir,  l'un  party  ou  l'autre,  leur 
donneroit  quelques  villes  en  Poûille  (qui  est  du  costé 
de  leur  goufre)  pour  les  avoir  à  leur  aide:  et  ainsi 
en  est  advenu  :  mais  il  a  peu  failly  qu'ils  ne  sesoyent 
mescontez;  et  puis  leur  sembloit  qu'on  ne  les  pour- 
roit  charger  d'avoir  fait  venir  le  Roy  en  Italie,  veu 
qu'ils  ne  luy  en  avoient  donné  conseil,  ni  aide,  comme 
apparoissoit  parla  response  qu'ils  avoient  faite  à  Peron 
de  Basche. 

En  cette  année  i^gi  tira  le  Roy  vers  Lion,  pour  en- 
tendre à  ses  aflaires  (non  point  qu'on  cuidast  qu'il 
passast  les  monts)  et  là  vint  vers  luy  messire  Galeas, 
frère  au  comte  de  Gajazze,  de  Sainct-Severin3  dont 

a  esté  parlé,  fort  bien  accompagné,  de  par  le  seigneur 
Ludovic,  dont  il  estoit  lieutenant  et  principal  servi- 
teur :  et  amena  grand  nombre  de  beaux  et  bons  che- 
vaux :  et  apporta  du  harnois,  pour  courir  à  la  jouste: 
et  y  courut,  et  bien  :  car  il  estoit  jeune  et  gentil 
chevalier.  Le  Roy  luy  fit  grand  honneur  et  bonne 
chère,  et  luy  donna  son  ordre;  et  puis  il  s'en  retourna  en 
Italie:  et  demeura tousjours  le  comte  de  Bellejoyeuse 
ambassadeur ,  pour  avancer  l'allée  :  et  se  commença 
à  apprester  une  très-grosse  armée  à  Gennes:  et  y  estoit 
pour  le  Roy  le  seigneur  d'Urfé  (0,  grand  escuyer  de 
France,  et  autres.  A  la  fin  le  Roy  alla  à  Vienne 
en  Dauphiné,  environ  le  commencement  d'aoust  au- 
dit an  :  et  là  venoient  chacun  jour  les  nobles  de 
Gennes  :  où  fut  envoyé  le  duc  Louys  d'Orléans  M,  de 
présent  régnant  roy,  homme  jeune,  et  beau  person- 
nage ,  mais  aimant  son  plaisir  (  de  luy  est  assez  parlé 
en  ces  Mémoires)  et  cuidoit-on  lors  qu'il  deut  con- 
duire l'armée  par  mer,  pour  descendre  au  royaume  de 
Naples,  paiTaide  et  conseil  des  princes  qui  en  estoient 
chassez,  et  que  j'ay  nommez  :  qui  estoient  les  princes 
de  Salerne  et  de  Bisignan.  Et  furent  prests  jusques  à 
quatorze  navires  genevois,  plusieurs  galées,  et  galions: 
et  y  estoit  obey  le  Roy  :  en  ce  cas,  comme  à  Paris  : 
car  ladite  cité  estoit  soubs  l'Estat  de  Milan  ,  que  gou- 
vernoit  le  seigneur  Ludovic  :  et  n'avoit  compétiteur 
leans  que  la  femme  du  duc  son  neveu,  que  j'ay  nom- 
mée, fille  du  roy  Alphonse  (car  en  ce  temps  estoit 
ja  mort  son  père  le  roy  Ferrand)  mais  le  pouvoir 

(0  Pierre,  seigneur  d'Urfé,  grand  écuyer  de  France. 
(a)  Louis,  duc  d'Orléans,  beau-frère  de  Charles  "VIII,  et  depuis  roi 
de  France,  sous  le  nom  de  Louis  XII. 

de  ladite  dame  estoit  bien  petit  ;  veu  qu'on  voyoit 
le  Roy  prest  à  passer,  ou  à  envoyer,  et  son  mary 
peu  sage,  qui  disoit  tout  ce  qu'elle  disoit  à  son  oncle, 
qui  avoit  ja  fait  noyer  quelque  messager,  qu'elle  avoit 
envoyé  vers  son  père. 

Le  despence  de  ces  navires  estoit  fort  grande  :  et 
suis  d'opinion  qu'elle  cousta  trois  cens  mille  francs  : 
et  si  ne  servit  de  rien  :  et  y  alla  tout  l'argent  contant 
que  le  Roy  peut  finer  de  ses  finances  :  car  comme 
j'ay  dit,  il  n'estoit  point  pourveu  ne  de  sens,  ne 
d'argent,  ny  d'autre  chose  nécessaire  à  telle  entre- 
prise: et  si  en  vint  bien  à  bout,  moyennant  la  grâce 
de  Dieu  ,  qui  clairement  le  donna  ainsi  à  cognoistre. 
Je  ne  veux  point  dire  que  le  Roy  ne  fust  sage  de 
son  aage  :  mais  il  n'avoit  que  vingt  et  deux  ans,  et  ne 
faisoit  que  saillir  du  nid.  Ceux  qui  le  conduisoient 
en  ce  cas,  que  j'ay  nommez,  à  sçavoir  Estienne  de 
Vers,  seneschal  de  Beaucaire,  et  le  gênerai  Brisson- 
net ,  de  présent  cardinal  de  Sainct-Malo ,  estoient 
deux  hommes  de  petit  estât,  et  qui  de  nulle  chose 
n'avoient  eu  expérience  :  mais  de  tant  monstra  nostre 
Seigneur  mieux  sa  puissance  :  car  nos  ennemis  es- 
toient tenus  trés-sages  et  expérimentez  au  faict  de 
la  guerre ,  riches  et  pourveus  de  sages  hommes ,  et 
bons  capitaines,  et  en  possession  du  royaume.  Je 
veux  dire  le  roy  Alphonse ,  de  nouveau  couronné 
par  le  pape  Alexandre  (0,  natif  d'Arragon  :  qui  te- 
noit  en  son  party  les  Florentins,  et  bonne  intelli- 
gence au  Turc.  Il  avoit  un  gentil  personnage  de  fils „ 
nommé  dom  Ferrand,  de  l'âge  de  vingt-deux  ou  vingt- 

(0  Alexandre  VI,  de  la  maison  des  Rorgia,  pape  en  if\$ï  ,  mort 
en  i5o3. 

trois  ans,  aussi  portant  le  harnois,  et  bien  aime'  au- 
dit royaume  :  et  un  frère  ,  appelle  dom  Federic , 
depuis  roy ,  après  Ferrand  ,  durant  nostre  aage , 
homme  bien  sage,  qui  conduisoit  leur  armée  de  mer, 
lequel  avoit  esté  nourry  par  deçà  long- temps,  et  du- 
quel vous,  monseigneur  de  Vienne,  m'avez  maintes- 
fois  asseuré,  par  astrologie,  qu'il  seroit  roy  :  et  me 
promit  dés-lors  quatre  mille  livres  de  rente  audit 
royaume,  si  ainsi  luy  advenoit:  et  a  esté  cette  pro- 
messe vingt  ans  devant  que  le  cas  advint. 

Or  pour  continuer,  le  Roy  mua  de  propos,  à  force 
d'estre  pressé  du  duc  de  Milan  par  lettres,  et  par 
ce  comte  Charles  de  Bellejoyeuse  son  ambassadeur, 
et  aussi  des  deux  que  j'ay  nommez  :  toutesfoisle  cœur 
faillit  audit  gênerai ,  voyant  que  tout  homme  sage  et 
raisonnable  blasmoit  l'allée  de  par  delà,  par  plusieurs 
raisons ,  et  par  estre  là  sur  les  champs  au  mois  d'aoust, 
sans  argent,  et  sans  toutes  autres  choses  nécessaires: 
et  demeura  la  foy  audit  senesçhal  seul,  dont  j'ay  parlé  : 
et  fit  le  Roy  mauvais  visage  audit  gênerai ,  trois  ou 
quatre  jours ,  puis  il  se  remit  en  train.  Si  mourut  à 
l'heure  un  serviteur  dudit  senesçhal  (comme  Ton  di-^ 
soit)  de  peste  :  parquoy  il  ri*osoit  aller  autour  du  Roy* 
dont  il  estoit  bien  troublé:  car  nul  ne  sollicitoit  le 
cas.  Monsieur  de  Bourbon  et  madame  estoient-là, 
cherchans  de  rompre  ledit  voyage  à  leur  pouvoir  : 
et  leur  en  tenoit  propos  ledit  gênerai  :  et  l'un  jour 
estoit  Vallée  rompue ,  et  l'autre  renouvellçe.  A  la  fin 
le  Roy  se  délibéra  de  partir  ;  et  montay  à  cheval  des 
premiers,  espérant  passer  les  monts  en  moindre  com- 
pagnie :  toutesfois  je  fus  remandé,  disant  que  tout 
estoit  rompu  :  et  ce  jour  furent  empruntez  cinquante 


I>S  [l494]     MEMOIRES 

mille  ducats  d'un  marchand  de  Milan  :  mais  le  sei- 
gneur Ludovic  les  bailla,  moyennant  pleiges,  qui 
s'obligèrent  vers  ledit  marchand  :  et  y  fus  pour  ma 
part,  pour  six  mille  ducats,  et  autres  pour  le  reste  : 
et  n'y  avoit  nuls  interests.  Auparavant  on  avoit  em- 
prunté de  la  banque  de  Soly,  de  Gennes,  cent  mille 
francs  :  qui  cousterent  en  quatre  mois  quatorze  mille 
francs  d'interests  :  mais  aucuns  disoient  que  des  nom- 
mez avoient  part  à  cet  argent,  et  au  profit. 

CHAPITRE  VI. 

Comment  le  roj  Charles  partit  de  Vienne  en  Dau- 
phinè  ;  pour  conquérir  Naples  en  personne  :  et  de 
ce  que  fit  son  armée  de  mer  sous  la  conduite  de 
monsieur  d'Orléans. 

Pour  conclusion ,  le  Roy  partit  de  Vienne,  le  vingt- 
troisiesme  jour  d'aoust,  i494>  et  ^rdL  droit  vers  Ast. 
A  Suze  vint  vers  luy  messire  Galeas  de  Sainct-Se- 
verin ,  en  poste.  Delà  alla  le  Roy  à  Thurin  :  et  y 
emprunta  les  bagues  de  madame  de  Savoye,  fille  du 
feu  marquis  le  seigneur  Guillaume  de  Montferrat, 
et  veufve  du  duc  Charles  de  Savoye  :  et  les  mit  en 
gage  pour  douze  mille  ducats;  et  peu  de  jours  après, 
fut  à  Casai,  vers  la  marquise  de  Montferrat,  dame 
jeune  et  sage,  veufve  du  marquis  de  Montferrat.  Elle 
estoit  fille  du  roy  de  Servie.  Le  Turc  avoit  conquis  son 
pays  :  et  l'Empereur,  de  qui  elle  estoit  parente,  l'avoit 
mariée  là,  qui  l'avoit  par  avanture  recueillie.  Elle 
presta  aussi  ses  bagues,  qui  aussi  furent  engagées  pour 

douze  mille  ducats.  Et  pouvez  voir  quel  commence- 
ment de  guerre  c'estoit,  si  Dieu  n'eut  guide'  l'œuvre. 

Par  aucuns  jours  se  tint  le  Roy  en  Ast.  Cette  année- 
là  tous  les  vins  d'Italie  estoient  aigres,  ce  que  nos 
gens  ne  trouvoient  point  bon,  ne  l'air  qui  estoit  si 
chaud.  Là  vint  le  seigneur  Ludovic,  et  sa  femme, 
fort  bien  accompagnez:  et  y  fut  deux  jours:  et  puis 
se  retira  à  Non  ,  un  chasteau  qui  est  de  la  duché  de 
Milan,  à  une  lieue  d'Ast  :  et  chacun  jour  le  conseil 
alloit  vers  lu}^.  Le  roy  Alphonse  avoit  deux  armées 
par  pays,  l'une  en  la  Romanie,  vers  Ferrai e,  que  con- 
duisoit  son  fils,  et  avoit  avec  luy  le  seigneur  Virgile 
Ursin,  le  comte  de  Petilliane,  et  le  seigneur  de  Tre- 
voul  (0,  qui  pour  cette  heure  est  des  nostres.  Et 
contre  eux  estoit,  pour  le  Roy,  monseigneur  d'Aubi- 
gny,  un  bon  et  sage  chevalier,  avec  quelques  deux 
cens  hommes-d'armes.  Il  y  avoit  aussi  du  moins  cinq 
cens  hommes-d'armes  italiens  aux  despens  du  Roy, 
que  conduisoit  le  comte  de  Cajazze,  qu'assez  avez  ouy 
nommer,  qui  y  estoit  pour  le  seigneur  Ludovic  :  et 
n'estoit  point  sans  peur  que  cette  bende  ne  fut  rom- 
pue ;  car  nous  fussions  retournez,  et  il  eut  eu  sur  les 
bras  ses  ennemis,  qui  avoient  grande  intelligence  en 
cette  duché  de  Milan. 

L'autre  armée  estoit  par  mer,  que  conduisoit  dom 
Federic,  frère  dudit  Alphonse,  et  estoit  à  Ligorne  (2) 
et  à  Pise  (car  les  Florentins  tenoient  encores  pour 
eux)  et  avoient  certain  nombre  de  galées  :  et  estoit 
avec  luy  messire  Breto  de  Flisco,  et  autres  Genevois* 
au  moyen  desquels  ils  esperoient  faire  tourner  la 
ville  de  Gennes,  et  peu  faillit  qu'ils  ne  le  fissent  à  la 

W  Trevoul  :  Trivulce.  —  (2)  Ligorne  :  Livournc. 

Specie,  et  à  Rapalo,  prés  de  Gennes ,  où  ils  mirent 
en  terre  quelques  mille  hommes  de  leurs  partisans  : 
et  de  faict  eussent  fait  ce  qu'ils  vouloient,  si  si-tost 
n'eussent  esté  assaillis;  mais  ce  jour,  ou  le  lende- 
main, y  arriva  le  duc  Louys  d'Orléans,  avec  quelques 
naves,  et  bon  nombre  de  galées,  et  une  grosse  ga- 
leace,  qui  estoit  mienne,  que  patronisoit  un  appelle 
messire  Albert  Mely  :  sur  laquelle  estoit  ledit  duc  et 
les  principaux.  En  ladite  galeace  avoit  grande  ar^ 
tillerie ,  et  grosses  pièces  :  car  elle  estoit  puissante .' 
et  s'approcha  si  prés  de  terre  que  l'artillerie  desconfit 
presque  les  ennemis,  qui  jamais  n'en  avoient  veu  dé 
semblables,  et  estoit  chose  nouvelle  en  Italie  :  et  des- 
cendirent en  terre  ceux  qui  estoient  ausdits  navires: 
et  par  terre  venoient  de  Gennes,  où  estoit  l'armée, 
un  nombre  de  Suisses,  que  menoit  le  baillif  de  Di- 
jon (0:  et  aussi  y  avoit  des  gens  du  duc  de  Milan, 
que  conduisoit  le  frère  dudit  Breto ,  appelle  messire 
Jehan  Louys  de  Flisco ,  et  messire  Jehan  Adorne  : 
mais  ils  ne  furent  point  aux  coups;  et  firent  bien 
leur  devoir,  et  gardèrent  certains  pas.  En  effect  dés 
que  nos  gens  joignirent,  les  ennemis  furent  deffaits, 
et  en  fuite.  Cent  ou  six  vingts  en  mourut  :  et  huict 
ou  dix  fuient  prisonniers,  et  entre  les  autres  un  ap- 
pelle le  Fourgousin  (2),  fils  du  cardinal  de  Gènes. 
Ceux  qui  eschaperent,  furent  tous  mis  en  chemise 
par  les  gens  du  duc  de  Milan  ;  et  autre  mai  ne  leur 


(»)  Le  baillif  de  Dijon  :  Antoine  de  Bessey,  baron  de  Trichasteî , 
fils  de  Jean  de  Bessey ,  et  de  Jeanne  de  Saulx  :  il  en  est  parlé  ci-après, 
livre  8,  chap.  6  et  8. 

(2)  Le  Fourgousin  :  Jean  Frégose ,  fils  naturel  de  Paul  Frégose, 
cardinal,  archevêque  et  duc  de  Gennes.  Voyez  ci-après,  îiv.  8,  eh.  i5. 

firent  :  et  leur  est  ainsi  de  coustume.  Je  vis  toutes  les 
lettres,  qui  en  vindrent,  tant  au  Roy  qu'au  duc  de 
Milan  ;  et  ainsi  fut  cette  armée  de  mer  reboutée,  qui 
depuis  ne  s'apparut  si  prés.  Au  retour,  les  Genevois 
se  cuiderent  esmouvoir,  et  tuèrent  aucuns  Alîemans 
en  la  ville,  et  en  fut  tué  aucuns  des  leurs;  mais  tout 
fut  appaisé. 

Il  faut  dire  quelque  mot  des  Florentins ,  qui  avoicnt 
envoyé  vers  le  Roy,  avant  qu'il  partit  de  France, 
deux  fois,  pour  dissimuler  avec  luy.  L'une  fois  me 
trouvay  à  besogner  avec  ceux  qui  vindrent ,  en  la 
compagnie  dudit  seneschal  et  gênerai  (0  :  et  y  estoient 
l'evesque  d'Arese,  et  un  nommé  Pierre  Sonderin.  On 
leur  demanda  seulement  qu'ils  baillassent  passage,  et 
cent  hommes-d'armes,  à  la  soulde  d'Italie  (qui  n'es- 
toit  que  dix  mille  ducats  pour  un  an  )  eux  parlans 
par  le  commandement  de  Pierre  de  Medicis,  homme 
jeune,  et  peu  sage,  fils  de  Laurens  de  Medicis:  qui 
estoit  mort,  et  avoit  esté  des  plus  sages  hommes  de 
son  temps  :  et  conduisoit  cette  cité  presque  comme 
seigneur,  et  aussi  faisoit  le  fils  ;  car  ja  leur  maison 
avoit  ainsi  vascu,  la  vie  de  deux  hommes  paravant  : 
qui  estoient  Laurens,  père  dudit  Pierre,  et  Cosme 
de  Medicis,  qui  fut  le  chef  de  cette  maison,  et  la  com- 
mença, homme  digne  d'estre  nommé  entre  les  très- 
grands  ;  et  en  son  cas ,  qui  estoit  de  marchandise  ? 
estoit  la  plus  grande  maison  que  je  croy  qui  jamais 
ait  esté  au  monde  :  car  leurs  serviteurs  et  facteurs 
ont  eu  tant  de  crédit,  sous  couleur  de  ce  nom  Me- 
dicis ,  que  ce  seroit  merveilles  à  croire ,  à  ce  que  j'en 
ay  veu  en  Flandres  et  en  Angleterre  :  J'en  ay  ven 

(0  Le  sénéchal  de  Beaucaire  et  le  général  Briçonnçt. 

vin  appelle  Guerard  Quanvese,  presque  estre  occa- 
sion de  soustenir  le  roy  Edouard  le  quart  en  son 
Estât,  estant  en  grant  guerre  en  son  royaume  d'An- 
gleterre ,  et  fournir  par  fois  audit  Roy  plus  de  six 
vingts  mille  escus:  où  il  fit  peu  de  profit  pour  son 
maistre:  toutesfois  il  recouvra  ses  pièces  à  la  longue. 
Un  autre  ay  veu,  nommé  et  appelle  Thomas  Portu- 
nay  (0,  estre  pleige  entre  ledit  roy  Edouard  et  le 
duc  Charles  de  Bourgogne,  pour  cinquante  mille  es- 
cus, et  une  autre  fois,  en  un  lieu,  pour  quatre-vingts 
mille.  Je  ne  loue  point  les  marchands  d'ainsi  le  faire  : 
mais  je  loue  bien  un  prince  de  tenir  bons  termes  aux 
marchands,  et  leur  tenir  vérité:  car  ils  ne  savent  à 
quelle  heure  ils  en  pourront  avoir  besoin  :  car  quel- 
quefois peu  d'argent  fait  grand  service. 

Il  semble  que  cette  lignée  vint  à  faillir,  comme  on 
fait  aux  royaumes  et  empires  :  et  l'autliorité  des  pré- 
décesseurs nuisoit  à  ce  Pierre  de  Medicis,  combien 
que  celle  de  Cosme,  qui   avoit  esté  le  premier,  fut 
douce  et  amiable,  et  telle  qu'estoit  nécessaire  à  une 
ville  de  liberté.  Laurens  père  de  Pierre,   dont  nous 
parlons  à  cette  heure,  pour  le  différend,  dont  a  esté 
parlé  en  aucun  endroit  de  ce  livre  (2),  qu'il  eut  contre 
ceux  de  Pise  et  autres,  dont  plusieurs  furent  pendus, 
en  ce  temps-là  avoit  pris  vingt  hommes  pour  se  gar- 
der par  commandement  et  congé  de  la  seigneurie  : 
laquelle  commandoit  ce  qu'il  vouloit;  toutesfois  mo- 
dérément se  gouvernoit   en   cette   grande   authorité 
(  car  comme  j'ay  dit,  il  estoit  des  plus  sages  de  son 
temps)  mais  le  fiis  cuidoit  que  cela  luy  fut  deu  par 
raison:  et  se  faisoit  craindre,  moyennant  cette  garde: 

(')  Porlunay  :  ou  Portmary.  ~  (,2)  Ce  livre  :  liv.  6,  chap.  5. 

et  faisoit  des  violences  de  nuict,  et  des  bateries  lour- 
dement, abusant  de  leurs  deniers  communs,  si  avoit 
fait  le  père,  mais  si  sagement  qu'ils  en  estoient  pres- 
que contens. 

A  la  seconde  fois  envoya  ledit  Pierre,  à  Lion,  vin 
appelle  Pierre  Cappon,  et  autres:  et  disoit  pour  ex- 
cuse, comme  ja  avoit  fait,  que  le  roy  Louys  onziesme, 
leur  avoit  commandé  à  Florence  se  mettre  en  ligue 
avec  le  roy  Ferrand,  du  temps  du  duc  Jehan  d'An- 
jou, et  laisser  son  alliance  ;  disans  que  puis  que  par 
commandement  du  Roy,  avoient  pris  ladite  alliance, 
oui  duroit  encores  par  aucunes  années,  ils  ne  pou- 
voient  laisser  l'alliance  de  la  maison  d'Arragon  :  mais 
si  le  Roy  venoit  jusques-là,  qu'ils  luy  feroient  des 
services:  et  ne  cuidoient  point  qu'il  y  allast ,  non 
plus  que  les  Vénitiens.  En  tous  les  deux  ambassades 
y  avoit  tousjours  quelqu'un  ennemy  dudit  de  Mede- 
cis,  et  par  especial  cette  fois  ledit  Pierre  Cappon , 
qui  soubz  main  advertissoit  ce  qu'on  devoit  faire  pour 
tourner  la  cité  de  Florence  contre  ledit  Pierre  :  et 
faisoit  sa  charge  plus  aigre  qu'elle  n'estoit;  et  aussi 
conseilloit  qu'on  bannist  tous  les  Florentins  du 
royaume  ;  et  ainsi  fut  fait.  Cecy  je  dis  pour  mieux 
vous  faire  entendre  ce  qui  advint  après  :  car  le  Roy 
demeura  en  grande  inimitié  contre  ledit  Pierre  :  et 
lesdits  seneschal  et  gênerai  avoient  grande  intelligence 
avec  ses  ennemis  en  ladite  cité,  et  par  especial  avec 
ce  Cappon,  et  avec  deux  cousins  germains  dudit 
Pierre,  et  de  son  nom  propre» 


3. 

CHAPITRE   VIL 

Comment  le  Roy  estant  encor  a  Ast ,  se  résolut  de 
passer  outre  vers  Naples  >  à  la  poursuite  de  Lu- 
dovic Sforce  :  et  comment  messire  Philippe  de  Co- 
mme s  fut  envoyé  en  ambassade  a  Venise:  et  de  la 
mort  du  duc  de  Milan, 

J'ay  dit  ce  qui  advint  à  Rapalo  par  mer.  Dom  Fe- 
deric  se  retira  à  Pise ,  et  à  Ligorne  ;  et  depuis  ne  re- 
cueillit les  gens-de-pied,  qu'il  avoit  mis  à  terre;  et 
sennuyerent  fort  les  Florentins  de  luy,  comme  plus 
enclins,  et  de  tous  temps,  à  la  maison  de  France 
qu'à  celle  d'Arragon  :  et  nostre  armée,  qui  estoit  en 
Romanie,  combien  qu'elle  fut  la  plus  foible,  toutes- 
fois  faisoit  prospérer  nostre  cas  :  et  commença  peu  à 
peu  à  reculer  dom  Ferrand,  duc  de  Calabre.  Quoy 
voyant  le  Roy,  se  mit  en  opinion  de  passer  outre, 
sollicité  du  seigneur  Ludovic  et  des  autres  que  j'ay 
nommez  :  et  luy  dit  le  seigneur  Ludovic  à  son  arri- 
vée :  «  Sire,  ne  craignez  point  cette  entreprise.  En 
.«  Italie  y  a  trois  puissances  que  nous  tenons  grandes, 
«  dont  vous  avez  l'une,  qui  est  Milan  :  l'autre  ne 
«  bouge,  qui  sont  Vénitiens  :  ainsi  n'avez  affaire  qu'à 
«  celle  de  Naples  ;  et  plusieurs  de  vos  prédécesseurs 
«  nous  ont  battus,  que  nous  estions  tous  ensemble  : 
«quand  vous  me  voudrez  croire,  je  vous  aideray  à 
«  faire  plus  grand  que  ne  fut  jamais  Charlemagne  : 
«  et  chasserons  ce  Turc  hors  de  cet  empire  de  Cons- 

«  tantinople  aisément:  quand  vous  aurez  ce  royaume 
«  de  Naples.  »  Il  disoit  vray  du  Turc  qui  règne  ;  mais 
que  toutes  choses  eussent  este'  disposées  de  nostre 
costé  :  ainsi  se  mil  le  Roy  à  ordonner  de  son  affaire, 
selon  le  vouloir  et  conduite  dudit  seigneur  Ludovic: 
dont  aucuns  des  nostres  eurent  envie  :  et  fut  quelque 
chambelan,  et  quelque  autre,  sans  propos  (car  on 
ne  se  pouvoit  passer  de  luy)  et  estoit  pour  complaire 
à  monseigneur  d'Orléans,  qui  pretendoit  en  la  duché 
de  Milan  :  et  sur  tous  en  estoit  envieux  ce  gênerai  (0 
car  ja  s'estimoit  grand  :  et  y  avoit  quelque  envie  entre 
le  seneschal  et  luy  :  et  dit  ledit  Ludovic  quelque  mot 
au  Roy,  et  à  luy,  pour  le  faire  demeurer,  qui  mouvoit 
ledit  gênerai  à  parler  contre  luy:  et  disoit  qu'il  trom- 
peroit  la  compagnie  :  mais  il  estoit  mieux  séant  qu'il 
s'en  fut  teu  :  mais  jamais  n'entra  et  ne  vint  en  crédit 
en  chose  d'estat ,  et  ne  s'y  cognoissoit  :  et  si  estoit 
homme  léger  en  parole,  mais  bien  affectionné  à  son 
maistre  :  toutesfois  il  fut  conclu  d'envoyer  plusieurs 
hommes  en  ambassades,  et  moy,  entre  les  autres,  à 
Venise. 

Je  demeuray  à  partir  aucuns  jours,  parce  que  le 
Roy  fut  malade  de  la  petite  vérole,  et  en  péril  de 
mort ,  parce  que  la  fièvre  se  mesla  parmy  :  mais  elle 
ne  dura  que  six  ou  sept  jours  :  et  me  mis  à  chemin  ail- 
leurs, et  laissay  le  Roy  en  Ast,  et  croyois  fermement 
qu'il  ne  passast  point  outre  :  j'allay  en  six  jours  à 
Venise,  avec  mulets  et  train  :  car  le  chemin  estoit  le 
plus  beau  du  monde,  et  craignois  bien  à  partir,  dou- 
tant que  le  Roy  retournast  :  mais  nostre  Seigneur  en 
avoit  autrement  disposé*   Si  tira  droit  à  Pavie,  et 

(0  Ce  gênerai  :  le  général  Bi  içonnet. 

3. 

passa  par  Casai ,  vers  cette  marquise,  qui  estoit  bonne 
pour  nous,  et  bonne  dame,  grande  ennemie  du  sei- 
gneur Ludovic,  et  luy  la  haïssoit  aussi.  Apres  que  le 
R.oy  fut  arrivé  à  Pavie,  commença  ja  quelque  peu  de 
soupçon  :  car  on  vouloit  qu'il  logeast  en  la  ville,  et 
non  point  au  cbasteau,  et  il  y  vouloit  loger:  et  y  lo- 
gea, et  fut  renforcé  le  guet  de  cette  nuict  (gens  me 
dirent,  qui  estoient  prés  dudit  seigneur,  qu'il  y  avoit 
danger)  dont  s'esbabit  le  seigneur  Ludovic,  et  en 
parla  au  Roy,  demandant  s'il  se  soupçonnoit  de  luy. 
La  façon  y  estoit  telle  des  deux  costez  que  l'amitié 
n'y  pouvoit  gueres  durer  :  mais  de  nostre  costé  par- 
lions plus  qu'eux  :  non  point  le  Roy,  mais  ceux  qui 
estoient  procbains  parens  de  luy.  En  ce  chasteau  de 
Pavie  estoit  le  duc  de  Milan,  dont  a  esté  parlé  devant, 
appelle  Jeban  Gaïeas,  et  sa  femme,  fille  du  roy  Al- 
phonse, bien  piteuse  :  car  son  mary  estoit  là  malade, 
et  tenu  en  ce  cbasteau,  comme  en  garde,  et  son  fils, 
qui  encores  vit  pour  le  présent,  et  une  fille,  ou  deux: 
et  avoit  l'enfant  (')  lors  quelques  cinq  ans.  Nul  ne  vit 
ledit  duc,  mais  bien  l'enfant:  j'y  passay  trois  jours 
avant  le  Roy,  mais  il  n'y  eut  remède  de  le  voir  :  et 
disoit-1'on  qu'il  estoit  bien  fort  malade  :  toutesfois  le 
Roy  parla  à  luy  :  car  il  estoit  son  cousin  germain  (2), 
et  m'a  conté  ledit  seigneur  leurs  paroles,  qui  ne  furent 
que  choses  générales  :  car  il  ne  vouloit  en  rien  des- 
plaire audit  Ludovic  :  toutesfois  me  dit- il  qu'il  l'eut 
volontiers  adverty.  A  celle  heure  propre  se   jetta   à 

(0  L 'enfant  :  il  s'appeloit  François,  et  mourut  moine  en  France  , 
dans  une  abbaye  de  Bourgogne. 

C2)  Son  cousin  germain  :  à  cause  de  leurs  mères,  qui  étoient  de  la 
maison  de  Savoie. 

genoux  ladite  duchesse  devant  ledit  Ludovic,  luy 
priant  qu'il  eust  pitié  de  son  père  et  frère.  Il  luy 
respondit  qu'il  ne  se  pouvoit  faire:  mais  elle  avoit 
meilleur  besoin  de  prier  pour  son  mary,  et  pour  elle, 
qui  estoit  encore  belle  dame  et  jeune. 

De  là  tira  le  Roy  à  Plaisance,  auquel  lieu  eut  nou- 
velles ledit  Ludovic,  que  son  neveu,  le  duc  de  Milan 
se  mouroit.  Il  prit  congé  du  Roy  pour  y  aller  :  et 
luy  pria  le  Roy  qu'il  retournât,  et  il  le  promit.  Avant 
qu'il  fut  à  Pavie ,  ledit  duc  mourut  (0  :  et  incontinent, 
comme  en  poste,  alla  à  Milan.  Je  vis  ces  nouvelles 
parla  lettre  de  l'ambassadeur  vénitien,  qui  estoit  avec 
luy,  qu'il  escrivoit  à  Venise,  et  advertissoit  qu'il  se 
vouloit  faire  duc:  à  la  vérité  dire,  il  en  desplaisoit 
au  duc  et  seigneurie  de  Venise  :  et  me  demandèrent 
si  le  Roy  tiendroit  pour  l'enfant:  et  combien  que  la 
chose  fut  raisonnable,  je  leur  mis  en  doute,  veu 
l'affaire  que  le  Roy  avoit  dudit  Ludovic. 

CHAPITRE  VIII. 

Comment  et  par  quel  moyen  le  seigneur  Ludovic 
prinl  et  usurpa  la  seigneurie  et  duché  de  Milan ^  et 
y  fut  receu  pour  seigneur. 

Fin  de  compte,  il  se  fit  recevoir  pour  seigneur  :  et 
fut  la  conclusion,  comme  plusieurs  disoient,  pour- 
quoy  il  nous  avoit  fait  passer  les  monts,  les  chargeant 

(l)  Ledit  duc  mourut:  on  a  prétendu  qu'il  avoit  été  empoisonné. 
Voyez  Paul-.love,  Bembe,  Guichardin. 

de  la  mort  de  son  neveu,  dont  les  parais  et  amis,  en 
Italie,  se  mettoient  en  chemin  pour  luy  oster  le 
gouvernement  :  et  l'eussent  fait  aisément,  si  ce  n'eut 
esté  l'allée  du  Roy  :  car  ja  estoient  en  la  Romanie  r 
comme  avez  oiïy  :  mais  le  comte  de  Cajazze,  et  mon- 
seigneur d'Aubigny,  les  faisoient  reculer.  Car  ledit  sei- 
gneur d'Aubigny  estoit  en  force  de  cent  cinquante,  ou 
de  deux  cens  hommes-d'armes  françois,  et  d'un  nombre 
de  Suisses  :  et  se  reculoit  ledit  dom  Ferraud  vers  leurs 
amis  :  et  estoit  demie  journée  ou  environ  devant  nos 
gens  :  et  tira  devers  Forly,  dont  estoit  dame  une  bastarde 
de  Milan,  veufve  du  comte  Hieronyme,  qui  avoit  esté 
neveu  du  Pape  Sixte.  On  disoit  qu'elle  tenoit  leur 
party  :  mais  nos  gens  luy  prirent  une  petite  place 
d'assaut  ,  qui  ne  fut  batuë  que  demy  jour  :  parquoy 
elle  se  tourna ,  avec  le  bon  vouloir  qu'elle  en  avoit  : 
et  de  tous  costez  le  peuple  d'Italie  commença  à  pren- 
dre cœur,  désirant  nouvelletez  :  car  ils  voyoient  chose 
qu'ils  n'avoient  point  veuë  de  leur  temps  :  et  ils  n'en- 
tendoient  point  le  faict  de  l'artillerie  :  et  en  France 
n'avoit  jamais  esté  si  bien  entendu.  Et  se  tira  ledit  dom 
Ferrand  vers  Susanne,  approchant  du  royaume,  une 
bonne  cité  qui  est  au  Pape,  en  la  Marque  d'Ancone  ; 
mais  le  peuple  leur  destroussoit  leurs  sommiers  et 
bagues,  quand  ils  les  trouvoient  à  part  ;  car  par  toute 
Italie  ne  desiroient  qu'à  se  rebeller,  si  du  costé  du 
Roy  les  affaires  se  fussent  bien  conduits,  et  en  or- 
dre, sans  pillerie  ;  mais  tout  se  faisoit  au  contraire; 
dont  j'ay  eu  grand  deuil ,  pour  l'honneur  et  bonne 
renommée  que  pouvoit  acquérir  en  ce  voyage,  la  na- 
tion françoise.  Car  le  peuple  nous  advouoit  comme 
saincts,  estimans  en  nous  toute  foy  et  bonté;  mais  ce 

propos  ne  leur  dura  gueres,  tant  pour  nostre  desordre 
et  pillerie,  et  qu'aussi  les  ennemis  preschoient  le 
peuple  en  tous  quartiers,  nous  chargeans  de  prendre 
femmes  à  force,  et  l'argent,  et  autres  biens,  où  nous 
les  pouvions  trouver.  De  plus  grands  cas  ne  nous 
pouvoient-ils  charger  en  Italie;  car  ils  sont  jaloux 
et  avaricieux  plus  qu'autres.  Quant  aux  femmes  ils 
mentoient,  mais  du  demeurant  il  en  estoit  quelque 
chose. 

CHAPITRE  IX. 

Comment  Pierre  de  Medicis  mit  quatre  des  princi- 
pales forteresses  des  Florentins  entre  les  mains  du 
Roy  :  et  comment  le  Roy  mit  Pise,  qui  en  estoit 
l'une  ;  en  sa  liberté. 

Or  je  laissai  le  Roy  à  Plaisance ,  selon  mon  pro- 
pos, où  il  fit  faire  service  solemnel  à  son  cousin  ger- 
main le  duc  de  Milan,  et  si  crois  qu'il  ne  sçavoit  gueres 
autre  chose  que  faire,  veu  que  ledit  duc  de  Milan, 
nouveau,  estoit  party  de  luy  :  et  m'ont  dit  ceux,  qui 
le  dévoient  bien  sçavoir,  que  la  compagnie  fut  en 
grand  vouloir  de  retourner  pour  doute  :  et  se  sen- 
toient  mal  pourveus  :  car  d'aucuns,  qui  avoient  pre- 
mier loué  le  voyage,  le  blasmoient  :  comme  le  grand- 
escuyer,  seigneur  d'Urfé  (combien  qu'il  n'y  fut  point, 
mais  estoit  malade  à  Gennes)  car  il  escrivit  une  lettre, 
donnant  grand  soupçon,  disant  avoir  esté  adverty  : 
mais  comme  j'ay  dit  en  d'autres  endroits,  Dieu  mons- 
troit  conduire  l'entreprise;  et  eut  le  Roy  soudaines 

nouvelles  que  le  duc  de  Milan  retourneroit,  et  aussi 
quelque  sentiment  de  Florence,  pour  les  inimitiez, 
que  je  vous  ay  dites,  qui  estoient  contre  Pierre  de 
Medicis,  qui  vivoit  comme  s'il  eut  esté  seigneur  : 
dont  estoient  ses  plus  prochains  parens,  et  beaucoup 
d'autres  gens  de  bien,  comme  tous  ces  Cappons,  ceux 
deFodormy,  ceux  de  Nerly,  et  presque  toute  la  cité, 
envieux.  Pour  laquelle  cause  ledit  seigneur  partit,  et 
tira  aux  terres  des  Florentins  pour  les  faire  déclarer 
pour  luy,  ou  pour  prendre  de  leurs  villes,  qui  estoient 
foibles,  pour  s'y  pouvoir  loger  pour  l'hyver,  qui  es- 
toit  ja  encommencé:  et  se  tournèrent  plusieurs  petites 
places,  et  aussi  la  cité  de  Luques,  ennemie  des  Flo- 
rentins: et  firent  tout  plaisir  et  service  au  Roy:  et 
avoit  tousjours  esté  le  conseil  du  duc  de  Milan  à  ces 
deux  fins,  afin  qu'on  ne  passât  point  plus  avant  de  la 
saison,  et  aussi  qu'il  esperoit  avoir  Pise  (qui  est  bonne 
et  grande  cité)  Serzane,  et  Pietresancte.  Les  deux 
avoient  esté  Genevois,  n'y  avoit  gueres  de  temps,  et 
conquis  sur  eux  par  les  Florentins,  du  temps  de 
Laurens  de  Medicis. 

Le  Roy  prit  son  chemin  par  Pontreme  (0  :  qui  est 
au  duc  de  Milan  :  et  alla  assiéger  Serzane,  très-fort 
chasteau,  et  le  meilleur  qu'eussent  les  Florentins, 
mal  pourveu  pour  leur  grande  division  :  et  aussi  à  la 
vérité  dire,  les  Florentins  mal -volontiers  estoient 
contre  la  maison  de  France,  de  laquelle  ils  ont  esté 
de  tous  temps  vrays  serviteurs  et  partisans,  tant  pour 
les  affaires  qu'ils  ont  en  France,  pour  la  marchan- 
dise, que  pour  estre  de  la  part  Guelfe;  et  si  la  place 

(')  Pontreme:  Pontremolo,  selon  M.  Giuzzo,  et  Pontriemoli,  sui- 
vant l'italien  de  love* 

eust  esté  bien  pourveuë,  l'armée  du  Roy  estoit  rom- 
pue :  car  c'est  un  pays  stérile  et  entre  montagnes,  et 
n'y   avoit  nuis    vivres,    et  aussi   les   neiges   estoient 
grandes.  Il  ne  fut  que  trois  jours  devant:  et  y  arriva 
le  duc  de  Milan  avant  la  composition:  et  passa  par 
Pontreme:  où  des  gens  de  la  ville  et  garnison,  eurent 
un  grand  débat  avec  de  nos  Àllemans,  queconduisoit 
un  appelle  Buser  :  et  furent  tuez  aucuns  Allemans  ; 
et  combien  que  ne  fusse  présent  à  ces  choses,   si  le 
m'ont  conté  le  Roy,  le  duc  et  autres  :  et  de  ce  débat  vint 
depuis  grand  inconvénient,  comme  vous  orez  après. 
Pratique  se  meut  à  Florence,  et  députèrent  gens  pour 
envoyer  devers  le  Roy,  jusques  à  quinze  ou  seize, 
disans    en  la   cité  qu'ils   ne  vouloient  demeurer  en 
ce  grand  péril  d'estre  en  la  haine  du  Roy  et  du  duc 
de  Milan,  qui  tousjours  avoit  son  ambassade  à  Flo- 
rence, et  consentit  Pierre  de  Medicis  cette  allée.  Aussi 
n'y  eut-il  sceu  remédier,  aux  termes  en  quoy  les  af- 
faires estoient  ;  car  ils  eussent  esté  destruicts,  veu  la 
petite  provision  qu'ils  avoient:  et  si  ne  sçavoient  ce 
que  c'estoit  de  guerre.  Après  qu'ils  furent  arrivez, 
offrirent  de  recueillir  le  Roy  à  Florence,  et  autres 
parties;  et  ne  leur  chaloit  à  la  pluspart,  sinon  qu'on 
allast  là  pour  occasion  de  chasser  Pierre  de  Medicis, 
et  se  sentoient  avoir  bonne  intelligence  avec  ceux  qui 
conduisoient  lors  les  affaires  du  Roy,  que  plusieurs 
fois  ay  nommez. 

D'autre  part  pratiquoit  ledit  Pierre,  par  la  main 
d'un  sien  serviteur,  appelle  Laurens  Spinely,  qui 
gouvernoit  sa  banque  à  Lion  ,  homme  de  bien  en  son 
estât,  et  assez  nouiry  en  France  :  mais  des  choses  de 
nostre  Cour  ne   pouvoit   avoir    cognoissance,  ny  à 

grand  peine  ceux  qui  y  estoient  nourris,  tant  y  avoit 
de  mutations  ;  si  pratiquoit-il  avec  ceux  qui  avoient 
l'authorité;  c'estoient  monseigneur  de  Bresse,  qui  de- 
puis a  esté  duc  de  Savoye,  et  monseigneur  de  Myo- 
lans,  qui  estoit  chambelan  du  Roy.  Tost  après  les 
autres  vindrent  aucuns  de  la  cité  avec  luy,  pour 
faire  responses  des  choses  qu'on  leur  avoit  requises  : 
et  se  voyoient  perdus  en  la  cité,  s'ils  ne  faisoient  tout 
ce  que  le  Roy  vouloit  :  duquel  ils  cuidoient  gagner 
la  bonne  grâce,  et  faire  quelque  chose  plus  que  les 
autres. 

A  son  arrivée  furent  envoyez  au  devant  de  luy, 
monseigneur  de  Piennes  (0,  natif  du  pays  de  Flan- 
dres, et  chambelan  du  Roy  nostre  sire,  et  le  gêne- 
rai Brissonet,  qui  a  esté  icy  nommé.  Us  parlèrent 
audit  Pierre  de  Medicis  d'avoir  l'obéissance  de  la  place 
de  Serzane,  ce  qu'incontinent  il  fit.  Ils  luy  requirent 
davantage  qu'il  fit  prester  au  Roy,  Pise,  Ligorne, 
Pietresancte,  et  Librefacto  :  lequel  le  tout  accorda, 
sans  parler  à  ses  compagnons,  qui  sçavoient  bien  que 
le  Roy  devoit  estre  dedans  Pise,  pour  se  rafreschir, 
mais  ils  n'entendoient  point  qu'il  retint  les  places.  Or 
s'estoit  mis  leur  estât,  et  leur  grande  force  entre  nos 
mains.  Ceux  qui  traictoient  avec  ledit  Pierre,  m'ont 
conté,  et  à  plusieurs  autres  font  dit,  en  se  raillant  et 
en  se  mocquant  de  luy,  qu'ils  estoient  esbahis  comme 
si  tost  accorda  si  grande  chose,  et  à  quoy  ils  ne  s'atten- 
doient  point.  Pour  conclusion ,  le  Roy  entra  dedans 
Pise  :  et  les  dessusdits  retournèrent  à  Florence,  et  fit 

(0  Louis  de  Hallewin ,  seigneur  de  Piennes  :  il  avoit  été  chambellan 
et  capitaine  de  cinquante  lances  au  service  du  duc  de  Bourgogne,  eu 
i  ^4 ,  et  ensuite  étoit  passé  au  service  du  roi  Louis  XI. 

Pierre  babiller  (0  le  logis  du  Roy  en  sa  maison  :  qui 
est  la  plus  belle  maison  de  citadin  ou  marchand  que 
j'aye  jamais  veuë,  et  la  mieux  pourveue,  que  de  nul 
homme  qui  fut  au  monde ,  de  son  estât. 

Or  faul-il  dire  quelque  mot  du  duc  de  Milan,  qui 
ja  eut  voulu  le  Roy  hors  d'Italie,  et  avoit  fait,  et 
vouîoit  encores  faire  son  profit ,  pour  avoir  les  places 
qu'il  avoit  conquises  :  et  pressa  fort  le  Roy  pour  avoir 
Serzane  et  Pietresancte,  qu'il  disoit  appartenir  aux 
Genevois  :  et  presta  au  Roy  lors  trente  mille  ducats: 
et  m'a  dit,  et  à  plusieurs  autres  depuis,  qu'on  luy 
promit  de  les  luy  bailler;  et  merveilleusement  mal 
content,  se  partit  du  Roy,  pour  le  refus;  disant  que 
ses  affaires  le  contraignoient  de  s'en  retourner  :  mais 
onques  puis  le  Roy  ne  le  vit  :  mais  il  laissa  messire 
Galeas  de  Sainct-Severin  avec  le  Roy  :  et  entendoit 
qu'il  fut  en  tous  conseils  avec  le  comte  Charles  de 
Belle  Joyeuse,  dont  a  este'  parlé.  Estant  le  Roy  dedans 
Pise,  ledit  messire  Galeas,  conduit  de  son  maistre, 
fit  venir  en  son  logis  des  principaux  bourgeois  de  la 
ville,  et  leur  conseilla  se  rebeller  contre  les  Floren- 
tins, et  requérir  au  Roy  qu'il  les  mit  en  liberté',  es- 
pérant que  par  ce  moyen  ladite  cité  de  Pise  tomberoit 
sous  la  main  du  duc  de  Milan,  où  autres  fois  avoit 
esté,  du  temps  du  duc  Jehan  Galeas,  le  premier  de 
ce  nom  en  la  maison  de  Milan,  un  grand  et  mauvais 
tyran,  mais  honorable.  Toutesfois  son  corps  est  aux 
Chartreux  à  Pavie,  prés  du  parc,  plus  haut  que  le 
grand  autel,  et  le  m'ont  monstre  les  Chartreux,  au 
moins  ses  os  (et  y  monte-Fon  par  une  eschelle)  les- 
quels sentoient  comme  la  nature  ordonne  :  et  un  natif 

(J)  Habilla-  :  préparer. 

de  Bourges,  le  m'appella  sainct  :  et  je  luy  demanday 
en  l'oreille,  pourquoy  il  l'appelloit  sainct,  et  qu'il 
pouvoit  voir  peintes  à  l'entour  de  luy  les  armes  de 
plusieurs  citez  qu'il  avoit  usurpées,  où  il  n'avoit  nul 
droit  :  et  luy  et  son  cheval  estoient  plus  hauts  que 
l'autel,  et  taillez  de  pierre,  et  son  corps  sous  le  pied 
dudit  cheval.  Il  me  respondit  tout  bas  :  Nous  ap- 
pelions j,  dit-il,  en  ce  pays  icjj,  saincts  j  tous  ceux 
qui  nous  fait  du  bien  :  et  il  fit  cette  belle  église 
de  Chartreux,  qui  à  la  vérité  est  la  plus  belle  que 
j'aye  jamais  veuë,  et  toute  de  beau  marbre. 

Et  pour  continuer,  ledit  messire  Galeas  avoit  envie 
de  se  faire  grand,  et  croy  qu'ainsi  l'entendoit  le  duc 
de  Milan ,  de  qui  il  avoit  espousé  la  bastarde  :  et 
monstroit  le  vouloir  avantager,  comme  s'il  eust  esté 
son  fils  :  car  il  n'avoit  encores  nuls  enfans  d'aage.  Les- 
dits  Pisansestoient  cruellement  traictez  des  Florentins, 
qui  les  tenoient  comme  esclaves  :  car  ils  les  avoient 
conquis,  il  y  avoit  quelques  cent  ans ,  qui  fut  l'an  que 
les  Vénitiens  conquirent  Padoiie:  qui  fut  leur  premier 
commencement  en  terre  ferme  :  et  ces  deux  citêtf  es- 
toient presque  d'une  façon  :  car  elles  aVoient  esté  an- 
ciennes ennemies  de  ceux  qui  les  possedoient,  et  de 
bien  longues  années  ,  avant  qu'estre  conquises ,  et 
presque  égales  en  forces  :  et  à  cette  cause  tindrent 
conseil  lesdits  Pisans  :  et  se  voyans  conseillez  de  si 
grand  homme,  et  desirans  leur  liberté,  vinclrent  crier 
au  Roy,  en  allant  à  la  messe  ,  en  grand  nombre 
d'hommes  et  de  femmes,  liberté >  liberté:  luy  sup- 
plians,  les  larmes  aux  yeux,  qu'il  la  leur  donnast  :  et 
un  maistre  desrequestes,  allant  devant  luy,  ou  faisant 
l'office,   qui  estoit   un  conseiller   au   parlement  du 

Dauphiné,  appelle  Rabot,  ou  pour  promesse,  ou  pour 
n'entendre  ce  qu'ils  demandoient,  dit  au  R.oy  que 
c'estoit  chose  piteuse,  et  qu'il  leur  devoit  octroyer, et 
que  jamais  gens  ne  furent  si  durement  traitez  ;  et  le 
Roy,  qui  n'entendoit  pas  bien  que  ce  mot  valoit , 
et  qui  par  raison  ne  leur  pouvoit  donner  liberté'  (car 
la  cité  n'estoit  point  sienne  :  mais  seulement  y  estoit 
receu  par  amitié  et  à  son  grand  besoin)  et  qui  com- 
mençait de  nouveau  à  cognoistre  les  pitiez  d'Italie, 
et  le  traitement  que  les  princes  et  communautez  font 
à  leurs  subjets,  respondit  qu'il  estoit  content  :  et  ce 
conseiller,  dont  j'ay  parlé,  le  leur  dit:  et  ce  peuple 
commença  incontinent  à  crier  Noël:  et  vont  au  bout 
de  leur  pont  de  la  rivière  d'Arne  (qui  est  un  beau 
pont)  et  jettent  à  terre  un  grand  lion,  qui  estoit  sur  un 
grand  pillier  de  marbre,  qu'ils  appelloient  major,  re- 
présentant la  seigneurie  de  Florence,  et  l'emportè- 
rent à  la  rivière  :  et  firent  faire  dessus  le  pillier 
un  roy  de  France,  une  espée  au  poing,  qui  tenoit 
sous  le  pied  de  son  cheval  ce  major,  qui  est  un  lion. 
Depuis  le  roy  des  Romains  y  est  entré  :  ils  ont  fait 
du  Roy  comme  ils  avoient  fait  du  lion  :  et  est  la  nature 
de  ce  peuple  d'Italie  d'ainsi  complaire  aux  plus  forts; 
mais  ceux-là  estoient,  et  sont  si  mal  traitez,  qu'on 
les  doit  excuser. 

CHAPITRE  X. 

Comment  le  Roy  partit  de  la  ville  de  Pise ,  /?owr 
«//er  «  Florence  :  et  de  la  fuite  et  ruine  de  Pierre 
de  Medicis. 

Le  Roy  se  partit  de  là,  et  il  y  séjourna  peu ,  et  tira 
vers  Florence  :  et  là  on  luy  remonstra  le  tort  qu'il 
avoit  fait  ausdits  Florentins,  et  que  c'estoit  contre 
sa  promesse  d'avoir  donné  liberté  aux  Pisans.  Ceux 
qu'il  commit  à  respondre  de  cette  matière,  excusans 
la  chose,  dirent  qu'il  ne  l'avoit  point  entendu,  ne  n'en- 
tendoit  et  entroit  un  autre  appointement,  dont  je  par- 
leray,  mais  qu'un  peu  j'ayedit  la  conclusion  de  Pierre 
de  Medicis,  et  aussi  de  l'entrée  du  Roy  en  ladite  cité 
de  Florence,  et  comme  il  laissa  garnison  dedansla  cité 
de  Pise,  et  autres  places  qu'on  luy  avoit  prestées. 

Ledit  Pierre  après  avoir  fait  bailler  au  Roy  les 
places,  dont  j'ay  parlé,  dont  aucuns  estoient  con- 
sentans,  s'en  retourna  en  la  cité,  pensant  que  le 
Roy  ne  les  tint  point  ;  ains  que  dés  qu'il  partiroit 
de  Pise,  où  il  n'auroit  affaire-  que  trois  ou  quatre 
jours,  la  leur  rendroit.  Bien  croy-je  que  s'il  y  eut  voulu 
faire  son  hyver,  qu'ils  l'eussent  consenty,  combien 
que  Pise  leur  est  plus  grande  chose  que  Florence 
propre,  sauf  les  corps  et  les  meubles.  Arrivé  que  fut  le- 
dit Pierre  à  Florence ,  tout  homme  luy  fit  mauvais  vi- 
sage, et  non  sans  cause  ;  car  il  les  avoit  dessaisis  de  toute 
leur  force  et  puissance,  et  de  tout  ce  qu'ils  avoient 
conquis  en  cent  ans  :  et  sembloit  que  leur  cœur  sen- 

tît  les  maux,  qui  depuis  leur  sont  advenus;  et  tant 
pour  cette  cause,  que  je  croy  la  principale,  combien 
qu'ils  ne  l'avoient  jamais  dit ,  que  pour  haine  qu'ils 
luy  portoient,  que  j'ay  déclarée,  et  pour  retourner 
en  liberté,  dont  ils  se  cuidoient  forclos,  et  sans  avoir 
mémoire  des  bien-faicts  de  Cosme  et  de  Laurens  de 
Medicis  ses  prédécesseurs,  délibérèrent  de  chasser  de 
la  ville  ledit  Pierre  de  Medicis.  Lequel  Pierre,  sans  le 
sçavoir,  mais  bien  estoit  en  doute,  va  vers  le  palais, 
pour  pailer  de  l'arrivée  du  Roy  (qui  encores  estoit 
à  trois  mille  prés)  et  avoit  sa  garde  accoustumée 
avec  luy,  et  vint  heurtera  la  porte  dudit  palais  :  la- 
quelle luy  fut  refusée  par  un  de  ceux  de  Nerly  (  qui 
estoient  plusieurs  frères,  que  j'ay  bien  cognus,  et  le 
père  trés-riches)  disant  qu'il  y  entreroit  luy  seul,  s'il 
vouloit,  ou  autrement  non  :  et  estoit  armé  celuy  qui 
faisoit  ce  refus.  Incontinent  retourna  ledit  Pierre  à 
sa  maison  :  et  s'arma,  luy  et  ses  serviteurs  :  et  fit  ad- 
vertir  un  appelle  Paul  Ursin  :  qui  estoit  à  la  soulde 
des  Florentins  (car  ledit  Pierre,  de  par  sa  mère,  es- 
toit des  Ursins,  et  tousjours  le  père  et  luy  en  avoient 
entretenu  aucuns  de  la  maison  à  leur  soulde)  et  dé- 
libéra de  résister  aux  partisans  de  la  ville.  Mais  tan- 
tost  oiiit  crier  liberté,  liberté,  et  vint  le  peuple  en 
armes  :  et  ainsi  partit  ledit  Pierre  de  la  ville,  comme 
bien  conseillé,  à  l'aide  dudit  Paul  Ursin,  qui  fut  une 
piteuse  départie  pour  luy  :  car  en  puissance  et  en 
biens,  il  avoit  esté  quasi  égal  aux  grands  princes,  et 
luy  et  ses  prédécesseurs,  depuis  Cosme  de  Medicis, 
qui  fut  le  chef:  et  ce  jour,  se  mit  luy  courre  sus  for- 
tune :  et  perdit  honneur  et  biens.  J'estois  à  Venise, 
et  par  l'ambassadeur  florentin  estant  là,  je  sceus  ces 


48  [l494]    MEMOIRES 

nouvelles,  qui  bien  me  desplurent  :  car  j'avois  aimé 
le  père  :  el  s'il  m'eust  voulu  croire  il  ne  luy  fut  point 
ainsi  mesadvenu  :  car  sur  l'heure  que  j'arrivay  à  Ve- 
nise, luy  escrivis,  et  offris  appointer  :  car  j'en  avois 
le  pouvoir  de  bouche,  du  senescbal  de  Beaucaire  et  du 
gênerai  :  et  eut  esté  content  le  Roy  du  passage,  ou  à  pis 
venir,  d'avoir  Ligorne  entre  ses  mains,  et  faire  toutes 
choses  que  Pierre  eut  sceu  demander  :  mais  il  me  res- 
pondit  comme  par  moquerie,  par  le  moyen  du  sire 
Pierre  (0,  que  j'ay  nommé  ailleurs.  Ledit  ambassadeur 
porta  le  lendemain  lettre  à  la  seigneurie,  contenant 
comment  il  avoit  esté  chassé,  parce  qu'il  se  vouloit 
faire  seigneur  de  la  ville,  par  le  moyen  de  la  maison 
d'Arragon  et  clés  Ursins,  et  assez  autres  charges,  qui 
n'estoient  point  vrayes  :  mais  telles  sont  les  aventures 
du  monde,  que  celuy  qui  fuit,  et  perd,  ne  trouve  point 
seulement  qui  le  chasse,  mais  ses  amis  se  tournent 
ses  ennemis,  comme  cet  ambassadeur,  nommé  Paul 
Antoine  Soderin  :  qui  estoit  des  sages  hommes  qui 
fussent  en  Italie. 

Le  jour  de  devant  m'avoit  parlé  dudit  Pierre, 
comme  s'il  fut  son  seigneur  naturel ,  et  à  cette  heure 
se  déclara  son  ennemy,  par  commandement  de  la  sei- 
gneurie :  mais  de  soy  ne  faisoit  aucune  déclaration. 
Le  jour  après  je  sçeus  comment  ledit  Pierre  venoit  à 
Venise,  et  comme  le  Roy  estoit  entré  en  grand  triom- 
phe à  Florence:  et  mandoient  audit  ambassadeur  qu'il 
prit  congé  de  ladite  seigneurie,  et  qu'il  s'en  retournât, 
et  qu'il  ialloit  qu'il  navigeast  avec  ce  vent,  et  vis  la 
lettre  :  car  il  la  me  monstra,  et  s'en  partit.  Deux 
jours  après  vint  ledit  Pierre,  en  pourpoint,  ou  avec 

(0  Pierre  Cappoi) ,  dont  il  est  parlé  au  chap.  5  de  ce  livre. 

la  robbe  d'un  valet:  et  en  grande  doute  le  receurent  à 
Venise:  tant  craignoientde  desplaire  au  Roy  :  toutes- 
fois  ils  ne  le  pouvoient  refuser  par  raison  :  et  desi- 
roient  bien  sentir  de  moy  que  le  Roy  en  disoit:  et 
demeura  deux  jours  hors  la  ville.  Je  desirois  luy  ai- 
der :  et  n'avois  eu  nulle  lettre  du  Roy  contre  luy  :  et 
dis  que  je  croyois  sa  fuite  avoir  esté  pour  crainte  du 
peuple,  et  non  point  de  celle  du  Roy.  Ainsi  il  vint^ 
et  l'allay  voir  le  lendemain  qu'il  eut  parlé  à  la  sei- 
gneurie :  qui  le  lit  bien  loger  :  et  luy  permirent  porter 
les  armes  par  la  ville,  et  à  quinze  ou  vingt  serviteurs 
qu'il  avoit  :  c'est  à  sçavoir  espées  :  et  luy  firent  tiés- 
grand  honneur,  combien  que  Cosme,  dont  j'ay  parlé, 
les  garda  autrefois  d'avoir  Milan  ;  nonobstant  cela,  ils 
l'eurent  en  remembrance,  pour  l'honneur  de  sa  mai- 
son, qui  avoit  esté  en  si  grand  triomphe  et  renommée 
par  toute  la  chrétienté. 

Quand  je  le  vis,  me  sembla  bien  qu'il  n'estoit  point 
homme  pour  respondre.  Il  me  conta  au  long  sa  for- 
tune: et  à  mon  pouvoir  le  reconfortay.  Entre  autres 
choses  me  conta  comme  i!  avoit  perdu  le  tout  :  et 
entre  ses  autres  malheurs,  qu'un  sien  facteur  estant 
en  la  ville,  vers  qui  il  avoit  envoyé  pour  avoir  des 
draps  pour  son  frère  et  luy,  pour  cent  ducats  seule- 
ment, les  luy  avoit  refusez.  Qui  estoit  grande  chose, 
veu  son  estât  et  authorité  :  car  soixante  ans  avoit  duré 
l'authorité  de  cette  maison  si  grande,  que  plus  ne 
pouvoit.  Tost  après  il  eut  nouvelles,  par  le  moyen  de 
monseigneur  de  Bresse,  depuis  duc  de  Savoye,  et 
luy  escrivoit  le  Roy  aller  devers  luy  :  mais  ja  estoit 
ledit  seigneur  party  de  Florence,  comme  je  dirai  à  cette 
heure;  un  peu  m'a  fallu  parler  de  ce  Pierre  de  Medicis. 
i3.  4 

CHAPITRE  XL 

Comment  le  Roy  fit  son  entrée  à  Florence:  et  par 
quelles  autres  villes  il  passa  Jusques  à  Morne, 

Le  Roy  entra  le  lendemain  en  la  cité  de  Florence: 
et  luy  avoit  ledit  Pierre  fait  bailler  sa  maison  :  et  ja 
estoit  le  seigneur  de  Rallassat  (0  pour  faire  ledit  logis; 
lequel  quand  il  sceut  la  fuite  dudit  Pierre  de  Medicis, 
se  prit  à  piller  tout  ce  qu'il  trouva  en  ladite  maison , 
disant  que  leur  banque  à  Lion  luy  devoit  grande 
somme  d'argent  :  et  entre  autres  choses  il  prit  une 
licorne  entière  (qui  valoit  six  ou  sept  mille  ducats) 
et  deux  grandes  pièces  d'une  autre,  et  plusieurs  autres 
biens.  D'autres  firent  comme  luy.  En  une  autre  mai- 
son de  la  ville  avoit  retiré  tout  ce  qu'il  avoit  vaillant  : 
le  peuple  pilla  tout.  La  seigneurie  eut  partie  des  plus 
riches  bagues,  et  vingt  mille  ducats  comptans,  qu'il 
avoit  à  son  banc,  en  la  ville,  et  plusieurs  beaux  pots 
d'agatte,  et  tant  de  beaux  camayeux  bien  taillez,  que 
merveilles,  qu'autrefois  j'avois  veus  ,  et  bien  trois 
mille  médailles  d'or  et  d'argent,  bien  Ja  pesanteur  de 
quarante  livres  :  et  croy  qu'il  n'y  avoit  point  autant 
de  belles  médailles  en  Italie.  Ce  qu'il  perdit  ce  jour  en 
la  cité,  valoit  cent  mille  escus,  et  plus. 

Or  estant  le  Roy  en  la  cité  de  Florence,  comme  dit 

(0  Seigneur  de  Ballassat  :  Ferron  le  nomme  Mathaeus  Balassius  , 
d'autres  le  nomment  de  Balsac.  Dora  Juan  de  Yitrian,  dans  ses  notes 
sur  Comines,  lui  donne  le  titre  cV /ipozintador  Major. 

est,  se  fit  un  traicte'  avec  eux:  et  crois  qu'ils  le  firent 
de  bon  cœur.  Ils  donnèrent  au  Roy  six  vingts  mille 
ducats  :  dont  ils  en  payèrent  cinquante  mille  como- 
tant,  et  le  reste  en  deux  payemens  assez  briefs  :  et 
presterent  au  Roy  toutes  les  places,  dont  j' iy  parlé  : 
et  changèrent  leurs  armes,  qui  estoient  la  fleur  de  lis 
rouge,  et  en  prirent  de  celles  que  le  Roy  portoit  : 
lequel  les  prit  en  sa  protection  et  garde,  et  leur  pro- 
mit et  jura  sur  l'autel  Sainct-Jehan ,  de  leur  rendre 
leurs  places,  quatre  mois  après  qu'il  seroit  dans  Na- 
ples,  ou  plustost,  s'il  retournoit  en  France:  mais  la 
chose  prit  un  autre  train,  dont  sera  parlé  cy-aprés. 

Le  Roy  s'ai  resta  peu  à  Florence ,  et  tira  vers 
Sienne  où  il  fut  bien  receu ,  et  de  là  à  Viterbe,  où  les 
ennemis  (car  dom  Ferrand  s'estoit  retiré  vers  Rome) 
avoient  intention  de  venir  loger,  et  s'y  fortifier  et 
combattre,  s'ils  y  voyoient  leur  avantage  :  et  ainsi  le 
me  disoit  l'ambassadeur  du  roy  Alphonse,  et  celuy  du 
Pape,  qui  estoient  à  Venise;  et  à  la  vérité,  je  m'at- 
tendois  que  le  roy  Alphonse  y  vint  en  personne  (veu 
qu'il  estoit  estimé  de  grand  cœur)  et  qu'il  laissast  son 
fils  dedans  le  royaume  de  Naples  :  et  me  sembloit  le 
lieu  propice  pour  eux  :  car  il  eut  eu  son  royaume  , 
les  terres  du  Pape,  et  les  places  et  terres  des  Ursins  à 
son  dos  :  mais  je  fus  tout  esbahy  que  les  lettres  me 
vindrent  du  Roy,  comme  il  estoit  en  la  ville  de  Vi- 
terbe :  et  puis  un  commandeur  In  y  bailla  le  chasteau  : 
et  le  tout  par  le  moyen  du  cardinal  Petrî-ad-vincula, 
qui  en  estoit  gouverneur  ,  et  les  Colonnois.  Lors  me 
sembla  que  Dieuvouloit  mettre  fin  à  cette  besogne: 
et  me  repentis  qu'avois  escrit  au  Roy,  et  conseillé  de 
prendre  un  bon  appointement  :  car  on  luy  en  offroit 

4- 

assez.  Aquependant  etMonteflascon  luy  furent  rendus 
avant  Viterbe,  et  toutes  les  places  d'alentour,  comme 
je  fus  adverty  par  lettres  du  Roy,  et  celles  de  ladite 
seigneurie,  qui  de  jour  en  jour  étoient  advertis  de  ce 
qui  survenoit,  par  leurs  ambassadeurs  :  et  m'en  mon- 
trèrent plusieurs  lettres,  ou  le  me  faisoient  dire  par 
un  de  leurs  secrétaires.  Et  de  là  tira  le  Roy  à  Rome, 
par  les  terres  des  Ursins,  qui  toutes  luy  furent  ren- 
dues par  le  seigneur  Charles  Ursin  ,  disant  avoir 
ce  commandement  de  son  père  (  lequel  estoit  ser- 
viteur souldoyé  du  roy  Alphonse  )  et  que  durant 
que  dom  Ferrand  seroit  alloué,  et  en  la  terre  de 
l'Eglise,  qu'il  luy  tiendroit  compagnie,  et  non  plus 
(ainsi  vivent  en  Italie,  et  les  seigneurs  et  les  capi- 
taines, et  ont  sans  cesse  pratique  avec  les  ennemis , 
et  grand  peur  d'estre  des  plus  foibles  )  et  fut  receu 
ledit  seigneur  dedans  Rrachane  ,  principale  place 
du  susdit  seigneur  Virgile  Ursin,  qui  estoit  belle, 
forte,  et  bien  garnie  de  vivres  :  et  ay  bien  fort  ouy 
estimer  au  Roy  ladite  place,  et  le  recueil  que  l'on  luy 
fit  :  car  son  armée  estoit  en  nécessité  et  extrémité  de 
vivres,  et  tant  que  plus  ne  pouvoit:  et  qui  consideroit 
bien  combien  de  fois  cette  armée  se  cuida  rompre, 
depuis  qu'il  arriva  à  Vienne  en  Dauphiné ,  et  com- 
ment elle  se  revenoit,  et  par  quelles  ouvertures  5  bref 
on  disoit  que  Dieu  la  conduisoit. 

CHAPITRE  XII. 

Comment  le  Roy  envoya  le  cardinal  Petri-ad-vincula, 
qui  fut  depuis  appelle  le  pape  Jules  II  dedans  Os- 
tie_,  et  de  ce  que  le  Pape  fais  oit  à  Rome  cependant: 
et  comment  le  Roy  y  entra  malgré  tous  ses  enne- 
mis ;  avec  les  partialitez  entre  les  Ursins  et  Col- 
lonnois  dans  ladite  ville  de  Rome* 

De  Brachane  envoya  le  Roy  le  cardinal  Sainct- 
Pierre-ad-vincula  à  Ostie,  dont  il  estoit  evesque  :  et 
est  lieu  de  grande  importance  :  et  le  tenoient  les  Go- 
lonnois,  qui  l'avoient  pris  sur  le  Pape  :  et  les  gens  du 
Pape  l'avoient  osté  audit  cardinal ,  n'y  avoit  gueres. 
la  place  estoit  trés-foible  :  mais  long-temps  depuis  tint 
Rome  en  grande  subjetion  avec  ledit  cardinal,  lequel 
estoit  grand  amy  des  Colonnois,  qui  estoient  nostres, 
par  le  moyen  du  cardinal  Ascaigne ,  frère  du  duc  de 
Milan,  et  vice- chancelier ,  et  aussi  en  haine  des  Ursins, 
donttousjours  sont,  et  ont  esté  contraires:  et  est  toute 
la  terre  de  l'Eglise-  troublée  pour  cette  partialité, 
comme  nous  dirions  Luce  et  Grandmont  (0  :  ou  en 
Hollande,  Houe,  et  Caballan  00  :  et  quand  ne  serôit  ce 

i1)  Luz  et  Gramont  étoient  deux  puissantes  maisons  de  la  Basse- 
Navarre. 

(»)  Gabaltan  et  Houe  désignent  deux  factions  qui  se  formèrent  dans 
les  Pays-Bas,  vers  le  milieu  du  quatorzième  siècle  ,  sous  le  nom  de 
Cabilliaves  et  de  Houckiens.  La  première  tiroit  son  nom  d'un  poisson 
très-commun  en  Hollande;  la  seconde,  du  mot  hollandois  hocky  qui 
signifie  hameçon.  Ces  factions  subsisloient  encore  en  i4y5.  Olivier  de 
la  Marche  eu  parle  dans  ses  Mémoires. 

différend,  la  terre  de  l'Eglise  seroit  la  plus  heureuse 
habitation,  pour  les  subjets,  qui  soit  en  tout  le  monde 
(car  ils  ne  payent  ne  tailles,  ne  gueres  autres  choses) 
et  seroient  tousjours  bien  conduits  (  car  tousjours  les 
papes  sont  sages  et  bien  conseillez)  mais  tre's-souvent 
en  advient  de  grands  et  cruels  meurtres  et  pilleries. 
Depuis  quatre  ans  en  avons  veu  beaucoup,  tant  des 
uns  que  des  autres.  Car  depuis  les  Colonnois  ont  esté 
contre  nous,  à  leur  grand  tort  :  car  ils  avoient  vingt 
mille  ducats  de  rente,  et  plus  audit  royaume  de  Na- 
ples,  en  belles  seigneuries,  comme  en  la  comté  de 
Taillecouse  (0,  et  autres,  que  paravant  avoient  tenus 
les  Ursins,  et  toutes  autres  choses  qu'ils  avoient  sceu 
demander,  tant  en  gens-d'armes,  qu'en  pensions.  Mais 
ce  qu'ils  firent,  ils  le  firent  par  vraye  desloyauté  ,  et 
sans  nulle  occasion  :  et  faut  entendre  que  de  toute  an- 
cienneté, ils  estoient  partisans  de  la  maison  d'Àrra- 
gon,  et  des  autres  ennemis  de  France  :  pource  qu'ils 
estoient  Gibelins  :  et  les  Ursins  O) ,  partisans  de  France, 
comme  les  Florentins,  pour  estre  de  la  part  des 
Guelfes. 

Avec  ledit  cardinal  de  Sainct-Pierre-ad-vincula,  àOs- 
tie  fut  envoyé  Peron  de  la  Basche,  maistre-d'hostel  du 
Roy,  qui  trois  jours  auparavant  avoit  apporté  audit 
seigneur  vingt  mille  ducats,  par  mer:  et  estoit  des- 
cendu à  Plombin  :  et  estoit  de  l'argent  preste  par 
le  duc  de  Milan  :  et  estoit  demeuré  en  l'armée  de 
mer,  qui  estoit  petite,  le  prince  de  Salerne,  et  un 
appelle  le  seigneur  de  Sernon  en  Provence ,  que  la 


CÔ  Les  Ursins  étoient  Guelphes  et  partisans  de  la  France,  et  les  Co 
Ciliés,  Gibelins. 

fortune  mena  en  Donserque  (0,  leur  navire  fort  gas- 
tée  ;  et  mirent  tant  à  se  r'habiller ,  qu'ils  ne  servirent 
de  rien  :  et  si  cousta  largement  ladite  armée  de  mer  : 
et  trouvèrent  le  Roy  dedans  Naples. 

Audit  Ostie  avoit,  avec  ledit  cardinal,  bien  cinq  cens 
hommes-d'armes,  et  deux  milles  Suisses  ;  et  y  estoit 
le  comte  de  Ligny  (2),  cousin  germain  du  Roy,  de  par 
mère:  le  seigneur  d'Alegre,  et  autres;  et  là  cuidoient 
passer  le  Tybre,  pour  aller  enclorre  dom  Ferrand, 
qui  estoit  dedans  Rome,  avec  la  faveur  et  aide  des 
Colonnois  ;  dont  estoient  chefs  de  la  maison  pour  lors, 
Prospère  et  Fabrice  Colonne,  et  le  cardinal  Colonne, 
à  qui  le  Roy  paya  deux  mille  hommes-à-pied,  par  la 
main  dudit  Basche,  qu'ils  avoient  assemblez  à  leur 
plaisir;  et  faisoient  leur  assemblée  à  Sannesonne, 
qui  est  à  eux. 

Il  faut  entendre  qu'icy  viennent  plusieurs  propos 
à  un  coup,  et  de  chacun  faut  dire  quelque  chose. 
Avant  que  le  Roy  eut  Viterbe,  il  avoit  envoyé  le 
seigneur  de  la  Trimouille,  son  chambelan,  et  le 
président  de  Guennay  (3) ,  qui  avoit  son  seau  ,  et  le 
gênerai  Bidaut,  à  Rome,  cuidant  traiter  avec  le  Pape, 
qui  tousjours  pratiquoit,  comme  est  la  coustume  en 
Italie.  Eux  estant  là,  le  Pape  mit  de  nuict  en  la  cité 
dom  Ferrand,  et  toute  sa  puissance  ;  et  furent  nos 

(0  Donserque:  suivant  Marco  Guazzo,  Sardaine  ou  Corsique;  selon 
Jove,  Corsique. 

(2)  Louis  de  Luxembourg,  comte  de  Ligny,  fils  de  Louis,  connétable 
de  Fiance ,  et  de  sa  seconde  femme  Marie  de  Savoie,  soeur  de  la  reine 
Charlotte  de  Savoie,  mère  du  roi  Charles  VIII. 

(3)  De  Guennay  :  messire  Jean  de  Gannay,  seigneur  de  Persan, 
premier  président  au  parlement  de  Taris,  chancelier  de  France,  3ohj> 
Louis  XII,  en  i5(>7  :  il  avoit  été  chancelier  de  Naples  :  mort  en  i£ia. 

gens  arrestez  :  mais  en  petit  nombre.  Le  jour  propre 
les  depescha  le  Pape  ;  mais  il  retint  prisonniers  'e 
cardinal  Ascaigne,  vice-chancelier,  et  frère  du  duc 
de  Milan,  et  Prospère  Colonne  (aucuns  dirent  que 
ce  fut  de  leur  volonté  )  et  de  toutes  ces  nouvelles 
j'eus  incontinent  lettres  du  Roy,  et  la  seigneurie  en- 
cores  plus  amplement  de  leurs  gens  :  et  tout  cecy  fut 
fait  avant  que  le  Roy  entrast  dedans  Viterbe;  car 
nulle  part  n'arrestoit  que  deux  jours  en  un  lieu  :  et 
advenoient  les  choses  mieux  qu'il  ne  les  eut  sceu  pen- 
ser, auisi  lemaistre  des  seigneurs  s'en  mesloit,  et  cha- 
cun le  cognoissoit. 

Cette  armée  qui  estoit  en  Ostie,  ne  servoit  de  rien, 
pour  le  mauvais  temps  ;  et  aussi  faut  entendre  que 
les  gens  qu'avoit  mené  monseigneur  d'Aubigny,  es- 
toient  retournez,  et  luy  aussi,  et  n'en  avoit  plus 
de  charge,  et  si  avoit- on  donné  congé  aux  Italiens  , 
qui  avoient  esté  avec  luy  en  la  Romanie ,  qu'avoit 
menez  le  seigneur  Rodolphe  de  Mantouë,  le  seigneur 
Galeot  de  la Mirandole,  et  Fracasse,  frère  du  seigneur 
Galeas  de  Sainct-Severin,  qui  furent  bien  payez  :  et 
estoient  environ  cinq  cens  armez,  que  le  Roy  payoit, 
comme  avezoiïy  :  et  au  partir  de  Viterbe,  le  Roy  alla 
à  Naples,  que  tenoit  le  seigneur  Ascaigne:  et  n'est 
rien  plus  vray  qu'à  l'heure  que  nos  gens  estoient  de- 
dans Ostie,  il  tomba  plus  de  vingt  brasses  de  mur  de 
îa  ville  de  Rome ,  par  là  où  l'on    vouloit  entrer. 

Le  Pape  voyant  si  soudainement  venir  ce  jeune 
Roy  (0,  avec  cette  fortune,  consent  qu'il  entre  dedans 
Rome  (aussi  ne  l'en  eut  sceu  garder)  requiert  lettre 

(0  Le  pape  Alexandre  VI,  pour  traverser  l'expédition  du  Roi 
Charles  VIII,  en  Italie,  alla  juscjues  à  implorer  la  proteçticji  du  T^urç. 

d'asseurance,  qu'il  eut  pour  dom  Ferrand,  duc  de 
Calabre,  et  seul  fils  du  Roy  Alphonse:  lequel  de  nuict 
se  retira  à  Naples,  et  le  conduisit  jusques  à  la  porte 
le  cardinal  Ascaigne  (0.  Et  le  Roy  entra  dedans  Rome 
en  armes,  comme  ayant  authorité  de  faire  par-tout  à 
son  plaisir:  et  luy  vindrent  au  devant  plusieurs  car- 
dinaux, et  les  gouverneurs  et  sénateurs  de  la  ville:  et 
logea  au  palais  Sainct-Marc  (  qui  est  le  quartier  des 
Colonnois,  ses  amis  et  serviteurs  pour  lors)  et  le  Pape 
se  retira  au  chasteau  Sainct  Ange. 

CHAPITRE  XIII. 

Comment  le  roy  Alphonse  fit  couronner  son  fils  Fer~ 
randj  et  de  lamauvaise  vie  quavoit  menée  le  vieux 
Ferrand  son  père,  et  luy  aussi, 

Estoit-il  possible  de  croire  que  le  roy  Alphonse, 
si  orgueilleux,  nourry  à  la  guerre,  et  son  fils,  et 
tous  ces  Ursins,  qui  ont  si  grande  part  à  Rome, 
n'osassent  demeurer  en  la  cité  :  encores  quand  ils 
voyoient  et  sentoient  que  le  duc  de  Milan  bran ioit, 
et  les  Vénitiens,  et  se  pratiquoit  une  ligue,  qui  eust 
esté  conclue,  si  quelque  résistance  eut  esté  faite  à  Vi~ 
terbe  ou  à  Rome,  comme  j'estois  bien  asseuré,  pour* 

(*)  Ascaigne  Marie  de  Sforce,  frère  de  Louis,  duc  de  Milan,  fait 
cardinal  en  j484,parle  pape  Sixte  IV;  dépouillé  de  cette  dignité, 
puis  rétabli  par  le  pape  Alexandre  VI,  en  i^g5.  Il  est  mort  de  peste 
«i  de  poison ,  eu  1 5o5  :  il  en  est  encore  parlé  au  chapitre  suivant.  - 

veu  qu'ils  eussent  peu  arrester  le  Roy  aucuns  jours. 
Au  fort  il  falloit  que  Dieu  monsti  ât  que  toutes  ces 
choses  passoient  le  sens  et  la  connoissance  des  hommes  : 
et  si  faut  bien  noter  qu'ainsi  comme  les  murs  de  la 
■ville  estoient  tombez,  aussi  tomba  bien  quinze  brasses 
des  avant- murs  du  chasteau  Sainct-Ange,  comme 
m'ont  conté  plusieurs,  et  entre  autres  ,  deux  cardi- 
naux qui  y  estoient.  Ici  faut  un  peu  parler  du  roy 
Alphonse. 

Dés  que  le  duc  de  Calabre,  appelle  le  jeune  Fer- 
rand,  dont  ja  plusieurs  fois  a  esté  parlé,  fut  retourné 
à  Naples,  son  père  le  roy  Alphonse,  se  jugeant  n'estre 
digne  d'eslre  roy,  pour  les  maux  qu'il  avoit  faits  en 
toutes  cruautez,  contre  les  personnes  de  plusieurs 
princes  et  barons ,  qu'il  avoit  pris  sur  la  seureté  de 
son  père  et  de  luy,  et  bien  jusques  au  nombre  de 
vingt-quatre:  et  les  fit  tous  mourir,  si-tost  que  son 
père  fut  mort,  qui  les  avoit  gardez  quelque  temps,  et 
depuis  la  guerre  qu'ils  avoient  eue  contre  luy:  et  en 
fit  mourir  deux  autres,  que  le  père  avoit  pris  sur  sa 
seureté,  dont  l'un  estoit  le  prince  de  Rossane  :  et 
l'autre  le  duc  de  Sesse,  homme  de  grande  authorité  : 
ledit  prince  de  Rossane,  qui  avoit  eu  à  espouse  et  à 
femme  la  sœur  dudit  roy  Ferrand,  et  en  avoit  eu 
un  trés-bcau  fils  :  et  pour  mieux  s'asseurer  de  luy 
(  car  le  prince  et  seigneur  de  Rossane  luy  avoit  bien 
voulu  faire  une  grande  trahison  :  et  avoit  bien  des- 
servy  toute  punition  s'il  n'eut  pris  asseurance)  ve- 
nant devers  luy  à  son  mandement,  le  mit  en  mer- 
veilleuse et  puante  prison,  et  puis  le  fils  mesme  d'iceluy: 
des  qu'il  fust  venu  en  l'aage  de  quinze  à  seize  ans:  et 
y  avoir  demeuré  ledit  père  trente- quatre  ans  ou  en- 

viron,  à  l'heure  que  ledit  roy  Alphonse  (0  est  venu 
à  estre  roy  :  et  lors  qu'il  y  fut  parvenu,  fit  mener 
tous  ces  prisonniers  à  Iscle  (2)  (  qui  est  une  petite  isle 
auprès  de  la  ville  de  Naples  :  dont  vous  orrez  parler) 
et  là  les  fit  tous  assommer,  excepté  quelques-uns, 
qu'il  retint  au  chasteau  de  Naples  :  comme  le  fils 
dudit  seigneur  de  Rossane,  et  le  noble  comte  de  Po~ 
poli. 

Je  me  suis  fort  bien  enquis  comment  on  les  fit 
mourir  si  cruellement  (car  plusieurs  les  cuidoient  en- 
cores  en  vie,  quand  le  Roy  entra  en  la  bonne  ville 
et  cité  de  Naples)  et  m'a  esté  dit  tant  par  leurs  prin- 
cipaux serviteurs,  que  par  un  More  du  pays  d'Af- 
frique,  qu'il  les  fit  assommer  vilainement  et  horrible- 
ment :  lequel  incontinent  après  son  commandement, 
s'en  alla  audit  pays  de  Barbarie,  afin  qu'il  n'en  fut 
point  de  nouvelle,  sans  espargner  ces  vieux  princes: 
dont  les  aucuns  avoient  esté  gardez  en  prison  trente- 
quatre  ou  trente-cinq  ans,  ou  environ.  Nul  homme 
n'a  esté  plus  cruel  que  luy,  ne  plus  mauvais,  ne  plus 
vicieux  et  plus  infect,  ne  plus  gourmand  que  lui.  Le 
père  estoit  plus  dangereux  :  car  nul  ne  se  congnois- 

(0  Le  texte  de  Philippe  de  Connues  paroît  ici  un  peu  embarrassé  : 
en  voici  l'éclaircissement.  Alphonse  I,  roi  de  Naples,  qui  commença 
à  régner  en  ifôk>  mourut  le  28  juin  i458,  et  légua  par  testament 
son  royaume  h  Ferdinand,  son  fils  naturel,  qui  commença  à  régner 
en  1 458  et  mourut  en  1  4q4*  H  y  eut  beaucoup  de  révoltes  sous  son 
régne ,  et  ce  fut  ce  prince  qui  fit  arrêter  les  seigneurs  dont  parle  ici 
Comines.  Alphonse  II,  son  fils,  fut  chassé  par  ses  sujets,  se  retira  en 
Sicile,  et  laissa  la  Couronne  à  Ferdinand  II,  son  fils.  C'est  de  cet  Al- 
phonse II  et  de  son  fils  Ferdinand,  qu'il  est  ici  question  :  cependant 
il  ne  régna  qu'un  an,  depuis  i4l)°  jusqu'en  1 407* 

W  Iscle  :  Ischia,  à  sept  ou  huit  lieues  à  l'ouest  de  Naples5 

soit  en  lny  ny  en  son  courroux  :  car  en  faisant  bonne 
chère,  il  prenoit  et  trahissoit  les  gens,  comme  le 
comte  Jacques,  qu'il  prit  et  fit  mourir  vilainement 
et  horriblement,  estant  ambassadeur  devers  luy,  de 
par  le  duc  Francisque  de  Milan  ;  duquel  il  avoit  eu 
femme  et  espousé  la  fille  bastarde  (0.  Mais  ledit  Fran- 
cisque fut  consentant  du  cas  :  car  tous  deux  le  crai- 
gnoient  pour  sa  vertu,  et  la  séquelle  qu'il  avoit  en 
Italie  des  Braciques  (2)  :  et  estoit  fils  de  Nicolo  Pici- 
nino  (3).  Et  ainsi  (comme  dit  est)  prit  ce  roy  Ferrand 
tous  les  autres:  et  jamais  en  luy  n'y  avoit  grâce  ne 
miséricorde,  comme  m'ont  conté  ses  prochains  pa- 
rens  et  amis  :  et  jamais  n'avoit  eu  aucune  pitié'  ne  com  - 
passion  de  son  pauvre  peuple  quant  aux  deniers.  Ilfai- 
soit  toute  la  marchandise  du  royaume,  jusques  à  bailler 
les  pourceaux  à  garder  au  peuple,  et  les  leur  faisoit 
engresser  pour  mieux  les  vendre.  S'ils  mouroient , 
falloit  qu'ils  les  payassent.  Aux  lieux  où  crois t  l'huile 
d'olive ,  comme  en  la  Poùille ,  ils  l'achetoient  luy  et 
son  fils  à  leur  plaisir,  et  semblablement  le  froment, 
et  avant  qu'il  fut  meur,  et  le  vendoient  après  le  plus 
cher  qu'ils  pouvoient  ;  et  si  ladite  marchandise  s'a- 
baissoit  de  prix,  contraignoient  le  peuple  de  la  pren- 
dre :  et  par  le  temps  qu'ils  vouloient  vendre,  nul  ne 
pouvoit  vendre  qu'eux. 

Si  un  seigneur  ou  baron  estoit  bon  mesnager,  ou 

(0  Lajille  bastarde  :  Druzina  Sforza. 

00  Braciques  :  soldais  qui  prirent  leur  nom  de  Bracliivo  de  Forti- 
Jiraci,  célèbre  capitaine  de  ce  temps. 

(3)  Picinino  :  ainsi  nommé  à  cause  de  sa  petitesse  :  il  éloit  fils  d'un 
boucher,  ce  qui  n'empêcha  pas  le  roi  Alphonse  de  l'honorer  du  sur- 
nom d'Arragon* 

cuidoit  espargner  quelque  bonne  chose,  ils  la  luy 
demandoient  à  emprunter  :  et  il  la  leur  falloit  bailler 
par  force  :  et  leur  ostoient  les  races  des  chevaux,  dont 
ils  ont  plusieurs  ,  et  les  prenoient  pour  eux,  et  les 
faisoient  gouverner  en  leurs  mains ,  et  en  si  grand 
nombre,  tant  chevaux,  jumens  que  poulains,  qu'on 
les  estimoit  à  beaucoup  de  milliers,  et  les  envoyoient 
paistre  en  plusieurs  lieux,  aux  pasturages  des  sei- 
gneurs ,  et  autres ,  qui  en  avoient  grand  dommage. 
Tous  deux  ont  pris  à  force  plusieurs  femmes. 

Aux  choses  ecclésiastiques  ne  gardoient  nulle  ré- 
vérence, n'obeïssance.  Ils  vendoient  eveschez,  comme 
celle  de  Tarente ,  que  vendit  le  père  treize  mille  du- 
cats, à  un  Juif,  pour  bailler  à  son  fils,  qu'il  disoit  chres- 
tien.  Bailloit  abbayes  à  un  fauconnier,  et  à  plu- 
sieurs pour  leurs  enfans,  disant  :  Vous  entretiendrez 
tant  d'oyteaux  >  et  les  nicherez  a  vos  despens  >  et 
tiendrez  tant  de  gens  à.  vos  despens.  Le  fils  ne  fît  ja- 
mais quaresme,  ne  semblant  qu'il  en  fut  :  maintes 
années  fut  sans  se  confesser,  ne  recevoir  nostre  Sei- 
gneur et  rédempteur  Jesus-Christ  :  et  pour  conclusion 
il  n'est  possible  de  pis  faire  qu'ils  ont  fait  tous  deux. 
Aucuns  ont  voulu  dire  que  le  jeune  roy  Ferrand  eut 
esté  le  pire,  combien  qu'il  estoit  humble  et  gracieux, 
quand  il  mourut  :  mais  aussi  il  estoit  en  nécessité. 

CHAPITRE  XIV. 

Comment   le  roy  Alphonse  s'enfuit  en  Sicile,  et  Jlt 
pénitence» 

Or  pourroit  sembler  aux  lisans  que  je  disse  toutes 
ces  choses  pour  quelque  haine  particulière  que  j'au- 
rois  à  eux  :  mais  par  ma  foy,  non  fay  :  ains  je  le  dis 
pour  continuer  mes  Mémoires,  où  se  peut  voir  de's 
le  commencement  de  l'entreprise  de  ce  voyage,  que 
c'estoit  chose  impossible  aux' gens  qui  le  guidoient, 
s'il  ne  fut  venu  de  Dieu  seul,  qui  vouloit  faire  son 
commissaire  de  ce  jeune  Roy,  bon,  si  pauvrement 
pourveu  et  conduit,  pour  chastier  roys  si  sages,  si 
riches,  et  si  expérimentez,  et  qui  avoient  tant  de 
personnages  sages  à  qui  la  deflfense  du  royaume  tou- 
choit,  et  qui  estoient  tant  alliez  et  sousterfus  ,  et 
mesme  voyoient  ce  faix  venir  sur  eux  de  si  loing,  que 
jamais  n'y  sceurent  pourvoir,  ne  résister  en  nul  lieu. 
Car  hors  le  chasteau  de  Naples,  n'y  eut  aucun  qui 
empeschast  le  roy  Charles  VIII  un  jour  naturel  :  et 
comme  a  dit  le  pape  Alexandre  qui  règne,  les  Fran- 
çois y  sont  venus  avec  des  espérons  de  bois,  et  de  la 
croye  en  la  main  des  fourriers,  pour  marquer  leurs 
logis ,  sans  autre  peine  ;  et  parloit  ainsi  de  ces  espé- 
rons de  bois,  parce  que  pour  cette  heure,  quand  les 
jeunes  gens  de  ce  royaume  vont  par  la  ville,  leur 
page  met  une  petite  broche  dedans  le  soulier  ou  pan- 
toufle: et  sont  sur  leurs  mules,  branlans  les  jambes: 

et  peu  de  fois  ont  pris  le  harhois  de  nos  gens,  en  fai- 
sant ce  voyage:  et  ne  mit  le  Roy  depuis  Ast  à  entrer 
dedans  Naples  que  quatre  mois  dix-neuf  jours.  Un 
ambassadeur  y  en  eut  mis  une  partie. 

Parquoy  je  conclus  ce  propos,  disant,  après  l'a- 
voir oiiy  dire  à  plusieurs  bons-hommes  de  religion  et 
de  saincte  vie,  et  à  mainte  autre  sorte  de  gens  (qui 
est  la  voix  de  nostre  Seigneur  Jesus-Christ,  que  la 
voix  du  peuple)  que  nostre  Seigneur  Jesus-Christ  les 
vouloit  punir  visiblement,  et  que  chacun  le  cognut, 
pour  donner  exemple  à  tous  roys  et  princes  de  bien 
vivre,  et  selon  ses  commandemens.  Car  ces  seigneurs 
de  la  maison  d'Arragon,  dont  je  parle,  perdirent  hon- 
neur et  royaume,  et  grandes  richesses,  et  meubles 
de  toute  nature,  si  départis  qu'à  grand  peine  sçait- 
on  qu'ils  sont  devenus  ;  puis  perdirent  les  corps,  trois 
en  un  an,  ou  peu  davantage  :  mais  j'espère  que-  les 
âmes  n'ont  point  esté  perdues.  Car  le  roy  Ferrand, 
qui  estoit  fils  bastard  du  grand  Alphonse  (lequel  Al- 
phonse fut  sage  roy,  et  honorable,  et  tout  bon) 
porta  grande  passion  en  son  cœur  de  voir  venir  sur 
luy  cette  armée,  et  qu'il  n'y  pouvoit  remédier  :  et 
voyoit  que  luy  et  son  fils  avoient  mal  vescu ,  et  es- 
toient  très -haïs  (car  il  estoit  trés-sage  roy)  et  s'y 
trouva  un  livre  escrit ,  comme  m'ont  certifié  des  plus 
prochains  de  luy,  qui  fut  trouvé  en  deffaisant  une 
chapelle,  où  y  avoit  dessus  :  La  vérité  ,  avec  son  con- 
seil secret ,  et  veut-1'on  dire  qu'il  eontenoit  tout  le 
mal  qui  luy  est  advenu  :  et  n'estoient  que  trois  à  le 
voir:  et  puis  le  jetta  au  feu. 

Une  autre  passion  avoit,  en  ce  qu'Alphonse  son 
Êls,  ne  Ferrand,  fils  de  son  fils,  ne  vouloient  croire 

cette  venue:  et  partaient  en  grandes  menaces  du  Roy, 
et  en  grand  mespris,  disans  qu'ils  viendi  oient  au 
devant  de  luy  jusques  aux  Monts:  et  il  en  fut  aucun 
qui  prioit  à  Dieu,  qu'il  ne  vint  jamais  roy  de  Fiance 
en  Italie,  et  qu'il  y  avoit  veu  seulement  un  pauvre 
homme  de  la  maison  d'Anjou  ,  qui  luy  avoit  fait 
souffrir  beaucoup  de  peine,  qui  fut  le  duc  Jehan, 
fils  du  roy  René.  Ferrand  travailla  fort  par  un  sien 
ambassadeur,  nommé  messire  Cavillo  Pendolfo,  de 
faire  demeurer  le  Roy,  l'année  de  devant,  avant  qu'il 
partit  de  Vienne,  luy  offrant  se  faire  tributaire  de 
cinquante  mille  ducats  l'an  :  et  tenir  le  royaume  de 
luy  à  foy  et  hommage:  et  voyant  qu'il  ne  pouvoit  pas 
parvenir  à  aucune  paix ,  ny  appaiser  Testât  de  la  ville 
de  Milan,  luy  prit  une  maladie  dequoy  il  mourut: 
et  en  ses  douleurs  eut  confession,  et  comme  j'espère^ 
repentance  de  ses  péchez.  Son  fils  Alphonse,  qui 
tant  avoit  esté  terrible  et  cruel,  et  tant  feist  le  mes- 
tier  de  la  guerre,  avant  que  le  Roy  partist  de  ladite 
ville  de  Rome,  renonça  à  sa  couronne  :  et  entra  en 
telle  peur,  que  toutes  les  nuicts  ne  cessoit  de  crier 
qu'il  oyoit  les  François ,  que  les  arbres  et  les  pierres 
crioient  France  :  et  jamais  n'eut  hardiesse  de  partir 
de  Naples  :  mais  au  retour  que  fit  son  fils  de  Rome^ 
le  mit  en  possession  du  royaume  de  Naples,  et  le  fit 
couronner  et  chevaucher  par  la  ville  de  Naples,  ac- 
compagné des  plus  grands  qui  y  estoient,  comme  de 
dom  Ferrand  son  frère,  et  du  cardinal  de  Gennes, 
estant  ledit  nouveau  Roy  au  milieu,  et  accompagné 
des  ambassadeurs  qui  y  estoient,  et  luy  fit  faire  toutes 
lesdites  solemnitez ,  qui  sont  requises ,  et  luy  se  mit 
en  fuite ,  et  s'en  alla  en  Cécile  avec  la  Reine  sa  belle- 

mère  :  qui  estoit  sœur  du  roy  Ferrand  de  Castille  («), 
qui  encores  vit,  à  qui  appartient  ledit  royaume  de 
Cécile,  en  une  place  qu'elle  y  avoit,  qui  fut  grande 
nouvelle  par  le  monde ,  et  par  especiai  à  Venise,  où. 
j'estois. 

Les  uns  disoient  qu'il  alloit  au  Turc;   autres  di- 
soient que  c'estoit  pour  donner  faveur  à  son  fils,  qui 
n'estoit  point  hay  au  royaume  :   mais  mon  avis  fut 
tousjours  que  ce  fut  par  vraye  lascheté  :  car  jamais 
homme  cruel  ne  fut  hardy,  et  ainsi  se  voit  par  toutes 
histoires  :  et  ainsi  se  désespéra  Néron,    et  plusieurs 
autres  ;  brief,  cet  Alphonse  eut  si  grande   envie  de 
fuir,  qu'il  dit  à  sa  belle-mere  (comme  m'ont  conté 
ceux  qui  estoient  à  luy  )  le  jour   qu'elle  partit,  que 
si  elle  ne  partoit ,  qu'il  la  laisseroit  :  et  elle  luy  res- 
pondit  qu'il  attendist  encores  trois  jouis,  afin  qu'elle 
eut  esté  en  son  royaume  un  an  entier  :  et  i!  dit,  que 
qui  ne  le  laisseroit   aller,  il  se  jetteroit  par   les  fe- 
nestres ,  disant  :  N'oyez  vous  point  comme  un  chacun 
crie  France?  Et  ainsi  se  mirent  aux  galées.  Il  em- 
porta de  toutes  sortes  de  vins  (qu'il  avoit  plus  aimez 
qu'autre  chose)  et  de  toutes  sortes  de  graines  pour 
faire  jardins,  sans  donner  nul  ordre  à  ses  meubles, 
ny  à  ses  biens  :  car  la  pluspart  demeura  au  chasteau 
de  Naples.  Quelques  bagues  emporta,  et  quelque  peu 
d'argent  ;  et  allèrent  en  Cécile  audit  lieu  :  et  puis  alla 
à  Messine,  où  il  appella  et  mena  avec  luy  plusieurs 
gens  de  religion,  vouant  de  jamais  n'estre  du  monde: 
et  entre  les  autres,  il  aimoit  fort  ceux  du  Mont-Oli- 
vet,  qui  sont  vestus  de  blanc  (lesquels  m'ont  conté  à 
Venise  ;  là  où  est  le  corps  saincte    Hélène   en  leur 

{l)  Ferrand  de  Castille  :  F<  rdinand-le-Catholique. 

i3.  5 

monastère). et  se  mit  à  mener  la  plus  saincte  vie  du 
monde  :  et  servit  Dieu  à  toutes  les  heures  du  jour  et 
de  la  nuict,  avec  lesdits  religieux,  comme  ils  font  en 
leurs  couvents  :  et  là  faisoit  grans  jeusnes,  abstinences 
et  aumosnes  :  et  puis  luy  advint  une  maladie  de  l'es- 
coriation  et  de  gravelle;  et  me  dirent  n'en  avoir  ja- 
mais veu  homme  si  persécuté  :  et  le  tout  portoit  en 
grant  patience  ,  délibérant  aller  user  sa  vie  en  un 
monastère  de  Valence  la  grande,  et  là  se  vestir  de 
religion  :  mais  il  fut  tant  surpris  de  maladie,  qu'il 
vequit  peu,  et  mourut  :  et  selon  sa  grande  repentance, 
il  est  à  espérer  que  son  ame  est  glorieuse  en  paradis. 
Son  fils  demeura  peu  après,  et  mourut  de  fièvre  et 
de  flux,  et  crois  qu'ils  sont  mieux  qu'ils  n'estoient  en 
ce  monde  :  et  semble  que  en  moins  de  deux  ans,  ils 
furent  cinq  roys  portans  couronne  à  Naples  :  les  trois 
que  j'ay  nommez,  le  roy  Charles  de  France  huictiesme, 
et  dom  Federic  (0,  frère  dudit  Alphonse,  qui  de  pré- 
sent reçue. 

(')  Frédéric,  roi  de  Naples,  en  1496,  régna  six  à  sept  ans.  Puis  fut 
chassé  de  son  royaume ,  en  1002,  et  se  réfugia  en  France  ,  où  il  mou- 
rut. Il  avoit  épousé  en  France  Anne  de  Savoie  ,  nièce  de  Louis  XI 5  il 
fut  dépossédé  par  Louis  XII  et  par  Ferdinand -le -Catholique  ,  qui 
partagèrent  sa  dépouille  entre  eux  :  il  mourut  en  France  en  i5o^. 

CHAPITRE  XV. 

Comment  après  que  le  jeune  roy  Fer r and  fut  cou- 
ronné roy  de  Naples,  alla  asseoir  son  camp  à 
Saine t- Germain j,  pour  résister  contre  la  "venue  du 
Roy  :  et  de  l'accord  que  le  roy  Charles  Jit  avec  le 
Pape,  estant  encor  à  Rome. 

Et  pour  esclaircir  le  tout  ,  faut  dire  comment  , 
dés  ce  que  le  roy  Ferrand  fut  couronné,  il  devint 
comme  un  homme  neuf:  et  luy  sembla  que  toutes 
haines  et  ofFences  estoient  oubliées  par  la  fuite  de  son 
père  :  et  assembla  tout  ce  qu'il  peut  de  gens,  tant  de 
cheval  que  de  pied  :  et  vint  à  Sainct-Germain  :  qui  est 
l'entrée  du  royaume,  et  lieu  fort,  et  aisé  à  defïendre, 
et  par  où  les  François  sont  passez  deux  autres  fois  ; 
et  là  mit  son  camp,  et  garnit  la  ville  :  et  lors  revint  le 
cœur  aux  amis  dudit  Ferrand.  Le  lieu  est  defFendu 
d'une  petite  rivière,  qui  quelquefois  se  passe  à  gué, 
et  quelquefois  non,  aussi  se  deffend  parla  montagne 
qui  est  dessus. 

Le  Roy  estoit  encores  à  Rome ,  où  il  séjourna  en- 
viron vingt  jours ,  où  plusieurs  choses  se  traictoient. 
Avec  luy  estoient  bien  dix-huict  cardinaux,  et  d'au- 
tres qui  venoient  de  costé  et  d'autre  :  et  y  estoient 
ledit  monseigneur  Ascaigne,  vice-chancelier,  et  frère 
du  duc  de  Milan,  et  Pétri -ad-vincula  (  qui  estoient 
grands  ennemis  du  Pape  ,  et  amis  l'un  de  l'autre  ) 

5. 

celuy  de  Gurce  (0,  Sainct-Denis  (a),  Sainct-Severin  (3), 
Savelly  (4),  Coulonne(5),  et  autres  :  qui  tous  vouloient 
faire  élection  nouvelle,  et  qu'au  Pape  (6)  fust  fait  pro- 
cès, lequel  estoit  audit  chasteau.  Deux  fois  fut  l'artil- 
lerie preste,  comme  m'ont  dit  des  plus  grands  :  mais 
tousjours  le  Roy  par  sa  bonté'  y  résista.  Le  lieu  n'est 
pas  deffensable  :  car  la  motte  est  de  main  d'homme 
faite,  et  petite.  Or  alleguoient-ils  bien  que  ces  murs 
estoient  tombez  par  miracles,  et  le  chargeoient  d'avoir 
acheté  cette  saincte  dignité  :  et  disoient  vray  :  mais 
ledit  Ascaigne  en  avoit  esté  le  principal  marchand , 
qui  avoit  tout  guidé,  et  en  eut  grand  argent  :  et  si 
eut  la  maison  dudit  Pape,  luy  estant  vice- chancelier, 
et  les  meubles  qui  estoient  dedans ,  et  son  office  de 
vice-chancelier,  et  plusieurs  places  du  patrimoine. 
Car  eux  deux   estoient  à  l'envy  à  qui  seroit  pape. 
Toutesfois  je  croy  qu'ils  eussent  consenty  tous  deux 
d'en  faire  un  nouveau,  au  plaisir  du  Roy ,  et  encores 
d'en  faire  un  François  :  et  ne  saurois  dire  si  le  Roy  fit 

(')  Celuy  de  Gurce  :  Raimond  Perault,  né  à  Surgères,  en  Saintonge, 
évêque  de  Saintes,  puis  de  Gurce,  en  Allemagne  j  cardinal  en  j4q3  > 
mort  en  i5o5. 

(*)  Sainct-Denis  :  Jean  de  la  Grolaye  ou  de  Villiers  ,  religieux  et 
abbé  de  Saint-Denis  en  France ,  puis  évêque  de  Lombe z  ;  cardinal  en 
i493,  mort  en  i^QQ. 

(3>  Sainct-Severin  :  fils  de  Robert,  comte  de  Cajasse  et  de  Jeanne  de 
Corrège;  cardinal  en  1489,  et  confirmé  par  le  collège  des  cardinaux 
après  la  mort  de  ce  Pape,  en  1 492 1  mort  en  i5i6. 

(4)  Savelly  :  Jean-Baptisie  Savelly,  romain 5  cardinal  en  1480,  mort 
en  1498. 

(5)  Coulonne  :  Jean  Colonne,  romain  ,  fils  d'Antoine  ,  prince  de  Sa- 
lerne  ,  et  neveu  du  cardinal  Prosper  Colonne  j  cardinal  en  1489,  mort 
en  i5o8. 

(6)  Et  qu'au  Pape  :  Alexandre  VI ,  que  l'on  vouloit  déposer  comme 
simoniaque. 

bien  ou  mal  :  toutesfois  je  croy  qu'il  fit  le  mieux  d'ap- 
pointer :  car  il  estoit  jeune,  et  mal  accompagné  pour 
conduire  un  si  grand  œuvre  que  reformer  l'Eglise, 
combien  qu'il  eut  le  pouvoir,  mais  qu'il  l'eust  sceu 
bien  faire,  je  croy  que  toutes  gens  de  cognoissance  et 
raison,  l'eussent  tenu  à  une  bonne,  grande  et  trés- 
saincte  besongne  :  mais  il  y  faudroit  grand  mystère  : 
toutesfois  le  vouloir  du  Roy  estoit  bon,  et  est  encor 
en  ce  cas,  s'il  y  estoit  aide'. 

Le  Roy  print  aultre  chemin,  et  appointa  avec  le  Pape 
un  appointement,  qui  ne  pouvoit  durer  :  car  il  estoit 
violent  en  aucun  point  :  et  fut  grand  couleur,  de  faire 
une  ligue,  dont  après  sera  parle'.  Par  cestuy  appointe- 
ment devoit  estre  paix  entre  le  Pape  et  ses  cardinaux, 
et  autres  :  et  aulcuns  dévoient  lesdits  cardinaux  estre 
payez  du  droict  de  leur  chapeau,  absens  comme  pre- 
sens.  Il  devoit  prester  au  Roy  quatre  places.  Terra- 
cine,  Civita-Vechia,  etViterbe  que  tenoitle  Roy,  et 
Spolete  aussi  :  mais  il  ne  la  bailla  point,  combien  qu'il 
l'eut  promise  :  et  se  devoit  rendre  au  Pape,  comme  le 
Roy  partiroit  de  Naples  :  et  ainsi  le  fit,  combien  que 
le  Pape  l'eut  trompé.  Il  bailla  au  Roy  pour  cestuy 
appointement,  le  frère  du  Turc  (0,  dont  il  avoit 
soixante  mille  ducats  par  an  dudit  Turc  :  et  le  tenoit  en 
grande  crainte.  Promettoit  de  ne  mettre  aucun  légat 
en  lieu  ne  place  de  l'Eglise,  sans  le  consentement  du 
Roy  :  et  y  avoit  autres  articles,  qui  touchoient  le  con- 
sistoire, et  bailloit  en  ostage  son  fils  le  cardinal  de 
Valence,  qui  alloit  avec  ledit  seigneur  pour  légat:  et 
luy  fit  le  Roy  l'obédience  filiale  en  toute  humilité  que 
roy  sauroit  faire  :  et  luy  fit  le  Pape  deux  cardinaux  ; 

(0  Le  frère  du  Turc  :  Zizim ,  frère  de  Bajazetïl. 

c'est  à  sçavoir  le  gênerai  Brissonnet  ,  qui  ja  estoit 
evesque  de  Sainct-JYlalo,  qui  a  esté  souvent  appelle 
gênerai  :  et  l'autre  l'evesque  du  Mans,  de  la  maison 
de  Luxembourg,  qui  estoit  par  deçà  (0. 

CHAPITRE  XVI. 

Comment  le  Roy  partit  de  Rome  pour  aller  à  Naples  : 
de  ce  qui  advint  cependant  en  plusieurs  contrées 
dudit  royaume  de  Naples  :  et  par  quelles  villes  il 
passa  jusques  à  ladite  ville  de  Naples* 

Ces  choses  faites,  le  Roy  partit  de  Rome,  en  grande 
amitié  avec  le  Pape,  ce  sembloit;  mais  huict  cardinaux 
partirent  de  Rome  mal  contens  dudit  appointements 
dont  les  six  estoient  de  la  séquelle  dudit  vice-chance- 
lier, et  de  Sainct-Pierre-ad-vincula  ;  combien  qu'on 
çroyoit  qu'Ascaigne  faisoit  cette  feinte,  et  qu'au  cœur 
estoit  content  du  Pape  ;  mais  son  frère  ne  s'estoit  point 
encores  déclaré  contre  nous  :  et  alla  le  Roy  à  Jannes- 
sanne,  et  delà  à  Belistre,  d'où  s'enfuit  le  cardinal  de 
Valence. 

Le  lendemain  le  Roy  prit  Chastelfortin  d'assaut: 
et  fut  tué  ce  qui  estoit  dedans  :  qui  estoit  à  Jacques 
Comte,  qui  avoit  pris  l'argent  du  Roy,  et  puis  s'estoit 

(')  Philippe  de  Luxembourg.  Il  étoit  fils  de  Thibaut,  seigneur  de 
Fieunes  et  de  Grave,  qui ,  élant  veuf  de  Philippotie  deMeîun,  se  fit 
religieux  de  Tordre  de  Cîteaux,  dans  l'abbaye  d'Igny ,  dont  il  fut  en- 
suite abbé;  il  fut  évêque  du  Mans,  et  nommé  cardinal  par  le  pape 
Sixte  JV,  vers  lequel  il  avoit  été  envoyé  en  ambassade  par  le  roi 
Louis  XI,  en  1472  :  mort  en  1619. 

tourné  :  car  les  Comtes  (0  sont  partisans  des  Ursins. 
Puis  api  es  alla  le  Roy  à  Valmonton  :  qui  est  des  Colon- 
nois  :  puis  alla  loger  à  quatre  milles  du  Mont-Sainct- 
Jehan,  une  trés-forte  place  :  laquelle  fut  batue  sept 
ou  huict  heures,  et  puis  fut  prise  d'assaut,  et  tué  ce 
qui  estoit  dedans,  ou  la  pluspart  :  et  estoit  au  mar- 
quis de  Pescaire  ,  terre  d'Eglise  :  et  y  estoit  toute 
l'armée  jointe  ensemble.  Et  de  là  tira  le  Roy  vers 
Sainct-Germain  (et  y  pouvoit  avoir  seize  milles,  ou 
environ)  là  où  le  roy  Ferrand,  nouveau  couronné, 
estoit  en  camp  (  comme  j'ay  dit  ailleurs  )  avec  tout 
ce  qu'il  pouvoit  avoir  fine  de  gens  :  et  estoit  le  der- 
nier remède ,  et  le  lieu  pour  combattre  ou  jamais 
non  ;  car  c'estoit  l'entrée  du  royaume,  et  le  lieu  avan- 
tageux, tant  pour  le  ruisseau  que  pour  la  montagne  : 
et  si  envoya  gens  avec,  pour  garder  et  deflfendre  le 
pas  de  Cancello,  qui  est  un  pas  de  montagnes  à  six 
milles  de  Sainct-Germain. 

Avant  que  le  Roy  fut  à  Saint-Germain,  s'en  alla 
le  roy  Ferrand ,  en  grand  desordre ,  et  abandonna  la 
ville  et  passage.  Monseigneur  de  Guise  avoit  en  ce 
jour  la  charge  de  l'avant-garde.  Monseigneur  de 
Rieux  (2)  estoit  allé  à  ce  pas  de  Cancello,  contre  les 
Arragonnois  ,  qui  aussi  l'abandonnèrent  :  et  entra 
ledit  roy  audit  Sainct-Germain.  Le  roy  Ferrand  tira 
droit  à  Capoûa  :  où  ils  luy  refusèrent  l'entrée  à  ses 
gens-d'armes  :  mais  ils  laissèrent  entrer  sa  personne 
avec  peu  de  gens  :  il  n'y  arresta  point  :  et  leur  pria 
de  tenir  bon  pour  luy,  et  que  le  lendemain  il  re- 
viendroit  :  et  alla  à  Naples,  se  doutant  de  la  rébellion 

(0  Comtes  ou  Conti  :  selon  l'édition  de  Bruxelles,  de  1723. 
W  Jean ,  sire  de  Rieux ,  maréchal  de  Bretagne. 

qui  advint.  Tous  ses  gens,  ou  la  pluspart,  le  dévoient 
attendre  à  Capoùa  :  mais  quand  il  vint  le  lendemain, 
il  trouva  tout  party  :  et  estoient  allez  à  Nola  le  sei- 
gneur Virgile  Ursin,  et  son  cousin  le  comte  de  Pe- 
tillane  :  où  ils  furent  pris ,  et  leurs  gens,  par  les  nostres. 
Ils  vouloient  maintenir  qu'ils  avoient  sauf  conduict, 
et  qu'on  leur  faisoit  tort  :  et  estoit  vray  :  mais  il 
n'estoit  point  encore  entre  leurs  mains.  Toutesfois 
ils  ne  payèrent  rien:  mais  ils  eurent  grande  perte: 
et  leur  fut  fait  tort. 

De  Sainct-Germain  alla  le  Roy  à  Mingamer,  et 
à  Triague  :  et  logea  à  Calvy,  deux  milles  de  Capoiia  : 
et  là  ceux  de  Capoiia  vinrent  composer  :  et  y  entra 
le  Roy,  et  toute  l'armée  :  et  de  Capoiia  alla  le  len- 
demain à  Aversa,  my-chemin  de  Capoiia  et  de  Na- 
ples,  à  cinq  milles  de  l'un  et  de  l'autre  :  et  là  vinrent 
ceux  de  Naples,  et  composèrent,  en  asseurant  leurs 
privilèges   anciens  :  et   y  envoya  le  Roy  devant  le 
mareschal  de  Gié,  le  seneschal  de  Baucaire,  le  pré- 
sident Ganay,  qui  tenoit  le  seau  ,  et  des  secrétaires. 
Le  roy  Ferrand,  voyant  ces  choses,  le  peuple,  et 
les  nobles  en  armes  rebelle's  contre  luy,  et  qui  à  sa 
venue,  luy  pillèrent  sonescurie,  qui  estoit  grande, 
monta  en  gale'e,  et  alla  en  Iscle  :  qui  est  une  isle  à 
dix-huict  milles  de  Naples.  Et  fut  receu  le  Roy,  à  grande 
joye  et  solemnité,  dedans  la  ville  de  Naples  :  et  tout 
le  monde  luy  vint  au  devant ,  et  ceux  qui  plus  estoient 
obligez  à  la  maison  d'Arragon ,  les  premiers  :  comme 
tous  ceux  de  la  maison  de  Caraffe  :  qui  tenoient  de 
ladite  maison  d'Arragon  quarante    mille  ducats  de 
revenu,   tant  en  héritages  qu'en  bénéfices.  Car  les 
roys  y  peuvent  bien   donner  leur   domaine ,  et  si 

donnent  bien  celuy  des  autres  :  et  ne  croy  point 
qu'il  y  en  ait  trois  en  tout  le  royaume,  dont  ce  qu'ils 
possèdent  ne  soit  de  la  Couronne,  ou  d'autruy. 

Jamais  peuple  ne  monstratant  d'affection  à  roy,  ny 
à  nation,  comme  ils  monstrerent  au  Roy,  et  pensoient 
estre   tous  hors  de  tyrannie  :  et  se  prenoient  eux- 
mêmes;  car  tout  tourna  en  Calabre  :  où  fut  envoyé 
monseigneur  d'Aubigny,  et  Peron  de  Basche  quant 
et  luy,  sans  gens- d'armes.  Toute  l'Abrusse  tourna 
d'elle-mesme  :  et  commença  par  la  ville  de  l'Aquila  : 
laquelle  a  tousjours   esté  bonne  françoise.  Tout  se 
tourna  en  Pouille,  sauf  le  chasteau  de  Brandis  (*), 
qui  est  fort  et  bien  gardé,  et  Gallipoli  :  qui  aussi 
fut  gardé;  autrement,  le  peuple  se  fut  tourné.  En  Ca- 
labre y  eut  trois  places  qui  tinrent  pour  le  roy  Fer- 
rand  :  dont  les  deux   furent  la  Mantie  et  la  fur- 
pie.,  anciennes  Angevines  :  qui  avoient  paravant  levé 
les  bannières  du  roy  Charles  :  mais  parce  qu'il  les 
donna  à  monseigneur  de  Persi,  et  ne  les  voulut  re- 
cevoir, au  domaine,  relevèrent  les  bannières  d'Ar- 
ragon  :  et  pour  la  tierce  place,  ce  fut  le  chasteau 
de  Reges,  qui  aussi  demeura  arragonnois.  Mais  tout 
ce  qui  tint,  ne  fut  que  par  faute  d'y  envoyer  :  car  il 
n'alla  pas  assez  de  gens  en  Pouille  et  Calabre  pour 
garder  :  un  chasteau  pour  le  Roy.  Tarente  se  bailla , 
ville  et  chasteau  :  et  tout  de  mesme  Otrante,  Mono- 
poli ,  Trani,  Manfredonne,  Barle  ,  et  tout,  excepté  ce 
que  j'ay  nommé.  Ils  venoient  trois  journées,  au  devant 
de  nos  gens,  des  citez,  pour  se  rendre;  et  tous  en- 
voyèrent à  Naples  :  et  y  vinrent  tous  les  princes  et  sei- 
gneurs du  royaume,  pour  faire  hommage,  excepté  le 

l1)  Brindes ,  Brindisi,  en  latin,  Brundusium. 

marquis  de  Pescaire  :  mais  ses  frères  et  neveux  y  vin- 
rent. Le  comte  d'Acri  et  le  marquis  de  Squillazzo 
s'enfuirent  en  Cécile  :  parce  que  le  Roy  donna  leur 
terre  à  monseigneur  d'Aubigny.  A  Naples  se  trouva 
aussi  le  prince  deSalerne,  revenu  de  navire  :  et  n'avoit 
de  rien  servy.  Son  frère  le  prince  de  Besignan,  et  ses 
fils  s'y  trouvèrent  aussi,  avec  le  duc  de  Melfe  ,  le  duc 
de  Gravine,  le  vieil  duc  de  Sora  (qui  pieça  avoit 
vendu  la  duché  au  cardinal  de  Sainct-Pierre-ad-vin- 
cula,  et  la  possède  encore  son  frère  de  présent)  le 
comte  de  Montorio,  le  comte  de  Fondi,  le  comte 
de  Tripalda,  le  comte  de  Celano  (qui  estoit  allé  avec 
le  B.oy,  banny  de  long-temps)  le  comte  de  Troye, 
jeune,  nourry  en  France,  et  estoit  d'Ecosse  :  etle  comte 
de  Popoli,  que  l'on  trouva  prisonnier  à  Naples.  Le 
jeune  prince  de  Rosane,  dont  a  esté  parlé,  après  avoir 
esté  long-temps  prisonnier  avec  le  père,  qui  le  fut 
trente  et  quatre  ans,  avoit  esté  délivré,  et  s'en  alla 
avec  dom  Ferrand  ou  par  amour  ou  par  force.  Sem- 
blablement  s'y  trouvèrent  le  marquis  de  Guefron  (0  : 
et  tous  les  Caldoresques ,  le  comte  de  Matalon,  et  le 
comte  de  Merillano,  ayant  eux,  et  les  leurs,  tousjours 
gouverné  la  maison  d'Arragon  :  et  généralement  y 
vinrent  tous  ceux  du  royaume,  excepté  ces  trois  que 
je  vous  ay  nommez. 

(j)  Guefron  :  Gaifon,  ou  Venafri.  ■ 

CHAPITRE  XVII. 

Comment  le  roy  Charles  fut  couronné  roy  de  Naples  : 
des  fautes  quJ  il  fit  al'entretenementd'un  tel  royaume: 
et  comment  une  entreprise  j,  qui  se  dressoit  pour  luy 
contre  le  Turc ,  fut  descouverte  par  les  Penitiens. 

Quand  le  roy  Ferrari d  s'enfuit  de  Naples,  il  laissa 
au  chasteau  le  marquis  de  Pescaire,  et  aucuns  Aile- 
mans  et  luy  alla  vers  son  père,  pour  avoir  aide,  en 
Cécile.  Dom  Federic  tint  la  mer  avec  quelque  peu 
de  galées,  et  vint  deux  fois  parler  au  Roy,  à  seureté, 
luy  requérant  que  quelque  portion  du  royaume  pût 
demeurer  à  son  neveu,  avec  nom  de  roy,  et  à  luy  le 
sien  ,  et  celuy  de  sa  femme.  Son  cas  n'estoit  point 
grande  chose:  car  il  avoiteu  petit  partage.  Le  Roy  luy 
offrit  des  biens  en  France,  pour  luy,  et  pour  sondit 
neveu  :  et  crois  qu'il  leur  eut  donné  une  bonne  et 
grande  duché  :  mais  ils  ne  le  voulurent  accepter. 
Aussi  ils  n'eussent  tenu  aucun  appointement  qu'on 
leur  eut  sceu  faire ,  demeurans  dedans  le  royaume , 
quand  ils  eussent  peu  voir  leur  avantage.  Devant  le 
chasteau  de  Naples  fut  mise  l'artillerie,  qui  tira  :  et  n'y 
avoit  plus  que  les  Allemans  :et  estoit  party  ledit  mar- 
quis de  Pescaire  :  et  qui  eut  envoyé  quatre  canons  jus- 
ques  en  Flsle ,  on  l'eut  prise  :  et  de  là  retourna  le 
mal.  Aussi  eut-on  eu  toutes  les  autres  places  qu'ils 
tenoient;  qui  n'estoient  que  quatre  ou  cinq  ;  mais  tout 
se  mit  à  faire  bonne  chère,  et  joustes,  et  festes  :  ci 

entrèrent  en  tant  de  gloire,  qu'il  ne  sembloit  point 
aux  nostres  que  les  Italiens  fussent  hommes  :  et  fut 
le  Roy  couronne'  :  et  estoit  logé  en  Capoiiane  :  et 
quelquefois  alloit  au  Mont  Impérial  (0.  Aux  subjets 
fit  de  grandes  grâces,  et  leur  rabatit  de  leurs  charges  : 
et  croy  bien  que  le  peuple  de  soy  ne  se  fut  tourné, 
combien  qu'il  soit  muable,  qui  eut  contenté  quelque 
peu  de  nobles  ;  mais  ils  n'estoient  recueillis  de  nul  :  et 
leur  faisoit-on  des  rudesses  aux  portes  :  et  les  mieux 
traictez  furent  ceux  de  la  maison  de  Carafe,  vrays 
Àrragonnois,  encores  leur  osta-1'on  quelque  chose. 
A  nul  ne  fut  laissé  office  ny  estât,  mais  pis  traictez 
les  Angevins  que  les  Arragonnois  ;  et  à  ceux  du  comte 
de  Marillano  fut  donné  un  mandement  :  dont  on 
chargea  le  président  Gannay  d'avoir  pris  argent,  et 
leseneschal,  fait  nouveau  duc  de  Noie,  et  grand  cham- 
belan  du  royaume.  Par  ce  mandement  chacun  fut 
maintenu  en  sa  possession,  et  furent  forclos  les  Ange- 
vins de  retourner  au  leur,  sinon  par  procès  :  et  quant 
à  ceux  qui  estoient  entrez  d'eux-mesmes,  comme  le 
comte  de  Celano,  on  bailla  main-forte  pour  les  en 
jetter.  Tous  estats  et  offices  furent  donnez  au  Fran- 
çois, à  deux  ou  trois.  Tous  les  vivres,  qui  estoient  au 
chasteau  de  Naples,  quand  il  fut  pris,  qui  estoient  fort 
grands,  dont  le  Roy  eut  cognoissance,  il  les  donna  à 
ceux  qui  les  demandoient. 

En  ces  enti  efaictes  se  rendit  le  chasteau ,  par  pra- 
tique des  Allemans ,  qui  en  eurent  un  monde  de 
biens  qui  estoient  dedans  :  et  aussi  fut  pris  le  chasteau 

(0  Au  Mont  Impérial  :  Godefroy  pense  qu'il  faudroit  lire  en  man- 
teau impérial,  pour  indiquer  qu'il  fut,  comme  on  l'a  dit,  couronné 
empereur  de  Constantinople. 

de  l'Oeuf  par  batterie.  Et  par  cette  conclusion  se  peut 
voir  que  ceux,  qui  avoient  conduit  ce  grand  œuvre, 
ne  l'avoient  point  fait  d'eux,  mais  fut  vraye œuvre  de 
Dieu,  comme  chacun  le  vit  5  mais  ces  grandes  fautes, 
que  je  dis,  estoient  œuvres  d'hommes,  accueillis  de 
gloire,  qui  ne  cognoissoient  d'où  ce  bien  et  honneur 
leur  venoit  ;  et  y  procédèrent  selon   leur  nature  et 
expérience:  et  se  vint  changer  la  fortune  aussi  promp- 
tement,  et  aussi  visiblement,  comme  on  voit  le  jour 
en  Hollande,  ou  en  Auvergne  (0,  où  les  jours  d'esté 
sont  plus  longs  qu'ailleurs,  et  tant  que  quand  le  jour 
faut  au  soir,   en  un   mesme  instant,    ou  peu  après 
comme  d'un  quart  d'heure,  on  voit  derechef  le  jour 
à  venir  :  et  ainsi  veit  tout  sage  homme  en  aussi  peu 
d'espace  changer  cette  bonne  et  glorieuse  adventure, 
dont  tant  fussent  advenus  de  biens,  et  d'honneurs  à 
toute  la  chrestienté,  si  elle  eut  esté  recognuë  de  celuy 
d'où  elle  venoit.  Car  le  Turc  eut  esté  aussi  aisé  à  trou- 
bler, qu'avoit  esté  le  roy  Alphonse  :  car  il  estoit,  et  est 
encores  vif,  homme  de  nulle  valeur  ;  et  eut  le  Roy,  son 
frère  (2)  entre  les  mains  (qui  vesquit  peu  de  jours 
après  la  fuite  du  cardinal  de  Valence  :  et   disoit-on 
qu'il  fut  baillé  empoisonné)   qui   estoit  l'homme  du 
monde  qu'il  craignoit  le  plus  :  et  tant  de  milliers  de 
chrestiens  estoient  si  prests  à  se  rebeller,  que  nul  ne 
sçauroit  penser.  Car  d'Otrante  jusques  à  la  Valonne, 
n'y  a  que  soixante  milles  :  et  de  Valonne  en  Constan- 
tinople,  y  a  environ  dix-huict  journées  de  marchands, 
comme  me  le  contèrent  ceux  qui  souvent  faisoient 

(')  Hollande,  ou  en  Auvergne  :  on  croit  qu'il  faut  lire  Ostlant7  on 
plutôt  Gothland  :  et  Norwege  au  lieu  d'Auvergne. 
(.*)  Son  frère  :  Zizim. 

le  chemin  :  et  n'y  a  aucunes  places  fortes  entre-deux T 
au  moins  que  deux  ou  trois,  le  reste  est  abbatu  :  et 
tous  ces  pais  sont  Albanois,  Esclavons,  et  Grecs,  et 
fort  peuplez,  qui  sentoient  des  nouvelles  du  Roy,  par 
leurs  amis  qui  estoient  à  Venise  et  enPoùille,  à  qui 
aussi  ils  escrivoient,  et  n'attendoient  que  messages 
pour  se  rebeller.  Et  y  fut  envoyé  un  archevesque  de 
Duras  de  par  le  Roy,  qui  estoit  Àlbanois  ;  mais  il 
parla  à  tant  de  gens  que  merveilles  prests  à  tourner, 
estans  enfans  et  neveux  de  plusieurs  seigneurs  et  gens 
de  bien  de  ces  marches,  comme  de  Scanderbeg,  d'un 
fils  de  l'empereur  de  Constantinople  propre,  des  ne- 
veux du  seigneur  Constantin  (  qui  de  présent  gouverne 
Montferrat  )  et  sont  neveux  ou  cousins  du  roy  de 
Servie. 

En  Thessalie  plus  de  cinq  mille  se  fussent  tournez; 
et  encores  se  fut  pris  Scutari,  ce  que  je  sçavois  par 
intelligence,  et  par  la  main  du  seigneur  Constantin, 
qui  plusieurs  jours  fut  caché  à  Venise  avec  moy.  Car 
de  son  patrimoine  luy  appartenoit  la  Macédoine  et 
Thessalie;  qui  fut  le  patrimoine  d'Alexandre  le  Grand: 
et  la  Valonne  en  est.  Scutari  et  Croye  en  sont  prés:  et 
de  son  temps,  son  père,  ou  oncle,  les  engagea  aux 
Vénitiens,  qui  perdirent  Croye:  Scutari  baillèrent 
au  Turc,  en  faisant  paix.  Et  fut  ledit  seigneur  Con- 
stantin à  trois  lieues  prés;  et  se  fut  exécutée  l'en- 
treprise, n'eut  esté  que  ledit  archevesque  de  Duras 
demeura  à  Venise  aucuns  jours  après  ledit  seigneur 
Constantin  :  et  tous  les  jours  je  le  pressois  de  partir; 
car  il  me  sembloit  homme  léger  en  paroles  ;  et  disoit 
qu'il  feroit  quelque  chose  dont  il  seroit  parlé;  et  de 
maie  adventure ,  le  jour  que  les  Vénitiens  sceurent 

la  mort  du  frère  du  Turc,  que  le  Pape  avoit  baillé  en- 
tre les  mains  du  Roy,  ils  délibérèrent  de  le  faire  sçavoir 
au  Turc  par  un  de  leurs  secrétaires:  et  commandèrent 
qu'aucun  navire  ne  passast  la   nuict  entre  les  deux 
chasteaux,  qui  font  l'entrée  du  gouffre  de  Venise;  et  y 
firent  faire  guet  (car  ils  ne  se  doutoient  que  de  petits 
navires,  comme  grips,  dont  il  y  en  avoit  plusieurs 
au  port  d'Albanie,  et  de  leurs  isles  de  Grèce)  car 
celuy  qui  eut  porté  ces  nouvelles  eut  eu  bon  présent. 
Ainsi  ce  pauvre  archevesque,  cette  propre  nuict, 
voulut  partir  pour  aller  à  cette  entreprise  du  seigneur 
Constantin  qui  l'attendoit  ;  et  portoit  force  espées, 
boucliers,  et  javelines,  pour  bailler  à  ceux  avec  qui 
il  avoit  intelligence  (car  ils  n'en  ont  point)  mais  en 
passant  entre  les  deux  chasteaux,  il  fut  pris,  et  mis 
en  l'un  desdits  chasteaux  et  ses  serviteurs;  et  le  navire 
passa  outre  par  congé.  Il  luy  fut   trouvé  plusieurs 
lettres  qui  descouvrirent  le  cas  :  et  m'a  dit  ledit  sei- 
gneur Constantin  que  les  Vénitiens  envoyèrent  ad- 
vertir  les  gens  du  Turc  aux  places  voisines,  et  le  Turc 
propre  :  et  n'eut  esté  le  grip,  qui  passa  outre,  dont 
le  patron  estoit  Albanois,  qui  l'advertit ,  il  eut  esté 
pris;  mais  il  s'enfuit  en  Poiïille  par  mer. 

CHAPITRE  XVIII. 

Digression  ou  discours ,  aucunement  hors  de  la  ma- 
tière principale  *  par  lequel  Philippe  de  Comines  > 
autheur  de  ce  présent  livre,  parle  assez  amplement 
de  Vestat  et  gouvernement  de  la  seigneurie  des 
Vénitiens ,  et  de  ce  quil  vit,  et  y  fut  faict ,  pen- 
dant quil  estoit  ambassadeur  pour  le  Roy  en  leur 
ville  de  Venise, 

Or  est-il  temps  que  je  die  quelque  chose  des  Véni- 
tiens, et  pourquoy  j'y  estois  allé  :  car  le  Roy  estoit  à 
Naples  au-dessus  de  ses  affaires.  Mon  aile' fut  d'Ast, 
pour  les  remercier  des  bonnes  responses  qu'ils  avoient 
faites  à  deux  ambassadeurs  du  B.oy,  et  pour  les  entre- 
tenir en  son  amour,  s'il  m'estoit  possible  5  car  voyant 
leurs  forces,  leurs  sens,  et  leur  conduite,  ils  le  pou- 
voient  aisément  troubler,  et  nuls  autres  en  Italie.  Le 
duc  de  Milan  qui  m'aida  à  depescher  :  escrivit  à  son 
ambassadeur,  qui  estoit  là  résident  (car  tousjours  y 
en  a  un)  qu'il  me  tint  compagnie,  et  m'adressast;  et 
avoit  sondit  ambassadeur  cent  ducats  le  mois  de  la 
seigneurie,  et  son  logis  bien  accoustré,  et  trois  bar- 
ques, qui  ne  luy  coustoient  rien  à  le  mener  par  la 
ville.  Celuy  de  Venise  en  a  autant  à  Milan  sauf  les 
barques;  car  on  y  va  à  cheval,  et  à  Venise  par  eau. 
Je  passay,  en  allant,  par  leurs  citez,  comme  Bresse, 
Veronne,  Vincence,  et  Padoiie,  et  autres  lieux.  Par 
tout  me  fut  fait  grand  honneur,  pour  l'honneur  de 

celuy  qui  m'envoyoit;  et  venoient  grand  nombre  de 
gens  au-devant  de  moy,  avec  leur  podestat  ou  capi-^ 
taine.  Ils  ne  sailloient  point  tous  deux  ;  mais  le  second 
venoit  jusques  à  la  porte  :  par  le  dedans  ils  me  condui- 
soient  jusques  à  l'hostellerie,  et  commandoient  à  l'hoste 
qu'abondamment  je  fusse  traitté  i  et  me  faisoient  def- 
frayer  avec  toutes  honorables  paroles  :  mais  qui  con- 
teroitbien  ce  qu'il  faut  donner  aux  tabourins,  et  aux 
trompettes,  il  n'y  a  gueres  de  gain  à  ce  defïray;  mais 
le  traitement  est  honorable. 

Ce  jour  que  j'entray  à  Venise,  vinrent  au  devant  de 
moy  jusques  à  la  Chafousine  :  qui  est  à  cinq  milles  de 
Venise;  et  là  on  laisse  le  batteau,  en  quoy  on  est  venu 
de  Padoiïej  au  long  d'une  rivière;  et  se  met-on  en 
petites  barques,  bien  nettes  et  couvertes  de  tapisserie^ 
et  beaux  tapis  velus  dedans,  pour  se  seoir  dessus;  et 
jusques  là  vient  la  mer  :  et  n'y  a  point  de  plus  prochaine 
terre,  pour  arriver  à  Venise;  mais  la  mer  y  est  fort 
plate,  s'il  ne  fait  tourmente  :  et  à  cette  cause  qu'elle 
est  ainsi  plate,  se  prend  grand  nombre  de  poisson  ,  et 
de  toutes  sortes;  et  fus  bien  esmerveilîé  de  voir  l'as- 
siete  de  cette  cité,  et  de  voir  tant  de  clochers ,  et  de  mo- 
nastères j  et  si  grand  maisonnement,  et  tout  en  l'eau  > 
et  le  peuple  n'avoir  autre  forme  d'aller  qu'en  ces  bar- 
ques :  dont  je  croy  qu'il  s'en  fiueroit  trente  mille  5 
mais  elles  sont  fort  petites.  Environ  ladite  cité  y  a 
bien  septante  monastères  ,  à  moins  de  demie  lieue 
françoise,  à  le  prendre  en  rondeur  (qui  tous  sont  eh 
isle,  tant  d'hommes  que  de  femmes,  fort  beaux  et 
riches,  tant  d'édifices  que  de  paremens,  et  ont  fort 
beaux  jardins)  sans  comprendre  ceux  qui  sont  dedans 
la  ville  :  où  sont  les  quatre  ordres  des  Mendiens,  bien 
i3.  6 

soixante  et  douze  paroisses,  et  mainte  confrairie:  et 
est  chose  estrange  de  voir  si  belles  et  si  grandes  égli- 
ses fondées  en  la  mer. 

Audit  lieu  de  la  Chafousine,  vinrent  au  devant  de 
moy,  vingt  cinq  gentils-hommes  bien  et  richement  ha- 
billez, et  de  beaux  draps  de  soye  et  escarlatte  :  et  là  me 
dirent  que  je  fusse  le  bien  venu  :  et  me  conduisirent 
jusques  prés  la  ville,  en  une  église  de  Sainct-André, 
où  derechef  trouvay  autant  d'autres  gentils-hommes, 
et  avec  eux  les  ambassadeurs  du  duc  de  Milan  et  de 
Ferrare;  et  là  aussi  me  firent  une  autre  harangue:  et 
puis  me  mirent  en  d'autres  batteaux,  qu'ils  appellent 
plats  :  et  sont  beaucoup  plus  grands  que  les  autres  : 
et  y  en  avoit  deux  couverts  de  satin  cramoisy,  et  le 
bas  tapissé,  et  lieu  pour  faire  seoir  quarante  personnes: 
et  chacun  me  fit  seoir  au  milieu  de  ces  deux  ambassa- 
deurs (qui  est  l'honneur  d'Italie  que  d'estre  au  milieu) 
et  me  menèrent  au  long  de  la  grande  rué,  qu'ils  ap- 
pellent le  grand  Canal;  et  est  bien  large,  les  galées 
y  passent  à  travers ,  et  y  ay  veu  navire  de  quatre 
cens  tonneaux  ou  plus,  prés  des  maisons:  et  est  la  plus 
belle  rue  que  je  ci  oy  qui  soit  en  tout  le  monde,  et  la 
mieux  maisonnée,  et  va  le  long  de  ladite  ville.  Les 
maisons  sont  fort  grandes  et  hautes,  et  de  bonnes 
pierres  :  et  les  anciennes  toutes  peintes ,  les  autres 
faites  depuis  cent  ans,  touîes  ont  le  devant  de  marbre 
blanc,  qui  leur  vient  d'Istrie,  à  cent  milles  de  là;  et 
encores  ont  maintes  grandes  pièces  de  porphire  et  de 
serpentine  sur  le  devant.  Au  dedans  ont  pour  le  moins, 
pour  la  pluspart,  deux  chambres  qui  ont  les  planchez 
dorez,  riches  manteaux  de  cheminées  de  marbre  taillés, 
les  chalitz  des  lits  dorez,  et  les  ostevens  peints  et  do- 

rez,  et  fort  bien  meublées  dedans,  c'est  la  plus  triom- 
phante cité  que  j'aye  jamais  veuë,  et  qui  plus  fait 
d'honneur  à  ambassadeurs  et  estrangers,  et  qui  plus 
sagement  se  gouverne,  et  où  le  service  de  Dieu  est  le 
plus  solemnelleinentfaict:  et  encores  qu'il  y  peut  bien 
avoir  d'autres  fautes,  si  croy-je  que  Dieu  les  a  en  aide, 
pour  la  révérence  qu'ils  portent  au  service  de  l'Eglise. 
En  celte  compagnie  de  cinquante  g  ntils-hommes, 
me  conduisirent  jusques  à  Sainct  -  George  :  qui  est 
une  abbaye  de  moines  noirs  reformez,  où  je  fus  logée 
Le  lendemain  me  vinrent  quérir,  et  mener  à  la  sei- 
gneurie: où  je  presentay  mes  lettres  au  duc,  qui  pré- 
side en  tous  leurs  conseils,  honoré  comme  un  roy  :  et 
s'adressent  à  luy  toutes  lettres  :  mais  il  ne  peut  gueres 
de  luy  seul  :  toutesfoiscestuy-cy  a  de  l'a uthorité beau- 
coup, et  plus  que  n'eut  jamais  prince  qu'ils  eussent  : 
aussi  il  y  a  desja  douze  ans  qu'il  est  duc  ;  et  l'ay 
trouvé  homme  de  bien,  sage,  et  bien  expérimenté  aux 
choses  d'Italie,  et  douce  et  amiable  personne.  Pour 
ce  jour  je  ne  dis  autre  chose  ;  et  me  fit -on  voir  trois 
ou  quatre  chambres,  les  planchez  richement  dorez: 
et  les  licts  et  ostevens;  et  est  beau  et  riche  le  palais 
de  ce  qu'il  contient,  tout  de  marbre  bien  taillé,  et 
tout  le  devant,  et  le  bord  des  pierres,  dorez  en  la  lar* 
geur  d'un  pouce,  par  avanture  :  et  y  a  audit  palais 
quatre  belles  salles,  richement  dorées,  et  fort  grand 
logis:  mais  la  court  est  petite.  De  la  chambre  du  duc 
il  peut  oùir  la  messe  au  grand  autel  de  la  chapelle 
Sainct-Marc  :  qui  est  la  plus  belle  et  riche  chapelle 
du  monde,  pour  n'avoir  que  nom  de  chapelle,  toute 
faite  de    musaicq  (0  en   tous   endroicts.   Encores  se 

(0    Musaicq  :  mosaïque 5    opus  musù'um ,   ouvrage  de   diflëreut.9 

6. 

vantent-ils  d'en  avoir  trouvé  l'art ,  et  en  font  besogner 
au  mestier  :  et  l'ay  veu. 

En  cette  chapelle  est  leur  trésor,  dont  Ton  parle, 
qui  sont  choses  ordonnées  pour  parer  l'église.  Il  y  a 
douze  ou  quatorze  gros  ballays.  Je  n'en  ay  veu  aucun 
si  gros.  Il  y  en  a  deux,  dont  l'un  passe  sept  cens,  et 
l'autre  huict  cens  carras  :  mais  ils  ne  sont  point  nets. 
Il  y  en  a  douze  autres  de  pierres  de  cuirasse  d'or,  le 
devant  et  les  bords  bien  garnis  de  pierreries  très-fort 
bonnes,  et  douze  couronnes  d'or,  dont  anciennement 
se  paroient  douze  femmes,  qu'ils  appelloient  reynes , 
à  certaines  festes  de  l'an  j  et  alloient  par  ces  isles  et 
églises.  Elles  furent  desrobées ,  et  la  pluspart  des 
femmes  de  la  cité,  par  larrons  qui  venoient  d'Istrie 
ou  de  Friole  (qui  est  prés  d'eux  )  lesquels  s'estoient 
cachez  derrière  ces  isles;  mais  les  maris  allèrent  après  : 
et  les  recouvrèrent,  et  mirent  ces  choses  à  Sainct 
Marc,  et  fondèrent  une  chapelle  au  lieu  où  la  sei- 
gneurie va  tous  les  ans,  au  jour  qu'ils  eurent  cette 
victoire;  et  est  bien  grande  richesse  pour  parer  l'é- 
glise, avec  maintes  autres  choses  d'or,  qui  y  sont,  et 
pour  la  suite  d'amatiste,  d'aguate ,  et  un  bien  petit  (0 
d'esmeraude  :  mais  ce  n'est  point  grand  trésor  pour 
estimer,  comme  Ton  fait  or  ou  argent  contant,  et  ils 
n'en  tiennent  point  en  trésor,  et  m'a  dit  le  duc  de- 
vant la  seigneurie,  que  c'est  peine  capitale  parmy 
eux  de  dire  qu'il  faille  faire  trésor  ;  et  je  croy  qu'ils 
ont  raison,  pour  doute  des  divisions  d'entre-eux.  Après 

pièces  rapportées.  Cette  invention  n'est  pas  des  Vénitiens,  mais  des 
anciens  Grecs.  On  en  découvrit  à  Rome  plusieurs  anciens  nionuraen* 
dans  le  dix-septième  siècle. 

(0  Bien  petit  :  peut-être  faut-il  lire  :  bien  petit  nombre. 

me  firent  monstrer  leur  autre  trésor  :  qui  est  un  ar- 
cenal,  où  ils  esquipent  leurs  galées ,  et  font  toutes 
choses  qui  sont  nécessaires  pour  l'armée  de  mer  :  qui 
est  la  plus  belle  chose  qui  soit  en  tout  le  demeurant 
du  monde  aujourd'huy,  et  la  mieux  ordonnée  pour 
ce  cas. 

En  eflfect,  j'y  sejournay  huict  mois,  deffrayé  de 
toutes  choses ,  et  tous  autres  ambassadeurs  qui  es- 
toient  -  là  :  et  vous  dis  bien  que  je  les  ay  cognus  si 
sages,  et  tant  enclins  d'accroistre  leur  seigneurie,  que 
s'il  n'y  est  pourveu  tost,  que  tous  leurs  voisins  en 
maudiront  l'heure.  Car  ils  ont  plus  entendu  la  façon 
d'eux  defFendre  et  garder,  en  la  saison  que  le  Roy  y 
a  esté,  et  depuis,  que  jamais  :  car  encores  sont  en 
guerre  avec  luy  :  et  si  se  sont  bien  osez  eslargir,  comme 
d'avoir  pris  en  Poiïille  sept  ou  huict  citez  (0  en  gage  : 
mais  je  ne  sçay  quand  ils  les  rendront;  et  quand  le 
Roy  vint  en  Italie,  ils  ne  pouvoient  croire  que  l'on 
prit  ainsi  les  places,  ny  en  si  peu  de  temps  (car  ce 
n'est  point  leur  façon)  et  ont  fait,  et  font  maintes 
places  fortes  depuis ,  et  autres  en  Italie.  Ils  ne  sont 
point  pour  s'accroistre  en  haste ,  comme  firent  les 
Romains  :  car  leurs  personnes  ne  sont  point  de  telle 
vertu ,  et  si  ne  va  nul  d'entre  eux  à  la  guerre  de 
terre  ferme,  comme  faisoient  les  Romains,  si  ce  ne 
sont  leurs  provediteurs  et  payeurs,  qui  accompagnent 
leur  capitaine  ,  et  le  conseillent  et  pourvoyent 
l'ost  :  mais  toute  la  guerre  de  mer  est  conduite 
par  leurs  gentils-hommes,  en  chefs  et  capitaines  de 
galées  et  naves,  et  par  autres  leurs  subjets.  Mais  un 

(0  Huict  citez:  Otrante,  Trani,  Brindesi,  Monopoli,  Mole,  Poli- 
£nan,  et  deux  autres ,  qu1  ils  rendirent  en  iSooo 

autre  bien  ont-ils  en  lieu  d'aller  en  personne  aux  ar- 
mées par  terre  :  c'est  qu'il  ne  s'y  fait  nul  homme  de 
tel  cœur,  ne  de  telle  vertu,  pour  avoir  seigneurie, 
comme  ils  avoient  à  Rome  :  et  parce  n'ont-ils  nulles 
questions  civiles  en  la  cité,  qui  est  la  plus  grande 
prudence  que  je  leur  voye  :  et  y  ont  merveilleuse- 
ment bien  pourveu,  et  en  maintes  manières  :  car  ils 
n'ont  point  de  tribuns  de  peuple,  comme  avoient  les 
Pvomains  (lesquels  tribuns  furent  en  partie  cause  de 
leur  destruction)  car  le  peuple  n'y  a  crédit,  ne  n'y 
est  appelle  en  rien:  et  tous  offices  sont  aux  gentils- 
hommes :  sauf  les  secrétaires.  Ceux-là  ne  sont  point 
gentils-hommes.  Aussi  la  pluspart  de  leur  peuple  est 
estranger.  Et  si  ont  bien  cognoissance ,  par  Titus 
Livius,  des  fautes  que  firent  les  Romains  :  car  ils  en 
ont  l'histoire,  et  si  en  sont  les  os  en  leur  palais  de 
Padoiïe.  Et  par  ces  raisons,  et  par  maintes  autres 
que  j'aycognuès  en  eux,  je  dis  encores  une  autres  fois 
qu'ils  sont  en  voye  d'estre  bien  grands  seigneurs  pour 
l'advenir. 

CHAPITRE  XIX. 

Quels  furent  les  sujets  de  V  ambassade  du  sieur  d*Ar~ 
genton  j  auprès  de  la  republique  de  Venise. 

Or  faut  dire  quelle  fut  ma  charge  :  qui  fut  à  cause 
des  bonnes  réponses  qu'ils  avoient  faites  à  deux  ser- 
viteurs du  Roy,  qui  avoient  esté  vers  eux  \  et  qu'à  leur 
fiance?  il  tirât  hardiment  avant  en  cette  entreprise: 

et  ce  fut  avant  qu'il  partit  de  la  ville  d'Ast.  Aussi  je 
leur  remontray  les  longues  et  anciennes  alliances,  qui 
avoient  esté  entre  les  roys  de  Fiance  et  eux  :  et  da- 
vantage leur  offris  Brandis,  et  la  ville  d'Otrante  :  par 
condition   qu'en  leur  baillant  mieux   en  Grèce,  ils 
fussent  tenus  les  rendre.  Ils  me  tinrent  les  meilleures 
paroles  du  monde  du  Roy,  et  de  toutes  ses  affaires  : 
car  ils  ne  croyoient  point  qu'il  allât  gueres  loin;  et 
de  l'offre  que  je  leur  fis,  ils  me  firent  dire  qu'ils  es- 
toient  ses  amis  et  serviteurs,  et  qu'ils  ne  vouloient 
point  qu'il  achetât  leur  amour  (aussi  le  Roy  ne  te- 
noit  point  encores  les  places)  et  que  s'ils  vouloient, 
ils  se  mettroient  bien  en  guerre,  ce  qu'ils  ne  vou- 
loient point  faire;   combien  qu'il  y  eut  vers  eux  am- 
bassade de  Naples,  les  suppliant  tous  les  jours,  et 
leur  offrant  ce  qu'ils  voudroient:  et  confessoit  le  roy 
Alphonse  (qui  lors  regnoit)  avoir  failly  vers  eux,  et 
leur  remonstroit  le  péril  que  ce  leur  seroit,  si  le  Roy 
venoit  au-dessus  de  son  entreprise. 

Le  Turc  de  l'autre  costé  leur  envoya  incontinent 
ambassadeur,  que  je  vis  plusieurs  fois,  qui  à  la  re- 
queste  du  Pape  les  menaçoit,  s'ils  ne  se  declaroient 
contre  le  Roy.  A  chacun  faisoient  bonne  response  : 
mais  ils  n'avoient  à  ce  commencement  nulle  crainte 
de  nous,  et  ne  s'en  faisoient  que  rire;  et  aussi  le 
duc  de  Milan  leur  faisoit  dire,  par  son  ambassadeur, 
qu'ils  ne  se  souciassent  point,  et  qu'il  sçavoit  bien  la 
façon  de  renvoyer  le  Roy,  sans  ce  qu'il  tint  rien  en 
Italie;  et  autant  en  avoit  mandé  à  Pierre  de  Medicis, 
qui  le  m'a  dit.  Mais  quand  ils  virent,  et  le  duc  de 
Milan  aussi ,  que  le  Roy  avoit  les  places  des  Floren- 
tins entre  ses  mains  ?  et  par  especial  Pise ,  ils  coin- 

mencerent  à  avoir  peur,  et  partaient  de  la  façon  de 
]e  garder  de  passer  plus  avant;  mais  leurs  conseils 
estoient  longs  :  et  cependant  le  Roy  tiroit  avant  :  et 
gens  alioient  et  venoient  des  uns  aux  autres.  Leroy 
d'Espagne  commerçoit  aussi  à  avoir  peur,  pour  ses 
isles  de  Cécile  et  de  Sardaigne.  Le  roy  des  Romains 
commença  aussi  à  estre  envieux,  et  luy  faisoit-on 
peur  de  la  couronne  impériale,  disant  que  le  Roy  la 
vouloit  prendre,  et  en  avoit  requis  le  Pape,  qui  n'es- 
toit  point  vray. 

Et  pour    ces   doutes,  ces  deux  roys    envoyèrent 
grosses  ambassades  à  Venise ,  moy  estant  là ,  comme 
dit  est.  Devant  y  envoya  le  roy  des  Romains  ;  car  il 
estoit  voisin,  L'evesque  de  Trente  (0  en  estoit  le  prin- 
cipal, et  deux   chevaliers,  et  un  docteur;  à  qui  fut 
fait  grand  honneur  et  révérence:  et  leurs  logis  comme 
à  moy:  et  dix  ducats  par  jour,  pour  leurs  despens: 
et  leurs  chevaux  deffrayez ,  qui  estoient  demeurez  à 
Trevis.  Incontinent  apre's  vint  un  trés-honneste  che- 
valier d'Espagne  (a),  bien  accompagné  et  bien  vestu; 
qui  aussi  fut   fort    honoré   et  deffrayé.  Le  duc   de 
Milan,  outre  l'ambassadeur  qu'il  y  avoit,  y  envoya 
l'evesque  de  Corne,  et  messire   Francisco   Bernardin 
Vicomte  :  et  commencèrent  secrettement,  et  de  nuict, 
à  convenir  ensemble,  et  premièrement  par  leurs  se- 
crétaires; et  n'osoient  encores  en  public  se  déclarer 
contre  le  Roy,  par  especial  le  duc  de  Milan,  et  les  Véni- 
tiens, qui  encores  ne  sçavoient  si  la  ligue,  dont  estoit 
question,  se  concluroit  :  et  me  vinrent  voir  ceux  de  Mi- 

(0  L'evesque  de  Trente  :  Ulric  de  Frundsperg. 
W  II  s'appeloit  Lorenço  Suarea  de  Figueroa  y  MmJoç.a;  il  mourut 
a  Venise. 


DE   PHILIPPE  DE   COMITES.     [i4q4]  &9 

lan ,  et  m'apportèrent  lettre  de  leur  maistre  ;  et  me 
dirent  que  leur  venue  estoit,  parce  que  les  Vénitiens 
avoient  envoyé  deux  ambassadeurs  à  la  ville  de  Milan, 
et  ils  avoient  de  coustume  de  n'y  en  laisser  qu'un  (aussi 
ne  firent-ils  à  la  fin)  ;  mais  cecy  estoit  mensonge  et 
tromperie,  et  toute  déception  :  car  tout  cela  estoit  as- 
semblé pour  faire  ligue  contre  le  bon  Roy  :  mais  tant 
de  vielles  ne  se  purent  accorder  en  peu  de  temps.  x\pi  es 
me  demandèrent  si  je  ne  sçavois  point  qu'estoit  venu 
faire  cet  ambassadeur  d'Espagne ,  et  celuy  du  roy  des 
Romains,  afin  qu'ils  en  peussent  advertir  leur  maistre. 
Or  j'estois  ja  adverty,  et  de  plusieurs  lieux,  tant 
de  serviteurs  d'ambassadeurs  qu'autrement,  que  celuy 
d'Espagne  estoit  passé  par  Milan,  desguisé,  et  que  les 
Allemans  se  conduisoient  tous  par  ledit  duc  :  et  aussi 
sçavois    qu'à   toute   heure    l'ambassadeur  de  Naples 
bailSoit  des  paquets  de  lettres  qui  venoient  de  Naples 
(  car  tout  cecy  estoit  avant  que  le  Roy  partit  de  Flo- 
rence )  et  despendois   quelque   chose   pour   en  estre 
adverty,  et  en  avois  bons  moyens  :  et  si  sçavois  ja  le 
commencement  de  leurs  articles  :  qui  estoient  jettez  : 
mais  non  point  accordez  :  car  les  Vénitiens  sont  fort 
longs  à  telles  conclusions.   Et  pour  ces  raisons,  et 
voyant  la  ligue  si  approchée,  ne  voulus  plus  faire  de 
l'ignorant  :  et  respondis  audit  ambassadeur  de  Milan, 
que  puis  qu'ils  me  tenoient  termes  si  estranges,  que  je 
leur  voulois  monstrer  que  le  Roy   ne  vouloit   point 
perdre  l'amitié  du  duc  de  Milan,  s'il  y  pouvoit  remé- 
dier, et  moy  comme  serviteur,  m'en  vouiois  acquitter, 
et  l'excuser  des  mauvais  rapports,  qu'on  en  pourroit 
avoir   faits  audit  duc   leur  maistre,   que   je   croyois 
estre  mal  informé  :  et  qu'il  devoit  bien  penser,  avant 

que  perdre  la  recognoissance  de  tel  service,  comme 
il  avoit  fait  au  Roy:  que  nos  roys  de  France  ne  fu- 
rent jamais  ingrats:  et  que  pour  quelque  parole  qui 
pouvoit  avoir  esté  dite,  ne  se  devoit  point  départir 
l'amour  d'eux    deux  ;   qui   tant  estoit  séante  à  cha- 
cune desdites  parties:  et  les  priois  qu'ils  me  vousis- 
sent  dire  leurs  doléances,  pour  en  advertir  le  Roy, 
avant  qu'ils  fissent  autre  chose.  Us  me  jurèrent  tous 
et  firent  grands  sermens  qui's  n'en  avoient  nul  vou- 
loir :  toutesfois  ils  mentoient,  et  estoient  venus  pour 
traiter  ladite  ligue. 

Le  lendemain  j'allay  à  la  seigneurie  leur  parler  de 
cette  ligue,  et  dire  ce  qu'il  me  sembloit  servir  au  cas  : 
et  entre  autres  choses,  je  leur  dis  qu'en  l'alliance, 
qu'ils  avoient  avec  le  Roy,  et  qu'ils  avoient  eue  avec 
le  feu  roy  Louys  son  père,  ils  ne  pouvoient  souslenir 
les  ennemis  l'un  de  l'autre,  et  qu'ils  ne  pouvoient  faire 
cette  ligue,  dont  l'on  parloit ,  que  ce  ne  fut  aller  contre 
leur  promesse.  Us  me  firent  retirer  :  et  puis  quand  je 
revins,  me  dit  le  duc  que  je  ne  dcvois  point  croire  ce 
que  l'on  disoit  par  la  ville  :  car  chacun  y  estoit  en 
liberté,  et  pouvoit  chacun  dire  ce  qu'il  vouloit  :  tou- 
tesfois qu'ils  n'avoient  jamais  pensé  faire  ligue  contre 
le  Roy,  ne  jamais  oiiy  parler  :  mais  au  contraire,  ils 
disoient  faire  ligue  entre  le  Roy,  et  ces  autres  deux 
roys,  et  toute  l'Italie  ,  et  qu'elle  fut  contre  ledit  Turc, 
et  que  chacun  porteroit  sa  part  de  la  despense:  et  s'il 
y  avoit  aucun  en  Italie  qui  ne  voulut  payer  ce  qui 
seroit  advisé,  que  le  Roy  et  eux  l'y  contraindroient 
par  force  :  et  vouloient  faire  un  trés-bon  appointè- 
rent: que  le  Roy  prit  une  somme  d'argent  contant,, 
et  qu  eux  l'avanceroient,  et  tiendroient  les  places  de 

Poiiille  en  gage,  comme  font  à  cette  heure,  et  le 
royaume  seroit  recognu  de  luy,  du  consentement  du 
Pape,  et  par  certaine  somme  de  deniers  l'an,  et  que 
le  Roy  y  tiendroit  trois  places  :  et  pleut  à  Dieu  que 
le  Roy  y  eut  voulu  entendre  lors. 

Je  dis  n'oser  entrer  en  cet  appointement,  leur 
priant  ne  se  liaster  point  de  conclure  cette  ligue,  et 
que  de  tout  j'advertirois  le  Roy,  leur  priant,  comme 
j'avois  fait  aux  autres,  me  dire  leurs  doléances,  et 
qu'ils  ne  les  teussent  point,  comme  faisoient  ceux  de 
Milan.  Ils  se  doulurent  des  places  que  le  Roy  tenoit 
du  Pape,  et  encores  plus  de  celles  qu'il  tenoit  des 
Florentins,  et  par  especial  de  Pise,  disans  que  le  Roy 
avoit  mandé  par  escrit  en  plusieurs  lieux,  et  à  eux- 
mesmes,  qu'il  ne  vouloit  en  Italie  que  le  royaume 
de  Naples,  et  aller  contre  le  Turc:  et  qu'il  monstroit 
à  cette  heure  de  vouloir  prendre  tout  cequ'il  pourroit 
en  Italie ,  et  ne  demander  rien  au  Turc  :  et  disoient 
encores  quo  monseigneur  d'Orléans,  qui  estoit  de- 
meure' <jn  Ast,  faisoit  crainte  au  duc  de  Milan,  et 
que  ses  serviteurs  disoient  de  grandes  menaces  :  tou- 
tesfois  qu'ils  ne  feroient  rien  de  nouveau  que  je  n'eusse 
response  du  Roy,  ou  que  le  temps  de  l'avoir  ne  fut 
passe':  et  me  monsfreroient  plus  d'honneur  qu'à  ceux 
de  Milan.  De  tout  fadvertis  le  Roy,  et  eus  maigre  res- 
ponse. et  dés-lors  s'assembloient  chacun  jour:  veu 
qu'ils  sçavoient  que  l'entreprise  estoit  descouverte  :  et 
en  ce  temps  estoit  le  Roy  encores  à  Florence  ;  et  s'il 
eut  trouve'  résistance  à  Viterbe,  comme  ils  cuidoient, 
ils  eussent  envoyé  des  gens  à  Rome ,  et  encores  si  le 
roy  Ferrand  fust  demeuré  dedans  :  et  n'eussent  jamais 
pensé  qu'il  eut  deu  abandonner  Rome  :  et  quand  ils  la 

virent  abandonnée,  commencèrent  à  avoir  peur  : 
toutesfois  les  ambassadeurs  des  deux  roys  lespressoient 
fort  de  conclure,  ou  vouloient  départir  :  car  ja  y 
avoient  esté  quatre  mois;  chacun  jour  alloyent  à  la 
seigneurie  ;  et  je  faisois  le  mieux  que  je  pouvois  à 
l'encontre, 

CHAPITRE  XX. 

Comment  le  seigneur  d}  Argenton  fut  adverty  que  le 
Roy  avoit  gaigné  Naples  j  et  les  places  d'environ  j 
dont  les  Vénitiens  esloient  desplaisans. 

Voyans  les  Vénitiens  tout  cela  abandonné,  et  ad- 
vertis  que  le  Roy  estoit  dedans  la  ville  de  Naples,  ils 
m'envoyèrent  quérir,  et  me  dirent  ces  nouvelles,  mons- 
trans  en  estre  joyeux  ;  toutesfois  ils  disoient  que  ledit 
chasteau  estoit  bien  fort  garny,  et  voyois  bien  qu'ils 
avoient  bonne  et  seure  espérance  qu'il  tint  :  et  con- 
sentirent que  l'ambassadeur  de  Naples  levast  gens- 
d'armes  à  Venise,  pour  envoyer  à  Brandis  ;  et  estoient 
sur  la  conclusion  de  leur  ligue,  quand  leurs  ambassa- 
deurs leur  escrivirent  que  le  chasteau  estoit  rendu  : 
lors  ils  m'envoyèrent  quérir  derechef  à  un  ma- 
tin :  et  les  trouvay  en  grand  nombre,  comme  de 
cinquante  ou  de  soixante  en  la  chambre  du  prince, 
qui  estoit  malade  de  la  colique  :  et  il  me  conla  ces 
nouvelles,  de  visage  joyeux  :  mais  nul  en  la  compagnie 
ne  se  sçavoit  feindre  si  bien  comme  luy.  Les  uns  es- 
toient assis  sur  un  marchepied  des  bancs,  et  avoient 

la  teste  appuye'e  entre  leurs  mains.  Les  autres  d'une 
autre  sorte )  tous  demonstrans  avoir  grande  tristesse 
au  cœur  :  et  croy  que  quand  les  nouvelles  vinrent  à 
Rome  de  la  bataille  perdue  à  Cannes,  contre  Hannibal, 
les  sénateurs  qui  estoient  demeurez ,  n'estoient  pas 
plus  esbaliis,  ne  plus  espouventez  qu'ils  estoient  : 
car  un  seul  ne  fit  semblant  de  me  regarder,  ny  ne  me 
dit  un  mot,  que  luy,  et  les  regardois  à  grande  mer- 
veille. Le  duc  me  demanda  si  le  Roy  leur  tiendroit 
ce  que  tousjours  leur  avoit  mandé,  et  que  je  leur 
avois  dit.  Je  les  asseuray  fort  que  ouy  :  et  ouvris  les 
voyes  pour  demeurer  en  bonne  paix  ,  et  m'oifrois  fort 
de  la  faire  tenir,  espérant  les  oster  de  soupçon  :  et 
puis  me  départis. 

Leur  ligue  n'estoit  encore  ne  faite  ne  rompue,  et 
vouloient  partir  les  Allemans  mal-contens.  Le  duc  de 
Milan  se  faisoit  encores  prier  de  je  ne  sçay  quel  ar- 
ticle :  toutesfois  il  manda  à  ses  gens  qu'ils  passassent 
tost;  et  en  effect  conclurent  la  ligue.  Et  durant  que 
cecy  se  demenoit,  j'avois  sans  cesse  adverty  le  Roy  du 
tout,  le  pressant  de  conclure,  ou  de  demeurer  au 
royaume,  et  se  pourvoir  de  plus  de  gens-de-pied  et 
d'argent,  ou  de  bonne  heure  se  mettre  en  chemin  pour 
se  retirer,  et  laisser  les  principales  places  bien  gar- 
dées, avant  qu'ils  fussent  tous  assemblez.  Aussi  j'ad- 
vertissois  monseigneur  d'Orléans,  qui  estoit  en  Ast, 
avec  les  gens  de  sa  maison  seulement  (car  sa  compa- 
gnie estoit  avec  le  Roy)  d'y  mettre  des  gens,  l'asseu- 
rant  qu'incontinent iroient  luy  courre  sus:  et  escrivois 
à  monseigneur  de  Bourbon,  qui  estoit  demeuré  lieu- 
tenant pour  le  Roy,  en  France,  d'envoyer  des  gens,  en 
Ast,  pour  le  garder,  et  que  si  cette  place  estoit  per-r 

due,  nul  secours  ne  pouvoit  venir  au  roy  de  France; 
et  advertissois  aussi  la  marquise  de  Montferrat,  qui 
estoit  bonne  Françoise,  et  ennemie  du  duc  de  Milan, 
afin  quelle  aidast  à  monseigneur  d'Orléans,  de  gens, 
s'il  en  avoit  affaire  :  car  Ast  perdu,  les  marquisats  de 
Montferrat,  et  Saluées  estoient  perdus. 

La  ligue  fut  conclue  un  soir  bien  tard.  Le  matin 
me  demanda  la  seigneurie,  plus  matin  qu'ils  n'avoient 
de  coustume.  Gomme  je  fus  arrivé,  et  assis,  me  dit 
le  duc  qu'en  l'honneur  de  la  saincte  Trinité ,  ils 
avoient  conclu  ligue  avec  nostre  sainct  père  le  Pape, 
les  roys  des  Romains  et  de  Castille,  eux  et  le  duc  de 
Milan ,  à  trois  fins  ;  la  première  pour  deffendre  la 
cbrestienté  contre  le  Turc  :  la  seconde  pour  la  def- 
fence  d'Italie  :  la  tierce  à  îa  préservation  de  leurs 
Estats  :  et  que  le  fisse  sçavoir  au  Roy  ;  et  estoient 
assemblez  en  grand  nombre,  comme  de  cent  ou  plus: 
et  avoient  les  testes  hautes  :  faisoient  bonne  chère  :  et 
n'avoient  point  contenances  semblables  à  celles  qu'ils 
avoient  le  jour  qu'ils  me  dirent  la  prise  du  chasteau 
de  Naples.  Me  dit  aussi  qu'ils  avoient  escrit  à  leurs 
ambassadeurs,  qui  estoient  devers  le  Roy,  qu'ils  s'en 
vinssent,  et  qu'ils  prissent  congé.  L'un  avoit  nom 
messire  Dominique  Loredan,  et  l'autre  messire  Do- 
minique Trevisan.  J'avois  le  cœur  serré:  et  estois  en 
grand  doute  de  la  personne  du  Roy,  et  de  toute  sa 
compagnie  :  et  cuidois  leur  cas  plus  prest  qu'il  n'es- 
toit  :  et  aussi  faisoient-ils  eux:  et  doutois  qu'ils  eussent 
des  Allemans  prêts;  et  si  cela  y  eut  esté,  jamais  1* 
Roy  ne  fut  sailly  d'Italie.  Je  me  deliberay  ne  dire 
point  trop  de  paroles  en  ce  courroux;  toutesfois  ils 
me  tirèrent  un  peu  aux  champs.  Je  leur  fis  response 

que  des  le  soir  avant  je  l'avois  eserit  au  Roy,  et  plu- 
sieurs fois,  et  que  luy  aussi  m'en  avoit  eserit  qu'il  en 
estoit  adverty  de  Rome  et  de  Milan.  Il  me  fit  tout  es- 
trange  visage  de  ce  que  je  disois  l'avoir  eserit,  le  soir, 
au  R.oy;  car  il  n'est  nulles  gens  au  monde  si  soupçon- 
neux, ne  qui  tiennent  leurs  conseils  si  secrets,  et  par 
soupçon  seulement  confinent  souvent  les  gens  :  et  à 
cette  cause  le  leur  disois-je  :  outre  ce  je  leur  dis 
l'avoir  aussi  eserit  à  monseigneur  d'Orléans,  et  à  mon- 
seigneur de  Bourbon  :  afin  qu'ils  poui  veussent  Ast  ; 
et  le  disois,  espérant  que  cela  donneroit  quelque  delay 
d'aller  devant  Ast  :  car  s'ils  eussent  este'  aussi  prêts 
comme  ils  se  vantoient ,  et  cuidoient ,  ils  l'eussent 
pris  sans  remède  :  car  il  estoit  et  fut  mal  pourveu 
de  long-temps  apre's. 

Ils  se  prirent  à  me  dire  qu'il  n'y  avoit  rien  contre 
le  Roy,  mais  pour  se  garder  de  luy:  et  qu'ils  ne  vou- 
loient  point  qu'il  abusât  ainsi  le  monde  de  paroles,  de 
dire  qu'il  ne  vouloit  que  le  royaume,  et  puis  aller 
contre  le  Turc:  et  qu'il  monstroit  tout  le  contraire, 
et  vouloit  destruire  le  duc  de  Milan,  et  Florence,  et 
tenir  les  terres  de  l'Eglise.  A  quoy  je  respondis,  que 
les  roys  de  France  avoient  augmenté  l'Eglise,  et  ac- 
creué  et  defïendue,  et  que  cettui-cy  feroit  plustost  le 
semblable  que  de  rien  leur  oster  :  mais  que  toutes 
ces  raisons  n'estoient  point  celles  qui  les  mouvoient, 
mais  qu'ils  avoient  envie  de  troubler  l'Italie,  et  faire 
leur  profit:  et  que  je  croyois  qu'aussi  feroient-ils;  ce 
qu'ils  prirent  un  peu  à  mal ,  ce  me  dit-Ion  :  mais  il  se 
voit,  par  ce  qu'ils  ont  eu  Poiiille  en  gage  du  roy 
Ferrand,  pour  luy  aider  contre  nous,  que  je  disois 
vray.  Sur  ce  poinct  je  me  voulois  lever ;  pour  me  re~ 

tirer  :  ils  me  firent  rasseoir  :  et  me  demanda  le  duc 
si  je  ne  voulois  faire  nulle  ouverture  de  paix  :  parce 
que  le  jour  de  devant  j'en  avois  parlé  :  mais  c'estoit 
par  condition  qu'ils  voulussent  attendre  à  conclure 
la  ligue,  de  quinze  jours,  afin  d'envoyer  devers  le  Roy, 
et  avoir  response. 

Après  ces  choses  dites,  je  me  retiray  à  mon  logis:  et 
ils  mandèrent  les  ambassadeurs  l'un  après  l'autre;  et 
au  saillir  de  leur  conseil,  je  rencontray  celuy  de  Na- 
ples  ,  qui  avoit  une  belle  robbe  neufve ,  et  faisoit 
bonne  chère,  et  en  avoit  cause  :  car  c'estoit  grandes 
nouvelles  pour  luy.  A.  l'apresdinée  tous  les  ambas- 
sadeurs de  la  ligue  se  trouvèrent  ensemble  en  barque 
(qui  est  l'esbat  de  Venise,  où  chacun  va,  selon  les 
gens  qu'il  a,  et  aux  dépens  de  la  seigneurie)  et  pou-* 
voient  estre  quarante  barques  :  qui  toutes  avoient  pen- 
deaux  aux  armes  de  leurs  maistres  ;  et  vis  toute  cette 
compagnie  passer  devant  mes  fenestres  :  y  avoit  force 
menestriers;  et  ceux  de  Milan,  au  moins  l'un  d'iceux, 
qui  m'avoit  tenu  compagnie  beaucoup  de  fois,  faisoit 
bien  contenance  de  ne  me  cognoistre  plus  :  et  fus 
trois  jours  sans  aller  par  la  ville,  ne  mes  gens,  com- 
bien que  jamais  ne  me  fut  dite,  en  la  ville,  ny  a 
homme  que  j'eusse ,  une  seule  mal  gracieuse  parole. 
Le  soir  firent  une  merveilleuse  feste  de  feux,  sur  les 
clochers,  force  fallots  allumez  sur  les  maisons  de  ces 
ambassadeurs,  et  artillerie  qui  tiroit;  et  fus  sur  la 
barque  couverte,  au  long  des  rives,  pour  voir  la  feste> 
environ  dix  heures  de  nuict ,  et  par  especial  devant 
les  maisons  des  ambassadeurs,  où  se  faisoient  banquets 
et  grande  chère. 

Ce  jour-là  n'estoit  point  encor  la  publication,  ne 

la  grande  feste  :  car  le  Pape  avoit  mandé  qu'il  vou- 
loit  qu'on  attendit  encore  aucuns  jours,  pour  la  faire 
à  Pasques  flories,  qu'ils  appellent  le  dimanche  de 
l'olive;  et  vouloit  que  chacun  prince,  où  elle  seroit 
publiée,  et  les  ambassadeurs  qui  y  seroient,  por- 
tassent un  rameau  d'olivier  en  la  main  et  le  dissent 
signe  de  paix  et  alliance,  et  qua  ce  jour  elle  fut  pu- 
bliée en  Espagne  et  Allemagne.  A  Venise  firent  un 
chemin  de  bois,  haut  de  terre,  comme  ils  font  le  jour 
du  sacre  (0,  bien  tendu  :  qui  prenoit  du  palais  jusques 
au  bout  de  la  place  Sainct-Marc;  et  après  la  messe, 
que  chanta  l'ambassadeur  du  Pape,  qui  à  tout  homme 
donna  absolution  de  peine  et  de  coulpe,  qui  seroit  à 
la  publication;  ils  allèrent  en  procession  par  ledit 
chemin,  la  seigneurie  et  ambassadeurs  tous  bien  ves- 
tus;  et  plusieurs  avoient  robes  de  veloux  cramoisy, 
que  la  seigneurie  avoit  données,  au  moins  aux  Alle- 
mans,  et  à  tous  leurs  serviteurs  robes  neufves;  mais 
elles  estoient  bien  courtes.  Au  retour  de  la  proces- 
sion se  monstrerent  grand  nombre  de  mystères  et  de 
personnages,  et  premièrement  Italie,  et  après,  tous 
ces  roys  et  princes,  et  la  reyne  d'Espagne;  et  au  re- 
tour, à  une  pierre  de  porfire,  où  on  fait  les  publi- 
cations, firent  publier  ladite  ligue  ;  et  y  avoit  un  am-* 
bassadeur  du  Turc  présent,  à  une  fenestre  caché:  et 
estoit  depesché,  sauf  qu'ils  Vouloient  qu'il  vit  ladite 
feste  ;  et  la  nuict  vint  parler  à  moy,  par  le  moyen 
d'un  Grec:  et  fut  bien  quatre  heures  en  ma  chambre; 
et  avoit  grande  envie  que  son  maistre  fut  nostre  amy. 
Je  fus  invité  à  cette  feste,  par  deux  fois,  mais  je 

(0  Du  sacre  :  le  jour  de  la  fête  du  Saint-Sacrement. 

i3.  n 


98  [l494]    MEMOIRES  DE   PHILIPPE  DE  COMITES. 

m'excusay:  et  demeuray  en  la  ville,  environ  un  mois 
depuis,  aussi  bien  traité  que  devant;  et  puis  m'en 
partis,  mandé  du  Roy,  et  de  leur  congé  conduit  en 
bonne  seureté,  à  leurs  despens,  jusques  à  Ferrare. 
Le  duc  me  vint  au  devant,  et  deux  jours  me  fit  bonne 
chère,  et  defïraya:  et  autant  messire  Jehan  de  Ben- 
tivole  à  Boulogne:  et  de  là  m'envoyèrent  les  Floren- 
tins quérir,  et  allay  à  Florence,  pour  attendre  le 
Roy,  duquel  je  retourneray  à  parler. 


FIN  DU  SEPTIEME  LIVRE. 

LIVRE  HUITIEME. 


CHAPITRE  PREMIER. 

De  V ordre  et  provision  que  le  Roy  mit  au  royaume 
de  Naples,  voulant  retourner  en  France. 

Pour  mieux  continuer  mes  Mémoires  et  vous  infor- 
mer, me  faut  retourner  à  parler  du  Roy:  qui  depuis 
qu'il  entra  à  Naples  jusques  à  ce  qu'il  en  partit,  ne 
pensa  qu'à  passer  temps,  et  d'autres  à  prendre  et  à 
profiter;  mais  son  aage  l'excusoit;  et  nul  ne  sçauroit 
excuser  les  autres  de  leur  faute  :  car  le  Roy  les  croyoit 
de  toutes  choses  :  et  s'ils  luy  eussent  sceu  dire  qu'il 
eut  bien  pourveu  trois  ou  quatre  chasteaux  audit 
païs  :  comme  celuy  de  Cajette,  ou  seulement  celuy 
de  Naples ,  dont  il  avoit  donné  les  vivres,  comme  j'ay 
dit,  il  tiendroit  encores  le  royaume  :  car  en  gardant 

celuy  de  Naples,  jamais  la  ville  ne  se  fut  révoltée.  Il 
tira  tous  les  gens-d'armes  à  Tentour  de  luy,  depuis  la 
conclusion  de  la  ligue  :  et  ordonna  cinq  cens  hommes- 
d'armes  françois,  et  deux  mille  cinq  cens  Suisses,  et 
quelque  peu  de  gens-de-pied  françois,  pour  la  garde 
du  royaume;  et  avec  le  reste,  il  délibéra  de  s'en  re- 
tourner en  France,  parle  chemin  qu'il  estoit  venu  :  et 
la  ligue  se  preparoit  à  l'en  garder.  Le  roy  d'Espagne 
avoit  envoyé,  et  envoyoit  quelques  caravelles  (0  en 
Cécile;  mais  peu  de  gens  dessus;  toutesfois  avant  que 
le^Roy  partit,  ils  avoient  ja  garny  Rege  en  Calabre, 
qui  est  prés  de  Cécile:  et  plusieurs  fois  j'avois  escrit  au 
Roy  qu'ils  dévoient  là  descendre  :  car  l'ambassadeur 
de  Naples  le  m'avoit  dit,  cuidant  que  ja  y  fussent  :  et 
si  le  Roy  y  eut  envoyé  d'heure,  il  eust  pris  le  chasteau  : 
car  le  peuple  de  la  ville  tenoit  pour  luy.  Aussi  vin- 
drent  gens  de  Cécile  à  la  Mantia,  et  à  la  Turpia,  par 
faute  d'envoyer;  et  ceux  d'Otrante,  en  Pouille ,  qui 
avoient  levé  les  bannières  du  Roy,  veuë  la  ligue,  et 
qu'ils  estoient  situez  prés  de  Rrandis,  et  Galipoli,  et 
qu'ils  ne  pouvoient  finer  de  gens,  levèrent  les  ban- 
nières d'Arragon,  et  dom  Federic,  qui  estoit  à  Bran- 
dis, la  fournit;  et  par  tout  le  royaume,  commen- 
cèrent à  muer  leur  pensée,  et  se  prit  à  changer  la 
fortune,  qui  deux  mois  devant  avoit  esté  au  contraire, 
tant  pour  voir  cette  ligue,  que  pour  le  partement  du 
Roy,  et  la  pauvre  provision  qu'on  laissoit,  plus  en 
chef  qu'en  nombre  de  soldats. 

Pour  chef  y  demeura  monseigneur  de  Montpensier> 
de  la  maison  de  Bourbon ,  bon  chevalier  et  hardy, 

(*)  Caravelles  :  petits  navires  qui  vont  à  voile  et   à  rame,  et  dont 
on  fait  usage  sur  la  mer  Méridionale, 

mais  peu  sage  :  il  ne  se  ievoit  qu'il  ne  fut  midi.  En  Ca- 
labre  laissa  monseigneur  d'Aubigny  (0,  de  la  nation 
d'Ecosse,  bon  chevalier  et  sage,  bon  et  honorable: 
qui  fut  grand  connestable  du  royaume;  et  luy  donna 
le  Roy  (comme  j'ay  dit)  la  comté  d'Acri,  et  le  mar- 
quisat de  Squillazzo.  Il  laissa  au  commencement  le 
seneschai  de  Beaucaire  ,  appelle'  Estienne  de  Vers, 
capitaine  de  Cajette,  fait  duc  de  Noie,  et  d'autres 
seigneuries ,  grand  chambelan  :  et  passoient  tous  les 
deniers  du  royaume  par  sa  main  ;  et  avoit  iceluy 
plus  de  faix  qu'il  ne  pouvoit,  et  n'eut  sceu  porter: 
mais  affectionné  esloit  à  la  garde  dudit  royaume.  Il 
laissa  monseigneur  don  Julian,  Lorrain,  le  faisant 
duc,  en  la  ville  de  Sainct  Angelo  :  où  il  a  fait  mer- 
veilles de  se  bien  gouverner.  A  Manfredonia  laissa 
messire  Gabriel  de  Montfaucon  ,  homme  que  le  Roy 
estimoit  fort;  et  à  tous  donna  grosses  terres;  celuy-là 
s'y  conduisit  trés-mal  :  et  la  bailla  au  bout  de  quatre 
jours,  par  faute  de  vivres,  et  il  l'avoit  trouvée  bien 
garnie,  et  estoit  en  lieu  abondant  de  bleds.  Plusieurs 
vendirent  tout  ce  qu'ils  trouvèrent  aux  chasteaux;  et 
dit-l'on  que  cettuy  pour  garde,  laissa,  là  Guillaume 
de  Villeneufve,  que  ses  valets  vendirent  à  dom  Fe- 
deric  :  qui  long-temps  le  tint  en  galée.  A  Tarente 
laissa  George  de  Suilly,  qui  s'y  gouverna  très-bien, 
et  y  mourut  de  la  peste;  et  a  tenu  cetle  cité  là  pour 
le  Roy  jusques  à  ce  que  la  famine  l'ait  fait  tourner. 
En  l' Aquila  demeura  le  baillif  de  Vitry,  qui  bien  s'y 
conduisit  ;  et  messire  Gracien  des  Guerres  ,  qui  fort 
bien  s'est  conduit  en  l'Abruzze. 

Tout  demeura  mal  fourny  d'argent:  et  les  assignoit- 

W  D'Aubigny  :  il  éloil  de  la  maison  de  Smart. 

l'on  sur  le  royaume,  et  tous  les  deniers  failloient.  Le 
Roy  laissa  bien  appointez  les  princes  de  Salerne,  et  de 
Bisignan  (qui  l'ont  bien  servy  tant  qu'ils  ont  peu)  et 
aussi  les Colonnois  de  tout  ce  qu'ils  sceurent  demander; 
et  leur  laissa  plus  de  trente  places  pour  eux,  et  les  leurs. 
S'ils  les  eussent  voulu  tenir  pour  luy,  comme  ils  dé- 
voient, et  qu'ils  avoient  juré,  ils  luy  eussent  fait  grand 
service,  et  à  eux  honneur  et  profit;  car  je  croy  qu'ils 
ne  furent,  cent  ans  y  a,  en  si  grands  honneurs;  mais 
avant  son  partement,  ils  commencèrent  à  pratiquer: 
et  aussi  ils  estoient  ses  serviteurs  à  cause  de  Milan  : 
car  naturellement  ils  estoient  du  party  gibelin  :  mais 
cela  ne  leur  devoit  point  faire  fausser  leur  foy,  estant 
si  grandement  traitez.  Encores  fit  le  Roy  plus  pour 
eux;  car  il  amena,  sous  garde  d'amy,  prisonniers,  le 
seigneur  Virgile  Ursin ,  et  le  comte  de  Petiîlane,  aussi 
des  Ursins,  leurs  ennemis.  Ce  qu'il  fit  contre  raison  : 
car  combien  qu'ils  eussent  esté  pris,  si  sçavoit  bien  le 
Roy,  et  ainsi  l'entendoit,  qu'il  y  avoit  sauf  conduict: 
et  le  monstroit  bien  ;  car  il  ne  les  vouloit  mener  sinon 
jusques  en  Ast  et  puis  les  renvoyer:  et  le  faisoit  à  la 
requeste  des  Colonnois:  et  avant  qu'il  y  fut,  lesdits 
Colonnois  furent  tournez  contre  luy,  et  les  premiers 
sans  alléguer  nulle  cause, 

CHAPITRE  IL 

Comment  le  Roy  se  partit  de  Naples  ,  et  repassa  par 
Rome,  d'où  le  Pape  s'enfuit  a  Orviette  :  des  pa- 
roles que  le  Roy  tint  à  monsieur  d'Argenton  à  son 
retour  de  Venise  :  des  délibérations  de  rendre  fiux 
Florentins  leurs  places. 

Après  que  le  Roy  eut  ordonné  de  son  affaire, 
comme  il  entendoit,  se  mit  en  chemin,  avec  ce  qu'il 
avoit  de  gens ,  que  j'estime  neuf  cens  hommes-d'armes 
au  moins,  en  ce  compris  sa  maison,  deux  mille  cinq 
cens  Suisses,  et  crois  bien  sept  mille  hommes  payez 
en  tout  :  et  pouvoit  bien  avoir  mille  cinq  cens  hommes 
de  deffense,  suivans  le  train  de  la  Cour,  comme  ser- 
viteurs. Le  comte  de  Petillane  (  qui  les  avoit  mieux 
contez  que  moy  )  disoit  qu'en  tout  y  en  avoit  neuf 
mille  :  et  le  me  dit  depuis  notre  bataille,  dont  sera 
parlé.  Le  Roy  prit  son  chemin  vers  Rome,  dont  le 
Pape  para  van  t  vouloit  partir,  et  venir  à  Padoiie,  sous 
le  pouvoir  des  Vénitiens:  et  y  fut  son  logis  faict.  De  • 
puis  le  cœur  leur  mua,  et  luy  envoyèrent  quelques 
gens,  et  le  duc  de  Milan  luy  en  envoya  aussi  ;  et  com- 
bien qu'ils  y  fussent  à  temps ,  si  n'osa  attendre  le  Pape, 
nonobstant  que  le  Roy  ne  luy  eut  faict  que  tout  hon- 
neur et  service  :  et  luy  avoit  envoyé  ambassadeur, 
pour  le  prier  d'attendre  :  mais  il  se  retira  à  Orviette, 
et  de  là  à  Perouse  ;  et  laissa  les  cardinaux  à  Rome, 
qui  recueillirent  le  Pxoy  :  lequel  n'y  arresta  point  5  ne 

fut  faict  desplaisir  à  nul  :  et  m'escrivit  d'aller  à  luy 
vers  Siene  :  où  je  le  trouvay ,  et  me  fit,  par  sa  bonté, 
bon  recueil  :  et  me  demanda,  en  riant,  si  les  Véni- 
tiens envoyoient  au  devant  de  luy  ;  car  toute  sa  com- 
pagnie estoient  jeunes  gens;  et  ne  croyoient  point 
qu'il  fut  autres  gens  qui  portassent  armes;  je  luy  dis 
que  la  seigneurie  m'avoit  dit,  au  départir,  devant  un 
de  ses  secrétaires,  appelle  Lourdin  ,  que  eux  et  le  duc 
de  Milan  mettroient  quarante  mille  hommes  en  un 
camp,  non  point  pour  l'assaillir,  mais  pour  se  def- 
fendre  :  et  me  firent  dire,  le  jour  que  je  partis  d'eux  , 
à  Padoûe,  par  un  de  leurs  provediteurs,  qui  venoit 
contre  nous,  que  leurs  gens  ne  passercient  point  une 
rivière,  qui  est  en  leur  terre,  prés  de  Parme,  et  me 
semble  qu'elle  a  nom  Oîye,  sinon  qu'il  assaillit  le  duc 
de  Milan  ;  et  prismes  enseignes  ensemble  ledit  prove- 
diteur  et  moy  de  pouvoir  envoyer  l'un  vers  l'autre, 
s'il  en  estoit  besoin  pour  traiter  quelque  bon  appoin- 
tement  :  et  ne  voulus  rien  rompre;  car  je  ne  sçavois 
ce  qui  pourroit  survenir  à  mon  maistre  ;  et  estoit 
présent  à  ces  paroles  un  appelle  messire  Louys  Mar- 
cel, qui  gouvernoit,  pour  cette  année-là,  les  Monts 
Viere  (qui  est  comme  un  trésorier)  et  l'avoient  en- 
voyé pour  me  conduire,  aussi  y  estoient  les  gens  du 
marquis  de  Mantoiie,  qui  In  y  portoient  argent;  mais 
ils  n'ouvrent  point  ces  paroles.  De  ceux-là  ou  d'autres 
je  portay  au  Roy  par  escrit  le  nombre  de  leurs  gens 
de  cheval,  de  pied,  et  d'estradiots,  et  qui  en  avoient 
les  charges.  Peu  de  gens,  d'entour  du  Roy,  croyoient 
ce  que  je  disois. 

Estant  ledit  seigneur  à  Siene,  je  le  pressay  de  par- 
tir, dés  ce  qu'il  y  eut  esté  deux  jours,  et  les  chevaux 

apposez;  car  ses  ennemis  n'estoient  point  encores 
ensemble  et  necraignois  sinon  qu'il  vint  des  Allemans; 
car  le  roy  des  Romains  en  assemhloit  largement  :  et 
vouloit  fort  tirer  argent  comptant,  pour  les  soldoyer. 
Quelque  chose  que  je  disse,  le  Roy  mit  deux  matières 
en  conseil  ;  qui  furent  briefves.  L'une  sçavoir  si  on 
devoit  rendre  aux  Florentins  leurs  places,  et  prendre 
trente  mille  ducats  qu'ils  dévoient  encores  de  leur 
don,  et  septante  mille  qu'ils  olfroient  prester,  et  ser- 
vir le  Roy  à  son  passage,  avec  trois  cens  hommes- 
d'armes  (  sous  la  charge  de  messire  Francisque  Secco, 
vaillant  chevalier,  et  de  qui  le  Roy  se  fioit)  et  de  deux 
mille  hommes-de-pied.  Je  fus  d'opinion  que  le  Roy 
le  devoit  faire ,  et  d'autres  aussi,  et  seulement  retenir 
Ligorne,  jusques  à  ce  qu'il  fut  en  Ast.  Il  eut  bien  payé 
ses  gens,  et  encores  luy  fut  demeuré  de  l'argent,  pour 
fortraire  des  gens  de  ses  ennemis,  et  puis  les  aller 
chercher.  Toutesfois  cela  n'eut  point  de  lieu  :  et  l'em- 
peschoit  monseigneur  de  Ligny  (0  (  qui  estoit  homme 
jeune,  et  cousin  germain  du  Roy)  et  ne  sçavoit  point 
bien  pour  quelle  raison,  sinon  pour  pitié  des  Pisans. 
L'autre  conseil  fut  que  ledit  monseigneur  de  Ligny 
fâisoit  mettre  en  avant,  par  un  appelle  Gaucher  de 
Tinteville  (2),  et  par  une  partie  de  ceux  de  Siene, 
qui  vouloient  monseigneur  de  Ligny  pour  seigneur: 
car  la  ville  est  de  tout  temps  en  partialité,  et  se  gou- 

(0  Louis  de  Luxembourg,  seigneur  de  Ligny,  fils  de  Louis,  con- 
nétable de  France,  et  de  Marie  de  Savoie,  sa  seconde  femme. 

W  Gaucher  de  Tinteville  ou  Dinteville  ;  il  fut  depuis  premier  maître 
d'hôtel  du  roi  François  I,  et  gouverneur  du  dauphin  François,  sou 
fils  :  il  épousa  Anne  du  Plessis,  de  laquelle  jl  eut  François,  cvéojuQ 
dWuxerre,  et  quelques  autres  enfans. 

veine  plus  follement  que  ville  d'Italie.  11  m'en  fut 
demandé  le  premier,  je  dis  qu'il  me  sembloit  que  le 
Boy  devoit  tirer  à  son  chemin,  et  ne  s'amuser  à  ces 
folles  offres,  qui  ne  sçauroient  durer  une  semaine  : 
aussi  que  c'estoit  ville  d'Empire,  et  que  ce  seroit 
mettre  l'Empire  contre  nous.  Chacun  fut  de  cet  advis: 
toutesfois  on  fit  autrement  :  et  le  prirent  ceux  de  Siene 
pour  leur  capitaine,  et  luy  promirent  certaine  somme 
d'argent  l'an,  dont  il  n'eut  rien:  et  cecy  amusa  le  Roy 
six  ou  sept  jours:  et  luy  monstrerent  les  dames:  et  y 
laissa  le  Roy  bien  trois  cens  hommes  :  et  s'afîoihlit  de 
tant:  et  de  là  tira  à  Pise,  passant  par  Poggibonzi, 
chasteau  florentin:  et  ceux  qu'on  laissa  à  Siene,  fu- 
rent chassez  avant  un  mois  de  là. 

CHAPITRE  III. 

Des  prédications  dignes  de  mémoire  de  frère 
Hieronitne  de  Florence, 

J'ay  oublié  de  dire  que  moy  estant  arrivé  à  Flo- 
rence, allant  au  devant  du  Roy,  allay  visiter  un  frère 
prescheur,  appelle  frère  Hieronymo,  demeurant  en  un 
couvent  reformé,  homme  de  saincte  vie,  comme  on 
disoit,  qui  quinze  ans  avoit  demeuré  audit  lieu:  et 
estoit  avec  moy  un  maistre-d'hostel  du  Roy,  appelle 
Jehan  François,  sage  homme.  La  cause  de  l'aller  voir 
fut  parce  qu'il  avoit  tousjours  presché  en  grande  fa- 
veur du  Roy,  et  sa  parole  avoit  gardé  les  Florentins 
de  tourner  contre  nous  :  car  jamais  prescheur  n'eut 

tant  de  crédit  en  cite'.  Il  avoit  tousjours  asseuré  la 
venue  du  Roy  (  quelque  chose  qu'on  dit  ne  qu'on 
escrivit  au  contraire)  disant  qu'il  estoit  envoyé  de 
Dieu,  pour  chastier  les  tyrans  d'Italie,  et  que  rien 
ne  pouvoit  résister,  ne  se  defFendre  contre  luy.  Avoit 
dit  aussi  qu'il  viendroit  à  Pise,  et  qu'il  y  entreroit, 
et  que  ce  jour  mourroit  l'Estat  de  Florence:  et  ainsi 
advint  :  c  \r  Pierre  de  Medicis  fut  chasse'  ce  jour  :  et 
maintes  autres  choses  avoit  presche'es,  avant  qu'elles 
advinssent,  comme  la  mort  de  Laurens  de  Medicis  : 
et  aussi  disoit  publiquement  l'avoir  par  révélation:  et 
preschoit  que  l'Estat  de  l'Eglise  seroit  reformé  à  l'es- 
pée.  Cela  n'est  pas  encores  advenu  :  mais  en  fus  bien 
prés:  et  encores  le  maintient. 

Plusieurs  le  blasmoient  de  ce  qu'il  disoit  que  Dieu 
luy  avoit  révélé,  autres  y  ajoutèrent  foy.  De  ma  part 
je  le  repute  bon  homme  :  aussi  luy  demanday  si  le  Roy 
pourroit  passer,  sans  péril  de  sa  personne,  veu  la 
grande  assemblée  que  faisoient  les  Vénitiens  :  de  la- 
quelle ilsçavoit  mieux  parler  que  moy,  qui  en  venois. 
Il  me  respondit  qu'il  auroit  affaire  en  chemin  ;  mais 
que  l'honneur  luy  en  demeureroit,  et  n'eut-il  que  cent 
hommes  en  sa  compagnie:  et  que  Dieu,  qui  l'avoit 
conduit  au  venir,  le  conduiroit  encores  à  son  retour; 
mais  pour  ne  s'estre  bien  aquitté  de  la  reformation 
de  l'Eglise  ,  comme  il  devoit ,  et  pour  avoir  souffert 
que  ses  gens  pillassent  et  dérobassent  ainsi  le  peuple, 
aussi  bien  ceux  de  son  party ,  et  qui  luy  ouvroient 
les  portes  sans  contrainte,  comme  les  ennemis,  que 
Dieu  avoit  donné  une  sentence  contre  luy  :  et  en  bref, 
auroit  un  coup  de  fouet  ;  mais  que  je  luy  disse  que 
s'il  vouloit  avoir  pitié  du  peuple,  et  délibérer  en  soy 

de  garder  ses  gens  de  mal  faire,  et  les  punir,  quand 
ils  le  feroient,  comme  son  office  le  requiert,  que  Dieu 
revoqueroit  sa  sentence,  ou  la  diminueroit  :  et  qu'il 
ne  pensast  point  estre  excusé  pour  dire  :  je  ne  fais  nul 
mal:  et  me  dit  que  luy-mesme  iroit  au  devant  du 
Roy,  et  luy  diroit  :  et  ainsi  le  fit  :  et  parla  de  la  res- 
titution des  places  des  Florentins.  Il  me  cheut  en  pen- 
sée la  mort  de  monseigneur  le  Dauphin,  quand  il 
parla  de  cette  sentence  de  Dieu  :  car  je  ne  veis  autre 
chose  que  le  Roy  prist  à  cœur  :  mais  je  dis  encores 
cecy  afin  que  mieux  on  entende  que  tout  cedit  voyage 
fut  vray  mystère  de  Dieu. 

CHAPITRE  IV. 

Comment  le  Roy  retint  en  ses  mains  la  ville  de  Pise, 
et  quelques  autres  places  des  Florentins  ,  pendant 
que  monsieur  d'Orléans  d'un  autre  cosiê  entra  de- 
dans Novare  en  la  duché  de  Milan. 

Comme  j'ay  dit,  le  Roy  estoit  entré  à  Pise  :  et  alors 
les  Pisans,  hommes  et  femmes,  prièrent  à  leurs  hostes 
que  pour  Dieu  ils  tinssent  la  main  envers  le  Roy  ? 
qu'ils  ne  fussent  remis  soubs  la  tyrannie  des  Floren- 
tins :  qui  à  la  vérité  lestraitoient  fort  mal  :  mais  ainsi 
sont  maintes  autres  citez  en  Italie,  qui  sont  subjettes 
à  autres,  et  puis  Pise  et  Florence  avoient  esté  trois 
cens  ans  ennemies,  avant  que  les  Florentins  la  con- 
quissent. Ces  paroles  en  larmes,  faisoient  pitié  à  nos 
gens  :  et  oublièrent  les  promesses  et  sermens  que  h 

Roy  avoitfaicts  sur  l'autel  Sainct-Jehanà  Florence:  et 
toutes  sortes  de  gens  s'en  mesloient,  jusques  aux  ar- 
chers et  aux  Suisses  ;  et  menaçoient  ceux  qu'ils  pen- 
soient  que  le  Roy  tint  sa  promesse,  comme  le  cardi- 
nal Sainct-Malo,  lequel  ailleurs  j'ay  appelle  gênerai 
de  Languedoc.  J'oiïysun  archer  qui  le  menaça.  Aussi 
en  y  eut-il  qui  dirent  de  grosses  paroles  au  mares- 
chai  de  Gié.  Le  président  Gannay  fut  plus  de  trois 
jours  qu'il  n'osoit  coucher  à  son  logis  :  et  sur  tous 
tenoit  la  main  à  cecy  le  comte  de  Ligny  :  et  venoient 
lesdits  Pisans  à  grandes  pleurs  devers  le  Roy  :  et  fai- 
soient  pitié  à  chacun,  qui  par  raison  les  eut  peu 
aider. 

Un  jour  après  disner  s'assemhlerent  quarante  ou 
cinquante  gentils-hommes  de  sa  maison,  portans  leurs 
haches  au  col;  et  vinrent  trouver  le  Roy  en  une 
chambre,  jouant  aux  tables  avec  monseigneur  de 
Piennes,  et  un  valet-de-chambre  ou  deux,  et  plus 
n'estoient  :  et  porta  la  parole  un  des  enfans  de  Salle- 
zardl'aisné,  en  faveur  des  Pisans,  chargeant  aucuns  de 
ceux  que  je  nommois  n'agueres,  et  tous  disoient 
qu'ils  le  trahiroient  ;  mais  bien  vertueusement  les 
renvoya  le  Roy  :  et  autre  chose  n'en  Sut  onques  de- 
puis. 

Bien  six  ou  sept  jours  perdit  le  Roy  son  temps  à  la 
ville  de  Pise  :  et  puis  mua  la  garnison  :  et  mit  en 
la  citadelle,  un  appelle  Entragues  (0,  homme  bien 
mal  conditionné,  serviteur  du  duc  d'Orléans:  et  le 
luy adressa  monseigneur  de  Ligny,  et  y  fut  laissé  des 
gens -de -pied  de  Berry.  Ledit  seigneur  d' Entragues 
fit  tant  qu'il  eut  encores  entre  ses  mains  Pietresancte 

[})  Rofiec  de  Balsac;  seigneur  d'Entragues  et  de  Dunes. 

(etcroy  qu'il  en  bailla  argent)  et  une  autre  place 
auprès  appeîlée  Mortron.  Il  en  eut  une  autre  aussi, 
appellée  Librefacto,  prés  de  la  ville  de  Luques.  Le 
cbasteau  de  la  ville  de  Seizane,  qui  est  tieVfort,  fut 
mis  par  le  moyen  dudit  comte  monseigneur  de  Ligny, 
entre  les  mains  d'un  bastard  de  Roussi,  serviteur  dudit 
comte.  Une  autre  appellée  Serzanelle,  entre  les  pro- 
pres mains  d'un  de  ses  autres  serviteurs  \  et  laissa  le 
roy  de  France  beaucoup  de  gens  ausdites  places:  et 
si  n'en  aura  jamais  tant  à  faire:  et  refusa  l'aide  des 
Florentins,  et  l'offre  dont  j'ay  parlé:  et  demeurèrent 
ces  Florentins  comme  gens  désespérez  :  et  si  avoit  sceu, 
dés  devant  qu'il  partit  deSienes,  comme  le  duc  d'Or- 
léans avoit  pris  la  cité  de  Novarre  sur  le  duc  de  Milan  ; 
parquoy  le  Roy  voyoit  estre  certain  que  les  Vénitiens 
se  cleclaroient  ;  veu  que  de  par  eux  luy  avoit  esté  dit, 
que  s'il  faisoit  guerre  audit  duc  de  Milan,  ils  luy  don- 
neroient  toute  aide,  à  cause  de  la  ligue  nouvellement 
faite:  et  avoient  leurs  gens  prests,  et  en  grand  nom- 
bre. Et  faut  entendre  que  quand  la  ligue  fut  conclue, 
que  le  duc  de  Milan  cuidoit  prendre  Ast,  et  n'y  pen- 
soit  trouver  personne  :  mais  meslettres,  dont  j'ay  par- 
lé, avoient  bien  aidé  à  avancer  des  gens,  que  le  duc  de 
Bourbon  y  envoya  :  et  les  premiers  qui  y  vinrent,  fu- 
rent environ  quarante  lances  de  la  compagnie  du  ma- 
resclialde  Gié,  qui  estoient  demeurez  en  France  (et 
ceux-là  y  vindrentbien  à  point)  et  cinq  cens  hommes- 
de-pied,  qu'y  envoya  le  marquis  de  Saluées. 

Cecy  arresta  les  gens  du  duc  de  Milan,  que  menoit 
messire  Galeas  de  Sainct-Severin  :  et  se  logèrent  à 
Nom,  qui  est  un  chasteau  que  le  duc  de  Milan  a  à  deux 
milles  d'Ast.  Peu  après  arrivèrent  trois  cens  cinquante 

hommes-d'armes,  et  des  gentils-hommes  du  Dauphiné, 
et  quelques  deux  mille  Suisses,  et  des  francs-archers 
dudit  Dauphiné':   et  estoient  en  tout,  bien  sept  mille 
cinq    cens    hommes    payez,    qui    mirent    beaucoup 
à  venir,  et  ne  servirent  de  rien  à  l'intention  pourquoi 
ils  avoient  esté  mandés  (quiesloit  pour  venir  secou- 
rir le  Roy  )  car  en  lieu  de  secourir  le  Roy,  il  les  fallut 
aller  secourir.  Et  avoit  estéescrit  à  monseigneur  d'Or- 
léans, et  aux  capitaines,  qu'ils  n'entreprissent  rien 
contre  le  duc  de  Milan,  mais  seulement  entendissent 
à  garder  Ast,  et  à  venir  au-devant  du  Roy,  jusques 
sur  la  rivière  du  Thesin ,  pour  luy  aider  à  passer  ; 
car  il  n'avoit  nulle  autre  rivière  qui  l'empeschast.  Et 
faut  entendre  que  ledit  duc  d'Orléans  n'estoi  tpoint 
passé  Ast,  et  l'y  avoit  le  Roy  laissé.  Toutesfois,  nonob- 
stant ce  que  le  Roy  luy  avoit  escrit,   luy  vint  cette 
pratique  si  friande,  que  de  luy  bailler   cette  cité  de 
Novarre  (  qui  est  à  dix  lieues  de  Milan  )  et  y  fut  receu 
a  grande  joye,  tant  des  Guelphes  que  des  Gibelins: 
et  luy  aida  bien  à  conduire  ceste  œuvre  la  marquise 
de  Montferrat.  Le  chasteau  tint  deux  jours  ou  trois  : 
mais  si  cependant  il  fut  allé,  ou  envoyé  devant  Milan, 
où  il  avoit  pratiqué   assez,  y  eut  esté   bien  receu  à 
plus  grande  joye ,  qu'il  ne  fut  onques  en  son  chas- 
teau de  Blois ,  comme  le  m'ont  conté  des  plus  grands 
de  la  duché:  et  le  pouvoit  faire  sans  danger,  les  trois 
jours  premiers  :  parce  que  les  gens  du  duc  de  Milan 
estoient  encores  à  Nom,  prés  Ast,  quand  Novarre 
;  fut  pris,  qui  ne  vinrent  de  quatre  jours  après;  mais 
peut-estre  qu'il  ne  croyoit  point  les  nouvelles  qu'il 
en  avoit. 

CHAPITRE  V. 

Comment  le  roj  Charles  passa  plusieurs  dangereux 
pas  de  montagnes  entre  Pise  et  Serzane  :  et  com- 
ment  la  ville  de  Pontremefut  bruslèe  par  ses  Al- 
iénions. 

De  Siene  le  Roy  estoit  venu  à  Pise,  comme  avez 
veu ,  et  entendu  ce  qu'il  y  lit  :  et  de  Pise  vint  h  Lu- 
ques,  où  il  fut  bien  receu  de  ceux  de  la  ville  :  et  y 
séjourna  deux  jours;  et  puis  vint  à  Pietresancte,  que 
tenoit  Entragues,ne  craignant  en  rien  ses  ennemis, 
ne  ceux  à  qui  ils  donnoient  le  crédit  :  et  trouva  de 
merveilleux  pas  de  montagnes  entre  Luques  et  ledit 
lieu,  et  aisez  à  defïendre  à  gens-de-pied  :  mais  encores 
n'estoient  ensemble  nos  ennemis.  Prés  dudit  Pietre- 
sancte est  le  pas  de  la  Seiere  d'un  costé ,  et  le  Roctaillé 
d'autre  costé,  marais  de  mer  bien  profond  :  et  faut 
passer  par  une  chaussée,  comme  celle  d'un  étang:  et 
estoit  le  pas,  qui  fut  depuis  Pise  jusques  à  Pontreme, 
que  je  craignois  le  plus,  et  dont  j'avois  ouy  parler  : 
car  une  charette  jettée  au  travers,  et  deux  bonnes 
pièces  d'artillerie ,  nous  eussent  gardez  d'y  passer 
sans  y  trouver  remède ,  avec  gens  en  bien  petit 
nombre.  De  Pietresancte  alla  le  Roy  à  Serzane,  ou 
fut  mis  en  avant,  par  le  cardinal  de  Sainct-Pierre- 
ad-Vincula,  de  faire  rebeller  Gènes,  et  d'y  envoyer 
gens;  et  fut  mise  la  matière  en  conseil  :  et  estois  en  la 
compagnie  de  beaucoup  de  gens  de  bien,  capitaines; 

où  fut  conclu  par  tous  qu'on  n'y  entendroit  point  ; 
car  si  le  Roy  gagnoit  la  bataille,  Gènes  se  viendroit 
présenter  d'elle-mesme ,  et  s'il  perdoit  il  n'en  auroit 
que  faire:  et  fut  le  premier  coup  que  j'oùys  parler  que 
l'on  creut,  qu'il  y  deust  avoir  bataille  :  et  fut  fait  rap- 
port au  Roy  de  cette  délibération  ;  mais  nonobstant 
cela,  il  y  envoya  monseigneur  de  Rresse,  depuis  duc  de 
Savoye,  le  seigneur  de  Reaumont  de  Polignac  (0  mon 
beau-frere,  et  le  seigneur  d'Aubijoux,  de  la  maison 
d'Amboise  (2),  avec  six  vingts  hommes-d'armes  ,  et 
cinq  cens  arbalestriers,  venus  tous  frais  de  Fiance, 
par  mer.  Et  m'esbahis  comment  il  est  possible  qu'un 
si  jeune  Roy  n'avoit  quelques  bons  serviteurs,  qui 
luy  osassent  avoir  dit  le  péril  en  quoy  il  se  mettoit. 
De  moy,  il  me  sembloit  qu'il  ne  me  croyoit  point  du 
tout. 

Nous  avions  une  petite  armée  de  mer,  qui  venoit 
de  Naples,  et  y  estoit  monseigneur  de  Miolens,  gou- 
verneur du  Dauphiné,  et  un  Estienne  de  Weves,  de 
Montpellier:  et  estoient  en  tout  environ  huict  galées  : 
et  vindrent  à  la  Specie,  et  à  Rapalo,  où  ils  furent 
defFaicts,  à  l'heure  dont  je  parle,  et  au  lieu  propre, 
où  nos  gens  avoient  deffait  ceux  du  roy  Alphonse,  au 
commencement  du  voyage,  et  par  ceux  propres,  qui 
avoient  esté  des  nostres  à  l'autre  bataille  (qui  estoient 
messire  Jehan  Loys  de  Fiisco  ,  et  messire  Jehan 
Adorne)  et  fut  tout  mué  à  Gènes.  Il  eut  mieux  valu 

(0  Jean  de  Polignac,  seigneur  de  Beaumont  et  de  Rendan,  qui 
avoit  épousé  Jeanne  de  Jambes ,  sœur  aînée  d'Hélène  de  Jambes  , 
femme  de  Philippe  de  Comines. 

0»)  Hugues  d'Amboise,  baron  d'Aubijoux,  frère  du  fameux  cardinal 
George  d'Amboise. 

que  tout  eut  esté  avec  nous,  et  encores  estoit-ce  peu. 
Monseigneur  de  Bresse,  et  ce  cardinal,  allèrent  loger 
aux  fauxbourgs  de  Gènes,  cuidans  que  leur  partialité 
se  deut  lever  en  la  ville  pour  eux  :  mais  le  duc  de 
Milan  y  avoit  pourveu,  et  les  Adornes,  qui  gouver- 
noient,  et  messire  Jehan  Loys  de  Flisco  (qui  est  un 
sage  chevalier)  et  furent  en  grand  péril  d'estre  def- 
faicts,  comme  ceux  de  mer,  veu  le  petit  nombre  qu'ils 
estoient,  et  ne  tint  sinon  à  la  part  qui  gouvernoit  à 
Gènes,  qui  n'osoit  sortir  de  la  ville,  de  peur  que  les 
Fourgouses  ne  se  levassent,  et  leur  fermassent  les  por- 
tes :  et  eurent  nos  gens  grande  peine  à  eux  en  venir 
vers  Ast  :  et  ne  furent  point  à  une  bataille ,  que  le  Roy 
eut,  où  ils  eussent  esté  bien  seans. 

De  Serzane  vint  le  Roy  vers  Pontreme  :  car  il  estoit 
force  d'y  passer:  et  est  l'entrée  des  montagnes.  La  ville 
et  le  chasteau  estoient  assez  bons,  et  en  fort  pais:  et 
s'il  y  eut  eu  bon  et  grand  nombre  de  gens,  elle  n'eut 
point  esté  prise  :  mais  il  sembloit  bien  qu'il  fut  vray 
ce  que  frère  Hieronyrae  m'avoit  dit,  que  Dieu  le  con- 
duiroit  par  la  main  jusques  à  ce  qu'il  fut  en  seureté  : 
car  il  sembloit  que  ses  ennemis  fussent  aveuglez  et 
abestis,  qu'ils  ne  deffendoient  ce  pas.  Il  y  avoit  trois 
ou  quatre  cens  hommes -de -pied  dedans.  Le  Roy  y 
envoya  son  avantgarde,  que  menoit  le  mareschal  de 
Gié  :  et  avec  luy  estoit  messire  Jehan- Jacques  de 
Trevoul  (0 ,  qu'il  avoit  recueilly  du  service  du  roy 

(0  De  Trevoul:  Jean-Jacques  Trivulce,  milanois,  marquis  de  Vi- 
gève,  gouverneur  de  Milan,  capitaine  de  cent  hommes  d'armes  lom» 
bards,  et  de  deux  cens  archers ,  lieutenant  des  armées  du  Roi  en  Ita- 
lie; il  se  trouva  aux  batailles  de  Fornoue  et  d'Aignadel  ;  et  eut  de 
grands  emplois  sous  les  rois  Charles  VIII ,  Louis  XII  et  François  I. 

Ferrand,  quand  il  s'enfuit  de  Naples,  gentil-homme 
de  Milan,  bien  apparenté,  bon  capitaine,  et  grand 
homme  de  bien,  grand  ennemy  de  ce  duc  de  Milan, 
et  confine'  par  luy  à  Naples  ;  et  par  le  moyen  de  luy, 
fut  incontinent  rendue  ladite  place  sans  tirer:  et  s'en 
allèrent  les  gens  qui  estoient  dedans.  Mais  un  grand 
inconvénient  y  survint  ;  car  il  advint  aux  Suisses 
comme  la  dernière  fois  que  le  duc  de  Milan  y  vint. 
Il  y  eut  un  débat  entre  ceux  de  la  ville,  et  aucuns 
Allemans  (comme  j'ay  dit)  desquels  fut  bien  tué  qua- 
rante :  et  pour  revanche,  nonobstant  la  composition, 
tuèrent  tous  les  hommes,  pillèrent  la  ville,  et  y  mi- 
rent le  feu,  et  bruslerent  les  vivres,  et  toutes  autres 
choses,  et  plus  de  dix  d'entre-eux  mesmes,  qui  estoient 
y  vres  :  et  ne  sceut  ledit  mareschal  de  Gié  y  mettre  re- 
mède. Aussi  assiégèrent  le  chasteau ,  pour  prendre  ceux 
qui  estoient  dedans,  qui  estoient  serviteurs  dudit  mes- 
sire  Jehan-Jacques  de  Trevoul ,  et  les  y  avoit  mis  quand 
les  autres  partirent  :  et  falut  que  le  Roy  envoyast 
vers  eux  pour  les  faire  départir.  Ce  fut  un  grand  dom- 
mage de  la  destruction  de  cette  place,  tant  pour  la 
honte  ('),  qu'à  cause  des  grands  vivres  qui  y  estoient, 
dont  nous  avions  ja  grande  faute,  combien  que  le 
peuple  ne  fut  en  rien  contre  nous,  fors  à  l'entour, 
pour  le  mal  qu'on  leur  faisoit.  Mais  si  le  Roy  eut 
voulu  entendre  aux  ouvertures  que  faisoit  messire 
Jehan- Jacques  Trevoul ,  plusieurs  places ,  et  gentils- 

II  fat  fait  maréchal  de  France  en  i5oo;  mort  en  i5i8  :  il  étoit  oncle 
de  Théodore  Trivulce  ,  aussi  gouverneur  de  Milan,  et  maréchal  de 
France;  on  peut  voir  leurs  éloges  dans  Brantôme,  tome  n  des  "Vies 
des  Hommes  illustres  étrangers. 

Cl)  La  honte  :  dans  quelques  anciennes  éditions,  on  lit  :  lu  bonté. 

8. 

hommes  se  fussent  tournez  :  car  il  vouloit  que  le  Roy 
fit  hausser  par  tout  la  bannière  du  petit  duc,  que  le 
seigneur  Ludovic  tenoit  entre  ses  mains,  qui  estoit  fils 
du  duc  dernier  mort  à  Pavie,  dont  avez  oiïy  parler 
devant,  appelle  Jehan  Galeas  :  mais  le  Roy  ne  le  vou- 
lut, pour  l'amour  de  monseigneur  d'Orléans,  qui  pre- 
tendoit,  et  prétend  droict  à  ladite  duché.  Ainsi  passa  le 
Roy  outre  Pontreme  :  et  alla  loger  en  une  petite  va- 
lée,  où  n'y  avoit  point  dix  maisons  :  et  n'en  sçay  le 
nom  :  et  y  demeura  cinq  jours  (et  n'en  sçaurois  dire  la 
raison)  a  très-grande  famine,  et  à  trente  milles  de 
nostre  avantgarde,  qui  estoit  devant,  ayant  des  mon- 
tagnes très-hautes  et  trés-aspres  à  l'entour,  et  où  on- 
ques  homme  ne  passa  artillerie  grosse,  comme  sont 
canons  et  grosses  coulevrines,  qui  lors  y  passèrent.  Le 
duc  Galeas  y  passa  quatre  faucons  de  telle  grosseur 
qu'ils  pesoient  paravanture  cinq  cens  livres,  au  moins 5 
dont  le  peuple  du  pays  faisoit  grand  cas,  durant  ces 
jours  que  je  dis. 

CHAPITRE  VI. 

Comment  le  duc  d'Orléans  se  portoit  dans  la  cité  de 
Novarre* 

Or  faut  parler  du  duc  d'Orléans.  Quand  il  eut  pris 
le  chasteau  de  Novarre,  il  perdit  du  temps  aucuns 
jours  :  et  puis  tira  vers  Vigesve.  Deux  petites  villes, 
qui  sont  auprès,  envoyèrent  vers  luy  pour  le  mettre 
dedans;  mais  il  fut  sagement  conseille'  de  non  les  re- 

cueillir.  Ceux  de  Pavie  y  envoyèrent  par  deux  fois. 
Là  devoit-il  entendre.  Il  se  trouva  en  bataille  devant 
ladite  ville  de  Vigesve,  où  estoit  l'armée  du  duc  de 
Milan  toute  :etla  conduisoient  les  enfans  de  Sainct- 
Severin,  que  tant  de  fois  j'ay  nommez.  La  ville  ne 
vaut  point  Sainct-Martin-de-Cande  (0,  qui  n'est  rien: 
et  y  fus  peu  de  temps  après  que  le  duc  de  Milan  y 
estoit,  et  tous  les  chefs  qui  y  estoient  :  et  me  mon- 
trèrent les  lieux,  où  tous  deux  estoient  en  bataille, 
rasibus  de  la  ville,  et  dedans;  si  le  duc  d'Orléans  eut 
marché  cent  pas,  ils  passoient  outre  la  rivière  du 
Thesin,  où  ils  avoientfait  un  grand  pont  sur  batteaux, 
et  estoient  sur  le  bord  :  et  veis  defîaire  un  boulevert 
de  terre,  qu'ils  avoient  fait  de  l'autre  part  de  la  ri- 
vière, pour  deffendre  le  passage  :  et  vouloient  aban- 
donner ladite  ville  et  chasteau  ,  qui  leur  eut  esté 
grande  perte.  C'est  le  lieu  du  monde  où  le  duc  de 
Milan  se  tient  le  plus,  et  la  plus  belle  demeure,  pour 
chasses  et  voleries,  en  toutes  choses,  que  je  sçache  en 
nul  lieu. 

Il  sembla  paraventure  à  monsieur  d'Orléans  qu'ils 
estoient  en  lieu  fort,  et  qu'il  avoit  assez  fait  :  et  se  re- 
tira en  un  lieu ,  appelle  Trecas  (2) ,  dont  le  seigneur  du 
lieu  parla  peu  de  jours  après  à  moy,  qui  avoit  charge 
du  duc  de  Milan.  Audit  Trecas  envoyèrent  vers  ledit 
duc  d'Orléans  des  principaux  de  Milan  ,  pour  le 
mettre  dedans  :  et  offrirent  leurs  enfans  en  ostage  :  et 
l'eussent  fait  aisément  ,  comme  j'ay  sceu  par  des 
hommes  de  grande  authorité,  qui  estoient  leans,  qui 
sçavoient  cecy,etle  m'ont  conté,  disans  que  le  duc  de 

W  SaincL- Martin- de- Can de  :  ville  de  Touraine,  entre  Chinon  et 
Saumur.  —  (*)  Trecas  :  Trecano  dans  Guazzo. 

Milan  n'eut  sceu  trouver  assez  de  gens  pour  se  laisser 
assiéger  dedans  le  chasteau  de  Milan,  et  que  nobles  et 
peuple  vouloient  la  destruction  de  cette  maison  de 
Sforce.  Aussi  m'a  conte'  le  duc  d'Orléans,  et  ses  gens, 
les  pratiques  dont  j'ay  parlé  ;  mais  ne  s'y  fioient 
point  bien  :  et  avoient  faute  d'hommes,  qui  les  enten- 
dit mieux  qu'eux  :  et  puis  ses  capitaines  n'estoient 
point  unis. 

A  l'ost  du  duc  de  Milan  se  joignoit  quelque  deux 
mille  Allemans,  que  le  roy  des  Romains  envoyoit,  et 
bien  mille  hommes  à  cheval,  allemans,  qu'amenoit 
messire  Federic  Capelare,  natif  de  la  comté  de  Fer- 
rette  :  ce  qui  fit  croistre  le  cœur  à  messire  G  aléas,  et 
aux  autres  :  et  allèrent  auprès  de  Trecas  présenter  la 
bataille  au  duc  d'Orléans  :  et  ne  luy  fut  point  conseillé 
de  combattre ,  combien  que  sa  bande  valut  mieux 
que  l'autre  :  et  peut-estre  que  les  capitaines  ne  vou- 
loient hazarder  cette  compagnie,  craignans  que  s'ils  la 
perdoient,  que  ce  fut  la  perdition  du  Roy  :  dont  ils  ne 
sçavoient  nouvelles  ;  car  les  chemins  estoient  gardez. 
Ainsi  se  retira  toute  cette  compagnie  dedans  Novarre, 
donnant  très-mauvais  ordre  au  faict  de  leurs  vivres, 
tant  à  garder  ceux  qu'ils  avoient,  qu'à  en  mettre  de- 
dans la  ville  :  dont  assez  pouvoient  recevoir  à  l'entour 
sans  argent,  et  dont  depuis  ils  eurent  grande  faute: 
et  se  logèrent  leurs  ennemis  à  demie  lieue  d'eux. 

CHAPITRE  VIL 

Comment  la  grosse  artillerie  du  Roy  passa  les  monts 
Appenins  j  à  l'aide  des  Allemans  :  et  du  danger  oit 
fut  le  mareschal  de  Gié  avec  son  avant-garde. 

J'ày  laissé  à  parler  du  Roy  comme  il  fut  en  cette 
vallée  deçà  Pontreme,  par  cinq  jours,  en  grande  fa- 
mine, sans  nul  besoin.  Un  tour  honorable  firent  nos 
Allemans.  Ceux  qui  avoient  fait  cette  grande  faute 
audit  Pontreme,  et  avoient  peur  que  le  Roy  les  en 
haïst  à  jamais,  se  vinrent  d'eux-mesmes  offrir  à  passer 
l'artillerie,  en  ce  merveilleux  chemin  de  montagnes 
(ainsi  le  puis- je  appeller,  pour  estre  hautes  et  droites, 
et  où  il  n'y  a  point  de  chemin  :  et  ay  veu  toutes  les 
principales  montagnes  d'Italie  et  d'Espagne,  mais  trop 
aisées  eussent  esté  au  prix  de  ces  monts)  et  firent 
cette  offre  par  condition  que  le  Roy  leur  pardonnast  : 
ce  qu'il  fit.  Il  y  avoit  quatorze  pièces  de  grosse  et 
puissante  artillerie,  et  au  partir  de  ladite  vallée  com- 
mençoit-1'on  à  monter  par  un  chemin  fort  droict  :  et 
je  vis  des  mulets  y  passer  a  très-grande  peine.  Ces  Al- 
lemans se  couploient  deux  à  deux,  de  bonnes  cordes, 
et  s'y  mettoient  cent  ou  deux  cens  à  la  fois:  et  quand 
ceux-là  estoient  las,  il  s'y  en  mettoit  d'autres.  Nonob- 
stant cela,  y  estoient  aussi  les  chevaux  de  l'artillerie;  et 
toutes  gens  :  qui  avoient  train,  de  la  maison  du  Roy, 
presloient  chacun  un  cheval,  pour  cuider  passer  plus- 
tôt  :  mais  si  n'eussent  esté  les  Allemans,  les  chevaux 

ne  l'eussent  jamais  passe'e.  Et  à  dire  la  vérité,  ils  ne 
passèrent  point  l'artillerie  seulement ,  mais  s'ils  n'y 
fussent,  la  compagnie  n'eut  ame  passée.  Aussi  furent- 
ils  bien  aidez;  car  ils  avoient  aussi  bon  besoin,  et 
aussi  grand  vouloir  de  passer  que  les  autres.  Ils  firent 
beaucoup  de  choses  mal  faictes  :  mais  le  bien  passoit 
le  mal.  Le  plus  fort  n'cstoit  point  de  monter  :  car  in- 
continent après  on  trouvoit  une  vallée  :  car  le  chemin 
est  tel  que  la  nature  Ta  fait,  et  n'y  a  rien  adoubé  :  et 
falloit  mettre  les  chevaux  à  tirer  contremont ,  et 
aussi  les  hommes  :  et  estoit  de  plus  grande  peine  sans 
comparaison ,  que  le  monter  :  et  à  toute  heure  y  falloit 
les  charpentiers  ou  les  mareschaux,  et  tomboit  quel- 
que pièce  qu'on  avoit  grand  peine  à  redresser.  Plu- 
sieurs eussent  esté  d'advis  de  rompre  toute  la  grosse 
artillerie,  pour  passer  plustost  :  mais  le  Roy  pour  rien 
ne  le  vouloit  consentir. 

Le  mareschal  de  Gié,  qui  estoit  à  trente  milles  de 
nous,  pressoit  le  Roy  de  se  haster  :  et  mismes  trois 
jours  à  le  joindre  :  et  si  avoit  les  ennemis  logez  devant 
luy,  en  beau  camp,  au  moins  à  demie  lieue  prés;  qui 
en  eussent  eu  bon  marché,  s'ils  l'eussent  assailly  :  et 
après  il  fut  logé  à  Fornoûe  (qui  vaut  à  dire  un  trou 
nouveau)  qui  est  le  pied  de  la  montagne,  et  l'entrée 
de  la  plaine,  bon  village  :  pour  garder  qu'ils  ne  nous 
vinssent  assaillir  en  la  montagne  :  mais  nous  avions 
meilleure  garde  que  luy.  Car  Dieu  mit  autre  pensée  au 
cœur  de  nos  ennemis  :  tellement  que  leur  avarice  fut 
si  grande,  qu'ils  nous  vouloient  attendre  au  plain 
pays,  afin  que  rien  n'eschappast  :  car  il  leur  sembloit 
que  des  montagnes  en  hors,  on  eut  pu  fuir  vers  Pise, 
et  en  ces  places  des  Florentins  :  mais  ils  erroient  :  car 

nous  estions  trop  loin.  Et  aussi  quand  on  les  eut  at- 
tendu jusques  au  joindre  ,  ils  eussent  bien  autant 
chassé  qu'on  eut  sceu  fuir  :  et  si  sçavoient  mieux  les 
chemins  que  nous. 

Encores  jusques  icy  n'est  point  commencée  la 
guerre  de  nostre  costé  :  mais  le  mareschal  de  Gié 
manda  au  Roy,  comme  il  avoit  passé  ces  montagnes, 
et  comme  il  envoya  quarante  chevaux  courir  de- 
vant l'ost  des  ennemis,  pour  sçavoir  des  nouvelles: 
lesquels  furent  bien  recueillis  des  Estradiots,  et  tuè- 
rent un  gentil-homme,  appelle  Le  Beuf,  et  luy  coupè- 
rent la  teste,  qu'ils  pendirent  à  la  bannerole  d'une 
lance,  et  la  portèrent  à  leur  provediteur,  pour  en 
avoir  un  ducat.  Estradiots  sont  gens  comme  gene- 
taires,  vestus  à  pied  et  à  cheval,  comme  les  Turcs, 
sauf  la  teste  où  ils  ne  portent  cette  toile,  qu'ils  ap- 
pellent Tolliban  (0  :  et  sont  dures  gens,  et  couchent 
dehors  tout  l'an  ,  et  leurs  chevaux.  Ils  estoient  tous 
Grecs,  venus  des  places  que  les  Vénitiens  y  ont,  les 
uns  de  Naples  de  Romanie  en  la  Morée,  autres  d'Al- 
banie, devers  Duras,  et  sont  leurs  chevaux  bons,  et 
tous  chevaux  turcs.  Les  Vénitiens  s'en  servent  fort,  et 
s'y  fient.  Je  les  avois  tous  veus  descendre  à  Venise,  et 
faire  leurs  monstres  en  une  isle  où  est  l'abbaye  de 
Sainct-Nicolas  :  et  estoient  bien  quinze  cens  :  et  sont 
vaillans  hommes ,  et  qui  fort  travaillent  un  ost,  quand 
ils  s'y  mettent. 

Les  Estradiots  chassèrent,  comme  j'ay  dit,  jusques 
au  logis  dudit  mareschal,  où  estoient  logez  les  Alle- 
mans,  et  en  tuèrent  trois  ou  quatre,  et  emportèrent 
les  testes,  et  telle  estoit  leur  coustume  :  car  ayans  Ve- 

(0  Tolliban  :  turban. 

nitiens  guerre  contre  le  Turc,  père  de  cettuy-cy,  ap- 
pelle Mahomet  Othoman  ,  il  nevouloit  point  que  ses 
gens  prissent  nuls  prisonniers ,  et  leur  donnoit  un 
ducat  pour  teste,  et  les  Vénitiens  faisoient  le  sembla- 
ble :  et  crois  bien  qu'ils  vouloient  espouventer  la  com- 
pagnie, comme  ils  firent  :  mais  lesdits  Estradiots  se 
trouvèrent  bien  espouventez  aussi  de  l'artillerie.  Car 
un  faulcon  tira  un  coup  qui  tua  un  de  leurs  chevaux, 
qui  incontinent  les  fit  retirer  :  car  ils  ne  i'avoient  point 
accoustumé  :  et  en  se  retirant,  prirent  un  capitaine 
de  nos  Allemans ,  qui  estoit  monté  a  cheval ,  pour 
voir  s'ils  se  retiroient,  et  eut  un  coup  de  lance  au  tra- 
vers du  corps  :  car  il  estoit  desarmé.  Il  estoit  sage,  et 
fut  mené  devant  le  marquis  de  Mantoûe,  qui  estoit 
capitaine  gênerai  des  Vénitiens,  et  y  estoit  son  oncle 
le  seigneur  Rodolphe  de  Mantoiie,  et  le  comte  de 
Cajazze,  qui  estoit  chef  pour  le  duc  de  Milan,  et  co- 
gnoissoit  b'ien  ledit  capitaine.  Et  faut  entendre  que 
tout  leur  ost  estoit  aux  champs ,  au  moins  tout  ce  qui 
estoit  ensemble  :  car  toutn'estoit  point  encores  venu: 
et  y  avoit  huict  jours  qu'ils  estoient  là  faisans  leur 
assemblée  :  et  eust  eu  le  Roy  beau  se  retirer  en 
France,  sans  péril,  si  ce  n'eussent  esté  ses  longs  sé- 
jours sans  propos,  dont  vous  avez  oiiy  parler:  mais 
Nostre-Seigneur  en  avoit  autrement  ordonné. 

CHAPITRE  VIII. 

Comment  le  maresclial  de  Gié  se  retira  sur  une  mon- 
tagne, luj  et  ses  gens,  attendant  que  le  Roy  fust 
arrivé  prés  de  luj. 

Ledit  mareschal  craignant  d'estre  assailly,  monta 
la  montagne  :  et  pouvoit  avoir  environ  huict  vingts 
hommes-d'armes,  comme  il  me  dit  lors,  et  huict  cens 
Allemans,  et  non  plus  :  et  de  nous  ne  pouvoit-il  estre 
secouru:  car  nous  n'y  arrivasmes  d'un  jour  et  demy 
après,  à  cause  de  cette  artillerie  :  et  logea  le  Roy  aux 
maisons  de  deux  petits  marquis  en  chemin.  Estant 
l'avant-garde  montée  la  montagne  ,  pour  attendre, 
ceux  qu'ils  voyoient  aux  champs,  qui  estoient  assez 
loin  ,  n'estoient  point  sans  soucy  :  toutesfois  Dieu 
(qui  toujours  vouloit  sauver  la  compagnie)  osta  le  sens 
aux  ennemis  :  et  fut  interrogé  noslre  Alieman,  par  le 
comte  de  Cajazze,  qui  c'estoit  qui  menoit  ladite  ar- 
mée, et  présente  avant-garde,  il  luy  demanda  encores 
le  nombre  de  nos  gens -d'armes  :  car  il  cognoissoit 
tout,  mieux  que  nous-mesmes  :  car  il  avoit  esté  des 
nostres  toute  la  saison. 

L'Alleman  fit  la  compagnie  forte  :  et  dit  trois  cens 
hommes-d'armes,  et  quinze  cens  Suisses  :  et  ledit  comte 
luy  respondit  qu'il  mentoit,  et  qu'en  toute  l'armée 
n'y  avoit  que  trois  milles  Suisses  :  rarquoy  n'en  eus- 
sent point  envoyé  la  moitié-là  :  et  fut  envoyé  prison- 
nier au  pavillon  du  marquis  de  Mantoue:  et  parlèrent 

entre  eux  d'assallir  ledit  mai  eschal  :  et  creut  ledit  mar- 
quis le  nombre  qu'avoit  dit  l'Aliema-n,  disant  qu'ils 
n'avoiènt  point  de  gens -de-pied  si  bons  comme  nos  Al- 
lemans  :  et  aussi  que  tous  leurs  gens  n'estoient  point 
arrivez  :  et  qu'on  leur  faisoit  grand  tort  de  combattre 
sans  eux  :  et  s'il  y  avoit  quelque  rebut,  la  seigneurie  s'en 
pourroit  courroucer  :  et  qu'il  les  valoit  mieux  attendre 
à  la  plaine:  et  que  par  ailleurs  ne  pouvoient-ils  passer 
que  devant  eux  :  et  estoient  les  deux  provediteurs  de 
son  advis,  contre  l'opinion  desquels  ils  n'eussent  osé 
combattre.  Autres  disoient  qu'en  rompant  cette  avant- 
garde,  le  Roy  estoit  pris  :  toutesfois  aisément  tout  s'ac- 
corda d'attendre  la  compagnie  en  la  plaine  :  et  leur 
sembloit  bien  que  rien  n'en  pouvoit  esebapper.  Et  ay 
sceu  cecy  par  ceux-mesmes  que  j'ay  nommez  :  et  en 
avons  devisé  ensemble,  ledit  mareschal  de  Gié  et  moy 
avec  eux  depuis,  nous  trouvans  ensemble.  Et  aussi  se 
retirèrent  en  leur  ost,  estans  asseurez  que  le  lende- 
main, ou  environ,  le  Roy  seroit  passé  la  montagne, 
et  logé  en  ce  village,  appelle  Fornoiie  :  et  cependant 
arriva  tout  le  reste  de  leurs  gens  :  et  si  ne  pouvions 
passer  que  devant  eux  :  tant  estoit  le  lieu  contraint. 

Au  descendre  de  la  montagne,  on  vit  le  plain  pays 
de  Lombardie  :  qui  est  des  beaux  et  bons  du  monde, 
et  des  plus  abondans  :  et  combien  qu'il  se  die  plain  : 
si  est-il  rnal-aisé  à  chevaucher  :  car  il  est  tout  fos- 
soyé,  comme  est  Flandres,  ou  encores  plus  :  mais  il 
est  bien  meilleur  et  plus  fertile,  tant  en  bons  fromens, 
qu'en  bon  vins  et  fruicts  :  et  ne  séjournent  (0  jamais 
leurs  terres:  et  nous  faisoit  grand  bien  à  le  voir, 
pour  la  grande  faim  et  peine  qu'on  avoit  enduré  en 

(l)  Séjournent  :  reposent. 


DE  PHILIPPE  DE  COMITES.     [l495]  1^5 

chemin,  depuis  le  partement  de  Luques  :  mais  l'ar- 
tillerie  donna  un  merveilleux  travail  à  descendre , 
tant  y  estoit  le  chemin  droict  et  mal-aise'.  Il  y  avoit 
au  camp  des  ennemis,  grand  nombre  de  tentes  et  de 
pavillons,  et  sembloit  bien  estre  grand,  aussi  estoit- 
il  :  et  tinrent  Vénitiens  ce  qu'ils  avoient  mande'  au 
Roy  par  moy ,  où  ils  disoient  qu'eux  et  le  duc  de  Mi- 
lan mettroient  quarante  mille  hommes  en  un  camp  : 
car  s'ils  n'y  estaient,  il  ne  s'en  falloit  gueres,  et  es- 
taient bien  trente-cinq  mille,  prenanspaye;  mais  de 
cinq,  les  quatre  estaient  de  Sainct  Marc  (0  :  et  y 
avoit  bien  deux  mille  six  cens  hommes-d'armes  bar- 
dez, ayans  chacun  un  arbalestrier  à  cheval,  ou  autre 
homme  en  habillement  avec  eux,  faisant  le  nombre 
de  quatre  chevaux,  pour  hommes-d'armes.  Ils  avoient 
tant  en  Estradiots  qu'en  autres  chevaux  légers,  cinq 
mille,  le  reste  en  gens-de-pied  :  et  logez  en  lieu  fort 
bien  reparé ,  et  bien  garny  d'artillerie. 

CHAPITRE  IX. 

Comment  le  Roy  et  son  armée  en  petit  nombre  arri- 
vèrent au  lieu  de  Fornoue  ^  prés  du  camp  de  ses 
ennemys  s  qui  V attendoient  en  moult  bel  ordre  et 
délibérés  de  le  deffaire  et  de  le  prendre. 

Le  Roy  descendit  environ  midy  de  la  montagne, 
et  se  logea  audit  village  de  Fornoue  :  et  fut  le  cin- 

(0  De  Sainct  Marc  :  c'est-à-dire,  de  la  seigneurie  de  Venise,  qui  a 
Tévangéliste  saint  Marc  pour  son  patron. 

quiesme  jour  de  juillet,  l'an  i49^  ,  par  un  dimanche. 
Audit  logis  y  avoit  grande  quantité  de  farines  et  de 
vins,  et  de  vivres  pour  chevaux.  Le  peuple  nous  fai- 
soit  par  tout  bonne  chère  (aussi  nul  homme  de  bien 
ne  leur  faisoit  mal)  et  apportoient  des  vivres,  comme 
pain,  petit  et  bien  noir,  et  le  vendoient  cher  :  et  au 
vin  mettoient  les  trois  parts   d'eau.   Ils  apportoient 
aussi  quelque  peu  de  fruict  :  et  firent  plaisir  à  l'armée. 
J'en  fis  achepter,  que  je  laissay  devant  moy  ;  car  on 
avoit  grand  soupçon  qu'ils  eussent  laissé  là  les  vivres, 
pour  empoisonner  l'ost  :  et  n'y  toucha-1'on  point  de 
prime-face  :  et  se  tuèrent  deux  Suisses,  à  force  de 
boire,  ou  prirent  froid  :  et  moururent  en  une  cave, 
qui  mit  les  gens  en  plus  grand  soupçon  ;  mais  avant 
qu'il  fust  minuict,  les  chevaux  commencèrent  les  pre- 
miers, et   puis  les  gens,  et  se  tint -l'on  bien  aise.  Et 
en  ce   cas  faut  parler  à  l'honneur  des  Italiens  ;  car 
nous  n'avons  point  trouvé  qu'ils  ayent  usé  de  nulles 
poisons  :  et     s'ils   l'eussent     voulu    faire,    à  grande 
peine  s'en   fut-l'on  sceu  garder  en  ce  voyage.  Nous 
ai  rivasmes    comme,  avez   oiiy ,   un  dimanche   midy  : 
et   maint -homme  de  bien  ne  mangea  qu'un   mor- 
ceau   de  pain   au  lieu  où   le  Roy  descendit  et  but: 
et   croy   que    gueres   autres  vivres    n'y    avoit    pour 
celle  heure,  veu    qu'on  n'osoit  encores  manger  de 
ceux  du  lieu. 

Incontinent  après  disner  vinrent  courir  aucuns  Es- 
tradiots,  jusques  dedans  l'Ost  :  et  firent  une  grande 
allarme  :  et  nos  gens  ne  les  cognoissoient  point  en- 
cores :  et  toute  l'armée  saillit  aux  champs,  en  mer- 
veilleusement bon  ordre,  et  en  trois  batailles,  avant- 
garde,  bataille,  et  airiere-garde  :  et  n'y  avoit  point 


DE  PHILIPPE  DE  COMIJVES.     [l4o,5]  I27 

un  ject  de  boule  d'une  bataille  à  l'autre,  et  bien  aisé- 
ment se  fussent  secourus  l'une  l'autre.  Ce  ne  fut  rien, 
et  on  se  retira  au  logis  ;  nous  avions  des  tentes  et 
des  pavillons  en  petit  nombre  :  et  se  tendoit  nostre  logis 
en  'approchant  du  leur  ;  parquoy  ne  failoit  que  vingt 
Kstradiots  pour  nous  faire  une  allarme  :  et  ils  ne  bougè- 
rent du  bout  de  nostre  logis  :  car  il  y  avoit  un  bois  par 
lequel  ils  venoient  à  couvert  :  et  estions  en  une  vallée 
entre  deux  petits  costeaux:  et  en  ladite  vallée  couroit 
une  rivière  que  l'on  passoit  bien  à  pied,  sinon  quand 
elle  croissoit  en  ce  pays-là  :  qui  est  aisément  et  tosl  : 
et  aussi  elle  ne  dure  gueres,  et  l'appelle-on  Torrent  (0. 
Toute  ladite  vallée  estoit  gravier  et  pierres  grosses , 
et  mal-aisée  pour  chevaux  :  et  estoit  ladite  vallée  d'en- 
viron un  quart  de  lieue  de  large  :  et  en  l'un  des  cos- 
teaux, qui  estoit  celuy  de  la  main  droite,  estoient 
logez  nos  ennemis  :  et  estions  contraincts  de  passer 
vis-à-vis  d'eux  (la  rivière  entre  deux)  et  pouvoit  avoir 
demie  lieue  jusques  à  leur  ost  :  et  y  avoit  bien  un 
autre  chemin,  à  monter  le  costeau  à  gauche  (car  nous 
estions  (a)  logez  de  leur  costé)  mais  il  eut  semblé 
qu'on  se  fut  reculé.  Environ  deux  jours  devant,  on 
m'avoit  marqué  que  j'allasse  parler  à  eux  (car  la 
crainte  commençoit  à  venir  aux  plus  sages)  et  qu'avec 
moy  je  menasse  quelqu'un,  pour  bien  nombrer  et  co- 
gnoistre  de  leur  affaire  ;  cela  n'entreprenois-je  point 
volontiers  (  et  aussi  que  sans  saufconduict,  je  n'y  pou- 
vois  aller)  mais  je  respondis  avoir  pris  bonne  intelli- 
gence avec  les  provediteurs  à  mon  partement  de  Ve- 

(')  Son  vrai  nom  est  Turro ,  en  italien. 

(*}  Car  nous  estions  :  d'après  ce  que  Cominesa  dit  précédemment } 
on  crGit  qu1  il  faut  lire  :  car  nous  n'estions  pas,  etc. 

nise,  et  au  soir  que  j'arrivay  à  Padoiie,  et  que  je 
croyois  qu'ils  parleroient  bien  à  moy,  à  my-chemin 
des  deux  osts  :  et  aussi  si  je  m'offi  ois  d'aller  vers  eux  , 
je  leur  donnerois  trop  de  cœur  :  et  qu'on  l'avoit  dit 
trop  Jard. 

Ce  dimanche  dont  je  parle,  j'escrivis  aux  provedi- 
teurs  (l'un  s'appelloit  messire  Luques  Pisan  :  l'autre 
messire  Melchior  Trevisan)  et  leur  priois  que  à  seu- 
reté,  l'un  vint  parler  à  moy,  et  qu'ainsi  m'avoit-il 
esté  offert  au  partir  de  Padoiie,  comme  a  este'  dit  de- 
vant. Ils  me  firent  response  qu'iis  l'eussent  fait  volon- 
tiers, si  ce  n'eut  esté  la  guerre  encommencée  contre 
le  duc  de  Milan  :  mais  que  nonobstant ,  l'un  des  deux, 
selon  qu'ils  adviseroient  ,  se  trouveroit  en  quelque 
lieu  en  my-chemin  :  et  j'eus  cette  response  le  dimanche 
au  soir  :  nul  ne  l'estima  de  ceux  qui  avoient  le  crédit. 
Je  craignois  de  trop  entreprendre  :  et  qu'on  le  tint 
à  couardise,  si  j'en  pressois  trop  :  et  laissay  ainsi  la 
chose  pour  ce  soir  :  combien  que  j'eusse  volontiers 
aidé  à  tirer  le  Roy,  et  sa  compagnie  de  là,  si  j'eusse 
peu  sans  péril. 

Environ  minuict  me  dit  le  cardinal  de  Sainct-Malo 
qui  venoit  de  parler  au  Roy  (  et  mon  pavillon  estoit 
prés  du  sien)  que  le  Roy  partiroit  au  matin,  et  iroit 
passer  au  long  d'eux,  et  feroit  donner  quelque  coup 
de  canon  en  leur  ost,  pour  faire  la  guerre  (J),  et  puis 
passeroit  outre  sans  y  arrester  :  et  crois  bien  ce  avoit 
esté  l'advis  du  cardinal  propre,  comme  d'homme  qui 
sçavoit  peu  parler  de  tel  cas,  et  qui  ne  s'y  cognois- 
soit  :  et  aussi  il  appartenoit  bien  que  le  Roy  eut 
assemblé  de  plus  sages  hommes  et  capitaines  pour  se 

f  0  Pour  faire  la  guerre  :  pour  donner  l'alarme. 

conseiller  d'un  tel  affaire  :  mais  je  vis  faire  assem- 
blée plusieurs  fois  en  ce  voyage,  dont  on  fit  le  con- 
traire des  conclusions  qui  y  furent  prises.  Je  dis  au 
cardinal,  que  si  on  s'approchoit  si  prés  que  de  tirer 
en  leur  ost,  il  n  estoit  possible  qu'il  ne  saillit  des  gens 
à  l'escarmouche,  et  que  jamais  ne  se  pourroient  reti- 
rer ne  d'un  costé  ne  d'autre,  sans  venir  à  la  bataille, 
et  aussi  que  ce  seroit  au  contraire  de  ce  que  j'avois 
commencé,  et  me  despleut  bien  qu'il  falloit  prendre 
ce  train  :  mais  mes  affaires  avoient  esté  tels,  et  au 
commencement  du  règne  de  ce  Roy,  que  je  n'osois 
fort  m'entremettre  afin  de  ne  me  faire  point  ennemy 
de  ceux  à  qui  il  donnoit  authorité  :  qui  estoit  si  grande , 
quand  il  s'y  mettoit ,  que  beaucoup  trop. 

Cette  nuict  eusmes  encores  deux  grandes  allarmes; 
le  tout  pour  n'avoir  mis  ordre  contre  les  estradiots, 
comme  on  devoit,  et  comme  l'on  a  accoustumé  de  faire 
contre  chevaux-legers  :  car  vingt  hommes-d'armes 
des  nostres,  avec  leurs  archers,  en  arresteroient  tous- 
jours  deux  cens,  mais  la  chose  estoit  encores  fort 
nouvelle.  Et  s'y  fit  aussi  cette  nuict  une  merveilleuse 
pluye,  esclairs  ,  et  tonneres,  et  si  grands  qu'on  ne 
sçauroit  dire  plus  :  et  sembloit  que  le  ciel  et  la  terre 
fondissent,  ou  que  cela  signifîast  quelque  grand  incon- 
vénient advenir.  Aussi  nous  estions  au  pied  de  ces 
grandes  montagnes,  et  en  pays  chaud  et  en  esté  :  et 
combien  que  ce  fut  chose  naturelle,  si  estoit-ce  chose 
espouvantable  que  d'estre  en  ce  péril,  et  voir  tant  de 
gens  au-devant,  et  n'y  avoit  nul  remède  de  passer, 
que  par  combattre,  et  se  voir  si  petite  compagnie  : 
car  que  bons  que  mauvais  hommes,  pour  combattre, 
n'y  avoit  point  plus  de  neuf  mille  hommes  :  dont  je 
i3.  9 

conte  deux  mille  pour  la  séquelle  et  serviteurs  des 
gens  de  bien  de  l'ost,  je  ne  conte  point  les  pages  ne 
valets  de  sommiers ,  ne  telles  gens. 

CHAPITRE  X. 

Disposition    des    deux    armées  pour  la  journée   de 
Fornoue. 

LElundy  matin,  environ  sept  heures ,  sixième  jour 
de  juillet,  l'an  i49^>?  monta  le  noble  Roy  à  cheval  :  et 
me  fit  appeller  par  plusieurs  fois.  Je  vins  à  luy,  et  le 
trouvay  armé  de  toutes  pièces,  et  monté  sur  le  plus 
beau  cheval  que  j'aye  veu  de  mon  temps ,  appelle 
Savoye  :  plusieurs  disoient  qu'il  estoit  cheval  de 
Bresse ,  le  duc  Charles  de  Savoye  le  luy  avoit  donné: 
et  estoit  noir,  et  n'avoit  qu'un  œil  :  et  estoit  moyen 
cheval ,  de  bonne  grandeur  pour  celuy  qui  estoit 
monté  dessus.  Et  sembloit  que  ce  jeune  homme  fut 
tout  autre  que  sa  nature  ne  portoit,  ne  sa  taille,  ne 
sa  complexion  :  car  il  estoit  fort  craintif  à  parler,  et 
est  encores  aujourd'huy.  Aussi  avoit-il  esté  nourry  en 
grande  crainte,  et  avec  petites  personnes  :  et  ce  che- 
val le  monstroit  grand:  et  avoit  le  visage  bon,  et  de 
bonne  couleur,  et  la  parole  audacieuse  :  et  sembloit 
bien  (et  m'en  souvient)  que  frère  Hieronyme  m' avoit 
dit  vray,  quand  il  me  dit  que  Dieu  le  conduisoit  par 
la  main,  et  qu'il  auroit  bien  affaire  au  chemin,  mais 
que  l'honneur  luy  en  demeureroit.  Et  me  dit  le  Roy, 
que  si  ces  gens  vouloient  parlementer,  que  je  parlasse: 
et  parce  que  le  cardinal  estoit  présent,  le  nomma,  et 

lemaresclial  de  Gié:  qui  estoit  mal  paisible:  et  estoit 
cause  d'un  différend,  qui  avoit  este'  entre  le  comte  de 
Narbonne,  et  de  Guise,  qui  quelquefois  avoit  mené 
des  bandes  :  et  chacun  disoit  qu'à  luy  appartenoit  de 
mener  l'avant-garde.  Je  luy  dis  :  Sire,  je  leferay  vo~ 
lontiers  :  mais  je  ne  vis  jamais  deux  si  grosses  corn- 
pagnies ,  si  prés  l'une  de  Vautre,  qui  se  départissent 
sans  combattre. 

Toute  l'armée  saillit  en  cette  grève,  et  en  bataille, 
et  prés  l'un  de  l'autre ,  comme  le  jour  de  devant  :  mais 
à  voir  la  puissance,  me  sembloit  trop  petite,  auprès 
de  celle  que  j'avois  veuë  à  Charles  de  Bourgogne,  et 
au  Roy  son  père  :  et  sur  ladite  grève  nous  tirasmes  à 
part  ledit  cardinal  et  moy,  et  nommasmes  une  lettre 
aux  deux  provediteurs  dessusdits,  qu'escrivoit  mon- 
seigneur Robertet,  un  secrétaire  que  le  Roy  y  avoit , 
de  qui  il  se  fioit,  disant  le  cardinal  qu'à  son  office  et 
estât  appartenoit  de  procurer  paix,  et  à  moy  aussi, 
comme  celuy  qui  de  nouveau  venois  de  Venise  ambas- 
sadeur; et  que  je  pouvois  encore  estre  médiateur:  leur 
signifiant,  le  Roy  ne  vouloit  que  passer  son  chemin, 
et  qu'il  ne  vouloit  faire  dommage  à  nul  :  et  parce, 
s'ils  voidoient  venir  à  parlementer,  comme  il  avoit 
esté  entrepris  le  jour  de  devant,  que  nous  estions 
contens,  et  nous  employerions  en  tout  bien.  Ja  es- 
toient  escarmouches  de  tous  costez  :  et  comme  nous 
tirions  pas  à  pas  nostre  chemin,  à  passer  devant  eux 
la  îiviere  entre  deux,  comme  j'ay  dit,  y  pouvoit  avoir 
un  quart  de  lieue  de  nous  à  eux,  qui  tous  estoient  en 
ordre  en  leur  ost  :  car  c'est  leur  coustume  qu'ils  font 
tousjours  leur  camp  si  grand,  que  tous  y  peuvent  estre 
en  bataille  et  en  ordre. 

9- 


l32  [J495]    MEMOIRES 

Ils  envoyèrent  une  partie  de  leurs  estradiots,  et  ar- 
balestriers  à  cheval,  et  aucuns  hommes-d'armes,  qui 
vinrent  du  long  du  chemin,  assez  couverts,  entrèrent 
au  village,  dont  nous  partions,  et  là  passèrent  cette 
petite  rivière,  pour  venir  assaillir  nostre  charriage, 
qui  estoit  assez  grand  :  et  crois  qu'il  passoit  six  mille 
sommiers,  que  mulets,  que  chevaux,  que  asnes,  et 
avoient  ordonné  leur  bataille  si  très-bien  que  mieux 
on  ne  sçanroit  dire,  et  plusieurs  jours  devant,  et  en 
façon  qu'ils  se  fioient  à  leur  grand  nombre.  Ils  assail- 
loient  le  Roy,  et  son  armée,  tout  à  l'environ  ,  et  en 
manière  qu'un  seul  homme  n'en  eut  sceu  eschapper, 
si  nous  eussions  esté  rompus  :  veu  le  pays  où  nous  es- 
tions :  car  ceux  que  j'ay  nommez,  vinrent  sur  nostre 
bagage;  à  costé  gauche  vint  le  marquis  de  Mantoue, 
et  son  oncle  le  seigneur  Rodolphe,  le  comte  Bernar- 
din de  Valmonton ,  et  toute  la  fleur  de  leur  ost,  en 
nombre  de  six  cens  hommes-d'armes,  comme  ils  me 
contèrent  depuis  :  et  vinrent  se  jetter  en  la  grève, 
droict  à  nostre  queue  :  tous  les  hommes-d'armes,  bar- 
dez, bien  empanachez,  belles  bourdonnasses,  bien 
accompagnez  d'arbalestriers  achevai,  et  d'estradiots, 
et  de  gens  de  pied.  Vis-à-vis  du  maresehal  de  Gié,  et 
de  nostre  avant-garde,  se  vint  mettre  le  comte  de 
Cajazze,  avec  environ  quatre  cens  hommes-d'armes, 
accompagnez  comme  dessus  ,  et  grand  nombre  de 
gens-de-pied.  Avec  luy  estoit  une  autre  compagnie 
de  quelques  deux  cens  hommes-d'armes,  que  condui- 
soit  le  fils  de  messire  Jehan  de  Bentivoille  de  Bou- 
logne, hommes  jeunes,  qui  n'avoient  jamais  rien  veu 
(et  avoient  aussi  bon  besoin  de  chefs  que  nous)  et 
cestuy-là  devoit  donner  sur  l'avant-garde,  après  ledit 

comte  de  Cajazze  :  et  semblablement  y  avoit  une  pa- 
reille compagnie  après  le  marquis  de  Mantoiie  (  et 
pour  semblable  occasion)  que  menoit  un  appelle  mes- 
sire  Antoine  d'Urbin,  bastard  du  feu  duc  d'Urbin,  et 
en  leur  ost  demeurèrent  deux  grosses  compagnies, 
Cecy  j'ay  sceu  par  eux-mesmes  :  car  dés  le  lendemain, 
ils  m'en  parlèrent,  et  le  vis  à  l'œil  :  et  ne  voulurent 
point  les  Vénitiens  estrader  tout  à  un  coup,  ne  dégarnir 
leur  ost  ;  toutesfois  il  leur  eut  mieux  valu  mettre  tout 
aux  champs,  puisqu'ils  commençoient. 

Je  laisse  un  peu  ce  propos  pour  dire  que  devint 
nostre  lettre,  qu'avions  envoyée  le  cardinal  et  moy 
par  un  trompette.  Elle  fut  receuë  par  les  provediteurs: 
et  comme  ils  l'eurent  leuë ,  commença  à  tirer  le 
premier  coup  de  canon  de  nostre  artillerie,  qui  en- 
cores  n'avoit  tiré  :  et  incontinent  tira  la  leur  qui  n'es- 
toit  point  si  bonne.  Lesdits  provediteurs  renvoyèrent 
incontinent  nostre  trompette ,  et  le  marquis  une  des 
siennes,  et  mandèrent  qu'ils  estoient  contens  de 
parlementer ,  mais  qu'on  fit  cesser  l'artillerie  ,  et 
aussi  qu'ils  feroient  cesser  la  leur.  J'estois  pour  lors 
loin  du  Roy,  qui  alloit  et  venoit  :  et  renvoya  les 
deux  trompettes  ,  dire  qu'il  feroit  tout  cesser  :  et 
manda  au  maistre  de  l'artillerie  ne  tirer  plus,  et  tout 
cessa  des  deux  costez  un  peu  :  et  puis  soudainement 
eux  tirèrent  un  coup,  et  la  nostre  recommença  plus 
que  devant,  en  approchant  trois  pièces  d'artillerie, 
et  quand  nos  deux  trompettes  leur  arrivèrent,  ils 
prirent  la  nostre,  et  l'envoyèrent  en  la  tente  du  mar- 
quis :  et  délibérèrent  de  combattre.  Et  dit  le  comte 
de  Cajazze  (ce  me  dirent  les  presens)  qu'il  n'estoit 
point  temps  de  parler,  et  que  ja  estions  demy  vain- 

eus  :  et  l'un  des  proveditêurs  s'y  accorda  (qui  le  m'a 
conté)  et  l'autre  non  :  et  le  marquis  s'y  accorda  :  et 
son  oncle,  qui  estoit  bon  et  sng^,  y  contredit  de  toute 
sa  puissance  (lequel  nous  aimoit,  et  à  regret  estoit 
contre  nous)  et  à  la  fin  tout  s'accorda. 

CHAPITRE  XI. 

Pourparlers  tentés  inutilement  >  et  commencement  de 
la  bataide  de  Fornoûe. 

On  faut  entendre  que  le  Roy  avoit  mis  tout  son 
effort  en  son  avant  garde,  où  pouvoit  avoir  trois  cens 
cinquante  hommes-d'armes  :  et  trois  m  lie  Suisses  (qui 
estoit  l'espérance  de  l'ost  )  et  fit  le  Roy  mettre  à  pied, 
avec  ei  x  trois  cens  archers  de  sa  garde  (qui  luy  fut 
grande  perte)  et  aucuns  arbalesti  iei  s  à  cheval,  des 
deux  cens  qu'il  avoit  de  sa  garde;  d'autres  gens-de- 
pied  y  avoit  peu,  mais  ce  qui  y  estoit,  y  fut  mis:  et 
y  estoit  à  pied,  avec  les  Allemans,  Engilbert,  monsei- 
gneur de  Cleves,  frère  au  duc  de  Cleves  (0,  Lornay, 
et  le  baiilif  de  Dijon  (2) ,  chef  des  Allemans,  et  devant 
eux  l'artillerie.  Icy  faisoient  bien  besoin  ceux  qu'on 
avoit  laissez  aux  terres  des  Florentins,  et  envoyez  à 
Gènes,  contre  l'opinion  de  tous.  Cette  avant-garde 
avoit  ja  marche'  aussi  avant  que  leur  ost  :  et  cuidoit- 
o.n  qu'ils  deussent  commencer:  et  nos  deux  autres  ba- 
tailles n'estoient  point  si  prés,  ne  si  bien  pour  s'aider, 
comme  ils  estoient  le  jour   devant    Et  parce  que  le 

(')  Duc  de  Cleves  :  il  étoit  grand  écuyer  de  la  Reine. 

W  Le  baiilif  de  Dijon  :  Antoine  de  Bessey.  fojez  liv.  7,  ch.  5  et  1 3. 

marquis  s'estoit  ja  jette  sur  la  grève ,  et  passé  la  rivière 
denostre  costé,  et  justement  estoit  à  nostre  dos,  quel- 
qu'un quart  de  lieue  derrière  l'arriére- garde ,  et 
venoient  le  petit  pas,  bien  serrez,  tant  qu'à  merveilles 
les  faisoit  beau  voir  :  le  Roy  fut  contraint  de  tourner 
le  dos  à  son  avant-garde ,  et  le  visage  vers  ses  enne- 
mis, et  s'approcher  de  son  arriere-garde,  et  reculer 
de  Favant-garde.  J'cstois  lors  avec  monseigneur  le 
cardinal ,  attendant  response ,  et  lu  y  dis  que  je  voyois 
bien  qu'il  n'estoit  plus  temps  de  s'y  amuser,  et  m'en 
allay  là  où  estoit  le  Roy:  et  partis  d'auprès  des  Suisses, 
et  perdis  en  allant  un  page,  qui  estoit  mon  cousin 
germain,  et  un  valet-de-chambre,  et  un  laquais, 
qui  me  suivoient  d'un  petit  loin,  et  ne  les  vis  point 
tuer. 

Je  n'eus  point  fait  cent  pas ,  que  le  bruit  commença 
delà  où  je  venois,  au  moins  un  peu  derrière.  G'estoient 
lesestradiots,  qui  estoient  parmy  le  bagage,  et  au  logis 
du  Roy,  où  y  avoit  trois  ou  quatre  maisons,  et  y 
tuèrent,  ou  blessèrent  quatre  ou  cinq  hommes,  le 
reste  eschapa.  Ils  tuèrent  bien  cent  valets-de-som- 
miers, et  mirent  le  chariage  en  grand  désordre.  Comme 
j'arrivois  là  où  estoit  le  Roy,  je  le  trouvay  où  il  fai- 
soit des  chevaliers  :  et  les  ennemis  estoient  ja  fort  prés 
de  luy,  et  le  fît  on  cesser.  Et  oùys  le  bastard  de 
Bourbon  Mathieu  (  à  qui  le  Roy  donna  du  crédit)  et 
un  appelle  Philippe  du  Moulin,  simple  gentil-homme, 
mais  homme  de  bien,  qui  appellerent  le  Roy,  disant, 
passez  sire  j  passez  :  et  le  firent  venir  devant  sa  ba- 
taille, et  devant  son  enseigne  :  et  ne  voyois  nuls 
hommes  plus  prés  des  ennemis  que  luy,  excepté  ce 
bastard  de  Bourbon,   et  n'y  avoit  point  un  quart 

d'heure  que  j'estois  arrive,  et  estoient  les  ennemis  à 
cent  pas  du  Roy.,  qui  estoit  aussi  mal  gardé  et  con- 
duit que  fut  prince  ne  grand  seigneur  :  mais  au  fort, 
il  est  bien  gardé  que  Dieu  garde:  et  estoit  bien  vraye 
la  prophétie  du  vénérable  frère  Hieronyme,  qui  disoit 
que  Dieu  le  conduisoit  par  la  main.  Son  arriere-garde 
estoit  à  la  main  dextre,  de  luy  un  peu  reculée,  et  la 
plus  prochaine  compagnie  de  luy,  de  ce  costé,  estoit 
Robinet  de  Frainezelles,  qui  menoit  les  gens  du  duc 
d'Orléans,  environ  quatre-vingt  lances,  et  le  sire  de 
la  Trimoùille,  qui  en  avoit  environ  quarante  lances, 
et  les  cent  archers  escossois  y  estoient  aussi  :  qui  se 
mirent  en  la  presse  comme  hommes-d'armes.  Je  me 
trouvay  du  costé  gauche,  où  estoient  les  gentils-hommes 
des  vingt-escus,  et  les  autres  de  la  maison  du  Roy, 
et  les  pensionnaires.  Je  laisse  à  nommer  les  capi- 
taines, pour  briefveté,  mais  le  comte  de  Foix  estoit 
chef  de  cette  arriere-garde. 

Comme  j'ay  dit,  un  quart  d'heure  après  que  je  fus  ar- 
rivé, le  Roy  estant  ainsi  prés  d'eux,  les  ennemis  jette- 
rentles  lances  en  l'arrest,  et  se  mirent  un  peu  au  galop: 
et  en  deux  compagnies  donnèrent  nos  deux  com- 
pagnies, de  la  main  d'eux  dextre  :  et  les  archers 
escossois  choquèrent  presque  aussi-tost  l'un  comme 
l'autre,  et  le  Roy  comme  eux.  Le  costé  gauche,  là 
où  festois,  leur  donna  sur  le  costé,  qui  fut  avantage 
grande  :  et  n'est  possible  au  monde  de  plus  hardi- 
ment donner  que  l'on  donna  des  deux  costez.  Leurs 
estradiots,  qui  estoient  à  la  queue,  virent  fuir  mulets 
et  coffres  vers  nostre  avant-garde,  et  que  leur  com- 
pagnons gagnoîent  tout.  Ils  allèrent  celle  part ,  sans 
suivre  leurs  hommes-d'armes -y  qui  ne  se  trouvèrent 

point  accompagnez  :  mais  sans  doute,  six  mille  cinq 
cens  chevaux  légers  se  fussent  meslez  parmy  nous, 
avec  leurs  cimeterres  au  poing  (qui  sont  terribles 
espées)  veu  le  petit  nombre  que  nous  estions,  nous 
estions  desconfits  sans  remède.  Dieu  nous  donna  cette 
aide,  et  tout  aussi-tost  comme  les  coups  de  lances 
furent  passez,  les  Italiens  se  mirent  tous  à  la  fuite:  et 
leurs  gens-de-pied  se  jetterent  au  costé,  ou  la  plus- 
part.  A  cette  propre  instance,  qu'ils  donnèrent  sur 
nous,  donna  le  comte  de  Cajazze  sur  l'avant-garde  ; 
mais  ils  ne  joignirent  point  si  pre's  :  car  quand  vint 
l'heure  de  coucher  les  lances,  ils  eurent  peur,  et  se 
rompirent  d'eux-mesmes,  quinze  ou  vingt  en  prirent 
là  les  Allemans,  par  les  bandes,  qu'ils  tuèrent,  le  reste 
fut  mal  chassé  :  car  le  mareschal  de  Gié  mettoit 
grande  peine  à  tenir  sa  compagnie  assez  prés  de  luy  ; 
toutesfois  quelques-unes  en  chassèrent  ;  et  partie  de 
ces  fuyars  venoient  le  chemin  où  nous  avions  com- 
batu,  le  long  de  la  grève,  les  espées  au  poing  :  car 
les  lances  estoient  jettées. 

Or  vous  faut  sçavoir,  que  ceux  qui  assaillirent  le 
Roy,  se  mirent  incontinent  à  la  fuite,  et  furent  mer- 
veilleusement et  vivement  chassez  :  car  tout  alla  après, 
les  uns  prirent  le  chemin  du  village,  dont  nous  es- 
tions partis,  les  autres  prenoientle  plus  court  en  leur 
ost  :  et  tout  chassa,  excepté  le  Roy,  qui  demeura  avec 
peu  de  gens,  et  se  mit  en  grand  péril,  pour  ne  venir 
quand  et  nous.  L'un  des  premiers  hommes  qui  fut  tué, 
ce  fut  le  seigneur  Rodolphe  de  Mantoiie ,  oncle 
dudit  marquis,  qui  devoit  mander  à  ce  messire  An- 
toine d'Urbin,  quand  il  seroit  temps  qu'il  marchast  : 
et  cuidoient  que  la  chose  deust  durer  comme  font 

leurs  faicfs  d'armes  d'Italie  :  et  de  cela  s'est  excusé  le- 
dit messire  Antoine  :  mais  je  croy  qu'il  ne  vit  nuls 
signes  pour  le  faire  venir.  Nous  avions  grande  séquelle 
de  valets  et  de  serviteurs,  qui  tous  estoient  à  l'cnviron 
de  ces  hommes-d'armes  Italiens:  et  en  tuèrent  la  plus- 
part.  Presque  tous  avoient  des  haches  à  couper  bois, 
en  la  main,  dequoy  ils  faisoient  nos  logis  :  dont  ils 
rompirent  les  visières  des  armets,  et  leur  en  donnoient 
de  grands  coups  sur  les  testes  :  car  bien  mal-aisez  es- 
toient à  tuer,  tant  estoient  fortement  armez:  et  ne  vis 
tuer  nul,  où  il  n'y  eust  trois  ou  quatre  hommes  à 
l'environ,  et  aussi  les  longues  espées,  quavoient  nos 
archers  et  serviteurs,  firent  un  grand  exploict.  Le 
Roy  demeura  un  peu  au  lieu  où  Ton  l'avoit  assailly, 
disant  ne  vouloir  point  chasser,  ny  aussi  tirer  à  l'a- 
vant-garde,  qui  sembloit  estre  reculée.  Il  avoit  or- 
donné sept  ou  huict  gentils-hommes,  jeunes,  pour  estre 
prés  de  luy.  Il  estoit  bien  eschapé  au  premier  choc, 
veu  qu'il  estoit  des  premiers  :  car  ce  bastard  de  Bour- 
bon fut  pris,  à  moins  de  vingt  pas  de  luy,  et  emmené 
en  l'ost  des  ennemis. 

CHAPITRE  XII. 

Suite  de  la  victoire  remportée  à  Fornoûe  par  les 
François;  danger  ou  se  trouve  le  roy  Charles  VIII - 

Or  se  trouva  le  Roy  en  ce  lieu,  que  je  dis ,  en  si 
petite  compagnie  qu'il  n  avoit  point  de  toutes  ses 
gens,  qu'un  valet-de -chambre,  appelle  Antoine  des 

Àmbus,  petit  homme,  et  mal  arme';  et  estoiçnt  les 
autres  un  peu  espars  (comme  me  conta  le  hoy,  de's  le 
soir,  devant  eux-mesmes,  qni  dévoient  avoir  grande 
honte  de  l'avoir  ainsi  laissé)  toutesfois  ils  arrivèrent 
encores  à  heure  :   car  une  bande  petke,  de  quelques 
hommes-d'armes  de^rompus,  qui  venaient  au  long  de 
la  grève,  qu'ils  voyoient  toute  nette  de  gens,  vi lient 
assaillir  le  Roy  et  ce  valet-de-chambre  :  ledL  seigneur 
avoit  le  meilleur  cheval  du  monde,  et  se  remûoit,  et 
se  deffendoit:  et  arriva  sur  l'heure  quelqi  e  nombre  de 
ses  autres  gens,  qui  n'estoient  gueres  loin  de  luy  :  et 
lors  se  mirent  les  Italiens  à  fuir  :  et  lors  le  Roy  creut 
conseil  :  et  tira  à  l'avant -garde,  qui  jamais  n'estoit 
bougée,  et  au  Roy  vint  bien  à  poinct  :  mais  si  elle  fut 
marchée  cent  pas,  tout  l'ost  des  ennemis  se  fut  mis  en 
fuite.  Les  uns  disent  qu'elle  le  devoit  faire,  les  autres 
disent  que  non. 

Nostre  bande,  qui  chassa,  alla  jusques  bien  prés 
du  bout  de  leur  ost,  tirant  jusques  vers  Fornoûe  : 
et  ne  vis  onques  recevoir  coup  à  homme  des  nos- 
tres ,  qu'à  Julien  Bourgneuf,  que  je  vis  cheoir 
mort,  d'un  coup  que  luy  donna  un  Italien,  en  pas- 
sant, (aussi  il  estoit  mal  armé)  et  là  on  s'arresta,  en 
disant,  allons  au  Roy  :  et  à  cette  voi*x  s'arresta  tout, 
pour  donner  haleine  aux  chevaux,  qui  :stoient  bien 
las;  car  ils  avoient  grand  pièce  couru,  et  par  mauvais 
chemin,  et  par  pays  de  cailloux.  Auprès  de  nous 
passa  une  compagnie  de  fuyars,  de  quelque  trente 
hommes-d'armes,  à  qui  on  ne  demanda  rien  :  et  es- 
tions en  doute  (0.  Dés  que  les  chevaux  eurent  un  peu 
repris  leur  haleine,  nous  nous  mismes  au  chemin  pour 

W  En  doute  :  Godefroy  pense  qu'il  faut  lire  :  en  troupe. 

aller  au  Roy,  qui  ne  sçavions  où  il  estoit  :  et  allasmes 
le  grand  trot:  et  n'eusmes  gueres  allé  que  levismesde 
loin,  et  fismes  descendre  les  valets,  et  amasser  des 
lances  par  le  camp,  dont  il  y  avoit  assez,  pas  especial 
de  bourdonnasses,  qui  ne  valoient  gueres  :  et  estoient 
creuses  et  légères,  qui  ne  pesoient  point  une  jave- 
line, mais  bien  peintes:  et  fusmes  mieux  fournis  de 
lances  que  le  matin  :  et  tirasmes  droict  au  Roy  :  et 
en  chemin  trouvasmes  un  nombre  de  gens-de-pied 
des  leurs,  qui  traversoient  le  camp  :  et  estoient  de 
ceux  qui  s'estoient  cachez  aux  costeaux ,  et  qui  avoient 
mené  le  marquis  sur  le  Roy.  Plusieurs  en  furent  tuez, 
autres eschapperent,  et  traversèrent  la  rivière:  et  ne 
s'y  amusa  Ton  point  fort. 

Plusieurs  fois  avoit  esté  crié  par  aucuns  des  nostres 
en  combattant  :  Souvenez-vous  de  Guynegate.  Ces- 
toit  pour  une  bataille  perdue* ,  du  temps  du  roy 
Louys  XI  en  la  Picardie,  contre  le  roy  des  Romains, 
pour  soy  estre  mis  à  piller  le  bagage;  mais  il  n'y  eut 
rien  pris  ne  pillé.  Leurs  estradiots  prirent  des  som- 
miers ce  qu'ils  voulurent  :  mais  ils  n'en  emmenèrent 
que  cinquante- cinq,  tous  les  meilleurs  et  mieux  cou- 
verts, comme  ceux  du  Roy,  et  de  tous  ses  chambelans, 
et  un  valet-de-chambre  du  roy,  appelle  Gabriel ,  qui 
avoit  ses  reliques  sur  luy,  qui  long-temps  avoient  esté 
aux  roys  :  et  conduisoit  lesdites  pièces,  parce  que 
ledit  Roy  y  estoit.  Grand  nombre  d'autres  coffres  y 
eust  perdus  et  jettez,  et  dérobez  par  les  nostres  mesmes  : 
mais  les  ennemis  n'eurent  que  ce  que  je  dis.  En  nostre 
ost  y  eut  grande  séquelle  de  pillards  et  pillardes  à 
pied,  qui  faisoient  le  dommage  des  morts.  Tant  d'un 
costé  que  d'autre,  je  croy  en  dire  prés  de  la  vérité, 

après  estre  bien  informé  des  deux  costez  :  c'est  que 
nous  perdismes  Julien  Bourgneuf  ;  le  capitaine  de  la 
porte  du  Roy;  un  gentil-homme  des  vingt-escus;  des 
archers  Ecossois  en  mourut  neuf;  d'autres  hommes  à 
cheval,  de  cette  avant-garde,  environ  vingt  ;  à  l'en- 
tour  des  sommiers  soixante  ou  quatre -vingt  valets 
de  sommiers,  et  eux  perdirent  trois  cens  cinquante 
hommes-d'armes,  morts  en  la  place  :  et  jamais  nul  ne 
fut  pris  prisonnier,  ce  que  par  adventure  jamais  n'ad- 
vint en  bataille.  D'esti  adiots  mourut  peu  ;  car  ils  se 
mirent  au  pillage. 

En  tout  y  mourut  trois  mille  cinq  cens  hommes, 
comme  plusieurs  des  plus  grands  de  leur  costé  m'ont 
conté  (autres  m'ont  dit  plus)  mais  il  y  mourut  des  gens 
de  bien:  et  en  vis  en  un  roolle,  jusques  à  dix-huict, 
bons  personnages ,  entre  lesquels  il  y  en  avoit  quatre  ou 
cinq  du  nom  de  Gonzague,  qui  est  le  nom  du  marquis  : 
qui  y  perdit  bien  soixante  gentils-hommes  de  ses  terres: 
et  à  tout  cecy  ne  s'y  trouva  un  seul  homme  à  pied. 
C'est  grande  chose  avoir  esté  tué  tant  de  gens  de  coup 
de  main;  car  je  ne  croy  point  que  l'artillerie  des  deux 
costez  tuât  dix  hommes,  et  ne  dura  point  le  combat 
un  quart  d'heure:  car  dés  qu'ils  eurent  rompu  ou  jette 
les  lances ,  tout  fuit.  La  chasse  dura  environ  trois 
quarts  d'heure.  Leurs  batailles  d'Italie  n'ont  point 
accoutumé  d'estre  telles  ;  car  ils  combattent  esquadi  e 
par  esquadre  ;  et  dure  quelquefois  tout  le  jour,  sans  ce 
que  Fun  ne  l'autre  gagne. 

La  fuite  de  leur  costé  fut  grande,  et  fuirent  bien 
trois  cens  hommes-d'armes,  et  la  pluspart  de  leur* 
estradiots.  Les  uns  fuirent  à  Rege  (qui  est  bien  loin 
de-là)  les  autres  à  Parme,  où  y  pouvoit  bien  avoir 

huict  lieuè's  :  et  à  l'heure  que  la  bataille  fut  ainsi 
mcslée  le  matin  ,  fuit  d'avec  nous  le  comte  de  Petil- 
lane,  et  le  seigneur  Virgile  Ursin  :  mais  cettui-cy 
n'alla  qu'en  une  maison  d'un  gentil-homme  ;  et  estoit 
là  sur  la  foy  ;  mais  vray  est,  qu'on  leur  faisoit  grand 
tort.  Ledit  comte  alla  droit  aux  ennemis.  Il  estoit 
homme  bien  cognu  des  gens-d'armes  :  car  tousjours 
avoit  eu  charge,  tant  des  Florentins  que  du  roy  Fer- 
rand:  et  se  prit  à  crier  :  Petillane,  Petillane:  et  alla 
après  ceux  qui  fuirent,  plus  de  trois  lieues,  crians  que 
tout  estoit  leur,  et  qu'ils  vinssent  au  gain  ;  et  en  ra- 
mena la  pluspart,  et  les  asseura  :  et  si  n'eust-il  esté, 
tout  s'en  fut  fuy  :  car  ce  ne  leur  estoit  petit  reconfort 
d'un  tel  homme,  party  d'avec  nous  :  et  mit  en  avant, 
le  soir  de  nous  assaillir  :  mais  ils  n'y  voulurent  enten- 
dre. Depuis  il  m'a  conte':  aussi  me  le  conta  le  marquis 
deMantoue,  disant  que  ce  fut  luy  qui  mit  ce  party  en 
avant  :  mais  à  dire  la  vérité,  si  ce  n'eut  esté  ledit 
comte,  ils  fussent  tous  fuis  la  nuict. 

Comme  tout  fut  assemblé  auprès  du  Roy,  onvoyoit 
encores  hors  de  leur  ost  grand  nombre  d'hommes- 
d'armes  en  bataille  :  et  s'en  voyoit  les  testes  seulement, 
et  les  lances  :  et  aussi  les  gens-de-pied  :  et  y  avoient 
tousjours  esté  :  mais  il  y  avoit  plus  de  chemin  qu'il  ne 
sembloit:  et  eut  fallu  repasser  la  rivière,  qui  estoit 
creuë,  et  croissoit  d'heure  en  heure  :  car  tout  le  jour 
avoit  tonné,  esclairé,  et  plu  merveilleusement  :  et 
par  especial  en  combattant  et  chassant.  Le  Roy  mit  en 
conseil,  s'il  devoit  chasser  contre  ceux-là  ou  non.  Avec 
luy  avoit  trois  chevaliers  italiens  :  l'un  est  messire 
Jehan-Jacques  deTrevoul  (qui  encore  vit  :  et  se  gou- 
verna bien  ce  jour)  l'autre  avoit  nom  messire  Fran- 

cisque  Secco,  très -vaillant  chevalier,  soudoyé  des 
Florentins,  homme  de  soixante  et  douze  ans  :  l'autre 
messire  Camille  Vitelly,  luy  et  trois  de  ses  frères  es- 
taient à  la  solde  du  Roy  :  et  vinrent,  de  Civita-del- 
Castello,  jusques  vers  Serzane,  pour  estre  à  cette  ba- 
taille, sans  estre  mandez  :  où  il  y  a  un  grand  chemin  : 
et  quand  il  vit  qu'il  ne  pouvoit  atteindre  le  Roy,  avec 
sa  compagnie,  ledit  Camille  vint  seul.  Ces  deux  furent 
d'opinion  que  l'on  marchast  contre  ceux  que  l'on  voy  oit 
encores.  Les  François,  à  qui  on  en  demanda,  ne  fu- 
rent point  de  cet  avis  ;  mais  disoient  qu'on  avoit  assez 
fait:  qu'il  estoit  tard,  et  qu'il  se  falloit  loger. 

Ledit  messire  Francisque  Secco  soustint  fort  son 
opinion,  monstrant  gens  qui  alloient  et  venoient  au 
long  d'un  grand  chemin,  qui  alloit  à  Parme  (qui  estoit 
la  plus  prochaine  ville  de  leur  retraite)  et  alleguoit 
que  c'estoient  fuyars,  ou  qui  en  revenoient  :  et  à  ce 
que  sceusmes  depuis,  il  disait  vray  :  et  à  sa  parole  et 
contenance,  estoit  hardy  et  sage  chevalier  :  et  qui  eut 
marche  :  tous  fuyoient  (  et  tous  les  chefs  le  m'ont  con- 
fessé, et  quelqu'un  devant  le  duc  de  Milan)  qui  eut 
esté  la  plus  belle  et  grande  victoire,  qui  ait  esté  depuis 
dix  ans,  et  la  plus  profitable.  Car  qui  en  eust  bien 
sceu  user,  et  faire  son  profit  et  sagement  s'y  conduire, 
et  bien  traiter  le  peuple,  huict  jours  après,  le  duc  de 
Milan  n'eut  eu,  au  mieux  venir  pour  luy,  que  le 
chasteau  de  Milan,  à  l'envie  que  ses  sujets  avoient  ;i 
se  tourner  :  et  tout  ainsi  en  fut-il  allé  des  Vénitiens  : 
et  n'eut  point  esté  besoin  de  se  soucier  de  Naples  : 
car  les  Vénitiens  n'eussent  sceu  où  recouvrer  gens, 
hors  Venise,  Bresse  et  Crémone  (  qui  n'est  qu'une 
petite  ville  )  et  tout  le  reste  eussent  perdu  en  Italie  : 

mais  Dieu  nous  avoit  fait  ce  que  me  dit  frère  Hie- 
ronyme  :  l'honneur  nous  estoit  demeure' ;  car  veu  le 
peu  de  sens  et  ordre  qui  estoit  parmy  nous,  tant  de 
bien  ne  nous  estoit  point  deu  ;  car  nous  n'en  eussions 
sceu  user  pour  lors;  mais  je  croy  que  si  à  cette  heure 
(qui  est  l'an  i497)  un  te*  ^en  avenoit  au  Roy,  il 
en  sçauroit  mieux  ordonner. 

Estans  en  ce  propos  la  nuict  s'approche,  et  cette 
compagnie,  qui  estoit  devant  nous,  se  retira  en  leur 
camp  :  et  nous,  de  l'autre  costé,  nous  allasmes  lo- 
ger à  un  quart  de  lieue  de-là  où  avoit  esté  la  bataille  : 
et  descendit  le  Roy  en  une  censé  ou  métairie,  pauvre- 
ment édifiée  ;  mais  il  se  trouva  nombre  infiny  de  bled 
en  gerbe,  dont  tout  l'ost  se  sentit.  Aucunes  autres 
maisonnettes  y  avoit  auprès,  qui  peu  servirent;  car 
chacun  logea  comme  il  peut,  sans  faire  nul  quartier  : 
je  sçay  bien  que  je  couchay  en  une  vigne,  bien  em- 
pressé, sur  la  terre,  sans  autre  avantage,  et  sans  man- 
teau :  car  le  Roy  avoit  emprunté  le  mien  le  matin, 
et  mes  sommiers  estoient  assez  loin  :  et  estoit  trop 
tard  pour  les  chercher.  Qui  eut  dequoy  fit  collation  : 
mais  bien  peu  en  avoient,  si  ce  n'estoit  quelque  lo- 
pin de  pain ,  pris  au  sein  d'un  valet.  Je  vis  le  Roy  en 
sa  chambre,  où  il  y  avoit  des  gens  blessez,  comme  le 
seneschal  de  Lion,  et  autres,  qu'il  faisoit  habiller,  et 
faisoit  bonne  chère,  et  se  tenoit  chacun  bon  mar- 
chand, et  n'estions  point  tant  en  gloire  comme  peu 
avant  la  bataille,  parce  que  nous  voyons  les  ennemis 
prés  de  nous.  Cette  nuict  firent  nos  Allemans  le  guet, 
tous ,  et  leur  donna  le  Roy  trois  cens  escus ,  et  le  firent 
bon,  et  sonnoient  bien  leurs  tabourins. 

CHAPITRE  XIII. 

Comment  le  seigneur  cVArgenton  alla  luj  seul  parle- 
menter aux  ennemis  ,  quand  il  vit  qu'autres  dépu- 
tez avec  lujj  nj  vouloient  aller  :  et  comment  le 
Roy  parvint  sain  et  sauf  a\>ec  ses  gens >  jusques  en 
la  ville  d' Ast> 

Le  lendemain  au  matin  je  me  deliberay  de  cônti^ 
huer  encores  rtostre  pratique  d'appointement,  tous- 
jours  désirant  le  passage  du  Roy  en  seureté  :  mais  à 
peine  peu-je  trouver  trompette  qui  voulut  aller  en 
l'ost  des  ennemis,  à  cause  qu'il  avoit  esté  tué  en  la 
bataille  neuf  de  leurs  trompettes  qui  n'avoient  point 
esté  cognus,  et  eux  ert  avoient  pris  un  des  nostres, 
et  si  en  tuèrent  un  que  j'ay  nommé ,  que  le  Roy  avoit 
envoyé  avant  que  la  bataille  commençast;  toutesfois 
un  y  alla  ,  et  porta  un  saufconduict  du  Roy,  et  m'en 
rapporta  un,  pour  parlementer  à  my-chémin  des 
deux  osts.  Ce  qui  nie  sembloit  mal-aisé  à  faire  :  mais 
je  ne  voulois  rien  rompre,  ne  faire  le  difficile.  Le  Roy 
nomma  le  cardinal  de  Sainct-Malo,  et  le  seigneur 
de  Gié  mareschal  de  France,  le  seigneur  de  Piennes 
son  chambellan,  et  moy  en  leur  compagnie  :  et  eux 
nommèrent  le  marquis*  de  Marttoiie,  capitaine  gêne- 
rai de  la  seigneurie,  le  comte  de  Cajazze  (qui  plu- 
sieurs fois  a  esté  nommé  en  ces  Mémoires,  et  n'a- 
gueres  estoit  des  nostres ,  et  estoit  capitaine  des  gens 
du  duc  de  Milan)  et  messire  Luques  Pisan,  et  mes- 
sire  Melchior  Trevisan,  provediteurs  de  ladite  sei- 
i3.  10 

gneurie  de  Venise,  et  marchions  lors  si  près  d'eus 
que  nous  les  voyons,  et  n'estoient  qu'eux  quatre  sur 
la  grève,  et  la  rivière  couroit  entre  nous  et  eux,  qui 
estoit  bien  creuë  depuis  le  jour  précèdent,  et  n'y 
avoit  rien  hors  l'ost,  ny  aussi  de  nostre  costé  n'y  a  voit 
rien  plus  que  nous,  et  nostre  guet  qui  estoit  à  l'en- 
droit. On  leur  envoya  un  Héraut ,  sçavoir  s'ils  vou- 
droient  point  passer  la  rivière,  qui  estoit  entre  deux  , 
comme  j'ay  dit.  Je  trouvaybien  difficile  que  nous  nous 
pussions  assembler,  et  pensois  bien  que  chacun  y  feroit 
des  doutes  :  et  eux  le  monstrerent,  respondans  qu'il 
avoit  este'  dit  que  le  parlement  se  feroit  en  my-chemin 
des  deux  osts,  et  qu'ils  avoient  fait  plus  de  la  moitié 
du  chemin,  et  qu'ils  ne  passeroient  point  la  rivière , 
et  qu'ils  estoient  tous  les  chefs  de  l'ost,  et  qu'ils  ne 
se  vouloient  point  mettre  en  péril. 

Les  nostres  firent  doute  de  leur  costé,  qui  aussi 
estrivoient  leurs  personnes,  et  me  dirent  que  j'y  al- 
lasse, sans  me  dire  ce  que  j'y  avois  à  faire,  ny  à 
dire.  Je  dis  que  je  n'irois  point  seul,  et  que  je  voulais 
un  tesmoin  :  et  pourtant  vint  avec  moy  un  appelle 
RobertetC1),  secrétaire  du  Roy,  et  un  mien  serviteur,  et 
un  héraut,  et  ainsi  passay  la  rivière,  et  me  sembloit 
que  si  je  ne  faisois  rien,  qu'au  moins  je  m'acquitte!  ois 
vers  eux,  qui  estoient  assemblez  par  mon  moyen.  Et 
quand  je  fus  arrivé  prés  d'eux,  je  leur  remonstray  qu'ils 
n'estoient  point  venus  jusques  à  my-chemin,  comme 
ils  avoient  dit,  et  que  pour  le  moins  ils  vinssent  jus- 
ques sur  le  bord  de  la  rivière  :   et  me  sembloit  que 

(')  Robertct,  secrétaire  du  Roi.  Il  a  eu  quelque  réputation  sous 
Louis  XTTT  et  sous  François  1 ;  nous  avons  de  lui  quelques  poésies 
françaises  en  manuscrit. 

s'ils  estoient  si  prés,  ils  ne  partiroient  point  sans 
parlementer.  Ils  me  dirent  que  la  rivière  estoit  trop 
large,  et  couroit  fort,  parquoy  ils  ne  s'entendoient 
point  parler  de  plus  prés,  et  ne  sceus  tant  faire  qu'ils 
voulussent  venir  plus  avant,  et  me  dirent  que  je  fisse 
quelque  ouverture.  Je  n'avois  aucune  commission,  et 
leur  dis  que  seul  je  ne  leur  dirois  autre  chose  :  mais 
que  s'ils  vouloient  rien  ouvrir,  j'en  ferois  le  rapport 
au  Roy  :  et  nousestans  en  ce  propos,  vint  un  de  nos 
hérauts,  qui  me  dit  que  ces  seigneurs  (0  dessusdits 
s'en  alloient,  et  que  j'ouvrisse  ce  que  je  voudrois,  ce 
que  je  ne  voulus  point  faire  :  car  ils  sçavoient  du 
vouloir  du  Roy  plus  que  moy,  tant  pour  en  estre 
plus  prochains,  que  pour  avoir  parlé  à  luy  en  l'oreille 
à  nostrepartement  :  mais  de  son  affaire  présente,  j'en 
sçavois  autant  qu'eux  pour  lors. 

Le  marquis  de  Mantoiie  me  commença  fort  à  par- 
ler de  la  bataille,  et  me  demanda  si  le  Roy  l'eut  fait 
tuer,  s'il  eut  esté  pris  ;  je  lui  dis  non,  mais  il  vous 
eust  fait  bonne  chère  :  car  le  Roy  avoit  cause  de 
l'aimer  ,  veu  qu'il  luy  faisoit  acquérir  grand  hon- 
neur en  l'assaillant.  Lors  il  me  recommanda  les 
prisonniers,  et  par  especial  son  oncle,  le  seigneur 
Rodo'phe,  et  le  cuidoit  vif:  mais  je  sçavois  bien  le 
contraire;  toutesfois  je  l'asséurois  que  tous  les  prison- 
niers seroient  bien  traitez;  et  luy  recommanday  le 
bastard  de  Bourbon  qu'il  tenoit.  Les  prisonniers  par 
nous  détenus,  estoient  bien  aisez  à  penser  ;  car  il  n'y 
en  avoit  point ,  ce  qui  n'advint  paraventure  jamais 
en  bataille,  comme  j'ay  dit  :  et  y  avoit  perdu  ledit 
marquis  plusieurs  de  ses  parens,  et  jusques  à  sept 

(')  Ces  seigneurs  :  les  députés  du  Roi. 

10. 

ouhuict,  et  de  toute  sa  compagnie  bien  six-vingts 
hommes-d'armes.  Apres  ces  devises,  je  pris  congé 
d'eux  ,  disant  qu'avant  la  nuict  je  retournerais,  et 
fismes  trêves  jusques  à  la  nuict. 

Apres  que  je  fus  retourné  là  où  estoit  le  Roy,   et 
ledit  secrétaire  avec  moy,  ils  nie  demandèrent  des 
nouvelles,  et  se  mit  le  Roy  en  conseil,  en  une  pauvre 
chambre,  et  ne  conclut  rien,  aîns  chacun  regardoit 
son  compagnon.  Le  Roy  parla  à  l'oreille  du  cardinal, 
et  puis  me  dit  que  je  retournasse  voir  ce  qu'ils  vou- 
draient dire  (or  l'entreprise  du  parler  venoit  de  moy  : 
parquoy  estoit  vray-semblable  qu'ils  vouloient  que  je 
commençasse  à  parler)  et  puis  me  dit  le  cardinal  que 
je  ne  conclusse  rien.  Je  n'avois  garde  de  rien  conclure  \ 
car  on  ne  me  disoit  rien  :  je  ne  voulus  rien  répliquer, 
ne  rompre   mon  allée  ;  car  j'esperois  bien  ne  gaster 
rien,  et  pour  le  moins  voir  quelque  chose  des  conte- 
nances de  nos  ennemis ,  qui  sans  doute  estoient  plus 
espouventez  que  nous,  et  paraventure  eussent  peu  ou- 
vrir quelques  paroles,  qui  eussent  peu  porter  seurete 
aux  deux  parties.  Ainsi  me  mis  au  chemin  :  mais  ja 
approchoit  la  nuict,  quand  j'arrivay  sur  le  bord  de  la 
rivière  :  et  là  me  vint  une  de  leurs  trompettes ,  qui 
me  dit  que  ces  quatre,  dont  j'ay  parlé,  me  mandoient 
que  je  ne  vinsse  point  pour  ce  jour,  à  cause  que  leur 
guet  estoit  assis  des  estradiots,  qui  ne  cognoissoient 
personne,  et  qu'il  y  pourrait  avoir  danger  pour  moy  : 
mais   vouloit   demeurer   ladite    trompette   la  nuict, 
pour  me  guider.  Je  le  renvoiay,  disant  que  le  malin, 
environ  huict  heures,  je  serais  sur  le  bord  de  ladke 
rivière,  et  que  là  il  m'attendist,  ou  que  s'il  y  avoit 
quelque  mutation,  que  je  leur  renvoirois  un  héraut  : 

car  je  ne  voulois  point  qu'il  cognust  cette  nuict  rien 
da  nostre  cas,  et  si  ne  sçavois  quelle  conclusion  le  Roy 
prendroit  :  car  je  vis  des  conseils  en  l'oreille,  qui  me 
faisoient  douter  ;  et  retournay  dire  ces  choses  audit 
seigneur. 

Chacun  soupa  de  ce  qu'il  avoit ,  et  se  coucha  sur 
la  terre,  et  tost  après  minuict,  me  trouvay  en  la 
chambre  dudit  seigneur.  Ses  chambelans  estoient  là, 
en  estât  de  mon  ter  à  cheval,  et  me  dirent  que  le  Roy  deli- 
beroit  de  tirer  en  diligence,  jusques  à  Ast,etaux  terres 
de  la  marquise  de  Montferi  at,  et  me  parlèrent  de  de- 
meurer derrière,  pour  tenir  parlement  :  dont  je  m'excu- 
say,  disant  que  je  ne  me  voulois  point  faire  tuera  mon 
escient ,  et  que  je  ne  serois  point  des  derniers  à  che- 
val. Tantost  le  Roy  s'esveilla,  et  oiiit  la  messe,  et 
puis  monta  à  cheval.  Une  heure  devant  le  jour,  une 
trompette  sonna:  Faictes  bon  guet.  Mais  autre  chose 
ne  fut  sonné  à  ce  desloger  (  et  croy  aussi  qu'il  n'en 
estoit  aucun  besoin  )  toutesfois  c'estoit  donner  efFroy 
à  l'armée,  au  moins  aux  gens  de  cognoissance,  et  puis 
nous  tournions  le  dos  à  nos  ennemis,  et  prenions  le 
chemin  de  sauveté,  qui  est  chose  bien  espouventable 
pour  un  ost,  et  y  avoit  bien  mauvaise  saillie  au  partir 
du  logis,  comme  chemins  creux  et  bois,  et  si  nous 
teurdismes  (0  :  car  il  n'y  avoit  point  de  guide  pour 
nous  guider,  et  oiiys  comme  on  demanda  la  guide, 
à  ceux  qui  conduisoient  les  enseignes,  et  à  celuy  qui 
faisoit  l'office  de  grand-escuyer;  mais  chacun  respon- 
dit  :  Je  n  en  ay  point.  Notez  qu'il  ne  falloit  point  de 
guide;  car  Dieu  seul  avoit  guidé  la  compagnie  au 

(»)  Nous  teurdismes  :  nous  nous  égarâmes,  comme  le  mettent  quel- 
ques éditions. 

venir,  et  ensuivant  ce  que  nVavoit  dit  frère  Hiero- 
nyme,  il  nous  vouloit  encores  conduite  au  retour: 
car  il  n'estoit  point  à  croire  qu'un  tel  Roy  chevauchât 
de  nuict  sans  guide,  là  où  il  en  pouvoit  assez  finer. 
Encores  rnonstra  nostre  seigneur  plus  grand  signe  de 
nous  vouloir  préserver;  car  les  ennemis  ne  s'apperceu- 
rent  point  de  nostre  partement  qui  ne  futmidy,  at- 
lendans  tousjours  ce  parlement  que  j'avois  entrepris, 
et  puis  la  rivière  creust  si  très-grande,  qu'il  fut  quatre 
heures  après  mldy,  avant  que  nul  homme  s'osast  avan- 
turer  d'y  passer  pour  nous  suivre,  et  lors  y  passa  le 
comte  de  Cajazze,  avec  deux  cens  chevaux-legers  ita- 
liens, en  grand  péril ,  pour  la  force  de  l'eau ,  et  en 
passant,  il  s'y  noya  un  homme  ou  deux,  comme  de- 
puis il  m'a  conté. 

Or  cheminasmes-nous  par  chemin  bossu  ,  et  bois, 
et  falloit  aller  à  la  file  par  ce  chemin ,  l'espace  de  six 
milles  ou  environ  ;  et  après  trouvasmesune  belle  grande 
plaine,  où  ja  estoit  nostre  avant -garde,  artillerie  et 
bagage,  qui  estoit  fort  grand,  et  qui  de  loin  sembloit 
une  grosse  bande:  et  en  eusmes  effroy  de  prime-face: 
à  cause  de  l'enseigne  blanche  et  carrée  de  messire  Je- 
han-Jacques Trevoul,  pareille  de  celle  qu'avoit  porté 
à  la  bataille  le  marquis  de  Mantoùe  :  et  ladite  avant- 
garde  eut  doute  de  nostre  arriere-garde  qu'ils  voyoient 
venir  de  loin  ,  hors  du  chemin ,  pour  venir  par  le  plus 
court.  Si  se  mit  chacun  en  estât  de  combattre;  mais 
cet  effroy  dura  peu  :  car  chevaucheurs  vinrent  de  tous 
costez,  et  se  reconnurent  incontinent,  et  de  là  nous 
allasmes  repaistre  au  bourg  Sainct  -  Denys,  où  l'on 
cria  une  allarme,  faicte  à  propos,  pour  en  tirer  les 
Allemans,  de  peur  qu'ils  ne  pillassent  la  ville:  puis 

allasmes  coucher  à  Florensole  :  le  second  jour  cou- 
cher prés  Plaisance,  et  passasmes  la  rivière  de  Trebia  : 
mais  il  demeura  de  l'autre  part  deux  cens  lances,  nos 
Suisses  et  toute  l'artillerie,  exceptez  six  pièces  que 
le  Roy  menoit  :  et  cela  fit  le  Roy,  pour  estre  mieux 
logé,  et  plus  au  large,  espérant  les  faire  bien  passer 
à  l'aise,  quand  il  voudroit  :  car  ladite  rivière,  par 
ordinaire  est  petite,  et  par  especial  en  cette  saison 
de  lors  :  toutesfois  environ  dix  heures  de  nuit,  ladite 
rivière  creut  si  fort,  que  nul  homme  n'y  eust  sceu 
passer  à  pied ,  ny  à  cheval  :  ne  l'une  compagnie  n'eust 
sceu  secourir  l'autre,  qui  fut  chose  de  grande  doute, 
pour  avoir  les  ennemis  prés,  et  chercha-Ton  toute  la 
nuict,  pour  trouver  le  remède,  d'un  costé  et  d'autre; 
mais  il  n'y  en  avoit  point,  jusques  à  ce  qu'il  vint  de 
luy-mesme,  qui  fut  environ  cinq  heures  du  matin  : 
et  lors  on  tendit  des  cordes  d'un  bout  jusques  à  l'au- 
tre, pour  aider  à  passer  les  gens-de-pied,  qui  estoient 
en  l'eau  jusques  au  dessus  de  l'estomach. 

Tost  après  passèrent  les  gens-de-cheval,  et  l'artil- 
lerie: mais  ce  fut  une  soudaine  et  périlleuse  aventure, 
considéré  le  lieu  où  nous  estions,  et  les  ennemis  auprès 
de  nous:  c'est  à  sçavoir  la  garnison  de  Plaisance  et  le 
comte  de  Cajazze,  qui  y  estoit  entré:  car  aucuns  de 
ladite  ville  pratiquoient  d'y  mettre  le  Roy;  mais  ils 
vouloient  que  ce  fust  sous  le  titre  d'un  petit  fils  de- 
meuré de  Jehan  Galeas,  dernier  duc,  qui  n'agueres 
estoit  mort,  comme  avez  oiiy.  Et  quand  le  Roy  eut 
voulu  entendre  à  cette  pratique,  plusieurs  villes,  et 
autres  personnes  y  eussent  entendu  ,  par  le  moyen 
dudit  messire  Jehan -Jacques  de  Trcvonl  :  mais  ledit 
seigneur   ne  voulut  point  faire  ce  desplaisir  au  dur 


I  r>^  t1^^]    MEMOIRES 

d'Orléans  son  cousin,  qui  ja  estoit  dedans  Novarre, 
comme  avez  veu  ;  mais  à  dire  vérité,  de  l'autre  costé 
il  ne  desiroit  point  fort  de  voir  sondit  cousin  si  grand: 
et  luy  sufîisoit  de  passer,  et  laisser  aller  ce  différend 
comme  il  pourroit.  Le  troisième  jour,  après  le  parte- 
menldu  lieu  où  avoit  este' la  bataiile,  alla  le  Roy  disner 
au  chastel  Saint-Jehan,  et  coucha  en  un  bois:  le  qua- 
trième clisna  à  Voghera,  et  coucha  à  Pont-Curon  :  le  cin- 
quième jour  coucha  pre's  Tortone  :  et  passa  la  rivière, 
appellée  Scrivia,  que  Fracasse  deffendoit  :  car  les  gens 
qui  estoient  à  Tortone,  estoient  sous  sa  charge  ,  pour 
le  duc  de  Milan  ;  et  avcrty  qu'il  fut  par  ceux  qui  fai- 
soient  le  logis  du  Roy,  que  ledit  seigneur  ne  vouloit 
que  passer,  se  retira  en  la  ville,  et  manda  qu'il  bail- 
leroit  des  vivres  tant  que  l'on  voudroit,  et  ainsi  le  fit; 
car  toute  l'armée  passa  1  asibus  de  la  porte  dudit  Tor- 
tone, et  vint  ledit  Fracasse  au  devant  du  Roy,  armé; 
mais  il  n'avoit  que  deux  personnes  avec  luy,  et  s'excusa 
fort  au  Roy  qu'il  ne  le  logeoit  en  la  ville  :  et  fit  mettre 
force  vivres  hors  ladite  ville;  dont  tout  l'ost  fut  bien 
fourny,  et  au  soir  vint  au  coucher  du  Roy.  Or  faut  en- 
tendre qu'il  estoit  de  cette  maison  de  Sainct-Severin, 
et  frère  de  ce  comte  de  Cajazze,  et  de  messire  Galeas; 
et  avoit  esté,  peu  de  temps  devant,  à  la  soulde  du 
ïloy,  en  la  Romagne,  comme  il  a  esté  dit  ailleurs.  De 
la  vint  le  Roy  à  Nice-cle-la-Paille  :  qui  est  du  marqui- 
sat de  Montferrat,  que  nous  desirions  bien  trouver, 
pour  estre  en  pays  d'amis,  et  en  seureté.  Car  ces 
chevaux-legcrs  que  menoit  le  comte  de  Cajazze,  es- 
toient sans  cesse  à  nostre  queue,  et  les  premiers  jours 
nous  firent  grand  ennuy  ;  et  avions  peu  de  gens  à 
cheval  qui  se  voulussent  mettre  derrière;  car  plus  ap- 

prochions  du  lieu  de  seureté,  et  moins  monstroient  les 
nostres  qu'ils  eussent  vouloir  de  combattre.  Aussi  dit- 
Ton  que  c'est  la  nature  d'entre  nous  François;  et  l'ont 
escrit  les  Italiens  en  leurs  .  istoires,  disans  qu'au  venir 
des  François  ils  sont  plus  qu'homme  ;  mais  qu'à  leur 
retraite  sont  moins  que  femmes  :  et  je  le  croy  du  pre- 
mier poinct  ;  car  véritablement  ce  sont  les  plus  rudes 
gens  à  rencontrer,  qui  soient  en  tout  le  monde,  (j'en- 
tens  les  gens-de-chc  val  )  mais  à  la  retraicte  d'une  en- 
treprise ,  toutes  gens  du  monde  ont  moins  de  cœur 
qu'au  partir  de  leurs  maisons. 

CHAPITRE  XIV. 

Comment  les  Allemans  mettent  Vannée  de  France  en 
seureté  dans  sa  retraite. 

Ainsi  pour  continuer  ce  présent  propos ,  nostre 
queue  estoit  deffenduë  par  trois  cens  Allemans,  qui 
avoient  moult  largement  de  coulevrines,  et  leur  por- 
toit-on  beaucoup  d'harquebutes  à  cheval  :  et  ceux-là 
faisoient  bien  retirer  les  esfradiots  ,  qui  n'estoient 
point  grand  nombre;  et  le  grand  ost  :  qui  nous  avoit 
combattus  venoit  tant  comme  il  pouvoit  :  mais  pour 
estre  partis  un  jour  après  nous,  et  pour  leurs  chevaux 
bardez,  ne  nous  sceurent  joindre,  et  ne  perdismes  ja- 
mais un  homme  au  chemin  ,  et  ne  fut  ledit  ost  jamais 
un  mille  (')  prés  de  nous,  et  quand  ils  virent  qu'ils  ne 
nous  pouvoient  joindre  (et  peut-estre  aussi  qu'ils  n'en 
avoient  pas  grande  envie  )  ils  tirèrent  devant  Novarre, 

(')  Un  mille  :  l'édition  de  Marnef  de  i528  met  vingt  mille. 

où  estoient  les  gens  du  duc  de  Milan,  et  des  leurs y 
comme  avez  oiïy  cy-devant  :  mais  s'ils  nous  eussent 
peu  atteindre  prés  de  nostre  retraite,  peut-estre  qu'ils 
en  eussent  <  u  meilleur  marche'  qu'ils  n'eurent  à  la  vallée 
de  Fornoiie. 

J'ay  dit  en  plusieurs  lieux  comme  j'avois  dit,  etmons- 
tré  que  Dieu  le  créateur  nous  avoit  guidez  en  ce  pré- 
sent voyage;  mais  encore  me  sert-il  à  le  dire  icy  :  car 
depuis  le  jour  de  ladite  bataille,  jusques  audit  lieu, 
les  logis  furent  mal  de'partis,  mais  se  logeoit  chacun 
comme  il  pouvoit  en  patience,  sans  trouble  ou  débat. 
De  vivres,  nous  en  avions  grande  nécessité  :  toutesfois 
quelque  peu  en  apportoient  ceux  du  pays  :  qui  aisément 
nous  eussent  empoisonnez ,  s'ils  eussent  voulu ,  tant 
en  leurs  vivres  qu'en  leurs  vins  et  eaux  :  qui  en  un  mo- 
ment estoient  taries,  et  les  puits  ;  aussi  je  ne  vey  que 
petites  fontaines;  mais  ils  n'y  eussent  point  failly,  s'ils 
y  eussent  voulu  essayer;  mais  il  est  de  croire  que  nostre 
Sauveur  etredempteur  Jesus-Christ  leur  ostoitleur  vou- 
loir. J'ay  veu  la  soif  si  grande,  qu'un  monde  de  gens- 
de-pied  beuvoient  aux  fossez  de  ces  petites  villettes  où 
nous  passions.  Nous  faisions  grandes  traites  et  lon- 
gues, et  beuvions  eau  orde,  et  non  courante,  et  pour 
boire  se  fouroient  dedans  jusques  à  la  ceinture  :  car 
il  nous  suivoit  grand  peuple ,  qui  n'estoient  point 
gens  de  guerre ,  et  un  bien  grand  nombre  de  som- 
miers. 

Le  Roy  partoit  avant  jour,  et  ne  sceus  onques  qu'il 
y  eut  guide,  et  touchoit  jusques  à  midy,  là  où  il  re- 
paissoit,  et  chacun  prenoit  place,  et  falloit  apporter 
les  vivres  des  chevaux  entre  les  bras  :  et  que  chacun  fit 
repaistre  son  cheval,  et  sçay  bien  que  je  l'ay  fait  deux 

fois,  et  fus  deux  jours,  sans  manger  que  pain,  Lien 
meschant,  et  si  j'estois  de  ceux  qui  avoient  moins  de 
nécessité.  D'une  chose  faut  louer  cette  armée,  c'est  que 
jamais  je  n'oùy  homme  soy  plaindre  de  nécessité  qu'il 
eut,  et  si  ce  fut  le  plus  pénible  voyage  que  je  vis 
onques  jamais  en  ma  vie,  et  si  en  ay  veu,  avec  le  duc 
Charles  de  Bourgogne,  de  bien  aspres.  Nous  n'allions 
point  plus  fort  que  ces  grosses  pièces  d'artillerie  :  où 
souvent  y  avoit  à  besogner  à  leurs  affaires,  et  grande 
faute  de  chevaux  :  mais  à  toute  heure  qu'il  en  estoit 
besoin,  s'en  recouvroit  en  l'ost,  par  les  gens-de-bien, 
qui  volontiers  les  bailloient,  et  ne  se  perdit  pas  une 
seule  pièce,  ny  une  livre  de  poudre,  et  croy  que  ja- 
mais homme  ne  vit  passer  artillerie  de  telle  grosseur, 
ny  à  telle  diligence,  par  les  lieux  où  passa  cette-cy. 
Et  si  j'ay  parlé  du  desordre,  qui  estoit  tant  à  nostre 
logis  qu'aux  autres  choses,  ce  ne  fut  pas  par  faute 
qu'il  y  eut  des  gens  bien  expérimentez  en  l'ost  :  mais  le 
sort  voulut  que  ceux-là  avoient  le  moins  de  crédit.  Le 
Roy  estoit  jeune  et  volontaire,  comme  ailleurs  ay  dit; 
et  pour  conclure  l'article,  semble  que  noslre  Seigneur 
Jesus-Christ  ait  voulu  que  toute  la  gloire  du  voyage 
ait  esté  attribuée  à  luy. 

Le  septième  jour,  depuis  le  partement  du  lieu  où 
avoit  esté  la  bataille,  partîmes  de  Nice-de-la-paille , 
et  logeasmes  en  camp  tous  ensemble,  assez  prés  d'A- 
lexandrie, et  fut  fait  gros  guet  la  nuict;  et  du  matin 
devant  le  jour  partismes ,  et  allasmes  en  Ast  :  c'est 
à  sçavoir  la  personne  du  Roy,  et  les  gens  de  sa  maison 
(les  gens-d'armes  demeurèrent  prés  de  là  en  camp) 
et  trouvasmes  la  ville  d'Ast  bien  garnie  de  tous  vivres, 
qui  firent  grand  bien  et  secours  à  toute  la  compagnie, 

qui  en  avoit  bon  besoin  :  parce  que  ladite  armée  avoit 
enduré  grande  faim  et  soif,  grand  travail  et  chaleur, 
et  très-grande  faute  de  dormir,  et  les  habillemens  tous 
gastez  et  rompus.   Sitost  que  le  Roy  fut  arrivé  en 
Ast,  et  sur  l'heure  ,  avant  que  dormir,  j'envoiay  un 
gentilhomme  nommé  Philippe  de  la  Couldre  (  qui  au- 
trefois m'avoit  servy,  et  qui  pour  lors  estoit  au  duc 
d'Orléans)  à  Novarre  :  là  où  il  estoit  assiégé  de  ses 
ennemis:  comme  avez  pu  entendre.  Le  siège  n'estoit 
pas  encore  si  contraint,  qu'on  ne  pût  aller  et  saillir 
dehors;  parce  qu'ils  ne  taschoient  sinon  de  l'affamer. 
Je  luy  manday  par  ledit  gentilhomme,  que  plusieurs 
traictez  se  menaient  avec  le  duc  de  Milan,  de  par  le  Roy 
nostre  sire  (  dont  j'en  menois  un  par  la  main  du  duc 
de   Ferrare  )  et  que  pour  cette  cause  me  sembloit 
qu'il  s'en  devoit  venir  devers  le  Roy,  en   asseurant 
bien  ceux,  qu'il  iaisseroit  dedans,  de  brief  y  retourner, 
ou  les  venir  secourir.  Lesquels  estoient  le  nombre  de 
sept  mille  cinq  cens  hommes  de  solde,  de  la  plus  belle 
compagnie  qu'on  sçauroit  dire,  touchant  le  nombre, 
tant  François  que  Suisses:  Après  que  le  Roy  eut  sé- 
journé un  jour  audit  Ast,  il  fut  adverty,  tant  par  le 
duc  d'Orléans  que  par  autres,  comment  les  deux  osts 
s'estoient  assemblez  devant  Novarre  :  et  desiroit  ledit 
duc  d'Orléans   estre  secouru  :  parce  que   ses  vivres 
appetissoient  :  là  où  il  avoit  donné  mauvais  ordre  au 
commencement  :  car  il  y  en  avoit  assez  aux  villes  d'a- 
lentour, et  par  especial  bleds,  et  si  la  provision  eust 
esté  faicte  de  bonne  heure  et  bien  pourmenée,  jamais 
n'eussent  rendu  la  ville  :  mais  en  fussent  saillis  à  leur 
honneur,  et  les  ennemis  à  grande  honte,  s'ils  eussent 
pu  tenir  encore  un  mois, 

CHAPITRE  XV. 

Comment  le  Roy  fit  dresser  une  armée  de  mer  pour 
cuider  secourir  les  chasleaux  de  Naples^  et  com- 
ment ils  n'en  purent  estre  secourus. 

Après  que  le  Roy  eut  séjourné  quelque  peu  de 
jours  audit  Ast,  il  s'en  alla  à  Thurin  :  et  au  départir 
que  ledit  seigneur  fit  d'Ast,  il  depescha  un  maistre- 
d'hostel ,  nomme'  Peron  de  Basche ,  pour  faire  une 
armée  de  mer,  pour  aller  secourir  les  chasteaux  de 
Naples,  qui  encores  tenoient.  Ce  qu'il  fit,  et  mit  sus 
ladite  armée  monseigneur  d'Arban,  chef  et  lieutenant 
d'icelle  armée,  et  alla  jusques  vers  la  cité  dePruce, 
où  il  fut  à  la  voué  des  ennemis  :  là  où  une  fortune  de 
temps  le  garda  d'approcher  :  et  fit  cette  armée  peu 
de  fruict;  pource  que  ledit  Arban  tourna  à  Ligorne, 
là  où  la  pluspart  de  ses  gens  s'enfuirent  en  terre,  et 
laissèrent  les  navires  vuides,  et  l'armée  des  ennemis 
s'en  vint  au  port  de  Bengon ,  présTlombin ,  là  où 
elle  fut  bien  deux  mois  sans  partir  :  et  les  gens  de 
nostre  armée  fussent  allez  légèrement  secourir  lesdits 
chasteaux  :  parce  que  le  port  de  Bengon  est  de  nature 
que  l'on  n'en  peut  saillir  que  d'un  vent,  lequel  règne 
peu  souvent  en  hyver.  Ledit  d'Arban  estoit  vaillant 
homme,  et  expérimenté  en  armée  de  mer. 

En  ce  mesme  temps,  le  Roy  estant  arrivé  à  Thurin, 
se  menoient  plusieurs  traitez  entre  le  Roy  et  le  duc 
de  Milan,  et  s'en  empeschoit  la  duchesse  de  Savoye, 

qui  estoit  fille  de  Montferrat,  veuve,  et  mère  d'un  petit 
duc,  qui  estoit  lors  :  mais  par  autres  s'en  traitoient 
encores.  Je  m'en  meslois  aussi,  et  le  desiroient  bien 
ceux  de  la  ligue,  (c'est  à  sçavoir  les  chefs,  qui  estoient 
au  camp  devant  Novarre)  que  je  m'en  meslasse  :  et 
m'envoyèrent  un  sauf-conduit:  mais  (comme  les  en- 
vies sont  entre  gens  de  Cour)  le  cardinal,  que  tant  ay 
nommé,  rompit  que  je  ne  m'en  meslasse  point,  et  vou- 
loit  que  la  pratique  de  madame  de  Savoye  sortist  son 
efFect ,  que  conduisoit  son  hoste  le  trésorier  de  Sa- 
voye (0,  homme  sage,  et  bon  serviteur  pour  sa  mais- 
tresse.  Long-temps  traisna  cette  matière,  et  pour  cette 
cause  fut  envoyé  le  baillif  de  Dijon  aux  Suisses,  am- 
bassadeur, pour  en  lever  jusques  à  cinq  mille. 

Peu  avant  j'ay  parlé  comme  l'armée  de  mer  fut  faite 
à  Nice,  pour  secourir  les  chasteaux  de  Naples.  Ce  qui 
ne  se  put  faire,  pour  les  raisons  dessusdites.  Inconti- 
nent monseigneur  de  Montpensier,  et  autres  gens  de 
bien,  qui  estoient  dedans  lesdits  chasteaux,  voyant 
ledit  inconvénient,  prirent  party,  et  saillirent  dehors, 
par  le  moyen  de  l'armée  de  ceux  qui  estoient  de- 
meurez, pour  le  roy  Charles,  en  diverses  places  du 
royaume:  laquelle  armée  pour  lors  estoit  prés  desdits 
chasteaux,  et  les  laissèrent  fournis  en  nombre  suffi- 
sant, pour  les  garder,  selon  les  vivres,  qui  y  estoient 
si  estroits  que  plus  ne  pouvoit,  et  partirent  avec  deux 
mille  cinq  cens  hommes,  et  laissèrent  pour  chef, 
Ognas,  et  deux  autres  gens  de  bien,  et  s'en  alla  ledit 
seigneur  de  Montpensier,  le  prince  de  Salerne ,  le 
seneschal  de  Beaucaire ,  et  autres  qui  là  estoient,  à 
Salerne  :  et  voulut  dire  le  roy  Ferrand  ,  qu'ils  avoient 

(0  Le  trésorier  de  Savoye  :  Aîilolne  de  Bessey,  baron  de  Trichastcl. 

rompu  l'appointement,  et  qu'il  pouvoit  faire  mourir 
les  ostages,  qu'ils  avoient  baillez  peu  de  jours  avant  : 
qui  estoient  le  seigneur  d'Alegre  (-0,  un  appelle'  de  la 
Marche-d'Ardaine,  et  le  seigneur  de  la  Chapelle  d'An- 
jou, un  appelle  Roquebertin  Catelan,  et  un  appelle 
Genly.  Et  faut  entendre  qu'environ  trois  mois  aupa- 
ravant, ledit  roy  Ferrand  estoit  entré  dedans  Naples 
par  intelligence,  et  par  le  mauvais  ordre  desnosties; 
qui  estoient  bien  informez  de  tout,  et  n'y  sceurent 
mettre   remède.  Je  parlerois  bien  plus  avant  de  ce 
propos ,  "mais  je  n'en  puis  parler  que  pour  l'avoir  oiiy 
dire  aux  principaux  :  et  ne  tiens  point  volontiers  long 
propos  des  choses  où  je  n'ay  point  este'  présent.  Mais  es- 
tant ledit  roy  Ferrand  dedans  la  ville  de  Naples,  nou- 
velles y  vinrent  que  le  Roy  estoit  mort  à  la  bataille 
de  Fornoûe:  et  fut  certifié  à  nos  gens,  qui  estoient  au 
chasteau,  par  les  lettres  et  mensonges  que  mandoit  le 
duc  de  Milan,  qu'ainsi  estoit,  et  adjousterent  foy,  et 
si  firent  les  Colonnois,  qui  se  tournèrent  incontinent 
contre  nous;  avec  le  bon  vouloir  qu'ils  avoient  d'estre 
tousjours  des  plus  forts,  encores  qu'ils  fussent  bien 
tenus  au  Roy,  comme  il  est  dit  ailleurs;  et  pour  ces- 
dits  mensonges,  et  principalement   pource  que  nos 
gens  se  voy oient  restraincts,  en  grand  nombre,  de- 
dans le  chasteau,  et  peu  de  vivres,  et  avoient  perdu 
tous  leurs  chevaux  et  autres  biens,  qu'ils  avoient  de- 
dans la  ville,  composèrent  le  sixième  octobre,  i49^ 
(et  avoient  ja  esté  environnez  trois  mois  et  quatorze 
jours,  et  environ  vingt  jours  après  partirent,  comme 
dit  est)  et  promirent  que  s'ils  n'estoient  secourus  de- 
dans certain  nombre  de  jours,  qu'ils  s'en   iroient  en 
(»)  Yves,  baron  cTAIègre  en  Auvergne. 

Provence,  et  laisseroient  les  chasteaux,  sans  plus  faire 
de  guerre,  ny  par  mer  ny  par  terre,  audit  royaume: 
et  baillèrent  les  ostages  susdits.  Toutesfois  selon  ledit 
du  roy  Ferrand ,  ils  rompirent  Tappointement ,  à 
l'heure  qu'ils  partirent  sans  congé.  Les  nostres  disoient 
le  contraire:  mais  lesdits  ostages  furent  en  grand  dan- 
ger, et  y  avoit  cause  ;  et  croy  que  nos  gens  firent  sa- 
gement de  partir,  quelque  appointement  qu'il  y  eust  : 
mais  ils  eussent  mieux  fait  de  bailler  les  chasteaux 
audit  jour  qu'ils  partirent,  et  retirer  leurs  ostages: 
car  aussi  bien  ne  tindrent-ils  que  vingt  jours  après 
leur  partement,  à  faute  de  vivres,  et  qu'ils  n'avoient 
aucune  espérance  de  secours ,  et  fut  la  totale  perte  du 
royaume,  que  ledit  chasteau  de  Naples. 

CHAPITRE  XVI. 

De  la  grande  famine  et  peine  ou  estoit  le  duc  d30r-< 
leans  a  Novarre  avec  ses  gejis  :  de  lu  mort  de  la 
marquise  de  Montferrat ,  et  de  celle  de  monsieur 
de  Vendosme  :  et  comment  après  plusieurs  délibé- 
rations, on  entendit  à  faire  paix,  pour  sauver  les 
assiégez. 

Estant  le  Roy  à  Thurin,  comme  j'ay  dit  >  et  à 
Quiers,  où  quelquefois  alloit  pour  son  esbat,  il  at- 
tendoit  nouvelle  des  Allemans ,  qu'il  avoit  envoyé 
quérir,  et  aussi  essayoit  s'il  pourroit  réduire  le  duc  de 
Milan,  dont  il  avoit  grand  vouloir  :  et  ne  luy  chaloit 
point  trop  du  faict  du  duc  d'Orléans  :  qui  commençoit 
à  estre  pressé,  à  cause  de  la  nécessité  des  vivres ;  et 

escrivoit  chacun  jour  pour  avoir  secours  :  et  aussi  es- 
taient approchez  les  ennemis  de  plus  prés  qu'ils  n'a- 
voient  esté  :  et  estoient  crû  l'ost  de  mille  hommes  à 
cheval,  Allemans,  que  menoit  messire  Fedeiic  Cape- 
lare,  de  la  ccmté  de  Ferrelte,  vaillant  chevalier,  et 
bien  expérimenté,  tant  en  France  qu'en  Italie.  Aussi 
y  avoit  bien  onze  mille  Allemans,  des  terres  du  roy 
des  Romains  et  Lansquenets,  que  conduisoit  messire 
George  Dabecfin,  vaillant  chevalier  :  et  fut  celuy  qui 
prit  Sainct -Omer,  pour  le  roy  des  Romains,  natif 
d'Austriche.  Et  voyant  croislre  les  ennemis,  et  que 
nul  accord  ne  se  pouvoit  trouver  à  l'honneur  du  Roy, 
il  luy  fut  conseillé  se  retirer  à  Verceil,  pour  voir 
la  manière  de  sauver  ledit  duc  d'Orléans,  et  sa  com- 
pagnie :  qui,  comme  dit  est  ailleurs,  avoient  mis  pe- 
tite provision  pour  leurs  vivres  au  commencement 
qu'ils  entrèrent  audit  Novarre:  et  luy  eut  mieux  valu 
avoir  faict  ce  que  je  luy  manday,  comme  il  se  voit 
cy-dessus,  dés  qu'arrivasmes  en  Ast,  qui  estoit  de 
partir,  et  mettre  hors  toutes  gens  inutiles,  et  venir 
devers  le  Roy  :  car  sa  présence  eust  guidé  partie  de 
ce  qu'il  eut  voulu  ;  au  moins  ceux  qu'il  eust  laissé, 
n'eussent  point  souffert  si  extrême  nécessité  de  faim, 
comme  ils  firent  :  car  il  eust  pris  party  plustost,  s'il 
eust  veu  qu'il  n'y  eut  eu  autre  remède.  Mais  l'arche- 
vesque  de  Rouen  (0 ,  qui  avoit  esté  avec  luy  au  com- 
mencement, audit  lieu  de  Novarre,  pour  faire  service 
audit  seigneur,  estoit  venu  devers  le  Roy,  et  se  trou- 
vant présent  aux  affaires,  luy  mandoit  tousjours  ne 
partir  point,   et  qu'il  seroit  secouru  :  et  se  fondoit 

(0  Ce  fut  depuis  le  cardinal  George  d'Amboise,  principal  ministre 
du  roi  Louis  XII. 

qu'ainsi  le  disoit  le  cardinal  de  Saint-Malo,  qui  avoit 
tout  le  crédit  :  et  bonne  affection  le  faisoit  pailer; 
mais  j'estois  asseuré  du  contraire  :  car  nul  ne  vouloit 
retourner  à  la  bataille,  si  le  Roy  n'y  alloit:  et  celuy- 
là  n'en  avoit  nulle  envie  :  car  la  question  n'estoit  que 
pour  cette  seule  ville ,  que  ledit  duc  d'Orléans  vou- 
loit retenir,  et  le  duc  de  Milan  la  vouloit  ravoir  :  car 
elle  est  à  dix  lieues  de  Milan  :  et  estoit  force  que  l'un 
eut  tout  :  car  en  ladite  duché  de  Milan  sont  neuf  ou 
dix  grosses  citez  prés  l'une  de  l'autre,  et  en  petit  d'es- 
pace :  mais  bien  disoit  ledit  duc  de  Milan,  qu'en  luy 
laissant  Novarre,  et  ne  luy  demandant  point  Gènes, 
que  toutes  choses  il  feroit  pour  le  Roy. 

Plusieurs  fois  on  mena  farines  audit  Novarre,  dont 
il  s'en  perdit  la  moitié  au  chemin  :  et  en  un  coup 
furent  destroussez  quelques  soixante  hommes-d'armes, 
que  menoitChastillon,  qui  estoit  jeune  gentil-homme 
de  la  maison  du  Roy.  Aucuns  furent  pris,  autres  en- 
trèrent, autres  eschapperent  en  grande  peine:  et  n'est 
possible  de  croire  en  quelle  détresse  estoit  cette  com- 
pagnie de  Novarre  :  car  chacun  jour  en  mouroit  de 
faim.  Les  deux  parts  estoient  malades  :  et  venoient 
de  piteuses  lettres  en  chiffre,  et  en  grande  difficulté. 
Tousjours  on  leur  donnoit  reconfort  :  et  tout  estoit 
abus:  mais  ceux  qui  menoient  l'affaire  du  Roy,  desi- 
roient  la  bataille,  et  ne  consideroient  point  que  nul 
ne  la  vouloit  qu'eux  :  car  tous  les  grands  chefs,  comme 
le  prince  d'Orange,  qui  estoit  de  nouveau  arrivé,  à 
qui  le  Roy  donnoit  grand  crédit  aux  affaires  de  la 
guerre,  et  tous  autres  chefs  de  guerre  cherchoient 
une  honneste  issue  par  appointement,  veu  que  lhy- 
ver  approchoit,  qu'il  n'y  avoit  point  d'argent,  et  que 

le  nombre  des  François  estoit  petit,  et  plusieurs  ma- 
lades, et  s'en  alloient  chacun  jour  sans  congé  :  et 
d'autres  à  qui  le  Roy  donnoit  congé  :  mais  tous  les 
sages  ne  pouvoient  garder  ceux  dont  j'ay  parlé,  de 
mander  au  duc  d'Orléans  qu'il  ne  bougeast  :  lequel 
ils  mirent  en  grand  péril:  et  se  fioient  sur  le  nombre 
des  Allemans,  dont  nous  asseuroit  le  bailly  de  Dijon  : 
auquel  aucuns  avoient  mandé  qu'il  amenast  ce  qu'il 
pourroit  :  et  estoit  une  compagnie  mal  unie  :  et  cha- 
cun disoit  et  escrivoit  ce  qu'il  vouloit. 

Ceux  qui  ne  vouloient  point  d'accord,  ny  qu'on  se 
trouvast  ensemble  pour  en  parler,  disoient  que  le 
Roy  ne  devoit  point  commencer,  mais  devoit  laisser 
parler  ses  ennemis;  qui  aussi  disoient  ne  vouloir  com- 
mencer les  premiers  :  et  tousjours  s'avançoit  le  temps 
en  la  détresse  de  ceux  Novarre,  et  ne  parloient  plus 
leurs  lettres  que  de  ceux  qui  mouroient  de  faim  cha- 
cun jour,  et  que  plus  ne  pouvoient  tenir  que  dix  jours, 
et  puis  huict,  et  telle  heure  les  vis  à  trois  :  mais  avant 
passèrent  les  termes  qu'ils  avoient  baillez.  Bref,  on 
n'avoit  veu  de  long-temps  si  grosses  nécessitez  ;  et 
cent  ans  avant  que  fussions  nez,  ne  souffrirent  gens 
si  grande  faim  comme  ils  souffrirent  leans. 

Estans  les  choses  en  ce  train,  mourut  la  marquise 
de  Montferrat  :  et  y  eut  quelque  division  leans,  pour 
le  gouvernement  que  demandoit  le  marquis  de  Sa- 
luées :  et  d'autre  part,  le  seigneur  Constantin,  oncle 
de  la  feue  marquise,  qui  estoit  Grec  et  elle  Grecque, 
et  fille  du  roy  de  Servie ,  tous  deux  destruits  par  le 
Turc.  Ledit  seigneur  Constantin  s'estoit  mis  fort  au 
chasteau  de  Casai,  et  avoit  en  ses  mains  les  deux  fds 
(  dont  le  plus  grand  n'avoit  que  neuf  ans)  du  feu  mar- 

1 1. 

quis ,  et  de  cette  sage  et  belle  dame  qui  estoit  morte 
en  l'âge  de  vingt  et  neuf  ans,  grande    partisane  des 
François.  Autres  particuliers  taschoient  encore  audit 
gouvernement  :  et  en  estoit  grande  question  chez  le 
Roy,  pour  ceux  qui  les  soustenoient.  Ledit  seigneur 
m'ordonna  d'y  aller,  pour  accorder  cette  question,  à 
la  seureté  des  enfans,  et  au  gré  de  la  pluspart  du  pays, 
douta  nt  quele  différend  ne  leur  fit  appeller  le  duc  de  Mi- 
lan :  et  le  seigneur  de  cette  maison  nous  estoit  bien  séant. 
Il  me  desplaisoit  fort  de  partir ,  que  je  ne  misse  en 
train  de  reprendre  cette  paix ,  veu  les  maux  que  j'ay 
dits,  et  que  l'hyver  approchoit  :  et  doutois  que   ces 
prélats  (0  ne  fussent  cause  de  ramener  le  Roy  à  la 
bataille  :  qui  estoit  mal  fourny,  s'il  ne  venoit  force 
eslrangers ,  comme  Suisses  :  encores  s'ils  venoient  si 
forts  comme  l'on  disoit,  il  n'y  avoit  que  danger  pour 
le  Roy  de  se  mettre  en  leurs  mains  :  et  estoient  les 
ennemis  fort  puissans,  et  logez  en  lieu  fort  de  situa- 
tion, et  bien  fortifiez.  Considérées  ces  choses,  je  m'ad- 
venturay  de  dire  au  Roy  qu'il  me  sembloit  qu'il  vouloit 
mettre  sa  personne  etl'Estat  en  grand    hazard,  pour 
peu  d'occasion  ;  qu'il  luy  devoit  souvenir  qu'il  avoit 
esté  en  grand  péril  à  Foi  noue  ;  mais  là  avoit  esté  con- 
traint, et  icy  n'y  avoit  nulle  contrainte  :  et  ne  devoit 
point  laisser  à  prendre  quelque  honneste  appointe- 
ment,  pour  ces  paroles  qu'on  disoit  qu'il  ne  devoit 
point  commencer:  et  que  s'il  vouloit,  je  le  ferois  bien 
parler,  en  sorte  que  l'honneur  des  deux  costez  y  seroit 
bien  gardé.  Il  me  respondit  que  je  parlasse  à  monsei- 
gneur le  cardinal,  ce  que  je  fis  :   mais  il  me   faisoit 

(0  Ces  prélats  :  le  cardinal  de  Sainl-Malo  et  l'archevêque  de  Rouen. 

d'estrangesresponses,  et  desiroit  la  bataille,  et  tenoir. 
la  victoire  seure,  à  son  dire  :  et  disoit-on  qu'on  luy 
avoit  promis  dix  mille  ducats  de  rente,  pour  un  sien 
fils,  de  par  le  duc  d'Orléans,  s'il  avoit  cette  duché  de 
Milan.  Le  lendemain  je  vins  prendre  congé  du  Roy, 
pour  aller  à  Casai,  et  y  avoit  environ  journée  et 
demie.  Je  rencontray  monsieur  de  la  Trimouille,  à 
qui  je  contay  cet  affaire,  parce  qu'il  estoit  des  pro- 
chains du  Roy,  demandant  si  encores  luy  en  devois 
parler.  Il  me  conforta  qu'oiiy  :  car  chacun  desiroit 
de  se  retirer.  Le  Roy  estoit  en  un  jardin.  Je  repris  les 
paroles  dessusdites,  devant  le  cardinal,  qui  dit  que 
luy  qui  estoit  homme  d'Eglise,  devoit  commencer.  Je 
luy  dis  que  s'il  ne  commençoit,  je  commencerois  :  car 
il  me  sembloit  que  le  Roy  n'en  seroit  point  marry, 
ny  ses  plus  prochains:  et  ainsi  partis,  et  au  départir, 
dis  à  monseigneur  le  prince  d'Orange,  qui  avoit  la 
principale  charge  de  l'ost,  que  si  je  commençois 
rien,  je  luy  addresserois  :  et  allay  à  Casai  où  je  fus 
bien  recueilly ,  par  tous  ceux  de  cette  maison  :  et  les 
trouvay  la  pluspart  rengez  avec  le  seigneur  Constan- 
tin, et  sembloit  à  tous  que  c'estoit  la  plus  grande  seu- 
reté  pour  les  enfans  :  car  il  ne  pouvoit  venir  à  la  suc- 
cession, et  le  marquis  de  Saluces  y  pretendoit  droit. 
Je  fis  plusieurs  jours  assemblée,  tant  des  nobles  que 
des  gens  d'Eglise  et  des  villes,  et  à  leur  requeste,  ou 
de  la  pluspart,  declaray  que  le  Roy  vouloit  que  ledit 
seigneur  Constantin  demeurast  en  son  gouvernement: 
car  veu  la  force  du  Roy  de-là  les  monts,  et  TafFec- 
tion  que  le  pays  porte  à  la  maison  de  France,  ils  ne 
pouvoient  contredire  au  vouloir  du  Roy. 

Environ  le  troisième  jour   que  j'eus  esté  là,  vint 

îeans  un  maistre  d'hostel  du  marquis  de  Mantoiïe, 
capitaine  gênerai  des  Vénitiens  :  qui  comme  parent, 
envoyoit  faire  doleance  de  la  mort  de  ladite  marquise, 
et  celuy-là  et  moy  cntrasmes  en  paroles  d'appointer 
ces  deux  osts ,  sans  combattre  :  car  les  choses  s'y 
disposoient,  et  estoit  loge'  le  Roy  en  camp,  prés  Ver- 
ceil  :  mais  à  la  vérité  dire ,  il  ne  passa  seulement  que 
la  rivière,  et  logea  son  ost,  mal  fourny  de  tentes  et 
de  pavillons  :  car  ils  en  avoientpeu  porté:  et  encores 
ceux-là  estoient  perdus  :  et  ja  estoit  le  lieu  moite,  pour 
l'hyver  qui  approchoit,  et  que  c'est  pays  bas. 

Ledit  seigneur  n'y  logea  qu'une  nuict,  et  se  retira 
le  lendemain  en  la  ville:  mais  y  demeurèrent  le  prince 
d'Orange,  le  comte  de  Foix,  et  le  comte  de  Ven- 
dosme  (0  :  qui  y  prit  un  mal  de  flux,  dont  il  mourut, 
qui  fut  dommage  :  car  il  estoit  beau  personnage , 
jeune  et  sage,  et  y  estoit  venu  en  poste,  parce  qu'il  y 
devoit  avoir  bataille  :  car  il  n'avoit  point  fait  le  voyage 
en  Italie  avec  le  Roy.  Avec  ceux-là  y  demeurèrent  le 
mareschal  de  Gié,  et  plusieurs  autres  capitaines: 
mais  la  principale  force  estoit  des  Allemans ,  qui 
avoientfait  le  voyage  avec  le  R.oy  :  car  mal  volontiers 
y  demeuroient  les  François,  estans  si  prés  de  la  ville  : 
et  plusieurs  estoient  malades,  et  plusieurs  partys  , 
les  uns  avec  congé,  les  autre  sans  congé  dudit  ost. 
Jusques  à  Novarre  y  avoit  dix  gros  milles  d'Italie  : 
qui  valent  bien  six  lieues  françoises,  fort  pays  et 
mol  (comme  aux  pays  de  Flandres) à  cause  des  fossez, 
qui  sont  au  long  des  chemins,  de  l'un  costé  et  de 
l'autre,  fort  profonds,  et  beaucoup  plus  que  ceux  de 

(0  François  de  Bourbon ,  comte  de  Vendôme  j  mort  le  3  octobre 
i495,  à  Tâge  de  vingt- cinq  ans. 

Flandres.  L'hyver  les  fanges  y  sont  fort  grandes,  et 
Testé  la  poudre.  Entre  nostredit  ost  et  Novarre,  y 
avoit  une  petite  place,  appelle'e  Bourg,  à  une  lieue 
de  nous ,  que  nous  tenions  :  et  eux  en  tenoient  une 
autre,  qu'on  appelloit  Camerian,  qui  estoit  à  une 
lieue  de  leur  ost  :  et  ja  estotent  les  eaux  bien  grandes, 
à  aller  d'un  ost  à  l'autre. 

Comme  j'ay  commencé  à  dire,  ce  maistre-d'hostel 
du  marquis  de  Mantoiïe,  qui  estoit  venu  à  Casai,  et 
moy  continuasmes  nos  paroles:  et  disois  les  raisons 
pourquoy  son  maistre  devoit  éviter  cette  bataille,  et 
qu'il  avoit  veu  le  péril  en  quoy  il  avoit  esté  à  la  pre- 
mière, et  qu'il  combattoit  pour  gens  qui  ne  l'accous- 
trerent  jamais  pour  service  qu'il  leur  fit,  et  qu'il  de- 
voit entreprendre  l'appointement,  et  moy  que  je  luy 
aiderois  de  nostre  costé.  Il  me  respondit  que  son 
maistre  le  voudroit,  mais  il  faudroit,  comme  autre- 
fois m'avoit  esté  mandé,  que  nous  parlassions  les  pre- 
miers, veu  que  leur  ligue,  dont  estoit  le  Pape,  les 
roys  des  Romains  et  d'Espagne,  et  le  duc  de  Milan, 
estoit  plus  grande  chose  que  le  Roy,  et  luy  disois  que 
c'estoit  folie  de  mettre  cette  cérémonie ,  et  que  le  Roy 
devoit  aller  devant,  qui  estoit  là  en  personne,  et  que 
les  autres  n'y  avoient  que  leurs  lieutenans,  et  que 
moy  et  luy,  comme  médiateurs,  commencerions,  s'il 
vouloit,  mais  que  je  fusse  seur  que  son  maistre  conti- 
nuatettint,et  conclûmes  que  j'envoyrois  un  trompette 
en  leur  ost  le  lendemain,  et  escrirois  aux  deux  pro- 
vediteurs  vénitiens,  l'un  appelle  messireLuquesPisan, 
l'autre  messire  Melcliior  Trevisan ,  qui  sont  officiers 
députez  pour  conseiller  leurs  capitaines,  et  pour  pour- 
voir  aux  affaires  de  leur  ost. 

En  ensuivant  ce  que  nous  avions  conclu,  je  leur 
escrivis  la  subtance  de  ce  que  j'avois  dit  audit  maistre- 
d'hostel  ;  et  avois  occasion  de  continuer  l'office  de  bon 
médiateur  :  car  ainsi  l'avois  conclu,  au  partir  de  Ve- 
nise :  et  aussi  le  Roy  Favoit  bien  agréable  :  et  si  me 
sembloit  nécessaire  :  car  il  se  trouve  assez  gens  pour 
troubler  une  affaire,  mais  il  s'en  trouve  peu  qui  ayent 
l'aventure  (■),  et  le  vouloir  ensemble,  d'accorder  si 
grand  différend ,  ne   qui  vousissent  endurer  tant  de 
paroles,  qui  se  disent  de  ceux  qui  traitent  tels  affaires  : 
car  en  tels  grands  osts  il  y  a  maintes  différentes  opi- 
nions. Lesdits  provediteurs  furent  joyeux  de  ces  nou- 
velles: et  m'escrivirent  que  tost  me  feroient  response  : 
et  par  leurs  postes  le  firent  sçavoir  à  Venise,  et  tost 
eurent  responses,  et  vint  en  l'ost  du  Roy  un  comte, 
qui  estoit  au  duc  de  Fer  rare  :  lequel  y  avoit  gens  (car 
son  fils  aisnéy  estoit,  à  la  solde  du  duc  de  Milan)  et 
cestui-là  en  estoit  :  et  avoit  ledit  duc  de  Ferrare  un 
autre  fils  avec  le  Roy.  Ledit  comte  avoit  nom  le  comte 
Àlbertin,  et  vint  voir  messire  Jehan-Jacques  de  Tre- 
voul,  sous  couleur  d'un  fils  qu'il  avoit  avec  ledit  mes- 
sire Jehan-Jacques,  et  s'adressa  au  prince  d'Orange, 
ainsi  qu'il  avoit  esté  conclu  entre  ce  maistre-d'hostel, 
dont  j'ay  parlé,  et  moy  :  disant  avoir  commission  du 
marquis  de  Mantoiïe,  et  des  provediteurs,  et  autres 
capitaines,  estans  en  leur  ost,  de  demander  saufcon- 
duict  pour  ledit  marquis  et  autres,  jusques  à  cinquante 
chevaux,  à  se  trouver  à  parler  avec  tels  personnages 
qu'il  p'airoit  au  Roy  ordonner;  et  ceux-là  cognois- 

(0  L'aventure  :  on  croit  qu'il  faut  lire  Y  avantage,  terme  qui,  dans  le 
ngage  du  temps,  veut  dire  hardies 
que  Ton  trouve  en  quelques  éditions. 

soient  bien  que  c'estoit  raison  qu'ils  vinssent  devers  le 
Roy,  ou  les  siens  les  premiers  :  et  aussi  qu'ils  luy  vou- 
loient bien  faire  cet  honneur;  puis  demanda  congé  de 
parler  au  Roy,  à  part.  Ce  qu'il  fit  ;  et  a  part  conseilla 
de  n'en  faire  rien,  disant  que  cet  ost  estoit  en  grande 
peur,  et  qu'en  bref  il  deslogeroit  :  et  par  ces  paroles, 
il  monstroit  vouloir  rompre  cet  accord,  et  non  point 
le  faire,  ny  aider,  combien  que  sa  charge  publique 
fust  telle  qu'avez  oûy,  et  fut  présent  à  ces  paroles  ledit 
messire  Jehan-Jacques  Trevoul ,  grand  ennemy  du  duc 
de  Milan,  et  volontiers  eust  rompu  ladite  paix;  et  sur 
tout,  le  maistre  dudit  comte  messire  Albertin  :  le  duc 
deFerrare  desiroit  fort  la  guerre,  pour  la  grande  ini- 
mitié qu'il  avoit  aux  Vénitiens,  à  cause  de  plusieurs 
terres  qu'ils  tenoient  de  luy,  comme  lePolesan,  et  plu- 
sieurs autres  :  et  estoit  venu  en  l'ost  du  dessusdit  duc 
de  Milan,  qui  avoit  sa  fille  pour  femme. 

Dés  que  le  Roy  eut  oiiy  parler  ledit  comte,  il  me 
fit  appeller  :  et  eut  en  conseil  s'il  bailleroit  ce  sauf- 
conduict  ou  non.  Ceux  qui  vouloient  rompre  la  paix 
(comme  messire  Jehan-Jacques  et  autres,  qui  parloient 
en  faveur  du  duc  d'Orléans,  ce  leur  sembloit)  mons- 
troient  vouloir  la  bataille  (mais  ils  estoient  gens  d'E- 
glise, et  ne  s'y  fussent  point  trouvez)  disans  estre  bien 
asseurez  que  les  ennemis  deslogeroient,  et  qu'ils  mou- 
roient  de  faim.  Autres  disoient  (et  j'estois  de  ceux-là) 
que  nous  aurions  faim  piustost  qu'eux,  qui  estoient 
en  leur  pays,  et  si  avoient  la  puissance  trop  grande 
pour  s'enfuir,  et  se  laisser  destruire,  et  que  ces  paroles 
venoient  de  gens  qui  vouloient  qu'on  se  hazardast  et 
combatit  pour  leurs  querelles.  Toutesfois  pour  abré- 
ger, le  saufconduit  fut  accordé,  et  envoyé,  et  dit  que 

le  lendemain,  à  deux  heures  apre's  midy,  ledit  prince 
d'Orange,  le  mareschal  de  Gié,  le  seigneur  de  Piennes 
et  moy  en  leur  compagnie ,  nous  trouverions  entre 
Bourg  et  Camarian,  prés  d'une  tour,  où  ils  faisoient 
le  guet ,  et  que  là  parlerions  ensemble  :  et  nous  y 
trouvasmes  bien  accompagnez  de  gens-d'armes.  Ledit 
marquis  et  un  Vénitien  qui  avoit  la'  charge  de  leurs 
Estradiots,  y  vinrent,  et  usèrent  d'honnestes  paroles, 
disans  que  de  leur  part  ils  desiroient  la  paix:  et  fut 
conclu,  que  pour  parler  plus  à  loisir,  ils  viendroient 
le  lendemain  quelques  gens  des  leurs  en  l'ost,  et  que 
le  Roy  après  envoyeroit  des  siens  au  leur.  Ce  qui  se 
fit:  et  vint  le  lendemain  devers  nous  messire  Francisco 
Bernardin,  viscomte  pour  le  duc  de  Milan,  et  un  se- 
crétaire du  marquis  de  Mantoùe:  et  nous  trouvasmes 
avec  eux,  ceux  que  j'ay  nommez,  et  le  cardinal  de 
Sainct-Malo,  et  entrasmes  en  pratique  de  la  paix  ;  et 
demandoient  Novarre,  en  laquelle  citéestoit  assiégé 
le  duc  d'Orléans.  Aussi  demandions -nous  Gènes,  di- 
sans que  c'estoit  fief  du  Roy,  et  que  ledit  duc  de  Mi- 
lan l'avoit  confisquée,  eux  s'excusoient,  disans  n'avoir 
rien  entrepris  contre  le  Roy,  que  pour  se  defïendre,  et 
que  ledit  duc  d'Orléans  leur  avoit  prise  ladite  cité  de 
Novarre,  et  commencé  la  guerre,  avec  les  gens  du 
Roy,  et  qu'ils  croy oient  que  leurs  maistres  ne  feroient 
rien  de  ce  que  demandions  ;  mais  que  toute  autre 
chose  poudroient  faire  pour  complaire  au  Roy.  Ils 
furent  là  deux  jours,  et  puis  retournèrent  en  leur  ost: 
où  nous  allasmes  ledit  mareschal  de  Gié,  monseigneur 
de  Piennes  et  moy,  tousjours  sur  la  demande  de  cette 
cité;  et  bien  eussions-nous  été  contens  que  Novarre  se 
fut  mise  en  la  main  des  gens  du  roy  des  Romains  (qui 

estoient  en  leur  ost ,  dont  estoient  chefs  messire 
Georges  de  Piètre  Plane,  et  messire  Federic  Capel- 
lare,  et  un  nommé  messire  Hance)  car  nous  ne  le 
pouvions  secourir  que  par  la  bataille,  que  nous  ne 
désirions  point  :  et  le  disions  parce  que  la  duché'  de 
Milan  est  tenue  en  fief  de  l'Empereur,  et  pour  hon- 
nestement  s'en  descharger.  Plusieurs  allées  et  venues 
se  firent  dé  nous  en  leur  ost,  et  des  leurs  au  nostre, 
sans  conclusion:  mais  je  demeurois  tousjours  au  giste 
en  leur  ost  ;  car  tel  estoit  le  vouloir  du  Pioy,  qui  ne 
vouloit  rien  rompre. 

Finalement  y  retournasmes,  et  davantage  y  vint  le 
président  de  Gannay,  pour  porter  la  parole  en  latin, 
et  un  appelle  monsieur  de  Morvilliers,  baillif  d'A- 
miens (  car  jusques  alors  j'avois  parlé  en  mauvais  ita- 
lien )  et  aydoient  à  coucher  nos  articles  :  et  estoit 
nostre  façon  de  procéder,  que  si  tost  que  nous  estions 
arrivez  au  logis  dudit  duc,  il  venoit  au-devant  de  nous 
et  la  duchesse,  jusques  au  bout  d'une  galerie  ,  et  nous 
mettions  devant  luy,  à  l'entrée  en  sa  chambre,  où 
nous  trouvions  deux  grands  rangs  de  chaires  l'un  de- 
vant l'autre,  et  bien  prés  l'un  de  l'autre.  Ils  se  seoyent 
de  l'un  des  costez  et  nous  de  l'autre.  Premier  estoit 
assis  de  son  costé,  un  pour  le  roy  des  Romains,  l'am- 
bassadeur d'Espagne,  le  marquis  de  Mantouë,  les 
deux  provediteurs  vénitiens,  et  puis  le  duc  de  Milan, 
sa  femme,  et  le  dernier  l'ambassadeur  de  Ferrare:  et 
de  leur  costé  ne  parloit  nul,  que  ledit  duc,  et  du 
nostre,  un:  mais  nostre  condition  n'est  point  de  parler 
si  posément  comme  ils  font  :  car  nous  parlions  quel- 
quefois deux  ou  trois  ensemble,  et  ledit  duc  disoit: 
Jioj  un  à  un.  Venant  à  coucher  les  articles,  tout  ce 


172  [!49^]-   MEMOIRES 

qui  s'accordoit  estoit  escrit  incontinent,  par  un  secré- 
taire des  nosti  es,  et  aussi  par  un  de  leur  costé,  et  au 
départir,  le  lisoient  les  deux  secrétaires,  l'un  en  ita- 
lien et  l'autre  en  françois:  et  quand  on  se  rassembloit 
aussi  afin  de  voir  si  on  n'y  avoit  point  rien  mué,  et 
aussi  pour  nous  abréger,  et  est  bonne  forme  pour 
expédier  grande  affaire.  Ce  traicté  dura  environ  quinze 
jours,  et  plus:  mais  dés  le  premier  jour  que  com- 
mençasmes  à  traicter,  fut  accordé  que  monseigneur 
d'Orléans  pourroit  partir  de  là,  et  fismes  une  trêve, 
ce  jour,  qui  continua  jour  après  autre,  jusques  à  la 
paix;  et  pour  seureté  dudit  duc,  se  mit  en  ostage  le 
marquis  de  Mantoûe,  entre  les  mains  du  comte  de 
Foix,  qui  trés-volontiers  le  fit,  et  plus  pour  faire 
plaisir  que  pour  crainte:  et  premièrement  nous  firent 
jurer  que  nous  procédions,  à  bon  escient,  au  traité 
de  paix,  et  que  nous  ne  le  faisions  point  pour  déli- 
vrer ledit  duc  d'Orléans  seulement. 

CHAPITRE  XVII. 

Comment  le  duc  d'Orléans  et  sa  compagnie  furent 
délivrez  >  par  appointement  j  de  la  dure  calamité 
de  Novarre,  ou  ils  esloient  assiégez  _,  et  de  la 
descente  des  Suisses .,  pour  secourir  le  Roy  et 
monseigneur  d'Orléans. 

Le  mareschal  de  Gié  alla  à  ladite  place,  avec  d'autres 
du  duc  de  Milan,  et  fit  partir  ledit  duc  d'Orléans  seu- 
lement, à  petite  compagnie,   qui  à  grande  joye  en 


DE  PHILIPPE  DE   COMITES.     [l49^]  ï  ^3 

saillit.  Ceux  de  ladite  place  estoient  tant  pressez  de 
faim  et  de  maladie,  qu'il  fallut  que  ledit  mareschal 
laissast  son  neveu,  appelle  monsieur  de  Romefort  (0  en 
ostage,  promettante  ceux  de  dedans  qu'ils  partiroient 
tous  dedans  trois  jou  rs.  Vous  avez  bien  entendu  comme 
paravant  le  bailly  de  Dijon  avoit  este'  envoyé  devers 
les  Suisses,  par  tous  leurs  cantons,  pour  en  assembler 
jusques  à  cinq  mille,  qui  à  l'heure  du  partement  du 
duc  d'Orléans,  de  la  place  de  Novarre,  n'estoient  en- 
cores  venus:  car  s'ils  eussent  esté  venus,  sans  nulle 
doute,  à  mon  advis,  on  eut  combattu;  et  combien  que 
l'on  fut  bien  seur  qu'il  en  venoit  plus  largement  que 
le  nombre  qu'on  demandoit,  si  n'estoit-il  possible 
d'attendre,  pour  l'extrême  famine  qui  estoit  en  ladite 
place:  où  il  mourut  bien  deux  mille  hommes,  que 
de  faim,  que  de  maladie,  et  le  reste  estoit  si  maigre 
qu'ils  sembloient  mieux  morts  que  vifs  ;  et  croy  que 
jamais  hommes  n'endurèrent  plus  de  faim  (  je  n'y  voir- 
ch  ois  alléguer  le  siège  de  Hierusalem  )  et  si  Dieu  les 
eut  faicts  si  sages  que  de  vouloir  mettre  les  bleds  de- 
dans, qui  estoient  environ  ladite  ville,  quand  au 
premier  ils  la  prirent,  ils  ne  fussent  jamais  venus 
en  cet  inconvénient,  et  se  fussent  leurs  ennemis  levez 
à  leur  grande  honte. 

Trois  jours,  ou  quatre,  après  le  partement  dudit  duc 
d'Orléans ,  dudit  Novarre,  fut  accordé  des  deux  cos- 
tez,  que  tous  les  gens  de  guerre  pourroient  saillir: 
et  furent  ordonnez  le  marquis  de  Mantoue,  et  mes- 
sire  Galeas  de  Sainct-Severin,  chefs  de  l'armée  tant 
des  Vénitiens  que  du  duc  de  Milan,  pour  les  con- 

(*)  Romefort  :  peut-être  faut-il  lire  Roche/orl,  terre  à  mi-chemin  de 
Paris  à  Chartres,  appartenant  alors  à  ce  maréchal  de  Gié. 


1^4  [*  49^]    MEMOIRES 

duire  en  seureté,  ce  qu'ils  firent:  et  demeura  la  place 
entre  les  mains  de  ceux  de  la  ville,  qui  firent  serment 
de  n'y  mettre  ny  François,  ny  Italiens,  jusques  à  ce 
que  le  tout  fut  conclu:  et  demeurèrent  trente  hommes 
au  chasteau,  à  qui  le  duc  de  Milan  laissoit  avoir  des 
vivres  pour  leur  argent,  ce  qui  leur  en  falloit  pour 
chacun  jour  seulement:  et  ne  croyroit-on  jamais,  sans 
l'avoir  veuë,  la  pauvreté  des  personnes  qui  en  sail- 
loient.  Bien  peu  de  chevaux  en  saillit  :  car  tout  estoit 
mangé:  et  n'yavoit  point  six  cens  hommes  qui  se  fussent 
peu  defFendre ,  combien  qu'il  en  saillit  bien  cinq  mille 
cinq  cens.  Largement  en  demeuroit  par  les  chemins,  à 
qui  les  ennemis  propres  faisoient  de  l'aide.  Je  sçay  bien 
que  j'en  sauvay  bien  cinquante  pour  un  escu,  auprès 
du  petit  chasteau  que  les  ennemis  tenoient,  appelle 
Camarian,  qui  estoient  couchez  en  un  jardin,  et  à  qui 
on  donna  de  la  soupe,  et  n'en  mourut  qu'un  :  sur  le 
chemin  en  mourut  environ  quatre,  car  il  y  avoit  dix 
milles  de  Novarre  à  Verceil,  où  ils  alloient.Le  Roy  usa 
de  quelque  charité  envers  ceux  qui  arrivèrent  audit 
Verceil  :  et  ordonna  huict  cens  francs,  pour  les  dé- 
partir en  aumosnes  :  et  aussi  des  payemens  de  leurs 
gages:  et  furent  payez  les  morts  et  les  vifs:  et  aussi  les 
Suisses,  dont  il  estoit  bien  mort  quatre  cens  :  mais 
quelque  bien  qu'on  leur  sceust  foire,  il  mourut  bien 
trois  cens  hommes  audit  Verceil,  les  uns  par  trop 
manger,  les  autres  par  maladie  ,  et  largement  sur 
les   fumiers  de   la   ville. 

Environ  ce  temps  que  tout  fut  dehors,  exceptez 
trente  hommes,  qu'on  avoit  laissez  au  chasteau,  dont 
chacun  jour  en  sailloit  quelqu'un,  arrivèrent  lesSuisses, 
en  nombre  de  huict  ou  de  dix  mille  hommes  en  nostre 

ost,  où  y  en  avoit  quelques  deux  mille,  qui  avoient 
servy  au  voyage  de  Naples.  Tous  les  autres  demeu- 
rèrent auprès  de  Verceil,  environ  à  dix  mille,  et  ne 
fut  point  conseille'  le  R.oy  de  laisser  joindre  ces  deux 
bandes,  où  estoient  bien  vingt-deux  mille  :  et  croy 
que  jamais  ne  se  trouvèrent  tant  de  gens  de  leur  pays 
ensemble  :  et  selon  l'opinion  des  gens  qui  les  cognok- 
soient,  il  demeura  peu  de  gens  combatans  en  leurs 
pays  :  et  vinrent  la  pluspart,  maigre'  qu'on  en  eut  : 
et  fallut  deffendre  l'entrée  du  pays  de  Piémont,  pour 
n'en  laisser  plus  passer,  on  bien  les  femmes  et  les  en- 
fans  y  fussent  venus.  On  pouri  oit  demander  si  cette 
venue  procedoit  de  grand  amour,  eu  que  le  feu  roy 
Louys  leur  avoit  fait  beaucoup  de  bien,  et  les  avoit  ai- 
dez à  eux  mettre  en  la  gloire  du  monde,  et  en  réputa- 
tion. Vray  est  qu'aucuns  vieux  avoient  amour  au  roy 
Louys  XI:  et  y  vint  beaucoup  de  capitaines,  qui  avoient 
soixante  et  douze  ans  passez  :  qui  avoient  esté  capi- 
taines contre  le  duc  Charles  de  Bourgogne  :  mais  la 
principale  cause  estoit  avarice,  et  leurs  grandes  pau- 
vretez  :  car  à  la  vérité ,  tout  ce  qu'ils  avoient  de  gens 
combatans  y  vinrent.  Tant  de  beaux  hommes  y 
avoit,  que  je  ne  vis  jamais  si  belle  compagnie,  et  me 
sembloit  impossible  de  les  avoir  sceu  desconfire,  qui 
ne  les  eut  pris  par  faim,  par  froid,  ou  par  autre  né- 
cessité. 

Or  faut  venir  au  principal  poinct  de  ce  traicté.  Le 
duc  d'Orléans,  qui  ja  avoit  esté  huict  ou  dix  jours  à 
son  aise,  et  qui  estoit  accompagné  de  toutes  sortes  de 
gens,  et  à  qui  il  sembloit  bien  qu'aucuns  avoient 
parlé  de  ce  que  tant  de  gens,  comme  il  avoit  dedans 
Novarre  avec  luy ,  s'estoient  laissez  mener  à  celte  ne- 

cessité,  parloit  fort  de  la  bataille,  et  un  ou  deux  avec 
luy,  monseigneur  de  Ligny  :  et  l'archevesque  de 
Rouen ,  qui  se  mesloit  de  ses  besognes  :  et  deux  ou 
trois  menus  personnages;  et  forgèrent  aucuns  Suisses, 
qui  venoient  s'offrir  à  combattre,  et  n'alleguoient  au- 
cune raison  :  car  aussi  le  duc  d'Orléans  n'avoit  plus 
en  la  place  que  trente  hommes  au  chasteau  ;  et  ainsi 
n'y  avoit  plus  d'occasion  de  combattre  :  car  le  Roy 
ne  pretendoit  aucune  querelle,  et  ne  vouloit  com- 
battre que  pour  sauver  la  personne  du  duc  et  de  ses 
serviteurs.  Les  ennemis  estoient  bien  forts,  et  estoit 
impossible  de  les  prendre  dedans  leur  ost,  tant  es- 
toient bien  fermez  de  fossez  pleins  d'eau ,  et  l'assiete 
propre  :  et  n  avoient  à  se  deffendre  que  de  nous  :  car 
de  ceux  de  la  ville,  ils  n'avoient  plus  de  crainte.  Ils  es- 
toient bien  deux  mille  huict  cens  hommes  d'armes- 
bardez,  et  cinq  mille  chevaux-legers,  onze  mille  cinq 
cens  Allemans ,  menez  par  bons  chefs  (  comme  ce 
messire  Georges  de  Piètre  -  Plane ,  messire  Federic 
Capelare,et  messire  Han ce)  et  autre  grand  nombre  de 
gens-de-pied,  et  sembloit  bien  parler  par  volonté,  de 
dire  qu'on  les  deut  prendre  leans,  ne  qu'ils  deussent 
fuir.  Un  autre  plus  grand  doute  y  avoit  :  c'estoit , 
que  si  tous  les  Suisses  se  trouvoient  ensemble,  ils  ne 
prissent  le  Roy,  et  tous  les  hommes  riches  de  sa  com- 
pagnie ,  qui  estoit  bien  foible,  au  prix  deux,  et 
qu'ils  ne  les  menassent  en  leur  pays  :  et  quelque  ap- 
parence s'en  vit,  comme  verrez  par  la  conclusion  de 
la  paix. 

CHAPITRE  XVIII. 

Comment  la  paix  fut  conclue  entre  le  Roy  et  le  duc 
d'Orléans  d'un  costé^  et  les  ennemis  de  l'autre  :  et 
des  conditions  et  articles ,  qui  furent  contenus  en 
ladite  paix. 

Estans  toutes  ces  questions  parmy  nous ,  et  que 
ledit  duc  d'Orléans  en  prit  débat  avec  le  prince  d'O- 
range, jusques  à  le  desmentir,  nous  retournasmes, 
ledit  mareschal ,  le  seigneur  de  Piennes,  le  président 
de  Gannay,  le  seigneur  de  Morvi'liers,  le  vidasme  de 
Chartres  et  moy,  en  l'ost  des  ennemis:  et  conclûmes 
une  paix,  croyans  bien  par  les  signes  que  voyons , 
qu'elle  ne  tiendroit  point  :  mais  nous  avions  nécessité 
de  la  faire,  pour  maintes  raisons  qu'avez  entendues^ 
et  pour  la  saison  d'hyver  qui  nous  y  contraignoit,  et 
aussi  par  faute  d'argent,  et  pour  nous  départir  lion- 
norablement,  avec  une  honnoiable  paix  par  escrit, 
qui  se  pourroit  envoyer  par  tout,  comme  elle  fut  :  et 
ainsi  l'avoit  conclu  le  Roy,  en  un  grand  conseil,  pré- 
sent le  duc  d'Orléans»  La  substance  (0  estoit  que  le 
duc  de  Milan  serviroit  le  Roy,  de  Gènes,  contre  tout 
le  monde:  et  en  ce  faisant,  il  feroit  équiper  deux 
navires  à  ses  despens,  pour  aller  secourir  le  chasteau 
de  Naples,  qui  encores  tenoit  :  et  l'année  apre's  de 
trois ,  et  de  sa  personne  serviroit  le  Roy  derechef,  à 

(0  Ce  traité  fut  fait  à  Verceil  le  10  octobre  1 49^- 

l'entreprise  du  royaume,  au  cas  que  le  Roy  y  re- 
tournât, et  donneroit  passage  aux  gens  du  Roy:  et 
en  cas  que  les  Vénitiens  n'acceptassent  la  paix  dedans 
deux  mois ,  et  qu'ils  voulussent  soustenir  la  maison 
d'Arragon,  il  devoit  soustenir  le  Roy  contre  eux, 
moyennant  que  tout  ce  que  le  Roy  prendroit  de 
leurs  terres,  luy  seroit  baillé,  et  employeroit  sa  per- 
sonne, et  ses  sujets  :  et  quittoit  au  Roy  quatre-vingts 
mille  ducats,  de  cent  vingt-quatre  mille,  qu'il  luy 
avoit  prestez  en  ce  voyage,  que  le  Roy  avoit  fait  :  et 
devoit  bailler  deux  oslages  de  Gènes,  pour  seureté  : 
et  fut  mis  le  chastelet  (0  entre  les  mains  du  duc  de 
Ferrare,  comme  neutre  pour  deux  années  entières: 
et  payoit  ledit  duc  de  Milan  la  moitié  de  la  garde,  qui 
estoit  audit  chastelet,  et  le  Roy  l'autre:  et  en  cas  que 
le  duc  de  Milan  fit  rien  de  Gènes  contre  le  Roy,  ledit 
duc  de  Ferrare  pouvoit  bailler  ledit  chastelet  au  Roy  : 
et  devoit  bailler  deux  autres  ostages  de  Milan  qu'il 
bailla:  et  aussi  eussent  fait  ceux  de  Gènes,  si  le  Roy 
n'eut  esté  si  hastif  de  partir  :  mais  dés  qu'il  le  vit 
party,  il  s'excusa. 

Dés  que  nous  fusmes  retournez  de  faire  jurer  cette 
paix  au  duc  de  Milan,  et  que  les  Vénitiens  eurent 
pris  terme  de  deux  mois  de  l'accepter  ou  non  (  car 
plus  avant  ne  se  voulurent  mettre  )  ledit  seigneur 
jura  aussi  ladite  paix:  et  dés  le  lendemain,  délibéra 
de  partir,  comme  celuy  qui  avoit  grande  envie  de 
retourner  en  France,  et  aussi  avoit  toute  sa  compa- 
gnie :  mais  la  nuict,  les  Suisses  qui  estoient  en  nostre 
ost,  se  mirent  en  plusieurs  conseils,  chacun  avec  ceux 

(0  Chastelet  :  c'est  le  château  de  Gènes,  qui,  dans  l'Histoire  du  roi 
Louis  XII ,  est  appelé  la  bastille  de  Gènes, 


DE  PHILIPPE  DE  COMTÉS,     [i4o,5]  I  HQ 

de  son  canton,  et  sonnèrent  leurs  labourins,  et  tin- 
rent leur  rang  (  qui  est  la  forme  de  leur  conseil  ),  et 
ces  choses  que  je  dis,  me  conta  Lornay,  qui  estait' un 
des  chefs  d'entre  eux,  et  tousjours  a  este',  et  qui  en- 
tend bien  la  langue,  et  estoit  couché  en  l'ost,  et  en 
vint  avertir  le  Roy. 

Les  uns  disoient  qu'ils  prissent  le  Roy,  et  toute  sa 
compagnie,  c'est  à  sçavoir  les  riches.  D  autres  ne  le 
consentaient  point,  mais  bien  qu'on  luy  demandât  le 
payement  de  trois  mois,  disans  qu'ainsi  leur  avoit  esté 
promis,  par  le  Roy  son  père,  que  toutes  les  fois  qu'ils 
sortiroient  de  leur  pays,  avec  leurs  bannières  :  que  tel 
payement  dévoient  avoir.  Autres  vouloient  qu'on  ne 
prit  que  les  principaux,  sans  toucher  au  Roy  :  et  se 
disposoient  de  l'exécuter  :  et  avoient  ja  largement  gens 
dedans  la  ville  :  mais  avant  qu'ils  eussent  conclu,  Je 
Roy  partit,  et  tira  vers  Trin ,  une  ville  du  marquis  de 
Montferrat.  Toutesfois  ils  avoient  tort  :  car  il  ne  leur 
avoit  esté  promis  qu'un  mois  de  payement,  aussi  ne 
servirent  point.  Pour  fin  de  compte,  on  appointa  avec 
eux  :  mais  avant  ils  prirent  ledit  baillif  de  Dijon  et 
Lornay  (mais  ce  furent  ceux  qui  avoient  esté  avec 
nous  à  Naples)  qui  tousjours  avoient  esté  leurs  chefs, 
pour  avoir  un  payement  de  quinze  jours,  pour  eux  en 
aller  :  mais  les  autres  furent  payez  de  trois  mois  :  et 
monta  bien  le  tout  à  cinq  cens  mille  francs,  desquels 
ils  se  fièrent  en  pleiges  et  en  ostages  :  et  cela  advint 
des  François  propres  :  qui  leur  mirent  cela  en  avant  : 
car  un  de  leurs  capitaines  en  vint  avertir  le  prince 
d'Orange,  qui  le  dit  au  Roy,  et  c'estoit  par  despit  de 
cette  paix. 

Si  tost  que  le  Roy  fut  arrivé  à  Trin ,  il  envoya  vers 

12* 

le  duc  de  Milan,  ledit  mareschal,  le  président  de  Gan- 
nay  et  moy,  afin  qu'il  voulut  venir  devers  ledit  sei- 
gneur, pour  parler  à  luy  :  et  luy  dismes  plusieurs 
raisons  pour  le  faire  venir  :  et  que  cela  seroit  la  vraye 
confirmation  de  la  paix.  Il  nous  dit  plusieurs  raisons 
au  contraire  :  et  s'excusa  sur  aucunes  paroles  que 
monseigneur  de  Ligny  avoit  dites  (c'est  à  sçavoir 
qu'on  le  devoit  prendre  quand  il  fut  devers  le  Roy  à 
Pavie)  et  sur  d'autres  paroles,  qu'avoit  dites  le  cardi- 
nal de  Sainct-Malo ,  qui  avoit  tout  le  crédit  avec  le 
Roy.  Il  est  bien  vray  que  plusieurs  folles  paroles 
avoient  esté  dites.  De  qui  que  ce  fut,  je  ne  sçay  :  mais 
pour  lors,  le  Roy  avoit  envie  d'estre  son  amy.  Il  estoit 
en  un  lieu  appelle  Bolie:  et  vouloit  bien  parler,  une 
barrière  entre  deux  et  une  rivière.  Quand  le  Roy  eut 
sceu  cette  response,  il  tira  à  Quiers,  où  il  n'arresta 
qu'une  nuict  ou  deux:  et  prit  son  chemin  pour  passer 
les  monts,  et  me  renvoya  à  Venise,  et  d'autres  à 
Gènes,  pour  armer  ces  deux  naves,  que  ledit  duc 
devoit  prester  :  mais  de  tout  ne  fit  rien,  et  leur  laissa 
faire  grande  despense  et  grand  apprest,  et  puis  les 
garda  de  partir  :  et  au  contraire,  il  en  envoya  deux 
contre  nous,  en  lieu  de  tenir  promesse. 

CHAPITRE  XIX. 

Comment  le  Roy  renvoya  le  seigneur  d'Argenton  a 
Venise^  pour  les  conditions  de  la  paix  :  lesquelles 
refusèrent  les  Vénitiens  ,  et  des  tromperies  du  duc 
de  Milan. 

Ma  charge  estoit  à  Venise ,  de  sçavoir  s'ils  vou- 
droient  accepter  cette  paix,  et  passer  trois  articles. 
Le  premier,  rendre  Monopoli ,  qu'ils  avoient  pris 
pour  nous.  L'autre  de  retirer  le  marquis  de  Man- 
toiie,  et  autres  qu'ils  avoient  au  royaume  de  Naples, 
du  service  du  roy  Ferrand.  Le  tiers,  qu'ils  déclarassent 
que  le  roy  Ferrand  n'estoit  de  la  ligue,  qu'ils  avoient 
faite  de  nouveau  :  où  estoit  nommé  seulement  le  Pape, 
le  roy  des  Romains,  le  roy  d'Espagne,  et  le  duc  de 
Milan.  Quand  j'arrivay  audit  lieu  de  Venise,  ils  me 
recueillirent  honorablement  :  mais  non  point  tant 
qu'ils  avoient  fait  au  premier  coup  :  aussi  nous  es- 
tions en  inimitié  déclarée,  et  la  première  fois,  nous 
estions  en  paix.  Je  dis  ma  charge  au  duc  de  Venise  :  et 
il  me  dit  que  je  fusse  le  très-bien  venu,  et  que  de  brief 
il  me  feroit  response,  et  qu'il  se  conseilleroit  avec  son 
sénat. 

Par  trois  jours  ils  firent  processions  générales , 
grandes  aumosnes,  et  sermons  publics,  prians  nostre 
Seigneur  qu'il  leur  donnast  grâce  de  prendre  bon 
conseil:  et  me  fut  dit  que  souvent  le  font  en  cas  sem- 
blable. Et  à  la  vérité,  ce  me  semble  la  plus  reverente 


l$%  [r49^]    MEMOIRES 

cité  que  j'aye  jamais  veuë  aux  choses  ecclésiastiques  , 
et  qui  ont  leurs  églises  mieux  parées  et  accoustrées  .* 
et  en  cela  je  les  tiens  assez  égaux  aux  Romains  :  et 
croy  que  la  grandeur  de  la  seigneurie  vient  de-là,  qui 
est  digne  d'augmenter  plus  que  d'appetisser.  Pour 
conclusion  de  mon  affaire ,  j'attendis  quinze  jours, 
avant  qu'avoir  response  :  qui  fut  de  refus  de  toutes 
'mes  demandes  :  disans  n'avoir  aucune  guerre  avec  le 
Roy,  et  que  ce  qu'ils  avoient  fait,  estoit  pour  aidera 
leur  allié  le  due  de  Milan,  que  le  Roy  vouloit  des- 
truire  :  si  firent  parler  à  part  avec  moy  le  duc ,  qui 
m'offroit  bon  appointement  :  qui  fut  que  le  roy  Fer- 
rand  feroit  hommage  au  Roy  du  royaume  de  Naples, 
et  du  consentement  du  Pape,  et  qu'il  payeroit  cin- 
quante mille  ducats  l'an  de  cens,  et  quelque  somme 
comptant  >  et  qu'ils  la  presteroient  :  et  entendoient, 
moyennant  ce  prest ,  avoir  entre  leurs  mains  les 
places  qu'ils  ont  en  la  Poiiille  ,  comme  Brandis  , 
Otrante,  Trani,  et  autres  ;  et  aussi  bailleroit  ledit 
dom  Ferrand,  ou  laisseroit  au  Roy,  quelque  place  au 
quartier  de  la  Poiiille,  pour  seureté:  et  vouloient 
dire  Tarente,  que  le  Roy  tenoit  encores:  et  en  eut 
baillé  une  ou  deux  davantage  :  et  s'offroient  de  les 
bailler  de  ce  costé-là,  parce  que  c' estoit  le  plus  loin  de 
nous  :  mais  ils  se  couvroient  en  ce  que  c  estoit  en  lieu 
pour  servir  contre  le  Turc,  dont  le  Roy  avoit  fort 
parlé  quand  il  entra  en  Italie,  disant  qu'à  cette  fin  il 
faisoit  cette  entreprise,  et  pour  en  estre  plus  prés,  qui 
fut  une  trés-meschante  invention  :  car  c'estoit  men- 
songe: et  l'on  ne  sçauroit  celer  à  Dieu  les  pensées. 
Outre,  m'offroit  ledit  duc  de  Venise,  que  si  ledit  Roy 
vouloit  entrependre  contre  le  Turc,  qu'il  auroit  assea 

des  places  que  je  dis,  et  que  toute  l'Italie  y  contribue- 
roit  :  et  que  le  roy  des  Romains  feroit  l'a  guerre  de  son 
costé  aussi;  et  que  le  Roy  et  eux  tiendroient  toute 
l'Italie;  et  que  nul  ne  contrediroit  à  ce  qu'ils  en  or- 
donneroient:  et  que  pour  leur  part,  serviroientle  Roy 
avec  cent  gale'es  à  leurs  despens,  et  de  cinq  mille 
chevaux  par  terre. 

Je  pris  congé  dudit  duc  et  seigneurie ,  disant  que 
j'en  ferois  le  rapport  au  Roy.  Je  revins  à  Milan,  et 
trouvay  le  duc  de  Milan  à  Vigesve ,  où  estoit  un  mais- 
tre-d'hostel  du  Roy  appelle  Rigault  Doreilles,.  ambas- 
sadeur pour  le  Roy.  Ledit  duc  vint  au-devant  de  moy, 
feignant  chasser  ;  car  ils  sont  ainsi  honorables  aux 
ambassadeurs.  Il  me  fit  loger  en  son  chasteau ,  en  très- 
grand  honneur.  Je  le  suppliay  de  pouvoir  parler  à 
luy  à  part.  Il  me  dit  qu'il  le  feroit,  mais  il  monstroit 
signe  de  ne  le  chercher  point.  Je  le  voulois  presser  de 
ses  navires,  qu'il  nous  avoit  promis  par  ce  traicté  de 
Verceil  :  qui  estoient  en  estât  de  partir  (  et  encor 
tenoit  ledit  chasteau  de  Naples)  et  îl  feignoit  de  les 
bailler:  et  estoit  à  Gènes  pour  le  Roy,  Peron  de 
Easche,  son  maistre-d'hostel ,  et  Estienne  de  Nevesr 
qui  soudainement  m'escrivirent ,  dés  qu'ils  sceurent 
ma  venue  là ,  se  doulans  de  la  tromperie  du  duc  de 
Milan,  qui  feignoit  de  leur  bailler  les  navires,  et  au 
contraire,  en  avoit  envoyé  deux  contre  nous.  L'un 
jour  respondit  le  gouverneur  de  Gènes,  qu'il  ne  souf- 
friroit  point  que  lesdites  navires  fussent  armées  des 
François,  et  qu'en  chacun  n'en  meltroit  que  vingt- 
cinq,  avec  maintes  autres  excuses  de  cette  sorte,  dissi- 
mulant et  attendant  les  nouvelles  que  ledit  chasteau 
de  Naples  fut  rendu,  où  ledit  duc  sçavoit  bien  qu'il 

n'y  avoit  vivres  que  pour  un  mois  ou  environ  :  et 
l'ai  niée  qui  se  faisoit  en  Provence,  qui  n'estoit  point 
suffisante  pour  faire  ledit  secours,  sans  lesdites  deux 
navires:  car  les  ennemis  avoient  devant  ledit  chasteau 
grosse  armée  de  mer,  tant  d'eux  que  des  Vénitiens  et 
du  roy  d'Espagne. 

Trois  jours  je  fus  avec  ledit  duc.  L'un  jour  il  se 
mit  en  conseil  avec  moy,  se  courrouçant  que  je  ne 
trouvois  pas  bonne  la  response  qu'il  faisoit  touchant 
lesdites  navires  :  et  disoit  que  par  le  traiçté  de  Verceil, 
il  avoit  bien  promis  de    servir  avec  deux   navires  , 
mais  qu'il  n'avoit  point  promis  de  laisser  monter  au- 
cuns François  dessus.  A  quoy  je  respondis  que  cette 
excuse  me  sembloit  bien  maigre  :  et  si  d'adventure  il 
me  prestoit  une  bonne  mule  pour  passer  les  monts, 
que  feroit-il  pour  moy,  de  me  la  faire  mener  en  main, 
et  que  je  n'en  eusse  que  la  veuë,  sans  pouvoir  monter 
dessus  ?  Apres  longs  débats ,  il  me  retira  en  une  galerie 
à  part,  là  je  luy   monstray  la  peine  que  d'autres  et 
moy  avions  prise,  pour  ce  traicté  de  Verceil,  et  le 
péril  en  quoy  il  nous  mettoit  d'aller  ainsi  au  con- 
traire, et  faire  ainsi  perdre  au  Roy  ses  chasteaux  : 
qui  estoit  la  totale  perdition  du  royaume  de  Naples, 
et  qui  seroit  haine  perpétuelle  entre  le  Roy  et  luy  : 
et  luy  offris  la  principauté  de  Tarente,  avec  la  duché 
de  Bari:  car  ja  il  la  tenoit.  Je  luy  disois  le  péril  en 
quoy  il  se  mettoit,  et  toute  l'Italie,  de  vouloir  con- 
sentir que  les  Vénitiens  eussent  ces  places  en  la  Poiïille. 
Il  confessoit  que  je  disois  de  tout  vérité,  et  par  espe- 
cial  des  Vénitiens:   mais   pour  toute  conclusion,  il 
me  dit  qu'il  ne  pouvoit  trouver  avec  le  Roy  aucune 
seuretéj  ne  fiance,. 

Apres  ces  devises  je  pris  congé  dudit  duc  de  Milan  : 
lequel  me  conduisit  une  lieue  :  et   au    partir  advisa 
une  plus  belle  mensonge  (si  on  doit  ainsi  parler  des 
princes)  que  devant,  luy  semblant  bien  que  je  m'en 
allois  fort  mélancolique.  Ce  fut  qu'il  me  dit  soudai- 
nement (comme  un  homme  qui  change  de  propos) 
qu'il  me  vouloit  monstrer  un  tour  d'amy,  afin  que  le 
Roy  eut  occasion  de  me  faire  bonne  chère,  et  que  le 
lendemain  il  feroit  partir  messire  Galeas  (qui  estoitle 
tout,  quand  il  me  nommoit  cestuy-là)  pour  aller  faire 
partir  lesdites  navires,  et  les  joindre  avec  nostre  ai- 
mée, et  qu'il  vouloit  faire  ce  service  au  Roy,  que  de  luy 
sauver  son  chasteau  de  Naples,  qu'en  ce  faisant  il  luy 
sauveroit  le  royaume    de  Naples  (il  disoit   vray  s'il 
l'eust  fait)  et  que  quand  elles  sei oient  parties  il  m'es- 
criroit  de  sa  main,  afin  que  par  moy  le  Roy  en  sceufc 
des  nouvelles  le  premier,  et  qu'il  vit  que  je  luy  au- 
rois  fait  ce  service,  et  que  le  courrier  me  joindroit 
avant  que  je  fusse  à  Lion  :  et  en  cette  bonne  espérance 
je  partis,  et  me  misa  passer  les  monts,  et  n'oiiis  venir 
poste  derrière  moy,  que  je  ne  cuidasse  que  ce  fut  ce- 
luy,  qui   me  devoit  apporter  les   lettres  dessusdites 
(combien  que  j'en  faisois  quelque  doute,  cognoissant 
l'homme)  et  vins  jnsques  à  Chambery  :  où  je  trouvay 
monseigneur  de  Savoye,  qui  me  fit  bonne  chère,  et 
me  retint  un  jour,  et  puis  je  vins  à  Lion  (sans  que 
mon  courrier  vint)  du  tout  faire  mon  rapport  au  Roy, 
qui  lors  estoit  entendant  à  faire  bonne  chère  et  à 
jouster,  et  de  nulle  autre  chose  ne  luy  chaloit. 

Ceux  qui  avoient  esté  courroucez  de  la  paix  de 
Verceil,  furent  fort  joyeux  de  la  tromperie,  que  nous 
avoit  faite  le  duc  de  Milan,  et  en  accreut  leur  autho- 

rite:  et  me  lavèrent  bien  la  teste,  comme  on  a  ac~ 
coustumé  de  faire  aux  Cours  des  princes,  en  semblable 
cas.  J'estois  bien  iréetmarry.  Je  contay  au  Roy,  et 
monstray  par  escrit,  l'offre  que  les  Vénitiens  luy  fai- 
s oient,  qu'avez  entendu  devant  :  dont  il  ne  fit  aucune 
estime,  moins  encore  le  cardinal  de  Sainct-Malo , 
qui  estoit  celuy  qui  conduisoit  tout.  Toutesfois  j'en 
pnrlay  une  autre  fois,  et  me  sembloit  qu'il  eut  mieux 
valu  accepter  cet  offre  que  de  perdre  tout,  et  aussi 
je  ne  voyois  point  gens  pour  conduire  une  telle  entre- 
prise, et  n'appelloient  aucun,  qui  leur  put  aider,  ou 
le  moins  souvent  qu'ils  pouvoient.  Le  Roy  l'eut  bien 
voulu  :  mais  il  estoit  craintif  de  desplaire  à  ceux  à  qui 
il  donnoit  le  crédit,  et  par  especial  à  ceux  qui  ma- 
îiioient  ses  finances,  comme  ledit  cardinal,  ses  frères, 
et  parens.  Qui  est  bel  exemple  pour  les  princes  : 
car  il  faut  qu'ils  prennent  la  peine  de  conduire  eux- 
mesmes  leurs  affaires  pour  le  moins,  et  quelquesfois 
en  appeller  d'autres,  selon  les  matières,  et  les  tenir 
presque  égaux  :  car  s'il  y  en  a  un  si  grand  que  les 
au  1res  le  craignent  (comme  fit  le  roy  Charles  VIII  et 
a  fait  jusques  icy,  qui  tousjours  en  a  eu  un)  cestuy- 
îà  est  le  Roy  et  seigneur,  quant  à  l'efFect  :  et  se  trouve 
]<j  maistre  mal  servy  :  comme  il  a  esté  de  ses  gouver- 
neurs :  qui  ont  très-bien  fait  leurs  besognes,  et  mal 
les  siennes,  et  en  a  esté  moins  estimé. 

CHAPITRE  XX. 

Comment  le  Roy  estant  retourné  en  France,  mit  en 
oubly  ceux  qui  estoient  demeurez  à  Naples  :  et 
comment  monseigneur  le  Dauphin  mourut,  dont 
le  Roy  et  la  Reyne  menèrent  grand  deuil. 

Mon  retour  à  Lion  fut  Tan  i4<)5,  le  douzième  jour 
de  décembre  ,  auquel  lieu  estoit  arrive'  le  Roy  avec 
son  armée,  et  avoit  esté  dehors,  audit  voyagé,  un 
an  et  environ  deux  mois,  et  tenoient  encore  les  chas- 
teaux  de  Naples,  comme  j'ay  dit  peu  plus  avant,  et 
estoient  encores  audit  royaume  de  Naples  monseigneur 
de  Montpensier,  lieutenant  du  Roy,  et  à  Salerne, 
avec  le  prince  du  lieu,  et  monseigneur  d'Aubigny,  en 
Calabre  (  où  presque  tousjours  avoit  esté  malade  :  mais 
bien  et  grandement  y  avoit  servy  )  et  messire  Gracien 
des  Guerres  estoit  en  l'Abruzze,  dom  Julian  au  Mont- 
Sainct-Ange,  George  deSuilly  à  Tarente  :  mais  le  tout 
tant  pauvre,  et  tant  abandonné,  que  nul  ne  lesauroit 
penser,  sans  avoir,  à  grande  peine,  une  nouvelle  ou 
lettre,  et  celles  qu'ils  avoient  n'estoient  que  mensonges 
et  promesses  sans  effect.  Car  (comme  dit  est)  de  soy 
le  ttoy  ne  faisoit  rien  :  et  qui  les  eut  fournis  de  sommes 
d'argent  à  heure,  dont  on  a  despendu  six  fois  le 
double,  jamais  n'eussent  perdu  le  royaume.  Finale- 
ment leur  vinrent  quarante  mi;  e  ducats  seulement: 
qui  leur  furent  envoyez,  quand  tout  fut  perdu,  pour 
partie  de  leur  solde  d'un  an  :  et  y  a  plus,  que  s'ils 
fussent  arrivez  un  mois  plustost,  les  maux  et  hon- 

tes,  qui  leur  avinrent  (comme  entendez)  ne  leur 
fussent  pas  avenue,  ne  les  divisions,  et  tout  par 
faute  que  le  maistre  n'expedioit  rien  de  luy,  ny  n'es- 
coutoit  les  gens,  qui  en  venoient  :  et  ses  serviteurs, 
qui  s'en  mesloient,  estoient  peu  expérimentez  et  pa- 
resseux, et  croy  que  quelqu'un  avoit  intelligence  avec 
le  Pape,  et  sembloit  que  Dieu  laissast  de  tous  poincts 
à  faire  la  grâce  au  Roy,  qu'il  luy  avoit  faite  à  l'aller. 
Apres  que  le  Roy  eut  séjourné  à  Lion  deux  mois, 
ou  environ,  luy  vinrent  nouvelles  comme  monsieur 
le  Dauphin,  son  seul  fils('),  estoit  en  péril  de  mort,  et 
trois  jours  apre's  luy  vinrent  nouvelles  qu'il  estoit 
trespasse'.  Ledit  seigneur  en  eut  dueil,  comme  la  rai- 
son le  veut:  mais  peu  luy  dura  le  dueil,  et  la  reyne 
de  France,  duchesse  de  Bretagne,  appellée  Anne , 
mena  le  plus  grand  dueil,  qu'il  est  possible  que 
femme  peut  faire,  et  longuement  luy  dura  ce  dueil  : 
et  croy  qu'outre  le  dueil  naturel  que  les  mères  ont 
accoustumé  d'avoir  de  la  perte  de  leurs  enfans ,  le 
cœur  luy  jugeoit  quelque  grand  dommage  à  venir  : 
mais  au  Roy  son  mary  dura  peu  ce  dueil  (  comme  dit 
est  )  et  la  voulut  reconforter  de  faire  dancer  devant 
elle,  et  y  vinrent  aucuns  jeunes  seigneurs  et  gentils- 
hommes, que  le  Roy  y  fit  venir  en  pourpoinct  pour 
dancer,  et  entre  les  autres  y  estoit  le  duc  d'Orléans, 
qui  pouvoit  bien  avoir  trente-quatre  ans.  Il  luy  sem- 
bloit bien  qu'il  avoit  joye  de  ladite  mort  (  à  cause 
qu'il  estoit  le  plus  prochain  de  la  Couronne  apre's  le 
Roy  )  et  furent  long-temps  après ,  sans  parler  en- 
semble, pour  cette  cause.  Ledit  Dauphin  avoit  envi- 
ron trois  ans  :  bel  enfant  et  audacieux  en  parole,  et 

(s)  Son  seul  fils:  Charles  Orland,. 

ne  craignoit  point  les  choses,  que  les  autres  enfans 
ont  accoustumé  de  craindre,  et  vous  dis  que  pour  ces 
raisons,  le  père  en  passa  aisément  son  dueil,  ayant 
desja  doute  que  tost  cet  enfant  ne  fust  grand,  et  que 
continuant  ses  conditions ,  il  ne  luy  diminuast  l'autho- 
rite  et  puissance  :  car  ledit  Pioy  ne  fut  jamais  que  petit 
homme  de  corps,  et  peu  entendu:  mais  estoit  si  bon, 
qu'il  n'est  point  possible  de  voir  meilleure  créature. 

Or  entendez  quelles  sont  les  misères  des  grands 
roys  et  princes  qui  ont  peur  de  leurs  propres  enfans. 
Le  roy  Louys  XI  son  père  en  avoit  eu  peur,  qui  fut 
si  sage  et  vertueux:  mais  bien  sagement  y  pourveut, 
et  après  en  l'âge  de  quatorze  ans  il  le  laissa  roy.  Ledit 
roy  Louys  avoit  fait  peur  à  son  père  le  roy  Charles  VII  ; 
car  il  se  trouva  en  armes  ,  et  en  assemblée  contre  luy, 
avec  aucuns  seigneurs  et  chevaliers  de  ce  royaume, 
en  matière  de  broiiillis  de  cour,  et  de  gouvernement 
(  et  le  m'a  maintesfois  conté  ledit  roy  Louys  XI  ) 
ayant  environ  l'âge  de  treize  ans:  mais  cela  ne  dura 
point.  Mais  depuis  qu'il  fut  homme,  il  eut  grande 
division  avec  ledit  Charles  VII  son  père ,  et  se  retira 
au  Dauphiné,  et  de  là  en  Flandres,  laissant  ledit  pays 
du  Dauphiné  audit  Roy  son  père,  et  est  parlé  de  ce 
propos  au  commencement  de  ces  Mémoires,  touchant 
le  règne  dudit  roy  Louys  XL 

Nulle  créature  n'est  exempte  de  passion,  et  tous 
mangent  leur  pain  en  peine  et  en  douleur  ;  comme 
Nostre-Seigneur  le  promit  dés  qu'il  fit  l'homme,  et 
loyaument  l'a  tenu  à  toutes  gens.  Mais  les  peines  et 
labeurs  sont  différentes,  celles  du  corps  sont  les  moin- 
dres ,  et  celles  de  l'entendement  les  plus  grandes. 
Celles  des  sa^es  sont  d'une  façon,  et  celles  des  fols 

d'une  autre  ;  mais  trop  plus  de  douleur  et  de  pas~ 
sion  porte  le  fol  que  le  sage  (  combien  qu'à  plusieurs 
semble  le  contraire  )  et  si  y  a  moins  de  recon- 
fort. Les  pauvres  gens  (  qui  travaillent  et  labourent 
pour  nourrir  eux  et  leurs  enfans,  et  payent  la  taille 
et  les  subsides  à  leurs  seigneurs  )  devroient  vivre 
en  grand  desconfort,  si  les  grands  princes  et  sei- 
gneurs n'avoient  que  tous  plaisirs  en  ce  monde,  et 
eux  travail  et  misère  :  mais  la  chose  va  bien  autre- 
ment: car  (si  je  me  voulois  mettre  à  escrire  les  pas- 
sions, que  j'ay  veu  porter  aux  grands,  tant  hommes 
que  femmes,  depuis  trente  ans  seulement)  j'en  ferois 
un  gros  livre  (je  n'entends  point  de  ceux  qui  sont  des 
conditions  de  ceux  qui  sont  nommez  au  livre  de 
Bocace  (0:  mais  j'entends  de  ceux  et  celles,  qu'on 
voit  en  toute  richesse ,  santé  et  prospérité)  et  ceux 
qui  ne  les  praliquoient  point  de  si  prés  comme  moy, 
les  reputoient  estre  bien-heureux ,  et  si  ay  veu  main- 
tesfois  leurs  desplaisirs  et  douleurs  estre  fondez  en  si 
peu  de  raison,  qu'à  grande  peine  l'eussent  voulu  croire 
les  gens  qui  ne  les  hantoient  point,  et  la  pluspart  es- 
taient fondez  en  soupçons  et  rapports:  qui  est  une 
maladie  cachée  (qui  règne  aux  maisons  des  grands 
princes)  dont  maint  mal  advient,  tant  à  leurs  per- 
sonnes, qu'à  leurs  serviteurs  et  sujets,  et  s'en  abrège 
tant  leur  vie,  qu'à  grand  peine  s'est  veu  aucun  roy 
en  France,  depuis  Charlemagne,  avoir  passé  soixante 
ans. 

Pour  cette  suspicion,  quand  Louys  XI  vint  et  ap- 
procha du  terme,  estant  malade,  se  jugeoit  desja  mort. 
Son  père  Charles  VII  qui  tant  avoit  fait  de  belles 

''»)  Au  livre  de  Bocace  ;  dans  son  livre  des  Nobles  malheureux» 

clioses  en  France,  estant  malade,  se  mit  en  fantaisie 
qu'on  le  vouloit  empoisonner,  parquoy  il  ne  vouloit  ja- 
mais manger.  Autres  suspicions  eut  le  roy  Charles  \  l 
qui  devint  fol  :  et  le  tout  par  rapport.  Ce  qui  doir 
estre  réputé  à  grande  faute  aux  princes,  quand  ils  ne 
les  avèrent  ou  font  avérer,  si  ce  sont  choses  qui  leiu 
touchent,  et  encores  que  ne  fussent  de  trop  grande 
importance  (car  par  ce  moyen  ils  n'en  auroient  poini 
si  souvent)  et  faudroit  en  demander  aux  personnes 
l'un  devant  l'autre  :  j'entens  de  l'accusateur  et  de 
l'accusé,  et  par  ce  moyen  ne  se  feroit  aucun  rap- 
port, s'il  n'estoit  véritable.  Mais  il  y  en  a  de  si  bestes, 
qu'ils  promettent  et  jurent  n'en  dire  rien,  et  par  ce 
moyen  ils  emportent  aucunesfois  ces  angoisses  dont 
je  parle,  et  si  hayent  le  plus  souvent  les  meilleurs, 
et  les  plus  loyaux  serviteurs  qu'ils  ayent,  et  leur 
font  des  dommages,  à  l'appétit  et  rapport  de  plu- 
sieurs meschans,  et  par  ce  moyen  font  de  grand*» 
torts,  et  de  grands  griefs  à  leurs  sujets. 


CK[APITRE  XXI. 

Comment  les  nouvelles  de  la  perte  du  chasteau  de 
Naples  vinrent  au  Roy:  de  la  vendition  des  places 
des  Florentins  a  diverses  gens  :  du  traité  'd'Atelle 
en  la  P ouille ,  au  grand  dommage  des  François  ,  ci 
de  la  mort  du  roy  Ferrand  de  Naples. 

Le  trespas  de  monseigneur  le  Dauphin,  seul  fils  du 
roy  Charles  VIII ,  fut  environ  le  commencement  de 

l'an  1496:  qui  luy  fut  la  plus  grande  perte,  que  ja- 
mais luy  fut  advenue,  ne  qui  luy  pût  acivenir  ;  car  ja- 
mais n'a  plus  eu  enfant ,  qui  ait  vescu.  Ce  mal  ne  vint 
point  seul:  car  en  ce  propre  temps,  luy  vinrent  nou- 
velles que  le  chasteau  de  Naples  estoit  rendu  par  ceux 
que  monseigneur  de  Montpensier  y  avoit  laissez,  par 
faveur,  et  aussi  pour  avoir  les  ostages,  que  ledit  sei- 
gneur de  Montpensier  avoit  baillez  (qui  estoit  mon- 
sieur d'Alegre,  un  des  enfans  de  la  Marche-d'Ardaine, 
et  un  appelle'  de  la  Chapelle  (0 ,  de  Loudonnois ,  et  un 
appelle  Jehan  Roqueberrin,  Catelan)  et  revinrent  par 
mer  ceux  qui  estoient  audit  chasteau.  Une  autre 
honte  et  dommage  luy  avint ,  c'est  qu'un  appelle  En- 
tragucs  (qui  tenoit  la  citadelle  de  Pise,  qui  estoit  le 
fort,  et  qui  tenoit  cette  cité  en  subjection)  bailla  la- 
dite citadelle  auxPisans:  qui  estoit  aile'  contre  le  ser- 
ment du  Roy,  qui  deux  fois  jura  aux  Florentins  de 
leur  rendre  ladite  citadelle,  et  autres  places,  comme 
Serzanne,  et  Serzannelle,  Pietre-Sancte,  Librefacto,  et 
Mortron,  que  les  Florentins  avoient  preste  audit  sei- 
gneur, à  son  grand  besoin  et  nécessite',  à  son  arrivée 
en  Italie,  et  luy  avoient  donné  six-vingt  mille  ducats: 
dont  il  n'en  restoit  que  trente  mille  à  payer,  quand 
nous  repassasmes  :  comme  en  quelque  autre  endroit 
en  à  esté  parlé.  Bref  toutes  ces  places  furent  vendues. 
Les  Genevois  achepterent  Serzanne  et  Serzannelle,  et 
les  leur  vendit  un  bastard  de  Sainct-Paul  :  Pietre- 
Sancte  vendit  encores  ledit  Entragues  aux  Luquois, 
et  Librefacto  aux  Vénitiens,  le  tout  à  la  grande  honte 
du  Roy,  et  de  ses  sujets,  et  au  dommage  et  consom- 
mation de  la  perte  du  royaume  de  Naples.  Le  premier 

(*)  Il  est  nommé  ci-devant  la  Chapelle  d'Anjou. 

serment  (comme  dit  est  ailleurs)  que  le  Roy  fit  de  la 
restitution   desdites  places,   fut   à   Florence,   sur   le 
grand  autel,  en  la  grande  église  de  Sainct- Jehan.  Le 
second  fut  en  Ast,  quand  il  fut  retourné,  et  preste- 
rent  les  Florentins  trente  mille  ducats  comptant  audit 
seigneur  (qui  en  avoit  bien  grand  besoin)  par  condition 
que  si  Pise  se  rendoit,  le  Roy  ne  payeroit  rien  de  la- 
dite somme,  et  seroient  rendus  les  gages  et  bagues  qu'on 
leur  bailloit,  et  si  dévoient  prester  audit  seigneur  en- 
cores  soixante  mille  ducats,  et  les  faire  payer  comp- 
tant au  royaume  de  Naples,  à  ceux  qui  encoies  es- 
toient  là  pour  le  Roy,  et  tenir  audit  royaume  trois 
cens  hommes-d'armes  continuellement,  à  leurs  des- 
pens,  au  service  dudit  seigneur,  jusques  à  la  fin  de 
l'entreprise,  et  pour  cette  mauvaislié  dite,  rien  ne  se 
fit  de  ces  clioses,  et  fallut  rendre  lesdits  trente  mille 
ducats,  que  ces  Florentins  avoient  prestez,  et  avint 
tout   ce    dommage   par   faute    d'obéissance  y    et   par 
rapports  en  l'oreille  :  car  aucuns  des   plus   prés   de 
luy  donnèrent  cœur  audit  Entragues  d'ainsi  le  faire. 
En  ce  mesme  temps,  deux  mois  plus  ou  moins,  au 
commencement  de  cette  année  1496,  voyans  monsei- 
gneur de  Montpensier  et  le  seigneur  Virgile  Ursin? 
messire  Camille  Vitelly,  et  autres  capitaines  ftançois, 
que  tout  estoit  ainsi  perdu ,  se  mirent  aux  champs,  et 
prirent  quelques  petites  places,  et  là  leur  vint  au- 
devant  le  roy  Ferrand  ,  fils  du   roy  Alphonse  (qui 
s'estoit  voué  de  religion,  comme  avez  veu  devant)  et 
avec  ledit   Ferrand  estoit  le  marquis   de  Mantoiie, 
frère  de  la  femme  dudit  Montpensier,  et  capitaine  gê- 
nerai des  Vénitiens,  qui  trouvèrent  logé  ledit  Mont- 
pensier en  une  ville,  appeliée  Atelle,  lieu  trés-avan- 
i3.  i3 

tageux  (0  pour  eux,  pour  avoir  vivres,  en  un  haut,  et 
fortifièrent  leurs  logis,  comme  ceux  qui  craignoient  la 
bataille  :  car  ledit  roy  Ferrand,  et  ses  gens,  avoient 
tousjours  esté  battus  en  tous  lieux,  et  ledit  marquis, 
en  venant  à  Fornoiie  ,  où  nous  avions  combattu: 
et  l'avoient  les  Vénitiens  preste  au  roy  Ferrand  : 
auquel  ils  presterent  aussi  quelque  somme  d'argent, 
qui  valoit  peu,  pour  les  gages  qu'ils  en  prirent: 
car  ils  en  eurent  six  places  en  la  Poiïille,  de  grande 
importance  (  comme  Brandis  ,  Trani  ,  Galipoli  , 
Carna,  Otrante  et  Monopoli,  qu'ils  avoient  prises 
sur  nous  )  et  comptèrent  le  service  de  leurs  gens- 
d'armes,  qu'ils  avoient  audit  royaume;  et  tant  qu'ils 
tiennent  lesdites  places  pour  deux  cens  mille  ducats, 
et  puis  veulent  compter  la  despense  de  les  garder,  et 
croy  que  leur  intention  n'est  point  de  les  rendre  :  car 
ils  ne  l'ont  point  de  coustume,  quand  elles  leur  sont 
bienséantes,  comme  sont  celles  cy,  qui  sont  du  costé 
de  leur  goufre  de  Venise  ;  et  par  ce  moyen  sont  vrays 
seigneurs  du  goufre,  (qui  est  une  chose  qu'ils  désirent 
bien)  et  me  semble  que  dudit  Otrante  (qui  est  le  bout 
du  goufre)  y  a  neuf  cens  milles  jusques  à  Venise.  Le 
Pape  y  a  eu  autres  places  entre  deux  :  mais  il  faut 
que  tout  paye  gabelle  à  Venise,  si  on  veut  naviguer 
par  ledit  goufre.  Or  est-ce  grand  chose  à  eux  d'a- 
voir acquis  ces  places  ,  et  plus  que  beaucoup  de 
gens  n'entendent  :  car  ils  en  tirent  grands  bleds  et 
huiles,  qui  leur  sont  deux  choses  bien  séantes,  et  né- 
cessaires. 

Audit  lieu  dont  je  parle,  survint  question  entre  les 

(0  Très-avantageux  :  il  y  a  désavantageux  dans  quelques  anciennes 
éditions. 


DE  PHILIPPE   DE   COMINES.     [l4<)6]  I()5 

nostres  :  tant  pour  les  vivres  (qui  se  commencèrent 
à  diminuer)  que  pour  faute  d'argent  :  car  il  estoitdeu 
aux  gens-d'armes  un  an  et  demy,  et  plus  :  et  avoient 
enduré  grandes  pauvretez.  Aux  Allemans  estoit  aussi 
deu  largement  :  mais  non  point  tant  :  car  tout  l'ar- 
gent que  monseigneur  de  Montpensier  pouvoit  finer 
audit  royaume,  estoit  pour  eux  :  toutesfois  il  leur  es- 
toitdeu un  an,  et  plus.  Mais  ils  avoient  pille'  plusieurs 
petites  villes,  dont  ils  s'estoient  enrichis.  Si  les  qua- 
rante mille  ducats,  qu'on  leur  avoit  tant  de  fois  pro- 
mis envoyer  y  eussent  esté,  ou  qu'on  eust  sceu  qu'ils 
eussent  esté  à  Florence,  le  débat  qui  y  advint ,  n'y  fut 
point  advenu  :  mais  tout  estoit  sans  espoir.  Toutesfois 
plusieurs  des  chefs  m'ont  dit,  que  si  nos  gens  eussent 
esté  d'accord  pour  combattre,  il  leur  sembloii  qu'ils 
eussent  gagné  la  bataille,  et  quand  ils  l'eussent  per- 
due, ils  n'eussent  point  perdu  la  moitié  des  gens  qu'ils 
perdirent,  en  faisant  un  si  vilain  accord  qu'ils  firent. 
Monsieur  de  Montpensier  et  le  seigneur  Virgile  Ursin , 
qui  estoient  les  deux  chefs,  vouloient  la  bataille,  et 
ceux-là  sont  morts  en  prison,  et  ne  leur  fut  point 
observé  ledit  appointement.  Ces  deux  que  je  dis,  char- 
gèrent monseigneur  de  Percy,  un  jeune  chevalier 
d'Auvergne,  d'avoir  esté  cause  que  l'on  ne  combattit 
pas,  et  qu'il  estoit  un  très-mauvais  chevalier,  et  peu 
obéissant  à  son  chef. 

Il  y  avoit  deux  sortes  d'Allemans  en  cet  ost.  Il  y 
pouvoit  avoir  quinze  cens  Suisses,  qui  y  avoient  esté 
dés  que  le  Roy  y  alla.  Ceux-là  le  servirent  loyaument 
jusques  à  la  mort,  et  tant  que  plus  on  ne  sçauroit 
dire.  Il  y  en  avoit  d'autres  que  nous  appelions  com- 
munément lansquenets,  qui  vaut  autant  à  diie  comme 

i3. 

compagnons  du  pays,  et  ceux-là  haïssent  naturelle- 
ment les  Suisses,  et  les  Suisses  eux.  Ils  sont  de  tous 
pays  ,  comme  de  dessus  le  Rhin  ,  et  du  pays  de 
Souave  C1)  ;  il  y  en  avoit  aussi  du  pays  de  Vaux  en 
Senonie  (2),  et  du  pays  de  Gueldres;  tout  cecy  montoit 
environ  sept  ou  huict  cens  hommes,  qu'on  y  avoit  en- 
voyez nouvellement,  avec  payement  de  deux  mois, 
qui  estoit  mangé,  et  quand  ils  arrivèrent  là,  ils  ne 
trouvèrent  autre  payement.  Ceux-cy  se  voyans  en  ce 
péril  et  nécessité,  ne  nous  portèrent  point  l'amour, 
que  font  les  Suisses.  Ils  pratiquèrent,  et  se  tournèrent 
du  costé  dudit  dom  Ferrand,  et  pour  cette  cause,  et 
pour  la  division  des  chefs,  nos  gens  firent  un  vilain  et 
infâme  appoin  tement  avec  ledit  dom  Ferrand,  qui  bien 
jura  de  le  tenir  :  car  ledit  marquis  de  Mantoiïe  voulut 
bien  en  asseurer  la  personne  de  son  beau- frère  mon- 
sieur de  Montpensier. 

Par  ledit  accord  ils  se  rendirent  tous  en  la  main  de 
leurs  ennemis,  et  leur  baillèrent  toute  l'artillerie  du 
Roy,  et  leur  promirent  faire  rendre  toute  les  places 
que  le  Roy  avoit  audit  royaume,  tant  en  Calabre,  où 
estoit  monseigneur  d'Aubigny,  qu'en  l'Abruzze ,  où 
estoit  messire  Gracien  des  Guerres,  avec  Gajette  et 
Tarente,  et  par  ce  moyen  ledit  roy  Ferrand  les  devoit 
envoyer  en  Provence  par  mer,  leurs  bagues  sauves  : 
lesquelles  ne  valoient  gueres.  Ledit  roy  Ferrand  les 
fit  tous  mener  à  Naples,  et  estoient  cinq  ou  six  mille 
personnes,  ou  plus.  Si  deshonneste  appointement  n'a 

(0  Souave  :  Souabe.  —  (2)  Senonie  :  c'est  le  pays  que  les  géographf  S 
latins  nomment  Valesla  Seduslorum ,  dont  Sedunum,  en  françois 
Sion ,  est  la  méirupoli  Laine.  Il  est  vrai  que  Comines  a  parlé  (tome  12? 
p.  194)  d'un  pays  de  Vaux  en  Savoie,  qui  pourroit  être  celui-ci. 

esté  fait  de  nostre  temps,  et  n'en  ay  leu  de  semblable, 
fors  celuy  qui  fut  fait  par  deux  consuls  romains 
(comme  dit  Titus  (0  Livius)  avec  les  Samnitiens,  qu'on 
veut  dire  estre  ceux  de  Benevent,  en  un  lieu  appelle 
lors  les  Furques  Caudines ,  qui  est  certain  païs  de 
montagnes  :  lequel  appointement  les  Romains  ne  vou- 
lurent tenir,  et  renvoyèrent  prisonniers,  les  deux  con- 
suls aux  ennemis. 

Quand  nos  gens  eussent  combatu ,  et  perdu  la 
bataille ,  ils  n'eussent  point  perdu  tant  de  morts  : 
car  les  deux  parts  des  nostres  y  moururent  par  fa- 
mine ou  peste,  dedans  les  navires,  en  l'isle  de  Prusse: 
où  ils  furent  envoyez  depuis  par  ledit  roy  Ferrand, 
et  mesmes  y  mourut  monsieur  de  Montpensier  (aucuns 
disent  de  poison,  et  autres  de  fièvres,  ce  que  je  croy 
mieux)  et  ne  croy  point  que  de  tout  ce  nombre, 
revint  jamais  quinze  cens  personnes  :  car  des  Suisses 
qui  estoient  bien  treize  cens,  n'en  revint  point  plus 
de  trois  cens  cinquante,  tous  malades  :  lesquels  doi- 
vent estre  louez  de  leur  loyauté  :  car  jamais  ne  vou- 
lurent prendre  le  party  du  roy  Ferrand,  et  eussent 
avant  enduré  la  mort,  comme  plusieurs  firent  au- 
dit lieu  de  Prusse,  tant  de  chaleur  et  de  maladie, 
comme  de  faim:  car  on  les  tint  en  ces  navires  par 
long-temps  en  si  grande  extrémité  de  vivres,  qu'il 
n'est  possible  de  croire.  Je  vis  revenir  ceux  qui  en 
revinrent,  et  par  especial  les  Suisses,  qui  rappor- 
tèrent toutes  leurs  enseignes,  et  monstroient  bien 
à  leurs  visages,  qu'ils  avoient  beaucoup  souffert,  et 
tous  estoient  malades,  et  quand  ils  partirent  des  na- 
vires, pour  un  peu  prendre  l'air  ,  on  leur  liaussoit  le 

vO  Au  neuvième  livre  de  la  première  décade. 

pieds.  Ledit  seigneur  Virgile  s'en  pouvoit  bien  aller 
en  ses  ferres,  par  ledit  appointeraient,  et  son  fils,  et 
tous  les  Italiens  qui  servoient  le  Roy  :  toutesfois  ils 
le  retinrent,  et  sondit  fils  légitime  aussi  :  car  il  n'en 
avoit  qu'un.  Bien  avoit  un  bastard,  homme  de  bien  , 
appelle  le  seigneur  Carlo.  Plusieurs  Italiens  de  leur 
compagnie  le  destrousserent  en  s'en  al'ant.  Si  cette 
maie-aventure  ne  fut  tombe'e  que  sur  ceux  qui  avoient 
fait  ledit  appointeraient,  on  ne  les  devroit  point 
plaindre. 

Tost  après  que  ledit  roy  Ferrand  eut  receu  cet  hon- 
neur, dont  j'ay  parlé  dessus,  et  que  de  nouveau  avoit 
esté  marié  avec  la  fille  de  son  gi  and-pere  le  roy  Fer- 
rand, qu'il  avoit  eue  de  la  sœur  du  roy  de  Castille, 
de  présent  régnant,  et  si  estoit  sœur  du  roy  Alphonse 
son  propre  père,  estant  jeune  fille  de  treize  ou  qua- 
torze ans  :  i\  prit  une  fièvre  continué,  dont  en  peu 
de  jours  mourut ,  et  vint  la  possession  du  royaume 
au  roy  Federic  (qui  de  présent  le  tient)  oncle  dudit 
Ferrand.  Ce  me  semble  horreur  de  parler  d'un  tel 
mariage,  dont  en  ont  fait  ja  plusieurs  en  cette  mai- 
son, de  fresche  mémoire,  comme  depuis  trente  ans 
en  ça.  Ladite  mort  fut  tost  après  ledit  appointeraient, 
qui  fut  fait  en  la  ville  d'Atelle  (0,  l'an  1496.  Ledit 
roy  dorai  Ferrand  quand  il  vivoit,  et  ledit  dom  Fe- 
deric,  depuis  qu'il  fut  Roy ,  s'excusoient  sur  ce  que 
monsieur  de  Montpensier  ne  faisoit  point  rendre  les- 
dites  places  qu'il  avoit  promises,  en  faisant  ledit 
traité  :  car  Gajette ,  et  autres,  n'estoient  point 
en   sa   main.    Et    combien    qu'il  fut   lieutenant    du 

(0  Atelle  :  Atella,  petite  ville  à  deux  lieues  au  sud  de  Melphi,  dans 
la  Bdsilicate. 

Roy,  si  nestoient  point  tenus  ceux  qui  tenoient  les 
places  pour  le  Roy,  de  les  rendre  par  son  commande- 
ment, combien  que  le  Roy  n'y  eut  gueres  perdu  : 
car  elles  cousterent  beaucoup  depuis  à  garder  et  avi- 
tailler,  et  si  se  perdirent  :  et  ne  pense  mentir,  (car 
j'estois  présent  à  voir  depescher  trois  ou  quatre  fois 
ceux  qui  allèrent  pour  avitailler  et  secourir  les  clias- 
teaux  de  Naples,  en  un  coup,  et  après  jusques  à  trois, 
pour  avitailler  Gajette  )  que  ces  quatre  voyages  cous- 
terent plus  de  trois  cens  mille  francs,  et  si  furent  voya- 
ges perdus. 

CHAPITRE  XXII. 

Comment  quelques  pratiques  menées  en  faveur  du 
Rojj  par  aucuns  seigneurs  d'Italie  j  tant  pour 
Naples  ,  que  pour  dechasser  le  duc  de  Milan ,  fu- 
rent rompues  j  par  faute  d'y  envoyer  y  et  comment 
une  autre  entreprise  contre  Gènes,  ne  put  aussi 
venir  à  bon  effect. 

Depuis  le  retour  du  Roy,  dudit  voyage  de  Naples, 
comme  dit  est,  il  se  tint  à  Lion  grand  temps,  à  faire 
tournois  et  joustes,  désirant  tousjours  ne  perdre  point 
ses  places  dont  j'ay  parlé ,  et  ne  luy  chaloit  qu'il  luy 
coustat  :  mais  nulle  peine  ne  vouloit  prendre  pour 
entendre  à  son  affaire.  Pratiques  luy  venoient  assez 
d'Italie,  et  de  grandes,  et  seurespour  le  royaume  de 
France,  qui  est  fort  de  gens  ,  et  a  largement  bleds 
en  Provence  et  Languedoc  ,  et  autres  pays  pour  y 
envoyer,  et  argent  :  mais  à  un  autre  prince,  que  le 

roy  de  France,  seroit  tousjours  se  mettre  à  l'hospital, 
de  vouloir  entendre  au  service  des  Italiens,  et  à  leurs 
entreprises  et  secours  :  car  tousjours  y  mettra  ce  qu'il 
aura,  et  n'achèvera  point  :  car  ceux-là  ne  servent 
point  sans  argent,  et  aussi  ils  ne  pourroient,  si  ce 
n'estoit  un  duc  de  Milan,  ou  une  des  plus  grandes 
seigneuries  :  mais  un  pauvre  capitaine,  encores  qu'il 
ait  bonne  affection  de  servir  un  prince  de  la  maison 
de  France,  qui  pretendroit  raison  au  royaume  de 
Naples,  ou  un  autre  qui  prétendit  droict  à  la  du- 
ché de  Milan,  quelque  loyauté  qu'il  tint,  et  encores 
qu'il  soit  vostre  partisan,  si  ne  vous  seau i oit-il  servir 
gueres  longuement,  après  le  payement  failly  :  car 
ses  gens  le  laisseroient  :  et  le  pauvre  capitaine  auroit 
perdu  son  vaillant  :  car  la  pluspart  n'ont  rien  que  le 
crédit  que  leur  donnent  leurs  gens-d'armes  :  lesquels 
sont  payez  de  leur  capitaine,  et  lny  se  fait  payer  de 
eeluy  qu'il  sert,  et  plus  grand  seureté  ne  sçauroit-on 
demander  en  Italie  que  la  partialité. 

Mais  pour  sçavoir  quelles  ont  esté  ces  pratiques 
que  j'ay  dites,  si  grandes  furent,  qu'elles  commen- 
cèrent avant  que  Gajette  fust  perdue,  et  durèrent  en- 
cores depuis,  deux  ans  après  le  retour  du  Roy,  quand 
le  duc  de  Milan  ne  tenoit  choses  qu'il  eut  promises. 
Ce  qu'il  ne  faisoit  point  du  tout  par  tromperie,  ne 
malveillance  :  mais  en  partie  de  crainte  :  car  il  crai- 
gnoit,  que  si  le  Roy  estoit  si  grand,  qu'il  ne  le  deffit. 
Après  il  estimoit  aussi  le  Roy  estre  de  peu  de  tenue 
et  seureté.  Il  fut  entrepris  finalement  que  le  duc  d'Or- 
léans iroit  en  Ast,  avec  un  nombre  de  gens,  bon  et 
grand,  et  le  vis  prest  à  partir,  et  tout  son  train  partit. 
Nous  estions  asseurez  du  duc  de  Ferrare,  avec  cinq 

cens  hommes-d'armes.,  et  deux  mille  hommes-de-pied, 
combien  qu'il  fut  beau-pere  du  duc  de  Milan  :  car  il 
le  faisoit  pour  s'oster  du  péril,  où  il  se  voyoit  estre 
entre  les  Vénitiens  et  le  duc  :  car  pieça,  comme  a 
esté  veu  dessus,  lesdits  Vénitiens  luy  avoient  osté  le 
Polesan ,  et  ne  demandoient  que  sa  destruction.  Il  eut 
préféré  sa  seureté,  et  de  ses  enfans,  à  l'amitié  de  son 
gendre,  et  par-aventure  luy  sembloit  que  ledit  duc 
s'appointeroit  avecques  le  Roy,  quand  il  se  verroit  en 
cette  crainte.  Le  semblable  eut  fait  par  sa  main  ,  le 
marquis  de  Mantoiie,  qui  nagueres  estoit  capitaine 
des  Vénitiens,  et  encores  estoit  :  mais  en  suspicion 
d'eux,  et  luy  mal-content  d'eux,  sejournoit  avec  son 
beau-pere  le  duc  de  Ferrare,  avec  trois  cens  hommes- 
d'armes,  et  si  avoit  pour  femme,  et  a  encores,  la  sœur 
de  la  duchesse  de  Milan,  et  fille  du  duc  de  Ferrare. 
Messire  Jehan  Bentivoille  (  qui  gouverne  Boulogne,  et 
y  est  comme  seigneur  )  eut  fourny  cent  cinquante 
hommes-d'armes,  et  deux  de  ses  fils ,  qui  avoient  gens- 
d'armes,  et  de  bonnes  gens-de-pied,  et  si  est  assis  en 
lieu  où  il  pouvoit  bien  servir  contre  le  duc  de  Milan. 
Les  Florentins  qui  se  voyoient  destruicls,  si  par  quel- 
que grand  inconvénient  ne  se  ressourdoient  (0 ,  de 
peur  d'estre  dessaisis  de  Pise,  et  d'autres  places  dont 
il  a  esté  parlé,  fournissoient  huict  cens  hommes-d'ar- 
mes,  et  cinq  mille  de  pied,  et  cela  à  leurs  despens, 
et  avoient  provision  de  leurs  payemens  pour  six  mois. 
Les  Ursins,  et  aussi  le    prefect  de  Pvome,  frère  du 
cardinal  de  Sainct-Pierre  ad  vincula,  dont  plusieurs 
fois  a  esté  parlé  (  car  ils  estoient  à  la  solde  du  Roy) 
eussent  bien  amené  mille  hommes-d'armes  :  mais  en- 

C1)  2Ve  se  ressourdoùent  :  ne  se  releyoient. 

tendez  que  la  suite  de  leurs  hommes-d'armes  n'est  pas 
telle  que  celle  des  nostres,  qui  ont  archers  :  mais  la 
solde  est  assez  pareille.  Car  un  homme-d'armes  bien 
payé,  couste  cent  ducats  l'an  ,  et  il  nous  faut  le  double 
pour  les  archers.  Ces  gens  souldoyez  faloit  bien  payer: 
mais  aux  Florentins,  rien.  Quant  au  duc  de  Ferrare 
et  au  marquis  de  Mantoùe,  et  Bentivoille,  ils  par- 
loient  seulement  de  leurs  despens  :  car  ils  preten- 
doient  gains  de  terres,  aux  despens  du  duc  de  Milan: 
et  s'il  se  fut  trouvé  soudainement  assailly  de  ce  qu'eut 
mené  le  duc  d'Orléans,  et  de  tous  ceux  que  j'ay  nom- 
mez ,  ceux  qui  se  fussent  sceu  mettre  en  ordre,  pour 
le  deffendre,  comme  les  Vénitiens,  n'eussent  esté  prests 
à  moins  de  quatre-vingts  mille  escus,  devant  qu'il  eut 
esté  contraint  de  se  tourner  du  costé  du  Roy,  qui 
eut  tenu  tous  ces  Italiens  aux  champs  long-temps.  Et 
de  faict,  le  duché  de  Milan  gagné;  le  royaume  de  Naples 
se  recouvroit  de  soy-mesme. 

La  faute  d'esprouver  cette  belle  aventure,  vint,  de 
ce  que  ledit  duc  d'Orléans  mua  de  propos  :  combien 
qu'on  entendoit  qu'il  deust  partir  du  soir  au  matin , 
parce  qu'il  avoit  envoyé  devant  toutes  choses  qui  ser- 
voient  à  sa  personne,  et  ne  restoit  que  luy  à  partir, 
et  l'armée  preste  et  payée  :  car  en  Ast  avoit  huict 
cens  hommes- d'armes  françois  ,  et  bien  six  mille 
hommes-de-pied,  dont  y  en  avoit  quatre  cens  Suisses. 
Ledit  duc  d'Orléans,  a}^ant  ainsi  mué  propos,  requit 
au  Roy  par  deux  fois ,  qu'il  luy  pleust  mettre  cette 
matière  au  conseil.  Ce  qui  fut  fait  par  deux  fois,  et 
m'y  trouvay  présent  à  toutes  les  deux  fois,  et  fut  con- 
clu ,  sans  une  voix  au  contraire  (  et  si  y  avoit  tousjours 
dix  ou  douze  personnes  pour  le  moins  )  qu'il  y  devoit 

aller:  veu  qu'on  avoit  asseuré  tous  les  amis  en  Italie, 
qui  dessus  sont   nommez  ,  lesquels  ja    avoient   fait 
grosse  despense,  et  se  tenoient  prests.  Lors  dit  ledit 
duc  d'Orléans  (qui  estoit  de  quelqu'un  conseillé,  ou 
fuyoit  son  partement,  parce  qu'il  voyoit  le  Roy  assez 
mal  disposé  de  sa  santé,  dont  il  devoit  estre  propre 
héritier  s'il  venoit  à  mourir)  qu'il  ne  partiroit  point 
pour  y  aller,  pour  sa  propre  querelle  :  mais  que  trés- 
volontiers  iroit  comme  lieutenant  du  Roy  nostresire, 
et  par  son  commandement;  et  ainsi  finit  ce  conseil. 
Le  lendemain,  et  plusieurs  autres  jours  après,  pres- 
sèrent fort  les  ambassadeurs  florentins,  et  plusieurs 
autres,  le  Roy  pour  faire  partir  ledit  duc  d'Orléans  : 
mais  le  Roy  respondit,  qu'il  ne  l'envoyeroit  jamais 
à  la  guerre  par  force.  Pai  quoy  ce  voyage  fut  ainsi 
rompu,  et  en  desplaisoit  au  Roy,  qui  en  avoit  fait 
grande   despence  ,  et  avoit  grande  espérance  de  se 
venger   du    duc   de  Mi!an ,  veu  lesdites   nouvelles, 
qu'il  pouvoit  avoir  eues  à  l'heure ,  des  intelligences 
qu'avoit    messire   Jehan  -  Jaques   de    Trevoul ,    qui 
estoit  lieutenant  -  gênerai   pour  le    Roy  et    pour  le 
duc  d'Orléans,  qui  est  natif  de  Milan,  et  fort  aimé  et 
apparenté  en  ladite  duché  de  Milan,  où  avoit  large- 
ment gens  qui  avoient  bonne  intelligence  avec  luy , 
tant  de  ses  parens  comme  d'autres. 

Faillie  cette  entreprise,  en  survint  tost  après  une 
autre,  voire  deux  ou  trois  à  un  coup,  de  Gènes  :  là 
où  ils  sont  enclins  à  toutes  mutations.  L'une  se  dres- 
soit  par  messire  Raptiste  de  Campefourgouse ,  qui 
estoit  un  grand  chef  entre  ces  parlialitez  de  Gènes  : 
mais  il  en  estoit  banny,  et  n'y  pouvoit  sa  partialité 
rien  :  ne  ceux  de  Dorie,  qui  sont  gentils-hommes,  et 

ceux  de  Fourgouse  non.  Lesdits  Dorie  sont  partisans 
desdits  Frcgouses,  et  ne  peuvent  estre  ducs,  à  cause 
qu'ils  sont  gentils-hommes  :  car  un  gentil-homme  ne  le 
peut  estre,  et  ledit  mcssire  Baptiste  l'avoit  esté,  n'y 
avoit  gueres,  et  avoit  es  é  trompé  par  son  oncle  le 
cardinal  de  Gènes  (0,  et  cestuy-là  avoit  mis  la  sei- 
gneurie de  Gènes  en  la  main  du  duc  de  Milan  (  il  n'y 
a  pas  encores  fort  long -temps)  et  gouvernoient  à 
Gènes  les  Adornes,  qui  aussi  ne  sont  point  gentils- 
hommes :  mais  souvent  ont  esté  ducs  de  Gènes  ,  et 
aidez  par  les  Spinoles ,  qui  sont  aussi  gentils-hommes. 
Ainsi  les  nobles  font  bien  un  duc  à  Gencs,  mais  ils 
ne  le  peuvent  estre.  Ledit  messire  Baptiste  esperoit 
mettre  en  armes  sa  partialité,  tant  en  la  cité  qu'aux 
champs,  et  que  la  seigneurie  seroit  au  Roy,  et  que 
luy  et  les  siens  gouverneroient  et  chasseroient  les  au- 
tres dehors. 

L'autre  entreprise  estoit,  que  plusieurs  personnes 
de  Savonne  s'estoient  adressez  au  cardinal  de  Sainct- 
Pierre  ad  vincula,  asseurant  de  luy  pouvoir  bailler 
ladite  ville  de  Savonne,  espérant  estre  en  liberté  :  car 
elle  est  sous  la  ville  de  Gènes,  et  y  paye  les  gabelles. 
Qui  eust  peu  avoir  ce  lieu ,  Gènes  eust  esté  fort  à  l'es- 
troict  :  veu  que  le  Roy  tient  le  païs  de  Provence,  et 
que  Savoye  est  à  son  commandement.  Et  pour  toutes 
ces  nouvelles  manda  le  Roy  à  messire  Jehan-Jaques 
deTrevoul,  qu'il  fit  espaule  audit  messire  Baptiste  de 


(0  BaptisLe  Fregose,  ci-dessus  nommé  Campefourgouse,  s'est  fort 
déchaîné  contre  ce  cardinal  de  Gènes,  son  oncle,  dans  son  livre  des 
actions  mémorables 5  il  Yy  accuse  de  trahison,  pour  l'avoir  fait  dé- 
posséder de  la  dignité  de  doge  de  Gènes,  dans  le  dessein  d'y  faire 
monter  son  fils  naturel,  dont  il  est  parlé  ci-devant,  liv.  7,  chap.5. 

Campefourgouse,  et  prestast  des  gens  pour  le  con- 
duire jusques  aux  portes  de  Gènes,  pour  voir  si  sa 
partialité  se  pourroit  lever.  D'autre  costé  fut  empes- 
che'  du  cardinal  Sainct-Pierre  ad  vincula,  qui  fit  tant 
que  le  Roy  escrivit  aussi  audit  messire  Jaques,  qu'il 
envoyât  des  gens  avec  ledit  cardinal ,  pour  le  conduire 
jusques  à  Savonne,  et  le  luy  mandoit  de  bouche,  par 
le  seigneur  de  Servon  en  Provence,  amy  dudit  car- 
dinal, et  tre's-hardy  parleur.  Ledit  Roy  mandoit  au- 
dit messire  Jehan-Jaques  qu'il  se  mit  en  lieu  où  il  put 
faire  espaule  aux  deux  bandes,  et  qu'il  n'entreprit  rien 
sur  le  duc  de  Milan,  ne  contre  la  paix  qu'on  avoit 
faite  la  saison  devant,  avec  ledit  duc,  comme  l'on  a 
pu  voir  ailleurs  (0. 

Or  estoient  ces  commandemens  bien  differens  :  et 
ainsi  se  depeschent  les  affaires  des  grands  princes, 
quand  ils  n'y  sont  point  presens,  et  qu'ils  sont  sou- 
dains à  commander  lettres ,  et  expédier  gens  ,  sans 
bien  oiiyr  débattre  devant  les  expéditions  de  si  grosses 
entreprises.  Or  entendez  quant  à  ce  que  demandoit 
ledit  messire  Baptiste  de  Campefourgouse,  et  à  ce  que 
cherchoit  ledit  cardinal,  que  c'estoit  chose  impossible 
de  fournir  aux  deux  à  un  coup  :  car  d'aller  jusques 
aux  murs  de  Gènes ,  sans  grand  nombre  de  gens ,  ne 
se  pouvoit  faire  :  car  il  y  a  grand  peuple  dedans,  har- 
dis, bien  armez,  et  vaillantes  gens  :  et  en  baillaut 
aussi  compagnie  au  cardinal,  l'armée  estoit  départie 
en  trois,  car  il  failoit  qu'il  en  demeurât  audit  mes- 
sire Jehan -Jaques,  et  si  y  avoit  à  Gènes  et  à  Savonne 
beaucoup  de  gens  ,  que  le  duc  de  Milan  y  avoit 
envoyez  ,   et  les  Vénitiens  ?   qui  tous  avoient  bien 

(0  Chap.  20. 

grande  peur  que  Gènes  tournât,  et  si  avoit  dom.- Fe* 
dericet  le  Pape. 

Or  messire  Jehan -Jaques  avoit  eu  une  tierce  entre- 
prise en  son  cœur  :  car  il  eut  voulu  tost  tirer  droict 
contre  le  duc  de  Milan,  et  laisser  les  autres  entre-, 
prises  :  et  qui  l'eut  laissé  faire,  il  eut  fait  grandes 
choses,  et  commença.  Car  sous  couleur  d'escrire  au 
Roy,  qu'il  ne  pouvoit  autrement  garder  de  dommage 
ceux  qui  iroient  à  Gènes,  ou  à  Savonne,  il  s'en  alla 
mettre  sur  le  grand  chemin ,  par  où  l'on  pouvoit  \enir 
d'Alexandrie  vers  Gènes  (  car  par  ailleurs  que  par  ce 
chemin,  ne  pouvoit  le  duc  de  Milan  envoyer  gens, 
pour  courir  sus  aux  nostres)  et  prit  ledit  messire 
Jehan-Jaques  trois  ou  quatre  petites  villes,  qui  luy 
ouvrirent:  et  disoit  ne  faire  point  de  guerre  au  duc 
pour  cela,  veu  qu'il  estoit  nécessaire  qu'il  s'y  mit,  et 
aussi  que  le  Roy  n'entendoit  point  faire  guerre  audit 
duc;  mais  avoir  Gènes  ou  Savonne,  s'il  eut  pu  :  disant 
qu'il  sont  tenus  de  luy,  et  qu'ils  avoient  forfait.  Pour 
satisfaire  au  cardinal,  ledit  messire  Jehan-Jaques  luy 
bailla  partie  de  l'armée  pour  aller  à  Savonne.  Il  trouva 
la  place  garnie,  et  son  entreprise  rompue,  et  s'en  re- 
vint. On  en  bailla  d'autres  audit  messire  Baptiste  7 
pour  aller  à  Gènes,  s'asseurant  fort  de  ne  faillir  point. 
Quand  il  eut  fait  trois  ou  quatre  lieues,  ceux  qui  al- 
loient  en  sa  compagnie,  entrèrent  en  aucuns  doutes 
de  luy,  tant  Allemans  que  François  :  toutesfois  c'estoit 
à  tort  :  mais  leur  compagnie,  qui  n'estoit  pas  grande, 
se  fut  mise  en  danger  d'y  aller,  si  sa  partialité  ne  se  fut 
levée  :  et  ainsi  faillirent  toutes  ces  entreprises,  et  es- 
toit  ja  fort  le  duc  de  Milan,  qui  avoit  esté  en  grand 
péril,  qui  eust  laissé  faire  le  seigneur  Jehan-Jaques, 


DE  PHILIPPE  DE  COMINES.     [ï4<)6]  20J 

et  luy  estoient  venus  beaucoup  de  gens  des  Vénitiens. 
Nostre  arine'e  se  retira,  et  donna-1'on  congé  aux  gens- 
de-pied  ,  et  furent  laisse'es  ces  petites  villes  ,  qu'on  avoit 
prises,  et  cessa  la  guerre,  à  peu  de  profit  pour  le  Roy  : 
car  fort  grand  argent  s'y  estoit  despendu. 

CHAPITRE  XXIII. 

De  quelques  dissentions  d'entre  le  roy  Charles  et  Fer- 
rand  de  Castille  _,  et  des  ambassadeurs  envoyez  de 
l'un  à  Vautre  ,  pour  les  appaiser. 

Depuis  le  commencement  de  Tan  i4l)6,  que  ja  le 
Roy  estoit  deçà  les  monts,  trois  ou  quatre  mois  y 
avoit,  jusques  en  l'an  1498  :  ne  fit  le  Roy  autre  chose 
en  Italie ,  et  me  trouvay  tout  ce  temps  avec  luy,  et  es- 
tois  présent  à  la  pluspart  des  choses,  et  alloit  le  Roy 
de  Lion  à  Moulins,  et  de  Moulins  à  Tours,  et  par 
tout  faisoit  des  tournois  et  des  joustes,  et  ne  pensoit 
à  autres  choses.  Ceux  qui  avoient  plus  de  crédit  h 
Fentour  de  luy,  estoient  tant  divisez  que  plus  ne 
pouvoient.  Les  uns  vouloient  que  l'entreprise  d'Italie 
continua  (c'estoient  le  cardinal  et  le  seneschal  (0) 
voyans  leur  profit  et  authorité  en  la  continuant,  et 
passoit  tout  par  eux.  D'autre  costé  estoit  l'admirai  00, 

(0  Le  cardinal  Brissonnct  et  le  sénéchal  de  Beaucaire. 

C2)  L'admirai  :  Louis  Malet,  seigneur  de  Graville,  de  Marcoussi,  et 
de  Bois  Malesherbes ,  gouverneur  de  Picardie  et  Noimandie,  pourvu 
de  la  charge  d'amiral  Tan  i^85.  Il  résigna  cette  dignité,  Lan  i5o<8,  à 
son  gendre  Charles  d'Amboise  ,  seigneur  de  Chaumont-sur-Loire, 
lieutenant  général  pour  le  Roi ,  et  gouverneur  de  Paris,  Milan  ,  Gènes 
etNormandie,  chevalier  de  Tordre,  maréchal  et  grand-maître  de  France, 

qui  avoit  eu  toute  l'authoi  ité  avec  le  jeune  Roy,  avant 
ce  voyage.  Cestuy-là  vouloit  que  ces  entreprises  de- 
meurassent de  tous  poincts,  et  y  voyoit  son  profit, 
et  moyen  de  retourner  à  sa  première  authorité,  et  les 
autres  à  la  perdre,  et  ainsi  passèrent  les  choses  un  an 
et  demy  ou  environ. 

Durant  ce  temps  alloient  ambassadeurs  devers  le 
roy,  et  la  reyne  de  Castille  :  car  fort  desiroit  le  Roy 
d'appaiser  ce  bout,  cjui  estoit  en  guerre,  et  estoient 
forts  par  mer  et  par  terre;  et  combien  que  par  la 
terre,  fissent  peu  d'exploict,  par  mer  avoient  fort  aidé 
au  roy  Feriand  et  Federic  :  car  le  pais  de  Cécile  est 
voisin  au  royaume  de  Naples ,  d'une  lieue  et  demie, 
à  l'endroit  de  Reges  en  Calabre('),  et  aucuns  veulent 
dire  qu'autresfois  fut  terre  :  mais  que  la  mer  a  fait 
cette  ouverture,  que  l'on  appelle  de  présent  le  far  de 
Messine;  et  de  Cécile,  dont  les  roy  et  reyne  de 
Castille  estoient  seigneurs,  vinrent  grands  secours  à 
Naples,  tant  de  caravelles,  qu'ils  avoient  envoyées 
d'Espagne,  que  de  gens:  et  en  Cécile  mesme  se  trouva 
quelque  nombre  d'hommes-d'armes,  qui  estoient  pas- 
sez en  Calabre,  avec  une  quantité  de  genetaires,  et 
faisoientla  guerre  à  ceux  qui  estoient  là  pour  le  Roy; 
leurs  navires  estoient  sans  cesse  avec  ceux  de  la  ligue  : 
et  ainsi  quand  tout  estoit  assemblé,  le  Roy  estoit  de 
beaucoup  trop  foible  par  la  mer.  Par  ailleurs  fit  le 
roy  de  Castille  peu  de  dommage  au  Roy.  Vray  est 

et  neveu  du  célèbre  cardinal  George  d'Àmboise.  Charles  d'Amboise 
mourut  en  i5io  à  Corrège  en  Lombarclie.  Api  es  sa  mort  Graville 
exerça  de  nouveau  la  charge  d'amiral ,  dont  il  s'éloit  réservé  la  survi- 
vance. Il  mourut  le  3o  octobre  i5i6. 

(0  Voyez  Virgile,  Enéide,  liv.  3, 

que  grand  nombre  de  gens  de  cheval  entrèrent  en 
Languedoc,  et  y  firent  du  pillage,  et  couchèrent  audit 
pais.,  et  y  en  eut  plusieurs  qui  furent  sur  ledit  païs, 
deux  ou  trois  ou  quatre  jours  :  mais  autre  exploict  ne 
firent-ils.  Monseigneur  de  Sainct-André  0)  de  Rour- 
bonnois,  estoit  à  cette  frontière,  pour  monseigneur 
ie  duc  de  Bourbon,  gouverneur  de  Languedoc.  Celuy- 
là  entreprit  de  prendre  Sausses,  une  pelite  ville,  qui 
estoit  en  Roussillon  :  car  de  là  ils  faisoient  la  guerre 
au  Roy,  deux  ans  devant ,  et  leur  avoit  le  Roy  rendu 
ledit  païs  de  Roussillon ,  où  est  assis  le  pais  de  Per- 
pignan, et  cette  petite  ville  est  du  païs.  L'entreprise 
estoit  grande  :  parce  qu'il  y  avoit  largement  gens, 
selon  le  lieu ,  et  des  gentils-hommes  de  la  maison  du 
roy  de  Castille  mesme,  et  leur  armée  aux  champs, 
logée  à  une  lieue  prés,  qui  estoit  plus  grosse  que  la 
nostre  :  toutesfois  ledit  seigneur  de  Sainct-André  con- 
duisit son  entreprise  si  sagement,  et  si  secrettement, 
qu'en  dix  heures  il  prit  ladite  place,  comme  je  vis> 
par  assaut,  et  y  mourut  trente  ou  quaranle  gentils- 
hommes d'estime,  Espagnols,  et  entre  les  autres,  le 
fils  de  l'archevesque  de  Sainct- Jaques,  et  trois  ou 
quatre  cens  autres  hommes  ':  lesquels  ne  s'attendoient 
point  que  si  tost  on  les  dut  prendre  :  car  ils  n'en  (en- 
doient  point  quel  exploict  faisoit  nostre  artillerie, 
qui  à  la  vérité  passe  toutes  les  artilleries  du  monde. 
Voilà  tout  l'exploict,  qui  fut  fait  entre  ces  deux 
roys  :  ce  fut  honte  et  descry  au  roy  de  Castille,  veu 
que  son  armée  estoit  si  grosse  :  mais  quand  nostre 

(*)  Guichard  d'Albon,  fils  de  Gilles,  seigneur  de  Saint-André  et  do 
Jeanne  de  la  Palisse  Semur,  et  grand-père  de  Jacques  d'Albon,  mar- 
quis de  Fronsuc,  seigneur  de  Saint-André,  maréchal  de  France. 

i3.  4 

Seigneur  veut  commencer  à  punir  les  gens ,  il  leur  ad- 
vient volontiers  de  telles  petites  douleurs  au  commen- 
cement :  car  il  en  advint  bien  de  plus  grandes  au- 
dit Roy  et  Reyne  tost  après,  et  si  fit-il  à  nous.  Grand 
tort  avoientlesdits  Roy  et  Reyne  d'ainsi  s'estre  parjurez 
envers  le  Roy,  après  cette  grande  bonté  qu'il  leur 
avoit  faite,  de  leur  avoir  rendu  ledit  pays  de  Roussil- 
lon,  qui  tant  avoit  cousté  à  réparer,  et  garder  à  son 
père  :  lequel  l'avoit  en  gage  pour  trois  cens  mille  escus, 
qu'il  leur  quitta  :  et  fît  tout  cecy  afin  qu'ils  ne  l'em- 
peschassent  point  à  la  conqueste,  qu'il  esperoit  faire 
dudit  royaume  de  Naples  :  et  refirent  les  anciennes 
alliances  de  Castille  (qui  sont  de  roy  à  roy ,  de 
royaume  à  royaume,  et  d'homme  à  homme  de  leurs 
sujets  )  et  ils  promirent  de  ne  l'empescher  point  à 
ladite  conqueste,  et  de  ne  marier  aucunes  de  leurs 
filles  en  ladite  maison  de  Naples,  d'Angleterre,  ne 
de  Flandres  :  et  cette  estroicte  offre  de  mariage,  vint 
de  leur  costé  :  et  en  fit  l'ouverture  un  cordelier  ap- 
pelle frère  Jehan  de  Mauleon,  de  par  la  reyne  de 
Castille  :  et  dés  qu'ils  virent  la  guerre  encommence'e, 
et  le  Roy  à  Rome ,  ils  envoyèrent  leur  ambassadeur 
par  tout,  pour  faire  alliances  contre  le  Roy  :  et  mesmes 
à  Venise,  ou  j'estois  ;  et  là  se  fit  la  ligue,  dont  j'ay 
tant  parlé,  du  Pape,  du  Roy  des  Romains,  d'eux,  de 
la  seigneurie  de  Venise,  et  du  duc  de  Milan  :  et  in- 
continent commencèrent  la  guerre  au  Roy,  disans  que 
telle  obligation  n'estoit  point  de  tenir  :  c'est  àsçavoir 
de  ne  pouvoir  marier  leurs  filles  (dont  ils  en  avoient 
quatre  et  un  fds  )  à  ces  roys  dont  j'ay  parlé  :  et  d'eux- 
mesmes  estoit  venue  cette  ouverture,  comme  avez  veu. 
Or  pour  retourner  à  mon  propos,  quand   toutes 

ces  guerres  d'Italie  furent  faillies,  et  que  le  Roy  ne 
tcnoit  plus  Gajette  audit  royaume  de  Naplcs  (car  en- 
cores  la  tenoit-il,  quand  les  pratiques  de  paix  com- 
mencèrent entre    lesdits   roys  :   mais    tost   après  fut 
perdue)  et  aussi  ne  se  faisoit  plus  aucune  guerre  du 
costé  de  Roussillon,   mais  gai  doit  chacun  le  sien;  ils 
envoyèrent  vers  le  roy  Charles,  un  gentil-homme  et 
des  religieux  de  Mont  ferrât  :  car  toutes  leurs  œuvres 
ont  fait  mener  et  conduire ,  par  telles  gens,   ou   par 
hypocrisie,  ou  afin  de  moins  despendre  :   car  ce  frère 
Jehan  de  Mauîeon,  cordelier,  dont  a  esté  parle',  mena 
le  traicté  de  faire  rendre  le  Roussillon.  Ces  ambassa- 
deurs, dont  j'ai  parle',  prièrent  au  Roy  d'entre'e,  qu'il 
luy  pleut  jamais  n'avoir  souvenance  du  tort  que  les- 
dits roy  et  reine  luy   tenoient  (on   nomme  tousjours 
la  Reyne,  par  ce  que  Castille  est  de  son  coste':  et  aussi 
elle  en  avoit  la  principale  authorite':  et  a  esté  un  fort 
honorable  mariage,  que  le  leur  )  après  commençoient 
une  trefve,  y  comprenant  toute  leur  ligue,  et  que  le 
R.oy   demeurât  en   possession   de   Gajette,   et  autres 
pièces,  qu'il  avoit  audit  royaume  de  Naples,  et  qu'il 
les  pourroit  avitailler  à  son  plaisir  durant  la  trefve: 
et   que  l'on  prit   une   journée,    où.    se    trouveroient 
ambassadeurs   de  toute  la  ligue,  pour  traiter  paix  , 
qui  voudroit  ;   et   après  vouloient   continuer   lesdits 
roys  en  leur  conqueste  ou  entreprise,  sur  les  Maures, 
et  passer  la  mer  qui  est  entre  Grenade  et  Afrique  , 
dont  la  terre  du  roy  de  Fez  leur  estoit  la   plus  j^ro- 
chaîne  :  toutesfois  aucuns  ont  voulu  dire  que  leur  vou- 
loir n*y  estoit  point,  et  qu'ils  se  contenteroient  de  ce 
qu'ilsavoient  faict  :  qui  est  d'avoir  conquis  le  royaume 
de  Grenade  ;  qui  à  la  vérité,  a  esté  une  belle  et  grande 

conqueste,  et  la  plus  belle  qui  ait  este'  denostre  temps, 
et  que  jamais  leurs  prédécesseurs  ne  sceurent  faire  : 
et  voudrois  pour  l'amour  d'eux,  que  jamais  n'eussent 
entendu  à  autre  chose,  et  tenu  à  nostre  Roy  ce  qu'ils 
luy  avoient  promis. 

Le  R.oy  renvoya,  avec  ces  deux  ambassadeurs  le 
seigneur  de  Clerieux  (0  duDauphiné,  et  taschoit  le 
Roy  de  faire  paix  ou  trefve  avec  eux,  sans  y  com- 
prendre la  ligue  :  mais  toutesfois ,  s'il  eut  accepté 
leur  dit  offre,  il  eust  sauvé  Gajette  :  qui  estoit  assez 
bien  suffisante,  pour  recouvrer  le  royaume  de  Naples, 
veu  les  amis  que  le  Roy  y  avoit.  Quand  ledit  de  Cle- 
rieux revint,  il  apporta  pratique  nouvelle,  et  ja  estoit 
perdue  Gajette,  avant  qu'il  fut  en  Castille.  Cette  nou- 
velle ouverture  fut,  que  le  Roy  et  eux  retournassent 
en  leur  première  et  ancienne  amitié,  et  qu'eux  deux, 
à  butin,  entreprissent  toute  la  conqueste  d'Italie ,  et  à 
communs  despens,  et  que  les  deux  roys  y  fussent  en- 
semble :  mais  premièrement  vouloient  la  trefve  géné- 
rale, où  toute  la  ligue  fust  comprise,  et  qu'une  jour- 
née se  tint  en  Piedmont,  où  chacun  pourroit  envoyer 
ambassadeurs  :  car  honnestement  ils  se  vouloient  dé- 
partir de  ladite  ligue.  Toute  cette  ouverture,  à  mon 
advis,  et  ainsi  qu'on  m'a  depuis  donné  à  entendre,  n'es- 
toit  que  dissimulation,  et  pour  gagner  temps,  et  pour 
laisser  reposer  ce  roy  Ferrand,  quand  encores  vivoit, 
et  dom  Federic  nouvellement  entré  en  ce  royaume  : 
toutefois  ils  eussent  bien  voulu  ledit  royaume  leur  : 
car  ils  y  avoient  meilleur  droict  que  ceux  qui  l'ont 
possédé  :  mais  la  maison  d'Anjou,  dont  le  Roy  a  le 
droict ,  doit  aller  devant  :  mais  de  la  nature  dont  il 

(0  Guillaume  de  Poitiers,  seigneur  de  Clerieux,  gouverneur  de  Paris, 

est,  et  aux  gens  qui  y  habitent,  il  me  semble  qu'il  est 
a  celuy  qui  le  peut  posséder  :  car  ils  ne  veulent  que 
mutation. 

Depuis  y  retourna  ledit  seigneur  de  Clerieux,  et 
un  appelle' Michel  de  Grammont,  sur  aucunes  ouver- 
tures. Ledit  de  Clerieux  portoit  quelque  peu  d'affec- 
tion à  cette  maison  d'Arragon,  et  esperoit  avoir  le 
marquisat  de  Cotron,  qui  est  en  Calabre,  que  ledit  roy 
d'Espagne  tient  de  cette  conqueste  dernière ,  que  ses 
gens  firent  audit  pays  de  Calabre,  et  ledit  de  Clerieux 
le  prétend  sien,  et  est  homme  bon,  et  qui  aisément 
croit,  et  par  especialtels  personnages.  A  la  deuxième 
fois  qu'il  revint,  il  amena  un  ambassadeur  desdils 
roys  ;  et  rapporta  ledit  de  Clerieux  qu'ils  se  contente- 
roient  d'avoir  ce  qui  est  le  plus  prochain  de  Cécile, 
qui  est  Calabre,  pour  ledit  droict  qu'ils  pretendoient 
audit  royaume  de  Naples ,  et  que  le  Roy  prit  le  reste, 
et  qu'en  personne  viendroit  ledit  roy  de  Castillc 
en  ladite  conqueste,  et  payeroit  autant  delà  despense 
de  l'armée  comme  le  Ro}r,  et  ja  tenoit,  et  tient  quatre 
ou  cinq  places  fortes  en  Calabre  :  dont  Cotron  est 
l'une,  qui  est  cité  bonne  et  forte.  Je  fus  présent  au 
rapport,  et  à  plusieurs  sembla  que  ce  n'estoit  qu'a- 
bus, et  qu'il  falloit  là  envoyer  quelqu'un  bien  entendu, 
et  qu'il  joignit  cette  pratique  de  plus  prés  ;  parquoy 
fut  joint,  avec  les  premiers,  le  seigneur  du  Bouchage, 
homme  bien  sage  et  qui  avoit  eu  grand  crédit  avec  le 
royLoys,  et  encores  de  présent  avec  le  roy  Charles, 
fils  dudit  feu  roy  Loys.  L'ambassadeur,  que  ledit  de 
Clerieux  avoit  amené,  ne  voulut  jamais  confirmer  ce 
que  ledit  de  Clerieux  disoit  :  mais  disoit  qu'il  croyoit 
que  ledit  de  Clerieux  ne  le  diroit  pas  si  ses  seigneurs 

ne  luy  eussent  dit,  ce  qui  conlirrnoit  l'abusion,  et  au- 
cun ne  pouvoit  croire  que  le  roy  de  Castille  y  vint 
en  personne,  ne  qu'il  voulut,  ou  y  put  autant  des- 
pendre que  le  R.oy. 

Apre's  que  ledit  seigneur  du  Bouchage,  de  Clerieux, 
et  Michel  deGrammont,  et  autres,  furent  venus  devers 
îesdits  roy  et  reyne  de  Castille,  ils  les  firent  loger 
en  un  lieu  ou  personne  ne  communiquoit  avec  eux, 
et  avoientgens  qui  y  prenoient  garde,  et  Iesdits  Roy 
etReyne  parlèrent  avec  eux  par  trois  fois;  mais  quand 
ce  vint  que  ledit  du  Bouchage  leur  dit  ce  qu'avoient 
raporté  ledit  de  Clerieux,  et  ledit  Michel  de  Grammont, 
ils  firent  response  qu'ils  en  avoient  bien  parle'  par 
forme  de  devis,  mais  non  point  autrement,  et  que 
ire's-volonliers  se  mesleroient  de  ladite  paix,  et  de  la 
faire  à  l'honneur  du  Roy,  et  à  son  profit.  Ledit  de 
Clerieux  fut  bien  mal  content  de  cette  response,  et 
non  sans  cause,  et  soutint  devant  eux,  présent  ledit 
seigneur  du  Bouchage,  qu'ainsi  luy  avoient  dit.  Lors 
fut  conclu,  par  ledit  seigneur  du  Bouchage,  et  ses 
compagnons,  une  trêve,  à  deux  mois  de  desdit,  sans 
y  comprendre  la  ligue  :  mais  bien  y  comprenoient 
ceux  qui  avoient  espousé  leurs  filles,  et  les  pères  de 
Jeurs  gendres;  c'est  à  sçavoir  les  rois  des  Romains  et 
d'Angleterre  (>)  :  car  le  prince  de  Galles*»  estoit  bien 
Jeune,  Ils  avoient  quatre  filles,  et  l'aisnée  (3)  estoit 
veufve,  et  avoit  espousé  le  fils  du  roy  de  Portugal  (4), 

M  Henri  VII,  mort  en  î5o<).  —  (2)  Le  prince  de  Galles  :  Arlus, 
f;  ère  aine  d'Henri  VIII ,  qui  épousa  depuis  la  veuve  de  son  frère , 
nommée  Catherine,  de  laquelle  il  eut  Marie,  qui  régna  depuis  en 

Angleterre.  —  (3)  L'aisne'e  :  elle  se  nornmoil  Isabelle,  ou  Elisabeth.  — 
(4)  Lejils  du  roy  de  Portugal:  Alphonse,  mort  en  1491. 

dernier  trespassé:  lequel  se  rompit  le  col,  devant  elle, 
en  passant  une  carrière,  sur  un  genêt,  trois  mois  après 
qu'il  l'eut  espousée.  Us  en  ont  encor  une  à  marier. 
Si  tost  que  fut  arrivé  ledit  du  Bouchage,  et  eut  fait 
son  rapport,  connut  le  Roy  qu'à  propos  il  avoit  en- 
voyé'ledit  du  Bouchage,  et  qu'au  moins  il  estoit  as- 
seuré  de  ce  dont  il  estoit  en  doute,  et  luy  sembloit 
bien  que  ledit  de  Clerieux  avoit  creu  trop  de  léger. 
Outre  luy  dit  ledit  du  Bouchage,  qu'autre  chose  n'avoit 
pu  faire  que  ladite  trefve,  et  qu'il  estoit  au  choix  du 
Roy  de  l'arrester  ou  refuser.  Le  Roy  l'arresta,  et  aussi 
elle  estoit  bonne  :  veu  que  c'estoit  la  séparation  de 
cette  ligue,  qui  tant  l'avoit  destourbe'  en  ses  affaires, 
et  qu'aucune  manière  n'avoit  sceu  trouver  de  la  dé- 
partir,  et  si  il  y  avoit  par  toutes  voyes  essayé.  En- 
cores  luy  dit  ledit  du  Bouchage,  qu'après  luy  venoient 
ambassadeurs  devers  le  Roy,  et  que  lesdits  roy  et 
reyne  luy  avoient  dit,  à  son  partement ,  qu'ils  auroient 
pouvoir  de  conclure  une  bonne  paix:  et  aussi  dit  ledit 
du  Bouchage  qu'il  avoit  laissé  malade  le  prince  de 
Castille,  leur  seul  fils. 

CHAPITRE  XXIV. 

Discours  sur  les  fortunes  et  malheurs  qui  advinrent 
a  la  maison  de  Castille ,  au  temps  du  seigneur 
d Argenton. 

Dix  ou  douze  jours  après  l'arrivée  dudit  du  Bou- 
chage et  de  ses  compagnons,  vinrent  lettres  audit  du 

Bouchage,  d'un  des  hérauts  du  Roy,  qu'il  avoit  laisse 
là,  pour  conduire  ladite  ambassade  qui  devoit  venir, 
et  disoient  ces  lettres  qu'il  ne  s'esbahit  point,  si  lesdits 
ambassadeurs  est  oient  retardez  par  aucuns  jours  :  car 
c'estoit  pour  le  trespas  du  prince  de  Castille  (car  ainsi 
il  les  appellent)  dont  les  Roy  et  Reyne  faisoient  si 
merveilleux  dueil  qu'on  ne  sçaui  oit  croire,  et  par  es- 
pecial  la  Reyne,  de  qui  on  esperoit  aussitost  la  mort 
que  la  vie  :  et  à  la  vérité  je  n'oiiys  parler  jamais  de 
plus  grand  dueil,  que  celuy  qui  en  a  esté  faict  par 
tous  leurs  royaumes  :  car  toutes  gens  de  meslier  ont 
cessé  quarante  jours  (  comme  leurs  ambassadeurs 
me  dirent  depuis  )  tout  homme  estoit  vestu  de 
noir,  de  ces  gros  bureaux,  et  les  nobles,  et  les  gens 
de  bien  chargeoient  leurs  mulets  couverts  jusques  aux 
genoux  dudit  drap,  et  ne  leur  paroissoient  que  les 
yeux,  et  bannières  noires  estoient  par  tout  sur  les 
portes  des  villes.  Quand  madame  Marguerite ,  fille 
du  roy  des  Romains  (0,  sœur  de  monsieur  l'archiduc 
d'Austriche  (2),  et  femme  dudit  prince,  sceut  cette 
douloureuse  nouvelle,  estant  grosse  de  six  mois,  elle 
accoucha  d'une  fille  toute  morte.  Quelles  piteuses  nou- 
velles en  cette  maison  ;  qui  tant  avoit  receu  de  gloire 
et  d'honneur  :  et  qui  plus  possedoit  de  terre,  que  ne 
fit  jamais  prince  en  la  chrestienté,  venant  de  succes- 
sion ?  et  puis  avoir  fait,  cette  belle  conqueste  de  Gre- 
nade, et  fait  partir  un  Roy  tant  honoré  par  tout  le 
inonde,  hors  dltaiie,  et  faillir  en  son  entreprise  :  ce 

(0  Roy  des  Romains:  Maximilien,  duc  d'Autriche,  et  empereur 
en  i493-  —  '*•)  archiduc  d'Austriche  :  Philippe  I,  archiduc  d'Au- 
triche, et  roi  ère  Catulle ,  à  cause  de  sa  femme  Jeanne,  fille  et  héri- 
tière desdits  ryis, 

qu'ils  estimoient  à  grande  chose,  et  le  Pape  mesme, 
qui  sous  ombre  de  la  conqueste  de  Grenade,  leur 
avoit  voulu  attribuer  le  nom  de  Trés-Chrestien,  et 
l'oster  au  roy  de  France,  et  plusieurs  fois  leur  avoit 
escrit  ainsi,  au-dessus  de  leurs  brefs,  qu'il  leur  en- 
voyoit,  et  parce  qu'aucuns  cardinaux  contredisoient 
à  ce  titre,  il  leur  en  donna  un  autre,  en  les  appellant 
Trés-Catholiques,  et  ainsi  leur  escrit  encores ,  et  est 
à  croire  que  ce  nom  leur  demeurera  à  Rome.  Quelles 
douleurs  donc  receurent-ils  de  cette  mort,  quand  ils 
avoient  mis  leur  royaume  en  toute  obéissance  et  jus- 
tice, et  lors  qu'il  sembloit  que  Dieu  et  le  monde  les 
voulut  plus  honorer  que  tous  les  autres  princes  vi- 
vans,  et  qu'ils  estoient  en  bonne  prospérité  de  leurs 
personnes  ? 

Encores  ne  furent-ils  point  quittes  d'avoir  eu  telles 
douleurs  :  car  leur  fille  aisnée  (que  plus  ils  aimoient 
que  tout  le  monde,  après  leur  fils  le  prince  de  Cas- 
tille,  qu'ils  avoient  perdu  )  estoit  contrainte  à  se  dé- 
partir d'eux,  ayant  depuis  peu  de  jours  esté  espousée 
avec  le  roy  de  Portugal,  appelle  Emanuel,  prince 
jeune,  et  de  nouveau  devenu  roy,  et  luy  estoit  ave- 
nue la  couronne  de  Portugal,  par  le  trespas  du  Roy 
dernier  mort  :  lequel  cruellement  fit  couper  la  teste 
au  père  (0  de  sa  femme  (2),  et  tua  le  frère  d'elle,  de- 
puis, fils  du  dessusdit,  et  frère  aisné  de  celuy  qui  de 
présent  est  roy  de  Portugal,  qu'il  a  fait  vivre  en  grande 
peur  et  crainte,  et  tua  son  frère  de  sa  main,  en  disnant 
avec  luy ,  sa  femme  présente,  par  envie  de  faire  roy 

(*)  Ferdinand,  son  oncle,  fils  puîné  d'Edouard,  mort  en  i438,  et 
frère  d'Alphonse  V,  mort  en  i/j8i.  —  \?)  Sa  femme  :  elle  se  nommoit 
fcléonorc. 

un  sien  bas  lard:  et  depuis  ces  deux  cruautez,  il  ves- 
quit  en  grande  peur  et  suspicion,  et  tost  après  ces 
deux  expîoicts,  il  perdit  son  seul  fils,  qui  se  rompit 
le  col,  en  courant  sur  un  genêt,  et  passant  une 
carrière,  comme  j'ay  dit  :  et  fut  celuy-là  qui  fut  le 
premier  mary  de  cette  dame  que  je  dis,  qui  mainte- 
nant a  espousé  le  roy  de  Portugal ,  qui  règne  :  et  ainsi 
est  retourne'  deux  fois  en  Portugal ,  sage  dame  et  hon- 
neste  (  ce  dit-on)  entre  les  sages  dames  du  monde. 

Or  donc  pour  continuer  les  misérables  adventures 
qui  advinrent  en  si  peu  d'espace,  ce  roy  et  reyne  de 
Castille,  qui  si  glorieusement  et  heureusement  avoient 
vescu  jusques  environ  en  l'âge  qu'ils  sont,  de  cin- 
quante ans  tous  deux,  (combien  que  la  Reyne  avoit 
deux  ans  davantage)  avoient  donné  leur  fille  à  ce  roy 
de  Portugal,  pour  n'avoir  aucun  ennemy  en  Espagne, 
qu'ils  tiennent  toute,  excepté  la  Navarre,  dont  ils 
font  ce  qu'il  leur  plaît ,  et  y  tiennent  quatre  des  prin- 
cipales places.  Aussi  l'avoient  fait  pour  pacifier  du 
douaire  de  cette  dame,  et  de  l'argent  baillé ,  et  pour 
subvenir  à  aucuns  seigneurs  de  Portugal  :  car  par 
ce  mariage,  ces  seigneurs  et  chevaliers  qui  furent 
bannis  du  pays,  quand  le  Roy  mort  fit  mourir  ces 
deux  seigneurs  dont  j'ay  parlé,  et  qui  avoient  confis- 
qué leurs  biens,  et  par  ce  moyen  la  confiscation  tient 
de  présent  (combien  que  le  cas  dont  ils  estoient  accusez, 
estoient  de  vouloir  faire  celuy,  qui  de  présent  règne, 
roy  de  Portugal)  sont  recompensez  en  Castille,  du 
roy  de  Castille,  et  leurs  terres  sont  demeurées  à  la 
reyne  de  Portugal ,  dont  je  parle  :  mais  nonobstant 
telles  considérations,  ces  roy  et  reyne  de  Castille 
avoient  grand  douleur  de  ce  mariage.   Or  il  faut  en- 

tendre  qu'il  n'est  nation  au  monde  que  les  Espagnols 
hayent  tant  que  les  Portugais,  et  si  les  mesprisent  et 
s'en  mocquent.  Parquoy  il  deplaisoit  bien  aux  dessus- 
dits d'avoir  baille'  leur  fille  à  homme  qui  ne  seroit 
point  agréable  au  royaume  de  Castille,  et  à  autres 
leurs  seigneniies,  et  s'ils  l'eussent  eu  à  faire,  ils  ne 
l'eussent  jamais  fail  :  qui  leur  e^toit  une  amere  dou- 
leur, et  encotes  une  autre  plus  grande,  en  ce  qu'il 
falloit  qu'elle  se  départît  (Yeux  :  toutesfois  leurs  dou- 
leurs passée*,  ils  les  ont  menez  par  toutes  les  prin- 
cipales eitez  de  leurs  royaumes ,  et  fait  recevoir  le 
roy  de  Portugal  (0  pour  prince,  et  leur  fdle  pour 
princesse,  et  pour  leur  eslre  roys ,  après  leur  decés- 
Et  un  peu  de  reconfort  leur  est  venu  :  c'est  que  ladite 
dame,  princesse  de  Castille,  et  reyne  de. Portugal,  a 
este'  crosse  d'un  enfant  bougeant  :  mais  il  leur  advint 
le  double  de  leurs  douleurs,  et  croy  qu'il  eussent 
voulu  que  Dieu  les  eut  ostez  du  monde  :  car  cette 
dame,  que  tant  ils  aimoient  et  prisoient,  mourut  en 
accouchant  de  son  enfant,  et  croy  qu'il  n'y  a  pas  un 
mois,  et  nous  sommes  en  octobre  l'an  i4f)8  :  niais 
le  fils  est  demeuré  vif,  du  travail  duquel  elle  est 
morte,  et  a  nom  comme  le  père,  Emanuel  (2). 

Toutes  ces  grandes  fortunes  leur  sont  avenues  en 
trois  mois  d'espace  :  mais  avant  le  trespas  de  cette 
dame  dont  je  parle,  est  avenu  en  ce  royaume  un 
autre  grand  dueil  et  desconfort  :  car  le  roy  Char- 
les VIII  de  ce  nom,  dont  tant  j'ay  parle',  estoit  tres- 

(0  Emmanuel  épousa  en  secondes  noces  sa  sœur  ,  nommée  Marie, 
mère  de  Jean  III,  roi  de  Portugal,  et  en  troisièmes  noces,  Lconoie 
d'Autriche,  sœur  de  l'empereur  Charles  V.  —  (2)  E manuel  :  d'autres 
lr  nomment  Michel  j  il  mourut  fort  jeune. 

passé,  comme  je  diray  après,  et  semble  que  Nostre- 
Seigneur  ait  regardé  ces  deux  maisons  de  son  visage 
rigoureux,  et  qu'il  ne  veut  point  qu'un  royaume  se 
moque  de  l'autre  :  car  aucune  mutation  ne  peut  estre 
en  un  royaume,  qu'elle  ne  soit  bien  douloureuse  pour 
îa  pluspart:  et  combien  qu'aucuns  y  gagnent  :  encores 
en  y  a-il  cent  fois  plus  qui  y  perdent,  et  faut  changer 
mainte  coustume  et  forme  de  vivre  à  celle  mutation  : 
car  ce  qui  plaist  à  un  roy  desplaist  à  l'autre.  Et 
(comme  j'ay  dit  en  un  autre  endroit)  qui  voudroit 
bien  regarder  aux  cruelles,  et  soudaines  punitions 
que  Dieu  a  faites  sur  les  grands  princes,  depuis  trente 
ans  en  ça,  on  y  en  trouveroit  plus  qu'en  deux  cens 
ans  auparavant ,  à  y  comprendre  France ,  Castille  , 
Portugal,  Angleterre,  le  royaume  de  Naples,  Flandres 
et  Bretagne  :  et  qui  voudroit  escrire  les  cas  particu- 
liers, que  tous  j'ay  veus,  et  presque  tous  les  person- 
nages, tant  hommes  que  femmes*,  on  en  feroit  un 
grand  livre,  et  de  grande  admiration,  n'y  en  eut-il  seu- 
lement de  ce  qui  est  advenu  depuis  dix  ans  :  et  par  là 
la  puissance  de  Dieu  devroit  estre  bien  cognue  et  en- 
tendue, et  sont  les  coups  qu'il  donne  sur  les  grands, 
plus  cruels  et  plus  pesans,  et  de  plus  longue  durée  que 
ne  sont  ceux  qu'il  donne  sur  les  petites  gens.  Et  enfin 
me  semble  que  à  tout  bien  considérer,  ils  n'ont  gueres 
davantage  en  ce  monde  plus  que  les  autres,  s'ils  veu* 
lent  bien  voir  et  entendre  par  eux,  ce  qu'ils  voyent 
advenir  à  leurs  voisins,  et  avoir  crainte  que  le  sem- 
blable ne  leur  advienne  :  car  quant  à  eux,  ils  chastient 
les  hommes,  qui  vivent  sous  eux,  et  à  leur  plaisir,  et 
Nostre- Seigneur  dispose  à  son  vouloir  :  car  autre 
n ont-ils  par  dessus  eux,  et  est  le  pais,  ou  royaume 

bien-heureux,  quand  il  y  a  roy,  ou  seigneur ,  sage  et 
qui  craint  Dieu  et  ses  commandemens. 

Nous  avons  pu  voir  en  peu  de  paroles,  les  douleurs 
qu'ont  receu  ces  deux  grands  et  puissans  royaumes, 
en  trois  mois  d'espace,  qui  peu  par  avant  estoient  si 
enflammez  l'un  contre  l'autre ,  et  tant  empeschez  à  se 
tourmenter,  et  à  penser  à  s'accroistre,  et  n'estoient 
en  rien  saouls  de  ce  qu'ils  avoient.  Je  confesse  bien 
(comme  j'ay  dit)  que  tousjours  en  y  a  en  telles  muta- 
tations,  qui  en  ont  joye,  et  qui  en  amendent  :  mais 
encores  de  prime-face,  leur  est  celle  mort  advenue 
ainsi  soudaine,  fort  espouventable. 

CHAPITRE  XXV. 

Du  somptueux  édifice  que  le  roy  Charles  commença 
à  bastir,  peu  avant  sa  mort  :  du  bon  vouloir  qu  il 
avoit  de  reformer  l'Eglise  >  ses  finances  >  sa  jus- 
tice ,  et  soi-mesme  :  et  comment  il  mourut  soudai- 
nement, sur  ce  bon  propos \>  en  son  chasteau  d'Am- 
boise. 

Je  veux  laisser  de  tous  poincts,  à  parler  des  choses 
d'Italie,  et  de  Castille,  et  retourner  à  parler  de  nos 
douleurs  et  pertes  particulières  en  France,  et  aussi  de 
la  joye  que  peuvent  avoir  ceux  qui  y  ont  du  gain,  et 
parler  du  soudain  trespas  de  nostre  roy  Charles  VIII 
de  ce  nom  ;  lequel  estoit  en  son  chasteau  d'Amboise, 
où  il  avoit  entrepris  le  plus  grand  édifice  que  com- 
mença, cent  ans  a,    roy,  tant  au   chasteau  qu'à  la 

ville  ,  et  se  peut  voir  par  les  tours,  par  où  l'on  monte 
à  cheval,  et  par  ce  qu'il  avoit  entrepris  à  la  ville, 
dont  les  patrons  estoient  faicts  de  merveilleuse  en- 
treprise et  despense,  et  qui  de  long-temps  n'eussent 
pris  fin,  et  avoit  amené'  de  Naples  plusieurs  ouvriers 
excellons,  en  plusieurs  ouvrages,  comme  tailleurs  et 
peintres,  et  sembloit  bien  que  ce  qu'il  entreprenoit , 
estoit  entreprise  de  roy  jeune,  et  qui  ne  pensoit  à 
la  mort  :  mais  esperoit  longue  vie,  car  il  joignit  en- 
semble toutes  les  belles  choses ,  dont  on  luy  faisoit 
feste,  en  quelque  pays  quVles  eussent  esté  veuës,  fut 
Fiance,  Italie,  ou  Flandres  :  et  si  avoit  son  cœur 
tousjours  de  faire  et  accomplir  le  retour  en  Italie,  et 
confessoit  bien  y  avoir  fait  des  fautes  largement,  et 
les  contoit ,  et  luy  sembloit  que  si  une  autrefois  il  y 
pouvoit  retourner,  et  recouvrer  ce  qu'il  avoit  perdu, 
qu'il  pourvoyeroit  mieux  à  la  garde  du  pays  qu'il 
n'avoit  fait,  et  parce  qu'il  avoit  intelligence  de  tous 
coslez  ,  pensoit  bien  d'y  pourvoir,  pour  recouvrer 
et  remettre  en  son  obéissance  le  royaume  de  Naples, 
et  d'y  envoyer  quinze  cens  hommes-d'armes  italiens, 
que  dévoient  mener  le  marquis  de  Mantoiïe,  les  Ursins, 
et  Vitellis,  et  le  prefect  de  Rome,  frère  du  cardinal 
de  Sainct -Pierre- ad -Vincula^,  et  monsieur  d'Au- 
bigny,  qui  si  bien  l'avoit  servy  en  Calabre ,  s'en  alloit 
à  Florence ,  et  ils  faisoient  la  moitié  de  cette  des- 
pense pour  six  mois.  On  devoit  aussi  premièrement 
prendre  Pise,  ou,  au  moins,  les  petites  places  d'a- 
lentour, et  puis  tous  ensemble  entrer  au  royaume, 
dont  à  toutes  heures  vcnoient  messagers.  Le  pape 
Alexandre,  qui  règne  de  présent,  estoit  en  grande 
pratique,  de   tous  poincts,   à  se  renger  des  siens., 

comme  malcontent  des  Vénitiens,  et  avoit  messa- 
ger secret ,  que  je  conduisis  en  la  chambre  du  Roy 
nostre  sire ,  peu  avant  sadite  mort.  Les  Vénitiens 
estoient  prests  à  pratiquer  contre  Milan.  La  pratique 
d'Espagne  estoit  telle  que  l'avez  veuë.  Le  roy  des  Ro- 
mains ne  desiroit  chose  en  ce  monde  tant  que  son 
amitié,  et  qu'eux  deux  ensemble  fissent  leurs  besognes 
en  Italie  :  lequel  roy  des  Romains,  appelle  Maximi- 
lian,  estoit  grand  ennemy  des  Vénitiens,  aussi  ils 
tiennent  grande  chose  de  la  maison  d'Austriche,  dont 
il  est,  et  aussi  de  l'Empire. 

Davantage  avoit  mis  le  Roy,  de  nouveau,  son  ima- 
gination de  vouloir  vivre  selon  les  commandemens  de 
Dieu,  et  mettre  la  justice  en  bon  ordre,  et  l'Eglise, 
et  aussi  de  renger  ses  finances,  de  sorte  qu'il  ne  leva 
sur  son  peuple,  que  douze  cens  mille  francs,  et  par 
forme  de  taille,  outre  son  domaine  :  qui  estoit  la 
somme  que  les  trois  Estats  luy  avoient  accordée  en 
la  ville  de  Tours,  lorsqu'il  fut  roy,  et  vouloit  ladite 
somme  par  octroy,  pour  la  deffense  du  royaume,  et 
quanta  luy,  il  vouloit  vivre  de  son  domaine  comme 
anciennement  faisoient  les  roys.  Ce  qu'il  pouvoit 
bien  faire  :  car  le  domaine  est  bien  grand,  s'il  estoit 
bien  conduit  ,  compris  les  gabelles  ,  et  certaines 
aides:  et  passe  un  million  de  francs.  S'il  l'eut  fait, 
c'eut  esté  un  grand  soulagement  pour  le  peuple,  qui 
paye  aujourd'huy  plus  de  deux  millions  et  demy  de 
francs,  de  taille.  Il  mettoit  grande  peine  à  reformer 
les  abus  de  l'ordre  de  Sainct-Benoist,  et  d'autres  re- 
ligions. Il  approchoit  de  luy  bonnes  gens  de  religion , 
et  les  oyoit  parler.  Il  avoit  bon  vouloir,  s'il  eut  pu, 
qu'un  evesque  n'eut  tenu  que  son  evesché,  s'il  neaî 

esté  cardinal,  et  cestuy-là  deux,  et  qu'ils  se  fussent 
allez  tenir  sur  leurs  bénéfices  :  mais  il  eut  eu  bien 
affaire  à  ranger  les  gens -d'église.  Il  fit  de  grandes 
aumosnes  aux  mandians,  peu  de  jours  avant  sa  mort, 
comme  me  conta  son  confesseur,  l'evesque  d'Angers, 
qui  estoit  notable  prélat.  Il  avoit  mis  sus  une  au- 
dience publique,  où  il  escoutoit  tout  le  monde,  et 
par  especial  les  pauvres,  et  si  faisoit  de  bonnes  expé- 
ditions, et  l'y  vis  huict  jours  avant  son  trespas ,  deux 
bonnes  heures ,  et  onques  puis  ne  le  vis.  Il  ne  se  fai- 
soit pas  grandes  expéditions  à  cette  audience  :  mais 
au  moins,  estoit-ce  tenir  les  gens  en  crainte,  et  par 
especial  ses  officiers  :  dont  aucuns  il  avoit  suspendus 
pour  pillerie. 

Estant  le  Roy  en  cette  grande  gloire,  quant  au 
monde  ,  et  en  bon  vouloir  quant  à  Dieu ,  le  septième 
jour  d'avril,  l'an  i49^,  veille  de  Pasques  flories,   il 
partit  de  la  chambre  de  la  reine  Anne  de  Bretagne,  sa 
femme,  et  la  mena  avec  luy,  pour  voir  jouer  à  la 
paume  ceux  qui  jouoient  aux  fossez  du  chasteau ,  où 
ne  l'avoit  jamais  menée  que  cette  fois,  et  entrèrent 
ensemble  en  une  galerie,  qu'on  appelloit  la  galerie 
Haquelebac,  parce  que  cettuy  Haquelebac  l'avoit  eue 
autrefois  en  garde,  et  estoit  le  plus  deshonneste  lieu 
de  leans  :  car  tout  le  monde  y  pissoit,  et  estoit  rom- 
pue à  l'entrée,  s'y  heurta  le  Roy,  du  front,  contre 
l'huys,  combien  qu'il  fut  bien  petit,  et  puis  regarda 
long-temps  les  joueurs,  et  devisoit  à  tout  le  monde. 
Je  n'y  estois  point  présent  :  mais  sondit  confesseur, 
l'evesque  d'Angers,  et  ses  prochains  chambelans,  le 
m'ont  conté  :  car  j'en  estois  party  huict  jours  avant ? 
et  estois  allé  à  ma  maison.  La  dernière  parole,  qu'il 

prononça  jamais  en  devisant  en  santé',  c'estoit  qu'il 
dit  qu'il  avoit  espérance  de  ne  faire  jamais  péché 
mortel,  ne  véniel,  s'il  pouvoit,  et  en  disant  cette  pa- 
role, il  cheut  à  l'envers,  et  perdit  la  parole  (il  ne  pou- 
voit estre  deux  heures  après  midy  )  et  demeura  là  jus- 
ques  à  onze  heures  de  nuict.  Trois  fois  luy  revint  la 
parole  :  mais  peu  luy  dura,  comme  me  conta  ledit 
confesseur,  qui  deux  fois  cette  semaine  l'avoit  con- 
fessé. L'une  à  cause  de  ceux  qui  venoient  vers  luy 
pour  le  mai  des  escrouelles.  Toute  personne  entroit 
en  ladite  galerie,  qui  vouloit  ,  et  le  trouvoit  -  on 
couché  sur  une  pauvre  paillasse,  dont  jamais  il  ne 
partit,- jusques  à  ce  qu'il  eut  rendu  l'ame,  et  y  fut 
neuf  heures.  Ledit  confesseur,  qui  tousjours  y  fut, 
me  dit  que  lors  que  la  parole  luy  revint,  à  toutes  les 
fois  il  disoit  :  «  Mon  Dieu,  et  la  glorieuse  vierge 
«  Marie,  monseigneur  Sainct  Claude,  et  monseigneur 
«  Sainct  Biaise,  me  soient  en  ayde  :  »  et  ainsi  dé- 
partit de  ce  monde  si  puissant  et  si  grand  Roy,  et  en 
si  misérable  lieu,  qui  tant  avoit  de  belles  maisons,  et 
en  faisoit.  une  si  belle,  et  si  ne  sceut  à  ce  besoin  finer 
d'une  pauvre  chambre.  Combien  donc  peut-on,  par 
ces  deux  exemples  cy-dessus  couchez,  cognoistre  la 
puissance  de  Dieu  estre  grande,  et  que  c'est  peu  de 
chose  que  de  notre  misérable  vie  ,  qui  tant  nous 
donne  de  peine  pour  les  choses  du  monde,  et  que 
les  roys  n'y  peuvent  résister,  non  plus  que  les  labou- 
reurs. 


i3.  i5 

CHAPITRE  XXVI. 

Comment  le  sainct  homme  ,  frère  Hieronyme  ,  fut 
bruslé  à  Florence j,  par  envie  qu'on  eut  sur  luy,  tant 
du  costé  du  Pape,  que  de  plusieurs  autres  Floren- 
tins et  Fenitiens. 

J'ay  dit,  en  quelque  endroit  de  cette  matière  d'Ita- 
lie, comme  il  y  avoit  un  frère  Prescheur,  ou  Jacobin, 
ayant  demeuré  à  Florence ,  par  l'espace  de  quinze 
ans ,  renommé  de  fort  saincte  vie  (  lequel  je  vis  et 
parlay  à  luy,  en  l'an  i4o,5  )  appelle  frère  Hieronyme, 
qui  a  dit  beaucoup  de  choses  avant  qu'elles  fussent 
advenues,  comme  j'ay  desja  dit  cy-dessus,  et  tousjours 
avoit  soustenu  que  le  Roy  passeroit  les  monts,  et  le 
prescha  publiquement,  disant  l'avoir  par  révélation 
de  Dieu ,  tant  cela  qu'autres  choses  dont  il  parloit , 
et  disoit  que  le  Roy  estoit  esleu  de  Dieu,  pour  refor- 
mer l'Eglise  par  force,  et  chastier  les  tyrans  :  et  à 
cause  de  ce  qu'il  disoit  sçavoir  les  choses  par  révéla- 
tion, murmuroient  plusieurs  contre  luy,  et  acquit  la 
haine  du  Pape,  et  de  plusieurs  de  la  ville  de  Florence. 
Sa  vie  estoit  la  plus  belle  du  monde,  ainsi  qu'il  se 
pouvoit  voir ,  et  ses  sermons ,  preschant  contre  les 
vices ,  et  a  réduit  en  icelle  cité  maintes  gens  à  bien 
vivre,  comme  j'ay  dit. 

En  ce  temps  1498,  que  le  roy  Charles  est  trespassé, 
est  finy  aussi  frère  Hieronyme,  a  quatre  ou  cinq  jours 
l'un  de  l'autre,  et  vous  diray  pourquoy  je  fais  ce  conte. 
Il  a  tousjours  presché  publiquement  que  le  Roy  re- 


DE  PHILIPPE  DE  COMINES.     [l498]  22^ 

toumeroit  derechef  en  Italie,  pour  accomplir  cette 
commission  ,  que  Dieu  luy  avoit  donnée,  qui  estoit  de 
reformer  l'Eglise  par  l'espe'e,  et  chasser  les  tyrans 
d'Italie,  et  que  au  cas  qu'il  ne  le  fit,  Dieu  le  puniroit 
cruellement;  et  tous  ses  sermons  premiers,  et  ceux 
de  présent,  il  les  a  fait  imprimer  (0  et  se  vendent.  Cette 
menace,  qu'il  faisoit  au  Roy,  de  dire  que  Dieu  le 
puniroit  cruellement,  s'il  ne  retournoit,  luy  a  plu- 
sieurs fois  escrite  ledit  Hieronyme ,  peu  de  temps 
avant  son  trespas,  et  ainsi  le  me  dit  de  bouche  ledit 
Hieronyme ,  quand  je  parlay  à  luy  (  qui  fut  au  retour 
d'Italie)  en  me  disant  que  la  sentence  estoit  donne'e 
contre  le  Roy,  au  ciel,  au  cas  qu'il  n'accomplit  ce 
que  Dieu  luy  avoit  ordonné,  et  qu'il  ne  gardât  ses 
gens  de  piller. 

Or  environ  ledit  trespas  du  Roy,  estoïent  Florentins 
en  grand  differen  en  la  cité.  Les  uns  attendoient  en- 
coresla  venue  du  Roy,  et  la  desiroient  sur  l'espérance 
que  ledit  frère  Hieronyme  leur  donnoit ,  et  se  con- 
sommoient,  et  devenoient  pauvres  à  merveilles,  à 
cause  de  la  dispense  qu'ils  soustenoient,  pour  cuider 
recouvrer  Pise,  et  les  autres  places  qu'ils  avoient 
baillées  au  Roy  :  dont  les  Vénitiens  tenoient  Pise. 
Plusieurs  de  la  cité  vouloient  que  l'on  prit  le  party 
de  la  ligue,  qu'on  abandonnât  de  tous  poincts  le  Roy, 
disans  que  ce  n'estoient  qu'abusions  et  fobes  de  s'y 
attendre ,  et  que  ledit  frère  Hieronyme  n'estoit  qu'un 
hérétique  et  un  paillard,  et  qu'on  le  devoit  jetter  en 
un  sac  en  la  rivière  :  il  estoit  tant  soustenu  en  la 
ville,  que  nul  ne  l'osoit  faire.  Le  Pape  et  le  duc  de 

(»)  llles  a  fait  imprimer  :  on  lit  dans  quelques  anciennes  éditions: 
il  les  a  fait  mettre  en  moule. 

Milan  escrivoient  souvent  contre  ledit  frère,  asseurana 
les  Florentins  de  leur  faire  rendre  la  cité  de  Pise,  et 
autres  places,  en  délaissant  l'amitié  du  Roy,  et  qu'ils 
prissent  ledit  frère  Hieronyme,  et  qu'ils  en  fissent  pu- 
nition :  et  par  cas  d'adventure ,  se  fit  à  l'heure  une 
seigneurie  à  Florence,  où  il  y  avoit  beaucoup  de  ses 
ennemis  ;  car  ladite  seigneurie  se  change  et  se  mue  de 
deux  mois  en  deux  mois  :  se  trouva  un  Cordelier 
forgé,  ou  de  luy-mesme  prit  débat  audit  frère  Hiero- 
nyme, l'appellant  hérétique  et  abuseur  du  peuple,  de 
dire  qu'il  eut  révélation,  ne  chose  semblable,  et  s'of- 
frit de  le  prouver  jusques  au  feu,  et  estoient  ces  pa- 
roles devant  ladite  seigneurie.  Ledit  frère  Hieronyme 
ne  se  voulut  point  présenter  au  feu  :  mais  un  sien 
compagnon  dit  qu'il  s'y  mettroit  pour  luy ,  contre 
ledit  Cordelier;  et  alors  un  compagnon  Cordelier  se 
présenta  de  l'autre  costé,  et  fut  pris  jour  qu'ils  dé- 
voient entrer  dedans  le  feu,  et  tous  deux  se  présen- 
tèrent, accompagnez  de  leurs  religieux  au  jour  nom- 
mé :  mais  le  Jacobin  apporta  le  Corpus  Doniini  en 
sa  main ,  et  les  Cordeliers  et  aussi  la  seigneurie  vou- 
loient  qu'il  l'ostat ,  ce  qu'il  ne  voulut  point  faire. 
Ainsi  s'en  retournèrent  à  leur  convent,  et  le  peuple 
esmeu  par  les  ennemis  dudit  frère,  par  commission 
de  cette  seigneurie,  l'allerent  prendre  audit  convent, 
luy  troisième,  et  d'entrée  le  gesnerent  à  merveilles. 
Le  peuple  tua  le  principal  homme  de  la  ville,  amy 
dudit  frère,  appelle  Francisque  Valory.  Le  Pape  leur 
envoya  pouvoir  et  commission  pour  faire  le  procès. 
Et  fin  de  compte  ils  les  bruslerent  tous  trois.  Les 
charges  n'estoient  sinon  qu'il  mettoit  discord  en  la 
ville,  et  que  ce  quril  disoit  de  prophétie,  il  le  sçavoit 

par  ses  amis  qui  estoient  du  conseil.  Je  ne  les  veux  point 
accuser  ni  excuser.  Je  ne  sçay  s'ils  ont  fait  bien  ou 
mal  de  l'avoir  fait  mourir  :  mais  il  a  dit  maintes  choses 
vrayes,  que  ceux  de  Florence  n'eussent  sceu  luy  avoir 
dites.  Et  touchant  le  Roy,  et  les  maux  qu'il  dit  luy 
devoir  advenir,  luy  est  advenu  :  ce  que  vous  voyez, 
qui  sceut  premier  la  mort  de  son  fils,  puis  la  sienne, 
et  ay  des  lettres  qu'il  escrivoit  audit  seigneur. 

CHAPITRE  XXVII. 

Des  obsèques  et  funérailles  du  roy  Charles  VI11  :  et 
du  couronnement  du  roy  Louys  XII  de  ce  nom, 
son  successeur  :  avec  les  généalogies  de  France, 
jusques  à  iceluy. 

Le  mal  du  Roy  fut  un  catharre  ou  apoplexie  :  et 
esperoient  les  médecins  qu'il  luy  descendroit  sur  un 
bras,  et  qu'il  en  seroit  perclus,  mais  qu'il  n'en  mour- 
roit  point  ;  toutesfois  il  avint  autrement.  Il  avoit 
quatre  bons  médecins  ;  mais  il  n'adjoustoit  foy  qu'au 
plus  fol,  et  à  celuy-là  donnoit  l'authorité,  tant  que 
les  autres  n'osoient  parler,  qui  volontiers  l'eussent 
purgé  quatre  jours  avant  :  car  ils  y  voy oient  les  occa- 
sions de  mort,  qui  fut  et  advint.  Tout  homme  cou- 
roit  vers  le  duc  d'Orléans,  à  qui  avenoit  la  couronne, 
comme  le  plus  prochain;  mais  les  chambelans  dudit 
roy  Charles  le  firent  ensevelir  fort  richement,  et  sur 
l'heure  on  commença  le  service  pour  luy,  qui  jamais 
ne  failloit  ne  jour,  ne  nuict  :  car  quand  les  Chanoines 
avoient   achevé' ,  les    Cordeliers  commençoient ,  et 

quand  ils  avoient  finy  ,  commençoient  les  Bons- 
Hommes  qu'il  avoit  fondez.  Il  demeura  huict  jours 
à  Amboise,  tant  en  une  grande  chambre  bien  tendue, 
qu'en  l'église ,  et  toutes  choses  y  furent  faites  plus 
richement  qu'elles  ne  furent  jamais  à  Roy,  et  ne  bou- 
gèrent d'auprès  du  corps  tous  les  chambelans,  et  ses 
prochains,  et  tous  ses  officiers,  et  dura  ce  service,  et 
cette  compagnie,  jusques  à  ce  qu'il  fut  mis  en  terre, 
qui  dura  bien  l'espace  d'un  mois,  et  cousta  quarante- 
cinq  mille  francs ,  comme  me  dirent  les  gens  des 
finances.  J'arrivay  à  Amboise,  deux  jours  après  son 
trespas ,  et  allay  dire  mon  oraison ,  là  où  estoit  le 
corps,  et  y  fut  cinq  ou  six  heures,  et  à  la  vérité,  on 
ne  vit  jamais  semblable  dueil,  et  qui  tant  durât.  Aussi 
ses  prochains,  comme  chambelans,  et  dix  ou  douze 
gentils-hommes,  qui  estoient  de  sa  chambre,  estoient 
mieux  traitez  et  avoient  plus  grands  estats,  et  dons, 
que  jamais  roy  ne  donna,  et  trop.  Davantage  la  plus 
humaine  et  douce  parole  d'homme  que  jamais  fut, 
estoit  la  sienne  :  car  je  croy  que  jamais  à  homme  ne 
dit  chose  qui  luy  deut  desplaire,  et  à  meilleure  heure 
ne  pouvoit-il  jamais  mourir,  pour  demeurer  en  grande 
renommée  par  les  histoires  :  et  en  regret  de  ceux  qui 
l'ont  servy,  et  croy  que  j'ay  esté  l'homme  du  monde, 
à  qui  il  a  plus  fait  de  rudesse  :  mais  cognoissant  que 
ce  fut  en  sa  jeunesse,  et  qu'il  ne  venoit  point  de  luy, 
ne  luy  en  sceus  jamais  mauvais  gré. 

Quand  j'eus  couché  une  nuict  à  Amboise,  j'allay 
devers  ce  Roy  nouveau  :  de  qui  j'avois  esté  aussi  privé 
que  nul  autre  personne,  et  pour  luy  avois  esté  en 
tous  mes  troubles  et  pertes  :  toutesfois  pour  l'heure 
ne  luy  en  souvint  point  fort:  mais  sagement  entra  en 

possession  du  royaume  :  car  il  ne  mua  rien  des  pen- 
sions, pour  celle  année,  qui  avoit  eneores  six  mois  à 
durer.  Il  osta  peu  d'officiers,  et  dit  qu'il  vouloit  tenir 
tout  homme  en  son  entier  et  estât,  et  tout  cela  luy 
fut  bien  séant,  et  le  plustost  qu'il  pût,  il  alla  à  son 
couronnement  là  où  je  fus,  et  pour  les  pairs  de  France, 
s'y  trouvèrent  ceux  qui  s'ensuivent.  Le  premier  fut  le 
duc  d'Alençon  ,  qui  servoit  pour  le  duc  de  Bour- 
gogne. Le  deuxiesme,  monseigneur  de  Bourbon,  qui 
servoit  pour  le  duc  de  Normandie.  Le  troisième  fut  le 
duc  de  Lorraine,  qui  servoit  pour  le  duc  de  Guyenne. 
Le  premier  comte,  Philippe,  monsieur  de  Ravestain, 
qui  servoit  pour  le  comte  de  Flandres.  Le  deuxième , 
Engilbert,  monsieur  de  Cleves,  qui  servoit  pour  le 
comte  de  Champagne.  Le  troisième,  monseigneur  de 
Foix,  qui  servoit  pour  le  comte  de  Toulouze,  et  fut 
ledit  couronnement  à  Reims  du  roy  Louys  XII,  de 
présent  régnant,  le  vingt-septième  jour  de  may,  l'an 
1498  ('),  et  est  le  quatrième  venu  en  ligne  collatérale. 
Les  deux  premiers  ont  esté  Charles  Martel,  ou  Pépin 
son  fils,  et  Hue  Capet,  tous  deux  maistres  du  Palais, 
ou  gouverneurs  des  roys  :  qui  usurpèrent  le  royaume 
sous  lesdits  roys,  et  le  prirent  pour  eux.  Le  tiers  fut 
le  roy  Philippe  de  Valois,  et  le  quart  le  Roy  de  pré- 
sent. À  ces  deux  derniers  venoit  le  royaume  juste- 
ment et  loyaument.  La  première  génération  des  roys 
de  France,  est  à  prendre  à  Merouée.  Deux  roys  y 
avoit  eu  en  France  avant  ledit  Merouée  :  c'est  à  sça- 
voir  Pharamond  (  qui  fut  le  premier  esleu  roy  de 
France  :  car  les  autres  a  voient  esté  appeliez  ducs,  ou 
roys  de  Gaule)  et  un  sien  fils,  appelle  Clodion.  Ledit 

i1)  On  pense  que  tout  ce  qui  suit  n'est  point  de  Coraines. 


232  [T4l)^]   mémoires 

Pliaramond  fut  esleu  roy,  l'an  42°  ?  et  régna  dix  ans. 
Son  fils  Clodion  en  régna  dix-huict.  Ainsi  régnè- 
rent ces  deux  roys  vingt-huict  ans,  et  Merouée,  qui 
vint  après,  n'estoit  point  fils  dudit  Clodion,  mais  son 
parent  :  parquoy  semblerait  qu'il  y  eut  eu  cinq 
fois  mutations  en  ces  lignes  royales  :  toutesfois  comme 
j'ay  dit ,  on  prend  la  première  génération  à  com- 
mencer à  Merouée,  qui  fut  fait  roy  en  l'an  44$  ,  et 
là  commença  cette  première  ligne,  et  y  a  eu  jusques 
au  sacre  du  roy  Louis  XII  mil  cinquante  ans  que 
commença  la  génération  desdits  roys  de  France,  et 
qui  le  voudra  prendre  à  Pliaramond ,  il  y  en  auroit 
vingt  et  huict  davantage,  qui  seroit  mil  septante  et 
liuict  ans,  que  premier  y  a  eu  roy,  appelle  roy  de 
France.  Depuis  Merouée  jusques  à  Pépin,  il  y  eut 
trois  cens  trente-trois  ans,  qu'avoit  duré  ladite  lignée 
de  Merouée.  Depuis  Pépin  jusques  à  Hue  Capet,  y  a 
deux  cens  trente  sept  ans,  qu'a  durée  ladite  vraye 
ligne  de  Pépin,  et  de  Cliarlemagne  son  fils.  Celle  de 
Hue  Capet  a  duré  en  vraye  ligne,  trois  cens  trente- 
neuf  ans,  et  faillit  au  roy  Philippe  de  Valois ,  et  celle 
dudit  roy  Philippe  de  Valois  a  duré  en  vraye  ligne, 
jusques  au  trespas  du  roy  Charles  VIII  ,  qui  fut 
l'an  i4l)8,  et  celuy-là  a  esté  le  dernier  roy  de  cette 
ligne,  qui  a  duré  cent  soixante  neuf  ans,  et  y  ont 
régné  sept  roys  :  c'est  à  sçavoir  Philippe  de  Valois,  le 
roy  Jehan,  le  roy  Charles  V,  le  roy  Charles  VI,  le  roy 
Charles  VII,  Je  roy  Louis  XI  et  le  roy  Charles  VIII, 
fin  de  la  ligne  droite  de  Philippe  de  Valois. 

FIN  DES  MEMOIRES  DE  PHILIPPE  DE  COMITES , 
SEIGNEUR  d'aRGENTON. 

Relation  de  la  bataille  de  MontVliery  (0. 
(Tom.  11,  p.  36o.  ) 

Nostre  trés-redouté  seigneur,  tant  et  si  humblement  5 
comme  faire  pouvons,  nous  nous  recommandons  à  vostre 
bonne  grâce ,  et  pour  ce,  nostre  tre's-redouté  seigneur,  que 
sommes  certains  que  devons  sçavoir  des  nouvelles  de  l'ar- 
mée, de  l'Estat,  de  nostre  tre's-redouté  seigneur  vostre  fils, 
et  que  sommes  tenus  de  nous  en  acquitter  mesmcment  en 
matières  qui  le  touchent. 

Il  est  vray  que  mardy  passé  ,  seiziesme  jour  de  ce  mois  , 
nous  fusmes  présens  du  commencement  jusqu'à  la  fin  de  la 
bataille,  que  monsieur  vostre  fils  a  eu  contre  le  Roy  et  sa 
puissance,  qui  estoit  de  vingt  deux  cens  lances  ou  environ, 
le  mieux  en  point  que  oncques  furent  vues  en  ce  royaume, 
comme  l'on  dit  ;  laquelle  bataille  ,  après  ce  que  mondit  sei- 
gneur vostre  fils  fut  conseillé  d'aller  querre  et  envahir  le 
Roy  et  sadite  puissance,  au  lieu  où  ils  estaient,  qui  estoit 
moult  fort  et  avantageux  pour  eux,  commença  entre  une 
et  deux  après  midy  :  en  suivant  ledit  conseil  fut  Tait  ledit 
envahissement  très— fièrement ,  et  d'aussi  hardi  vourage, 
que  l'on  a  vu  faire  en  journée  de  bataille  passé  long- temps , 
comme  il  semble  à  ceux  qui  virent  d'un  costé  et  d'autre, 

0)  Nous  avions  annoncé  dans  l'avertissement  qu'on  seroit  obligé  de 
réunir  à  la  fin  des  Mémoires  de  Comines ,  sous  le  titre  de  Pièces  jus- 
tificatives ,  la  plupart  des  lettres,  instructions  et  autres  pièces  qui  font 
partie  de  notre  commentaire.  Nous  n'avions  pris  cette  détermination 
qu'à  regret,  et  parce  que  nous  avions  cru  qu'il  seroit  absolument  im- 
possible de  placer  au  bas  des  pages,  avec  les  autres  notes,  toutes  ces 
pièces,  dont  quelques-unes  sont  fort  longues.  L'imprimeur  ayant 
trouvé  moyen  de  les  y  insérer,  nous  avons  d'autant  plus  volontiers 
renoncé  à  notre  premier  projet,  qu'il  eut  été  gênant  pour  le  lecteur 
d'aller  chercher  à  la  fin  de  l'ouvrage  des  notes  qui  contribuent  à  l'in- 
telligence du  texte. 
.  On,  ne  trouvera  donc  ici  qu'une  seule  pièce  justificative. 

ayant  congnoissance  de  telles  matières  ;  et  tellement  que  les 
Fraiichois  se  mirent  en  fuite,  et  en  desroy  bien  grand,  par 
lequel  desroy  ils  estoient  tous  nostres  se  l'une  des  aisles  de 
nostre  bataille  ne  fut  de  marcher  pour  cuider  venir  join- 
dre à  ceux  de  l'autre  bout  de  nostredite  bataille,  qui  estoient 
les  premiers  en  celle  desdits  Franchois. 

Car  par  ce  moyen  une  grosse  compagnie  d'iceux  Fran- 
cliois  vint  soudainement  charger  sur  les  nostres,  qui  ainsi 
demarchoient  en  telle  façon  qu'ils  s' en  vinrent  fuyansles  uns 
parmy  les  autres,  et  par  ce  moyen  se  partirent  et  vinrent, 
mirent  en  fuite  au  bois  que  nous  avions  au  dos  une  partie  de 
nos  gens,  pendant  laquelle  fuite  mondit  seigneur  vostre  fils, 
qui  rien  n'en  sçavoit,  tousjours  poursuivant  et  chassant  ses 
ennemis,  s'en  vint  environner  la  place  de  Montlhery  à  bien 
petit  nombre  de  gens,  tuant  et  desconfisant  tout  ce  qu'il 
trouva  en  son  chemin;  et  après  s'en  vint  vostredit  fils  re- 
passer devant  la  porte  de  ladite  place,  où  ,  comme  dit  est, 
estoit  le  Roy  et  sadite  garde,  et  là  fut  mondit  seigneur 
vostre  fils  en  grand  danger  et  doute  de  sa  personne,  sen'eust 
este'  sa  vaillance  et  bonne  vertu  ,  mais  l'a  Dieu  merchy  il 
en  eschappa,  et  tantost  après  s'en  vint  planter  au  champ 
de  bataille  aux  mains  d'un  traict  d'arc  devant  ses  ennemis  , 
où  il  fut  longuement,  raliant  ses  gens  qui  estoient  en  petit 
nombre;  lesdits  ennemis  pareillement  ralliés  devant  luy  en 
leur  fort  en  plus  grand  nombre,  qu'ils  estoient  sans  com- 
paraison ,  et  fut  la  chose  deslors  jusques  vers  le  soleil  cou- 
chant en  tel  estât,  que  nul  sçavoit  qui  devoit  estre  le  maistre, 
à  laquelle  heure  le  Roy  et  les  siens  se  partirent  confusément, 
en  laissant  son  artillerie,  et  demeura  la  place  à  mondit  sei- 
gneur vostre  fils,  sur  laquelle  il  demeura  toute  la  nuit ,  et 
le  lendemain  jusques  après  midy ,  qu'il  s'en  vint  loger  audit 
lieu  de  Montlhery  pour  rafraischir  ses  gens  et  leurs  chevaux , 
lesquels  estoient  fort  travaillez. 

Et  combien  que  la  journe'e  et  la  victoire  ait  esté  ,  et  soit 
belle  et  grande  ,  toutesfois,  veule  premier  assaultfait  ausdits 
Franchois,  de  tel  courage  et  hardiment, comme  dessus  est  dit; 

et  le  grand  desroy  où  ils  furent,  un  d'iceux  Franchois eussent 
eu  plus  grand  perte  et  desconfiture  de  gens ,  se  n'eust  esté 
la  fuite  des  gens  de  mondit  seigneur  vostre  fils ,  qui  se  partit 
de  la  place,  comme  dessus  est  dit,  desquels  plusieurs  ont 
esté  pris  à  Paris ,  qui  de  prime  face  ont  donné  cause  au  peu- 
ple de  cuider  que  le  Roy  avoit  eu  la  victoire,  en  faisant  la- 
dite fuite  des  gens  du  Roy ,  qui  fut  très-grande ,  et  principa- 
lement de  monsieur  du  Maine,  monsieur  l'admirai,  monsieur 
de  la  Barde,  Sallezart  et  autres,  avec  leurs  routes,  lesquels 
comme  nous  avons  sceu,  s'enfuirent  tous  et  encore  fuyent, 
comme  Tondit  en  bien  grand  desroy;  et  ainsi,  nostre  trés-re- 
douté  seigneur,  grâces  à  Dieu,  la  journée  a  esté  pour  vous 
et  mondit  seigneur  vostre  fils,  etluy  est  nettement  demeu- 
rée la  place,  comme  dit  est,  au  grand  honneur  de  vous  et 
de  luy  ,  et  par  conséquent  de  tous  vos  pays  et  seigneuries. 

Car  véritablement  iceluy  mondit  seigneur  vostre  fils  se 
est  aussi  vertueusement  conduit  et  gouverné,  que  se  toute 
sa  vieil  n'eust  fait  autre  chose  que  de  conduire,  ordonner  et 
rallier  bataille;  et  de  sa  personne  s'est  aussi  chevalereuse- 
ment  porté  que  corps  de  noble  homme  pourroit  faire,  et 
tellement  que  luy  seul  a  esté  cause  par  sa  vaillance  et  bonne 
chevalerie  d'avoir  gagné  ladite  journée ,  tousjours  soute- 
nant ladite  bataille,  sans  oncques  démarcher  pour  chose 
qu'il  vist ,  combien  toutesfois  qu'il  a  esté  un  petit  blessé  vers 
la  gorge  d'un  coup  d'espée ,  mais  Dieu  merchy,  ce  n'est 
chose  dont  il  peut  avoir  danger. 

Et  en  vérité  trés-redouté  seigneur,  il  a  bien  montré  qu'il 
est  vostre  fils ,  car  il  a  grandement  retenu  vos  bons  enseigne- 
mens,  et  ses  tours  de  vertu  et  de  noblesse  que  vous  luy  ave? 
appris  en  cas  semblables;  et  certes  à  tout  bien  considéré,  il 
a  gagné  la  plus  belle  journée  qui  ait  esté  veuë  en  France 
passé  à  long-temps,  sans  gueres  grande  perte  de  gens,  veu 
que  la  chose  dura  bien  longuement,  ainçois  qu'on  pût  si 
bonnement  connoistre  à  qui  l'honneur  et  victoire  en  de- 
meuroit;  aucuns  des  gens  de  mondit  seigneur  vostre  fils 
ont  esté  morts  en  ladite  besoigne ,  et  les   autres  pris ,   les 

uns  en  tombant,  et  les  autres  en  chassant  un  peu  bien 
outrageusement,  et  mesmement  sont  morts  monsieur  de 
Hames,  messire  Philippe  de  Lalaing,  Philippot  Doignies, 
vostre  baillif  de  Courtray  ,qui  portoitle  pennon  de  mondit 
seigneur  vostre  fils,  le  frère  de  monsieur  Halebrimy,  et 
autres,  et  de  prisonniers,  monsieur  du  Bois,  qui  portoit  la 
bannière  de  mondit  seigneur  vostre  fils ,  monsieur  de  Cre- 
vecœur ,  et  aucuns  autres  :  et  au  regard  des  Franchois  ,  il 
y  a  eu  beaucoup  de  leurs  capitaines  et  autres  de  grand  fa- 
chon,  morts  et  pris,  desquels  nous  avons  parfaite  connois- 
sance;  mais  entre  les  autres,  monsieur  de  Maulevrier, 
grand  seneschal  de  Normandie ,  y  est  demeuré  mort ,  dont 
est  dommage  ;  et  pareillement  y  est  mort  Philippe  de  Lou- 
han ,  et  bien  grand  nombre  d'autres ,  tous  gens  de  nom ,  en 
trop  plus  grand  nombre  que  des  nostres  sans  comparaison  ; 
et  avec  ce  avons  grand  foison  de  leurs  prisonniers,  et  entre 
les  autres  le  fils  de  monsieur  de  Vantadour. 

JMostre  tre's-redouté  seigneur ,  plaise  vous  adés  nous  man- 
der et  commander  vos  bons  plaisirs,  pour  y  obe'yr  et  les  ac- 
complir de  trés-humble  cœur  à  nos  loyaux  pouvoirs,  moyen- 
nant l'ayde  deNostre-Seigneur,  qui  par  sa  grâce  vous  doint 
bonne  vie  et  longue,  et  accomplissement  de  vos  trés-nobles 
plaisirs.  Escrit  à  Estampes  le  dix-neufviesme  jour  de  juillet 
de  l'an  i465. 

Nostre  tre's-redouté  seigneur,  depuis  ces  lettres  escrites, 
est  à  cette  heure  arrivé  monsieur  de  Berry  en  cette 
ville,  monsieur  de  Bretagne  et  sa  compagnie,  et  n'est  mon- 
sieur venu  que  à  petit  nombre  de  gens,  et  son  armée  est 
logée  auprès. 

AUTREMENT  DICTE  LA  CHRONIQUE  SCANDALEUSE, 
Escrite  par  un  Greffier  de  l'hostel  de  ville  de  Paris. 


AVERTISSEMENT. 


La  première  e'dition  connue  des  Mémoires  de  Jean  de 
Troyes,  a  été  publiée  sous  le  titre  suivant  :  La  Gironique 
de  très  chrestien  et  très  victorieux  Loys  de  Valois,  que 
Dieu  absolve ,  unziesme  de  ce  nom ,  avec  plusieurs  autres 
adventures  advenues  en  ce  royaulrne  de  France  comme 
es  pays  voisins  depuis  l'an  1 460  jusques  en  Van  i483  inclu- 
sivement. Elle  est  en  caractères  gothiques,  petit  in-folio ,  ne 
porte  aucune  date,  et  n'indique  ni  le  nom  de  l'auteur  ni 
celui  de  l'imprimeur.  En  i5oo,  ces  Mémoires  parurent  avec 
la  deuxième  partie  de  la  Chronique  Martinienne.  Ils  furent 
réimprimés  en  i5ia  à  la  suite  des  Chroniques  de  Monstre- 
let,  et  en  i5i4  avec  les  grandes  Chroniques  de  France. 
L'auteur  n'est  pas  nommé  dans  ces  trois  éditions,  qui  sont 
fort  incomplètes,  et  qui  offrent  entre  elles  de  très-grandes 
différences.  Une  cinquième  édition,  donnée  à  Paris  en  i52g, 
désigne  pour  auteur  des  Mémoires,  un  greffier  de  l'hôtel 
de  ville.  Galliot  Dupré  ,  libraire  de  l'Université ,  en  publia 
une  sixième  en  i558,  et  ajouta  des  sommaires  en  marge  ; 
mais  le  nom  de  l'auteur  ne  se  trouve  ni  sur  le  titre  du  livre , 
ni  dans  le  privilège. 

Gilles  Coi  rozet,  dans  son  Trésor  des  Histoires  de  France, 
publié  en  i583,  cite  parmi  les  auteurs  qu'il  a  consultés  :  La 
Chronique  du  roi  Louis  XI \  dite  la  Chronique  scandaleuse , 
par  Jean  de  Troyes.  Son  témoignage  est  appuyé  par  La 
Croix-du-Maine ,  qui  dans  sa  bibliothèque  française,,  impri- 
mée en  1684  ,  s'exprime  ainsi  :  «  Jean  de  Troyes,  historien 
«.  françois  du  temps  de  Louis  XI ,  roi  de  France;  il  a  écrit  la 

«  Chronique  dudit  Eoi ,  laquelle  est  vulgairement  appelée 
«  la  Chronique  scandaleuse  (0  à  cause  qu'elle  fait  mention 
«  de  tout  ce  qu'a  fait  ledit  Pioi ,  et  re'cite  des  choses  qui  ne 
«  sont  pas  trop  à  son  avantage ,  mais  plustôt  à  son  deshon- 
«  neur  et  scandale.  » 

Deux  éditions  des  Mémoires  de  Jean  de  Troyes  furent 
données  en  1611  et  1620.  Toutes  les  deux  portent  le  titre 
de  Chronique  scandaleuse  ,  et  il  est  dit  que  cette  Chronique 
a  été  écrite  par  un  greffier  de  l'hôtel  de  ville  de  Paris.  Dans 
les  avertissemens  de  ces  deux  éditions,  on  annonce  que  le 
texte  a  été  pris  sur  l'original,  et  revu  sur  des  manuscrits  di- 
gnes dejby  ,  qu'il  est  publié  en  sa  pureté' tant  pour  le  lan- 
gage que  pour  Vhistoire  7  non  a  moitié  comme  du  Haillan  (2) 
et  quelques  autres  ont  faict ,  mais  entière  et  sans  altération, 
portant  sur  le  front  la  vérité', 

Jean  Godefroy  fit  réimprimer  cette  Chronique  en  1713 
dans  l'édition  des  Mémoires  de  Comines,  qu'il  publia  à 
Bruxelles ,  en  5  vol.  m-8° ,  et  il  y  ajouta  quelques  notes  ex- 
plicatives. En  1747?  Lenglet  du  Fresnoy  l'inséra  également 
dans  son  édition  en  4  vol.  in-!±°  des  Mémoires  du  même  au- 
teur ^  il  conserva  les  notes  de  Godefroy,  et  les  augmenta  de 
quelques  extraits  puisés  dans  une  ancienne  Chronique  qui 
finit  à  l'année  1476  (3).  Son  travail  a  été  reproduit  en  entier 
par  les  éditeurs  de  l'ancienne  collection  des  Mémoires. 

En  parlant  de  ces  différentes  éditions,  nous  avons  indiqué 
les  anciens  bibliographes  qui  les  premiers  ontfaitconnoîtrele 

C1)  Suivant  le  P.  Le  Long  (  Bibliothèque  historique  de  France  ) ,  l'édi- 
tion publiée  en  i558,  par  Galliot  Dupré  ,  seroit  m-8.°,  et  porteroit  le 
titre  de  Chronique  scandaleuse.  Nous  n'avons  pu  découvrir  à  la  biblio- 
thèque du  Roi  qu'une  seule  édition  m-12,  donnée  par  Galliot  Dupré, 
en  i558,  et  elle  n'est  pas  intitulée  Chronique  scandaleuse. 

(*jEn  i584,  du  Haillan  avoit  fait  imprimer  les  Mémoires  de  Jean 
de  Troyes,  à  la  suite  de  son  Histoire  de  France. 

I3)  Cette  Chronique,  qui  commençoit  à  l'année  1400,  et  s'arrétoit 
à  1461 ,  a  été  continuée  jusqu'en  1476,  sur  les  notes  des  journaux  te- 
nus par  les  maîtres  d'hôtel  du  duc  de  Bourgogne. 

nom  de  l'auteur  des  Mémoires  ,  dont  on  ne  trouvoit  aucune 
trace  jusqu'à  l'année  i583.  En  les  attribuant  d'après  eux  à 
Jean  de  Troyes ,  nous  avons  suivi  l'opinion  de  Gabriel 
Naudé  (0  ,  de  Jean  Godefroy  (2) ,  de  Grosley  (3) ,  et  de  plu- 
sieurs autres  savans. 

Nous  ne  devons  pas  dissimuler  néanmoins  que  cette  opi- 
nion a  été  contestée.  Quelques-uns  ont  prétendu,  sans  en 
fournir  aucune  preuve  ,  que  l'auteur  se  nommoit  Denys 
Hesselin,  et  qu'il  avoit  été  prévôt  de  Paris.  L'abbé  Le 
Beuf,  dans  un  mémoire  sur  les  Chroniques  Martiniemies  (4), 
les  attribue  à  Jean  Castel ,  abbé  de  Saint-Maur.  Il  établit 
d'abord,  et  c'est  lui  qui  le  premier  a  fait  cette  remarque, 
que  les  récits  de  la  Chronique  Martinienne  sont,  à  commen- 
cer du  règne  de  Louis  XI,  presque  mot  à  mot  les  mêmes 
que  ceux  qui  sont  insérés  sans  nom  d'auteur  dans  les  grandes 
Chroniques  de  Saint-Denis.  Suivant  lui ,  Jean  Castel ,  Chaste! 
ou  du  Chastel,  qu'il  dit  être  fils  de  la  fameuse  Christine  de 
Pisan  et  d'Etienne  du  Chastel,  et  qui  étoit  chroniqueur  du 
Roi,  a  pu  seul  écrire  dans  cette  grande  Chronique  l'histoire  de 
Louis  XI.  Il  convient  que  ce  Jean  Castel ,  qui  avoit  été  envoyé 
en  Angleterre  auprès  du  comte  de  Salisbury  en  ï3q7  C^),nvoit 
environ  soixante-quinze  ans  lorsque  Louis  XI  monta  sur  le 
trôneen  1461;  mais  il  fait  observer  que  Joinville  étoit  encore 
plus  âgé  lorsqu'il  composa  les  Mémoires  de  Louis  IX  ;  il  cite 
à  l'appui  de  ses  conjectures, une  lettre  adressée  par  Louis  XI, 
en  1482,  à  l'évêque  deLombez,  et  dans  laquelle  le  Roi  mande 
à  ce  prélat  :  qu'après  le  trépas  du  dernier  abbé  de  Saint- 
Maur,  qui  en  son  vivant  avoit  l'office  de  chroniqueur,  toutes 
les  Chroniques  qu'il  avoit ,  furent  mises  en  un  coffre  fermant 
à  deux  clefs ,  et  ledit  coffre  mis  au  trésor  de  l'abbaye  de 
Saint- D enis ;  lesquelles  clefs  ou  l'une  d'icelles,  sont  à  pre- 
sent  difficiles  à  recouvrer.  Il  résulte  de  cette  lettre,  que 

(*-  Addition  à  l'Histoire  de  Louis  XL  —  2  Edition  des  Mémoires 
de  Comines ,  citée  ci-dessus.  —  *,  Mémoires  sur  les  Troyens  célèbres.  — 
(4)  Tom.  xx  des  Mémoires  de  l'Académie  des  Inscriptions.  —  <5)  Voyez 
la  Notice  sur  Clwistine  de  Pisan,  tom.  v,  p.  2o3  de  cette  Collection. 

i3.  16 

JeanCastel  ou  du  Chastel,  abbé  de  Saint-Maur,  fut  effecti- 
vement pourvu  de  l'office  de  chroniqueur  du  Roi,  et  qu'à 
l'époque  de  sa  mort ,  il  avoit  entre  les  mains  des  Chroniques 
que  l'abbé  Le  Beuf  croit  être  des  Chroniques  des  anciens 
temps  '7  mais  rien  ne  prouve  qu'il  y  en  eut  qui  fussent  écrites 
par  lui,  et  encore  moins  qu'il  eût  écrit  l'histoire  de  Louis  XI. 
D'un  autre  coté,  on  a  la  certitude  qu'il  n'étoit  plus  abbé  de 
Saint-Maur  en  1476.  Lorsque  le  Roi  écrivit  à  l'abbé  de 
Saint-Denis,  en  1482 ,  du  Chastel  devoit  être  mort  déjà  de- 
puis plusieurs  années ,  puisque  l'on  ne  savoit  plus  où  recou- 
vrer les  clefs  des  coffres  dans  lesquels  les  Chroniques  qu'on 
lui  avoit  confiées  avoient  été  mises.  Du  Chastel  n'auroit 
donc  pu  composer  que  le  commencement  de  l'histoire  de 
Louis  XI,  qui  régna  jusqu'en  i483.  Or,  on  ne  remarque 
aucune  différence  dans  le  style  ni  dans  la  manière  de  racon- 
ter entre  les  premières  et  les  dernières  parties  de  l'ou- 
vrage. Il  suffit  de  l'examiner  avec  un  peu  d'attention  pour 
se  convaincre  qu'il  est  tout  entier  de  la  même  main. 

L'abbé  Le  Beuf  pense  néanmoins  que  le  greffier  de  l'hôtel 
de  ville,  désigné  comme  auteur  des  Mémoires,  n'a  fait  que 
copier  la  grande  Chronique  de  Saint-Denis,  composée  par 
JFean  Castel  ou  du  Chastel;  qu'il  y  a  seulement  ajouté  un 
préambule  et  quelques  particularités  qui  ne  forment  pas 
une  feuille  d'impression.  Il  se  fonde  sur  ce  que  l'auteur  dé- 
clare en  commençant  qu'il  n'entend  point  que  les  choses 
qu'il  écrit  soient  nommées  Chroniques,  pour  ce  que  à  lui 
n'appartient,  et  que  pour  ce  faire  il  n'a  été  ni  ordonné  ni 
permis.  Mais  dans  ce  même  début  que  l'abbé  reconnoît  être 
du  greffier  de  l'hôtel  de  ville  de  Paris,  l'auteur  annonce 
qu'il  va  raconter  ce  qui  est  advenu  au  royaume  de  France 
et  autres  royaumes  voisins ,  ainsi  qu'il  a  pu  s'en  souvenir. 
Aucun  écrivain  contemporain ,  ni  du  siècle  suivant ,  ne  lui 
ayant  reproché  d'avoir  copié  les  Chroniques  de  Saint-Denis, 
on  ne  peut,  selon  nous,  refuser  de  le  considérer  comme  au- 
teur original  des  Mémoires. 

Quant  à  la  ressemblance  qui  existe  entre  cette  Chronique 

et  celle  qui  fait  partie  des  grandes  Chroniques  de  Saint- 
Denis,  elle  n'a  rien  de  surprenant;  il  n'est  pas  impossible 
que  les  Mémoires  de  Jean  de  Troyes  aient,  e'té  insérés  dans 
cette  grande  collection,  qui  n'étoit  pas  exclusivement  com- 
posée d'ouvrages  écrits  par  des  moines  de  Saint-Denis,  ainsi 
que  le  prouve  l'abbé  Le  Beuf. 

On  ignore  ce  qui  a  pu  faire  donner  aux  Mémoires  de  Jean 
de  Troyes  le  titre  de  Chronique  scandaleuse ,  sous  lequel 
ils  sont  désignés  dès  l'an  i583.  On  avoit  d'abord  appelé  cette 
Chronique  la  médisante,  et  ce  titre  est  ajouté  à  la  main 
sur  le  frontispice  de  l'ancienne  édition  en  caractères  gothi- 
ques, que  nous  avons  consultée  à  la  bibliothèque  du  Roi. 
Pasquier  la  désigne  ainsi  dans  ses  Recherches  sur  l'histoire 
de  France  (0,  et  il  prétend  qu'on  y  a  fait  beaucoup  de  cou- 
pures. Le  P.  Garasse  (2)  dit  que  Jean  de  Troyes  ayant  eu 
en  vue  de  diffamer  Louis  XI,  son  histoire  fut  appelée  la 
médisante.  Mais  comme  l'observe  Sorel  (3) ,  l'auteur ,  loin 
de  chercher  à  le  diffamer,  passe  sous  silence  la  plupart  des 
actes  qui  ont  flétri  sa  mémoire.  Brantôme  (4)  parle  d'une 
histoire  de  Louis  XI,  qui  touche  plus  sur  les  cordes 
aigres  de  la  vie  de  ce  monarque  que  sur  les  douces.  On 
m'a  dit,  ajoute-t-il,  quelle  étoit  dans  la  bibliothèque  du 
Roi,  et  que  le  roi  François  I.er  ne  voulut  jamais  en  per- 
mettre l'impression.  Cette  histoire,  qu'il  ne  cite  que  sur  oui- 
dire  ,  et  qui  a  été  inconnue  à  tous  les  bibliographes,  ne  peut 
être  celle  de  Jean  de  Troyes,  dont  on  avoit  déjà  publié 
quatre  éditions  avant  la  mort  de  Louis  XII,  et  qui  fut 
réimprimée  en  i52Ç),  sous  le  règne  de  François  Ier.  Presque 
tous  les  bibliographes  s'étonnent  donc  avec  raison  qu'on  l'ait 
nommée  la  Chronique  scandaleuse  (5)  ,  et  nous  serions  dis- 
posés à  croire,  avec  Sorel,  que  ce  titre  lui  a  été  donné  par 

(0  Liv.  4>  chap.  16.  —  (^  Recherches  des  Recherches.  — (3  Biblio- 
thèque française.  —  (4)  Eloge  de  Charles  VIII.  — '  l5.;  Sponde,  dans  son 
Histoire  ecclésiastique  (année  1461 ,  nomb.  3),  croit  que  quelques 
faits  scandaleux  de  la  vie  de  Louis  XI,  rapportés  par  l'auteur,  ont  pu 
h»  décider  à  donner  lui-même  le  titre  de  Chronique  scandaleuse  à  son 

quelque  libraire ,  pour  piquer  la  curiosité  du  public.  L'édi* 
tion  de  161 1,  qui  est  annoncée  comme  ayant  été  faite  sur  le 
vrai  original,  et  collationnée  sur  des  manuscrits  dignes  de  foi, 
a  dû  rétablir  les  coupures  que  Pasquier  reproche  aux  édi- 
tions antérieures  ,  et  cinq  ou  six  aventures  galantes  qui  y 
sont  rapportées,  ne  suffisent  pas  pour  justifier  le  titre  de 
Chronique  scandaleuse  qu'on  lui  a  conservé. 

Celte  Chronique  a  donc  été  mal  à  propos  intitulée  Chro- 
nique médisante  ou  scandaleuse.  «  L'auteur,  dit  Sorel,  est 
«  un  bon  bourgeois  qui  parle  naïvement.  On  rencontre 
«  dans  son  ouvrage  des  remarques  assez  curieuses  sur  ce  qui 
«  s'est  passé  dans  ce  temps-là,  comme  pouvoit  faire  un 
«  homme  qui  avoit  connoissance  de  la  surface  des  choses , 
«  sans  pénétrer  jamais  jusqu'aux  motifs  et  à  leurs  circons- 
<c  tances.  »  C'est  là  ce  qui  rend  plus  piquante  la  lecture  des 
Mémoires  de  Jean  de  Troyes,  lorsqu'on  a  lu  ceux  de  Co- 
mines.  Le  conseiller  de  Louis  XI  a  dévoilé  la  politique  du 
monarque,  révélé  toutes  les  intrigues,  et  fait  connoître  les 
causes  secrètes  des  événemens.  Le  greffier  de  l'hôtel  de 
ville  ne  cherche  ni  à  approfondir  les  choses ,  ni  à  les  expli- 
quer; il  les  raconte  telles  que  le  E.oi  a  voulu  qu'elles  fussent 
sues  par  les  bourgeois  de  Paris  et  par  le  peuple.  Prenons 
pour  exemple  le  voyage  de  Louis  XI  à  Péronne,  en  1468. 
Dans  les  Mémoires  de  Jean  de  Troyes,  ce  voyage  n'offre 
rien  d'extraordinaire ,  on  n'a  pas  lieu  de  supposer  que  le 
Roi ,  dupe  de  ses  propres  artifices ,  s'est  mis  imprudem- 
ment à  la  merci  de  Charles,  duc  de  Bourgogne,  et  qu'il  a 
été  son  prisonnier;  les  traités  conclus  dans  cette  ville  pa- 
roissent  être  signés  librement  par  Louis,  qui  se  décide  vo- 
lontairement à  marcher  avec  le  duc  Charles  contre  les  Lié- 
geois. Après  avoir  vu  dans  Comines,  comment  les  choses  se 
sont  passées ,  on  aime  à  voir  la  couleur  que  le  Roi  leur  a 
donnée  aux  yeux  de  ses  sujets,  afin  de  leur  dérober  la  con- 

ouvrage.  Cette  observation  est  d'autant  moins  fondée,  que  ce  n1est  pas 
Jean  de  Troyes  qui  a  intitulé  sa  chronique  Chronique  scandaleuse. 

îioissance  des  dangers  qu'il  avoit  courus  par  sa  faute,  et 
de  l'excès  d'humiliation  auquelil  avoit  été'  réduit. 

Ces  Mémoires  ne  sont  pas  moins  intéressans  sous  plu- 
sieurs autres  rapports.  Il  y  a  non-seulement,  comme  l'ob- 
serve Menestrier  (l),  beaucoup  de  traits  curieux  qui  ne  se 
trouvent  point  ailleurs;  mais  l'auteur  donne  des  détails  sur 
les  mœurs,  les  habitudes,  les  usages  du  temps ,  sur  la  vie  in- 
térieure des  habitans  de  Paris,  sur  la  manière  dont  ils  envi- 
sageoient  et  jugeoient  les  choses;  on  y  voit  l'effet  que  les 
événemens  produisent  sur  les  esprits,  et  aucun  ouvrage  ne 
fait  peut-être  mieux  connoître  Paris  tel  qu'il  étoit  vers  la 
fin  du  quinzième  siècle. 

Comme  Jean  de  Troyes  ne  raconte  les  événemens  que 
sur  des  oui-dire,  il  y  a  beaucoup  d'erreurs  dans  ses  Mé- 
moires; nous  n'avons  pas  cru  devoir  les  relever,  parce 
que  les  faits  étant  rapportés  avec  exactitude  dans  les  Mé- 
moires de  Comines,  le  lecteur  pourra  lui-même  rectifier, 
quand  ils  en  auront  besoin ,  les  récits  du  greffier  de  l'hôtel 
de  ville. 

Nous  avons  conservé  celles  des  notes  de  Jean  Godefroy 
qui  pouvoient  avoir  quelque  intérêt;  mais  nous  avons  dû 
supprimer  les  extraits  de  chroniques  publiés  par  Lenglet 
Dufresnoy;  ils  n'étoient  qu'une  répétition  de  ce  qui  a  été 
déjà  dit  sur  Louis  XI,  soit  dans  l'Introduction,  soit  dans  les 
notes  des  Mémoires  de  Comines. 

Il  y  a  dans  les  Mémoires  de  Jean  de  Troyes,  beaucoup 
de  vieux  mots  et  d'anciennes  locutions  que  l'on  auroit  peine 
à  comprendre  aujourd'hui.  Aucune  des  éditions  antérieures 
n'en  donuoit  l'explication.  Nous  avons  pensé  que,  sous  ce 
rapport,  des  notes  éloient  nécessaires  pour  rendre  plus 
facile  la  lecture  des  Mémoires. 

Il  a  été  impossible  de  faire  une  Notice  sur  Jean  de  Troyes; 
on  n'a  absolument  aucun  détail  sur  sa  vie.  Grosley  (2)  croit 

(0  Bibliothèque  curieuse.  —  (a)  Mém.  sur  les  Troyens  célèbres.  Gros- 
ley, qui  éloit  de  Troye-; ,  a  fait  d'immenses  recherches  sur  tous  les  guer- 

qu'il  ëtoit  fils  de  ce  Jean  de  Troyes,  qui,  au  témoignage  de 
Juvénal  des  Ursins  (0  ,  se  distingua  pendant  les  troubles  de 
Paris,  sous  Charles  VI,  et  fut  grand  maître  de  l'artillerie 
sous  Charles  VII  (2).  Il  ajoute  que  les  anciennes  relations  du 
père  avec  le  corps  municipal  de  Paris ,  procurèrent  pro- 
bablement au  fils  la  place  de  greffier  de  l'hôtel  de  ville. 
Comme  Jean  de  Troyes,  en  parlant  (à  l'année  1482)  de 
Jeanne  de  France,  sœur  de  Louis  XI  et  femme  du  duc  de 
Bourbon,  l'appelle  sa  très  redoutée  dame,  on  a  supposé 
qu'il  avoit  été  attaché  à  la  maison  de  cette  princesse. 

Après  avoir  comparé  le  texte  des  différentes  éditions  de 
Ja  Chronique  de  Jean  de  Troyes,  nous  avons  cru  devoir 
donner  la  préférence  à  l'édition  de  161 1,  qui  a  été  faite 
sur  des  manuscrits  authentiques  (3) ,  et  dont  le  style  n'a  pas 
été  rajeuni  comme  dans  les  recueils  de  Jean  Godefroy  et  de 
Lenglet  Dufresnoy.  Nous  avons  consulté  en  outre  un  ma- 
nuscrit du  quinzième  siècle  (4) ,  qui  nous  a  servi  à  rectifier 
des  fautes  graves,  et  à  rétablir  quelques  passages  que  l'on 
n'avoit  jamais  imprimés.  Notre  édition  sera  donc  plus  com- 
plète que  toutes  celles  qui  ont  été  données  jusqu'à  ce  jour. 

viers ,  les  magistrats ,  les  littérateurs  et  les  artistes  de  son  pays.  N'ayant 
rien  pu  découvrir  de  positif  sur  Jean  de  Troyes,  il  a  été  réduit  à  ha- 
sarder quelques  conjectures. 

(0  Histoire  de  Charles  VI.  —  (»•)  Voyez  la  liste  des  officiers  de  la 
couronne ,  sous  Charles  VII,  dans  l'Abrégé  chronologique  de  G.  Marcel. 
—  (3  Nous  sommes  parvenus  à  nous  procurer  cette  édition  de  161 1 , 
qui  n'existe  pas  à  la  bibliothèque  du  Roi,  ni  à  celle  de  Sainte-Gene- 
viève. —  (4)  Bibliothèque  du  Roi,  manuscrit  français,  n.°  9689. 


LES  CHRONIQUES 

DU  TRES  CHRESTIEN  ET  TRES  VICTORIEUX 

LOUYS  DE  VALOIS, 

FEU    ROY    DE    FRANCE    (  QUE    DIEU    ABSOLVE  ) 

CNZIESME    DE    CE    KOM. 

AVECQUES  PLUSIEURS  AULTRES  ADVENTUIIES  ADVENUES 
TANT  EN  CE  ROYAULME  DE  FRANCE,  COMME  ES  PAYS 
VOISINS,  DEPUIS  LAN  I/f^O  JUSQUES  EN  l'an  l4$3 
INCLUSIVEMENT. 


A.  l'honneur  et  louange  de  Dieu  nostre  doulx  Saul- 
veur  et  Rédempteur ,  et  de  la  benoiste ,  glorieuse 
Vierge  et  pucelle  Marie ,  sans  le  moyen  desquels  nulles 
bonnes  œuvres  ou  opérations  ne  peuvent  estre  con- 
duictes.  Et  pour  ce  aussi  que  plusieurs  roys,  princes, 
comtes,  barons,  prélats,  nobles  hommes,  gens  d'é- 
glise ,  et  aultre  populace ,  se  sont  souvent  delictez  et 
delictent  à  ouyr  et  escouter  des  histoires  merveilleuses, 
et  choses  advenues  en  divers  lieux ,  tant  de  ce  royaulme 
que  d'aultres  royaulmes  chrestiens.  Au  trente  cin- 
quiesme  an  de  mon  aage  me  delectay  en  lieu  passer 
temps  et  deschever  (0  oysiveté  à  escripre  et  Faire  mç- 

(')  Deschever  :  éviter. 

moire  de  plusieurs  choses  advenues  au  royaulme  de 
France,  et  aultres  royaulmes  voisins,  ainsi  qu'il  m'en 
est  peu  souvenir.  Etmesmement  depuis  l'an  i4-6°>  que 
regnoit  à  roy  de  France  Charles  septiesme  de  ce  nom, 
jusques  au  trespas  du  roy  Louys  unziesme  de  ce  nom, 
fils  dudit  roy  Charles,  qui  fut  le  penultiesme  jour  du 
mois  daoust,  l'an  i483,  combien  que  je  ne  vueille  ne 
n'entens  point  les  choses  cy  après  escriptes  estre  ap- 
pellees  dictes  ou  nommées  chroniques ,  pource  que  à 
moy  n'appartient,  et  que  pour  ce  faire  n'ay  pas  esté 
ordonné  et  ne  m'a  este  permis  :  mais  seulement  pour 
donner  aucun  petit  passe-temps  aux  lisans,  regardans, 
Ou  escoutans  icelles  En  leur  priant  humblement  ex- 
cuser et  supployer  à  mon  ignorance,  et  addresser  (0 
ce  que  y  seroit  mal  mis,  ou  escript  :  car  plusieurs 
desdites  choses  et  merveilles  sont  advenues  en  tant 
de  diversitez  et  façons  estranges,  que  moult  pénible 
chose  auroit  esté  à  moy,  ou  aultre,  de  bien  au  vray 
et  au  long  escripre  la  vérité  des  choses  advenues  du- 
rant ledit  temps. 

Et  premièrement,  touchant  le  faict  et  utilité  de  la 
terre  durant  ladicte  année  i46o.  Au  regard  et  en  tant 
que  touche  le  terroûer  et  finaige  du  royaulme  de 
France ,  il  y  creut  çompectamment  de  blez ,  qui  fu- 
rent bons  et  de  garde,  et  n'en  fut  point  vendu  au 
plus  chier  temps  de  ladicte  année  que  vingt-quatre 
sols  parisis  le  septier  :  mais  il  n'y  creust  que  bien  peu 
de  fruict.  Et  au  faict  des  vignes  il  y  eut  bien  peu  de 
vin ,  et  par  especial  en  l'Isle  de  France,  comme  d'un 
inuy  de  vin  pour  chascun  arpent,  mais  il  fut  bien 
bon  :  et  se  vendit  chier  le  vin  creu  es  bons  terroùers 

(0  Addresser  :  redresser,  corriger, 


DE  JEAN  DE  ÏROYES.     [i'46b]  ^49 

d'entour  Paris,  comme  de  dix  et  unze  escus  chacun 
muy. 

En  ce  temps  fut  faicte  justice  et  grande  exécution 
audit  lieu  de  Paris,  de  plusieurs  povres  et  indigentes 
créatures,  comme  de  larrons,  sacrilèges,  pipeurs,  et 
crocheteurs.  Et  pour  lesdits  cas  plusieurs  en  furent 
batus  au  cul  de  la  charrecte  pour  leurs  jeunes  âges  et 
premier  meffaict  :  et  les  aultres  pour  leur  mauvaise 
coustume  et  persévérance  furent  pendus  et  estranglez 
au  gibet  de  Paris,  nommé  Montigny,  nouvelle  créé 
et  estably  pour  la  grand  vieillesse,  ruyne  et  déca- 
dence du  précèdent  et  ancien  gibet  nommé  Mont- 
faulcon. 

Audit  temps  fut  fait  mourir  et  enfouye  toute  vive 
audit  lieu  de  Paris  une  femme  nommée  Perrette  Mau- 
ger,  pour  occasion  de  ce  que  ladicte  Perrette  avoit 
fait  et  commis  plusieurs  larrecins,  et  en  ce  faisant  par 
long  temps  continué ,  et  aussi  favourisé  et  recellé  plu  - 
sieurs  larrons ,  qui  aussi  faisoient  et  commectoient  plu- 
sieurs et  divers  larrecins  audit  lieu  de  Paris ,  lesquels 
larrecins  pour  lesdits  larrons  vendoit  et  distribuoit,  et 
l'argent  que  de  ce  elle  recepvoit,  en  bailloit  et  délivrent 
ausdits  larrons  leur  portion,  et  pour  elle  en  retenoit 
son  butin.  Pour  lesquels  cas  et  aultres  par  elle  confes- 
sez fut  condamnée  par  sentence  donnée  du  prevost  de 
Paris,  nommé  messire  P\.obert  Destouteville  (0  cheva- 
lier, à  souffrir  mort  et  estre  enfouye  toute  vive  devant 
le  gibet,  et  tous  ses  biens  acquis  et  confisquez  au  Roy  : 
de  laquelle  sentence  et  jugement  elle  appella  formel- 
lement en  la  cour  de  parlement ,  pour  révérence  du- 

l1)  Destouteville  :  Robert  cTEstouteville  ,  chevalier  ,  seigneur  de 
Bcgne ,  baroii  d'Ivry  et  de  Saint- André-la-Marche. 

quel  appel  fut  différé  à  exécuter.  Et  après  que  par 
ladicte  court  le  procez  d'icelle  eut  este'  veu  et  visité 
fut  dit  par  arrest  d'icelle,  et  en  confermant  ladicte 
sentence,  que  ladicte  Perrette  avoit  mal  appelle  et 
l'amanderoit,  et  que  ladicte  sentence  seroit  exécutée: 
ce  qui  fut  dit  à  icelle  Perrette,  laquelle  declaira  lors 
qu'elle  estoit  grosse,  parquoy  fut  de  rechief  différé  de 
l'exécuter.  Et  fut  faict  visiter  par  ventrières  et  ma- 
trosnes,  qui  rapportèrent  à  justice  qu'elle  n'estoit  point 
grosse.  Et  incontinent  ledit  rapport  fait  fut  envoyée 
exécuter  aux  champs  devant  ledit  gibet,  par  Henry 
Cousin  exécuteur  de  la  haulte  justice  audit  lieu  de 
Paris. 

Merveilles  advenues  au  royaulme  d'Angleterre  en 
ladicte  année. 

En  ce  temps  passa  la  mer  en  Angleterre  un  légat 
de  Rome,  légat  de  par  le  Pape,  qui  illec  prescha  le 
peuple  du  pays.  Et  par  especial  en  la  ville  de  Londres, 
maistresse  ville  dudit  royaulme,  là, où  il  fist  plusieurs 
remonstrances  aux  habitans  dudit  lieu ,  et  aultres  d'enr 
viron,  contre  et  au  préjudice  du  roy  Henry  d'An- 
gleterre, lesquelles  remonstrances  le  cardinal  d'Yorth 
qui  accompagnoit  ledit  légat  après  ladicte  exposition 
par  lui  exposée  en  leur  langage.  Et  tantost  après  la- 
dicte exposition  faite ,  ledit  peuple  qui  estoit  assez  de 
legiere  créance  se  esmeutpour  faire  guerre  allencontre 
dudit  roy  Henry  de  Lancastre  et  de  la  Royne  (0  sa 

(l)  La  Royne  :  Marguerite  d'Anjou. 

femme,  fille  du  roy  René  de  Gecille  et  de  Iherusalem, 
et  du  prince  de  Galle  leur  fils.  Et  print  ledit  populaire 
pour  leur  capitaine  le  comte  de  Warwich,  qui  estoit 
capitaine  de  Calais,  pour  et  au  lieu  de  Richard  duc 
d'Yorth ,  qui  vouloit  et  pretendoit  à  estre  roy  dudit 
royaulme,  qui  maintenoit  à  luy  duyre  et  compecter 
ledit  royaulme  d'Angleterre,  comme  prouchain  héri- 
tier de  la  lignée  et  du  cousté  du  roy  Richard.  Et  peu 
de  temps  après  ledit  duc  d'Yorth  qui  avoit  après  luy 
grand  nombre  de  populaires  en  armes ,  se  misrent  aux 
champs  et  vindrent  en  un  parc  où  estoit  illec  ledit  roy 
Henry  avec  plusieurs  ducs,  princes,  et  aultres  sei- 
gneurs ,  aussi  tous  en  armes.  Et  auquel  parc  y  avoit 
huit  entrées ,  qui  estoient  gardées  par  huit  barons  du- 
dit royaulme,  qui  tous  estoient  traistres  audit  roy 
Henry.  Lesquels  huit  barons  quant  ils  sceurent  venir 
le  duc  d'Yorth  devers  ledit  parc,  le  laissèrent  en- 
trer en  ieelluy  avec  le  comte  de  Warwich  et  autres , 
qui  vindrent  tout  droit  où  estoit  ledit  roy  Henry,  les- 
quels ils  prindrent  et  saisirent.  Et  incontinent  ce  fait , 
vindrent  tuer  plusieurs  princes  et  aultres  grands  sei- 
gneurs de  son  sang  qui  estoient  autour  de  luy.  Et  ces 
choses  faictes  ledit  comte  de  Warwich  print  ledit  Henry 
et  l'amena  tout  droit  en  la  ville  de  Londres,  et  por- 
to.it  l'espee  nue  devant  ledit  Henry  comme  son  connes- 
table.  Et  quand  ieelluy  roy  Henry  de  Lancastre  fut 
audit  lieu  de  Londres,  il  le  mena  tout  droit  devant  la 
tour  dudit  Londres,  dedans  laquelle  tour  estoient 
quatre  barrons  dudit  pays  pour  ledit  Henry.  Ausquels 
ledit  Henry  et  Warwich  parlèrent  par  belles  paroles, 
les  tirèrent  hors  de  la  tour,  après  ce  qu'ils  leur  pros- 
Olirent  qu'ils  ne  auroient  nul  mal  de  leurs  personnes, 

et  qu'ils  les  asseuroient  :  lesquels  soubs  umbre  de  leurs- 
dictes  promesses  yssirent  hors  de  ladicte  tour.  Et  ainsi 
qu'on  menoit  lesdits  quatre  barons  après  ledit  Henry 
et  Warwich,  plusieurs  de  ladicte  ville  de  Londres 
s'esmurent  et  vindrent  tuer  l'un  desdits  quatre  barons, 
nommé  le  seigneur  Descalles,  et  luy  baillèrent  plu- 
sieurs coups  orbes.  Et  le  lendemain  ils  firent  escarteller 
lesdits  aultres  barons  devant  ladicte  tour  de  Londres, 
nonobstant  lesdictes  promesses  ainsi  à  eux  faictes.  Et 
s'y  fie  qui  vouldra. 

Audit  temps  advint  en  la  cité  de  Paris  un  grant 
débat  entre  les  gens  et  officiers  du  Roy  en  sa  chambre 
des  aides  à  Paris,  et  un  des  bedeaux  de  l'Université 
d'icelle  ville,  pour  un  exploict  fait  par  icelluy  bedeau 
à  Fencontre  de  deux  conseilliez  de  ladicte  chambre  des 
aydes,  pour  lequel  exploict  ledit  bedeau  fut  constitué 
prisonnier  en  la  conciergerie  du  Palais  Royal  audit 
lieu  de  Paris.  Dont  ceulx  de  ladicte  Université  furent 
moult  desplaisans  :  et  pour  le  ravoir  firent  cessations 
en  ladicte  ville,  de  preschier,  lire,  et  estudier.  Et 
après  furent  appointez ,  et  fut  restably  et  demourerent 
contens. 

Audit  temps  advint  à  Paris  aussi,  qu'un  nommé 
Anthoine  le  bastard  de  Rourgongne  vint  et  entra  en 
ladicte  ville  de  Paris  en  habit  mescognu,  et  n'y  sé- 
journa que  un  jour  et  une  nuit  et  puis  s'en  retourna* 
Et  quant  il  fut  sceu  qu'il  estoit  ainsi  venu  en  ladicte 
ville,  plusieurs  officiers  du  Roy  et  gens  de  façon  d'i- 
celle, furent  fort  imaginatifs  comment  ne  pourquoy  il 
estoit  ainsi  venu  que  dit  est.  Et  de  ladicte  venue  en  fu- 
rent portées  les  nouvelles  au  Roy  par  aucuns  qui  en 
parlèrent  à  la  charge  de  ladicte  ville,  qui  n'y  avoient 

aucune  coulpe.  Et  pour  ceste  cause  et  a  grant  haste  le 
Roy  envoya  audit  lieu  de  Paris  son  maresclial  seigneur 
de  Loheac  (0,  et  maistre  Jehan  Bureau  thresorier  de 
France,  pour  pourveoir  et  donner   provision  audit 
donne'  à  entendre.  Et  affin  que  le  Roy  n'eust  aucune 
imagination  que  ceulx  de  ladicte  ville  de  Paris  eussent 
aucune  coulpe  ou  charge  à  ladite  venue ,  luy  fut  en- 
voyé de  par  ladicte  ville  une  ambaxade,  ou  estoient 
maistre  Jehan  de  Lolive  docteur  en  théologie  et  chan- 
celier de  l'église  de  Paris,  Nicolas  de  Louviers,  sire 
Jehan  Clerebourg  gênerai  maistre  des  monnoyes ,  sire 
Jehan  Luilier  clerc  de  ladicte  ville,  Jacques  Rebours 
procureur  d'icelle,  Jehan  Volant  marchant,  et  aultres; 
tous  lesquels  le  Roy  receupt  benignement.   Et  après 
leur  propos  fait  servant  à  leur  excusation  fut  le  Roy 
très   content  d'eulx,  et  leur  fist  bonne  et  gracieuse 
response,  et  s'en  retournèrent   joyeusement  à  Paris 
dont  ils  estoient  partis. 

En  ce  temps  mess  ire  Robert  Destouteville  chevalier, 
qui  estoitprevost  de  Paris,  fut  mis  et  constitué  prison- 
nier en  la  bastille  Sainct  Anthoine  à  Paris.  Et  depuis 
au  Louvre  par  l'ordonnance  desdits  seigneurs  de  Lor 
heac ,  maistre  Jehan  Bureau,  pour  aucunes  injustices 
ou  abus  qu'on  luy  mettoit  sus,  qu'il  faisoit  en  exerçant 
sondit  office ,  dont  de  ce  ne  fust  point  attaint.  Et  lors 
par  maistre  Jehan  Advin  conseiller  lay  en  la  court  de 
parlement,  furent  faits  plusieurs  exploicts  en  l'ostel 
dudit  Destouteville  :  comme  de  chercher  boistes,  cof- 
fres, et  aultres  lieux,  pour  sçavoir  se  on  y  trouveroit 
nulles  lettres,  et  fist  plusieurs  rudesses  audit  hostel 
à  dame  Ambroise  de  Loré  femme  dudit  Destouteville, 
(')  De  Loheac  :  André  de  Laysdj  de  la  maison  de  Montmorency. 

qui  estoit  moult  saige ,  noble  et  honneste  dame,  Dieu 
de  ses  exploicts  les  vueille  pugnir  :  car  il  le  a  bien 
desservy  (0. 

En  ladite  année  furent  les  rivières  de  Seine  et  Marne 
moult  grandes ,  tellement  que  en  une  nuit  ladicte  ri- 
vière de  Marne  creust  et  devint  si  grande  à  Tenviron 
de  Sainct  Mor  des  Fossez ,  comme  de  la  haulteur  d'ung 
homme ,  et  fist  plusieurs  grands  dommages  en  divers 
lieux.  Et  entre  les  aultres  dommages  ladicte  rivière 
vint  si  grande  à  un  villaige  nommé  Claye ,  et  en  un 
hostel  illec  estant  qui  est  à  l'evesque  de  Meaulx,  qu'elle 
en  emporta  toute  la  massonnerie  du  devant  dudit  hos- 
tel, où  il  avoit  deux  belles  tours  nouvellement  basties  : 
dedans  lesquelles  y  avoit  de  belles  chambres  bien  nat- 
tées, voires  bien  garnies  de  lict,  tapisseries,  et  aultres 
choses  qui  tout  en  emporta  ladicte  rivière. 

En  ce  temps  advint  en  Normandie  que  le  corps  de 
l'église  de  Fescamp,  par  malle  fortune  et  feu  d'aven- 
ture qui  vint  de  la  mer  devers  les  Marches  de  Cor- 
noualle  se  bouta  au  clochier  d'icelle  abbaye,  qui  fut 
tout  brûlé  et  ars ,  et  furent  les  cloches  d'icelle  abbaye 
toutes  fondues  et  mises  en  une  masse ,  qui  fut  moult 
grant  pitié  en  ladicte  abbaye. 

Audit  temps  furent  grandes  nouvelles  par  tout  le 
royaulme  de  France  et  en  aultres  lieux ,  d'une  jeune 
fille  de  l'aage  de  dix  huict  ans  ou  environ,  qui  estoit 
en  la  ville  du  Mans,  laquelle  fist  plusieurs  folies  et 
grandes  merveilles,  et  disoit  que  le  diable  la  tourmen- 
toit,  et  sailloit  en  l'air,  crioit  et  escumoit,  et  faisoit 
moult  d'aultres  merveilles,  en  abusant  plusieurs  per- 
sonnes qui  l'aloient  voir  :  mais  en  fin  on  trouva  que 

(.1)  Desservy  :  mérité. 

ce  n'estoit  que  tout  abus,  et  qu'elle  estoit  une  mes- 
chante  folle,  et  faisoit  lesdictes  folies  et  diableries  par 
l'ennortement ,  conduicte  et  moyen  d'aucuns  des  offi- 
ciers de  l'evesque  dudit  lieu  du  Mans ,  qui  la  mainte- 
naient et  en  faisoient  tout  ce  que  bon  leur  sembloit, 
et  qui  ausdites  folies  faire  l'avoient  ainsi  duicte  (0. 

Audit  temps  advint  de  rechief  audit  royaulme  d'An- 
gleterre après  que  la  desconfiteure  devant  dite  ait  esté 
faite  par  le  comte  de  Warwiche,  que  le  duc  de  Som- 
merset  cousin  dudit  roy  Henry  d'Angleterre,  accompai- 
gné  de  plusieurs  aultres  jeunes  seigneurs  parens  et  hé- 
ritiers des  aultres  princes  et  seigneurs  qui  estoient ,  et 
avoient  esté  tuez  à  la  prise  dudit  roy  Henry  de  Lan- 
clastre,  firent  de  grands  amas  de  gens  d'armes  et 
vindrent  tenir  les  champs  à  l'encontre  dudit  duc 
d'Yorth,  et  tant  firent  qu'ils  le  vindrent  trouver  en  un 
champ  luy  et  sa  compaignie,  qui  furent  tuez.  Et  au- 
dit champ  nommé  les  plaines  Sainct  Albans  fut  tué  le- 
dit duc  d'Yorth  ;  après  qu'il  eut  esté  tué  luy  coupperent 
la  teste ,  laquelle  ils  mirent  au  bout  d'une  lance.  Et 
au  tour  d'icelle  teste  luy  mirent  une  couronne  de 
feurre  (a),  en  figure  de  couronne  roy  aile  ,  en  déri- 
sion de  ce  qu'il  se  vouloit  faire  roy  dudit  royaulme.  Et 
avecques  luy  moururent  audit  champ  bien  six  vingts 
barons,  chevaliers,  escuyers,  et  gens  de  nom  dudit 
royaulme,  et  grant  nombre  d'aultres  gens  de  guerre ? 
que  bien  on  estimoit  de  neuf  à  dix  mil  combatans. 

Et  le  mercredy  tiers  jour  de  febvrier  audit  an  i/±6o7 
furent  leues  et  publiées  à  Rouen  et  en  divers  aultres 
villes  de  la  duché  de  Normendie ,  es  lieux  publicques  et 
à  son  de  trompe,  lettres  patentes  du  Roy,  par  lesquelles 

(0  Duiçte  :  instruite ,  formée.  -—  0»)  De  feurre  :  de  paille. 

il  declairoit  son  plaisir  estre  tel ,  que  partout  ledit  pays 
de  Noi  mendie  et  les  ports  de  mer  d'icelluy,  feussent 
laissez  paisiblement  descendre  tous  Anglois  et  Angles- 
ches,  de  quelque  estât  qu'ils  fussent,  et  en  tel  habit 
que  bon  leur  sembleroit,  tenans  et  adurans  le  party  du 
roy  Henry  d'Angleterre  et  de  la  Roy  ne  sa  femme,  sans 
aucun  saufconduit  avoir  de  luy,  et  de  les  laisser  con- 
verser par  tout  son  royaulme. 

Et  l'an  i/|.6i  au  mois  de  juillet,  advint  que  le  roy 
Charles  fut  malade  au  chasteau  de  Meum  sus  Yevre , 
d'une  maladie  qui  luy  fut  incurable,  dont  et  de  la- 
quelle maladie  il  ala  de  vie  à  trespas  audit  lieu  de 
Meum,  le  mercredy  vingt-deuxièsme  jour  dudit  mois 
de  juillet,  feste  de  la  Benoiste  Magdaleine,  entre  une 
et  deux  heures  après  midy  dudit  jour,  dont  fut  grant 
pitié'  et  dommage.  Au  royaulme  des  cieulx  puisse  estre 
i'ame  de  luy  en  bon  repos  :  car  quant  il  vivoit  c'estoit 
ung  moult  saige  et  vaillant  seigneur,  et  qui  laissa  son 
royaulme  bien  uny  et  en  bonne  justice  et  tran- 
quilité. 

Et  incontinent  après  ladicte  mort,  et  qu'elle  fut 
manifestée,  la  pluspart  des  officiers  dudit  lieu  de  Pa- 
ris et  plusieurs  aultres  du  royaulme  s'en  partirent  et 
alerent  au  pays  de  Henault  et  de  Picardie  par  devers 
monsieur  le  Daulphin,  qui  illec  estoit  avec  monsieur 
Je  duc  de  Bourgongne.  Lequel  monseigneur  le  Daul- 
phin par  le  deces  de  son  feu  père  venoit  à  la  couronne, 
pour  sçavoir  de  luy  quel  estoit  son  plaisir  et  comment 
ils  se  auroient  à  gouverner  soubs  luy,  et  pour  estre  de 
luy  confermez  en  leurs  offices.  Auquel  lieu  après 
icelle  mort  fist  plusieurs  officiers  en  sa  chambre  des 
comptes  à  Paris,  et  aultres.  Et  entre  aultres  y. fist  et 

créa  maistre  Pierre  l'Orfèvre  seigneur  Dermenonville, 
et  Nicolas  de  Louviers,  eonseilliers  en  ladicte  cham- 
bre, et  maistre  Jehan  Baillet  maistre  des-requestes  et 
rapporteur  en  sa  chancellerie.  Et  y  conferma  en  icelle 
chambre  messire  Symon  Charles,  qui  aussi  se  fist  por- 
ter audit  pays  en  une  litière,  et  les  aultres  officiers  re- 
querans  estre  confermez,  furent  renvoyez  à  Paris,  pour 
illec  à  actendi  e  la  venue  du  Roy. 

Et  le  vingt-quatriesme  jour  de  juillet  audit  an  t46i, 
maistre  Ethienne  Chevalier  qui  avoit  esté  trésorier  des 
finances  dudit  feu  roy  Charles ,  et  lequel  il  avoit  nom- 
mé ung  des  exécuteurs  de  son  testament,  et  aussi 
maistre  Dreux  Budé  audiencier  de  la  chancellerie  de 
France,  se  partirent  de  la  ville  de  Paris  pour  aler  au 
corps  dudit  defïunct  audit  lieu  de  Meum  :  mais  le  sei- 
gneur d'Aigreville  capitaine  de  Montargis  par  le  pour- 
chas  d'ung  gentilhomme  nommé  Vuaste  de  Morpe- 
don  (0 ,  fit  arrester  audit  lieu  de  Montargis  lesdits 
Chevalier  et  Budé;  et  illec  fuient  une  espace  de  temps, 
et  jusques  à  ce  que  le  Roy  les  envoya  faire  délivrer  > 
eulx  et  leurs  biens  ;  et  depuis  furent  par  luy  entretenus 
en  leurs  offices  de  trésorier  et  audiencier. 

Et  est  assavoir  que  le  jeudy  vingt-troisiesme  jour  de 
juillet  audit  an  i4'6i  ,  qui  fut  le  landemam  de  ladicte 
mort  environ  heure  de  nuit,  fut  veue  au  ciel  courir 
bien  fort  une  très-longue  comète  qui  jettoit  en  fair 
grant  resplendisseur  et  grande  clarté,  tellement  qu'il 
sembloit  que  tout  Paris  feust  en  feu  et  en  flambe,  Dieu 
l'en  vueille  bien  préserver. 

Et  le  jeudy  sixiesme  jour  d'aoust  1^.61  f  le  corps 

(*)  Vuaste  de  Morpedon  :  ou  Kaast  de  Montespedon ,  dont  il  est 
parlé  dans  les  Mémoires  de  Casteljiau, 

dudit  deflunct  arriva  et  fut  amené  reposer  en  l'église 
de  Nostre  Dame  des  Champs  hors  Paris,  où  il  fut 
amené  dudit  lieu  de  Meum.  Et  le  landemain  fut  aie 
quérir  audit  lieu ,  et  apporté  à  Paris  en  moult  grande 
et  belle  conduicte,  ordonnance  et  révérence  qui  fut 
faicte  audit  corps ,  comme  bien  le  valoit  :  c'est  assa- 
voir du  clergié,  des  nobles  personnes,  officiers,  bour- 
geois et  populaire.  Et  y  avoit  pour  luminaire  porté 
devant  ledit  corps  deux  cens  torches  de  quatre  livres 
de  cire  chacune  pièce,  toutes  armoyees  en  double 
aux  armes  de  France ,  et  estoient  portées  par  deux 
cens  povres  personnes,  tous  revestus  de  robes  etchap- 
perons  de  dueil.  Et  estoit  ledit  corps  porté  en  une 
litière  par  les  henouars  (0  de  Paris.  Laquelle  litière 
estoit  couverte  et  assemblée  d'ung  moult  riche  drap 
d'or  qui  bien  pouvoit  valoir  mille  ou  douze  cens  escus 
d'or.  Et  dessus  ladicte  litière  estoit  la  portraicture 
faite  dudict  deffunct  roy  Charles  ,  revestu  d'un  bel 
habit  royal,  une  couronne  en  la  teste,  et  en  l'une  de 
ses  mains  tenoit  ung  sceptre,  et  en  l'autre  le  baston 
royal.  Et  en  ce  estât  fut  porté  en  la  grant  église  Nostre 
Dame  de  Paris  :  et  devant  aloyent  tous  les  crieurs  de 
corps  de  ladicte  ville ,  pareillement  vestus  de  dueil ,  et 
armoyez  devant  et  derrière  desdictes  armes  de  France. 
Et  après  eulx  estoient  portées  devant  icelle  litière  les- 
dictes  deux  cens  torches,  ainsi  armoyees  en  double 
que  dit  est.  Et  après  icelle  litière  aloyent  faisans  le 
dueil  messeigneurs  les  ducs  d'Orléans,  conte  d'Ango^ 
lesme,  frères;  les  contes  d'Eu  et  de  Dunois,  messire 
Jehan  Jouvenelle  des  Ursins  chevalier  chancellier  de 
France ,  et  le  grant  escuyer,  tous  revestus  de  dueil  et 

(0  Hcnouars  :  officiers  de  gabelles.- 

montez  à  cheval.  Et  puis  après  icelle  litière  aloyent  à 
pied  deux  à  deux  tous  les  officiers  de  Fostel  dudit 
deffunct,  aussi  tous  vestus  de  dueil  angoisseux,  les- 
quels il  faisoit  moult  piteux  veoir  :  et  de  la  grant 
tristesse  et  courroux  que  on  leur  veoit  porter  pour  la 
mort  de  leurdit  maistre,  furent  grans  pleurs  et  lamen- 
tations faictes  parmy  toute  ladicte  ville.  Et  aussi  y 
avoit  au  joingnement  de  la  dicte  litière  six  des  paiges 
dudit  defïunct,  housez  et  esperonnez  sus  six  coursiers 
tous  vestus  et  couvers  de  veloux  noir,  et  lesdits  paiges 
audit  habit  de  dueil.  Et  Dieu  sçait  le  douloureux  et 
pituel  dueil  qu'ils  faisoient  pour  leurdit  maistre.  Et 
disoit  on  lors  que  l'ung  desdits  paiges  avoit  esté  par 
quatre  jours  entiers  sans  boire  et  sans  menger,  pour 
cause  de  ladicte  mort  :  et  le  landemain  qui  fut  le  ven- 
dredy  septiesme  jour  d'aoust  audit  an  i/±6i  ,  ledit 
corps  diceluy  deffunct  fust  tire'  hors  de  ladicte  église 
de  Nostre  Dame  de  Paris,  environ  trois  heures  après 
midy,  et  mené  et  accompagné,  comme  devant  est  dit, 
en  l'église  Sainct  Denis  en  France ,  et  là  il  fut  in- 
humé (0  et  y  gist  :  nostre  Dieu  ait  mercy  de  son  a  me. 
Et  vers  la  fin  dudit  mois  d'aoust  nostre  souverain  sei- 
gneur le  roy  de  France  Loys,  lors  estant  daulphin  de 
Viennois  et  aisné  fds  dudit  deffunct,  succéda  à  ladicte 
couronne,  fut  sacré  roy  à  Reims  par  l'archevesque 
Jouvenel,  auquel  lieu  il  fut  moult  noblement  accom- 
pagné par  la  plus  part  des  seigneurs  de  nom  de  son 
royaulme  en  moult  grant  et  notable  nombre. 

Et  le  dernier  jour  dudit  mois  d'aoust  il  partist  d'ung 
hostel  estant  aux  faulxbourgs  de  la  porte  Sainct-Hon- 
noré,  nommé  les  Porcherons,  appartenant  à  messire 

vl)  Voyez  le  Cérémonial  de  France,  tora.  ï,  p.  180: 

«7- 

Jehan  Bureau,  qui  fut  fait  chevalier  audit  sacre  a 
Reims  ,  pour  venir  faire  son  entrée  en  sa  bonne  ville 
de  Paris.  Au  devant  de  laquelle  entrée  yssirent  hors 
de  la  ville  tous  les  estats  d'icelle  ,  et  par  belle  ordre , 
pour  illec  trouver  le  Roy  et  luy  faire  la  révérence 
et  bien  viengnant.  En  laquelle  assemblée  estoit  l'eves- 
que  de  Paris  nommé  Chartier,  l'Université,  la  court 
de  parlement,  prevost  de  Paris,  chambre  des  comptes 
et  tous  officiers,  le  prevost  des  marchans  et  eschevins 
tous  vestus  de  robes  damas  fourrées  de  belles  martres. 
Et  lesquels  prevost  des  marchans  et  eschevins  vindrent 
aux  champs  rencontrer  et  faire  la  révérence  au  Roy, 
et  proposa  devant  luy  pour  ladicte  ville  ledit  prevost 
des  marchans  nommé  maistre  Henry  de  Livres  qui  luy 
bailla  et  présenta  les  clefs  de  la  porte  Sainct  Denis, 
par  où  il  fist  sadicte  entrée.  Et  ce  fait  chacun  se  tira 
a  part  :  et  au  mesme  lieu  le  Roy  fist  ce  jour  grant 
nombre  de  chevaliers.  Et  en  venant  le  Roy  par  ladicte 
porte  Sainct  Denis,  il  trouva  prés  de  l'église  de  Sainct 
Ladre  un  herault  monté  à  cheval  revestu  des  armes  de 
ladicte  ville  qui  estoit  nommé  Loyal  Cueur,  qui  de 
par  ladicte  ville  ,  luy  présenta  cinq  dames  richement 
aournees  ;  lesquelles  estoient  montées  sur  cinq  che- 
vaulx  de  pris,  et  estoit  chascun  cheval  couvert  et  habillé 
de  riches  couvertures  toutes  aux  armes  d'icelle  ville  : 
lesquelles  dames  et  chacune  par  ordre  avoient  tous 
personnages  tout  compiliez  à  la  signification  de  cinq 
lettres  faisans  Paris ,  qui  toutes  parlèrent  au  Roy  ainsi 
que  ordonné  leur  estoit. 

Et  en  icelle  entrée  (0  faisant,  le  Roy  estoit  moult  no- 
blement accompagné  de  tous  les  grans  princes  et  no- 

(0  Voyez  le  Cérémonial  de  France ,  tom.  i4  p.  172  et  17,9. 

blés  seigneurs  de  son  royaulme,  comme  de  messei- 
gneurs  les  ducs  d'Orléans,  de  Bourgongne,  de  Bourbon, 
et  de  Cleves ,  le  comte  de  Gharrolois  fils  unicque  dudit 
duc  de  Bourgongne ,  des  contes  d'Angoulesme  ,  de 
Sainct  Pol ,  et  de  Dunois ,  et  aultres  plusieurs  contes , 
barons,  chevaliers,  capitaines,  et  aultres  gentils  hommes 
de  grant  façon ,  qui  pour  honeur  luy  faire  en  ladicte 
entrée  avoient  de  moult  belles  et  riches  housseures  dont 
leurs  chevaulx  estoient  tous  couverts  de  diverses  sortes 
et  façons ,  et  estoient  les  unes  d'icelles  de  fin  drap  d'or, 
fourrées  de  martres  sebelines,  les  aultres  de  veloux 
fourrées  de  pennes d'ermines,  de  drap  de  damas,  d'or- 
fèvrerie ,  et  chargées  de  grosses  campanes  d'argent , 
blanches  et  dorées,  qui  avoient  cousté  moult  grant 
finance,  et  si  y  avoit  sur  lesdits  chevaulx  et  couver- 
tures de  beaux  jeunes  enfans  paiges,  et  bien  richement 
vestus.  Et  sur  leurs  espaulles  avoient  de  belles  escharpes 
branlans  sur  les  cropes  desdits  chevaulx ,  qui  faisoient 
moult  bel  et  plaisant  veoir. 

Et  à  l'entrée  que  fist  le  Roy  en  ladicte  ville  de  Paris 
par  ladicte  porte  Sainct  Denis  il  trouva  une  moult  belle 
nef  en  figure  d'argent,  portée  par  hault  contre  la  ma- 
çonnerie de  ladicte  porte  dessus  le  pont  levis  d'icelle, 
en  signifiance  des  armes  de  ladicte  ville,  dedans  la- 
quelle nef  estoient  les  trois  Estats,  et  aux  chasteaulx 
de  devant  et  derrière  d'icelle  nef  estoient  justice  et 
équité,  qui  avoient  personnages  pour  ce  à  eulx  or- 
donnez ,  et  à  la  hune  du  mast  de  ladicte  nef  qui  esloit 
en  façon  d'un  lis,  yssoit  ung  Roy  habille'  en  habit  royal 
que  deux  anges  conduisoient* 

Et  ung  peu  avant  dedans  ladicte  ville  estoient  à  la 
fontaine  du  Poncearj.  hommes  et  femmes  sauvaigcs , 

qui  se  combattoient  et  faisoient  plusieurs  contenan- 
ces :  et  si  y  avoit  encores  trois  bien  belles  filles  fai- 
sans personnaiges  de  seraines  toutes  nues,  et  leur 
veoit  on  le  beau  tetin  droit  séparé,  rond  et  dur,  qui 
estoit  chose  bien  plaisante,  et  disoient  de  petits  motets 
et  bergerettes.  Et  prés  d'eulx  joûoient  plusieurs  bas 
instrumens  qui  rendoient  de  grandes  mélodies.  Et 
pour  bien  raffreschir  les  entrans  en  ladicte  ville  y 
avoit  divers  conduits  en  ladicte  fontaine  gettans  laict, 
vin,  et  ypocras,  dont  chacun  buvoit  qui  vouloit  :  et 
ung  peu  au  dessoubs  dudit  Ponceau  à  l'endroit  de  la 
Trinité ,  y  avoit  une  passion  par  personnaiges ,  et 
sans  parler  Dieu  estendu  en  la  croix ,  et  les  deux  lar- 
rons à  dextre  et  à  senestre.  Et  plus  avant  à  la  porte 
aux  Paintres  avoit  aultres  personnaiges  moult  riche- 
ment habillez.  Et  à  la  fontaine  Saint  Innocent  y  avoit 
aussi  personnaiges  de  chasseurs ,  qui  accueillirent  une 
bische  illec  estant  :  qui  faisoient  moult  grant  bruit  de 
chiens  et  de  trompes  de  chasses.  Et  à  la  boucherie  de 
Paris  y  avoit  eschaffaulx  figurez  à  la  bastille  de 
Dieppe.  Et  quant  le  Roy  passa  il  se  livra  illec  mer- 
veilleux assault  de  gens  du  Roy  à  l'encontre  des  An- 
glois  estans  dedans  ladicte  bastille ,  qui  furent  prins  et 
gaignez ,  et  eurent  tous  les  gorges  couppees.  Et  contre 
la  porte  de  Chastellet  y  avoit  de  moult  beaulx  per- 
sonnaiges. Et  oultre  ledit  Chastellet  sur  le  Pont  aux 
Changes  y  avoit  aultres  personnaiges,  estoit  tout  ten- 
du par  dessus  :  et  à  l'heure  que  le  Pvoy  passa  on  laissa 
voler  parmy  ledit  pont  plus  de  deux  cens  douzaines 
d'oyseaulx  de  diverses  sortes  et  façons ,  que  les  oysel- 
leurs  de  Paris  laissèrent  aler,  comme  ils  sont  tenus  de 
ce  faire  :  pource  qu'ils  ont  sur  ledit  pont  lieu  et  place 

k  jour  de  feste  pour  vendre  lesdits  oyseaulx.  Et  par 
tous  les  lieux  en  ladicte  ville  par  où  le  Roy  passa  celle 
journée,  estoit  tout  tendu  au  long  des  rues  bien  nota- 
blement :  et  ainsi  s'en  ala  faire  son  oraison  en  l'église 
Nostre  Dame  de  Paris,  et  puis  s'en  retourna  souper 
en  son  Palais  Royal  à  Paris ,  en  la  grand  salle  d'ice- 
luy  ;  lequel  souper  fut  moult  bel  et  plantureux  ,  et 
coucha  celle  nuit  audit  palais.  Et  le  landemain  pre- 
mier jour  de  septembre  audit  an  1^.61  ,  il  se  deslogea 
dudit  palais ,  et  s'en  ala  loger  en  son  hostel  des  Tour- 
nelles  prés  de  la  bastille  de  Sainct  Anthoine,  où  il 
fut  et  séjourna,  depuis  par  aucun  temps  :  et  là  il 
ilst  et  ordonna  plusieurs  choses  touchant  les  affaires  de 
son  royaulme,  etillecfit  plusieurs  ordonnances,  etde- 
sapointa  les  plus  grans  et  principaulx  officiers  de  son- 
dit  royaulme  :  comme  le  chancelier  Juvenel ,  le  ma- 
reschal,  l'admirai,  le  premier  président  de  parlement, 
le  prevost  de  Paris ,  et  plusieurs  aultres. 

Et  en  leurs  lieux  y  en  mist  d'aultres  tous  neufz. 
Pareillement  aussi  desapointa  plusieurs  maistres  des 
requestes,  secrétaires,  conseilliez  et  clers  des  comptes, 
delà  cour  de  parlement,  des  generaulx  des  aydes, 
de  la  chambre  du  thresor,  des  generaulx  des  mon- 
noyes  et  aultres.  Et  en  leurs  lieux  y  en  mist  de  tous 
nouveaulx. 

Et  le  tiers  jour  de  septembre  i/|i>i ,  le  Roy  avec- 
ques  les  seigneurs  et  aucuns  gentils-hommes  de  sa  mai- 
son soupperent  en  l'ostel  de  maistre  Guillaume  de 
Corbie  lors  conseillier  en  sa  court  de  parlement.  Et 
celle  nuit  le  Roy  le  fist  et  créa  premier  président  du 
Daulphiné  :  et  là  y  furent  plusieurs  damoiselles  et 
lîonnestes  bourgeoises  dudit  lieu  de  Paris.  Et  ce  jour 

aussi  fut  fait  et  créé  secrétaire  Jehan  Prévost,  clerc  de 
maistre  Jehan  de  Balengelier,  greffier  des  requestes  de 
l'hostel  du  Roy,  au  moyen  de  ce  qu'il  espousa  une  jeune 
femme  nommée  Mariete  qui  avoit  servy  monseigneur 
le  bastard  d'Armignac  conte  de  Comminge,  à  cause  de 
quoy  ledit  Prévost  a  eu  de  grans  biens  et  y  print  le 
bien  qu'il  a.  Et  en  ce  temps  le  Roy  estant  audit  lieu 
de  Paris,  fist  de  grandes  ,  honnestes  et  bonnes  chieres 
en  divers  lieux  et  hostels  de  Paris. 

Et  si  advint  en  ce  temps  audit  lieu  de  Paris,  que 
une  belle  jeune  femme  nommée  Jehanne  du  Bois, 
femme  d'un  notaire  de  Chastelet  dudit  lieu  de  Paris, 
se  partit  et  absenta  hors  de  la  maison  de  sondit  mary 
et  s'en  ala  où  bon  luy  sembla.  Et  depuis  par  long- 
temps fut  perdue.  Et  après  son  dit  mary  bien  conseillé 
de  ses  principaulx  amis  la  reprint ,  et  se  contint  de  là 
en  avant  avecques  sondit  mary  bien  et  honnestement. 

En  l'année  1462  ensuivant,  ne  survindrent  gueres 
de  nouvelletez  qui  feussent  de  grant  mémoire ,  pour- 
quoy  n'en  est  icy  faicte  aucune  mention.  Et  au  re- 
gard de  l'année  ensuivant  i463,  pareillement  que  dit 
est,  ne  survint  riens  qui  doye  estre  mis  en  grant  mé- 
moire :  mais  l'hy ver  fut  court  sans  estre  froit ,  et  fut 
l'esté  long.  Il  creust  en  ladicte  année  assez  de  vin  et 
assez  bon.  Et  au  regard  des  autres  biens  de  terre  n'en 
fut  pas  grant  habondance,  mais  la  mer  fut  fort  fruc- 
tueuse. 

En  l'an  i4^4?  à  un  jour  de  mardy  quinziesme  jour 
de  may,  le  Roy  vint  et  arriva  en  sa  ville  de  Paris,  qui 
venoit  de  Nogent-le-Roy ,  où  illec  la  Royne  s'estoit  dé- 
livrée d'une  belle  fille  (0.  Et  ce  jour  il  souppa  en  l'os- 

.(')  Une  belle  fdle  :  Jeanne  de  France.  Le  19  du  même  mois  il  y  eut 

tel  de  maistre  Charles  d'Orgemont  seigneur  de  Mery, 
et  puis  s'en  partit  audit  mois  de  may  de  ladicte  ville 
de  Paris,  pour  aler  e's  marches  de  Picardie ,  cuidant  il- 
lec  trouver  les  ambassades  du  roy  Edouart  d'Angle- 
terre, que  on  luy  avoit  dit  qu'ils  y  dévoient  venir  par 
devers  luy,  qui  n'y  vindrent  point.  Et  à  ceste  cause 
s'en  partit  dudit  pays  de  Picardie  et  s'en  ala  à  Rouen 
et  aultres  lieux  de  Nor mendie.  Et  luy  estant  audit 
pays  de  Normendie,  advint  que  ung  balenier  (0  fut 
prias  sur  mer  es  marches  de  Hollande ,  dedans  lequel 
estoit  avecques  aultres  ung  nommé  le  bastard  de  Pui- 
bempré,  lequel  balenier  et  ceulx  qui  dedans  estpient 
furent  prins  tous  prisonniers  par  les  navires  de  Flan- 
dres :  et  après  ladite  prise  faitte  plusieurs  Picards  et 
Flamans  disoient  et  publioient  que  dedans  iceluy  le 
Roy  les  avoit  envoyez  pour  prendre  prisonnier  mon- 
seigneur de  Charrolois,  dont  il  n'estoit  riens. 

En  ce  temps  le  Roy  qui  estoit  en  Normendie  s'en 
partit  pour  retourner  audit  lieu  de  Nogent.  Et  puis  de 
là  s'en  ala  à  Tours,  Chinon,  et  de  là  à  Poictiers.  Au- 
quel lieu  de  Poictiers  ala  et  fut  par  devers  luy  une 
ambassade  de  Paris  luy  requérir  aucunes  franchises 
pour  ladicte  ville,  dont  riens  ou  que  peu  ne  leur  ac- 
corda, sinon  que  l'imposition  foraine  n'auroit  plus 
de  cours  en  ladicte  ville  qui  n'estoit  pas  grant  chose  : 
mais  ils  n'en  joiiyrent  point  nonobstant  leurdit  don, 
pource  que  les  gens  des  comptes  à  qui  leurs  lettres  s'a- 
dressoient,  ne  leur  voulurent  bailler  d'icelles  leur  ex- 

des  accords  signés  pour  le  mariage  de  cette  jeune  princesse  avec  Louis 
d'Orléans ,  qui  fut  depuis  roi  de  France ,  sous  le  nom  de  Louis  XII , 
et  qui  avoit  à  peine  deux  ans. 

(0  Balenier:  bateau  destine  à  la  pêche  de  la  baleine. 

pedition.  Et  aussi  furent  devers  le  Roy  audit  lieu  de 
Poictiers  les  ambassadeurs  du  duc  de  Bretaigne ,  qui 
par  luy  furent  oys  sur  aucuns  articles  qu'ils  lu  y  expo- 
sèrent touchant  le  fait  du  Roy  et  dudit  duc  :  lesquels 
articles  ou  la  plus  part  d'iceulx  furent  par  le  Roy  ac- 
cordez ,  et  en  iceulx  articles  accordant  lesdits  ambas- 
sadeurs promisrent  de  faire  venir  ledit  duc  de  Bre- 
taigne audit  lieu  de  Poictiers  ou  ailleurs,  au  bon  plai- 
sir du  Roy,  pour  confermer  iceulx  articles  accordez. 
Et  à  tant  se  départirent  dudit  lieu  de  Poictiers  lesdits 
ambassadeurs,  faignans  eulx  en  retourner  audit  pays 
de  Bretaigne  :  mais  ils  firent  tout  le  contraire ,  comme 
cy  après  sera  dit  :  car  ils  partirent  dudit  Poictiers  à 
ung  jour  de  samedy,  et, ce  jour  ne  firent  que  quatre 
lieues,  et  illec  demourerent  jusques  au  lundy  ensui- 
vant que  monsieur  le  duc  de  Berry  frère  du  Roy  s'en 
partit  aussi  dudit  lieu  de  Poictiers ,  et  vint  jusques 
ausdits  ambassadeurs  qui  le  recueillirent  et  l'en  em- 
menèrent audit  pays  de  Bretaigne  à  bien  grant  baste 
et  diligence,  pour  peur  que  le  Roy  n'en  eust  nouvelles 
et  qu'ils  fussent  suivis.  Et  desja  estoit  audit  pays  aie 
pardevers  icelluy  duc  monseigneur  le  comte  de  Du- 
noys  :  et  si  s'en  allèrent  audit  pays  de  Bretaigne  après 
ledict  partement  aucuns  particuliers  par  devers  mon- 
dit  seigneur  de  Berry. 

Et  tantost  après  ledit  partement  ainsi  fait  que  dit  est, 
monseigneur  le  duc  de  Bourbon  porta  guerre  au  Roy 
et  à  ses  pays ,  et  print  toutes  les  finances  qui  estoient 
au  Roy  estans  es  pays  de  mondit  seigneur  le  duc.  Et 
si  y  fist  prendre  et  arrester  le  seigneur  de  Crussol,  qui 
bien  estoit  fort  familier  du  Roy.  Et  lequel  seigneur 
de  Crussol  passoit  lors  par  les  pays  de  monseigneur  le 

duc  de  Bourbon,  menant  avecques  soy  sa  femme  et 
plusieurs  de  ses  biens,  tous  lesquels  furent  en  arrest  en 
la.  ville  de  Cosne  en  Bourbonnois. 

Et  après  les  choses  dessusdictes  furent  aussi  arrestez 
prisonniers  en  la  ville  de  Molins,  le  seigneur  de  Tray- 
nel  (0  paravant  chancelier  de  France,  et  maistre  Pierre 
Doriolle  (2)  gênerai  des  finances  du  Roy,  lesquels  fu- 
rent longuement  détenus  en  arrest  en  la  ville  de  Mo- 
lins  :  et  puis  apre's  par  mondit  seigneur  le  duc  furent 
délivrez,  et  s'en  retournèrent  par  devers  le  Boy. 

Et  le  dimanche  douziesme  jour  de  mars  audit  an  i4&{-, 
après  ledit  partement  de  monseigneur  de  Berry  dudit 
lieu  de  Poictiers,  Anthoine  de  Chabannes  conte  de 
Dampmartin ,  qui  estoit  constitue'  prisonnier  en  la  bas- 
tille Sainct  Anthoine,  s'en  partit  et  eschappa  dudit  lieu 
et  s'en  ala  en  Berry  et  en  Bourbonnois  :  où  illec  il 
fut  bien  recueilly  par  les  gens  de  mesdits  seigneurs  de 
Bourbon  et  Berry.  Et  pour  occasion  dudit  eschape- 
ment  en  furent  plusieurs  constituez  prisonniers. 

Et  le  mercredy  ensuivant  quinziesme  jour  du  mois, 
messire  Charles  de  Melun  lieutenant  du  Boy,  maistre 
Jehan  Balue  esleu  evesque  d'Evreux,  et  maistre  Jehan 
le  Prévost  notaire  et  secrétaire  du  Boy,  vindrent  et 
arrivèrent  à  Paiis  en  l'obtel  de  la  ville,  où  illec  fut 
faicte  lecture  d'aucuns  articles  dont  le  Boy  leur  avoit 
baillé  charge.  Et  après  ladicte  lecture  ainsi  faicte, 
fuient  faictes  en  Fostel  de  ladicte  ville  plusieurs  belles 
ordonnances  pour  la  tuition,  garde,  et  seureté  d'icelle 
ville  :  comme  de  faire  guet  et  de  garder  les  portes 
d'icelle ,  et  les  aultres  fermer  et  murer  :  et  mettre  les 

(,N  Traynel:  GuiUaiune  Juvcnal  des  Ursins.  —  (2)  Pierre  Doriolle: 
depuis  chancelier. 

chesnes  de  fer  des  rues  de  ladite  ville  en  estât,  pour 
servir  quant  mestier  en  seroit  :  et  plusieurs  aultres 
choses  qui  longues  seroient  à  escripre,  que  je  passe 
cy  pour  cause  de  bi  iefveté. 

En  ce  temps  furent  prins  par  inventoire  et  mis  en 
la  main  du  Roy,  tous  et  chacun  les  biens  de  Pierre 
Moi  in  trouvez,  et  estans  à  Paris,  pource  que  ledit 
Morin  qui  estoit  trésorier  de  mondict  seigneur  de 
Berry  tenoit  pour  ledit  seigneur  contre  le  Roy,  la 
ville  et  tour  de  Bourges  :  et  à  ceste  cause  le  Roy  donna 
l'office  de  huissier  du  thresor  qui  estoit  audit  Morin  y 
à  ung  nommé  Jacques  Testeclere. 

Et  après  le  partement  dudit  Dampmartin,  il  trouva 
moyen  et  façon  de  prendre  et  avoir  sur  Geuffroy 
Cueur,  fils  de  feu  Jacques  Cueur,  les  places  de  Sainct 
Forgeau  et  Sainct  Morice,  où  il  print  ledit  Geuffroy  a 
son  prisonnier,  et  avecques  aussi  print  tous  les  biens 
qu'il  avoit  esdits  lieux. 

Et  après  ces  choses  le  Roy  s'en  tira  devers  Angers 
et  le  pont  de  See ,  pour  sçavoir  le  vouloir  de  ceulx 
qui  ainsi  s'estoient  mauvai^ement  de  luy  départis  et 
alez  audit  pays  de  Bretaigne.  Et  avoit  le  B  oy  avecques 
luy  pour  le  accompaigner,  le  roy  de  Cecille  et  mon- 
seigneur du  Maine  :  et  si  le  suivirent  plusieurs  gens  de 
guerre  de  son  royaulme,  et  en  grant  nombre;  qu'on 
estimoit  estre  de  vingt  à  trente  mil  combatans.  Et  après 
que  le  Roy  eut  ainsi  esté  illec  une  espace  de  temps  7 
voyant  qu'il  n'y  faisoit  gueres  s'en  ala  et  tira  au  pays 
de  Berry  vers  Yssouldun,  Viarron,  le  bourg  de  Dreux ? 
et  aultres  places  environ  :  et  mena  avecques  luy  grant 
quantité  de  ses  gens  de  guerre  et  de  son  artillerie,  et 
laissa  lesdits  roy   de    Cecille  et  seigneur  du  Maine 

Bien  accompagnez  de  gens  de  guerre,  pour  garder 
et  deffendre  que  lesdits  de  Bretaigne  n'entrassent  en 
Normandie  ne  en  aultres  lieux  de  ce  royaulme,  pour 
le  dommaiger. 

Et  quant  le  Roy  fut  ainsi  venu  audit  pais  de  Berry 
que  dit  est,  il  séjourna  illec  ung  peu  de  temps,  eï 
puis  s'en  partit  pour  aller  au  païs  de  Bourbonnois  :  et 
laissa  la  ville  de  Bourges  sans  y  aller,  pource  qu'il  y 
avoit  grant  garnison  dedans  ladicte  ville,  dont  estoit 
conducteur  et  capitaine  monseigneur  le  bastard  de 
Bourbon  pour  mondit  seigneur  de  Berry  :  et  vint  en- 
trer audit  païs  de  Bourbonnois,  où  illec  environ  le 
jour  de  l'Ascension  nostre  Seigneur,  la  ville  et  chastel 
de  Sainct  Amant  Lalier  fut  prinse  d'assault,  et  peu  de 
temps  après  luy  fut  rendue  la  ville  et  chastel  de 
Monluçon  par  composition,  dedans  laquelle  estaient. 
Jacques  de  Bourdon  et  trente  cincq  lances ,  qui  s'en 
alerent  eulx  et  leurs  biens  saufs,  et  jurèrent  que  ja- 
mais ne  s'armeroient  contre  le  Pvoy. 

T^t  la  veille  dudit  jour  d'Ascension  notre  Seigneur 
arrivèrent  à  Paris  monseigneur  le  chancelier  Trainel , 
maistre  Estienne  Chevalier,  Nicolas  de  Louviers,  mais- 
tre  Jehan  des  Molins  :  par  lesquels  le  Roy  escripvoit  à 
ses  bons  bourgeois ,  manans  et  habitans  de  Paris ,  en 
les  mercians  de  leurs  bons  vouloirs  et  loyautez ,  en 
les  priant  et  enhortant  de  bien  en  mieux  continuer  : 
et  par  iceux  leur  mandoit  qu'il  leur  envoyeroit  la 
Pvoyne  pour  acoucher  à  Paris ,  comme  à  la  ville  du 
monde  que  plus  il  aimoit  ('). 

(0  Que  plus  il  aimoit:  le  Roi  n'ayant  point  cTenfans  mâles,  le  duc 
de  Berry  étoit  l'héritier  présomptif  de  la  Couronne ,  titre  qui  lui  don- 
nait beaucoup  d'importance.  Voilà  pourvoi  Lom£  XI  fit  souvent  cou- 

Et  le  jeudy  trentième  et  penultiesme  jour  de  may 
l'an  i4657  advint  que  à  ung  moulin  qui  est  par  delà 
Moret  en  Gastinois,  nommé  le  moulin  Basset,  en  une 
hostellerie  illec  estant  se  vindrent  loger  Jehan  la 
Hure  marchant  de  la  ville  de  Sens,  ung  sien  nepveu 
et  aultres  en  sa  compagnie  :  et  en  ladite  hostellerie  en- 
viron minuit  vindrent  de  trente  à  quarante  hommes 
à  cheval  tous  en  armes,  qui  estoient  venus  desdits 
lieux  de  Sainct  Maurice  et  Sainct  Forgeau ,  qui  em- 
menèrent prisonniers  esdits  lieux  lesdits  la  Hure 
et  ceulx  de  sadite  compagnie ,  ensemble  tous  leurs 
biens  et  bagues  :  et  audit  temps  le  Roy  ordonna  de 
rompre  et  abbatre  les  ponts  de  Chamois,  et  Beaumont 
sur  Oise.,  et  aultres. 

Et  le  jeudy  sixiesme  jour  de  juing  audit  an  i465, 
advint  à  Paris,  en  la  rue  Sainct  Denis  devant  la  barbe 
d'or ,  que  ung  ancien  homme  bonnetier  nommé  Jean 
Marceau ,  se  pendit  et  estrangla  en  sa  maison ,  et  fut 
le  corps  trouvé  mort.  Si  fut  despendu  et  apporté  au 
Chastellet  de  Paris,  pour  estre  illec  visité,  et  après  la- 
dite Visitation  faite  fut  envoyé  et  porté  pendre  ledit 
corps  au  gibet  de  Paris.  Et  en  ce  mesme  jour  y  eut  ung 
laboureur  demourant  à  Clignencourt  nommé  Jehan 
Petit ,  qui  couppa  la  gorge  à  sa  femme. 

En  ce  temps  le  bastard  deBourgongne  et  le  mares- 
chal  de  Bourgongne  (0  accompaignez  de  grant  quantité 
de  gens  de  guerre  de  la  compagnie  dudit  monseigneur 
de  Charrolois,  commencèrent  à  courir  sus  aux  villes 
etsubjects  du  Roy  par  port  d'armes,  et  vindrent  pren- 

rir  le  bruit  que  la  Reine  étoit  enceinte,  quoiqu'elle  ne  le  fût  pas. 
Charles  VIII  ne  vint  au  monde  qu'en  i47°- 

W  Le  mareschal  de  Bourgongne  :  Thibaut  de  NeufchâteL 

cîre  sus  le  Roy  Pvoye  et  Montdidier.  Et  lors  monsei- 
gneur le  conte  de  Nevers  et  Joacliin  Rouault  mares- 
clial  de  France  ,  et  estans  pour  le  P\oy  dedans  la  ville 
de  Peronne  a  tout  bien  quatre  mil  combatans,  se  re- 
trayerent  à  Noyon  et  à  Compiengne  :  et  laissèrent  au- 
dit lieu  de  Peronne  pour  la  garde  d'icelle ,  des  nobles 
de  France ,  et  cinq  cens  francs  archiers. 

Et  le  dimenche  unziesme  jour  dudit  mois  de  juing 
fut  faite  à  Paris  une  moult  belle  et  notable  procession 
generalle,  où  furent  portées  moult  de  sainctes  reli- 
ques, et  entre  aultres  sainctes  clioses  furent  portées 
les  chasses  de  madame  saincte  Geneviefve  et  sainct 
Marcel  :  et  par  belle  ordonnance  vindrent  en  la  grant 
église  de  Paris,  où  illecfut  chantée  une  haulte  messe 
de  Nostre  Dame.  Et  illec  prescha  au  peuple  maistre 
Jehan  de  Lolive  docteur  en  théologie,  qui  declaira 
que  ladicte  assemblée  et  congregacion  se  faisoit  pour 
la  santé  et  bonne  prospérité  du  Roy ,  et  aussi  de  la 
Roy  ne  et  du  fruict  qui  estoit  autour  d'elle  (0,  et  pour 
la  paix  et  bonne  union  estre  mise  entre  le  Roy  et  les 
princes,  et  pour  les  biens  de  terre. 

Audit  temps  le  Roy  estant  en  Rourbonnois  s'en  tira 
à  Sainct  Poursain,  auquel  lieu  madame  la  duchesse 
de  Rourbonnois  et  d'Auvergne  sa  sœur  s'en  ala  pour 
parler  à  luy,  comme  desplaisante  du  discord  qu'elle 
veoit  estre  entre  le  Roy  son  frère  et  monseigneur  de 
Rourbon  son  mary.  Et  pour  y  cuider  trouver  bon 
moyen ,  ce  qui  ne  se  peut  faire  lors  :  et  cependant  le- 
dit monseigneur  le  duc  vuida  hors  de  Moulins,  et  s'en 
ala  à  Riom. 

Audit   temps   fut  ordonné  en  Postel  de  la  ville   de 

(')  Autour  d'elle  :  dont  elle  ctoit  enceinte. 

Paris,  que  les  portes  de  Sainct  Martin  ,  Montmartre ,  le 
Temple,  Sainct  Germain  Desprez,  Sainct  Victor,  et 
Sainct  Michel,  seroient  toutes  murées,  et  qu'on  feroit 
guet  de  nuit  dessus  les  murs  d'icelle  ville* 

Audit  temps  fut  envoyé  mettre  le  siège  devant  Sainct 
Morise,  tenu  et  occupé  par  l'adveu  dudit  conte  de 
Dampmartin  :  à  tenir  lequel  siège  y  estoit  le  bailly 
de  Sens  nommé  messire  Charles  de  Meleun ,  et  plusieurs 
gens  de  communes  avecques  luy.  Et  encores  y  fut  de 
rechief  envoyé  An thoine  bailly  de  Meleun ,  qui  y  mena 
avecques  luy  aucuns  archiers  et  arbalestriers  dudit 
lieu  de  Paris  :  et  tantost  après  que  ledit  de  Meleun  et 
iceux  archers  et  arbalestriers  furent  ainsi  arrivez  de- 
vant ladicte  place ,  ceux  dudit  Sainct  Morise  se  ren- 
dirent par  composition ,  et  baillèrent  ladicte  place. 

Audit  temps  aussi  advint  que  ung  nommé  maistre 
Louys  de  Tilliers,  notaire  et  secrétaire  du  Roy  et  tré- 
sorier de  Carcassonne  et  grenetier  de  Selles  en  Berry, 
qui  estoit  serviteur  de  messire  Anthoine  de  Chasteau- 
neuf,  seigneur  du  Lau,  fut  tué  par  malle  -  fortune 
d'un  archer  qui  essayoit  un  arc  duquel  il  tiroit  une 
flesche  contre  un  huys  qui  estoit  devant  luy  que  à 
l'heure  ledit  maistre  Louys  ouvroit,  et  luy  vint  passer 
la  flesche  tout  au  travers  du  corps  :  et  incontinent  s'en 
alla  jetter  dessus  une  couchette  estant  en  la  cham- 
bre :  dessus  laquelle  il  rendit  l'ame  à  Dieu  inconti- 
nent après. 

Et  le  jour  sainct  Jean  Baptiste,  vingt-quatriesme 
jour  de  juin,  aucuns  qui  se  baignoient  à  leurs  plai- 
sances en  la  rivière  de  Seine  par  malle  fortune  se 
noyèrent  :  et  pour  cause  de  ce  fut  crié  par  les  carre- 
fours de  Paris  ?  que  de  là  en  avant  nul  ne  fust  si  hardy 

de  soy  aîer  plus  baigner  en  ladicte  rivière  :  et  que  chas* 
cun  teint  de  jour  devant  son  liuys  ung  seau  d'eaue,  sur 
peine  de  prison  et  de  soixante  sols  parisis  d'amende. 

Et  le  landemain  vingt-cinquiesme  jour  dudict  mois 
de  juing,  fut  ordonné  en  ladicte  ville  de  Paris,  que 
toutes  les  chesnes  des  rues  de  ladicte  ville  seroient  ab- 
batuè's  et  laissées  gésir  sur  terre ,  es  lieux  où  elles 
sont  ordonnées,  pour  estre  toutes  prestes,  et  regarder 
où  il  y  auroit  faulte  pour  les  amender  et  y  pourvoir  à 
les  trouver  toutes  prestes  quant  besoing  en  seroit  :  ce 
qui  fut  fait.  Et  si  fut  aussi  ordonné  et  enjoinct  à  un 
cliascun  de  ladicte  ville  qu'ils  se  armassent,  et  eussent 
provision  d'armeures  chascun  selon  son  estât,  pour  la 
garde  de  ladicte  ville ,  et  pour  estre  tous  prests  quant 
mestier  en  seroit.  Et  ce  par  cedulles  envoyées  de  par 
ladicte  ville  à  un  cliascun  particulier. 

Audit  temps  tous  Bourguignons,  Picards,  et  autres 
nations  de  l'obeyssance  et  sous  la  conduite  dudit  mon- 
seigneur de  Charrolois,  marchèrent  tant  en  France 
qu'ils  vindrent  et  arrivèrent  jusques  à  Pont  Saincte 
Maixance,  qu'ils  trouvèrent  moyen  d'avoir,  et  que  ung 
nommé  Madré  qui  en  estoit  capitaine  pour  maistre 
Pierre  l'Orfèvre,  seigneur  Dermenonville,  leur  bailla 
par  composition  et  argent  qu'il  en  print  dudict  sei- 
gneur de  Charrolois^  Et  à  ceste  cause  vindrent  et  pas- 
sèrent parmy  l'Isle  de  France,  qui  par  les  dessusdicts 
fut  fort  dommaigé  :  nonobstant  qu'ils  disoient  par  tout 
où  ils  passoient  qu'ils  venoient  pour  affranchir  le  pays 
de  France ,  et  pour  le  bien  publicq. 

Et  incontinent  après  ledict  passaige  fait  audictPont 
Saincte  Maixance,  lesdicts   Bourguignons   eurent  la 
place  de  Beaulieu,  qui  longuement  avoit  esté  tenue 
i3.  iS 

contre  iceulx  Bourguignons  par  aucuns  de  la  charge 
et  compaignie  de  Jouachain  Rouault,  qui  s'en  alerent 
par  composition  eux  et  leurs  biens  saufs. 

Et  lesdicts  Bourguignons  ainsi  venus  en  ladicte  Isle 
de  France,  s'espandirent  en  divers  lieux  enicelle,  et 
y  prindrent  Dampmartin,  Nantouillet,  Villemomble 7 
et  aultres  menues  places.  Et  puis  alerent  à  Laigny  sur 
Marne  ,  où  ils  firent  plusieurs  exploicts,  comme  de 
ardre  et  brasier  tous  les  papiers  qu'ils  trouvèrent  sur 
le  fait  des  aydes,  et  ordonnèrent  en  ladite  ville  que 
tout  y  seroit  franc  :  et  si  ordonnèrent  que  le  sel  qui 
estoit  au  grenier  dudit  lieu  pour  le  Roy,  fust  baillé  et 
distribué  à  tous  ceux  qui  en  voudroient  avoir,  en 
payant  le  droit  du  marchand  seulement. 

Et  le  dimanche  dernier  jour  dudit  mois  de  juin  au- 
dit an  iZj.65  ,  Jouachin  Bouault  maréchal  de  France, 
à  tout  (0  cent  et  dix  lances,  vindrent  et  arrivèrent  en 
la  ville  de  Paris  pour  la  garde  d'icelle,  combien  qu'il 
n'en  estoit  gueres  de  mestier  :  car  les  habitans  d'icelle 
qui  tous  estoientbien  unis  et  loyaulx  au  Roy,  estoient 
assez  souffisans  pour  la  garde  d'icelle  ville. 

Audit  temps  le  Boy  qui  estoit  audit  pays  de  Bour- 
bonnois  mist  le  siège  devant  Biom  en  Auvergne,  de- 
dans laquelle  y  estoient  monseigneur  le  duc  de  Bour- 
bon ,  le  duc  de  Nemours ,  le  comte  d' Armignac ,  le 
seigneui  d'Albret,  et  autres.  Et  ayoit  L.Roy  devant  la- 
dicte ville  la  plus  belle  et  noble  armée  que  oncques  fut 
guère  veuë  :  car  il  avoit  de  bonnes  gens  de  guerre  et 
de  grand  façon,  vingt-quatre  mil  hommes  et  mieulx. 

Et  après  que  ledit  siège  eut  esté  ainsi  mis  devant  la- 
dite ville  de  Riom,  et  voyant  à  Paris  que  lesdits  Bour- 

(0  A  tout  :  ayec, 

guignons  approuchoient  de  ladicte  ville ,  fut  ordonné 
et  estably  en  icelle  ville  de  Paris  un  grand  guet  à  che- 
val ,  qui  aloit  toutes  les  nuits  sur  les  murs  et  en  ladicte 
ville,  depuis  l'heure  de  minuit  jusques  au  jour  appa- 
rant  :•  pour  la  conduicte  duquel  guet  y  avoit  capitaines 
ordonnez  par  icelle  ville  par  chacune  nuit,  de  gens  de 
façon  d'icelle.  Auquel  guet  estoient  ordinairement  de 
huict  vingt  à  deux  cens  chevaux,  aucunesfois  plus  et 
à  l'autre  fois  moins. 

Et  le  lundy  second  jour  de  juillet  audit  an,  maistre 
Jehan  Balue  evesque  d'Evreux  fist  le  guet  de  nuit 
parmy  ladicte  ville,  et  mena  avecques  luy  la  compa- 
gnie dudit  Jouachain  Pxouault  avecques  clairons,  trom- 
pettes et  autres  instrumens,  sonâns  par  les  rues  et  sur 
les  murs,  qui  n'estoit  pas  accoustumé  de  faire  à  gens 
faisans  guet. 

Et  le  mercredy  quatriesme  jour  dudit  mois  de  juil- 
let audit  an  i/|i>5,  le  Roy  estant  devant  ledit  lieu  de 
Kiom  escripvit  à  messire  Charles  de  Meleun  son  lieu- 
tenant audit  lieu  de  Paris,  audit  Jouachain  et  ausdits 
habitans  de  Paris,  par  sire  Jehan  de  Harlay  son  che- 
valier du  guet  audict  lieu  de  Paris ,  par  lesquelles  let- 
tres le  Roy  mercioit  moult  fort  lesdits  habitans  de  Pa- 
ris de  leurs  bonnes  loyaultez,  en  les  priant  et  exhortant 
de  tousjours  y  continuer  et  persévérer,  et  que  dedans 
quinze  jours  ensuivans  luy  et  toute  son  armée  seroit 
à  Paris  :  et  si  leur  mandoit  de  bouche  par  ledict  de 
Harlay  certain  accord  qu'il  avoit  fait  avec  lesdicts  ducs 
de  Bourbon  et  Nemours,  et  les  sires  d'Armignac  et 
d'Albret.  Et  comment  en  faisant  ledict  accord  chascun 
d'eulx  avoit  promis  au  R.oy  de  bien  et  loyaulment  le 
servir,  et  de  vivre  et  mourir  pour  luy. 

18. 

Et  par  lesdits  appointemens  iceulx  seigneurs  de 
Bourbon  et  aultres  dessus  nommez,  promectoient  de 
faire  tout  devoir,  de  faire  faire  la  paix  au  Roy  par  les 
aultres  seigneurs  avecques  eulx  aliez  contre  luy.  Et 
que  pour  ce  faire  seroient  envoyez  de  par  lesdits  qua- 
tre seigneurs  certains  ambassadeurs  devers  le  Roy  à 
Paris,  dedans  le  jour  et  feste  de  my-aoust  ensuivant, 
pour  traicter  ladicte  paix.  Et  que  où  lesdits  aultres 
seigneurs  avec  eux  aliez  contre  luy  ne  vouldroient  en-, 
tendre  à  icelle  paix,  ils  prosmirent  et  jurèrent  que 
d'oresnavant  à  jamais  ils  ne  s'armer  oient  contre  le  Roy, 
et  qu'ils  vivroient  et  mourroient  pour  luy  et  son 
royaume.  Et  fut  tout  ce  que  dit  est  ainsi  promis  par 
lesdits  quatre  seigneurs ,  au  lieu  de  Moissiat  près  du- 
dict  Riom.  Et  pour  plus  ample  promesse  ils  s'en  obli- 
gèrent es  mains  de  deux  notaires  apostoliques,  voulans 
et  accordans  estre  incontinent  excommuniez  se  par 
eulx,  ou  l'ung  d'eulx  estoit  fait  le  contraire  :  et  pour 
les  nouvelles  dessusdictes  fut  ordonné  et  délibéré  que 
le  vendredy  ensuivant  en  seroient  faictes  processions 
générales  en  l'église  de  saincte  Katherine  du  Val  des 
Escoliers  à  Paris,  laquelle  y  fut  faicte  bien  honneste 
et  solempnelle,  et  y  prescha  ledit  jour  maistre  Jehan 
Pain  et  Chair  docteur  en  théologie. 

Et  le  mercredy  fut  publié  et  fait  à  sçavoir  par  les 
carrefours  de  Paris ,  que  en  chascun  hostel  d'icelle 
ville  y  eut  une  lanterne  et  une  chandelle  ardente  de- 
dans durant  la  nuit  :  et  que  chascun  mesnaige  qui  auroit 
chien  l'enfermast  en  sa  maison ,  et  sur  peine  de  la  hart. 

Et  le  vendredy  ensuivant  la  compagnie ,  ou  la  plus- 
part  desdits  Bourguignons  vindrent  et  arrivèrent  à 
§ainct  Denis  en  France,  eulx  loger  illec.  Et  ce  jour 

venoit  à  Paris  trente  chevaux  de  marée,  dont  lesdits 
Bourguignons  en  prindrent  les  vingt  deux,  les  aul- 
tres  huit  chevaux  se  sauvèrent  et  vindrent  à  Paris.  Et 
bien  tost  après  que  lesdits  Bourguignons  eurent  esté 
ainsi  arrivez  audit  lieu  de  Sainct  Denis ,  partie  d'eux 
s'en  alerent  devant  le  pont  de  Sainct  Cloud  pour  le 
cuider  avoir,  ce  qu'ils  ne  peurent  pour  cette  fois,  et  à 
tant  s'en  retournèrent. 

Et  le  dimenche  septiesme  jour  de  juillet  audit 
an  i465,  lesdits  Bourguignons  vindrent  voulster  (0 
devant  Paris  et  n'y  gaignerent  riens,  sinon  qu'il  y  en 
eut  aucun  d'eux  tuez  de  l'artillerie ,  estant  dessus  les 
murs  d'icelle  ville ,  et  puis  s'en  retournèrent  audit  lieu 
de  Sainct  Denis. 

Et  le  lundy  ensuivant  huictiesme  jour  dudit  mois  de 
juillet,  lesdits  Bourguignons  vindrent  de  rechief  de- 
vant Paris,  et  deslogerent  tous  dudit  Sainct  Denis,  et 
en  amenèrent  avec  eulx  toute  leur  artillerie.  Et  par 
grande  cautelle  et  subtilité  envoyèrent  avant  qu'ils  se 
monstrassent  quatre  de  leurs  heraulx  aux  portiers  de 
la  porte  Sainct  Denis,  de  laquelle  estoient  commis- 
saires et  capitaines  pour  le  jour  ,  maistre  Pierre  l'Or- 
fèvre ,  seigneur  Dermenonville,  et  maistre  Jehan  de 
Poupaincourt  (2)  seigneur  de  Cercelles ,  et  vindrent 
lesdits  quatre  heraulx  demander  des  vivres  pour  leur 
ost  (3),  et  auss  que  on  leur  donnast  passaige  parmy  la- 
dicte  ville ,  et  dirent  que  se  on  ne  leur  bailloit  ledit 

(')  Voulster  ou  voleter  :  voltiger.  —  (*)  Poupaincourt  :  fils  de  Jean 
de  Popaineourt,  premier  président  au  parlement  de  Paris ;  il  est  mort 
président  à  mortier,  en  1480.  Ce  fut  lui  qui,  en  décembre  147$?  pro- 
nonça l'arrêt  de  mort  contre  le  connétable  de  Saint-Pol.  —  (3)  Ost  : 
armée. 

passaige  etlesdits  vivres  qu'ils  entreroient  dedans  ladicle 
ville  au  déshonneur  et  grande  confusion  d'icelle  ville 
et  de  ceux  de  dedans. 

Et  ainsi  que  on  escoutoit  lesdits  quatre  heraulx  sur 
les  choses  dessusdictes ,  et  avant  que  on  eust  peu  avoir 
loisir  de  leur  rendre  aucune  responce,  lesdits  Bour- 
guignons cuidans  prendre  à  despourveu  les  habitans 
de  ladicte  ville,  et  mesmement  ceulx  qui  gardoient 
ladîcte  porte  de  Sainct  Denis,  vindrent  à  grant  fureur 
grosse  compagnie  et  armée  passer  jusques  à  Sainct 
Ladre  et  plus  avant,  cuidans  gaigner  les  barrières  qui 
aux  faulx  bourgs  de  ladicte  ville  devant  ladicte  porte 
Saincte  Denis  avoient  esté  faictes,  et  venir  jusques  à  la- 
dicte porte  et  dedans  ladicte  ville,  en  jettant  par  eulx  ca- 
nons ,  serpentines ,  et  aultres  traicts  :  à  quoy  leur  fut 
moult  asprement  et  vaillamment  resistéparlesbourgois 
de  Paris ,  et  autres  estans  illec  de  par  ladicte  ville ,  et 
aussi  par  les  gens  dudit  Jouachin  et  de  luy  mesmes 
qui  s'y  vindrent  trouver.  Et  y  eut  lors  desdits  Bour- 
guignons tuez  et  navrez  :  et  puis  s'en  retournèrent 
aux  champs  sans  aultre  chose  faire,  et  se  mirent  en 
bataille  devant  ladicte  ville,  et  lors  y  eut  beau  hurti- 
bilis  de  canons,  vulglaires,  serpentines,  coulevrines,et 
aultre  trait  qui  leur  fut  envoyé'  de  ladicte  ville ,  et 
dont  y  eut  aucuns  de  tuez  et  navrez.  Et  durant  ladite 
escarmouche  y  eut  un  g  paillart  sergent  à  verge  du 
Chastellet  de  Paris  nommé  Casin  Chollet,  qui  en  cou- 
rant fort  eschauffé  par  plusieurs  des  rues  de  Paris 
crioit  à  haulte  voix  ces  mots  :  Boutez  vous  tous  en 
vos  maisons  et  frimez  vos  huis,  car  les  Bourguignons 
sont  entrez  dedans  Paris.  Et  à  cause  de  l'efFroy  qu'il 
fist,  y  eut  plusieurs  femmes  grosses  qui  en  accouchèrent 

avant  terme  et  d'aultres  en  moururent  et  perdirent 
leur  entendement. 

Le  mardy  ensuivant  ne  fut  riens  fait  devant  Paris  , 
sinon  que  le  comte  de  Sainct  Paul  (0,  qui  estoit  audit 
lieu  de  Sainct  Denis  avecques  ledit  seigneur  de  Char- 
rolois,  se  partit  dudit  lieu  de  Sainct  Denis,  avecques 
aucuns  Picards  et  Bourguignons  estant  audit  lieu  de 
Sainct  Denis,  pour  s'en  aller  au  pont  Sainct  Cloud, 
et  pour  le  prendre  et  avoir ,  ce  qu'il  ne  peust  avoir  ce 
jour  :  et  le  mercredy  ensuivant  fut  menée  audit  de  Sainct 
Paul  certaine  quantité  d'artillerie  dudit  seigneur  de 
Cliarrolois ,  comme  de  cinquante  à  soixante  chariots. 
Et  ce  mesme  jour  aucuns  de  la  compagnie  de  messire 
Pierre  de  Brezé  (2)  yssirent  dehors  Paris  pour  aler  à 
leur  aventure  dessus  lesdits  Bourguignons,  qui  ainsi 
aloient  audit  Sainct  Cloud  :  desquels  Bourguignons 
en  fut  par  eux  tué  deux,  et  en  fut  prins  cinq  :  dont 
l'ung  d'iceulx  fut  fort  navré,  et  tellement  que  tout  le 
devant  de  son  visaige  luy  fut  abatu  d'un  coup  d'espee , 
et  luy  pendoit  le  visaige  à  sa  peau  sur  sa  poitrine  :  et 
par  iceulx  Bourguignons  fut  prins  ung  archier  servi- 
teur de  messire  Jehan  Mohier  chevalier  de  la  compa- 
gnie dudit  de  Brezé.  Et  ledit  jour  de  mercredy  environ 
six  heures  de  nuit  lesdits  Bourguignons  baillèrent  une 
escarmouche  terrible  et  merveilleuse  au  boulevart  du- 
dit Sainct  Cloud,  qui  fort  espouvanta  ceulx  de  dedans 
qui  le  tenoient  pour  le  Roy  :  tellement  qu'ils  prin- 
drent  composition  de  rendre  ledit  pont  à  l'heure  pré- 
sente ;  ce  qu'ils  firent  et  s'en  revindrent  à  Paris,  eulx 
et  leurs  biens  saufs  :  et  si  promisrent  de  livrer  et  bail- 

(0  De  Sainct  Paul  :  il  fut  fait  connétable  de  France  lors  du  traité  de 
Conilans.  —  C)  Pierre  de  Brezé  :  grand  sénéchal  de  Normandie. 

1er  lesdits  cinq  Bourguignons  prins  ledit  jour.  Et  pour 
ce  faire  demourerent  pour  ostages  Jacques  Le  Maire 
bourgeois  de  Paris,  qui  estoit  capitaine  dudit  Sainct 
Cloud,  et  ung  homme  d'armes  de  la  compagnie  dudit 
de  Brezé,  estant  audit  pont  de  Sainct  Cloud. 

Et  le  vendredy  ensuivant  fut  tenu  en  l'ostel  de  la- 
dite ville  de  Paris  un  grand  conseil ,  pour  délibérer  et 
sçavoir  quelle  response  seroit  rendue  ausdits  Bourgui- 
gnons sur  ce  qu'ils  avoient  requis  que  de  ladicte  ville 
feussent  envoyez  aucuns  déléguez  par  icelle  ville,  par 
devers  ledit  seigneur  de  Charrolois   et  ceux  de  sadicte 
compaignie ,  pour  leur  estre  dit  par  eulx  de  bouche  et 
en  secret,  les  causes  pour  lesquelles  ils  estoient  ainsi 
venus  en  armes  audit  pays  de  France.  A  quoy  fut  con- 
clud  que  on  feroit  sçavoir  audit  de  Charrolois  qu'il 
envoyast  bon  sauf  conduit  à  Paris,  pour  ceux  qui  se- 
roient  ordonnez  [estre  envoyez  par  devers  luy  :  et  ce 
fait  que  on  y  envoyeroit  gens  pour  les  ouyr  et  escou- 
ter  tout  ce  qu'ils  voudroient  dire ,  pour  au  surplus  le 
faire  assavoir  au  Roy  qui  estoit  prés  de  Orléans,  ou  à  son 
conseil  estant  audit  lieu  de  Paris ,  pour  leur  faire  telle 
response  qu'il  seroit  advisé  de  faire  :  et  ce  mesme  jour 
vindrent  à  la  porte  Sainct  Honoré  environ  cinq  heures 
du  soir  deux  heraulx  de  par  ledit  seigneur  de  Char- 
rolois ,  pour  avoir  la  responce  de  ce  que  dit  est  :  aus- 
quels  fut  dit  comme  devant  est  dit,  et  que  ledit  de 
Charrolois  approuchast  en  aucun  lieu  prés  Paris  et 
envoyast  ledit  sauf  conduit,  et  que  on  yroit  à  luy 
pour  l'escouter,  et  aultre  chose  n'eurent.  Et  après  ces 
choses  ils  requirent  avoir  pour  argent  du  papier  et 
perchemin  avec  de  l'encre ,  dont  il  leur  fut  baillé  :  et 
si  demandèrent  à  avoir  du  succre  et  aultres  drogueries 

pour  aucuns  gentil -hommes  qui  estoient  malades  en 
leur  ost,  dont  on  leur  fit  reffus,  qui  s'en  tindrent  à 
bien  mal  contens  de  ceulx  de  ladicte  ville.  Et  à  tant 
s'en  retournèrent  iceux  deux  heraulx. 

Et  le  dimenche  ensuivant  quatorziesme  jour  dudit 
mois  de  juillet  audit  an  i465,  arrivèrent  à  Paris  bien 
matin  monseigneur  de  La  Borde  et  messire  Guillaume 
Cousinot,  qui  apportèrent  lettres  de  par  le  Roy  aux 
bourgois,  manans  et  habitans  de  ladicte  ville,  parla 
teneur  desquelles  le  Roy  les  merci  oit  comme  devant 
de  leurs  bons  vouloirs  qu'ils  avoient  envers  luyr  et  de 
la  bonne  et  grande  resistence  qu'ils  avoient  faicte  à 
l'encontre  desdits  Bourguignons  :  et  qu'ils  voulsissent 
adjouster  foy  ausdits  de  La  Borde  et  Cousinot  de  tout 
ce  qu'ils  leur  diroient  de  par  luy.  Laquelle  credence 
estoit  en  effet  que  le  Roy  les  mercioit  moult  de  fois 
de  leurs  grandes  loyaultez ,  et  si  leur  prioit  oultre 
de  tousjours  de  bien  en  mieulx  continuer.  Et  que  de- 
dans le  mardy  ensuivant  il  seroit  à  Paris ,  comme  au 
lieu  du  monde  que  plus  il  desii  oit  estre ,  pour  donner 
remède,  et  provision  par  tout,  et  qu'il  aimeroit  mieulx 
avoir  perdu  la  moitié  de  son  royaume  que  mal  ne  in- 
convénient aucun  venist  en  ladicte  ville ,  où  possible 
luy  seroit  de  y  pourveoir.  Aussi  dit  et  pria  ledit  Cou- 
sinot de  par  le  Roy,  que  ceulx  de  Paris  pourveussent 
au  logis  des  gens  d'armes  et  de  traict  que  le  Roy  avoit 
et  menoit  avecques  luy  :  et  aussi  de  mettre  pris  rai- 
sonnable sur  les  vivres.  A  quoy  luy  fut  respondu  par 
maistre  Henry  de  Livre  prevost  des  marchans  que  aussi 
fer  oit  on. 

Et  le  lundy  ensuivant  lesdits  Bourguignons  qui  es- 
toient deslogez  dudit  Saint  Cloud,  s'en  alerent  loger 


^8-i  [l465]    LES  CHRONIQUES 

à  Montlehery7  eulx  et  toute  leur  artillerie,  cuidans 
aler  eulx  joindre  avec  les  compaignies  des  ducs  de 
Berry  et  de  Bretaigne  ,  le  comte  de  Dunois  et  aulti  es 
qui  s'en  venoient  audit  de  Charrolois.  Et  de  ce  en  fu- 
rent portées  les  nouvelles  au  Roy  qui  estoitpar  deçà  Or- 
léans pour  s'en  venir  à  Paris  :  lequel  et  à  toute  dili- 
gence vintet  arriva  le  mardy  matin  seiziesme  jour  dudit 
mois  de  juillet  à  Chastres  soubs  ledit  Montlehery.  Et 
d'illec  sans  soy  raffraischir  ou  que  bien  peu,  et  sans 
attendre  toute  sa  compaignie  qui  estoit  pour  gens  à 
cheval  la  plus  belle  et  mieulx  en  point  que  oncques 
avoit  esté  veuë  paravant,  pour  autant  de  gens  qu'il  y 
avoit.  Se  vint  frapper  et  bouter  dedans  l'armée  desdits 
Bourguignons,  et  illec  à  l'aborder  y  eust  fait  des  plus 
beaulx  faits  d'armes  que  jamais  fuient  veus  pour  ung 
peu  de  gens  :  car  aussi  c'estoient  tous  nobles  hommes, 
vaillans  et  de  grant  eslite,  qui  tellement  besongnerent 
que  le  Roy  gaigna  et  mist  en  fuite  toute  l'avangarde 
desdits  Bourguignons,  et  y  eust  d'iceulx  Bourguignons 
à  ladicte  rencontre  grant  quantité'  de  morts  et  de  pris. 
Et  d'icelle  desconfiture  en  vint  incontinent  le  bruit  à 
Paris,  de  laquelle  ville  en  yssit  aux  champs  plus  de 
trente  mil  personnes,  partie  desquels  s'en  alerent  à 
cheval  à  l'escart,  et  trouvèrent  moult  desdits  Bourgui- 
gnons qui  furent  prins  et  desconfis  par  eulx  et  aussi  de 
ceulx  des  villaiges  d'autour  d'icelle  ville,  comme  de 
Vanves,  Yssi,  Sevré,  Sainct  Cloud,  Suresnes,  et  autres 
lieux:  et  en  ce  faisant  fut  gaigné  bien  grant  butin  sur  les- 
ditsBourguignons,  tant  en  chariots,  bahus,  malles,  bois- 
tes ,  que  aultrement  :  et  tant  y  perdirent  lesdits  Bourgui- 
gnons que  on  disoit  lors  que  leur  perte  en  toutes  choses 
montoit  plus  de  deux  cens  mille  escus  d'or.  Et  après 

que  ladicte  avangarde  eust  esté  ainsi  desconfite,  le  Roy 
non  content  de  ce,  mais  cuidant  tousjours  persévérer 
et  avoir  le  bout  d'iceulx  Bourguignons,  et  sanssoy  ra- 
freschir  ne  prendre  aucun  repos,  ne  luy  ne  ses  gens  ? 
se  rebouta  luy,  sa  garde  ,  et  environ  quatre  cens  lances 
de  sa  compaignie  dedans  lesdits  Bourguignons ,  qui 
s'estoient  fort  râliez  par  le  moyen  dudit  comte  de 
SainctPaul,  qui  moult  bien  servist  ledit  de  Charro- 
lois  celle  journée  :  lesquels  Bourguignons  recueillirent 
vigoureusement  le  Roy  et  sadicte  compaignie  ;  car  ils 
s'estoient  serrez  en  bataille  et  par  ordre,  et  leur  artil- 
lerie apprestee ,  de  laquelle  ils  grevèrent  fort  les  gens 
du  Roy,  et  en  tuèrent  plusieurs  gens  de  bien,  et  aussi 
de  ceulx  de  la  garde  du  Roy  qui  moult  vaillamment 
se  portèrent  et  servirent  bien  le  Roy,  qui  eust  illec 
beaucoup  affaire ,  et  en  grand  dangier  par  diverses 
fois  de  sa  personne;  car  il  n'avoit  que  ung  peu  de 
gens ,  et  sans  artillerie  :  et  tellement  y  fut  oppresse  le 
Roy  qui  tousjours  estoit  des  premiers  dedans,  qu'il 
ne  sçavoit  que  faire.  Et  posé  ores  qu'il  n'avoit  que  ung 
peu  de  gens,  si  maintenoient  plusieurs,  que  s'il  eust 
eu  d'avantage  cinq  cens  francs  archiers  à  pié  pour 
illec  expédier  les  Bourguignons,  qui  illec  furent  jettez 
par  terre  qui  après  se  relevoient,  qu'il  eust  mis  en 
telle  subjection  iceulx  Bourguignons  ,  que  jamais 
n'eust  esté  mémoire  d'eulx  en  armes.  Ledit  seigneur 
de  Charrolois  y  perdit  toute  sa  garde.  Et  aussi  fist  le 
Roy  beaucoup  de  la  sienne.  Et  fut  tellement  suivy 
ledit  de  Charrolois  que  par  deux  fois  fut  prins  par 
Geuffroy  de  Saint  Belin  et  Gilbert  de  Grassay,  et  puis 
fut  rescoux  (0.  Et  durant  ladite  journée  y  eust  grant 

l1)  Rescoux  :  délivre. 

occision  de  hommes  et  de  chevaulx,  dont  plusieurs 
en  furent  tuez  par  les  ribaulx  piétons  du  costé  dudit 
de  Bourgongne,  qui  de  picques  et  aultres  ferremens 
les  tuoient,  et  y  mourut  de  gens  de  nobles  maisons 
de  coste'  et  d'aultre. 

Et  après  que  tout  fut  fait  on  trouva  que  audit 
champ  y  estoient  morts  trois  mil  six  cens  hommes , 
Dieu  en  ait  les  âmes.  Et  vers  la  nuit  les  Escossois  de 
la  garde  du  Roy,  voyans  et  considerans  le  grant  dan- 
gier  où  le  Roy  estoit  et  la  grant  perte  de  leurs  gens  y 
aussi  que  lesdits  Bourguignons  poursuivoient  fort  et 
asprement,  prindrent  le  Roy  qui  moult  estoit  las  et 
affiict,  et  qui  n'avoit  cessé  de  combattre  et  faire  grans 
armes  toute  la  journée,  sans  boire  et  sans  manger,  et 
le  menèrent  dedans  le  chasteau  dudit  Montlehery.  Et 
pource  que  plusieurs  gens  de  l'armée  du  Roy  n'avoient 
point  veu  qu'il  eust  ainsi  esté  mené  audit  Montlehery 
et  ne  le  sçavoient  où  trouver,  cuidoient  qui!  feust 
mort  ou  pris,  et  à  ceste  cause  la  pluspart  d'iceulx  se 
mirent  en  fuite  :  et  lors  monseigneur  du  Maine,  mon- 
sieur l'admirai  de  Montaulban,le  seigneur  de  La  Barde 
et  aultres  capitaines  qui  bien  avoient  de  sept  à  huict 
cens  lances  se  retrahirent,  et  s'en  alerent  et  aban- 
donnèrent ainsi  le  Roy.  Et  ladicte  journée  nul  des 
dessusdits  n'y  frappa  un  g  seul  coup,  et  à  ces  moyens 
le  champ  demoura  ausdits  Bourguignons ,  et  en  icelle 
rencontre  au  nombre  des  mors  y  furent  trouvez  de 
gens  de  façon  et  de  bonnes  maisons  :  c'est  assavoir 
messire  Pierre  de  Brezé  chevalier  senechal  de  Nor- 
mendie,  GeufFroy  de  Sainct  Belin  dit  la  Hyre,  bailly 
de  Chaumont,  Floquet  bailly  d'Evreux,  et  plusieurs 
autres   chevaliers  et  escuyers  de  nom  de  la  compaignie 

du  Roy  :  et  aussi  de  la  compagnie  desdits  Bourgui- 
gnons y  en  eut  beaucoup  de  morts,, et  de  pris  plus 
que  de  ceulx  du  Roy.  Et  après  que  le  Roy  eust  esté 
ung  peu  raffreschy  audit  chasteau  de  Montleliery,  fust 
mené  et  conduit  d'illec  jusques  en  la  ville  de  Corbueil, 
où  il  y  séjourna  jusques  au  jeudy  ensuivant  dix  huic- 
tiesme  jour  dudit  mois  de  juillet  qu'il  arriva  sur  le  tard 
en  sa  ville  de  Paris  :  et  souppa  cedit  jour  en  l'ostel  de 
son  lieutenant  gênerai  messire  Charles  de  Melun,  et 
avecques  luy  y  soupperent  aussi  plusieurs  seigneurs  , 
damoiselles,  et  bourgoises  :  auquel  lieu  il  recita  son 
aventure  tout  ainsi  advenue  audit  Montleliery.  Et  en 
ce  faisant  dist  et  declaira  de  moult  beaulx  mots  et  pi- 
teux, dequoy  tous  et  toutes  plorerent  bien  largement. 
Et  si  dist  plus  que  au  plaisir  de  Dieu  le  lundy  ensui- 
vant il  retourneroit  de  rechief  à  l'encontre  de  ses  en- 
nemis, et  qu'il  mourroit  en  la  poursuite,  ou  que 
brief  en  auroit  le  bout,  dont  il  ne  se  fist  riens  :  pource 
qu'il  fut  conseillé  pour  le  mieulx  du  contraire,  avec- 
ques ce  qu'il  fut  laschement  servy  de  ses  gens  de  guerre, 
et  ne  tint  point  à  luy,  car  il  estoit  assez  et  trop  vaillant. 
Et  le  vendredy  ensuivant  dix-neufiesme  jour  dudit 
mois  de  juillet  audit  an  i465,ung  gentilhomme  nommé 
Laurens  de  Mory,  seigneur  dudit  lieu  de  Mory,  prés 
de  Mictry  en  France,  qui  avoit  esté  constitué  prison- 
nier en  la  bastille  Sainct  Anthoine,  pour  occasion  de 
ce  qu'il  avoit  favorisé  lesdits  Bourguignons ,  et  les  avoit 
induits  et  menez  en  divers  lieux,  en  plusieurs  maisons 
assises  en  divers  villaiges  d'entour  Paris  appartenans  à 
aulcuns  bourgois  dudit  lieu  de  Paris,  pour  icelles 
maisons  pillier  et  prendre  les  biens  desdits  bourgois  de 
Paris.  Et  que  en  ce  faisant  avec  plusieurs  larrecins  fut 

fait  son  procez  sur  lesdits  cas  audit  lieu  de  la  Bastille, 
par  aucuns  commissaires  à  ce  faire  ordonnez.  Parlés- 
quels  fut  dit  et  declairé  audit  de  Mory  qu'il  estoit 
crimineulx  de  crime  de  leze  majesté,  et  comme  tel  le 
condempnerent  à  estre  escartellé  es  halles  de  Paris , 
et  ses  biens  et  heritaiges  acquis  et  confisquez  au  Roy, 
dont  et  dequoy  il  appella  en  la  court  de  parlement  : 
pour  révérence  duquel  appel  fut  différé  d'estre  exé- 
cuté pour  ledit  jour  :  et  le  samedy  ensuivant  par  la 
cour  de  parlement  fut  vuidé  ledit  appel,  et  en  corrigant 
iceluy  fust  dit  par  arrest  de  ladicte  court  que  ledit 
Laurens  de  Mory  seroit  pendu  et  estranglé  au  gibet 
de  Paris.  Et  fust  exécuté  cedit  jour. 

Et  cedit  jour  de  samedy  l'evesque  de  Paris,  nommé 
maistre  Guillaume  Chartier  et  aultres  conseillers  et 
gens  d'église  de  ladicte  ville  ,  furent  devers  le  Roy  en 
son  hostel  des  Tournelles.  Et  la  fut  proposé  devant  luy 
par  ledit  evesque  et  dictes  de  moult  belles  paroles 
qui  toutes  tendoient  affin  que  le  Roy  conduisist  delà 
en  avant  toutes  ses  affaires  par  bon  conseil ,  ce  que  le 
Roy  accorda.  Et  fut  lors  ordonné  que  delà  en  avant 
iroient  au  conseil  du  Roy  avecques  le  conseil  ordinaire: 
c'est  assavoir  six  conseilliers  bourgois  de  ladicte  ville, 
six  aultres  conseilliers  de  la  court  de  parlement,  et 
six  clercs  prins  en  l'Université  de  Paris.  Et  aussi 
pource  que  le  Roy  vit  qu'il  avoit  moult  d'ennemis  en 
son  royaulme,  mist  en  délibération  de  trouver  des 
gens  de  guerre  avecques  ceulx  que  desja  il  avoit,  et 
aussi  combien  on  en  trouveroit  à  Paris.  Et  à  ceste 
cause  fut  ordonné  que  tous  ceulx  de  Paris  seroient 
prins  par  escrit  et  par  dixenes ,  pour  en  prendre  de 
chascune  dixcne,  dix  hommes,  mais  il  ne  s'en  fist  riens. 

Et  au  moyen  de  la  venue  du  Roy  à  Paris  ,  il  con- 
vint que  plusieurs  gens  de   guerre   qui  le   suivoient 
feussent  logez  e's  villaiges  d'autour  Paris  et  de  Brie,  et 
aultres  lieux  voisins,  lesquels  gasterent  et  desconfirent 
tous  lesdits  villaiges,  et  prindrent  de  fait  et  sans  riens 
payer  tous  vivres  qu'ils  y  trouvèrent,  et  aultres  choses 
qui  appartenoient  tant  aux  habitans  desdits  villaiges 
que  d' aultres  demourans  à  Paris  :  et  aussi  quant  le 
Roy  se  trouva  à  Paris  il  se  trouva  fort  chargé  des  gens 
de  guerre,  pour  lesquels  payer  de  leursdits  gaiges  et 
souldees ,  luy  convint  fmer  (0  de  grans  sommes  de 
deniers  :  car  il  ne  recepvoit  riens  d'aucunes  villes  sur 
lesquelles  lesdits  gaiges  estoient  assignez,  qui  estoient 
tenues  et  usurpées  par  aucuns  princes  qui  ne  vouloient 
riens  souffrir  estre  cueilly  dudit  payement  en   leur 
pays,  fut  contraint  de  faire  emprunt  d'argent  sur  plu- 
sieurs officiers  et  aultres  de  la  ville  de  Paris,  ausquels 
de  par  luy  fut  demandé  argent  à  prester,  dequoy  ils 
furent  reffusans ,  au  moins  de  si  grant  somme  que  on 
leur  demandoit.  Et  pour  leur  reffus  à  aucuns  d'eulx 
fut  dit  et  déclaré  de  par  le  Roy  que  de  luy  ils  estoient 
privez    de  toutes  offices  royaulx,  comme  à  maisire 
Jehan  Cheneteau  greffier  de  parlement,  maistre  Martin 
Picard,  conseiller  des  comptes,  et  aultres. 

Et  le  mercredy  ensuivant  vingt  quatriesme  jour  de 
juillet  audit  an  i465,  le  Roy  fist  bailler  commission 
au  prevost  forain  de  Senlis  pour  aler  abatre  les  arches 
de  pont  Sainct  Maixances,  pource  qu'il  estoit  grant 
bruit  que  le  seigneur  de  Saveuses  avec  grant  nombre 
de  gens  de  guerre,  venoient  audit  lieu  pour  le  prendre 
sus  ceulx  qui  le  tenoient  pour  le  Roy.  Et  ce  mesme 

0)  Luy  convint jfiner  :  il  lui  fallut  trouver. 

jour  le  Roy  en  avoit  donné  la  capitainerie  à  Jehan 
l'Orfèvre  cliastellain  dudit  lieu ,  et  luy  donna  charge 
d'aler  garder  ladicte  place,  et  luy  defFendit  bien  fort 
que  riens  ne  feust  rompu  dudit  pont.  Et  le  vendredy 
ensuivant  le  Roy  ordonna  qu'il  demourroit  deux  cens 
lances  à  Paris,  soubs  la  charge  et  conduicte  dudit  bas» 
tard  d'Armignac  comte  de  Comminge ,  de  messire 
Gilles  de  Saint  Symon  bailly  de  Senlis ,  le  sire  de  La 
Barde ,  de  Charles  des  Mares,  et  dudit  messire  Charles 
deMeleun,  que  le  Roy  continua  lieutenant  pour  luy  en 
ladicte  ville,  à  la  relation  et  requeste  d'aucunes  gens 
d'église,  et  des  prevosts  des  marchans  et  eschevins  de 
ladicte  ville. 

Et  le  samedy  ensuivant  vingt -septiesme  jour  dudit 
mois  de  juillet  audit  an  i465  ,  un  nommé  Jehan  de 
Bourges  qui  avoit  esté  clerc  et  serviteur  de  maistre 
Jehan  Berard  conseiller  du  Roy  nostresire  en  sa  court 
de  parlement ,  et  qui  avoit  esté  mis  et  constitué  prison- 
nier avec  GacionMeriodeau  et  François  Meriodeau  son 
frère,  pour  occasion  de  ce  qu'ils  et  aultres,  s'estoient 
tirez  de  Paris  en  Bretaigne  par  devers  mondit  seigneur 
de  Berry,  en  conspirant  contre  le  Roy  :  fut  iceluy  Jehan 
de  Bourges  tiré  hors  de  la  Bastille,  et  ledit  François  Me- 
riodeau. Et  par  la  sentence  du  prevost  des  mareschaulx 
furent  noyez  en  la  rivière  de  Seine  par  le  bourreau  de 
Paris,  devant  la  tour  de  Billy  :  et  le  mardy  ensuivant  tren- 
tiesme  jour  d'iceluy  mois  ledit  Gacion  qui  estoit  notaire 
du  Roy  au  Chastellet  de  Paris ,  aussi  prisonnier  audit 
lieu  de  Paris ,  et  pour  ledit  cas  fut  pareillement  tiré  du- 
dit lieu  de  la  Bastille ,  comme  les  aultres  dessus  nommez , 
et  noyé  au  lieu  dessusdit.  Et  pareillement  y  fut  aussi 
noyé  un  g  povre  ayde  à  maçon  qui  avoit  esté  envoyé 


DE  JEAN  DE  TR0YES.     [l/j-6^>]  2$Q 

de  Paris  à  Estampes  de  par  la  femme  d'url  nommé 
maistre  Odo  de  Bucy  (0,  pour  porter  lettres  audit  de 
Bucy  son  mary,  qui  lors  estoit  advocat  au  Chastellet 
de  Paris,  et  qui  estoit  audit  lieu  d'Estampes  avec  le 
frère  dudit  seigneur  de  Sainct  Pol,  dont  il  estoit  ser- 
viteur, estant  audit  Estampes  avec  les  aultres  princes 
et  seigneurs  estans  contre  le  Roy>  comme  dit  est.  Et 
lequel  ayde  à  maçon  rapporta  responce  desdictes  let- 
tres à  ladicte  femme  dudit  maistre  Odo,  qui  avoit  gaigné 
par  chacun  jour  qu'il  avoit  vacqué   à  aler  audit  lieu 
d'Estampes  et  retourner  à  Paris,   par  chascun  jour 
deux  sols  parisis.  Pour  lequel  cas  ledit  ayde  à  maçon 
fut  aussi  condempné  à  mourir  ,  et  fut  noyé  au  de- 
vant dit  lieu  après  les  autres  dessus   nommez.  Et  le 
landemain  fut  fait  commandement  à  icelle  femme  dudit 
maistre  Odo  de  vuider  hors  de  la  ville  de  Paris ,  ce 
qu'elle  fist  et  s'en  ala  à  Sainct  Anthoine  des  Champs 
hors  Paris  :  où  depuis  tousjours  s'est  tenue,  jusques  à 
ce  que   l'appointement  fut  fait   entre  le  Roy  et  les 
princes  et  seigneurs ,  qui  depuis  vindrent  à   Sainct 
Mor,  Conflans,  et  devant  Paris. 

Et  après  que  ladicte  rencontre  eust  esté  ainsi  faicte 
audit  lieu  de  Montlehery,  lesdits  princes  tous  ensem- 
ble ainsi  estans  contre  le  Roy  que  dit  est,  furent  et 
demourerent  ensemble ,  se  mirent  audit  lieu  d'Es- 
tampes et  s'y  tindrent  par  l'espace  de  quinze  jours:  et 
après  se  deslogerent  et  prindrent  le  chemin  par  devers 
Sainct  Mathurin  de  l'Archant,  Moret  en  Gastinois, 
Provins,  et  le  pays  d'environ.  Et  quant  le  Roy  en  eut 
ouy  les  nouvelles,  il  envoya  à  Meleun,  Monstereau, 

(')  OJo  de  Bucy  :  on  croit  que  c'est  Oudart  de  Bussy,  qui  depuis  a 
<»té  pendu  à  Hesdin. 

à  Sens,  et  autres  villes  d'environ,  des  gens  de  guerre 
et  de  l'artillerie  pour  garder  lesdits  lieux  ,  et  pour 
faire  des  saillies  sur  les  dessusdits,  quant  ils  verroient 
leur  avantage. 

Et  le  samedy  tiers  jour  d'aoust  audit  an  i/|.65,  le 
Pvoy  ayant  singulier  désir  de  faire  des  biens  à  sa  ville 
de  Paris  et  aux  habitans  d'icelle ,  remist  le  quati  iesme 
du  vin  vendu  à  détail  en  ladicte  ville  au  huictiesme  : 
et  veult  que  tous  privilegez  peussent  jouyr  de  leurs 
privilèges,  tout  ainsi  qu'ils  av oient  fait  durant  la  vie 
dudit  deffunct  roy  Charles. 

Et  en  oultre  ordonna  toutes  les  impositions  qui 
avoient  cours  en  ladicte  ville  estre  abatuè's,  hors  et 
excepté  les  denrées  de  six  fermes  vendues  en  gros  en 
icelle  ville  :  c'est  assavoir  les  fermes  de  la  Busche ,  du 
Pié  Fourché,  le  drap  vendu  en  gros,  le  vin  en  gros, 
le  poisson  de  mer,  et.... 

Et  ce  mesme  jour  ces  choses  furent  publiées  à  son  de 
trompe  par  les  carrefours  de  Paris,  en  la  présence  de 
sire  Denis  Hesselin  esleu  sur  le  fait  des  aydes  à  Paris  : 
et  incontinent  après  ledit  cry  tout  le  populaire  oyant 
iceluy,  crioient  de  joye  et  de  bon  vouloir,  Noël,  Noel^ 
Et  en  furent  faits  les  feux  parmy  les  rues  de  ladicte  ville. 
Et  le  dimenche  ensuivant  quart  jour  d'aoust,  révé- 
rend père  en  Dieu  maistre  Jehan  Balue  fut  sacré  eves- 
que  d'Evreux  en  l'église  Nostre  Dame  de  Paris,  et  ce 
mesme  jour  le  Roy  souppa  en  l'ostel  de  son  trésorier 
des  finances,  maistre  Estienne  Chevalier  :  et  le  mardy 
ensuivant  fut  exécuté  es  halles  de  Paris  ung  jeune 
compaignon  nommé  maistre  Pierre  de  Gueroult  natif 
de  Lesignen,  et  illec  escartellé  par  la  sentence  du 
prevost  des  mareschaulx,  pour  occasion  de    ce  qu'il 

avoit  confessé  estre  venu  de  Bretaigne  à  Paris,  et  illec 
envoyé  de  l'ordonnance  du  duc  de  Bretaigne  pour 
dire  et  advertir  le  Roy  que  plusieurs  capitaines,  et 
chefs  de  guerre  de  son  ordonnance  et  retenue  estoient 
à  luy  contraires,  pour  et  affin  de  mette  dissention  en- 
tre le  Roy  et  lesdits  gens  de  guerre,  et  aussi  pour  ac- 
cuser plusieurs  notables  personnes  de  Paris  de  non 
estre  à  luy  feaulx,  et  avecques  ce  pour  espier  et  re- 
garder quels  gens  de  guerre  et  puissance  le  Roy  avoit 
pour  tout  ce  que  dit  est,  le  rapporter  ausdits  princes 
et  seigneurs  au  Roy  contraires,  pour  mieulx  et  plus 
aisément  exécuter  contre  luy  leur  dampnee  entreprise. 
Et  pour  ledit  cas  fut  ainsi  exécuté  que  dit  est,  ses 
biens  et  héritages  au  Roy  acquis  et  confisquez. 

Audit  temps  lesdits  Bretons  et  Bourguignons  pas- 
sèrent les  rivières  de  Seine  et  Yonne  par  bateaulx  qu'ils 
trouvèrent  à  Moret  en  Gastinois  et  ailleurs.  Et  audit 
passaige  faisant  se  y  trouva  Salezart  et  aucuns  de  la 
compaignie  de  Jouachin  Rouault  pour  cuider  empes- 
cher  ledit  passaige ,  mais  ils  n'estoient  que  peu  de  gens 
et  sans  artillerie.  Et  les  ennemis  du  Roy  en  avoient 
largement,  parquoy  les  convint  recueiller  et  retraire  : 
et  audit  passaige  fut  tué  par  lesdits  Bretons  contre  les- 
dits gens  du  Roy  d'une  serpentine ,  qui  d'un  coup  em- 
porta le  bras  d'un  paige,  et  après  vint  frapper  un  gen- 
til-homme nommé  Pamabel  parent  dudit  Jouachin 
Pvouault,  parmy  le  petit  ventre,  et  après  en  tua  trois 
aultres  hommes  de  guerre. 

Et  le  jeudy  ensuivant  huictiesme  jour  d'aoust  mon- 
seigneur de  Precgny  (0  conseiller  du  Roy  nostre  sire 
et  président  en  sa  chambre  des  comptes  à  Paris,  et 

(l)  De  Precgny  :  de  CeauYeau,  seigneur  de  Pressigny. 

1(J- 

Chrystofle  Paillait  aussi  conseiller  dudit  seigneur  en 
sadicte  chambre,  que  le  Roy  avoit  envoyez  par  devers 
le  duc  de  Calabre  qu'ils  trouvèrent  au  pays  de  l'Auxer- 
rois ,  pour  lui  porter  lettres  de  par  le  Roy,  s'en  retour- 
nèrent à  Paris  par  devers  le  Roy  a  toute  la  responsc 
qu'ils  avoient  eue  dudit  de  Calabre.  Et  le  samedy  en- 
suivant dixiesme  jour  dudit  mois  le  Roy  s'en  partist  de 
Paris  pour  aler  à  Rouen,  Evreulx,  et  aultres  lieux  en 
Normendie,  et  alla  ce  jour  à  Ponthoise  :  et  à  son  par- 
lement de  Paris  ordonna  plusieurs  francs  archiers  qui 
estoient  venus  dudit  pays  de  Normendie,  et  environ 
quatre  cens  lances  des  compagnies  de  feu  Floquet, 
du  conte  de  Boulongne ,  de  feu  Geuffroy  de  Sainct  Re- 
lint,  du  seigneur  de  Craon  et  du  seigneur  de  La  Barde 
estre  et  demeurer  à  Paris  pour  la  garde  et  tuition  de 
ladicte  ville. 

Et  ledit  jour  du  partement  du  Pvoy  se  tint  et  assem- 
bla un  grant  conseil  en  l'hostel  de  ladicte  ville  de  Pa- 
ris ,  et  en  iceluy  tenant  vint  et  arriva  audit  conseil  ung 
gentil-homme  de  par  le  P\oy  nommé  le  seigneur  de 
Buisset  qui  vint  dire  à  tout  le  conseil  ainsi  assemblé, 
que  le  Roy  leur  mandoit  de  par  luy  qu'ri  avoit  changé 
de  propos ,  et  que  le  mardy  ensuivant  il  seroit  de  son 
retour  audit  lieu  de  Paris  :  et  au  regard  desdits  francs 
archiers  de  Normendie  qui  estoient  des  bailliages  de 
Caën  et  Alençon ,  ils  furent  logez  par  distribution  : 
c'est  assavoir  ceulx  de  Caën  qui  avoient  jacquectes  où 
estoit  escript  dessus  la  broderie  Caën,  furent  mis  et 
logez  tout  dedans  Fostel  et  pourpris  du  Temple  :  e( 
les  aultres  dudit  bailliage  d' Alençon  qui  avoient  jac- 
quectes où  estoit  dessus  escript  aussi  de  broderie,  Audi 
partem  :  furent  logez  au  quartier  dudit  Temple,  par 


DE  JEAN  DE  TROYES.    [l/j.65]  2g3 

tout  où  ils  peurent  estre  logez  oultre  l'ancienne  porte 
dudit  Temple. 

En  ce  temps  maistre  Jehan  Berard  conseillier  du  Roy 
en  sa  cour  de  parlement,  s'en  partit  et  ala  audit  pais 
de  Bretaigne  par  devers  mondit  seigneur  de  Berry, 
pour  ce  qu'il  disoit  qu'on  avoit  arrestee  prisonnière  sa 
femme  à  Paris,  et  fait  vuider  hors  de  ladicte  ville, 
pour  ce  que  on  la  chargeoit  d'avoir  favorisé  mondit  sei- 
gneur de  Berry  et  aultres  ses  serviteurs  contre  le  Boy. 

Audit  temps  fut  publié  et  crié  par  les  carrefours  de 
Paris,  que  tous  ceux  de  ladicte  ville  qui  avoient  ma- 
rests  aux  champs  d'icelle  ville,  feissent  coupper  et 
abattre  tous  les  saulx  et  autres  arbres  estans  en  iceulx  ; 
et  tout  ce  dedans  deux  jours,  ou  aultrement  tous  iceulx 
saulx  et  aultres  arbres  estoient  habandonnez  à  ceulx 
qui  les  vouldroient  abatre.  Et  ce  'mesme  jour  vint  et 
arriva  à  Paris  monsieur  le  conte  d'Eu ,  comme  lieute- 
nant du  Roy.  Et  comme  tel  y  fut  receu  ledit  jour  qui 
estoit  le  treiziesme  jourd'aoust  i465. 

Et  le  mardy  ensuivant  quatorziesme  jour  dudit  mois 
d'aoust,  ledit  Casin  Chollet  dont  devant  est  parlé,  pour 
le  cas  dessusdits  de  avoir  crié  en  courant  par  les  rues  de 
Paris,  boutez  vous  en  vos  maisons  et  fermez  vos  huis^ 
car  les  Bourguignons  sont  dedans  Paris.  Et  qui  à 
cause  de  ce  avoit  esté  depuis  constitué  prisonnier  par 
sentence  du  prevost  de  Paris  fut  condempné  à  estre 
batu  par  les  carrefours  de  ladicte  ville ,  et  privé  de 
toutes  offices  royaulx,  et  estre  ung  mois  encores  en 
prison  au  pain  et  à  l'eaue.  Et  fut  ainsi  mené  que  dit 
est  battre  par  lesdits  carrefours  dedans  ung  ord  (0 , 
villain  et  paillard  tumbereau,  dont  on  venoit  de  por- 

10  Ord  :  sale,  malpropre. 

ter  la  boue  en  la  voirie.  Et  en  le  battant  par  lesdits 
carrefours  comme  dit  est,  le  peuple  crioit  à  baulte 
voix  au  bourreau,  baie  z  fort  et  ri  espar gnez  point  ce 
paillard  >  car  il  a  bien  pis  desservy.  Et  ce  mesme 
jour  arriva  à  Paris  deux  cens  archiers  tous  à  cheval, 
dont  estoit  capitaine  Mignon  :  tous  lesquels  estoient 
assez  bien  en  point,  au  nombre  desquels  y  avoit  plu- 
sieurs crannequiniers  (0,  voulgiers  (2)  et  coulevriniers 
à  main.  Et  tout  derrière  icelle  compaignie  aloyent  aussi 
à  cheval  huict  ribauldes  et  ung  moine  noir  leur  con- 
fesseur. 

En  ce  temps  messire  Charles  de  Meleun  qui  avoit 
esté  lieutenant  pour  le  Roy  audit  lieu  de  Paris  durant 
le  temps  dessusdit  fut  desappoincté  de  sa  charge ,  et 
fut  baillée  audit  seigneur  d'Eu,  et  au  lieu  dudit  estât 
de  lieutenant  le  Roy  le  fist  son  grant  maistre  d'hostel, 
et  si.  luy  bailla  le  bailliage  et  la  capitainerie  d'Evreux 
et  la  capitainerie  de  Honnefleu. 

En  ce  temps  aucuns  desdits  Rourguignons  et  Rre- 
tonsqui  s'estoient  rafreschis  en  la  ville  de  Provins,  s'en 
retournèrent  à  Laigny  sur  Marne  le  jour  et  feste  de 
my-aoust.  Et  le  vcndredy  ensuivant  vindrent  loger  à 
Creteil,  maison  sur  Seine,  Cheelle  Saincte  Rapteur,  et 
aulti  es  lieux  illec  environ.  Et  pour  ce  qu'on  doubtoit 
fort  lesdits  Rourguignons  et  Rretons  retourner  devant 
Paris,  et  qu'il  fut  rapporté  que  maistre  Girauld  cano- 
nier  s'estoit  venté  de  asseoir  et  assortir  de  son  artille- 
rie à  la  voirie  devant  la  porte  Sainct  Denis  et  celle  de 
Sainct  Anthoine  pour  fouldroyer  aucuns  lieux  de  la- 
dicte  ville,  et  au  long  des  murs  fut  ordonné  ce  jour  en 

(aJ  Crannequiniers  :  arbalétriers.  —  (2)  Voulgiers  :  soldats  armés  de 
piques  ou  de  pieux. 

ladicte  ville  que  chascune  personne  alast  le  landemain 
en  ladicte  voirie  garni  de  pics  et  de  pelles  ,  pour  ruer 
et  espendre icelle  voirie ,  ou  ce  que  on  en  pourroit faire, 
et  ainsi  fut  fait  :  mais  on  n'y  fist  que  peu  ou  néant, 
et  fut  tout  laissé.  Et  à  ceste  cause  furent  faits  dessus  les- 
dits  murs  plusieurs  tauldis ,  boulevers  et  tranchées  au 
long  desdits  murs,  pour  la  seureté  et  deffence  de  la- 
dicte ville  et  des  habitans  d'icelle,  et  aussi  de  ceulx  qui 
se  employeroient  à  la  garde  et  deffence  d'icelle.  Et  le 
samedy  ensuivant  plusieurs  notables  personnes  et  de 
divers  estats  de  ladicte  ville  furent  par  devers  mondit 
seigneur  le  conte  d'Eu  lieutenant  pour  le  Roy  en  la- 
dicte ville,  auquel  ils  firent  de  moult  belles  remon- 
strances  qui  concluoient  qu'il  luy  pleust  pour  le  bien , 
proffit  et  utilité  du  Roy,  de  ladicte  ville  et  des  subjects 
d'icelle,  et  du  royaume,  de  adviser  façon  et  moyen  par 
devers  lesdits  seigneurs  de  Rerry,  Rourgongne  ,  Bre- 
taigne  et  aultres  devant  nommez,  d'avoir  avec  eulx 
aucune  bonne  pacification  de  paix  ou  accord  à  l'hon- 
neur du  Roy  et  au  soulagement  et  bien  dudit  royaulme  : 
à  tous  lesquels  ledit  monseigneur  d'Eu  fist  response 
telle  que  le  Roy  l'avoit  mis  et  laissé  à  Paris  pour  y 
estre  son  lieutenant ,  et  en  son  absence  pour  donner 
de  tout  son  pouvoir,  provision  à  tout  ce  qui  seroit  né- 
cessaire tant  au  Roy  que  au  fait  dudit  royaulme ,  et 
que  à  ce  faire  estoit  bien  tenu  et  obligé,  et  que  à 
tout  ce  que  possible  luy  seroit-il  mettroit  toute  pos- 
sibilité de  pourchasser  ledit  accord  et  bonne  union 
avec  les  seigneurs  dessusdits  ^  et  que  si  mestier  estoit 
luy  mesmes  se  offroit  d'y  aler  en  personne,  et  plu- 
sieurs aultres  choses  luy  fut  dit  de  par  mondit  seigneur. 
d'Eu  et  maistre  Jehan  de  Poupaincourt  son  conseilliez 

Et  le  lundy  ensuivant  lesclits  Bretons  et  Bourgui- 
gnons et  aultres  de  leur  dicte  compaignie  vindrent 
devant  le  pont  de  Charenton ,  auquel  lieu  ils  assirent 
plusieurs  pièces  d'artirlerie ,  et  d'icelles  tirèrent  aul- 
cuns  coups  contre  la  tour  dudit  pont.  Et  incontinant 
ce  fait  ceux  qui  avoient  la  garde  dudit  pont  l'abandon- 
nèrent et  s'en  vindrent  à  Paris ,  parquoy  et  qu'ils  n'eu- 
rent nulle  resistence ,  passèrent  incontinent  par  dessus 
ledit  pont  avecques  leurdicte  artillerie,  et  ce  mesme 
jour  environ  vespres  iceulx  Bretons  et  Bourguignons 
vindrent  voulster  (0  par  devant  Paris,  et  là  y  eust  deux 
francs  archiers  de  Caën  qui  y  furent  tuez,  et  aussi  y 
eut  aucuns  d'iceux  Bretons  et  Bourguignons  prins  et 
amenez  à  Paris  :  et  celle  nuit  aucuns  des  dessusdits 
Bretons  et  Bourguignons  s'alerent  loger  dedans  le  parc 
du  bois  de  Vincennes  environ  de  trois  à  quatre  mil 
hommes.  Et  le  mardy  ensuivant  mondit  seigneur  d'Eu 
envoya  devers  lesdits  seigneurs  ung  nomme' le  seigneur 
de  Rambures  pour  sçavoir  de  leur  intention  et  qu'ils 
vouloient  dire.  Et  le  landemain  ledit  seigneur  de  Ram- 
bures retourna  à  Paris  :  mais  de  ce  qu'il  fist  par  devers 
lesdits  seigneurs  en  fut  peu  de  bruit,  et  ce  jour  vin- 
drent voulster  devant  Paris  :  et  aussi  yssit  (2)  aulx 
champs  des  gens  de  guerre  de  Paris  ;  mais  il  n'y  eust 
riens  fait  sinon  qu'il  y  eust  ung  franc  archier  d'Alen- 
çon  qui  fust  tué  par  lesdits  Bourguignons. 

Etlejeudy(3)  ensuivant  vingt  et  deuxiesme  jour  du- 
dit mois  d'aoust  lesdits  Bretons  et  Bourguignons  vin- 
drent escarmoucher,  et  il  yssit  de  Paris  plusieurs  gens 

(0  Voulster:  voltiger.  — -  ('•)  Yssit  :  sortit.  —  <3)  En  i^G5,  le  mardi 
20  août,  le  comte  de  Charolois  vint  camper  à  Conflans ,  prés  de  Paris» 
où  il  séjourna  jusqu'à  la  fin  du  mois  d'octobre. 

de  guerre  aux  champs,  et  là  y  eut  ung  Breton  archier 
du  corps  de  monseigneur  de  Berry  qui  estoit  habillié 
d'unes  brigandines  (0  couvertes  de  veloux  noir  à  doux 
dorez,  et  en  sa  teste  un  bicoquet  (2)  garny  de  bouil- 
lons d'argent  dorez  qui  vint  frapper  ung  cheval  sur 
quoy  estoit  monte' un  homme  d'armes  de  l'ordonnance 
du  Roy  par  les  flans  et  la  cuisse,  tellement  que  ledit 
homme  d'armes  en  s'en  retournant  à  Paris,  ledit  cheval 
cheut  soubs  luy  tout  mort  dessoubs  les  galleries  des 
Tournelles  :  et  incontinent  que  ledit  Breton  eut  ainsi 
navré  ledit  cheval,  vint  à  luy  un  archier  de  la  com- 
paignie  dudit  monsieur  d'Eu ,  qui  le  traversa  tout  oui- 
tre  le  corps  d'une  demie  lance,  et  incontinent  cheut  à 
terre  tout  mort,  et  fut  son  cheval  amené  et  habille- 
ment prins  pour  apporter  à  Paris,  et  le  corps  laissé 
mort  en  chemise.  Et  bien  tost  après  vint  ung  herault  à 
la  porte  Sainct  Anthoine  qui  requist  avoir  ledit  corps 
mort  :  ce  qui  luy  fut  octroyé,  et  le  fist  porter  à  Sainct 
Anthoine  des  Champs  hors  Paris,  où  illec  fut  inhumé 
et  son  service  fait. 

Et  cedit  jour  mondit  seigneur  de  Berry  qui  estoit 
logié  à  Beaulté  avecques  plusieurs  desdits  seigneurs 
de  son  sang,  envoya  ses  heraulx  à  ladite  ville  de 
Paris  qui  apportèrent  de  par  luy  quatre  lettres,  les 
unes  aux  bourgois,  manans  et  habitans  dicelle  ville  , 
unes  à  l'Université,  les  aultres  aux  gens  d'Eglise,  et 
les  aultres  à  la  court  de  parlement  :  qui  contenoient 
en  eifect  que  luy  et  ceux  de  son  sang  avecques  luy 
tous  assemblez,  estoient  illec  venus  pour  tout  le  bien 
universel  du  royaulme  de  France,  et  que  par  ladicte 

(0  Brigandines  :  armure  légère  faite  de  lames  de  fer,  jointes  en- 
semble, et  n,ii  seryoit  de  cubasse.  —  \V  Bicoquet  :  espèce  de  chaperon. 

ville  luy  feussent  envoyez  cinq  ou  six  hommes  nota- 
bles pour  ouyr  les. causes  pourquoy  luy  et  ceulx  de 
sondit  sang  estoient  ainsi  venus  que  dit  est.  En  obtem- 
pérant ausquelles  lettres  et  pour  icelles  oyr  et  escouter 
furent  esleuz  et  déléguez  pour  ladicte  ville,  maistre 
Jehan  Choart ,  lieutenant  civil  au  chastelet  de  Paris , 
maistre  François  Hasle  advocat  en  parlement  ,  et  Ar- 
nault  Luillier  changeur  de  Paris.  Pour  l'église  de  Paris 
maistre  Thomas  de  Courcelles  doyen  de  Paris ,  maistre 
Jehan  de  Lolive  docteur  en  Théologie,  et  maistre  Eus- 
tache  Luillier  advocat  en  ladicte  court  de  parlement. 
Et  pour  ladicte  court  de  parlement ,  maistre  Jehan  Le 
Boulengier,  maistre  Jehan  Le  Sellier  archidiacre  de 
Brie,  et  maistre  Jaques  Fournier.Et  pour  l'Université, 
maistre  Jaques  Ming  lisant  pour  la  faculté  des  Ars, 
maistre  Jehan  Luillier  pour  Théologie,  maistre  J  ehan  de 
Montigny  pour  décret,  et  maistre  Anguerrant  de  Paren- 
ti  pour  médecine.  Tous  iceulx  nommez  dessus  estoient 
menez  et  conduits  par  révérend  père  en  Dieu  le  devant 
nommé  Guillaume  evesque  de  Paris,  qui  eut  la  charge 
de  présenter,  mener  et  conduire  tous  iceulx  nommez. 
Ledict  jour  y  eut  un  archier  du  seigneur  de  la 
Barde  monté  à  cheval ,  armé  et  délibéré  d'aller  à  son 
aventure ,  vint  à  la  porte  Sainct  Anthoine  :  auquel  ar- 
chier le  bastard  du  Maine  qui  gardoit  ladite  porte  Sainct 
Anthoine  dist  et  deffendit  qu'il  n'y  alast  point,  lequel 
archier  luy  respondit  que  si  feroit,  et  qu'il  n'estoit 
point  à  luy  ne  soubs  luy  ;  mais  estoit  audit  de  la  Barde 
son  maistre  et  capitaine.  Et  lors  pour  son  refus  ledit 
bastard  du  Maine  tira  son  espee  pour  frapper  icelluy 
archier ,  et  ledit  archier  tira  aussi  la  sienne  pour  se 
revencher.  Et  alors  ledit  bastard  du  Maine  cria  à  ses 

gens  et  aultres  estans  à  ladicte  porte ,  courez  et  prenez 
ce  ribault  et  le  tuez.  Et  incontinent  fut  couru  sus  au- 
dit archier,  et  illec  le  tuèrent  tout  mort. 

Ce  jour  aussi  vint  nouvelles  que  maistre  Pierre  Do- 
riolle  gênerai  des  finances  du  Roy,  lavoit  délaissé  et 
s'en  estoit  aie'  rendre  à  monseigneur  de  Berry.  Cedit 
jour  aussi  les  ambassadeurs  de  Paris  qui  ainsi  estoient 
alez  à  Beaulté  par  devers  les  seigneurs  devant  dits,  s'en 
retournèrent  à  Paris  et  vindrent  arriver  en  l'ostel  des 
Tournelles,  où  ils  trouvèrent  mondit  seigneur  d'Eu: 
auquel  ils  dirent  ce  qu'il  leur  avoit  este'  dit  et  proposé. 

Et  le  samedy  ensuivant  furent  tous  les  dessus  nom- 
mez ambassadeurs  en  l'ostel  de  ladite  ville,  où  estoient 
assemblez  plusieurs  notables  personnes  pour  oyr  ce 
qu'il  leur  avoit  esté  dit  par  les  dessusdits  princes  et 
seigneurs,  à  quoy  ne  fut  rien  conclud  pour  la  mati- 
née :  mais  fut  ordonné  que  ledit  jour  après  disner  se- 
roient  assemblez  en  ladite  ville,  l'Université,  l'Eglise, 
la  court  de  parlement,  et  autres  officiers,  et  le  corps 
de  ladite  ville ,  tous  lesquels  s'y  trouvèrent  :  et  con- 
clurent qu'au  regard  des  trois  Estats  que  requeroient 
estre  tenus  lesdits  princes  et  seigneurs  dirent  que  la 
requeste  estoit  juste.  Et  en  oultre  que  passaige  leur 
seroit  baillé  à  Paris,  et  des  vivres  en  les  payant,  et 
aussi  en  baillant  par  eux  bonne  caution ,  que  nul  mal 
ou  esclandre  ne  seroit  faict  par  eulx  ou  leurs  gens  en 
ladicte  ville  ne  aux  habitans  dicelle ,  sauf  sur  tout  le 
bon  plaisir  du  Roy.  Et  à  tant  iceulx  ambassadeurs  re- 
tournèrent par  devers  lesdits  princes  leur  dire  leur 
dicte  délibération.  Et  est  assavoir  que  durant  que  ledit 
conseil  fut  en  ladicte  ville  à  ladicte  heure  d'après  dis- 
ner, fuient  tous  les  archiers  et  ai balestriei s  de  Paris  en 

armes  devant  ledit  hostel,  pour  garder  d'oppresser  les 
oppinans  audit  conseil.  Et  ledit  jour  de  samedy  les  gens 
d'armes  et  de  traict  de  l'ordonnance  du  Roy  estant  en 
icelle  ville,  firent  leurs  monstres  au  long  de  ladite  ville, 
et  tous  marchans  les  ungs  après  les  aultres  par  ordre ,  ce 
qui  faisoit  bien  bon  veoir.  Et  premièrement  alloient 
les  archiers  à  pie  dudit  Normendie,  et  puis  les  arcliiers 
à  cheval  :  et  en  après  les  hommes  d'armes  des  compa- 
gnies de  mondit   seigneur  d'Eu,   de  monseigneur  de 
Oaon,  de  monseigneur  de  La  Barde,  et  dudit  bastard 
du  Maine,  et  pouvoient  bien  estre  en  tout  de  quatre  à 
cinq  cents  lances  bien  en  point,  sans  ceulx  de  pied, 
qui  bien  estoient  quinze  cens  hommes  et  mieulx,  et  ce 
mesme  jour  le  Roy  escrivist  lettres  à  ceulx  de  Paris, 
par  lesquelles  leur  mandoit  qu'il  estoit  à  Chartres  avec 
son  oncle  monseigneur  du  Maine  à  tout  bien  grand 
nombre  de  gents  de  guerre,  et  que  dedens  le  mardy 
ensuivant  il  seroit  à  Paris. 

Et  ce  mesme  jour  vint  et  arriva  à  Paris  l'admirai 
de  Montaulban,  et  grant  quantité  de  gens  de  guerre 
avecques  luy, 

Ce  jour  se  deslogea  de  Beaulté  mondit  seigneur 
de  Berry  pour  aller  à  Sainct  Denis,  et  puis  s'en  re- 
tourna audit  lieu  de  Beaulté,  pource  qu'on  luy  dist  , 
qu'il  seroit  beaucoup  plus  seurement  audit  lieu  de 
Beaulté,  où  près  d'illec  estoient  logez  lesdits  ennemis, 
que  d'estre  seul  audit  lieu  de  Sainct  Denis,  et  aussi 
que  on  luy  alla  dire  que  le  Roy  venoit  et  retournoit 
audit  lieu  de  Paris. 

Et  le  mercredy  ensuivant  le  Roy  retourna  à  Paris,  et 
amena  avecques  luy  son  oncle,  monseigneur  du  Maine, 
monseigneur  de  Penthieure  et  autres,  et  ramena  son 

artillerie  qu'il  avoit  menée  avec  luy,  et  grant  nom- 
bre de  pionniers  qui  furent  prins  et  levez  au  pays  de- 
Normandie,  qui  tous  furent  logez  à  l'ostel  du  Roy  à 
Sainct  Pol. 

Et  de  ladicte  venue  que  fist  le  Roy  en  sadite  ville 
de  Paris,  fut  le  populaire  d'icelle  moult  fort  resjoiiy 
en  criant  à  haulte  voix  par  tout  où  il  passoit  par  la- 
dicte ville,  Noël. 

Et  le  lendemain  bien  matin  lesdits  Bourguignons  et 
Bretons  vindrent  bailler  une  reverdie  devant  le  boule- 
vert  de  la  Tour  de  Billy,  et  avoient  avecques  eulx 
trompettes,  clerons,  hauts  menestriers,  et  aultres  ins- 
trumens ,  dont  ils  faisoient  grand  bruit.  Et  illec  et  de- 
vant la  Bastille   Sainct  Anthoine  vindrent  faire  ung 
grand  bruit  et  cry,   en  criant  à  l'assault  et  à  l'arme 
dont  chascun  fut  fort  espouventé ,  et  s'en  ala  chascun 
sur  les  murs  et  en  sa  garde.  Et  ledit  jour  vindrent  les- 
dits Bretons  et  Bourguignons  voulster  devant  Paris, 
dessus  lesquels  yssirent  grand  nombre    de    gens  de 
guerre   de  l'ordonnance    du  Roy,   et  tant   par  port 
d'armes  que  de  grosses  serpentines  (0  du  Roy,  qui 
fort  tirèrent,  y  eut  ce  jour  plusieurs  desdits  Bretons  et 
Bourguignons  tuez. 

Et  le  vendredy  ensuivant  vindrent  et  arrivèrent  à 
Paris  des  farines  et  aultres  vitailles  du  pays  de  Normen- 
die.  Et  entre  les  aultres  choses  y  fut  amené  de  la  ville 
de  Mante  deux  chevaulx  chargez  de  pastez  d'anguilles 
de  gort  (2),  qui  furent  vendus  devant  le  chastellet  de 
Paris  en  la  place  à  la  volaille.  Et  ce  mesme  jour  après 
disner  yssirent  dehors  Paris ,  Poncet  de  Pùviere  et  ceux 
de  sa  compagnie,  qui  bien  pouvoient  estre  de  trois  à 

(')  Serpentines  :  canons.  —  (»)  De  gorl  :  de  rivière. 

quatre  cens  chevaulx,  cuidans  trouver  lesdits  Bretons  et 
Bourguignons,  mais  point  ne  s'y  trouvèrent,  et  ne  fut 
lors  riens  fait  qui  soit  digne  de  mémoire  :  et  la  nuit 
les  Bourguignons  qui  estoient  logez  à  la  grange  aux 
Merciers  s'en  deslogerent,  pource  que  l'artillerie  du 
Roy  portoit  de  Paris  jusques  en  ladicte  grange  :  et 
au  desloger  abatirent  toute  la  couverture  dudit  lieu, 
et  en  emportèrent  tout  le  portatif,  comme  huis,  fenes- 
tres  et  aultres  bois  pour  eulx  taudir  et  pour  ardoir. 
Et  ce  jour  le  Roy  fist  dire  à  cinq  des  devant  nommez 
qui  avoient  este'  à  Beaulté  devers  lesdits  princes , 
après  la  délibération  ainsi  faicte  que  dit  est,  devant 
audit  hostel  de  la  ville  qu'ils  s'en  alassent  et  vuidas- 
sent  hors  de  ladicte  ville  :  desquelles  cinq  personnes  les 
noms  ensuivent  :  c'est  assavoir  maistre  Jehan  Luillier 
cure'  de  Sainct  Germain  Lauxerrois  ,  maistre  Eus- 
tache  Luillier,  et  Arnault  Luillier  ses  frères ,  maistre 
Jehan  Choart ,  et  maistre  François  Hasle  advocat  en 
parlement. 

Et  le  samedy  ensuivant  dernier  jour  d'aoust  y  eut 
moult  belles  saillies  faictes  par  les  portes  de  Sainct 
Ànthoine  et  sainct  Denys.  Et  du  costé  de  ladicte  porte 
sainct  Denys  y  eut  ung  archier  de  l'ostel  du  Roy  tué  : 
et  du  costé  desdits  Bretons  et  Bourguignons  y  en  eut 
aussi  de  tuez  et  navrez.  Et  si  advint  que  ung  brave  et 
renommé  gentil-homme  nommé  le  seigneur  de  Sainct 
Quentin  fut  en  ladicte  saillie  ou  escarmouche  abbatu 
de  dessus  ung  bon  coursier  sus  lequel  il  estoit  monté  : 
et  après  fut  recoux,  mais  il  perdit  sondit  coursier  et 
deux  aultres  bons  chevaulx  :  mais  du  costé  de  ladicte 
porte  Sainct  Anthoine  n'y  fut  rien  fait.  Et  ce  jour  le 
Roy  saillit  aux  champs  du  costé  de  son  bolevart  de  la 

Tour  de  Billy,  et  illec  fist  passer  au  travers  de  Seine 
de  l'autre  costé,  de  trois  à  quatre  cens  piétons  pion- 
niers ,  qui  estoient  venus  du  pays  de  Normendie  pour 
aller  pionner  à  l'endroit  du  Port  à  l'Anglois ,  et  de- 
vant Conflans  tout  devant  où  estoit  plante'  le  siège 
desdits  Bourguignons  à  l'endroit  de  la  rivière  :  car  on 
disoit  que  lesdits  Bourguignons  avoient  intention  de 
faire  ung  pont  pour  passer  ladicte  rivière.  Et  audit 
lieu  le  Roy  ordonna  certain  nombre  de  gens  de  guerre 
pour  garder  et  deffendre  de  faire  ledit  pont  et  passer 
ladicte  rivière,  et  après  lesdicts  pionniers  ainsi  passez 
que  dit  est,  le  Roy  aussi  passa  après  eux  ladicte  ri- 
vière tout  à  cheval  dedans  un  bac  sans .  descendre  de 
dessus  ledit  cheval. 

Et  le  dimenche  ensuivant  premier  jour  de  septem- 
bre lesdits  Bourguignons  mirent  et  assirent  un  pont 
pour  passer  ladicte  rivière  audit  Port  à  l'Anglois.  Et 
advint  que  à  l'heure  qu'ils  avoient  délibéré  de  passer 
par  dessus  ledit  pont,  arriva  audit  Port  à  l'Anglois 
certain  grant  nombre  de  francs  archiers  et  autres  gens 
de  guerre  pour  le  Roy,  qui  vindrent  asseoir  engins  au 
bout  dudit  pont,  dont  ils  tirèrent  à  l'encontre  desdits 
Bourguignons,  et  en  tuèrent:  et  navrèrent,  et  leur 
convint  reculer.  Et  de  l'autre  coste'  de  la  rivière  du 
costé  desdits  Bourguignons  passa  à  nage  un  Normant, 
qui  ala  coupper  les  chables  ordonnez  à  porter  ledit 
pont ,  et  partant  ledit  pont  s'en  ala  aval  l'eauë.  Ce 
jour  aussi  fut  tiré  grant  quantité  d'artillerie  dedans 
l'ost  desdits  Bourguignons,  pourquoy  les  convint  re- 
culler  plus  arrière.  Ce  jour  aussi  lesdits  Bourguignons 
tirèrent  de  leur  artillerie  aux  gens  du  Roy  estans 
audit  Port  à  l'Anglois,  et  y  eut  un  gentilhomme  de 

Normendie  qui  eut  la  teste  emportée  d'un  coup  de 
serpentine.  Aussi  vindrent  et  arrivèrent  à  Paris  par 
devers  le  Roy  deux  ambassades,  l'une  pour  le  duc 
de  Nemours,  l'autre  pour  le  conte  d'Armignac.  Ledit 
jour  aussi  fut  faicte  belle  saillie  aux  champs  par  messire 
Charles  de  Meleun  Malortie  et  ceux  de  leur  compaignie 
qui  saillirent  tous  bien  en  point  pour  escarmoucher 
sus  lesdits  Bretons  et  Bourguignons.  Et  ledit  jour  aussi 
arriva  à  Paris  les  voulgiers  et  crannequiniers  du  pays  et 
duché  d'Anjou  qui  bien  pouvoient  estre  quatre  cens 
hommes  qui  aussi  ledit  jour  furent  menez  aux  champs 
pour  escarmoucher  lesdits  Bretons  et  Bourguignons, 
et  y  eut  à  ceste  fois  deux  archers  de  l'ordonnance  du 
R.oy  tnez ,  et.  un  prins  :  et  les  gens  du  Roy  prindrent 
sept  Bourguignons  et  en  tuèrent  deux.  Ledit  jour  en- 
cores  fut  à  Paris  à  seureté  par  devers  le  Roy  le  conte 
de  Sommerset  du  royaume  d'Angleterre  qui  estoit  de 
lost  desdits  Bourguignons ,  et  parla  au  Roy  qui  estoit 
en  la  bastille  Sainct  Anthoine  ,  assez  longuement ,  et 
puis  luy  fut  donné  à  boire  et  print  congé  du  Roy,  qui 
au  partir  pource  qu'il  plouvoit  luy  donna  sa  cappe 
qui  estoit  de  veloux  noir. 

Et  le  lundy  ensuivant  second  jour  de  septembre 
audit  an  i465  monseigneur  du  Maine  qui  estoit  logé 
à  Paris  devant  l'ostel  du  Roy,  envoya  à  monseigneur 
le  duc  de  Berry  deux  muys  de  vin  vermeil ,  quatre 
demies  queues  de  vin  de  Beaulne,  et  ung  cheval  chargé 
de  pommes ,  de  choulx  et  de  raves.  Et  le  mardy  en- 
suivant furent  nommez  et  esleus  ambassadeurs  pour 
le  Roy  et  lesdits  Bourguignons  ,  pour  communi- 
quer sur  leurs  differens.  C'est  assavoir  pour  le  Roy 
furent  esleuz  mondit  seigneur  du  Maine ,  le  seigneur 

de  Precigny  président  des  comptes ,  et  maistre  Jehan 
Dauvet(0  président  du  parlement  de  Thoulouse» 

Et  du  costé  desdits  princes  et  seigneurs  contraires, 
furent  nommez  le  duc  de  Calabre ,  le  comte  de  Sainct 
Pol?  et  le  comte  de  Dunois  :  et  ce  jour  aussi  par  cas 
de  fortune  fut  mis  et  bouté  le  feu  dedans  la  pouldre 
à  canon  qui  estoit  à  la  porte  du  Temple  qui  en  em- 
porta le  comble  de  ladicte  porte,  et  fist  descliarger 
huit  pièces  d'artillerie  estans  à  ladicte  porte ,  qui  à  la- 
dicte heure  estoient  toutes  chargées.  Et  incontinent 
quelesdits  seigneurs  ambassadeurs  furent  ainsi  esleuz  et 
nommez ,  pourparlerent  ensemble  sur  l'accord  et  pa- 
cification d'entre  eulx ,  et  fut  fait  trêve  jusques  au 
jeudy  ensuivant.  Pendant  laquelle  trêve  ne  fut  faicte 
aucune  guerre  de  costé  ne  d'autre  :  mais  durant 
icelle  chascun  mist  peine  de  sa  part  de  soy  fortifïïer. 
Et  durant  icelle  trêve  y  eut  plusieurs  alees  et  venues 
faictes  de  costé  et  d'autre ,  et  jusques  audit  jour  de 
jeudy  que  ladicte  trêve  devoit  faillir,  que  mondit  sei- 
gneur du  Maine  en  retournant  de  l'ost  desdits  Bour- 
guignons, dist  aux  portiers  de  ladicte  porte  Sainct  An- 
thoine  qu'ils  feissent  tous  bonnes  chieres ,  et  que  au 
plaisir  de  Dieu  avant  qu'il  feust  huict  jours  lors  à  ad- 
venir, tous  aur oient  cause  de  joye  et  de  crier  NoeL 
Et  cedit  jour  ladicte  trêve  fut  continuée  jusques  au 
ftiercredy  ensuivant. 

Et  le  vendredy  après  furent  tous  iceulx  seigneurs 
consulter  ensemble  en  la  grandie  aux  Merciers,  des- 
soubs  ung  pavillon  pour  ceste  cause  illec  ordonné;  et 

(')  Il  fut  chargé  de  plusieurs  ambassades.  Il  est  mort  premier  prési- 
dent au  parlement  de  Paris,  en  itfii.  U  fut  Vun  des  plus  célèbres  hun 
&istiats  de  son  temps* 

cependant  lesdiîs  Bretons  et  Bourguignons  en  grant 
nombre  comme  deux  mil  ou  environ,  et  des  plus  hon- 
nestes  venoient  en  grand  pompe  eux  monstrer  devant 
Paris,  jusques  au  fosse  de  derrière  Sainct  Anthoine  des 
Champs,  et  aussi  yssithorsde  Paris  plusieurs  personnes 
pour  les  aler  veoir  et  parler  à  eulx,  nonobstant  que  le 
Roy  l'eustclefTendu,  et  en  fut  bien  mal  content,  et  voyant 
ces  choses  fut  meu  de  leur  faire  jecter  plusieurs  canons  et 
serpentines  qui  estoient  charge'es  en  la  Tour  de  Billy,  et 
pies  d'illec.  Et  quant  lesdits  de  Paris  retournèrent  en  la 
ville  il  en  fîst  prendre  les  noms  de  plusieurs  par  escrit.  Et 
le  dimenchehuictiesme  jour  de  septembre  feste  deNostre 
Dame,  le  Roy  partit  de  son  hostel  des  Tournelles  pour 
aller  en  la  grant  église  Nostre  Dame  :  et  en  y  allant  passa 
par  l'église  delaMagdelene ,  où  illec  il  se  fîst  frère  et  corn- 
paignon  de  la  grant  confrairie  aux  bourgois  de  Paris, 
et  avecques  luy  s'y  mirent  monseigneur  l'evesque 
d'Evreux  et  autres.  Et  le  lundy  ensuivant  neufiesme 
jour  dudit  mois  de  septembre,  lesdits  Bretons  et  Bour- 
guignons furent  es  terroûers  de  Clignencourt,  Mont- 
martre, la  Courtille  et  autres  vignobles  d'entour  Paris , 
prendre  et  venclengier  toute  la  vendange  qui  y  estoit, 
jaçoit-ce  qu'elle  n'estoit  point  meure ,  et  en  firent  du 
vin  tel  quel  pour  le  boire.  Et  à  ceste  cause  furent  ceulx 
de  Paris  contraints  de  vendenger  les  autres  vignes  par 
tout  autour  de  Paris,  qui  n'estoient  pas  à  demy  meures, 
et  aussi  le  temps  leur  fut  fort  contraire  :  et  fut  la  plus 
meschante  année  et  povre  vignee  qui  long-temps  fut 
sceue  en  France,  et  l'appelloit  on  le  vin  de  l'année  des 
Bourguignons. 

En  ce  temps  vindrent  aussi  à  Paris. plusieurs  des  no- 
bles de  Normendie,  pour  servir  le  Roy  en  ses  guerres: 

tous  lesquels  furent  logez  aux  fauxbourgs  de  Saine i 
Marcel  lez  Paris.  Entre  lesquels  y  en  avoit  aucuns 
particuliers  qui  firent  moult  de  maulx  et  larrecins,  et 
de  ce  eri  furent  deux  reprins  par  aucuns  des  bourgois 
de  ladite  ville,  et  qui  contre  leur  gréetvoulontéy  vou- 
loient  entrer. 

Et  pour  le  refTus  qui  leur  en  fut  fait  par  lesdits 
bourgois,  leur  dirent  iceulx  de  Normendie  plusieurs 
injures  et  mauvaises  parolles,  en  eulx  rebellant  à  l'en- 
contre  d'eulx  et  en  les  appelant  traistres  Bourgui- 
gnons, et  qu'ils  les  mettroient  bien  en  point,  et  qu'ils 
n'estoient  venus  duditpays  de  Normendie  à  Paris,  que 
pour  les  tuer  et  piller.  Desquelles  choses  information 
fut  faicte  à  la  plainte  de  ceulx  dudit  Paris,  qui  des- 
dites paroles  se  sentirent  fort  injuriez.  Et  veuë  icellele 
principal  malfaicteur  et  prononceur  desdictes  parolles* 
fut  condempné  à  faire  amende  bonnorable  devant 
l'ostel  de  ladicte  ville  au  procureur  d'icelle  pour  toute 
ladicte  ville,  teste  nue,  desseint,  une  torche  au  poing, 
en  disant  par  luy  que  faulsement  et  mauvaisement  il 
avoit  menty  en  disant  lesdictes  pai  elles  :  en  priant  et 
requérant  icelles  luy  estre  remises  et  pàrdonnees  ,  et 
après  eut  la  langue  percée^  dont  il  avoit  proféré  les- 
dictes parolles ,  et  ce  fait  fut  banny. 

Et  le  lundy  ensuivant  les  Bourguignons  se  vindrent 
monstrer  devant  Paris,  entre  lesquels  y  estoit  monsei- 
gneur de  Sainct  Pol,  pour  parler,  auquel  le  P\oy 
yssit  dehors  Paris  et  parlèrent  ensemble  bien  deux 
heures.  Et  pour  s'en  retourner  seurement  le  P\oy  bailla 
pour  luy  en  hostaigne  monseigneur  le  conte  du  Maine, 
qui  demeura  en  l'ost  desdits  Bourguignons  jusques  au 
retour  de  mondit  seigneur  de  Sainct  Pol  :  et  ce  mesm© 

20. 

jour  le  Roy  en  retournant  des  champs  dist  à  plusieurs 
de  Paris  estans  à  ladicte  porte  Sainct  Anthoine,  que 
lesdits  Bourguignons  ne  leur  donneroient  plus  tant  de 
peine  qu'ils  avoient  fait ,  et  qu'il  les  en  garderoit  bien  : 
et  lors  ung  procureur  de  Chastellet  nommé  Pierre  Beron 
luy  respondit.  «  Voire  Sire  :  mais  ils  vendangent  nos 
«  vignes  et  mengent  nos  raisins  sans  y  sçavoir  reme- 
«  dier.  »  Et  le  Roy  répliqua  qu'il  valloit  mieux  qu'ils 
vendengeassent  lesdictes  vignes,  et  mengeassent  lesdits 
raisins  que  ce  qu'ils  vensissent  dedans  Paris  prendre  leurs 
tasses  et  vaillant  qu'ils  avoient  mis  et  mussez  dedans 
leurs  caves  et  celiers. 

Et  le  vendredy  ensuivant  vint  et  arriva  es  halles  de 
Paris  deux  cens  chevaulx  tous  chargez  de  marée  et 
de  toutes  manières  et  sortes ,  et  y  vint  aussi  plusieurs 
saulmons,  estourgeons,  et  du  harenc  frais,  en  despit  et 
malgré  de  tous  lesdits  Bourguignons,  Bretons  et  aul- 
tres,  ainsi  estans  devant  Paris,  qui  avoient  menassez 
ceux  de  ladicte  ville  de  leur  faire  mengier  leurs  chats 
et  leurs  rats  par  famine.  Et  depuis  fut  ladicte  trêve 
continuée  par  deux  ou  trois  fois  jusques  au  dix  huic- 
tiesme  jour  de  septembre,  pendant  laquelle  lesdits 
Bretons  et  Bourguignons  se  avittaillerent  fort  en  leur 
ost,  à  la  grant  charge  et  foule  du  pays  et  du  peuple.  Et 
n'est  point  à  doubter  que  quant  le  Roy  eust  voulu  dire 
avant,  et  qu'il  eust  esté  bien  servy  des  gens  de  guerre 
prenans  ses  gaiges  et  souldees,  avecques  les  nobles  et 
peuple  de  Paris ,  qui  bonne  dévotion  avoient  au  sainct  : 
il  eust  subjugué  et  mis  tous  sesdits  ennemis  en  tel  estât 
que  jamais  ne  feussent  retournez  dont  ils  estoient  par- 
tis, pour  venir  devant  ladicte  ville  de  Paris. 

Et  ledit  jour  de  mercredy  dixhuictiesme  jour  dudit 

mois  de  septembre ,  nonobstant  le  pourparlé  desdits 
ambassadeurs  de  costé  et  d'aultre,  fut  tout  rompu  et 
perdu  le  bon  espoir  que  on  avoit  eu  paravant. 

Et  cedit  jour  de  mercredy  fut  desemparé  le  siège 
que  le  Roy  avoit  fait  audit  Port  à  l'Anglois,  auquel 
siège  avoient  esté  faictes  de  belles  tranchées  et  boulle- 
vars,  tentes  et  pavillons  :  et  après  ledit  desemparement 
tous  les  gens  de  guerre  estans  audit  siège  s'en  vindrent 
retraire  et  loger  aux  Chartreux  prés  Paris,  de  dans 
lequel  lieu  des  Chartreux  furent  logez  six  cens  hommes 
de  guerre  et  leurs  chevaux.  Et  tellement  en  futremply 
ledit  lieu ,  que  les  saincts  hommes  religieux  de  leans 
en  furent  dechassez  et  boutez  hors  de  leurs  celles  et 
lieux  de  dévotion.  Et  le  landemain  jour  de  jeudy  les- 
dits  Bretons  et  Bourguignons  passèrent  ladicte  rivière 
audit  Port  à  l'Anglois,  et  vindrent  au  point  du  jour 
escarmoucher  lesdits  gens  de  guerre  du  Roy  ainsi  logez 
à  Sainct  Marcel ,  les  Chartreux  ,  et  Sainct  Victor,  et 
y  en  eut  de  costé  et  d'aultre  de  mors,  navrez  et  pris. 
Et  ce  mesrae  jour  se  fist  ung  grant  conseil  et  assemblée 
en  la  chambre  des  comptes,  auquel  furent  assemblez 
avecques  aultres  les  seize  quarteniers  d'icelle  ,  les 
cinquanteniers ,  et  de  chascun  desdits  quarteniers  six 
hommes  notables  avec  aucuns  conseilliers  de  la  court 
de  parlement,  officiers  et  aultres.  Et  illec  monseigneur 
le  chancellier  Morvillier  dist  et  exposa  de  par  le  Roy 
comment  il  s'estoit  grandement  mis  en  son  devoir,  d'a- 
voir offert  aux  princes  et  seigneurs  qui  estoient  devant 
Paris  aux  demandes  qu'ils  luy  faisoient  pour  l'appa- 
naige  de  monseigneur  le  duc  de  Berry,  pour  lequel 
ils  demandoient  avoir  la  duché  de  Guyenne  ,  Poic- 
tou ,  et  le  pays  de  Xainctonge ,  ou  la  duché  de  Nor- 

mendie.  A  quoy  leur  fut  dit  et  respondu  par  ledit  con- 
seil ainsi  assemble',  que  le  Roy  ne  leur  povoit  pas 
bailler  ne  desmembrer  de  sa  Couronne.  Et  depuis  le 
Roy  leur  olFrit  bailler  le  pais  de  Chainpaigne  et  Brie , 
reserve'  à  luy  Meaulx,  Monstereau  et  Meleun,  pour 
ledit  ampanaige.  Et  ausdits  de  Charrolois  et  autres  sei- 
gneurs fist  de  grans  offres  pour  leurs  deffrayemens,  ce 
qu'ils  ne  dévoient  point  refFuser  :  mais  riens  ne  voulu- 
rent accepter,  et  demoura  tout  jusques  au  vendredy 
matin  ensuivant  :  auquel  jour  le  jeune  seneschal  (0  de 
]NTormendie  yssit  hors  de  Paris  à  tout  bien  six  cens 
chevaulx  pour  escarmoucher,  et  soy  monstrer  devant 
les  dessusdits. 

Et  pareillement  se  monstrerent  de  l'autre  costé  de 
la  rivière  grant  quantité  de  gens  de  guerre  devant 
lesdits  Bourguignons ,  qui  fort  tirèrent  engins  celle 
journée,  dont  ils  tuèrent  ung  gentilhomme  de  Poictou 
de  la  compaignie  de  monseigneur  de  Panthievre  ,  qui 
se  nommoit  Jehan  Ghanreau  seigneur  de  Pampelie.  Et 
dedens  les  vignes  près  Sainct  Anthoine  des  Champs , 
furent  prins  bien  vingt  ou  vingt  -  quatre  paillars  Cala- 
briens  (2)  et  Bourguignons,  tous  nuds  et  mal  en  point, 
qui  tous  furent  vendus  au  butin,  et  en  donnoit-on 
quatre  pour  ung  escu,  qui  est  audit  prix  six  sols  six 
deniers  parisis  la  pièce. 

Et  le  samedy  ensuivant  au  point  du  jour  un  nommé 
Louys  Sorbier  (3) ,  qui  estoit  à  Ponthoise  lieutenant 
de  Jouachin  Rouault  mareschal  de  France,  par  faulce 
et  mauvaise  trahison  qu'il  fist  et  conspira  contre  le 

(')  Il  étoit  fils  du  seigneur  de  Brezé,  dont  il  a  été  parlé  ci-devant  plu- 
sieurs fois.  —  (a)  Paillais  Calabriens  :  soldats  au  service  du  duc  de 
Calabre,  •—  \p)  Sorbier  ;  il  est  nommé  Forbier  dans  Monstrelct. 

Roy  son  souverain  seigneur,  bouta  dedens  ladicte  ville 
les  Bretons  et  aultres  ennemis  du  Roy,  et  en  faisant 
par  luy  ladite  trahison  mist  en  son  appointement 
que  ceulx  qui  estoient  audit  lieu  de  Ponthoise  de  la 
compaignie  dudit  Jouachin  qui  ne  vouldroient  de- 
mourer,  s'en  yroient  franchement  eulx  et  leurs  biens 
saufs.  Et  incontinent  qu'il  eut  ainsi  baillée  ladicte 
ville  de  Ponthoise ,  il  s'en  partit  luy  et  aucuns  de  sa 
compaignie ,  et  alerent  devant  Meulanc  porter  et  nions- 
trcr  l'enseigne  dudit  Jouachin,  affin  que  ceulx  estans 
audit  lieu  les  boutassent  dedens  sans  en  faire  difficulté, 
en  cuidant  par  luy  qu'ils  n'eussent  point  encores  esté 
advertisde  sadicte  trahison  :  mais  avant  qu'il  vint  ceulx 
dudit  Meulanc  estoient  bien  advertis  d'icelle  trahison, 
et  incontinent  qu'il  fut  apperceu  par  lesdits  de  Meulanc 
qui  ja  estoient  en  armes  dessus  les  murs ,  crièrent  à 
haulte  voix,  alez  faidx  et  mauvais  traistres ,  et  leur 
jetteront  des  engins  dudit  lieu.  Et  partant  fut  con- 
traint de  soy  en  retourner  audit  lieu  de  Ponthoise  à 
toute  sa  honte. 

Et  cedit  jour  ledit  Sorbier  escrivit  unes  lettres  audit 
Jouachin ,  par  lesquelles  luy  mandoit  qu'il  avoit  mis 
et  bouté  lesdicts  Bretons  et  aultres  audit  Ponthoise,  et 
qu'il  avoit  esté  conseillé  de  ainsi  le  faire  pour  le 
mieux ,  et  que  de  la  faulte  qu'il  avoit  faicte ,  luy  et 
le  Roy  luy  pardonnassent.  Et  sur  la  superscription 
desdites  lettres  estoit  escript  :  A  vous  et  au  Roy.  Et  ce 
jour  fut  faicte  saillie  de  Paris  sur  lesdits  Bretons  et 
Bourguignons  ,  et  y  eut  de  prins,  navrez  et  tuez  de 
costé  et  d'aultre ,  et  si  y  eut  un  cheval  de  pris  qui  es- 
toit  tout  bardé  de  cuyr  boully,  qui  fut  tué  d'ung  coup 
de  coulevrine  que  luy  baillèrent  lesdits  Bourguignons. 

Et  le  dimenche  ensuivant  au  point  du  jour  les  des- 
sudits  ennemis  vindrent  faire  ung  resveil  devant  ladicte 
ville  du  costé  de  ladicte  porte  Sainct  Anthoine,  et 
vindrent  bien  grant  nombre  jusques  audit  sainct  An- 
thoine des  Champs  :  et  pour  les  faire  desplacer  leur 
furent  jectez  d'icelle  ville  plusieurs  traicts  de  canons, 
serpentines,  et  aultre  artillerie  d'icelle  porte  Sainct 
Anthoine  et  de  la  Bastille ,  et  aultre  chose  ny  fut 
faicte.  Et  le  lundy  ensuivant  de  nuict  apparut  à  ceulx 
qui  faisoient  le  guet  et  arriereguet  en  ladicte  ville ,  une 
comectequi  vint  des  parties  dudit  ost  cheoir  dedens  les 
fossez  d'icelle  ville  à  l'environ  de  l'ostel  d'Ardoise,  dont 
plusieurs  furent  espouventez  ,  non  sçachans  que  c'estoit 
mais  cuidans  que  ce  eust  esté  une  fusée  ardant,  illec 
jettee  et  envoyée  par  lesdits  Bourguignons. 

Si  en  furent  portées  les  nouvelles  au  Roy  en  son  hos- 
tel  des  Tournelles  qui  incontinant  monta  à  cheval  et 
s'en  ala  dessus  les  murs  au  droit  dudit  hostel  de  Ar- 
doise ;  et  y  demoura  grant  espace  de  temps,  et  fist  as- 
sembler tous  les  quarteniers  de  Paris  pour  aler  chas- 
cun  en  sa  garde  dessus  lesdits  murs.  Et  à  ceste  heure 
courut  bruit  que  lesdits  ennemis  ainsi  estans  devant 
Paris,  s'en  aloient  et  deslogeoient ,  et  que  à  leurdit 
partement  mettoient  peine  de  brûler  et  endommager 
ladicte  ville  par  tout  où  possible  leur  seroit  :  et  fut 
trouvé  que  de  tout  ce  il  nestoit  rien. 

Audit  temps  lesdicts  ennemis  ainsi  logez  devant  Paris 
firent  plusieurs  ballades,  rondeaulx,  libelles  diffama- 
toires, et  aultres  choses  pour  diffamer  aucuns  bons  ser- 
viteurs estans  autour  du  Roy ,  afin  que  à  ceste  cause  le 
Roy  les  print  en  sa  mal  veillence ,  et  les  dechassast  de 
son  service.  En  ce  temps  les  gens  de  guerre  de  l'or- 

donnance  du  Roy  estans  logez  à  Paris,  y  firent  de 
grandes  et  bonnes  chieres.  Et  en  lieu  de  passe -temps 
y  séduisirent  plusieurs  femmes  et  filles,  qui  par  leur 
moyen  en  laissèrent  et  déguerpirent  leurs  menaiges  et 
enfans,  et  les  autres  jeunes  filles  servans  leurs  maistres 
et  services  pour  suivre  iceulx  gens  de  guerre. 

Et  entre  autres  y  eut  une  jeune  fille  qui  estoit  fille 
d'un  procureur  du  chastellet  de  Paris  nommé  Eustache 
Fernicle  qui  avoit  prins  habit  de  damoiselle  et  grant 
estât,  pource  quelle  avoit  fiancé  ung  nommé  Le  Chien 
natif  de  Carentem  en  Normendie,  et  serviteur  d'un 
nommé  le  seigneur  de  Saincte  Marie  dudit  pays  de 
Normendie.  Laquelle  jeune  fille  pource  que  ledit  Le 
Chien  mettoit  trop  à  l'espouser,  se  acointa  d'un  archier 
de  l'ordonnance  du  Roy,  qui  avecques  luy  l'emmena 
et  accordèrent  leurs  vielles  ensemble,  et  en  fut  cou- 
roucé  ledit  Le  Chien ,  et  n'y  sceut  remédier  :  mais  le 
père  et  la  mère  de  ladicte  jeune  fille  tres-mal  contens 
de  ce  que  dit  est ,  s'en  alerent  faire  grans  plaintes  par 
devers  le  Roy,  mais  ils  n'en  eurent  aultre  chose.  Et  ce- 
dit  jour  au  soir  environ  deux  heures  de  nuit  monsei- 
gneur l'evesque  d'Evreux  Baluë  fut  guetté  et  accueilly 
par  aucuns  ses  ennemis  en  la  rue  de  la  Barre  du  Bec , 
à  l'environ  de  la  porte  de  derrière  de  feu  maistre 
Bureau  Boucher ,  lesquels  chargèrent  sus  luy,  et  de 
première  arrivée  vindrent  oster  et  souffler  deux 
torches  que  on  portoit  devant  luy,  et  après  vindrent 
audit  Baluë  qui  estoit  monté  sur  une  bonne  mule,  qui 
le  sauva  et  gaigna  à  fuyr  :  car  tous  ses  gens  à  l'effroy 
l'abandonnèrent  pour  paour  des  horions ,  et  emporta 
ladicte  mule  sondit  maistre  Baluë  jusques  au  cloistrc 
Nostre  Dame  en  son  hostel ,  dont  elle  estoit  partie. 

Et  avant  ladicte  fuite  il  eut  deux  coups  d'espee,  l'un 
au  plus  hault  de  ses  biens  (0  et  au  milieu  de  sa  cou- 
ronne (2) ,  et  l'autre  en  l'un  de  ses  dois. 

Et  sesdites  gens  qui  ainsi  s'en  aloient  courans  aval 
la  rue,  crioient  à  l'arme  et  au  meurtre,  affm  que  le 
peuple  saillist  pour  donner  secours  à  leur  maistre.  Et 
dudit  cas  le  Roy  en  fut  courroucé ,  et  ordonna  que  on 
en  fist  information ,  et  que  la  chose  feust  sceuè*  :  mais 
tout  en  demeura  ainsi  sans  en  sçavoir  aultre  chose, 
combien  que  aucuns  disoient  depuis  que  ce  avoit  fait 
faire  monseigneur  de  Villiers  le  Boscaige,  pour  l'amour 
de  ladite  Jehanne  du  Bois  dont  il  estoit  moult  grande- 
ment amoureux. 

Celle  nuict  aucuns  Bretons  et  Bourguignons  furent 
à  Sevré  où  ils  trouvèrent  aucuns  Escossois  de  la  com- 
paignie  Robert  de  Conychan ,  lesquels  ils  tuèrent  et 
leur  copperent  à  tous  les  gorges. 

En  ce  temps  un  nommé  Alexandre  Lorget  natif  de 
Paris,  qui  estoit  homme  d'armes  de  l'ordonnance  du 
Roy  nostrc  sire,  soubs  la  charge  et  compagnie  du 
seigneur  de  La  Barde,  s'en  ala  et  absenta  de  Paris 
pour  soy  aler  rendre  à  Sainct  Denys  à  monseigneur  de 
Berry  qui  illec  estoit,  et  s'y  eu  ala  luy  cinquiesme, 
et  avecques  luy  en  emporta  toutes  ses  bagues  et  sa 
malle. 

Et  le  jeudy  ensuivant  vindrent  en  l'ostel  de  ladicte 
ville  plusieurs  grandes  plaintes  par  aucuns  des  bour- 
geois de  ladicte  ville ,  de  plusieurs  mauvaises  paroles 
mal  sonnans,  que  disoient  et  publioient  plusieurs  gens 
de  guerre  estans  en  ladicte  ville ,  contre  lesdits  bour- 

U)  Au  plus  hault  de  ses  biens  :  au  sommet  de  la  tête  —  {A  La  cou- 
ronne cléricale ,  la  tonsure. 

geois,  manans  et  habitans  d'icelle,  pour  y  donner 
provision.  Et  estoient  lesdites  parolles  telles,  proférées 
et  dictes  par  iceulx  gens  de  guerre,  c  Je  regny,  Dieu, 
«  les  biens  qui  sont  à  Paris ,  ne  aussi  la  ville ,  ne  sont 
«  point  ne  appartiennent  à  ceulx  qui  y  sont  demou- 
<c  rans  ne  residens,  mais  à  nous  gens  de  guerre  qui  y 
«  sommes  :  et  voulons  bien  que  vous  sçachiez  que  malgré 
«  vos  visaiges  nous  porterons  les  clefs  de  vos  maisons, 
«  et  vous  en  bouterons  dehors  vous  et  les  vostres.  Et 
«  se  vous  en  quectez ,  nous  sommes  assez  pour  estre 
«  maistres  de  vous.  » 

Et  ce  mes  me  jour  y  eut  un  fol  Normant  qui  dist  à  la 
porte  Sainct  Denis  que  ceulx  de  Paris  estoient  bien 
fols  de  penser  que  leurs  chesnes  de  fer  tendues  au  tra- 
vers de  leurs  rues,  leur  peust  valoir  à  rencontre  d'eulx. 
Pour  lesquelles  parolles  ainsi  mal  sonnans  que  dit  est, 
futsoubdainement  ordonne'  par  aucuns  estans  en  Fostel 
de  ladicte  ville  à  qui  lesdictes  parolles  furent  ainsi 
dictes  et  rapportées,  que  ceste  nuit  chascun  quartenier 
de  Paris  feroit  faire  beaux  et  grans  feux  par  toutes  les 
dizaines  de  son  quartier,  et  que  ung  chascun  seroit 
en  armes  et  sur  sa  garde  devant  lesdicts  feux.  Et  si 
furent  ordonnées  toutes  les  chesnes  des  rues  foraines 
estre  tendues ,  ce  qui  fut  fait  :  et  veilla  chascun  jusques 
au  point  du  jour.  Et  ceste  mesme  nuit  fut  grant  bruit 
que  la  bastille  Sainct  Anthoine  fut  laissée  ouverte  , 
pour  laisser  entrer  dedens  Paris  ceulx  qui  estoient 
devant. 

Et  si  trouva  l'on  ceste  nuit  aucuns  canons  prés  du- 
dit  lieu,  dont  les  chambres  estoient  encloiiez  à  ce 
qu'ils  ne  peussent  servir  quant  mestier  en  seroit.  Et 
desdits  feux  et  du  grant  guet  qui  y  fut  fait,  et  ainsi 

ordonné  que  dit  est,  furent  lesdits  capitaines  qui  es- 
toient  à  Paris  moult  esbahys ,  et  dont  aucuns  s'en  ale- 
rent  en  la  chambre  du  Roy  en  son  hostel  des  Tour- 
nelles,  sçavoir  à  luy  se  c'estoit  de  son  ordonnance  et 
commandement  que  lesdits  feux  et  guet  estoient  ainsi 
faits  et  ordonnez ,  ou  de  par  qui.  Lequel  dist  et  res- 
pondit  que  non.  Et  tout  incontinant  il  manda  venir  à 
luy  sire  Jehan  Luillier  clerc  de  ladicte  ville,  qui  y 
vint  et  luy  certifia  que  lesdits  feux  et  guet  estoient  faits 
à  bonne  fin ,  et  de  ce  asseura  le  Roy  et  lesdits  capi- 
taines. Et  ce  nonobstant  ordonna  à  messire  Charles  de 
Meleun  qu'il  alast  en  l'ostel  de  la  ville ,  et  par  tous  les 
quartiers  d'icelle  dire  que  on  laissast  lesdits  feux,  et  que 
chascun  s' alast  coucher,  dont  riens  ne  vouldrent  faire: 
maisdemourerent  ainsi  armez  jusques  au  jour,  et  main- 
tenoient  plusieurs  depuis  que  ce  fut  grâce  de  Dieu,  et 
que  s'ils  s'en  feussent  alez  et  départis  ladicte  ville  estoit 
perdue  et  destruicte.  Et  que  lesdits  de  devant  Paris  y 
fussent  entrez  par  ladicte  Rastille,  et  par  ce  fut  de- 
mouree  ladicte  ville  destruicte  et  du  tout  désolée. 

Et  le  vendredy  ensuivant  vindrent  à  Paris  deux 
poursuivans  (0,  Fung  de  Gisors  qui  vint  dire  au  Roy 
qu'il  envoyast  secours  en  ladicte  ville,  et  que  devant  y 
avoit  bien  cinq  ou  six  cens  lances,  et  que  dedens  icelle 
n'y  avoit  nulle  gens  de  guerre  de  par  le  Roy.  Et  si 
n'avoient  aussi  artillerie,  poudres,  ne  aultres  delFences  : 
et  l'autre  poursuivant  estoit  aussi  envoyé  au  Roy  de 
par  Hue  des  Vignes ,  escuyer  homme  d'armes  de  l'or- 
donnance dudit  seigneur,  soubs  la  charge  et  compai- 
gnie  du  seigneur  de  La  Rarde,  lequel  Hue  estoit  lors  à 

C1)  Poursuivans  :  officiers  subornés  aux  hérauts  d'armes,  et  qui  en 
lyisoieat  quelquefois  les  fonctions» 

Meulanc,  par  lequel  poursuivant  estoit  mande  au  Roy 
que  ledit  des  Vignes  avoit  sceu  par  gens  dignes  de  foy, 
que  les  Bretons  et  aultres  av oient  entrepris  d'entrer  à 
Rouen  tout  ainsi  qu'ils  avoient  fait  à  Ponthoise,  et  par 
dedans  le  chastel  ou  palais  de  ladicte  ville,  affin  qu'il  y 
pourveust.  Et  cedit  jour  de  vendredy  lesdits  ambassa- 
deurs ordonnez  de  chascun  costé  disnerent  à  Sainct 
Anthoine  des  Champs  dehors  Paris.  Et  là  leur  fut  en- 
voyé' de  par  le  Roy,  pain,  vin,  poisson,  et  tout  ce  que 
mestier  leur  estoit  pour  ledit  disner.  Et  fut  illec  aussi 
porté  en  une  charrete  plusieurs  des  comptes  rendus  en 
la  chambre  des  comptes  à  Paris ,  des  pays ,  et  villes  de 
Champaigne  et  Brie  :  et  le  samedy  ensuivant  lesdits 
ambassadeurs  de  costé  et  d'aultre  furent  derechef  as- 
semblez en  deux  parties  :  c'est  assavoir  monsieur  du 
Maine  et  ceulx  de  sa  compaignie  pour  la  partie  du 
Roy,  avec  les  aultres  princes  et  seigneurs,  estans  de- 
hors tous  en  la  grandie  aux  Merciers.  Et  pour  le  Roy 
audit  Sainct  Anthoine  des  Champs  y  estoient  ordon- 
nez maistre  Estienne  chevalier  trésorier  de  France, 
maistre  Arnault  Bouchier,  et  Crystofle  Paillard  con- 
seilliers  des  comptes.  Et  les  commissaires  de  l'autre 
partie  estoient  Guillaume  de  Bische,  maistre  Pierre 
Doriolle,  maistre  Jehan  Berart,  maistre  Jehan  Com- 
paing,  un  aultre  licencié  escumant  latin,  et  mais- 
tre Ylthier  marchant,  et  ce  jour  ne  firent  que  peu 
de  chose.  Cedit  jour  le  Roy  receupt  lettres  de  la 
vefve  messire  Pierre  de  Brezé,  par  lesquelles  luy  man- 
doit  qu'elle  avoit  fait  prendre  le  seigneur  de  Broque- 
mont,  capitaine  du  palais  de  Rouen  pource  quelle  se 
souspeçonnoitdudit  cas,  et  qu'il  n'eust  aucune  doubte 
de  ladicte  ville  de  Roiien,  du  chastelet  du  bout  du 

pont  du  palais,  ne  des  habitans  d'icelle,  et  que  tous  ils 
se  trouveraient  bons  et  loyaulx  envers  luy. 

Et  le  dimencbe  ensuivant  au  point  du  jour  se  vin- 
drent  rendre  au  boulevart  de  la  Tour  de  Billy  sept 
hommes  qui  estoient  escbappez  prisonniers  de  Tost 
desdits  Bourguignons,  dont  il  y  en  avoit  quatre  fac- 
teurs de  marchans  de  Orléans,  deux  autres  facteurs 
de  marchans  de  Paris,  et  un  g  Flament,  qui  tous  avoient 
esté  condempnez  à  estre  pendus  par  lesdits  Bourgui- 
gnons, pource  que  depuis  leur  prinse  n'avoit  eu  per- 
sonne qui  les  eut  pourchassez.  Et  rapportèrent  que  le 
mecredy  précèdent  fut  tirée  une  serpentine  de  la 
Tour  de  Billy  dedans  l'ost  desdits  Bourguignons,  la- 
quelle d'un  seul  coup  tua  sept  Bourguignons  et  en 
blessa  plusieurs.  Ce  jour  après  disner  vindrent  nou- 
velles au  Roy  que  Rouen  estoit  pris  par  monseigneur 
le  duc  de  Bourbon  i  qui  y  entra  par  le  chastel  de  Roiien 
du  costé  des  champs.  Le  vendredy  au  soir  précèdent 
[  27  septembre  ],  par  le  moyen  de  la  vefve  (0  mes- 
sire  Pierre  de  Breze'  à  qui  le  Roy  avoit  fait  moult  de 
biens,  et  où  il  avoit  grant  fiance,  et  conduisoit  le  fait 
d'icelle  vefve ,  l'evesque  de  Bayeux  et  ledit  maistre 
Jehan  Hébert  et  aultres  :  et  au  moyen  de  ladicte  prise 
quant  les  seigneurs  de  dehors  Paris  sceurent  icelle ,  ils 
donnèrent  respbnse  au  Roy  que  monseigneur  Charles 
frère  du  Roy,  qui  paravant  se  feust  contenté  de  Cham- 
paigne  et  Brie  n'auroit  point  d'aultre  appanaige  que 
de  la  duchié  de  Normendie,  laquelle  chose  le  Roy 
par  force  et  contraincte ,  et  pource  qu'il  n'y  pou  voit 
remédier,  bailla  à  mondit  seigneur  Charles  pour  son- 

(l)  La  vefve  :  elle  se  noramoit  Jeanne  Crespin;  elle  obtint  pour  ces 
crime  une  abolition  du  roi  Louis  XI. 

dit  appanaige  ladicte  duché  de  Normendie,  et  reprintà 
luy  la  duchiéde  Berry.  Et  après  que  le  Roy  eust  baillé 
ladicte  duché  de  Normendie  audit  monseigneur  Charles, 
il  fut  après  contrainct  de  recompenser  tous  lesdits 
princes  et  seigneurs  de  leurs  armées  et  interests  qu'ils 
avoient  fait  contre  luy ,  qui  touts  le  butinèrent  ainsi 
qu'il  s'ensuit. 

C'est  assavoir  monseigneur  de  Charrolois  eut  pour  son 
butin  les  villes  de  Peronne,  Roye,  et  Mondidier,  pour 
estre  siennes  et  demourer  en  perpétuel  heritaige.  Et 
si  luy  laissa  aussi  le  Roy  durant  le  cours  de  la  vie  d"i~ 
celluy  Charrolois  les  villes  et  terres  qu'il  avoit  nouvel- 
lement degaigees  de  quatre  cens  vingt-cinq  mille  escus 
d'or  de  monseigneur  de  Bourgongne  son  père.  Et  oul- 
tre  luy  bailla  et  laissa  les  contez  de  Guynes  et  de 
Boulongne  sur  la  mer  aussi  en  perpétuel  heritaige.  Et 
après  fut  baillée  au  duc  de  Calabre  certaine  grant 
somme  de  deniers  et  de  gens  de  guerre  du  P\oy,  soûl- 
doyez  à  ses  despens,  pour  les  exploicter  à  son  plaisir. 
Et  à  monseigneur  de  Bourbon  fut  baillé  et  laissé  sa 
pension,  telle  qu'il  avoit  du  temps  du  B.oy  trespassé, 
et  les  gens  de  guerre  qu'il  tenoit  audit  temps ,  et  as- 
signé du  payement  à  luy  deu  pour  le  reste  de  son  ma- 
riage, et  aultre  chose  ne  eut  du  Roy.  Et  au  conte  de 
Dunois  fut  tôt  rendu  ce  qui  luy  avoit  esté  osté  durant 
la  division,  et  retenu  à  grant  pension.  Et  au  conte  de 
Dampmartin  fut  fait  de  beaulx  dons  de  par  le  Roy , 
et  restituer  en  toutes  ses  terres  qu'il  avoit  perdues  et 
confisquées  par  arrest  de  parlement.  Et  au  regard  des 
aultres  seigneurs  chascun  en  emporta  sa  pièce.  Et  le 
mardy  premier  jour  d'octobre  ensuivant,  fut  criée  et 
publiée  la  trêve  à  tousjours  entre  le  lloy   et  lesdits 

princes,  et  le  lendemain  monseigneur  de  SainctPol  vint 
à  Paris  et  disna  ce  jour  avecques  le  Roy,  et  ala  en  la 
salle  du  palais  dudit  Paris  :  et  là  à  la  table  de  marbre  fut 
crée' connestable  de  France,  et  fistle  serment  en  tel  cas 
accoustume'  de  faire.  Et  cedit  jour  fut  crie'  à  Paris  de  par 
le  Roy  que  chascun  portast  des  vivres  et  aultres  choses 
pour  avitailler  et  revestir  lesdits  Bourguignons  et  Bre- 
tons, laquelle  chose  fust  faicte.  Et  incontinant  que  le- 
dit cry  fut  fait  plusieurs  marchans  de  Paris  y  portèrent 
grant  foison  de  vivres  aux  champs  devant  Sainct  An  - 
thoine,  lesquels  vivres  y  furent  incontinent  mault  bien 
recueillis  par  lesdits  de  l'ost  qui  y  vindrent  de  toutes 
parts,  et  achetoient  iceulx  vivres  ce  que  on  leur  faisoit 
par  especial  pain  et  vin  :  car  lesdits  de  l'ost  estoient 
tant  affamez,  les  joues  velues  et  si  pendans  demaleu- 
reté  (*)  qu'ils  avoient  longuement  enduré  que  plus 
n'en  pouvoient,  et  la  pluspart  estoient  sans  chausses 
et  souïlliers,  plains  de  poulx  et  de  ordure. 

Et  entre  aultres  vindrent  et  arrivèrent  ausdits  vivres 
plusieurs  Lifrelofres,  Calabriens  et  Suisses  qui  avoient 
telle  raige  de  fain  aux  dents  qu'ils  prenoient  fromaiges 
sans  peler,  et  mordoient  à  mesmes,  et  puis  buvoient 
de  grans  et  merveilleux  traits  en  beaulx  pots  de  terre. 
Et  Dieu  scet  en  quels  nopces  ils  estoient,  mais  ils  ne 
leur  estoient  pas  franches,  pource  qu'ils  payèrent  bien 
leur  escot,  et  plusieurs  aultres  choses  y  eust  faictes  ce 
jour  qui  sont  cy  passées  pour  cause  de  briefveté  :  mais 
chascun  peult  sçavoir  que  c'est  chose  incompréhensible 
et  inestimable  que  la  puissance  de  Paris  :  car  lesdits 
Bourguignons,  Bretons,  Calabriens,  Bourbonnois,  Pi- 
cars,  et  aultres,  ainsi  estans  devant  Paris  que  dit  est, 

(0  De  maleuretë:  de  maux, 

que  on  estimoit  à  bien  cent  mille  chevaulx  après 
l'appoinctement  fait,  et  ceulx  de  Paris  qui  estoient 
trois  fois  plus  furent  tous  fournis  et  nourris  des  biens 
de  ladicte  ville  par  moult  grant  espace  de  temps  et. 
sans  riens  enchérir.  Et  après  leur  partement  y  fut  en- 
cores  beaucoup  meilleur  marché  que  devant  n'avoit 
este',  et  le  jeudy  ensuivant  ne  fut  riens  fait  sinon  que 
tousjours  on  avitailloit  lesdits  de  l'ost  :  et  aussi  ce 
mesme  jour  le  Roy  à  privée  meisnee  (0  ala  jusques  au 
joingnant  de  Conflans  parler  à  mondit  seigneur  de 
Gharrolois,  laquelle  chose  sembla  à  toutes  personnes 
voulans  son  bien  estre  simplement  fait  à  luy.  Et  de 
ce  se  farsoient  et  mocquoient  les  Picars  et  aultres  de 
leur  party,  qui  en  disoient  tels  mots.  Et  revoiriez  vu 
Roy  qui  parle  à  no  seigneur  de  Charroloisj  et  a  passé 
à  deux  heures  quils y  sont,  et  parfoy  se  voulions  il 
est  bien  à  no  commandement. 

Et  le  vendredy  ensuivant  quart  jour  dudit  mois, 
le  Roy  ordonna  aux  portiers  de  ladicte  porte  Sainct 
Anthoine  que  on  laissast  entrer  lesdits  Rourguignons 
en  icelle  ville,  dont  plusieurs  y  vindrent  à  ceste  cause 
et  en  grant  nombre,  qui  y  firent  plusieurs  excez  et 
maistrises,  ce  qu'il  ne  leur  eust  pas  esté  souffert,  qui 
bien  eust  sceu  que  le  Roy  ne  s'en  feust  point  courrou- 
cié.  Et  à  cause  de  la  permission  d'icelle  entrée  y  eut 
ung  Rourguignon  entre  les  aultres  qui  voulsist  entrer 
en  icelle  ville  par  ladicte  porte  Sainct  Anthoine,  con- 
tre le  gré  des  portiers  illec  estans,  et  mesmement  d'un 
archier  de  la  compaignie  dudit  bastard  du  Maine  qui 
gardoit  le  guichet  de  ladicte  porte  Sainct  Anthoine. 
Et  pour  le  reffus  que  fist  ledit  archier  audit  Rourgui- 

(»)  A  privée  meisnee  :  avec  une  suite  peu  nombreuse- 

gnon  d'entrer  dedans  ladicte  porte  et  en  icelle  ville,  le* 
dit  Bourguignon  bailla  à  iceluy  arehier  en  entrebail- 
lant ledit  guichet  d'une  dague  dedans  le  ventre,  et 
incontinent  ledit  Bourguignon  fut  prins  et  merveilleu- 
sement batu  et  navré,  et  le  voulurent  plusieurs  tuer, 
ce  qui  leur  fut  deffendu  :  mais  on  fist  assavoir  ces 
choses  au  Boy  qui  ordonna  que  on  le  menast  audit 
seigneur  de  Charrolois  pour  en  faire  justice ,  lequel  y 
fut  incontinent  mené.  Et  tout  aussi  tost  qu'il  fut  vers 
luy  arrivé  et  qu'il  fut  adverty  des  choses  dessusdictes, 
le  fist  pendre  et  estrangler  à  la  justice  estant  prés  du 
pont  de  Charenton. 

Ce  jour  aussi  le  Roy  ordonna  que  en  chascun  quar- 
tier de  Paris  feust  fait  des  feux,  et  ceulx  desdits  quar- 
tiers de  ladicte  ville  estre  illec  en  armes,  et  que  en 
chacun  desdits  carrefours  y  eust  un  notable  homme 
esleu  pour  parler  aux  passans  parmy  les  rues,  et  sça- 
voir  que  ils  estoient  et  où  ils  aloient  :  et  ce  jour  fut 
éclipse  de  lune. 

Et  le  dimenche  ensuivant  [6  octobre  ]  plusieurs  des 
seigneurs  de  l'ost  vindrent  soupper  à  Paris  avec  le 
Roy,  en  l'ostel  de  sire  Jehan  Luillier  clerc  de  ladicte 
ville  de  Paris:  et  là  s'y  trouvèrent  plusieurs  dames,  da-^ 
moiselles,  bourgoiseset  aultres  notables  femmes  d'icelle 
ville.  Etcedit  jour  Sallezart  capitaine,  et  vingt  hommes 
d'armes  de  sa  compaignie  ,  furent  aux  champs  dehors 
Paris ,  et  yssirent  par  la  bastille  de  Sainct  Anthoine , 
pource  que  la  porte  estoit  gardée ,  et  deffendu  de  par 
le  Roy  que  homme  n'yssist  hors  d'icelle  ville,  mais  à 
les  bouter  dedans  on  n'y  en  mettoit  que  dix  à  une 
fois  :  car  on  levoit  le  pont  levis  devers  ladicte  place  p 
et  les  menoit   on  aux  champs ,  et  puis  revenoit  on 

quérir  les  aultres  dix  pour  aussi  faire  passer  aux 
champs.  Tous  lesquels  vingt  hommes  d'armes  estoient 
Vestus  et  habillez  de  hocquetons  de  camelot  violet  à 
gratis  crois  blanches,  et  avoient  belles  chesnes  d'or 
autour  du  col ,  et  en  leurs  testes  cramignolles  de  ve- 
loux  noir  à  grosses  houppes  de  fil  d'or  de  chippre  des- 
sus, et  tous  leurs  chëvaulx  estoient  couverts  de  grosses 
campanes  d'argent.  Et  au  regard  dudit  Sallezai  t  pour 
différence  de  ses  gens  il  estoit  monté  dessus  ung  beau 
coursier  à  une  moult  belle  houssure,  toute  couverte 
de  tranchouers  d'argent,  dessus  chascun  desquels  y 
avoit  une  grosse  campane  d'argent  dorée ,  et  tout  de- 
vant ladicte  compaignie  aloit  la  trompette  dudit  Sal- 
lezart  monté  dessus  un  cheval  grison,  lequel  en  cou- 
rant au  long  des  fossez  d'entre  ladicte  porte  Sainct 
Anthoine  et  le  boulevart  de  la  Tour  de  Billy,  ledict 
cheval  cheut  dessoubs  ladicte  trompette,  si  très-lour- 
dement que  icelle  trompette  se  rompit  le  col. 

Et  le  lundy  ensuivant  vint  nouvelles  à  Paris  que  le 
seigneur  de  HalbourdinO)  et  le  seigneur  de  Saveuzes  0*) 
avoient  prins  Peronne,  et  le  conte  de  Nevers  qui 
estoit  dedans.  Et  cedit  jour  eschapperent  trois  prison- 
niers des  prisons  de  Tison  ,  dont  l'ung  avoit  esté  cause 
avecques  Loys  Sorbier  de  bouter  les  Bretons  et  aultres 
dedans  Ponthoise,  et  estoit  de  la  compaignie  Joiïachin 
Rouault.  Ce  jour  aussi  se  print  le  feu  à  Paris  en  une 
maison  en  champ-gaillard ,  dont  le  Pxoy  en  eut  ung 
peu  de  paour.  Et  ordonna  pour  ceste  cause  que  on 
fist  faire  des  feux  par  tous  les  quartiers  de  Paris,  et 

(0  Jean  de  Luxembourg ,  duquel  il  a  été  parlé  au  livre  premier,  cha- 
pitre 2 ,  des  Mémoires  de  Comines.  —  (»)  Philippe  de  Saveuses ,  duquel 
il  ept  parlé  au  livre  premier,  chapitre  i3,  des  Mémoires  de  Comines. 

les  habitans  armez  devant  iceux  et  le  guet  fut  renfor- 
ciez ce  qui  fut  fait. 

Audit  mois  d'octobre  furent  aucunes  gens  de  guerre 
du  party    dudit   de  Bourgongne   devant  la  ville  de 
Beauvais ,  pour   sommer  les  prélat   et  populaire  d'i- 
celle  de  eulx  rendre  et  mettre  es  mains  dudit  seigneur 
de  Bourgongne  et  ladicte  place  aussi,  lesquels  prélat 
et  habitans  prindrent  ladicte  sommation  par  escript 
et  l'envoyèrent  au  Roy,  qui  incontinent  l'envoya  au 
seigneur  de  Charrolois  avec  lequel  il  avoit  fait  paix  et 
trêve.  Lequel  Charrolois  rendit  responce  que  ce  n'es- 
toit  point  de  par  luy  qu'on  faisoit  lesdictes  somma- 
tions ,   en  disant  que  le  diable  peust  emporter  ceuhc 
qu'ils  faisoient  tels ,  et  qu'ils  faisoient  plus  que  on  ne 
leur  commandoit.   Et  dist  le  Roy  audit  seigneur  de 
Charrolois  que  puis  que  appoinctement  avoit  esté  fait 
entre  eulx ,  qu'il  ne  falloit  plus  user  de  telles  voyes  : 
et  si  luy  dist  plus  le  Roy  qu'il  luy  donneroit  ladicte 
ville  de  Beauvais,  s'il  vouloit. 

Et  le  mercredy  ensuivant  neufiesme  jour  dudit  mois 
fut  ordonné  de  par  les  prevosts  des  marchans  et  esche* 
vins  de  ladicte  ville,  que  chascun  quartenier  et  dize- 
nier  d'icelle  ville  feissent  faire  des  feux  es  lieux  ac- 
coustumez  de  les  faire ,  et  que  toutes  les  chesnes  des 
rues  foraines  (0  feussent  tendues ,  et  que  chascune 
personne  feust  veillant  devant  lesdits  feulx,  laquelle 
chose  fut  faicte. 

Et  le  jeudy  ensuivant  vint  ledit  seigneur  de  Sa- 
veuzes  et  arriva  en  l'ost  desdits  Bourguignons  à  tout 
grant  puissance  de  gens,  qui  amenoient  certaine  grosse 

(•)  On  appeloit  rues  foraines  celles  qui  aboutissoient  aux  portes  de 
la  ville. 

somme  d'or  et  d'argent ,  pour  faire  le  payement  des 
gens  de  guerre  dudit  seigneur  de  Charrolois.  Et  ce 
jour  aussi  le  duc  de  Bretaigne  eut  son  appointement 
avecques  le  Roy  nostre  sire  de  ses  vaccations,  frais  et 
mises  de  luy  et  son  armée ,  pour  estre  venu  contre  luy 
et  son  royaulme  devant  Paris  avecques  les  aultres 
princes  et  seigneurs  dessus  nommez,  et  en  faisant  le- 
dit appointement  luy  fut  rebaillee  sa  conté  de  Mont- 
fort  et  aultres ,  avecques  grant  somme  de  deniers. 

Et  le  vendredy  ensuivant  vint  en  l'hostel  de  ladicte 
ville  maistre  Jehan  Le  Boulenger  président  en  parle- 
ment, dire  illec  de  par  le  Roy  nostre  sire  que  on  fist  assa- 
voir aux  quarteniers  et  dizeniers  de  ladicte  ville,  et  de 
main  en  main  au  populaire  d'icelle  que  on  ne  se  esbahyst 
point  se  on  veoit  la  puissance  des  Bourguignons  venir 
ce  jour  devant  Paris,  et  que  ce  seroit  pour  illecques 
faire  leurs  monstres.  Et  nonobstant  ce  n'y  vindrent 
point  ce  jour  :  mais  les  firent  depuis  le  pont  de  Cha- 
renton  jusques  au  bois  de  Vinciennes  ,  et  se  mons- 
trerent  grant  puissance  :  et  là  le  Roy  se  trouva  pour 
veoir  icelles  monstres  bien  simplement ,  comme  de 
luy  quatriesme  seulement,  c'est  assavoir  le  Roy,  le 
duc  de  Calabre,  le  seigneur  de  Charrolois,  et  monsei- 
gneur de  Sainct  Pol.  Et  quant  lesdictes  monstres  furent 
faictes  le  Roy  s'en  retourna  par  eauë  à  Paris ,  et  avant 
son  partement  et  en  sa  présence  ledit  seigneur  de 
Charrolois  dist  à  tous  sesdictes  gens  de  guerre  ces 
mots  :  «  Mes  seigneurs  vous  et  moy  sommes  au  Roy 
«  mon  souverain  seigneur  qui  cy  est  présent,  pour  le 
«  servir  toutes  les  fois  que  mestier  en  aura.  » 

Et  le  samedy  ensuivant  douziesme  jour  dudit  mois 
d'octobre  i^65,  vint  nouvelles  que  la  ville  d'Evreux 

avoit  esté  baillée  et  livrée  aux  Bretons  par  ung ;  nommé 
messire  Jehan  Le  Beuf  chevalier,  qui  les  bouta  en  lâ- 
cheté ville  le  mercredy  précèdent  jour  de  Sainct  De- 
nys  ,  ainsi  que  les  bourgois  et  habitans  de  ladicte  ville 
aloient  en  procession  hors  d'icelle  ville.  Et  ainsi  qu'ils 
yssoient  par  l'une  des  portes,  lesdits  Bretons  entroient 
par  une  autre. 

Et  le  seiziesme  jour  d'icelluy  mois  d'octobre  advint 
que  on  advertit  le  Boy  qu'il  y  avoit  entreprise  faicte 
sus  sa  personne  par  aucuns  ses  ennemis,  de  le  prendre 
ou  tuer  dedans  ladicte  ville  :  et  pour  soy  en  garder  et  dor- 
mir seulement  ordonna  expressément  que  on  fistgrant 
guet  et  garde  en  ladicte  ville  tant  sur  la  muraille  que 
dedans,  et  que  par  chascun  quartier  et  rue  feussent 
faits  les  feux  ,  ce  qui  fut  fait  :  et  vint  aussi  nouvelles 
que  la  ville  de  Caën  et  aultres  de  Normendie  s'estoient 
remises  et  reduictes  en  l'obéissance  de  mondit  seigneur 
de  Berry.  Et  depuis  ce  le  Roy  envoya  en  la  ville  de 
Mante  grant  quantité  de  gens  de  guerre  et  de  francs 
archiers. 

En  ce  temps  le  Boy  fîst  aler  la  Royne  à  Orléans,  qui 
lors  estoit  à  Emboise.  Et  le  jeudy  ensuyvantdix-huic- 
tiesme  jour  dudit  mois  le  Boy  souppa  en  l'hostel  du 
seigneur  de  Armenonville  (0  où  il  fist  grant  chère,  et 
y  mena  avecques  luy  le  conte  du  Perche,  Guillaume 
de  Biche,  Guiot  Durie,  Jaques  de  Crevecueur,  mon- 
seigneur de  Craon,  messire  Yves  du  F  au,  messire  Gas- 
tonnet  du  Léon,  Vuaste  de  Monpedon,  Guillaume  Le 
Comte,  et  maistre  Begnault  des  Dormans  00.  Et  pour 
femmes  y  estoient  madamoiselle  Dermenonville ,  La 

(0  Pierre  l'Orfèvre,  dont  on  a  parlé  ci-deyant.  —  00 11  étoit  maître 
des  requêtes, 

Longue  Joe,  et  la  duchesse  de  Longueil.  Et  pour  bour- 
goises,  Estiennette  de  Paris,  Perrete  de  Chaalon  ,  et 
Jehanne  Baillete.  Et  le  mardy  vingt-deuxiesme  jour  du- 
dit  mois  le  Roy  ala  par  devers  lesdits  princes  à  privée 
meisnee  sans  sa  garde,  jusques  à  la  grandie  aux  Mer- 
ciers ,  sauf  que  monseigneur  de  Berry  n'y  estoit  point  ; 
et  le  jeudy  ensuivant  monseigneur  le  duc  de  Bourbon 
vint  parler  au  Roy  en  la  place  devant  Paris  par  de  çà 
le  fossé  de  la  grandie  de  Ruilly.  Et  estoit  le  Roy  ce 
jour  le  plushonnestement  habillé  qu'on  ne  l'avoit  point 
veu  devant  :  car  il  estoit  vestu  d'une  robbe  de  pourpre 
desseinte  et  toute  fourrée  d'ermines  ,  qui  luy  seoit 
beaucoup  mieux  que  ne  faisoient  les  cours  habits  qu'il 
avoit  portez  paravant. 

Et  le  samedy  ensuivant  mondit  seigneur  de  Charro- 
lois  se  départit  de  son  ost  et  fist  crier  par  tout  icelluy  sur 
peine  de  la  hait,  que  tous  ceulx  de  son  armée  et  com- 
paignie  feussent  incontinent  prests  pour  le  aler  servir  à 
l'encontre  des  Liegois,  qui  gastoient  et  mettoient  à  feu 
et  à  l'espee  tout  ce  qu'ils  trouvoient  es  pays  dudit  sei- 
gneur de  Charrolois.  Et  les  dimenche  ,  lundy  et  mardy 
ensuivans,  monseigneur  de  Berry  qui  estoit  logé  à 
Sainct  Mor  des  Fossez  fut  un  peu  malade  d'une  fièvre, 
qui  le  tint  durant  lesdits  trois  jours  et  puis  fut  guery. 
Et  pareillement  que  devant  le  Roy  fist  faire  ledit  jour 
de  lundy  les  feux  et  le  guet  parmy  ladicte  ville,  et 
tendre  les  chesnes  de  toutes  les  rues  foraines. 

Et  le  mercredy  ensuivant  trantiesme  et  penultiesme 
jour  d'octobre  audit  an,  fuient  leuës  et  publiées  les 
lettres  de  la  paix ,  ou  trêve  faicte  entre  le  Roy  et  lesdits 
princes  en  la  court  de  parlement,. où  illec  elle  fut  en- 
registrée. Et  ce  mesme  jour  le  Roy  partit  de  Paris  pour 

aler  au  bois  de  Vinciennes  par  devers  lesdits  princes, 
et  là  mondit  seigneur  de  Berry  luy  fîst  hommaige  de 
la  duché'  de  Normendie ,  qui  baillée  luy  avoit  esté  pour 
sondit  appanaige.  Et  cedit  jour  fut  ladicte  ville  de  Pa- 
ris fort  gardée ,  et  fist  on  armer  tous  les  archiers  et  les 
arbalestriers  d'icelle  et  aultres,  pour  garder  les  portes 
de  ladicte  ville  jusques  à  ce  que  le  Roy  fust  retourné 
en  icelle  de  devers  lesdits  princes ,  où  il  s'en  estoit 
ainsi  simplement  aie.  Et  délibéra  le  Roy  cedit  mesme 
jour  de  coucher  la  nuit  audit  lieu  du  bois,  et  envoya 
quérir  son  lict  à  Paris  :  mais  le  prevost  des  marchans 
et  eschevins  de  ladicte  ville  luy  envoyèrent  message 
exprez ,  luy  humblement  prier  et  requerre  qu'il  n'y 
couchast  point  pour  moult  de  causes,  ce  qu'il  leur 
accorda  et  s'en  retourna  au  giste  audit  lieu  de  Paris  : 
et  le  jeudy  ensuivant  monseigneur  de  Berry,  mon- 
seigneur de  Charrolois  et  aultres  se  despartirent  de 
devers  Paris  et  s'en  alerent  en  divers  lieux,  c'est  assa- 
voir mondit  seigneur  Charles  s'en  ala  en  Normendie , 
et  le  convoya  le  Roy  bien  loing  sur  le  chemin  de  Pon^ 
thoise  ,  et  puis  s'en  tira  luy  et  ledit  de  Charrolois  vers 
Villers  le  Bel,  où  ils  furent  deux  ou  trois  jours,  et 
puis  s'en  ala  ledit  de  Charrolois  au  pays  de  Picardie, 
et  de  là  s'en  ala  faire  guerre  aux  Liégeois* 

Et  le  lundy  ensuivant  niessire  Robert  Destoute- 
ville  (0  chevalier  seigneur  de  Beyne,  qui  avoit  esté 
prevost  de  Paris  du  temps  du  feu  roy  Charles,  et  que 
le  Roy  luy  avoit  ostee  la  prevostee  et  baillée  à  Jaques 
de  Villers  seigneur  de  l'Isle  Adam,  fut  remis  et  resti^ 
tué  audit  office  de  prevost  de  Paris.  Et  ce  mesme  jour 

(x)  Destouteville  :  le  Roi ,  en  montant  sur  le  trône ,  Tavoit  fait  mettra 
à  la  Bastille. 

lut  en  riiostel  de  ladicte  ville  pour  les  affaires  du  Roy, 
et  là  luy  fut  baille'  le  nom  de  la  nuit  (0  comme  à  pre- 
vost  de  Paris. 

Et  le  mardy,  ensuivant  le  Roy  souppa  en  Tostel 
d'icelle  ville,  où  il  y  eut  moult  beau  service  de  chair 
et  poisson ,  et  y  soupperent  avecques  luy  plusieurs 
gens  de  grant  façon ,  invitez  et  mandez  avecques  leurs 
femmes.  Et  avant  ledit  soupper  le  Roy  proposa  à  au- 
cuns quarteniers  et  dizeniers,  pour  ce  aussi  mandez, 
disant  qu'il  les  mercioit  tous  en  gênerai  et  particulier 
de  la  grande  feaulté  et  loyaulté  qu'il  avoit  trouvée  en 
eulx,  et  que  pour  eulx  il  estoit  du  tout  disposé  de  faire 
tout  ce  que  possible  luy  seroit,  et  que  pource  que  du- 
rant la  guerre  et  division  qui  avoit  esté  devant  ladicte 
ville  il  avoit  donnez  et  conférez  à  icelle  aucuns  privil- 
leges,  et  que  aulcuns  pourroient  avoir  imagination 
qu'il  auroit  ce  fait  pour  la  nécessité  où  il  s'estoit 
trouvé  de  avoir  d'eulx  secours ,  et  que  après  ladicte 
paix  ou  accord  les  leur  pourroit  oster,  il  leur  de- 
claira  pour  cestee  cause  deslors  et  des  maintenant  pour 
lors  à  tousjours,  il  les  leur  avoit  donnez  et  laissez, 
sans  jamais  avoir  espérance  de  les  rappeller  ne  venir 
contre ,  et  se  mieulx  vouloient  avoir  de  luy  qu'ils  le 
demandassent  et  il  le  leur  octroyer  oit.  Et  leur  dist 
encores  qu'ils  laissoient  en  ladite  ville  le  seigneur  de 
Beyne  comme  prevost  de  ladicte  ville  de  Paris,  auquel 
il  vouloit  qu'ils  obeyssent  comme  à  luy,  et  leur  dist 
qu'il  avoit  moult  bien  servy  à  la  journée  de  Montle- 
hery ,  et  pour  aultres  causes  qu'il  déclara  audit  pre- 
vost des  marchans  et  eschevins  de  ladicte  ville  de 
Paris,  en  le  priant  d'estre  tousjours  bons  et  loyaulx 

C1)  te  nom.  de  la  nuit  :  le  mot  d'ordre. 

envers  luy  et  à  la  couronne  de  France,  sans  ce  que 
aucune  parcialité  soit  trouvée  en  ladicte  ville.  Et  illec 
ce  jour  fut  fiancée  la  fille  naturelle  du  Roy  à  monsei- 
gneur le  bastard  de  Bourbon,  et  après  soupper  y 
furent  faictes  plusieurs  joyeusetez ,  dances  et  aultres 
plaisances  :  et  là  mondit  seigneur  le  bastard  y  dança 
et  y  fist  grande  et  bonne  cbiere. 

Et  le  lundy  ensuivant  septiesme  jour  de  novembre  au- 
dit an  i4^5  ledit  messire  Robert  Destouteville  fut  amené 
au  Chastellet  de  Paris  par  messire  Charles  de  Meura  et 
maistre  Jehan  Dauvet  premier  président  du  parlement  de 
Thoulouse,  auquel  président  le  Roy  mandoit  qu'il  avoit 
receu  le  serment  dudit  Destouteville  à  prevost  de  Pa- 
ris, au  lieu  de  Jacques  de  Yilliers  seigneur  de  l'isle 
Adam ,  auquel  il  avoit  donné  ladicte  prevosté  à  son 
joyeux  advenement,  et  qu'il  le  mit  et  institua  en  pos- 
session et  saisine  dudit  office  de  prevost  de  Paris.  Et 
après  que  les  lettres  de  don  dudit  office  furent  lues  au 
grantparc  du  chastellet  de  Paris,  iceluy  Destouteville 
fut  mis  et  institué  en  possession^  dudit  office ,  sans  pré- 
judice du  cas  d'appel  dudit  de  Villiers. 

Et  tantost  après  ces  choses  ainsi  faictes  le  Roy  manda 
venir  à  luy  les  presidens  de  sa  court  de  parlement , 
ausquels  il  dit  telles  ou  semblables  parolles.  «  11  est 
«  vrai  que  après  que  je  vins  à  mon  joyeux  advenement 
«  à  la  Couronne,  je  feis  le  premier  président  en  ma 
«  court  de  parlement  messire  Helye  de  Thorretes,  qui 
c<  tantost  après  ala  de  vie  à  trespas.  Et  à  l'eure  que  je  le 
«  feis  j'avoye  mon  affection  singulière  de  y  mettre  en 
«  son  lieu  maistre  Jehan  Dauvet  nostre  premier  presi- 
«  dent  à  Thoulouse  qui  icy  est  présent  :  mais  tant  par 
«  importunité  de  requerans  que  aussi  à  la  prière  et 

«  requeste  de  messire  Jehan  Bureau,  nous  y  mismes  le 
«  président  de  Nanterre,  qui  depuis  y  a  esté  jusques  à 
«  la  venue  en  nostre  ville  de  Paris  d'aucuns  seigneurs 
«  de  nostre  sang,  qui  nous  firent  dire  et  remonstrer 
«  que  en  nostre  royaulme  avoient  esté  faictes  plusieurs 
«  grans  injustices,  et  mesmement  en  nostre  court  de 
«  parlement  :  pourquoy  et  aultres  causes  qui  nous  meu- 
«  vent,  déclarons  que  ledit  de  Nanterre  ne  sera  plus 
«  nostre  premier  président  en  nostre  court  de  parle- 
«  ment,  et  que  pour  et  en  son  lieu  y  avons  mis  et 
«  créons  ledit  maistre  Jehan  Dauvet,  pour  y  estre  et 
«  demourer.  » 

Et  le  samedy  ensuivant  neufiesme  jour  du  dit  mois 
de  novembre,  messire  Pierre  de  Morvillier  chevalier 
qui  avoit  esté  chancellier  de  France  fut  desapointé 
dudit  office ,  et  y  fut  mis  en  son  lieu  messire  Jehan  Ju- 
venel  des  Ursins,  qui  aussi  avoit  esté  chancellier  de 
France,  et  qui  encores  l'estoit  au  jourdutrespas  dudit 
feu  roy  Charles.  En  ce  temps  aussi  le  Roy  desapointa 
messire  Pierre  Puy  de  l'office  de  maistre  desrequestes 
ordinaire  de  son  hostel,  et  donna  ledit  office  à  mais- 
tre Regnault  des  Dormans. 

Apres  ces  choses  le  Roy  se  partit  de  Paris  pour  aler 
à  Orléans,  et  en  emmena  avecques  luy  Arnault  Luil- 
lier  changeur  et  bourgois  de  Paris,  auquel  il  chargea 
très  expressément  de  le  suivre  et  estre  tous  jours  prés  de 
luy,  et  si  y  mena  aussi  maistre  Jehan  Longue  Joe  le  jeune, 
nouvellement  mariée  à  damoiselle  Geneviefve  fille  de 
maistre  Jehan  Baillet  pour  estre  de  son  grant  conseil. 
Et  à  Teure  dudit  pai  tement  il  créa  trésorier  de  France 
maistre  Charles  d'Orgemont  seigneur  de  Mery,  et  fist 
ledit  Arnault  Luillier  trésorier  de  Garcassonne,  et  mais- 

tre  Pierre  Freteil  mary  de  Tréteau  maistre  des  requestes 
de  son  hostel,  sans  gaiges  et  interest. 

Et  le  lundy  ensuivant  dixhuictiesme  jour  dudit  mois 
advint  à  Paris  à  six  heures  du  matin  que  une  comète 
y  clieut  en  resplandisseur  de  feu,  qui  dura  longue- 
ment :  et  estoit  telle  qu'il  sembloit  que  toute  ladicte  ville 
feust  en  feu  et  en  flambe.  Et  de  ceste  espouvantable  et 
merveilleuse  chose  ung  homme  en  la  place  de  Grève, 
qui  à  ladicte  heure  aloit  ouyr  messe  au  Sainct  Esperit, 
fut  de  ce  si  tres-espouvanté  qu'il  en  devint  fol,  et  per- 
dit son  sens  et  entendement. 

Et  après  toutes  ces  choses  mondit  seigneur  Charles 
qui  ainsi  estoit  party  de  Paris  pour  aler  en  Normen- 
die,  s'en  ala  jusques  à  Saincte  Katherine  du  mont  de 
Rouen,  où  il  séjourna  illec  par  diverses  journées. en 
attendant  que  ceulx  de  Rouen  eussent  préparé  ce 
qu'ils  avoient  intention  de  faire  pour  son  entrée ,  mais 
cependant  se  meust  noise  entre  mondit  seigneur  Char- 
les, le  duc  de  Bretaigne  et  le  conte  de  Dampmartin, 
dont  fut  dit  audit  monseigneur  Charles  que  ledit  duc 
de  Bretaigne  et  conte  de  Dampmartin  avoient  entre- 
prins  de  le  prendre  et  ramener  en  Bretaigne ,  pour 
laquelle  cause  Jehan  monseigneur  de  Lorraine  qui  de  ce 
fut  adverty,  ala  incontinent  dire  ces  nouvelles  en  l'hos- 
tel  de  ladicte  ville  de  Rouen ,  qui  incontinent  y  pour- 
veurent  et  firent  armer  tous  ceulx  de  ladicte  ville. 

Et  à  grant  port  d'armes  ledit  monseigneur  Jehan 
de  Lorraine  à  l'aide  desdits  de  Rouen  ala  en  la  place 
dudit  lieu  de  Saincte  Katherine  où  on  ne  le  vouloit  lais- 
ser entrer.  Et  illec  maigre'  ledit  duc  de  Bretaigne  et 
conte  de  Dampmartin,  sans  solempnité  garder,  fist 
monter  mondit  seigneur  Giarles  sur  ung  cheval  garny 

ûe  selle  et  harnois  simplement,  sans  aucune  houssure, 
et  a  voit  vestu  à  ceste  heure  une  robbe  de  veloux  noir, 
et  en  cest  estât  le  menèrent  en  ladicte  ville  de  Rouen , 
tout  droit  en  l'église  Nostre  Dame,  où  chante'  fut  Te 
Deum  laudamusj  et  de  là  au  chasteau  dudit  lieu. 

En  ce  temps  le  Roy  estant  à  Orléans  fist  plusieurs 
ordonnances  et  establissemens ,  et  desappointa  plu- 
sieurs capitaines  de  guerre ,  et  entre  les  aultres  il  osta 
les  cent  lances,  dont  Poncet  de  Rivière  avoit  la  charge, 
et  le  fist  bailly  de  Montferrant,  et  à  d'aultres  osta 
aussi  les  charges  et  mist  d'aultres  en  leurs  lieux.  Et 
quant  ledit  Poncet  de  Rivière  se  vit  ainsi  desappointé* 
de  sadicte  charge,  il  s'en  ala  oultre  la  mer  au  sainct 
voyage  de  Iherusalem ,  et  de  là.àSaincte  Katherine  du 
mont  de  Sinay,  et  si  remist  et  fist  le  Roy  le  seigneur 
de  Loheac  mareschal  de  France,  comme  aultre  fois 
l'avoit  este',  et  fut  mis  au  lieu  du  conte  de  Comminge 
bastard  d'Armignac.  Et  après  ces  choses  ainsi  faictes 
le  Roy  se  party  d'Orléans  et  s'en  ala  en  Normendie  à 
toute  son  armée  francs  archiers ,  et  son  artillerie  grosse 
et  menue ,  et  s'en  tira  vers  Argenten ,  Exmes ,  Fa- 
laize,  Caën,  et  aultres  places  dudit  pays,  pour  les 
prendre,  saisir,  et  mettre  en  ses  mains.  Et  là  il  trouva 
le  duc  de  Rretaigne ,  et  furent  ensemble  une  espace 
de  temps. 

Et  d'aultre  part  audit  pays  de  Normendie  y  estoit 
pour  le  Roy  monseigneur  de  Bourbon  qui  ala  devant 
Evreulx  pour  l'avoir,  qui  n'y  obeyrent  point  de  pre- 
mière venue,  mais  depuis  traicterent  avecques  luy  et 
le  boutèrent  dedans  ladicte  ville,  luy  et  ses  gens.  Et 
après  d'illec  se  partist  et  s'en  vint  devant  Vernon  sur 
Seine,  ou  semblablemçnt  luy  fut  fait  reluis  de  première 

venue ,  et  puis  le  mirent  dedans.  Et  d'une  aultre  part 
estoit  messire  Charles  de  Meleun  grant  maistre  d'ostel 
du  Roy,  qui  aussi  prenoit  et  saisissoit  villes  et  places, 
comme  Gisors,  Gournay,  et  aultres  :  et  si  rua  jus  (0 
environ  six  vingts  Escossois  qui  s'en  alloient  au  seigneur 
de  Bueil  C2)  pour  mondit  seigneur  Charles  .C*).  Et  fut  la 
rencontre  faicte  desdits  Escossois  à  un  villaige  du  bail- 
liage de  Caulx  nommé  Cailly. 

En  ce  temps  le  seigneur  d'Esternay  qui  estoit  gê- 
nerai de  Normendie,  qui  s'en  estoit  party  hors  de  la 
ville  de  Rouen  pour  la  doubte  et  fureur  du  Roy,  et 
affin  qu'il  ne  feust  cogneu  se  abilla  en  Cordelier  de 
l'Observance ,  fut  rencontre'  par  aucuns  gens  de  guerre 
de  la  compaignie  dudit  grant  maistre ,  au  pont  Sainct 
Pierre ,  qui  est  à  quatre  lieues  de  Rouen ,  et  avoit  avec 
luy  un  Augustin.  Lesquels  après  qu'ils  eurent  esté 
saisis  furent  cercliez  par  lesdits  gens  de  guerre,  et 
trouvèrent  sur  eux  plusieurs  bagues  et  or  monnoyé 
contant,  qu'ils  prindrent  et  saisirent.  Et  après  mondit 
seigneur  Charles  qui  s'en  estoit  aie  à  Rouen  s'en  ala  à 
Louviers,  cuidant  y  trouver  monseigneur  de  Bourbon, 
lequel  il  n'y  trouva  point ,  et  incontinent  et  sans  delay 
s'en  retourna  audit  lieu  de  Rouen. 

Et  après  son  retour  audit  lieu  de  Rouen,  ceulx  de 
ladicte  ville  le  receurent  et  le  menèrent  en  l'ostel  de 
leurdicte  ville,  où  illec  l'espouserent  à  leur  duc  :  et  en 
ce  faisant  luy  baillèrent  un  anneau  qu'ils  luy  mirent 
au  doy,  que  à  ce  faire  est  ordonné.  Lequel  depuis 
mondit  seigneur  Charles  porta,  et  promist  lors  ausdits 

(»)  Rua  jus  :  jeta  par  terre.  —  0)  De  Bueil  :  Antoine ,  comte  de 
Sancerre.  —  C3)  Mondit  seigneur  Charles  :  le  duc  de  Normandie,  sui- 
vant le  manuscrit  de  la  bibliothèque  du  Roi. 

cîe  Rouen  de  les  entretenir  et  garder  en  leurs  fran- 
chises    et  libertez,  et  leur  donna    à  ceste  heure   la 
moitié  de  tous  les  aydes  que  paravant  sa  réception  ils 
avoient  payez.  Et  ces  choses-  faictes  luy  fut  dit  et  re- 
monstré  parles  gens  d'église,  les  nobles,  bourgois  et 
populaire  d'icelle  ville  ,  qu'ils  se  rendoient  et  demou- 
rolent  du  tout  ses  vrais  et  loyaulx  subjects,  tous  bien 
délibérez  de  vivre  et  mourir  pour  luy,  et  jusques  au 
dernier  homme  :  et  puis  luy  firent  lire  un  article  con- 
tenu  en  une  chronique  qui   estoit  en  icelle  maison 
de  la  ville,  publiquement  devant  tous,  qui  conte- 
noit  de  grandes  choses,  et  en  efFect  que  jadis  y  ot  ung 
roy  de  France  qui  mourut,  et  après  son  trespas  dé- 
molira deux  fils ,  dont  l'un  par  aisnesse  succéda  à  la 
Couronne  :  et  à  l'autre  fut  baillé  pour  son  appanaige 
la  duché  de  Normendie,  que  depuis  ledit  roy  de  France 
voulut  ravoir ,  et  en  print  guerre  contre  son  frère  pour 
la  ravoir.  Et  ceux  de  ladicte  duché  qui  la  tindrent  bonne 
et  oultre  pour  leurdit  duc  guerroyèrent  tellement  le- 
dit roy  de  France ,  que  par  leur  puissance  d'armes  ils 
mirent  en  exil  ledit  roy  de  France ,  et  firent  leurdit  duc 
roy.  Et  après  ladicte  lecture  luy  dirent  qu'il  ne  se  sou- 
ciast  de  riens,  et  que  de  là  en  avant  ceulx  de  ladicte 
ville  le  fourniroient  dedans  icelle  et  dessus  leurs  murs 
d'engins  et  aultres  choses  deffensables ,  et  de  tout  ce 
que  nécessité  leur  seroit  d'avoir  :  tellement  que  aucun 
dommaige  ou  esclandre  ne  viendroit  audit  seigneur, 
ne  à  eulx,  ne  à  leurdicte  ville. 

Et  le  lundy  pénultième  jour  de  décembre  audit  an 
le  Roy  en  retournant  dudit  bas  pays  de  Normendie 
vint  au  Ponthaudemer,  et  de  là  en  la  champaigne  de 
Neuf  -  bourg   prés   Conches ,  et  envoya  mondit   sei- 

gncur  de  Bourbon  devant  la  ville  de  Louviers.  Et  le 
mercredy  ensuivant  premier  jour  de  janvier  ladicte 
ville  de  Louviers  fut  rendue  à  mondit  seigneur  de 
Bourbon  pour  le  Pioy,  et  ce  mesme  jour  le  Roy  entra 
dedans  ladicte  ville  de  Louviers  après  disner.  Et  en  ce 
mesme  jour  aussi  fut  mené  par  les  gens  dudit  grant 
maistre  d'ostelj  ledit  seigneur  d'Esternay  qui  aussi  en 
icelluy  jour  fut  noyé  en  la  rivière  Dure  ,  et  aussi  ledit 
Augustin  avecques  luy  par  les  gens  du  prevost  des  ma- 
reschaux.  Et  puis  fut  le  corps  dudit  d'Esternay  retiré 
hors  de  ladite  rivière  et  mis  en  terre  en  l'église  Nostre 
Dame  de  Louviers,  où  illec  fut  fait  son  service. 

Audit  temps  furent  plusieurs  personnes,  officiers  et 
aultres  dudit  païs  de  Noi mendie  exécutez  et  noyez 
par  le  prevost  des  mareschaulx ,  pour  les  questions  du 
Roy  et  monseigneur  Charles  son  frère.  Et  après  le 
Roy  se  partit  dudit  Louviers,  et  vint  mettre  le  siège 
devant  la  ville  du  Pont  des  Arches,  qui  est  à  quatre 
lieues  de  ladicte  ville  de  Rouen. 

Et  le  lundy  sixiesme  jour  dudit  mois  de  janvier  fut 
crié  en  la  ville  de  Paris,  que  tous  marchans  accous- 
tumez  de  porter  vivres  en  ost  (0,  portassent  vivres  où 
l'ost  du  Roy  qui  estoit  devant  ladicte  ville  du  Pont  des 
Arches  ,  et  aussi  que  tous  pioonniers  feussent  tous 
prests  à  partir  le  landemain  pour  aler  audit  lieu,  sous 
sire  Denis  Giber  l'un  des  quatre  eschevins  de  ladicte 
ville  à  la  conduicte  d'iceulx  ordonné.  Et  le  mercredy 
ensuivant  les  gens  du  Roy  qui  estoient  alez  à  leur 
avantaige  sur  les  champs,  prindrent  quatre  hommes 
d'armes  de  la  compaignie  et  estans  soubs  ledit  mon- 
seigneur-Charles, et  qui  autrefois  avoient  esté  en  l'or- 

V)  En  ost:  à  Tannée. 

clonnance  du  Roy,  et  l'un  d'eulx  estoit  nommé  le  petit 
Bailly,  qui  aultrefois  avoit  esté  de  la  compaignie  de 
Joiiachin  Rouault  mareschal  de  France,  et  qui  avoit 
esté  cause  de  la  prinse  de  Pontoise  contre  le  Roy  : 
furent  menez  devers  le  Roy,  et  incontinent  fut  or- 
donné qu'on  leur  couppast  les  testes  :  et  lors  ils 
requirent  au  Roy  que  il  leur  sauvast  la  vie  et  ils 
luy  feroient  rendre  ledit  Pont  des  Arches  :  ce  que 
le  Roy  leur  accorda,  à  la  requeste  de  mondît  sei- 
gneur de  Bourbon  et  de  plusieurs  aultres  princes  et 
seigneurs. 

Et  le  mesme  jour  le  Roy  et  sa  compaignie  entrèrent 
dedans  ledit  Pont  des  Arches,  et  ceulx  qui  estoient 
dedans  ladicte  ville  se  retirèrent  dedans  le  chasteau. 
Entre  lesquels  y  estoit  maistre  Jehan  Hébert  gênerai 
des  finances  du  royaulme  de  France  :  et  trois  jours 
après  fut  rendu  au  Roy  le  chasteau  dudit  Pont  des, 
Arches. 

Et  après  que  ladicte  ville  et  chasteau  eurent  esté 
ainsi  rendues  au  Roy,  ceulx  de  Rouen  envoyèrent  par 
devers  luy  pour  parler  d'appointement  ,  lequel  en- 
charga  haut  et  bas  (0  les  ducs  de  Bourbon  et  de  Rre- 
taigne.  Et  pour  ledit  appointement  avoir  vindrent  de 
ladicte  ville  de  R.ouen  aucuns  commissaires  ^ordonnez 
de  par  icelle  pour  luy  faire  plusieurs  requestes  et  re- 
monstrances,  et  entre  aultres  que  quelque  chose  qu'ils 
eussent  fait  le  Roy  voulsist  estre  content  d'eulx,  et 
qu'il  luy  pleust  declairer  qu'ils  n'avoient  point  failly 
ne  fait  chose  contre  luy  dont  il  leur  voulsist  donner 
pardon ,  grâce,  ou  remission,  et  que  le  Roy  de  là  en 
avant  les  affranchist  en  la  manière  qu'il  avoit  fait  ceux 

(0  Haut  et  bas  :  de  tous  points ,  entièrement. 

de  sa  ville  de  Paris  :  et  plusieurs  aultres  requestes 
firent  au  Roy,  qui  leur  rendit  response  que  sur  tout 
il  auroit  son  advis. 

Et  durant  ces  choses  plusieurs  des  gens  du  Roy 
aloient  et  venoient  en  ladicte  ville ,  et  les  ungs  avecques 
les  aultres.  Et  cependant  mondit  seigneur  Charles, 
luy  et  plusieurs  autres  de  sa  compaignie  sortirent  de- 
hors de  ladicte  ville  de  Rouen ,  et  s'en  tirèrent  à  Hon- 
nefleu  et  à  Caè'n,  où  ils  furent  depuis  certaine  espace 
de  temps.  En  ces  entrefaictes  Jehan  monseigneur  de 
Lorraine  se  cuida  eschapper  pour  aler  en  Flandres, 
mais  il  fut  rencontré  par  les  gens  du  Roy,  qui  le  pi  in- 
drent  et  menèrent  vers  le  Roy.  Et  donna  le  Roy  la 
pluspart  des  offices  de  la  duchié  deNormendie,  et  y  fist 
de  nouveaux  officiers,  et  en  débouta  les  aultres.  Et 
après  ledit  partement  dudit  monseigneur  Charles  de  la- 
dicte ville  de  Rouen,  elle  fut  remise  etreduicte  au  Roy. 
Et  ce  fait  le  Roy  renvoya  tous  ses  francs  archiers,  et  leur 
donna  congé  jusques  au  premier  jour  de  mars  ensui- 
vant ,  et  renvoya  aussi  son  artillerie  à  Paris ,  et  puis 
print  son  chemin  pour  aler  au  bas  païs  de  Normendie, 
et  vers  le  mont  Sainct  Michiel.  En  ce  temps  Anthoine 
de  Chabannes  conte  de  Dampmartin  dont  dessus  est 
faicte  mention ,  se  tint  avecques  le  Roy,  et  y  eut  gou- 
vernement et  charge  de  gens  d'armes  de  cent  lances , 
dont  avoit  la  conduicte  messire  Charles  de  Meleun 
grant  maistre  d'ostel  du  Roy,  et  si  luy  osta  l'office  de 
grant  maistre  et  le  bailla  à  monseigneur  de  Craon. 
Jaçoit  que  moult  de  gens  estoient  assez  d'opinion  que 
ledit  de  Meleun  eust  bien  servy  le  Roy  et  fait  de 
moult  grans  services,  mesmement  à  la  grant  diligence 
qu'il  print  à  la  garde  de  la  ville  de  Paris  en  l'absence 

du  Roy,  et  luy  estans  en  Bourbonnois,  où  tant  et  si 
bien  se  gouverna  et  maintint,  que  plusieurs  estaient 
d'opinion  que  se  n'eust  esté  sa  grant  diligence  et 
bonne  conduicte  que  ladicte  ville  eust  eu  beaucoup  à 
souffrir ,  au  grant  dommaige  du  Roy  et  du  roy aulme- 

Et  en  ces  choses  faisant  ,  le  Roy  fist  escliange 
avecques  ledit  conte  de  Dampmartin ,  d'un  sien  chas- 
tel  qu'il  avoit  en  Gascongne  nomme'  BlancafFort,  et 
alencontre  le  Roy  luy  bailla  tout  le  demaine  et  sou- 
veraineté qu'il  avoit  es  villes  de  Gonnesse,  Gournay 
sur  Marne,  et  Crecy  en  Brie.  Et  de  ce  luy  bailla  lettres 
addressans  à  sa  court  de  parlement,  pour  icelles  estre 
par  eulx  expédiez ,  et  pour  les  joindre  avecques  sadicte 
conté  de  Dampmartin. 

Audit  temps  le  Roy  ordonna  que  la  place  de  Chau- 
mont  sur  Loire  qui  appartient  à  messire  Pierre  d'Am- 
boise  seigneur  dudit  lieu  de  Chaumont,  feust  mise  en 
feu  et  en  flambe  et  arrasee ,  ce  qui  fut  fait. 

Et  le  lundy  tiers  jour  de  février  ung  nommé  Gau- 
vain  Manniel,  qui  estoit  lieutenant  gênerai  du  bailly 
de  Rouen ,  fut  prins  en  ladicte  ville  et  mené  prisonnier 
au  Pont  de  l'Arche.  Et  là  par  le  prevost  des  mares- 
chaulx  dessus  le  pont  dudit  lieu  fut  drecié  ung  eschauf- 
fault,  dessus  lequel  ledit  Gauvain  fut  décapité  pour 
aucuns  cas  de  crimes  à  luy  imposez.  Et  dessus  ledit 
pont  fut  sa  teste  mise  au  bout  d'une  lance,  et  son  corps 
jette  en  la  rivière  de  Seine. 

Et  en  ce  temps  le  hault  doyen  de  l'église  de  Rouen 
et  aultres  chanoines  de  ladicte  église  jusques  au  nombre 
de  six,  furent  envoyez  hors  icelle,  et  leur  fut  ladicte 
ville  interdicte,  et  furent  envoyez  demourer  hors  de 
la  duché  de  Normendie. 

32, 


3/j-O  [l/|.66]    LES  CHRONIQUES 

Apres  ce  le  Roy  se  partit  de  Rouen  et  s'en  ala  à 
Orléans  ou  la  Roy  ne  estoit,  et  y  demoura  par  long- 
temps et  puis  s'en  ala  à  Jargeau,  et  illec  environ.  Et 
pendant  qu'il  y   fut  arrivèrent  devers  luy  plusieurs 
ambassades  de  diverses  contrées  ,  et  pour  divers  cas  : 
et  durant  ce  le  Pvoy  délibéra  envoyer  ambassade  au 
royaulme  d'Angleterre  pour  aucunes  causes.  Et  pour 
ce  faire  esleut  le  conte  de  Roussillon  bastard  de  Bour- 
bon et  admirai  de  France,  le  sire  de  La  Barde,  l'evesque 
et  duc  de  Langres,  maistre  Jehan  de  Poupaincourt 
seigneur  de  Sercelles,  maistre  Olivier  Le  Roy  (0  con- 
seiller et  maistre  des  comptes ,  et  aultres.  Et  partirent 
pour  aler  audit  royaulme  d'Angleterre  au  mois  d'a- 
vril i466. 

Et  audit  temps  par  la  justice  ordinaire  de  Paris 
furent  prins  plusieurs  povres  créatures,  larrons,  cro- 
clieteurs ,  et  autres  malfaicteurs ,  qui  pour  lesdits  cas 
furent  les  aucuns  pendus  et  estranglez  au  gibet  de 
Paris  a  Montfaucon ,  et  les  aultres  en  furent  batus  au 
cul  de  la  charrette  par  les  carrefours  de  ladicte  ville. 

En  ce  temps  damoiselle  Ysabeau  de  Cambray  femme 
de  sire  Guillaume  Coulombel  puissant  et  riche  homme, 
fut  mise  et  constituée  prisonnière  en  la  conciergerie 
du  Palais  Royal  à  Paris,  à  la  requeste  et  pourchas  de 
sondit  mary,  qui  principalement  la  chargeoit  de  trois 
choses.  La  première,  qu'elle  s' estoit  forfaicte  et  haban- 
donnee  à  aultre  qu'à  luy.  La  seconde,  qu'elle  l'avoit 
desrobe'  de  ses  biens  en  grans  sommes  de  deniers.  Et 
aussi  quelle  avoit  fait  et  compile'  plusieurs  poisons 
pour  l'empoisonner  et  faire  mourir.  Et  sur  ces  choses 
avoit  sondit  mary  fait  faire  ses  informations  après  les- 

V1"  Suivant  le  manuscrit  de  la  bibliothèque  du  Roi  :  Le  Roux* 

quelles  veuè's  et  pour  lesdits  cas  demoura  longuement 
prisonnière,  et  fut  sur  ce  gehennee.  Et  fînablement 
estant  veu  par  la  court  de  parlement  lesdictes  charges 
«t  informations  sur  ce  faictes ,  et  sa  confession  prise  :  par 
arrestet  jugement  difiinitif  d'icelle ,  fut  dit  et  prononcé 
que  lesdictes  charges  par  ledit  Coulombel  imposées  à  sa- 
dite  femme,  estoient  suffisamment  prouvées,  pourquoy 
fut  declairé  par  ledit  arrest  privée  de  toute  commu- 
naulté  de  biens  et  douaire  avecques  sondit  mary.  Et 
au  regard  des  poisons  furent  appoinctez  contraires, 
dequoy  elle  proposa  erreur,  et  consigna  six  vingts  li- 
vres parisis. 

Le  dixiesmejour  de  may  audit  an  i^66>  messire  An- 
thoine  de  Chasteauneuf  seigneur  du  Lan,  qui  avoit  eu 
congé  du  Boy  long  temps  paravant,  fut  trouvé  par  cas 
d'aventure  par  le  seigneur  de  Chabesnais  et  autres,  es 
plaines  de  Clery  prés  Orléans.  Et  pource  que  luy  et 
ses  gens  furent  apperceus  en  habits  mescogneus,  fut 
prins  prisonnier  et  mené  au  Roy,  qui  l'envoya  avecques 
ses  gens  prisonnier  en  ung  chastel  prés  Mehun.  Et  le 
inercredy  veille  d'Ascension  nostre  Seigneur,  par  l'or- 
donnance du  Roy  maistre  Jehan  Le  Prévost  notaire  et 
secrétaire  du  R.oy  entra  dedans  la  bastille  Sainct  An- 
thoinepar  moyens  subtils,  et  d'icelle  en  mist  etjectahors 
un  nommé  Marc,  qui  en  estoit  lieutenant  pour  mon- 
seigneur de  La  Borde,  et  lequel  Marc  avoit  nouvelle- 
ment espousé  la  fille  naturelle  dudit  messire  Charles  de 
Meleun,  qui  estoit  fils  dudit  seigneur  de  La  Borde.  Et 
après  ce  ledit  Marc  et  sadicte  femme  etmesnaige  s'en  re- 
tournèrent à  reffugc  par  devers  ledit  messire  Charles 
en  la  ville  de  Meleun. 

Et  le  samedy  veille  de  Penthecouste  vingt  quatriesjnc 

jour  dudit  mois,  audit  an  i/j.66,  furent  leuës  et  pu- 
bliées en  ladicte  ville  de  Paris  par  les  carrefours  d'i- 
celle,  à  sonde  trompe  et  à  cry  publique,  le  mandement 
du  connestable  de  France ,  dedens  lequel  estoit  inséré 
le  mandement  du  Roy ,  qui  contenoit  que  le  Roy  estoit 
deuement  informé  que  les  Anglois  ses  anciens  ennemis, 
en  grosse  et  merveilleuse  armée  estoient  délibérez  d'en- 
trer et  descendre  au  royaulme  de  France,  pour  des- 
truire  et  gaster  icelluy.  Et  que  pour  ce  faire  avoient 
desja  fait  grant  amas  de  navires-  Et  pour  ce  le  Roy  vou- 
lant résister  à  leur  mauvaise  et  dampnee  entreprise,  et 
pour  les  grever  et  nuire  en  tout  ce  que  possible  seroit, 
mandoit  audit  connestable  que  par  toutes  villes,  pays, 
et  lieux  dudit  royaulme,  es  places  où  on  a  accoustumé 
de  faire  cry  publique,  il  fist  assavoir  que  tous  nobles 
tenans  du  Roy  en  fief  et  arrière  fief,  de  quelque  estât 
ou  condition  qu'ils  feussent ,  feussent  en  armes  et  ha- 
billement dedans  le  i5  de  juing  ensuivant,  sur  peine 
de  confiscation  de  corps  et  de  biens.  Et  aussi  à  tous 
francs  archiers  à  estre  tous  prests  audit  jour. 

En  ce  temps  le  Roy  qui  ainsi  avoit  desappoincté  le- 
dit seigneur  de  La  Borde  de  la  capitainerie  de  la  bas- 
tille Sainct  Anthoine ,  donna  ladite  capitainerie  au  sei- 
gneur de  Blot  seneschal  d'Auvergne  M ,  que  on  disoit 
estre  homme  de  grant  conduicte. 

En  ce  temps  ledit  seigneur  de  Montaulban  qui  avoit 
esté  admirai ,  grant  maistre  administrateur  et  gênerai 
reformateur  des  eaux  et  forestz ,  et  qui  avoit  esté  cause 
de  toute  la  noise  advenue  en  Bretaigne,  et  par  consé- 
quent au  royaulme  de  France,  et  qui  avoit  eu  des 
biens  du  royaulme  et  argent  inestimable,  mourut  à 

(>)  D'Auvergne  ;  suivant  le  manuscrit:  de  Bourbonnofs. 

Tours  et  ne  fut  point  pleure.  Et  après  sa  mort  le  Roy 
donna  ses  offices  :  c'est  assavoir  l'office  d'admiral  à 
monseigneur  le  bastard  de  Bourbon ,  qui  avoit  espou- 
see  une  sienne  fille  naturelle.  Et  l'office  de  grant  mais- 
tre  des  eauè's  et  forests ,  fut  donnée  au  seigneur  de  Chas- 
tillon  frère  du  mareschal  de  Loheac. 

Audit  temps  furent  prises  trêves  avecques  lesdicts 
Anglois  durant  vingt -deux  mois,  tant  par  mer  que 
par  terre,  et  furent  lesdictes  trêves  publiées,  et  aussi 
audit  temps  monseigneur  du  Maine  pour  aucunes  cau- 
ses qui  meurent  le  Roy  fut  desappoincté  du  gouverne- 
ment de  Languedoc,  et  fut  baillé  à  monseigneur  de 
Bourbon. 

Et  après  ledit  mariage  fait  dudit  monseigneur  l'ad- 
mirai ,  le  Roy  luy  donna  le  chastel  et  place  de  Usson 
en  Auvergne,  qu'on  dit  estre  la  plus  forte  place  du 
royaulme,  avecques  les  capitaineries  de  Honnefleur 
et  aultres  places  de  Normendie.  Audit  mois  de  juing 
que  les  fèves  flourissent  et  deviennent  bonnes ,  advint 
que  plusieurs  hommes  et  femmes  perdirent  leur  bon 
entendement,  et  mesmement  à  Paris  :  il  y  eut  entre 
aultres  ung  jeune  homme  nommé  maistre  Marcial 
d'Auvergne  procureur  en  la  court  de  parlement,  et  no- 
taire au  Chastellet  de  Paris,  lequel  après  qu'il  eut  esté 
marié  trois  sepmaines  avecques  une  des  filles  de  mais- 
tre Jaques  Fournier  conseiller  du  Roy  en  sadictè 
court  de  parlement,  perdit  son  entendement  en  telle 
manière,  que  le  jour  de  monseigneur  sainct  Jehan 
Baptiste  environ  neuf  heures  du  matin  ,  une  telle  fre- 
naisie  le  print  qu'il  se  jetta  par  la  frenestre  de  sa  cham- 
bre en  la  rue  et  se  rompit  une  cuisse,  et  froissa  tout 
le  corps  et  fut  en  grant  dangier  de  mourir.  Et  depuis 

persévéra  longuement  en  ladicte  frenaisie  et  après  se 
revint  et  fut  guery. 

Au  mois  de  juillet  ensuivant  vindrent  et  arrivèrent 
à.  Paris  plusieurs  prélats ,  seigneurs,  chevaliers,  gens 
d'église,  et  aultres  gens  de  conseil  que  le  R.oy  ordonna 
venir,  et  que  on  disoit  qu'ils  cstoient  ordonnez  pour 
mettre  ordre  et  police  en  la  justice ,  et  refformer  en 
toutes  choses ,  et  leur  fut  baillé  moult  grant  pouvoir  : 
et  par  icelluy  estoient  nommez  vingt  et  ung  commis- 
saires, dont  monseigneur  Jehan  bastard  de  Orléans 
conte  de  Dunois  et  de  Longueville  estoit  l'un  et  pre- 
mier. Et  duquel  nombre  de  vingt  et  ung  ne  povoit 
estre  riens  fait  qu'ils  ne  feussent  treize ,  ledit  conte  de 
Dunois  tousjours  devant  et  le  premier:  et  les  appelloit 
on  lors  les  refFormateurs  du  bien  publicque.  Et  sur  la- 
dicte commission  ainsi  à  eulx  baillée,  commencèrent 
à  besoigner  le  mardy  seiziesme  jour  dudit  mois  de  juil- 
let (0  audit  an  i466.  Et  pour  y  bien  commencer  et 
mettre  tousjours  en  leurs  faits  Dieu  devant,  fut  fait  par 
eulx  chanter  une  belle  messe  du  Sainct  Esperit  en  la 
saincte  Chappelle  du  Palais  Royal  à  Paris.  Laquelle 
messe  fut  chantée  et  célébrée  par  l'archevesque  de 
Reims  Juvenel,  qui  estoit  esleu  et  nommé  l'un  desdits 
commissaires.  Et  à  cedit  jour  de  mardy  avoit  eu  ung 
an  que  le  Roy  rencontra  monseigneur  de  Charrolois 
à  Montlehery. 

Et  le  lendemain  qui  fut  le  mercredy  seiziesme 
jour  de  juillet,  advint  en  la  court  dudit  palais  que 
plusieurs  des  paiges  des  conseilliers  de  ladicte  court 
illec  attendans  leurs  maistres,  prindrent  noise  et  ques- 
tion aux  paiges  desdits  seigneurs  tenans  le  conseil  dudi£ 

C1)  Le  16  juillet  étoit  ua  lundi 


DE  JEAltf   DE  TftOYES.     [  1.466]  BifS 

Lien  publique,  et  se  meut  la  noise  d'entre  lesdits  paiges 
du  palais  contre  lesdits  paiges  du  bien  publicque,  sur 
ce  qu'ils  n'avoient  point  payé  leurs  bien  venues  à  iceulx 
du  palais ,  et  de  ce  avoient  esté  reffusans  :  et  demoura 
à  tant  ladicte  noise  jusques  aulandemain  qui  fut  jeu dy, 
que  tous  lesdits  paiges  d'un  costé  et  d'aultre  retournè- 
rent en  icelle  court ,  et  remirent  sus  leurdicte  question. 
Et  en  pourparlant  dicelle  lesdits  paiges  du  bien  publi- 
que coururent  sus  ausdits  paiges  du  palais,  qui  se  re- 
vencherent  et  baillèrent  les  ungs  aux  autres  de  terri- 
bles et  merveilleux  coups,  tant  de  poings,  de  pierres, 
bastons ,  cousteaulx  et  dagues ,  que  il  y  en  eut  plu- 
sieurs navrez  ,  batus ,  et  les  yeux  crevez ,  et  fallut  fer- 
mer les  portes,  et  que  gens  de  bien  s'en  meslassent 
pour  les  desmeller  et  appointer.  Et  de  ce  fut  dit  par 
plusieurs  que  ces  choses  signifioient  le  bout  de  l'an  de 
la  rencontre  de  Montleliery.  Ladicte  année  fut  fort 
moiste,  et  en  divers  lieux  en  France  y  creust  de  bons 
blez ,  et  en  autres  lieux  ne  valurent  guieres,  et  estoîent 
nuillez,  et  y  eut  de  grans  tempestes  en  divers  lieux, 
tant  de  clair  que  de  tonoire,  vents,  pluyes  et  autres 
tempestes ,  qui  firent  moult  de  maulx  et  de  dommages 
en  divers  lieux  dudit  royaulme,  et  par  especial  au 
pays  de  Soixonnois,  où  elle  gasta  les  blez,  les  vignes 
et  autres  fruicts,  et  destruisit  plusieurs  belles  maisons, 
manoirs,  couvertures  d'églises,  et  fîst  plusieurs  autres 
maulx. 

En  ce  temps  sesmeust  grande  guerre  entre  les  Lie- 
gois  et  le  duc  de  Bourgongne,  qui  pour  ceste  cause  se 
mist  en  armes  et  leur  alla  faire  guerre,  et  s'y  feist  por- 
ter en  une  litière,  et  y  mena  avecques  luy  son  fds  le- 
dit seigneur  de  Gharrolois,  avecques  tous  les  nobles 

hommes,  gens  de  guerre  et  autres  qu'il  peust  recou- 
vrer, et  tous  ses  barnez  et  artillerie,  et  fist  mettre  le  siège 
devant  la  ville  de  Dynan ,  contre  laquelle  y  fut  incon- 
tinant  fait  grans  approches ,  et  si  y  furent  faictes  de 
belles  saillies  et  grandes  escarmouches  de  costé  et 
d'aultre,  et  au  commencement  lesdits  de  Dynan  firent 
de  grans  maulx  et  dommaiges  ausdits  Bourguignons  f 
et  y  en  demoura  plusieurs  morts,  qui  gueres  ne  furent 
plains  :  mais  en  la  fin  ceulx  de  ladicte  ville  de  Dynan 
partrayson  et  aultrement  furent  surprins,  et  entrèrent 
lesdits  Bourguignons  dedans  icelle  ville,  qui  d'icelle 
en  jetterent  et  boutèrent  dehors,  hommes,  femmes  et 
enfans ,  et  retindrent  prisonniers  les  plus  notables  gens 
d'icelle  ville ,  et  puis  la  pillèrent  tellement  qu'il  n'y 
demoura  rien.  Et  après  boutèrent  le  feu  parmy  toutes 
les  églises  et  maisons,  et  y  firent  meschief  et  dommaige 
irréparable.  Et  après  que  tout  fut  brûle'  et  consomme, 
emplirent  les  fossez  des  murs  d'icelle,  et  à  cause  d'i- 
celle destruction  devindrent  les  povres  habitans  d'icelle 
mandians,  et  aucunes  jeunes  femmes  et  filles  haban- 
donnees  à  tout  vice  et  péché  pour  avoir  leur  vie. 

En  ladicte  année  es  mois  d'aoust  et  septembre  fut 
grande  et  merveilleuse  chaleur,  au  moyen  de  laquelle 
s'en  ensuivit  grande  mortalité  de  pestilence ,  et  autres 
maladies,  dont  et  dequoy  il  mourut  tant  en  la  ville , 
villages  voisins ,  prevosté  et  vicontéde  Paris,  quarente 
mil  créatures  et  mieulx,  entre  lesquels  y  mourut  mais- 
tre  Arnoul  astrologien  du  Roy,  qui  estoit  fort  homme 
de  bien ,  saige  et  plaisant ,  aussi  y  mourut  plusieurs 
médecins  et  officiers  du  Roy  en  ladicte  ville  de  Paris. 
Et  si  grant  nombre  de  créatures  furent  portez  ensevellir 
et  enterer  au  cymetiere  des  Saincts  Innocens  en  ladicte 

ville  de  Paris,  quêtant  des  morts  en  ladicte ville  que  de 
l'Ostel  Dieu  tout  y  fut  remply  :  et  fut  ordonne'  que  de  là 
en  avant  on  porteroit  les  morts  au  cymetiere  de  la  Tri- 
nité', qui  est  et  appartient  a  l'ostel  de  la  ville  deParis.  Et 
continua  ladicte  mort  jusques  en  la  fin  de  novembre , 
que  pour  faire  cesser  et  prier  Dieu  que  ainsi  il  luy  pleust 
de  le  faire ,  furent  faictes  de  moult  belles  processions 
generalles  à  Paris,  par  toutes  les  paroisses  et  églises 
d'icelle ,  où  furent  portées  toutes  les  chasses  et  sainctes 
reliques,  et  mesmement  les  chasses  de  Nostre  Dame, 
de  Sainte  Geneviefve,  et  Sainct  Marcel,  et  lors  cessa  ung 
petit  ladicte  mort.  En  ce  temps  fut  grant  bruit  à  Paris 
de  larrons  et  crocheteurs  alant  de  nuit,  crocheter  huis, 
fenestres,  caves  et  celiers.  Et  pour  lesdits  cas  en  furent 
aucuns batus  au  cul  de  la  charrette,  et  les  aultres  pen- 
dus et  estranglez  au  gibet  de  Paris. 

Audit  temps  fut  pendu  et  estranglé  audit  gibet  de 
Paris  ung  gros  Normant  natif  de  Constantin  en  Nor- 
mendie,  pource  qu'il  avoit  longuement  maintenue  une 
sienne  fille ,  et  en  avoit  eu  plusieurs  enfans  que  luy  et 
sadicte  fille  incontinent  qu'elle  en  estoit  délivrée  meur- 
drissoient.  Et  pour  ledit  cas  fut  pendu  comme  dit  est, 
et  sadicte  fille  fut  arse  à  Maigny  près  Ponthoise  où  ils 
estaient  venus  demourer  dudit  pays  de  Normendie. 
En  ce  temps  furent  apportées  à  Paris  les  chasses  de 
sainct  Crespin  et  sainct  Crespinien ,  pour  trouver  re- 
mède à  ladicte  maladie  de  pestilence,  et  aussi  pour  eulx 
quester  affin  d'avoir  dequoy  recouvrer  l'église  desdits 
saincts  audit  lieu  de  Soixons,  que  ladicte  fouldre  et 
tempeste  avoit  ainsi  destruicte  et  abbatuë  comme  dit 
est  devant  :  et  durant  ce  temps  le  Roy  et  son  conseil  se 
tindrent  à  Orléans,  Chartres,  Bourges,  Mehun,  Ara- 

boise,  et  autres  lieux,  et  durant  qu'il  y  fut  vindrent 
plusieurs  ambassades  de  diverses  nations,  comme  d'An- 
gleterre ,  de  Bourgongne  ,  de  Bretagne  et  autres ,  et 
délibéra  lors  le  Roy  de  faire  guerre  ausdits  duc  de 
Bourgongne  et  conte  de  Gharrolois  son  fils.  Et  pour 
ceste  cause  fist  crier  es  villes  de  son  royaulme ,  ban  et 
arriereban,  et  ordonna  et  créa  plusieurs  francs  archiers 
oultre  le  nombre  ordinaire. 

Apres  ce  que  dit  est ,  le  Roy  fist  plusieurs  ordon- 
nances et  establissement  pour  la  tution  et  garde  de  ses 
pais  et  villes,  et  ordonna  monseigneur  le  maresclial  de 
Loheac  son  lieutenant  en  la  ville  de  Paris,  et  en 
risle  de  France.  Et  à  monseigneur  de  Geilon  (0  fut 
baillé  le  pais  de  Champaigne,  et  la  garde  du  pais  et 
duché  de  JNormendie  fut  baillée  à  monseigneur  le  conte 
de  Sainct  Pol  connestable  de  France,  qui  auparavant 
avoit  esté  ennemy  du  Roy  avecques  le  duc  de  Bour- 
gongne et  mondit  seigneur  de  Charrolois. 

En  après  au  mois  de  février  it±66,  arriva  une  am- 
bassade de  Bretaigne  pardevers  le  Roy,  lesquels  après 
qu'ils  eurent  par  luy  esté  ouys  les  receut  très-bien  ,  et 
puis  après  s'en  alerent  en  Flandres  devers  ledit  duc  de 
Bourgongne  et  monseigneur  le  conte  de  Charrolois  son 
fils.  Et  lors  fut  grant  bruit  par  tout  qu'il  y  avoit  ap~ 
pointement  fait  entre  le  Roy  et  monseigneur  son  frère, 
dont  plusieurs  gens  de  bien  furent  moult  joyeux.  Et 
avant  ce  le  Roy  avoit  envoyé  son  ambassade  au  pays 
de  Liège,  entre  lesquels  y  estoit  ledit  maistre  Jehan 
Hébert,  monseigneur  l'evesque  de  Troyes  (2)  et  autres 

(0  Geilon  :  manuscrit  :  Chastillon.  —  (2)  Louis  Raguier,  évêque  de 
Troyes ,  mort  en  1 488 ,  après  s'être  demis  de  cet  évechc.  (  Camusat , 
Antiquitates  TtïcQssinœ ,  p.  238.) 

Et  en  icelluy  temps  advint  en  la  ville  de  Paris r 
que  trois  sergens  à  verge  du  Gliastellet  qui  estoyent 
bien  mal  renommez,  furent  de  nuit  prendre  ungprestre 
de  l'église  monseigneur  Sainct  Pol  à  Paris  :  lequel 
prestre  estoit  paisiblement  couche  en  sa  chambre  en 
laquelle  par  force  et  violence  entrèrent  dedans  lesdits 
sergens,  et  illec  le  battirent  et  mutilèrent,  et  puis  l'en 
emmenèrent  en  la  rue  et  le  tramèrent  au  long  d'icelle, 
et  le  navrèrent  en  plusieurs  lieux  et  puis  le  laissèrent. 
Et  après  ledit  prestre  les  en  poursuivit  par  justice,  et 
tellement  qu'ils  en  furent  constituez  prisonniers  au 
Chastellet  où  leur  procez  fut  fait ,  et  furent  illec 
condampnez  à  estre  bannis  du  royaulme  de  France,  et 
Jeurs  biens  et  heritaiges  confisquez,  et  à  faire  amende 
honnorable.  Dont  et  dequoy  ils  appellerent  en  la 
court  de  parlement,  dont  aussi  en  appella  le  procureur 
du  Pioy  de  ce  qu'ils  avoient  este'  trop  peu  jugiez. 

Et  depuis  par  arrest  cVicelle  court  fut  dit  que  avecques 
le  jugement  de  sentence  du  prevost  de  Paris,  qu'ils 
seroient  batus  par  les  carrefours  de  Paris  ce  qui  fut  fait. 

Et  le  jeudy  vingt  troisiesme  jour  d'avril  i4^7?  An- 
thoine  de  Chabannes  conte  de  Dampmartin  qui  ainsi  es- 
toit  eschappé  de  la  bastille  Sainct  Anlhoine,  et  qui 
depuis  fîst  moult  de  maulx  au  Pvoy  et  à  ses  subjects  en  Au- 
vergne et  ailleurs,  venu  devant  Paris  avecques  les  aul- 
tres  princes,  fut  fait  et  crée'  grant  maistre  d'hostel  du 
Roy  au  lieu  du  seigneur  de  Crouy,  en  déboutant 
de  ce  ledict  de  Crouy  messire  Charles  de  Meleun  et 
.tous  aultres,  et  lu  y  en  furent  baillées  lettres  par  le 
Roy,  qui  ccrtiffioit  que  ledit  de  Chabannes  lui  avoit 
fait  serment  de  loyaulment  le  servir  à  l'encontre  de 
tous.  Depuis  toutes  ces  choses,  au  mois  de  juing  au- 

dit  an  1/1-6*7,  le  Roy  se  partit  de  Paris  et  ala  en  Nor- 
mendie  à  Rouen  et  ailleurs  :  et  luy  estant  à  Rouen  fist 
venir  à  luy  le  conte  de  Warvich  hors  du  royaulme 
d'Angleterre,  pour  aucunes  causes  qui  le  murent  et 
descendy  à  Honnefleur  et  Haveslen.  Et  illec  se  mist 
en  bateaulx  luy  et  sa  compaignie,  et  vindrent  jusques 
à  la  Bouille,  assis  sur  la  rivière  de  Seine,  à  cinq  lieues 
prés  de  Rouen ,  à  ung  samedy  sixiesme  jour  du  mois 
de  juing  à  l'eure  de  disner,  lequel  trouva  illec  son 
disner  tout  prest. 

Et  le  Roy  qui  estoit  illec  aussi  arrivé  pour  le  rece- 
voir, et  y  fut  moult  fort  festoyé  et  tous  ceulx  de  sa- 
dicte  compaignie,  et  puis  après  disner  rentra  ledit  War- 
vich esdits  bateaulx,  et  s'en  ala  par  la  rivière  de  Seine, 
et  le  Roy  s'en  ala  par  terre  luy  et  sa  compaignie  jus- 
ques audit  Rouen.  Et  alerent  alencontre  ceulx  de  la- 
dicte  ville  par  la  porte  du  cay  Sainct  Eloy ,  où  le  Roy 
luy  fist  faire  moult  grand  recueil  et  honorable  :  car  de 
toutes  les  paroisses  et  églises  de  ladicte  ville  furent 
portées  au  devant  de  luy  les  croix,  bannières,  et  eauë 
beniste,  et  tous  les  prestres  revestus  en  chappes» 

Et  ainsi  fut  conduit  jusques  à  la  grant  église  Nostre 
Dame  de  Rouen  où  il  fist  son  offrande,  et  après  s'en 
ala  en  son  logis  qu'on  luy  avoit  ordonné  aux  Jacobins 
dudit  lieu.  Et  après  vindrent  en  ladicte  ville  la  Royne 
et  ses  filles,  et  demoura  illec  le  Roy  avecques  ledit 
Warvich  par  l'espace  de  douze  jours.  Et  après  ledit  de 
Warvich  s'en  départit  et  sa  compaignie ,  et  retourna 
en  Angleterre,  et  renvoya  le  Roy  avecques  luy  mon- 
seigneur l'admirai,  l'evesque  de  Laon,  maistre  Jehan 
de  Poupaincourt  son  conscillier ,  maistre  Olivier  Le 
Roux  et  aultres. 

Et  est  assavoir  que  durant  le  temps  que  ledit  de 
Warvich  et  ceulx  de  sadicte  compaignie  fuient  et  sé- 
journèrent à  Rouen,  que  le  Roy  leur  fist  de  moult 
grans  dons,  comme  de  belles  pièces  d'or  que  le  Boy 
feit  forger,  qui  pesoient  dix  escus  d'or  la  pièce,  une 
couppe  d'or  toute  garnie  de  pierreries,  et  monseigneur 
de  Bourbon  aussi  luy  donna  ung  moult  beau  riche  dia- 
mant, etd'aultres  choses  :  et  si  fut  du  tout  defhayé  de 
toute  la  despence  que  luy  et  tous  ses  gens  avoient  faicte 
depuis  qu'ils  descendirent  de  la  mer  à  terre,  jusques  à  ce 
qu'ils  remontassent  en  mer.  Et  après  ledit  partement 
de  Rouen  le  Roy  s'en  retourna  à  Chartres,  où  illec  il 
demoura  par  aucun  temps.  Audit  mois  de  juing  audit 
an  le  duc  de  Bourgongne  mourut  en  la  ville  de  Bru- 
ges, et  fut  son  corps  porté  en  la  ville  de  Dijon,  et 
inhumé  aux  Chartreux.  Et  aussi  fist  et  ordonna  le  Roy 
audit  lieu  de  Chartres ,  que  toutes  personnes  estans  et 
residens  à  Paris  feroient  des  banieres ,  et  que  en  chas- 
cune  desdictes  banieres  auroit  des  gouverneurs  qui 
seroient  nommez  principaulx,  et  soubs  principaulx, 
qui  aui  oient  la  conduicte  et  gouvernement  desdictes 
banieres.  Et  que  tous  les  subjects  estans  soubs  icelle 
seroient  armez  de  jaques,  de  brigandines,  sallades,  et 
harnois  blancs,  voulges,   haches,   et  aultres  choses 
qui  y  appartiennent,  pour  estre  bien  armez,  tant  gens 
de  mestier,  officiers,  nobles,  marchans,  gens  d'église, 
que  aultres  :  laquelle  chose  fut  faicte. 

Et  en  ce  mesme  an  au  mois  de  juing,  le  Roy  manda 
aler  par  devers  luy  au  Mellay  prez  de  Chartres  plu- 
sieurs gens  notables  de  Paris ,  entre  lesquels  y  fut  mais- 
tre  Jehan  Le  Boulengier  président  en  parlement,  maistre 
Henry  de  Livres  conseillier  de  ladicte  court,  sire  Jehan 


35$  [J4^7]    LES  CHRONIQUES 

Glerbout  gênerai  maistre  des  monnoyes,  Jaques  Re- 
bours procureur  en  ladicte  ville  de  Paris ,  maistre  Eus- 
tache  Milet  aussi  conseiller  en  ladicte  court,  Nicolas 
Laurens,  Guillaume  Robert  (0,  Jehan  de  Hacqueville, 
et  plusieurs  aultres  bons  marchans  que  le  Roy  envoya 
à  Chartres  devers  le  conseil  ,  qui  depuis  y  furent  par 
aulcun  temps,  durant  lequel  ung  nommé  Robert  de 
La  Mote  et  Jehan  Piaoul ,  qui  avoient  longuement  esté 
tenus  prisonniers  par  l'accusation  d'un'  religieux  de 
Sainct  Lo  de  Rouen ,  nommé  maistre  Pierre  Le  Mares- 
chal  qui  les  avoit  accusez  d'estre  ennemys  du  Roy ,  et 
conspiré  contre  luy  ,  et  avec  eulx  en  avoit  accusé  plu- 
sieurs aultres,  ce  qui  ne  peust  monstrer  ne  enseigner, 
mais  fut  trouvé  qu'il  avoit  menty  de  tout  ce  qu'il  avoit 
dit  :  et  comme  faulx  accusateur  fut  jugé  à  mort  et  fut 
noyé  le  quatorziesme  jour  du  mois  de  juillet  audit  an. 
Et  après  ce  furent  despechez  lesdits  de  La  Mote ,  Jehan 
R.aoul  et  aultres ,  et  renvoyez  en  leurs  maisons.  Et 
après  ce  le  Roy  envoya  à  Paris  ung  mandement  pour 
y  estre  seellé,  et  fut  signé  Michel  de  Villechartre ,  par 
lequel  le  Roy  vouloit  que  pour  bien  repeupler  sa  ville 
de  Paris,  qui  disoit  avoir  esté  fort  depopulee,  tant 
pour  les  guerres ,  mortalitez ,  et  aultrement,  que  quel- 
que gens  de  quelque  nation  qu'ils  feussent  peussent  de 
là  en  avant  venir  demourer  en  ladicte  ville  et  es  faulx- 
bourgs  et  banlieue,  ils  peussent  joyr  de  toutes  fran- 
chises de  tous  cas  par  eulx  commis ,  comme  de  meur- 
dre,  furt,  larrecins,  piperies,  et  tous  aultres  cas,  ré- 
servé crime  de  leze-majesté  :  et  aussi  pour  résider  illec 
en  armes  pour  servir  le  Pvoy  contre  toutes  personnes, 
lesquelles  lettres  furent  leuè's  et  publiées  par  les  car- 

(')  Ptobert:  manuscrit  :  Roger. 

refours  de  Paris  à  son  de  trompe,  et  tout  selon  le  pré* 
villege  donné  à  tous  bannis ,  residens  et  demourans  es 
villes  de  Sainct  Malo  et  Valenciennes. 

Et  ce  mesme  mois  aussi  le  Roy  fîst  crier  et  publier 
que  tous  nobles  tenans  fiefs  et  arrierefiefs,  feussent 
tous  prests  et  en  armes,  et  mesmement  ceulx  de  l'Isle 
de  France,  tant  en  la  ville  de  Paris  que  ailleurs,  au 
quinziesme  jour  d'aoust,  pour  le  servir  et  estre  tous 
prests  quant  mestier  en  auroit. 

Et  le  lundy  tiers  jour  d'aoust  audit  an,  advint  à 
Paris  que  l'ung  des  religieux  du  Temple  nommé  frère 
Thomas  Louecte ,  qui  estoit  recepveur  dudit  Temple , 
eust  la  gorge  couppee  audit  lieu  du  Temple  par  ung 
de  ses  frères  et  compaignons  nommé  frère  Henry, 
pour  aucunes  noises  qu'il  avoit  conceu  contre  ledit 
frère  Thomas. 

Et  pour  raison  dudit  cas  ledit  frère  Henry  se  ab- 
senta et  ne  peust  estre  trouvé  qu'il  ne  feust  le  dixiesme 
jour  dudit  mois,  que  environ  dix  heures  de  nuit  ung 
examinateur  du  Chastellet  de  Pans,  nommé  maistre 
Jehan  Potin,  accompaignié  de  trois  sergens  en  fist 
telle  diligence  qu'il  le  trouva  mucié  (0  en  l'hostel  de 
Sainct  Pol  à  Paris  dedans  unes  aumaires ,  en  habille- 
mens  d'ung  rocquet  blanc  de  toille  et  ung  chappeau 
noir,  et  en  cest  estât  fut  mené  prisonnier  en  Chas- 
tellet  :  et  puis  rendu  en  la  cour  de  parlement,  pource 
qu'il  estoit  appellant  de  sa  prise,  et  disoit  que  le  lieu 
où  il  avoit  esté  pris  estoit  lieu  de  franchise,  et  que 
on  luy  devoit  remettre.  Et  puis  fut  requis  par  les 
religieux  du  Temple  leur  estre  rendu  :  ce  qui  fut 
fait,   et  fut  mené  es  prisons  dudit  lieu  du  Temple. 

(')  Mucié  :  caché. 

Le  mercredy  douziesme  jour  d'aoust  audit  an  i/|i)7> 
et  le  jeudy  ensuivant  le  grant  prieur  de  France  pour 
ledit  cas,  accompaigné  de  plusieurs  aultres  seigneurs 
de  leurdit  ordre  pour  faire  le  procez  dudit  frère  Henry, 
qui  depuis  fut  par  eulx  condempné  à  demourer  pri- 
sonnier en  lieu  ténébreux  ,  et  d'avoir  illec  pour  pitance 
tant  qu'il  y  pourroit  vivre,  le  pain  de  douleur  et  eauë 
de  tristesse.  En  ce  temps  retournèrent  du  royaulme 
d'Angleterre  monseigneur  l'admirai  et  aultres  dessus 
nommez,  qui  ainsi  s'en  estoient  alez  avec  ledit  de  War- 
vich  audit  pays  d'Angleterre,  lesquels  y  demourerent 
longuement  et  n'y  firent  riens.  Et  par  eulx  ledit  roy 
d'Angleterre  envoya  au  Roy  des  trompes  de  chasse 
et  des  bouteilles  de  cuyr,  à  Fencontre  des  belles  pièces 
d'or,  couppe  d'or,  vaisselle ,  pierreries,  et  aultres  belles 
besongnes  que  le  Roy  et  aultres  seigneurs  avoient  don- 
nez audit  de  Warvich  à  son  partement  de  Rouen.  Et  le 
vendredy  vingthuictiesme  jour  du  mois  d'aoust  le  Roy 
arriva  à  Paris  environ  huict  heures  de  soir,  et  estoit 
avecques  luy  monf»igneur  le  duc  de  Bourbon  et  plu- 
sieurs aultres  seigneurs. 

Et  le  mardy  premier  jour  de  septembre  la  Roy  ne 
aussi  arriva  à  Paris  en  bateaulx  par  la  rivière  de  Seine,  et 
vint  arriver  au  terrain  de  Nostre-Dame,  et  illec  à  l'arri- 
ver qu'elle  fist  trouva  tous  les  presidens  et  conseilliers  de 
ladicte  court  de  parlement,  l'evesque  de  Paris,  et  plu- 
sieurs aultres  gens  de  façon ,  tous  honnestement  vestus 
et  habillez.  Et  à  l'entrée  dudit  terrain  y  avoit  fait 
de  moult  beaulx  personnaiges,  illec  richement  mis  et 
ordonnez  de  par  la  ville  de  Paris  :  et  si  est  assavoir 
que  avant  que  ladicte  Royne  se  mist  esdits  bateaulx 
pour  venir  à  Paris,  furent  au-devant  d'elle  et  pour  la 

recepvoir  les  conseilliers  et  bourgois  de  ladicte  ville 
en  grant  et  notable  nombre,  aussi  tous  en  bateaulx, 
qui  estoient  tous  richement  couvers  de  belle  tapisserie 
et  draps  de  soye.  Et  dedans  iceulx  estoient  les  petits 
énfans  de  chœur  de  la  Saincte  Chappelle,  qui  illec  di* 
soient  de  beaulx  virelais ,  chançons  ,  et  aultres  berge- 
rettes  jnoult  mélodieusement.  Et  si  y  avoit  aultre  grant 
nombre  de  clarons,  trompettes,  chantres,  haulx  et  bas  in- 
strumens  de  diverses  sortes ,  qui  tous  ensemble  jouoyent 
chascun  endroit  soy  moult  mélodieusement,  à  l'eure 
que  ladicte  Pioyne ,  ses  dames  et  damoiselles  entrèrent 
en  leur  basteau,  dedans  lequel  par  lesdits  bourgois  de 
ladicte  ville  luy  fut  présenté  ung  beau  cerf  fait  de  con- 
ficture,  qui  avoit  les  armes  d'icelle  noble  Roy  ne  pen- 
dues au  col  :  et  si  y  avoit  plusieurs  aultres  beaulx  di  a- 
geouers  tous  plains  d'espiceries  de  chambre  et  belles 
confictures,  grant  quantité'  aussi  y  avoit  de  fruicts  nou- 
veaulx  de  moult  de  sortes ,  violettes  fort  odorans  get- 
tees  et  semées  tout  parmy  le  basteau ,  et  vin  à  tous 
venans  y  fut  baillé  et  distribué,  tant  que  on  en  vouloit 
avoir  et  prendre.  Et  après  qu'elle  eut  faicte  son  orai- 
son à  Nostre-Dame  de  Paris,  elle  se  rebouta  en  son 
bateau  et  s'en  vint  descendre  à  la  porte  devant  l'église 
des  Celestins,  où  aussi  elle  trouva  dessus  ladicte  porte 
de  moult  beaulx  personnaiges,  et  elle  descendit  à  terre, 
monta  et  ses  dames  et  damoiselles  sus  chevaulx,  belles 
hacquenees  et  palefrois  qui  illec  fattendoient ,  et 
puis  s'en  ala  jusques  en  l'ostel  du  Pioy  aux  Tournelles. 
Et  devant  la  porte  dudit  hostel  trouva  aultre  moult 
beau  personnaige. 

Et  icelle  nuit  furent  faits  à  Paris  les  feux  par  les  rues 
d'icelle ,  et  illec  mises  aussi  tables  rondes  et  donné  à 

23. 

boire  à  tous  venans  :  et  le  jeudy  ensuivant  quatriesme 
jour  dudit  mois  de  septembre  ensuivant  m aistre  Nicole 
Balue  frère  de  monseigneur  l'evesque  d'Evreux  fut  marié 
à  la  fille  de  maistre  Jehan  Bureau  chevalier  seigneur 
de  Mont-glat,  et  fut  la  feste  desdites  nopees  faicte  en 
l'ostel  de  Bourbon ,  laquelle  fut  moult  belle  et  hon- 
neste,  et  luy  fut  illec  fait  grant  honneur  ce  jour  :  car  le 
Roy  et  la  Roy  ne  ,  monseigneur  de  Bourbon  et  madame 
sa  femme  ,  monseigneur  de  Nevers ,  madame  de  Bueil , 
et  toute  leur  noblesse  qui  les  suivoient  y  furent  et  s'y 
trouvèrent,  et  y  fut  fait  moult  grant  chiere,  et  si  leur 
fist  on  de  moult  grans ,  beaulx  et  riches  dons.  Et  depuis 
ce  le  Roy  et  la  Royne  firent  de  grans  chieres  en  plu- 
sieurs des  hostels  de  leurs  serviteurs  et  officiers  en  la- 
dicte  ville.  Et  entre  les  aultres  le  jeudy  dixiesme  jour 
dudit  mois  de  septembre  audit  an  i/i-67  ?  la  Royne  ac- 
compaignée  de  madite  dame  de  Bourbon  et  madamoi- 
selle  Bonne  de  Savoye  sœur  de  la  Royne,  et  plusieurs 
autres  dames  de  sa  compaignie  soupperent  en  l'ostel 
de  maistre  Jehan  Dauvet  premier  président  en  parle- 
ment, et  illec  furent  receuè's  et  festoyees  moult  noble- 
ment et  à  grant  largesse ,  et  y  eut  faits  quatre  moult 
beaux  bains,  et  richement  aornez,  cuidant  que  la 
Pvoyne  se  y  deust  baigner,  dont  elle  ne  fist  riens ? 
pource  qu'elle  se  sentit  un  g  peu  mal  disposée,  et 
aussi  que  le  temps  estoit  dangereux  :  mais  en  l'un 
desdits  baings  se  y  baignèrent  madicte  dame  de  Bour- 
bon, madamoiselle  Bonne  de  Savoye:  et  en  l'autre 
baing  au  joignant  se  baignèrent  madame  de  Montglat, 
et  Perrette  de  Chalon  (0  bourgoise  de  Paris,  et  là 
firent  bonne  chiere. 

(0  Perrette  de  Chaion  :  elle  étoit  maîtresse  du  Roi. 

Et  le  lundy  ensuivant  quatorziesme  jour  dudit  mois 
de  septembre,  le  Roy  qui  avoit  ordonne'  mettre  sus  les 
banieres  de  Paris,  comme  dit  est  devant,  fist  publier 
que  audit  jour  ils  feussent  toutes  prestes  pour  estre  aux 
champs  dehors  Paris ,  en  faisant  sçavoir  à  tous  de 
quelque  estât  ou  condition  qu'ils  feussent ,  depuis  l'aage 
de  seize  ans  jusques  à  soixante  ans  yssissent  dehors 
ladicte  ville  en  armes  et  habillement  de  guerre,  et  s'il 
en  y  avoit  aucuns  qui  n'eussent  harnois,  que  neant- 
moins  ils  eussent  en  leurs  mains  ung  baston  deffen- 
sable ,  et  sur  peine  de  la  hart  :  ce  qui  fut  fait.  Et  yssit 
hors  de  ladicte  ville  la  pluspartdu  populaire  diceluy, 
chascun  soubs  son  estendart  ou  bannière,  qui  faisoit 
moult  beau  veoir ,  car  chascun  y  estoit  en  moult  belle 
ordonnance,  et  sans  noise  (0  ne  bruit  :  et  estaient  bien 
de  soixante  à  quatre  vingts  mille  testes  armées,  dont 
il  en  y  avoit  bien  trente  mille  tous  armez  de  harnois 
blancs,  jaques  ou  brigandines  (2).  Et  tous  estans  en 
belle  bataille,  le  Roy,  la  Royne  et  leur  compai- 
gnie  qui  les  suivoient  les  vindrent  veoir ,  laquelle 
chose  leur  pleust  moult,  car  onques  n'avoient  veu  y 
estre  de  ville  du  monde  à  beaucoup  prés ,  telle  ne  si 
grant  armée ,  et  se  trouvèrent  soixante  sept  banieres 
des  maistiers,  sans  les  estendarts  et  guidons  de  la  cour 
de  parlement,  de  la  chambre  des  comptes,  du  trésor, 
des  generaulx ,  des  aydes,  des  monnayes ,  du  chastellet 
et  hostel  de  la  ville ,  soubs  lesquels  il  se  trouva  autant  et 
plus  de  gens  de  guerre,  que  soubs  toutes  lesdictes  ban- 
nières :  et  hors  Paris  en  aucuns  lieux  ordonnez  leur 

(l)  Noise  :  tumulte  ,  bruit.  —  (a)  Jaques  ou  brigandines:  Jacque , 
cotte  d'arme  faite  ordinairement  en  peau  de  cerf.  La  brigandinc  étoit 
une  autre  cotte  d'arme  composée  de  lames  de  fer. 

fist  porter  et  conduire  plusieurs  tonneaux  de  vin,  qui 
illec  furent  deffoncez  pour  faire  boire  et  rafraischir 
tous  ceux  de  ladicte  monstre  (0,  qui  tenoient  moult 
grant  pays  :  car  ils  estoient  tous  en  bataille  à  commen- 
cer au  bout  de  la  voirie  d'entre  la  porte  Sainct  An- 
thoine  et  celle  du  Temple,  depuis  les  fossez  de  Paris 
en  montant  contre  mont,  jusques  à  un  pressoiier  de-* 
vant  ladicte  voirie,  et  de  là  en  bataille  au  long  des 
vignes  jusques  à  Sainct  Anthoine  ctes  Champs  :  et  puis 
après  jusques  au  long  des  murs  dudit  Sainct  Antoine 
des  Champs  jusques  à  la  grandie  de  Pvuilly,  et  d'icelle 
grandie  jusques  à  Conflans  :  et  dudit  Conflans  en  re- 
venant par  la  grandie  aux  Merciers,  tout  au  long  de 
la  rivière  de  Seine  jusques  au  boulevart  du  Roy  de  la 
tour  de  Billy. 

Et  iceluy  boulevart  tout  au  long  des  fossez  de  la- 
dicte ville  par  dehors  jusques  à  la  Bastille  et  à  la  porte 
Sainct  Antoine.  Et  bref  c'estoit  merveilleuse  chose  à 
veoir  le  monde  qui  estoit  en  armes  dehors  Paris, 
et  si  maintenoient  plusieurs  qu'il  en  estoit  à  peu  près 
demouré  autant  dedans  Paris  qu'il  y  en  avoit  dehors. 
Et  le  mardy  ^ensuivant  vingt  et  deuxiesme  jour  de  sep- 
tembre audit  an  1/J67;  le  Roy  partit  de  Paris  après 
disner  pour  aler  à  pie  jusques  à  Sainct  Denis  en  France, 
et  avoit  avecques  luy  aussi  à  pie'  mondit  seigneur  d'E- 
vreulx ,  monsieur  de  Crussol  (2) ,  Phelippe  Luillier  et 
autres. 

Et  entre  Paris  et  Sainct  Denis  le  Roy  alant  à  son 
pèlerin  ai  ge  trouva  trois  ribaulx  qui  luy  vindrent  re- 
quérir grâce  et  rémission  de  ce  que  tout  leur  temps  ils 

i1)  Monstre  :  reyue.  —  (?)  Louis,  sire  de  Crussol ,  grand  panetier  de 
ï'rance. 

avoient  esté  larrons,  meurdriers,  et  espieurs  de  che- 
mins, laquelle  chose  le  Roy  leur  accorda  benignement. 
Et  tout  ce  jour  demoura  audit  lieu  de  Sainct  Denis 
jusques  au  lendemain  vespres  qu'il  s'en  retourna  en 
son  hostel  des  Tournelles,  et  d'illec  s'en  ala  soupper 
en  l'ostel  du  sire  Denis  Hesselin  son  pannetier  et  esleu 
de  Paris,  qui  nouvellement  estoit  devenu  compère  du 
Roy,  à  cause  d'une  sienne  fille  dont  la  femme  estoit 
accouchée  que  le  Roy  fist  tenir  pour  luy  par  maistre 
Jean  Balue  evesque  d'Evreux  :  et  pour  comeres  y  es- 
toient  madame  de  Bueil  (0  et  madame  de  Montglat  (2). 
Et  audit  hostel  le  R.oy  y  fist  grant  ch  ère,  et  y  trouva 
trois  beaulx  baings  honnestement  et  richement  attin- 
telez  (3) ,  cuidant  que  le  Roy  deust  illec  prendre  son 
plaisir  et  se  baigner,  ce  qu'il  ne  fist  point  pour  au- 
cunes causes  qui  en  raison  le  mirent  :  c'est  assavoir 
tant  pource  qu'il  estoit  enrumé,  que  aussi  pource 
que  le  temps  estoit  moult  dangereux  et  maladif. 

En  ce  temps  s'esmeut  par  grande  discorde  et  que- 
relle une  moult  grande  guerre  entre  les  Liegois  et 
monseigneur  de  Bourgongne,  et  leur  evesque  cousin  de 
mondit  seigneur  de  Bourgongne  et  frère  de  monseigneur 
le  duc  de  Bourbon,  lequel  evesque  lesdits  Liegois 
alerent  assiéger  dedans  une  ville  où  il  s' estoit  renfermé 
nommée  Huye.  Et  après  que  iceux  Liegois  eurent 
longuement  esté  devant  icelle  ville,  ils  la  prindrent 
et  gaignerent,  et  en  ce  faisant  eschappa  leurdit  eves- 
que estant  en  icelle  ville,  qui  autrement  estoit  perdu. 

(0  Jeanne  ,  fille  naturelle  du  roi  Louis  XI ,  épouse  d'Antoine  de 
Bueil,  comte  de  Sancère  ,  fils  de  Jean,  amiral  de  France.  —  (aJ  Ger- 
maine Hesselin,  femme  de  Jean  Bureau,  seigneur  de  Montglat.  — 
V3J  Attintelez  :  préparés,  ornés. 

Et  durant  ce  que  dit  est  le  Roy  ordonna  aler  au 
secours  et  ayde  desdits  Liégeois  quatre  cens  lances  de 
son  ordonnance,  dont  avoient  la  charge  le  conte  de 
Dampmartin,  Sallezart,  Robert  de  Conychan,  et  Ste- 
venot  de  Vignolles  avec  six  mille  francs  archiers,prins 
et  esleuz  de  Champaigne ,  Soixonnois  et  autres  lieux 
en  l'Isle  de  France. 

Et  après  ce  que  ledit  monseigneur  de  Rourgongne  fut 
averty  et  eut  bien  sceuë  la  gaigne  que  lesdits  Liégeois 
avoient  faicte  de  ladicte  ville  de  Huye,  et  quils  y 
avoient  tué  plusieurs  Rourguignons,  il  assembla  tout 
son  ost  en  soy  délibérant  daler  aux  armes  sur  les 
champs,  en  intention  de  tout  destruire  et  mettre  à 
feu  et  à  sang  lesdits  Liégeois.  Et  ainsi  le  fist  crier  et 
publier  par  tous  ses  pays  :  et  ceulx  qui  faisoient  les- 
dictes  publications  en  icelles  publiant  tenoient  en  une 
main  une  espee  toute  nue,  et  en  l'autre  une  torche 
alumee  ,  qui  signiiioit  guerre  de  feu  et  de  sang. 

Audit  temps  au  mois  de  septembre  le  Roy  bailla 
ses  lettres  à  ung  légat  venu  de  Rome  de  par  le  Pape, 
pour  la  rompture  de  la  Pragmatique  Sanction!1)  :  les- 
quelles lettres  furent  leuës  et  publiées  au  Chastellet  de 
Paris  sans  y  faire  aucun  contredit  ou  opposition. 

Et  le  premier  jour  d'octobre  ensuivant  maistre  Je- 
han Ralue  fut  et  ala  en  la  salle  du  Palais  Royal  à 
Paris,  la  cour  de  parlement  vaccant,  pour  illec  aussi 
faire  publier  lesdites  lettres,  où  il  trouva  maistre  Jehan 
de  Sainct  Romain  procureur  gênerai  du  Roy  nostre 
Sire,  qui  formellement  s'opposa  à  l'efTect  et  exécution 
desdites  lettres,  dont  ledit  Ralue  fut  fort  desplaisant. 

(0  La  Pragmatique  etoit  abolie  depuis  plusieurs  années 5  mais  Fédifc 
d'abolition  n'avoit  pas  été  enregistré  au  parlement. 

Et  pour  ceste  cause  fist  audit  de  Sainct  Romain  plu- 
sieurs menasses,  en  luy  disant  que  le  Roy  n'en  seroit 
point  content,  et  qu'il  le  desappointeroitdeson  office,  de- 
quoy  ledict  de  Sainct  Pxomain  ne  tint  pas  grant  compte  : 
mais  luy  dist  et  respondit  que  le  Roy  luy  avoit  donné 
et  baille'  ledit  office ,  laquelle  il  tiendroit  et  exerceroit 
jusques  au  bon  plaisir  du  Roy.  Et  que  quant  son  plai- 
sir seroit  de  la  luy  oster  que  faire  le  pourroit ,  mais 
qu'il  estoit  du  tout  délibéré  et  bien  résolu  de   tout 
perdre  avant  que  de  faire  chose  qui  feust  contre  son 
ame,  ne  dommaige  au  royaulme  de  France  et  à  la 
chose  publique,  et  dist  audit  Ralue  qu'il  devoit  avoir 
grant  honte  de  poursuivre  ladicte  expédition.  Et  en 
après  le  recteur  de  l'université  de  Paris  et  les  supposts 
dicelle  alerent  par  devers  ledit  légat ,  qui  de  luy  ap- 
pelèrent, et  de  l'effect  desdites  lettres  au  sainct  con- 
cile, et  par  tout  ailleurs  où  ils  verroient  estre  à  faire , 
et  puis  vindrent  audit  Chastellet ,  où  pareillement  au- 
tant en  firent  et  dirent ,  et  firent  illec  enregistrer  leur 
opposition.  Audit  temps  le  Roy  envoya  par  devers  ledit 
de  Charrolois  lesdits  légat  et  evesque  d'Evreux,  qui 
nouvellement  avoit  esté  cardinal  à  Rome  (0,  maistre 
Jehan  de  Ladriesche  trésorier  de  France  et  autres, 
pour  faire  de  par  luy  aucunes  choses  dont  il  leur  avoit 
donné  charge. 

Et  le  jeudy  huictiesme  jour  d'octobre  audit  an 
1467,  ung  nommé  Sevestre  Le  Moyne  natif  de  la  ville 
d'Auxerre  pour  aucuns  cas  et  délits  par  luy  commis  et 
imposez ,  et  qui  par  aucun  temps  avoit  esté  constitué 
et  tenu  prisonnier  es  prisons  de  Thyron,  fut  ledit  joui- 
tiré  hors  desdictes  prisons  et  fut  mené  noyer  en  la  ri- 
(0  II  avoit  été  fuit  cardinal  en  1464?  suivant  Ciaconius. 

viere  de  Seine  pre's  de  la  grandie  aux  Merciers,  parla 
sentence  et  jugement  de  messire  Tristan  FErmi-e  pre- 
vost  des  mareschaulx  de  l'ostel  du  Roy.  Et  le  dimenche 
unziesme  jour  dudit  mois   d'octobre  fut  un  grant  et 
merveilleux  escler  et  tonnoirre ,  environ  huit  heures 
de  soir  :  et  par  avant  et  depuis  durant  ledit  mois  furent 
faittes  grandes  et  merveilleuses  chaleurs,  et  les  plus 
extrêmes  que  homme  eust  veu  en  sa  vie,    qui  sem- 
bloit  chose  moult  estrange  et  desnaturee.  Et  le  lundy 
douziesme  jour  dudit  mois  d'octobre  audit  an  1467,1e 
Roy  se  partist  de   son  hostel  des  Tournelles  à  Paris 
pour  aleren l'église  Nostre  Dame,  où  il  oyt  lesvespres, 
et  après  icelles  dictes  fut  faicte  procession  par  l'evesque 
et  chanoines  dudit  lieu,  etpuiss'en  ala  reposer  en  l'ostel 
de  son  premier  président,  maistre  Jehan  Dauvet,  où  il 
fut  certaine  espace  de  temps,   et  puis  s'en  partit  pour 
s'en  retourner  en  sondit  hostel  des  Tournelles  :   et  à 
l'eure  de  son  partement  qui  estoit  heure  de  noire  nuit, 
haussa  la  veuë,  il  vit  et  apperceut  au  ciel  une  estoille 
tout  au  dessus  de  l'ostel  dudit  président,  laquelle  in- 
continant  que  le  Roy  commença  à  marcher  pour  s'en 
retourner,  ladicte  estoille  le  suivoit,  et  fut  tousjours 
après  luy,  jusques  à  ce  qu'il  fut  entré  en  sondit  hostel  : 
et  incontinant  qu'il  y  fut  entre' elle  se  disparut  et  de- 
puis ne  fut  veuc. 

Et  le  jeudy  ensuivant  quinziesme  jour  dudit  mois, 
vint  nouvelles  au  Roy  que  certain  grant  nombre  de 
Bretons  estoient  venus  eulx  bouter  dedans  le  chastel 
et  en  la  ville  de  Caën  et  puis  s'en  alerent  d'illec  à 
Bayeulx,  ettindrent  lesdictes  villes  contre  le  Roy  dont 
de  ce  il  fut  courrouce'  :  et  en  renvoya  pour  ceste  cause 
le  mareschal  deLoheac  qui  lors  estoit  avecquesleRoy, 

et  qui  avoit  cent  lances  de  Bretaigne  soubs  sa  charge  es- 
dictes  villes  de  par  le  Roy?pourypourveoiretmetlre  pro- 
vision :  et  ausquels  Bretons  le  duc  d'Àlençon  qui  comme 
crimineulx  de  crime  de  leze  majesté  du  temps  du  roy 
Charles  dernier  trespassé,  avoit  esté  constitué  prisonnier 
pour  aucuns  crimes  qu'il  avoit  machinez  contre  luy,  et 
à  la  faveur  des  Anglois  anciens  ennemis  du  royaulme 
en  la  ville  de  Vendosme,  le  lit  de  justice  illec  séant, 
auquel  lieu  après  ses  confessions  prises,  et  procez  fait, 
fut  comdempné  à  mourir,  sauf  sur  ce  le  bon  plaisir  du 
Roy.  Et  lequel  d'Alençon  depuis  le  temps  deslors  jus- 
ques  au  trespas  duclit  feu  roy  Charles ,  fut  tenu  prison- 
nier au  chasteau  de  Loches  :  et  après  icelluy  trespas 
que  le  Roy  vint  à  sa  couronne  le  bouta  hors  desdictes 
prisons  et  luy  pardonna  tout,   en  voulant  que  dudit 
procez  ne  feust  jamais  nouvelles  :  et  puis  advint  que  ung 
boiteux  qui  avoit  accusé  ledit  d'Alençon  audit  deffunct 
Roy,  craignoit  fort  que  ledit  d'Alençon  ne  luy  fist quel- 
que grant  desplaisir,  se  tira  par  devers  le  Roy,  en  luy 
suppliant  qu'il  luy  fist  avoir  asseurance  dudit  d'Alen- 
çon, laquelle  chose  il  fist  et  ordonna, et  commanda  le 
Roy  de  sa  bouche  audit  duc  d'Alençon  que  sur  sa  vie 
il  ne  luy  meffeist  ne  fist  meffaire,  en  luy  disant  qu'il  le 
mettoit  en  sa  main,  protection  et  sauvegarde,  ensemble 
sa  famille  et  ses  biens  :  laquelle  chose  ledit  d'Alençon 
luy  promist  et  enconvenença,  mais  tantost  après  ledit 
d'Alençon  en  alant  contre  sondit  serment  fist  prendre 
ledit  boiteux  et  amener  devant  luy  :  et  nonobstant  les 
deffences  ainsi  à  luy  faictes  de  par  le  Roy,  fist  incon- 
tinant  icelluy  boiteux  meurdrir  et  mettre  à  mort.  Pour 
laquelle  mort  la  femme  dudit  boiteux  se  tira  quelque 
temps  après  devers  le  Roy  luy  faire  sçavoir  ces  choses, 


36'4  [l/j-67]    LES  CHRONIQUES 

et  pour  estre  son  injure  réparée,  dont  et  dequoy  Je 
Roy  depuis  empescha  les  villes,  et  terres  dudit  d'Alen- 
çon,  mais  bien  tost  après  tout  luy  fut  délivré,  et  par 
luy  tout  pardonné  comme  devant.  Et  puis  après  le  duc 
d'Alcnçon  pour  bien  le  rémunérer  de  toutes  ses  grâces 
et  biens  faits,  bailla,  ou  offrit  bailler  toutes  ses  villes 
et  pays  ausdits  Bretons  et  à  monseigneur  Charles,  con- 
tre la  voulenté  du  P\oy,  et  à  sa  grant  desplaisance.  En 
ce  temps  aussi  messire  Anthoine  de  Chasteauneuf  che- 
valier seigneur  du  Lau,  grant  bouteillier  de  France 
et  senechal  de  Guyenne,  qui  estoit  grant  chambellant 
du  Roy,  et  de  luy  plus  aimé  que  oncques  n'avoit  esté 
aultre,  et  à  qui  le  Roy  fist  de  moult  grans  biens,  tant 
qu'il  fut  autour  de  luy  et  en  son  service  :  car  en  moins 
de  cinq  ans  il  amenda  des  biens  du  Roy,  de  trois  a 
quatre  cens  mil  escns  d'or,  qui  avoit  esté  fait  prison- 
nier du  Roy  et  mis  au  chasteau  de  Sully  sur  Loire ,  de 
l'ordonnance  du  Roy,  fut  envoyé  audit  lieu  au  mois 
d'octobre  messire  Tristan  l'Ermite  prevost  des  mares- 
chaulx  de  l'ostel  du  Roy,  et  maistre  Guillaume  Ceri- 
say  nouvellement  greffier  civil  de  parlement,  pour 
illec  tirer  hors  ledit  seigneur  du  Lau  et  le  mener  pri- 
sonnier au  chasteau  de  Husson  en  Auvergne  t  mais 
lors  qu'il  fut  amené  au  dehors  dudit  lieu  il  fut  grand 
bruit  que  ledit  seigneur  du  Lau  avoit  esté  noyé  (0,  et 
fut  ce  que  dit  est  longuement  continué. 

Et  le  mardy  vingtiesme  jour  dudit  mois  d'octobre, 
le  Roy  se  partit  de  sa  bonne  ville  de  Paris  pour  aler  au 
pais  de  Normendie ,  et  ala  cedit  jour  au  giste  à  Ville- 
pereux,  et  le  landemain  à  Mante.  Et  avant  son  parte- 
ment  envoya  plusieurs  capitaines  qu'il  avoit  avecques 

(*)  Il  n'est  mort  qu'en  i4$3  ou  1484. 

luy,  quérir  toutes  les  gens  de  guerre  qui  estoient  soubs 
leurs  charges  pour  venir  après  luy  audit  païs  de  Nor- 
mendie,  ou  aultre  part,  quelque  lieu  qu'il  feust.  Et  le 
jour  de  sondit  parlement  il  fist  et  ordonna  certaines 
lettres  et  ordonnances ,  par  lesquelles  il  voulsist  et  or- 
donna que  de  là  en  avant  son  plaisir  estoit  que  tous 
les  officiers  de  son  royaulme  demourassent  paisibles  en 
leurs  offices,  et  que  nulle  office  ne  feust  dicte  vaccante, 
si  non  par  mort,  resination,  ou  confiscation  :  et  s'il 
donnoit  nulles  aultres  lettres  au  contraire,  par  impoi- 
tunité  de  requerans  ou  aultrement,  vouloit  qu'il  n'y 
feust  aucunement  obtempéré  :  et  que  de  là  en  avart 
toute  justice  feust  faicte  et  ordonnée  à  ung  cliascun,  et 
puis  s'en  partit  dudit  lieu  de  Mante  et  s'en  ala  à  Ver- 
non  sur  Seine ,  où  il  demoura  illec  depuis  par  certain 
temps  :  durant  lequel  vint  et  arriva  devers  luy  mon- 
seigneur le  connestable,  lequel  trouva  moyen  que  le 
Roy  bailla  et  donna  trêve  entre  luy  et  monseigneur  de 
Charrolois  jusques  à  six  mois  lors  après  ensuivans, 
sans  en  ce  y  compreendre  les  villes  et  païs  de  Liège ,  qui 
desja  estoient  mis  sus  et  en  armes  à  l'encontre  du  sei- 
gneur de  Charrolois,  en  espérance  d'avoir  l'aide  et 
secours  du  Roy,  ainsi  que  promis  leur  avoit  esté,  et 
à  ceste  cause  demourerent  du  tout  habandonnez.  Et 
puis  après  ce  que  dit  est  ainsi  fait ,  ledit  monseigneur 
le  connestable  s'en  retourna  par  devers  ledit  monsei- 
gneur de  Rourgogne  luy  porter  nouvelles  desdites 
trêves. 

Et  ce  fait,  maistre  Jehan  Ralue  cardinal  d'Evreulx, 
maistre  Jehan  de  Ladriesche,  et  maistre  Jehan  Pré- 
vost, retournèrent  devers  le  Roy  audit  lieu  de  Ver- 
non,  qui  estoient  alez  en  Flandres  de  l'ordonnance  du 

Roy  par  devers  ledit  de  Bourgongne  :  et  tantost  après 
ledit  retour  fait  le  Roy  se  partit  cludit  lieu  de  Vernon 
et  s'en  ala  à  Chartres ,  où  il  fist  illec  venir  et  arriver 
la  plus  grant  partie  de  son  artillerie  qui  lors  estoit  à 
Orléans,  pour  envoyer  à  Alençon,  et  aultres  villes  du 
pays,  pour  les  avoir  et  mettre  en  ses  mains.  Et  après 
le  Roy  envoya  ledit  maistre  Jehan  Prévost  audit  lieu 
de  Flandres  par  devers  ledit  de  Bourgongne,  pour 
îuy  porter  et  bailler  les  lettres  desdites  trêves. 

Et  après  vint  et  arriva  à  Paris  le  seiziesme  jour  du 
mois  de  novembre ,  ledit  monseigneur  le  cardinal , 
ledit  trésorier  de  Ladriesche,  maistre  Jehan  Berart, 
et  maistre  GeufFroy  Alnequin  ,  pour  faire  faire  les 
monstres  des  bannières  de  Paris  par  devant  eux ,  et 
pour  faire  aultres  charges  qui  leur  estoient  donnez  de 
par  le  Roy.  Et  après  s'en  partist  dudit  lieu  de  Chartres 
pour  aler  à  Orléans,  Clery  ,  et  aultres  villes  pre's 
dillec ,  et  puis  à  Vendosme ,  et  de  là  jusques  au  mont 
Sainct  Michel ,  et  avecques  luy  fist  mener  grande 
quantité'  de  sadicte  artillerie,  et  si  aloient  avecques 
luy  grant  nombre  de  ses  gens  de  guerre.  Et  en  ces 
entreiaictes  les  Bretons  yssirent  tous  en  armes  hors  de 
leur  pais ,  et  vindrent  en  Normendie  jusques  à  la  cite 
d'Avranches ,  et  autres  villes  dudit  pais.  Et  après  iceux 
Bretons  s'espandirent  par  ledit  pais  de  Normendie  > 
comme  jusques  à  Caën ,  à  Bayeux ,  Constances ,  et 
autres  lieux.  Audit  temps  ledit  seigneur  de  Bour- 
gongne au  moyen  desdites  trêves  à  luy  baillées  par  le 
Roy  esquelles  n'estoient  aucunement  compris  lesdits 
Liegois,  entra  audit  pais  du  Liège  avecques  toute 
son  arme'e,  en  présentant  lesdits  Liegois  :  tous  les- 
quels pource  que  le  Roy  leur  faillit  de  secours ,  et 

qu'ils  veirent  clairement  leur  destruction  advenue ,  se 
rendirent  audit  de  Charrolois,  ensemble  toutes  leurs 
villes  :  avec  lequel  ils  prindrent  composition  :  et  pour 
ce  faire  et  avoir,  luy  donnèrent  et  baillèrent  grant 
somme  d'or,  et  si  eurent  une  partie  de  leurs  portes  et 
murailles  abatuès. 

En  après  ledit  cardinal  Balue  et  commissaires  de- 
vant nommez  procédèrent  à  faire  les  monstres  des  ban- 
nières desdits  mestiers  par  devant  iceulx  commissaires 
en  divers  lieux  de  ladicte  ville,  tant  dessus  les  murs 
d'icelle  d'entre  les  portes  du  Temple  et  Sainct  Martin, 
en  la  cousture  du  Temple  sur  les  murs  d'entre  la  tour 
du  Bois  et  la  porte  Saint  Honnoré,  devant  le  Louvre, 
au  marche'  aux  Brebis,  et  sur  les  murs,  jusques  à  la- 
dicte porte  Sainct  Honnoré.  Et  le  samedy  ensuivant 
vingt  et  ung  jour  dudit  mois  de  novembre,  le  Roy 
fist  crier  par  les  carrefours  de  Paris  que  toutes 
gens  qui  av oient  accoustumé  de  suivre  la  guerre,  et 
qui  avoient  esté  cassez  de  gaiges,  se  trayssent  (0  par 
devers  certains  commissaires  qu'il  avoit  ordonné  poul- 
ies recepvoir  et  mettre  à  ses  gaiges  et  souldes,  pour 
le  servir  en  ses  guerres. 

Et  le  lundy  ensuivant  vingt  troisiesme  jour  de  no- 
vembre maistre  Jehan  Prévost  retourna  de  devers  le- 
dit seigneur  de  Charrolois,  où  le  Boy  Favoit  envoyé 
porter  les  lettres  de  trêves  qu'il  avoit  faictes  avecques 
luy ,  et  pour  rapporter  au  Boy  la  response  que  ledit 
seigneur  de  Charrolois  avoit  faicte  audit  Prévost  tou- 
chant le  fait  desdites  trêves.  Et  le  jeudy  ensuivant  vingt- 
sixiesme  jour  dudit  mois  de  novembre  partie  desdictes 
monstres  furent  faictes  dehors  Paris,  devant  l'église  et 

C1)  Se  trayssent  :  se  retirassent. 

abbaye  de  Sainct  Germain  Desprez  jusques  sur  la  ri- 
vière de  Seine,  esquelles  monstres  y  avoit  grant  nom- 
bre de  gens  à  pie'  et  à  cheval,  tous  bien  en  point  et 
armez,  où  estoient  les  trésoriers  de  France,  les  con- 
seillers et  clercs  des  comptes,  les  generaulx  des  mon- 
noyes  et  des  aydes,  le  trésor,  les  esleuz,  et  toute  la 
court  de  parlement ,  tout  ensemble.  Apres  y  estoient 
tous  les  praticiens  et  ofliciers  du  chastellet  de  Paris, 
en  bien  belle  et  grosse  compaignie  :  et  avec  les  corn- 
paignies  dessusdictes  estoient  aussi  tous  ceux  estans 
soubs  l'estendart  et  guidon  de  la  ville  de  Paris,  qui 
estoient  moult  grant  nombre  de  gens  à  pie  et  à  cheval  : 
et  si  y  vindrent  pour  l'evesque ,  université ,  abbez , 
prieurs,  et  aultres  gens  d'église  de  ladicte  ville  cer^ 
taine  quantité  de  gens  en  armes,  et  en  icelles  monstres 
y  avoit  grant  nombre  de  gens  bien  armez.  Et  après 
lesdictes  monstres  ainsi  faictes,  ledit  cardinal  et  com- 
missaires dessus  nommez ,  maistre  Jehan  de  Ladriesche 
trésorier  de  France,  maistre  Pierre  L'Orfèvre  seigneur 
Dermenonville,  et  aultres  officiers  du  Roy  partirent 
de  la  ville  de  Paris  pour  aler  devers  le  Roy,  qui 
estoit  lors  entre  le  Mans  et  Alençon,  à  tout  moult 
grant  armée  :  car  il  avoit  qui  le  suivoit  plus  de  cent 
mil  chevaulx,  et  plus  de  vingt  mil  hommes  à  pié,  pour 
résister  à  l'armée  desdits  Rretons,  et  fist  mener  le  Roy 
avec  luy  de  son  artillerie  grant  quantité  pour  mettre 
le  siège  à  Alençon. 

Et  en  ces  entre  faictes  fut  pour  parlé  de  trêves,  qui 
tindrent  le  Roy  et  sadicte  armée  longuement  sans  riens 
faire,  et  en  ce  faisant  mengerent  et  destruisirent  tout 
le  plat  pais ,  bien  à  vint  ou  trente  lieues  dudit  lieu  du 
Mans  et  d'Alençon.  Et  durant  ce  que  dit  est  ledit  sei- 

giieur  de  Charrolois  qui  ainsi  avoit  destruit  lesdits 
Liegois  et  leur  païs,  s'en  retourna  devers  Sainct  Quen- 
tin, et  fist  crier  par  tous  ses  païs  que  toutes  gens  de 
guerre  desdits  païs  s'en  tirassent  devers  Sainct  Quentin 
pour  illec  faire  leurs  monstres  au  quinziesme  jour  du 
mois  de  décembre,  sur  bien  et  grosses  peines  :  et  si 
fist  aussi  crier  par  tout  le  païs  de  Bourgongne  que  tous 
nobles  et  aultres  gens  suivant  les  armes,  feussent  tous 
prests  à  Montsaujon,  pour  illec  prendre  les  gaiges  et 
souldees  dudit  seigneur  de  Charrolois  par  les  mains  de 
ses  commissaires  que  pour  ce  il  avoit  ordonnez  :  et  ce 
dedans  le  vingtiesme  jour  de  décembre  prouchain  en- 
suivant, et  pour  partir  dudit  Montsaujon  et  aler  audit 
Sainct  Quentin  par  devers  luy  pour  le  accompaignier, 
et  luy  aider  à  secourir  son  tres-chier  et  amé  frère  mon- 
seigneur Charles  de  France  et  le  duc  de  Bretaigne, 
estans  aveeques  luy,  alencontre  de  aucuns  leurs  mal 
veillans,  et  telle  substance  portoit  ledit  cry.  Pour  oc- 
casion duquel  cry  les  marchans  et  facteurs  des  mar- 
chans  de  Paris,  qui  estoient  alez  audit  pays  de  Bour- 
gongne pour  faire  leurs  amplettes,  s'en  retournèrent  à 
Paris  bien  hastivement,  sans  rien  faire.  Et  de  rechief 
après  toutes  ces  choses  ledit  de  Charrolois  fist  mander 
à  luy  venir  toutes  ses  gens  de  guerre  audit  Sainct  Quen- 
tin, au  quatriesme  jour  de  janvier  ensuivant. 

Et  le  lundy  feste  des  saincts  Innocens  vingthuic- 
tiesme  jour  de  décembre,  vint  et  arriva  à  Paris  monsei- 
gneur le  duc  de  Bourbon  de  par  le  Roy,  pour  mettre 
garnison  en  plusieurs  villes  ,  et  garder  les  Bour- 
guignons d'entrer  e's  pays  du  Roy.  Et  vint  et  arriva 
aveeques  luy  monseigneur  le  mareschal  de  Loheac, 
qui  venoit  à  Paris,  comme  on  disoit,  pour  estre  lieu- 
*3.  o/l 

tenant  de  ladicte  ville.  Lequel  de  Loheac  s'en  partit 
deux  jours  après  pour  aler  à  R.oiïen  et  aultres  villes  de 
JNormendie,  pour  y  mettre  garde  et  ordre  par  le  Roy, 
et  illec  demoura  par  certain  temps.  Et  mondit  sei- 
gneur de  Bourbon  depuis  demoura  à  Paris  par  certain 
aultre  temps.  Pendant  lequel  fut  festyé  de  plusieurs 
notables  gens  de  ladicte  ville,  endementiers  (0  la  ville 
d1  Alençon  qui  estoit  tenue  par  les  Bretons,  comme  dit 
est  devant,  fut  rendue  et  mise  es  mains  du  Roy  par 
le  conte  du  Perche  fils  du  duc  d' Alençon ,  qui  tenoit 
le  chasteau  dudit  Alençon ,  et  lesdits  Bretons  tenoient 
la  ville.  Mais  durant  ce  le  Roy  ne  partit  point  de  la- 
dicte ville  du  Mans ,  et  durant  qu'il  y  fut  envoya  de- 
vers mondit  seigneur  Charles  audit  païs  de  Bretaigne  le 
légat  du  Pape,  dont  parlé  est  devant,  et  Anthoine  de 
Chabannes  conte  de  Dampmartin,  le  trésorier  de  La- 
driesche  et  aultres,  pour  cuider  trouver  aucun  bon 
expédient.  Et  en  fin  le  Roy  se  condescendit  que  les  trois 
Estats  se  tiendroient  et  assembleroient  :  et  pour  ce  faire 
leur  fut  lieu  assigné  en  la  ville  de  Tours,  pour  illec  eux 
y  trouver  au  premier  jour  d'avril  1467,  et  s'en  revint 
le  Roy  dudit  pays  du  Mans ,  et  ala  aux  Montils  lez 
Tours,  à  Amboise  et  illec  environ. 

Etpuis  fut  l'assemblée  desdits  trois  Estats  tenue  audit 
lieu  de  Tours  (2),  qui  pour  ceste  cause  y  estoient  alez  : 
et  illec  le  Roy  présent  fut  pourparlé  et  conclud  sur  la 
question  pour  laquelle  ils  estoient  assemblez  audit 
lieu  de  Tours  jusques  au  jour  de  Pasques,  qui  fut 
1468 ,  que  chascun  d'eulx  illec  venus  s'en  retourne- 

(»)  Endementiers  :  cependant,  pendant  ce  temps.  —  (*)  Cette  assem- 
blée commença  le  6  avril,  et  finit  le  i/\  du  même  mois,  suivant  la  Per 
tite  Chronique. 

renten  leurs  maisons,  après  la  conclusion  par  eulx 
prinse  sur  le  faict  de  ladicte  assemblée.  Et  pour  ceste 
cause  y  estoient  venus  le  Roy  premièrement,  le  Roy 
de  Cécile,  monseigneur  le  duc  de  Rourbon,  le  conte 
du  Perche,  le  patriarche  de  Iherusalem,  le  cardinal 
d'Angiers  et  plusieurs  aultres  seigneurs,  barons,  ar- 
chevesques,  evesques,  abbez,  et  aultres  notables  per- 
sonnes et  gens  de  grant  façon,  ensemble  aussi  les 
ambassadeurs  venus  audit  lieu  pour  ceste  cause,  de  la 
pluspart  de  tout  le  royaulme  de  France.  Et  par  tous 
iceulx  ainsi  assemblez,  et  à  grande  et  meure  délibé- 
ration fut  dit  et  conclud  que  au  regard  de  la  question 
d'entre  le  Roy  et  mondit  seigneur  Charles  touchant 
son  appanaige ,  qu'il  auroit  et  recevrait  pour  iceluy 
appanaige ,  et  de  ce  se  tiendroit  pour  bien  content  de 
douze  mil  livres  tournois  en  assiete  de  terre  par  an, 
et  tiltre  de  conté  ou  duché'.  Et  en  oultre  que  le  Roy 
luy  fourniroit  en  pension  par  chascun  an  jusques  à 
soixante  mil  livres  tournois  et  tout  ce  sans  préjudice 
aux  aultres  enfans ,  qui  pour  le  temps  advenir  pour- 
roient  venir  à  la  Couronne,  de  pouvoir  demander 
tel  et  semblabe  appanaige.  Pource  que  le  Roy  pour 
avoir  paix  et  bonne  amour  avec  sondit  frère  se  eslar- 
gissoit  à  luy  bailler  si  grant  somme  que  de  soixante 
mil  livres  tournois  par  an.  Et  en  tant  que  touchoit 
la  duché'  et  pays  de  Normendie,  monseigneur  Charles 
ne  l'aurait  point  :  disans  qu'il  n'estoit  pas  au  pou- 
voir du  Roy  de  la  bailler,  ne  desmembrer  sa  Cou- 
ronne. Et  que  au  regard  du  duc  de  Rretaigne  qui 
detenoit  par  force  et  rudesse  mondit  seigneur 
Charles,  et  qui  avoit  prinses  les  villes  du  Roy  en 
Normendie,  lequel  on  disoit  avoir  intelligence  avec- 

24. 

ques  les  Anglois,  anciens  ennemis  de  la  couronne  de 
France,  fut  dit  et  délibéré  par  lesdits  trois  Estats  qu'il 
seroit  sommé  de  rendre  au  Roy  lesdictes  villes,  et  au 
cas  que  il  en  feroit  rcfFus ,  et  que  le  R.oy  seroit  deue- 
îuent  adverty  de  ladicte  alliance  ausdits  Anglois ,  que 
incontinent  le  R.oy  recouvrast  sesdictes  villes  à  main  ar- 
mée ,  et  de  luy  courir  sus.  Et  que  pour  ce  faire  lesdits 
trois  Estats  promisrent  de  secourir  et  aider  au  Roy: 
c'est  assavoir  les  gens  d'église,  de  prières  et  oraisons, 
et  biens  de  leur  temporel,  et  les  nobles  et  populaire  de 
corps  et  de  biens,  et  jusques  à  la  mort  inclusivement. 
Et  que  en   tant  que  touchoit  la  justice  de  tout  le 
royaulme,   le  Pioy  avoit  singulier  désir  de  la  faire 
courir  par  tout  sonclit  royaulme,  et  fut  content  que 
on  esleust  nobles  personnes  de  tous  estats  pour  y  mettre 
remède  et  bonne   ordre  :  et  oultre  furent  d'opinion 
lesdits  trois  Estats  que  à   ce   faire   monseigneur  de 
Charrolois  se  devoit  fort  employer,  tant  à  cause  de  la 
proximité  de  lignaige  qu'il  a  au  Roy,  comme  aussi  de 
pair  de  France.  Et  après  ladicte  délibération  le  Roy  se 
partit  de  Tours  et  s'en  ala  à  Amboise ,  et  puis  après 
envoya  son  ambassade  par  devers  l'assemblée  estant  à 
Cambray,  afiin  de  sçavoir  leurs  vouloir  et  responce 
sur  ladicte  délibération  prinse  par  les  trois  Estats  ainsi 
assemblez  comme  devant  dit  est. 

Apres  ces  choses  le  lundy  cinquiesme  jour  de  may 
i468,  dame  Ambroise  de  Loré  (0  en  son  vivantfemme 
de  Robert  Destouteville  chevalier  prevost  de  Paris ,  ala 
de  vie  à  trespas  ce  jour  environ  une  heure  après  mi- 
nuict,  laquelle  fut  fort  plainte,  pource  quelle  estoit 

(0  De  Loré:  elle  étoit  fille  d1  Ambroise  de  Lové,  prévôt  de  Paris. 

noble  dame,  bonne  et  honneste,  et  en  l'hostel  de  la- 
quelle toutes  nobles  et  honnestes  personnes  estoient 
honorablement  receuè's. 

Et  ce  mesme  jour  entre  neuf  et  dix  heures  de  nuit, 
se  bouta  le  feu  en  l'un  des  moulins  aux  musniers  de 
Paris  qui  appartenoit  au  prieur  de  Sainct  Ladre,  et 
fut  tout  le  comble  d'icelluy  bruslé  par  un  g  paillart  var- 
let  du  musnier,  qui  avoit  attachée  une  chandelle  con- 
tre le  mur  de  son  lict,  qui  cheyt  dedans icelluy  lict,  et 
brusla  tout,  réservé  ledit  paillart  qui  se  saulva,  et  s'en- 
fuit comme  ung  renard. 

Le  quinziesme  jour  d'icelluy  mois  de  may,  fuient 
faictes  joustesà  Paris  devant  l'ostel  du  Pvoy  aux  Tour- 
n elles,  par  quatre  gentilshommes  de  guerre  de  la  coin- 
paignic  du  grant  senechal  de  Normendie,  qui  avoient 
ordonne'  les  lices  et  préparé  le  champ,  en  faisant  assa- 
voir à  tous  qu'ils  se  trouveroient  audit  quinziesme  jour 
de  may  pour  attendre  les  venans  ,  rompans  chascun 
trois  lances  à  l'encontre  d'eulx.  Auquel  jour  y  vin- 
drent  et  comparurent  les  enfans  (0  de  Paris,  desquels 
et  tout  le  premier  y  vint  et  arriva  Jehan  Raguier  gre- 
netier  de  Soixons  et  trésorier  des  guerres  au  duché  de 
Normendie ,  fils  de  maistre  Anthoine  Raguier  conseil- 
lier  et  trésorier  des  guerres  du  Roy,  lequel  Jehan  Ra- 
guier vint  et  arriva  à  bien  grant  haste  de  la  ville  de 
Rouen  où  il  estoit,  pour  estre  et  comparoistre  ausdites 
joustes,  et  arriva  le  soir  de  devant  lesdites  joustes  à 
Sainct  Ladre  lez  Paris,  accompaigné  de  plusieurs  no- 
bles et  scientifiques  hommes  de  la  charge  et  compai- 
gnie  de  messire  Jouachin  R.ouault  mareschal  de  France , 
et  aultres  gens,  jusques  au  nombre  de  vingt  chevaubt» 
l1)  Les  enfans  :  suivant  le  manuscrit  :  cinq  enfans. 

Auquel  lieu  de  Sainct  Ladre  ils  se  tindrent  secrette- 
ment  et  sans  faire  bruit  jusquesau  lendemain  qu'ils  me- 
nèrent et  accompaignerent  ledit  Raguier  bien  et  hon- 
norablement, garny  de  trompettes  et  clairons  qui 
faisoient  de  grands  mélodies  jusques  au  lieu  desdictes 
lices  :  et  lequel  Raguier  accompaigné  comme  dit  est , 
avoit  autour  de  luy  quatre  piétons  vestusde  livrées, et 
tousjours  estans  prez  de  luy  et  du  coursier  surquoy  il 
estoit  monté  ,  lesquels  estoient  prests  de  le  servir  et  re- 
cueillir son  bois  :  et  estoient  tous  ceulx  de  sa  compaignie 
habillez  de  hocquetons  (0  brodez  à  grans  lettres  d'or. 
Et  audit  champ  et  dedans  les  lices  se  pourmena  plu- 
sieurs tours  attendant  lesdicts  quatre  champions,  ou 
l'un  d'eulx ,  contre  lesquels  il  se  porta  vaillamment  : 
car  il  rompit  cinq  lances  bien  et  nettement,  et  eust 
fait  plus  s'il  eust  pieu  aux  commissaires  ordonnez  pour 
lesdictes  joustes.  Et  après  lesdictes  lances  ainsi  rompues 
s'en  partit  moult  honnorablement  en  soy  pourmenant 
par  lesdictes  lices,  et  prenant  congié  des  juges  des- 
dictes joustes,  et  merciant  les  dames  ,  damoiselles  et 
bourgoises  qui  illec  estoient  venues,  desquelles  il  ac- 
quist  moult  grant  los.  Et  après  luy  y  vint  et  comparut 
ung  esleu  de  Paris  nommé  Marc  Senamy,  et  deux  des 
fils  de  messire  Jehan  Sanguin,  qui  aussi  vindrent en la- 
dicte  jouste  honnorablement,  et  ils  firent  tout  le  mieulx 
qu'ils  peurent  :  mais  ils  n'en  emportèrent  gueres  de 
bruit.  Et  en  après  y  vint  aussi  et  arriva  un  nommé 
Charles  de  Louviers  eschançon  du  Roy,  qui  moult 
bien  et  vaillamment  s'y  porta  ,  en  portant  bien  et 
honnestement  son  bois  et  sans  aide ,  et  rompit  net- 
tement plusieurs  lances  :  et  tellement  se  porta  à  la 

(0  Hocquetons  :  cotlcs  d'armes. 

journée  que  en  la  fin  le  prix  luy  fut  donné,  et  demou- 
rerent  lesdits  quatre  gentilshommes  dedans  moult  fou- 
lez ,  desquels  les  deux  portèrent  le  bras  en  l'escharpe, 
et  le  tiers  eut  la  main  blessée  dessoubs  la  gantelet. 
Et  par  ainsi  l'onneur  fut,  et  demoura  ausdits  enfans 
de  Paris. 

Et  le  dimenche  précèdent  qui  fut  huictiesme  j  our  dudit 
mois  de  may,  se  firent  aussi  à  Bruges  en  Flandres  autres 
joustes  devant  monseigneur  le  duc.de  Bourgongne  , 
qui  aussi  furent  moult  triomphantes  :  esquelles  aussi 
un  enfant  de  Paris  nommé  Jerosme  de  Cambray,  ser- 
viteur dudit  monseigneur  le  duc,  jousta,  et  illec  se 
porta  vaillamment  et  tellement  qu'il  en  emporta  l'on- 
neur de  ladicte  jouste  (0.  Apres  lesdites  joustes  le  Roy 
qui  estoit  à  Amboise  s'en  partit  pour  aler  à  Paris ,  et 
en  emmena  avecques  luy  monseigneur  de  Bourbon, 
monseigneur  de  Lyon,  monseigneur  de  Beaujeu  ,  et 
autres  seigneurs ,  et  se  tint  par  aucun  temps  à  Laigny 
sur  Marne,  à  Meaux  et  aultres  villes  illec  environ. 

Et  avant  son  partement  dudit  Amboise  advint  que 
le  jour  veille  d'ascension  nostre  Seigneur,  la  terre 
trembla  à  Tours,  audit  lieu  d' Amboise,  et  autres  lieux 
en  Touraine.  Et  quant  le  Roy  se  partit  de  Laigny  où 
il  s'estoit  tenu  par  aucunes  journées  pour  aler  à  Meaux, 
il  envoya  à  Paris  son  mandement  pour  faire  publier 
par  les  carrefours  d'icelle  ville,  que  tous  nobles  et 
gens  suivans  la  guerre  feussent  tous  prests  et  en  armes 
le  huictiesme  jour  de  juillet,  pour  aler  et  eux  trouver 
où  il  leur  seroit  ordonné  de  par  le  Roy,  et  sur  peine 
de  confiscation  de  corps  et  de  biens. 

(0  On  peut  voir  l'ample  relation  de  ces  joutes  dans  Olivier  de  la 
Marche,  liy.  3,  chap.  4i  Philippe  de  Comines  y  figura. 

Et  puis  ces  choses  ainsi  faictes  le  Pvoy  s'en  ala  à 
Meaulx  en  Brie  ,  et  durant  ce  qu'il  y  fut  y  eut  un 
homme  natif  du  pais  de  Bourbonnois,  qui  pour  aucun 
cas  par  luy  commis,  et  aussi  pour  avoir  révèle'  les  faits 
du  Roy  aux  anciens  ennemis  les  Anglois,  fut  décapité 
audit  lieu  de  Meaulx  le  lundy  vingl-septiesme  jour 
de  juing  audit  an  i468  :  et  auparavant  le  Roy  envoya 
à  Paris  le  prince  de  Piémont  fils  du  duc  de  Savoye, 
pour  bouter  le  feu  en  Grève.  Et  si  raist  en  ladicte  vilta 
de  Paris  les  prisonniers  à  délivrance-,  qui  estaient  en 
parlement,  enChastellet  et  aultres prisons. Environ  ce 
temps  y  eut  un  nomme'  Charles  ae  Meieun  homme 
d'armes  de  la  compaignie  de  monseigneur  l'admirai , 
lequel  de  Meieun  estoit  capitaine  de  Usson  en  Auvergne, 
qui  avoit  la  garde  de  par  le  Roy  du  seigneur  du  Lan 
sur  sa  vie,  audit  lieu  de  Usson,  dont  il  eschappa,  de- 
quoy  le  P\oy  fut  fort  desplaisanc  :  et  pour  ledit  cas  fist 
constituer  prisonnier  ledit  de  Meieun  au  chasteau  de 
Loches ,  auquel  lieu  et  pour  icelluy  cas  fut  décapité. 
Et  après  luy,  fut  aussi  décapité  pour  icelluy  cas  ung 
jeune  iils  nommé  Remonnet  qui  estoit  fils  de  la  femme 
dudit  Charles  de  Meieun  en  la  ville  de  Tours,  et  si  fut 
aussi  pour  icelluy  cas  décapité  en  ladicte  ville  de  Meaulx, 
le  procureur  du  Roy  audit  lieu  de  Usson.  Et  puis  le 
Roy  s'en  ala  dudit  lieu  de  Meaulx  à  Senlis  et  à  Creil. 

Audit  temps  les  Bourguignons  ou  Bretons  estans  en 
Normendie,  prindrent  le  seigneur  de  Mei  ville  séant 
entre  Sainct  Saulveur  de  Dive  et  Caen,  et  luy  firent 
rendre  et  mettre  en  leurs  mains  sadicte  place,  dedans 
laquelle  y  avoit  plusieurs  francs  archiers,  et  inconti- 
nent qu'ils  furent  dedans  tuèrent  et  meurdrirenttout  ce 
qu'ils  y  trouvèrent,  et  puis  pendirent  ledit  seigneur  de. 

Merville,  et  pillèrent  tout  ce  qu'ils  trouvèrent,  et  puis 
ils  boutèrent  le  feu  en  ladicte  place.  Et  après  le  P\oy  se 
deslogea  de  Creil  et  s'en  ala  à  Compiegne,  où  il  fut 
depuis  par  aucun  temps,  et  puis  s'en  retourna  à  Senlis: 
et  d'illec  s'en  vint  à  Paris  monseigneur  de  Bourbon  le 
jour   de  feste  de  assumption  Nostre  Dame.  Et  para- 
vant  le  Roy  avoit  envoyé  par  devers  le  duc  de  Bour-^ 
gongne  monseigneur  de  Lyon ,  monseigneur  le  con- 
nestable  et  aultres  seigneurs,  pour  tousjours  se  mettre 
en  devoir,  et  trouver  par  tout  bon  moyen  de  paix,  sans 
figure  de  guerre.  Et  ce  nonobstant  le  Roy  envoya  son 
armée  au  pais  de  Normendie,  dont  avoit  la  charge  et 
conduicte  monseigneur  son  admirai,  qui  bien  y  beson- 
gna  :  car  en  moins  d'un  mois  il   chassa  les  Bretons 
estans  dedans  Bayeux.  Et  puis  après  le  samedy  ving- 
tiesme  jour  d'aoust  audit  an  i/j.68  ,  messire  Charles  de 
Meleun  seigneur  de  Normainville  qui  avoit  esté  grant 
maistre  dhostel  du  Roy,  et  lequel  nouvellement  avoit 
esté  constitué  prisonnier  au  chasteau  de  Gaillart  en  la 
garde  du  conte  de  Dampmartin,  capitaine  du  dit  lieu, 
fut  par  le  prevost  des  mareschaulx  fait  son  procez  sur 
les  cas  à  luy  imposez.  Et  ledit  jour  fut  tiré  hors  de  sa 
prison  et  mené  au  marché  d'Andely ,  où  illec  publique- 
ment devant  tous,  fut  décapité  et  mis  à  mort.  Etdepuis 
ce  le  Roy  se  tint  par  certain  long-temps  à  Noyon ,  Com- 
piegne,  Chauny,  et  aultres  places  environ ,  jusques  au 
quinziesme  jour  de  septembre  que  nouvelles  luy  furent 
illec  apportées,  que  monseigneur  Charles  son  frère  et 
le  duc  de  Bretaigne  s'estoient  réunis  et  devenus  bons 
amis  et  bien  veillans  au  Roy,  et  prest  mondit  seigneur 
Charles  de  prendre  la  pension  de  soixante  mil  livres 
tournois  par  an?  jusques  à  ce  que  son  appanaige  luy 

eust  esté  assigné  selon  le  dit  de  plusieurs  princes  et 
seigneurs,  que  ledit  monseigneur  Charles  esliroit  pour 
ce  faire,  et  ausquels  il  se  vouloit  raporter  :  c'est  assa- 
voir à  monseigneur  le  duc  de  Calabre  et  monseigneur 
le  connestable  de  France.  Et  ledit  duc  de  Bretaigne 
offrit  bailler  au  Roy  les  villes  que  luy  et  ses  gens  te- 
noient  en  Normendie,  en  luy  rendant  et  restituant  les 
autres  villes  et  les  places  que  les  gens  du  Roy  tenoient 
en  Bretaigne.  Laquelle  chose  le  Roy  luy  accorda. 

Et  puis  le  Roy  fist  sçavoir  ces  choses  au  duc  de  Bour- 
gongne  qui  estoit  à  tout  son  ost  aux  camps  prés  de  Pe- 
ronne,  entre  Esclusiers  et  Cappy,  sur  la  rivière  de 
Somme.  Desquelles  nouvelles  il  ne  voulut  riens  croire 
jusques  à  ce  qu'il  en  fut  aultrement  acertené  par  les- 
dits  monseigneur  Charles  et  duc  de  Bretaigne  :  laquelle 
chose  luy  fut  depuis  dicte  et  certifiée  par  le  herault 
dudit  duc  de  Bretaigne ,  mais  ce  nonobstant  il  ne  s'en 
voulut  aler,  ne  desemparer  son  ost  :  mais  s'en  ala 
avecques  sondit  ost  tenir  et  édifier  ung  parc  audit  lieu 
d'entre  Esclusiers  et  Cappy,  le  dos  au  long  de  la  rivière 
de  Somme.  Et  pendant  certain  temps  qu'ils  y  furent, 
furent  envoyez  par  diverses  fois  audiïduc  de  Bour- 
gongne  de  par  le  Roy  plusieurs  ambassadeurs,  comme 
monseigneur  le  connestable ,  monseigneur  le  cardinal 
d'Angiers,  maistre  Pierre  Doriolleet  autres,  pour  tous- 
jours  cuider  trouver  moyen  de  bonne  amour  et  paci- 
fication du  costé  du  Roy,  qui  tousjours  la  vouloit  avoir, 
jaçoit  ce  que  les  capitaines  et  gens  de  guerre  du  Roy 
n'en  estoient  point  d'opinion  :  mais  requeroient  au 
Roy  qu'il  les  laissast  faire  et  qu'ils  rendroient  au  Roy 
ledit  duc  de  Bourgogne  et  ceux  de  sadicte  compaignie, 
tout  à  son  bon  plaisir  et  volonté.  Laquelle  chose  il  ne 

voulut  souffrir,  ne  tollerer  qu'on  leur  courut  sus  : 
mais  leur  défendit  de  le  faire  et  sus  la  haï  d. 

Et  durant  ce  temps,  et  jusques  au  douziesme  jour 
d'octobre  ensuivant,  i4^8,  furent  grans  nouvelles  que 
le  Roy  et  ledit  duc  de  Bourgongne  avoient  fait  une 
trêve  jusques  au  mois  d'avril  prouchain  ensuivant, 
et  sur  l'espérance  de  icelle  trêve  le  Roy  délibéra 
soy  en  retourner  de  Compiegne  où  il  estoit,  pour  s'en 
venir  à  Greil  et  à  Pontoise. 

Et  pour  ceste  cause  envoya  ses  fourriers  audit  lieu 
de  Pontoise ,  qui  y  prindrent  son  logis  :  mais  depuis  il 
changea  propos,  et  retourna  hastivement  dudit  lieu 
de  Compiegne  à  Noyon,  où  peu  de  temps  paravant  y 
avoit  esté.  Pendant  lequel  temps  Phelippe  de  Savoye , 
Poncetde  Rivière,  le  seigneur  Dulsé  (0,  le  seigneur  du 
Lau  et  autres  qui  s'estoient  mis  et  meslez  ensemble, 
firent  moult  de  maulx  :  et  cependant  le  samedy  huic- 
tiesme  jour  du  mois  d'octobre  fut  crié  à  son  de  trompe 
par  les  carrefours  de  la  ville  de  Paris ,  que  tous  les 
nobles  tenans  fief  ou  arrierefief  de  la  prevosté  et  vi- 
conté  de  Paris,  feussent  tous  prests  et  en  armes  à 
Gonnesse,  pour  d'illecques  partir  le  lundy  ensuivant 
et  aler  où  mandé  leur  seroit  :  lequel  cry  esbahist  beau- 
coup plusieurs  de  Paris ,  qui  cuidoient  bien  que  veu 
ledit  cry  il  n'y  avoit  point  de  trêve  ne  abstinence  : 
Et  puis  le  Roy  qui  estoit  à  Noyon  s'en  partit,  et  ledit 
duc  de  Bourgongne  s'en  partit  pour  aler  à  Peronne. 
Auquel  lieu  le  Roy  s'en  ala  bien  hastivement  par 
devers  luy,  audit  lieu  de  Peronne,  et  à  bien  petite  com- 
paignie  :  car  il  n'avoit  avecques  luy  que  ledit  cardinal 
d'Angiers  et  ung  peu  de  gens  de  son  hostel,  monsei- 

(0  Dulsé:  suivant  le  manuscrit,  Dulfe  ou  Didftf. 

gneur  le  duc  de  Bourbon  et  aultres.  Et  ainsi  privément 
que  dit  est  s'en  ala  jusques  audit  lieu  de  Peronne  par- 
devers ledict  de  Charolois,  le  i4dudict  mois  d'octobre, 
lequel  luy  fist  grande  révérence  ,  comme  bien  tenu  y 
estoit,  et  puis  parlèrent  ensemble  longuement  et  de- 
vindrent  bien  contens  l'un  de  l'autre,  quelque  rumeur 
qu'il  y  eust  eue  auparavant,  et  tellement  pacifièrent 
ensemble  qu'ils  firent  entre  eulx  paix.  Et  jura  ledit 
monseigneur  de  Bourgongne  que  jamais  ne  feroit  riens 
contre  le  Roy ,  et  qu'il  vouloit  estre  son  subject  et  ser- 
viteur, et  vivre  (0  et  mourir  pour  luy.  En  faisant 
laquelle  paix  le  Roy  lui  conferma  le  traicté  d'Arras  et 
plusieurs  aultres  cboses,  ainsi  que  depuis  le  Roy  le 
manda  et  fist  assavoir  aux  nobles,  gens  d'église,  à  sa 
court  de  parlement,  et  aultre  populaire  de  sadicte  ville 
de  Paris,  qui  pour  cause  de  ce,  et  par  son  ordonnance 
firent  processions  generalles,  chantans  aux  églises  Te 
Deum  laudamus ,  et  aultres  belles  louanges  à  Dieu. 
Les  feux  furent  faits  parmy  les  rues ,  et  tables  dres- 
sées, donnans  à  boire  à  tous  venans,  et  plusieurs  autres 
grans  joyes  en  fuient  faictes  en  ladicte  ville  de  Paris. 
Et  en  ces  entrefaictes  vint  nouvelles  que  les  Liegois 
avoient  prins  et  tué  leur  evesque  et  tous  ses  offi- 
ciers, dont  et  dequoy  le  Roy,  ledit  monseigneur  de 
Bourgongne,  monseigneur  le  duc  de  Bourbon,  et 
messeigneurs  ses  frères,  et  aultres,  furent  moult  des- 
plaisans  et  marris,  et  furent  grans  nouvelles  que  le 
Roy  et  ledit  seigneur  de  Bourgongne  yroient  en  per- 
sonne pour  punir  et  destruire  lesdits  Liegois.  Et  in-^ 
continent  après  vindrent  aultres  nouvelles  que  ledit 

(0  Estre  son  subject  et  serviteur,  et  vivre  :  suivant  le  manuscrit  : 
du  tout  vivre. 

evesque  n'estoit  point  mort,  ne  prins,  mais  l'avoient 
icenlx  Liégeois  contraint  de  chanter  messe  :  et  depuis 
se  tindrent  iceulx  Liégeois  bien  contens  de  lui,  et  se 
rendirent  tous  à  lui  comme  à  leur  vray  seigneur  natu- 
rel, en  eux  offrant  à  luy  atout  son  bon  plaisir  faire, 
cuidans  à  ceste  cause  appaiser  tout  le  mal-tallent  de 
auparavant. 

En  ce  temps  le  Roy  s'en  ala  à  Nostre-Dame  de 
Haulx  en  Almaigne,  où  il  ne  séjourna  gueres,  aussi 
Phelippe  de  Savoye  et  aultres  estans  avecques  lui  firent 
leur  paix  au  Roy,  par  le  moyen  dudit  seigneur  de 
Bourgongne. 

Et  après  que  le  Roy  eut  fait  son  voyage  et  peleri*- 
naige  audit  lieu  de  nostre  Dame  de  Haulx ,  il  s'en  ala 
à  Namur  par  devers  ledit  seigneur  de  Bourgongne,  où 
on  lui  fîst  délibérer  d'aler  avec  ledit  de  Bourgongne 
devant  la  cité  du  Liège,  où  ils  furent  et  demourerent 
depuis  par  aucun  temps  logez  aux  faulxbourgs  d'icelle 
y  tenans  le  siège ,  et  avecques  le  Roy  y  estoient  mon- 
seigneur de  Bourbon,  monseigneur  de  Lyon,  monsei- 
gneur de  Beaujeu,  et  monseigneur  l'evesque  dudit 
Liège,  tous  frères.  Lequel  mondit  seigneur  du  Liège 
estoit  yssu  ;  hors  d'icelle  ville  pour  aler  devers  mondict 
seigneur  de  Bourgongne  ^  pour  sçavoir  s'il  pourroit 
trouver  aucun  bon  appoinctement  pour  les  liabitans 
dudit  Liège ,  en  luy  offrant  par  eulx  luy  bailler  et  dé- 
livrer ladicte  ville  et  tous  les  biens  de  dedans,  pourveu 
que  les  liabitans  d'icelle  ville,  hommes,  femmes,  et  en- 
fans  eussent  leur  vie  saulve  seulement,  dont  il  ne  vou- 
lût rien  faire  :  mais  au  contraire  fist  serment  que  luy 
et  tous  ses  satellites  mourroient  en  la  poursuite,  ou  il 
auroit  ladicte  ville  et  tous  les  liabitans  d'icelle ,  pour 

en  faire  du  tout  à  son  plaisir  et  voulenté,  et  retint 
par  devers  luy  ledit  evesque  du  Liège,  sans  vouloir 
souffrir  qu'il  s'en  retournast  en  ladicte  ville,  nonobs- 
tant que  ledit  evesque  avoit  promis  et  juré  ausdits  du 
Liège  de  retourner  par  devers  eulx,  et  de  vivre  et  mou- 
rir avec  eulx.  Et  tantost  après  le  partement  dudit 
evesque  de  ladicte  ville  et  cité  du  Liège,  et  que 
lesdits  Liégeois  furent  advertis  que  leurdict  evesque 
estoit  détenu  par  ledit  de  Bourgongne ,  et  ne  s'en  pou- 
voit  retourner  en  ladicte  ville,  iceux  Liégeois  firent 
plusieurs  saillies  sur  lesdits  Bourguignons  et  gens  du 
Boy,  et  sur  leurs  compagnies.  Lesquels  Liégeois  quant 
«ucuns  en  povoient  prendre  les  mettoient  à  mort ,  et 
gens  et  chevaulx  :  mais  nonobstant  toutes  ces  choses 
Je  dimenche  trentiesme  et  penultiesme  jour  d'octobre, 
audit  an  i468,  entre  neuf  et  dix  heures  de  matin ,  ledit 
duc  de  Bourgongne  fist  ordonner  de  bailler  et  livrer 
assault  en  icelle  ville  :  ce  qui  fut  fait ,  et  y  entrèrent 
iceulx  Bourguignons  sans  aucune  resistence ,  et  y  en- 
tra aussi  le  Boy  et  les  ducs  de  Bourgongne,  monsei- 
gneur de  Bourbon ,  mes  seigneurs  de  Lyon ,  du  Liège 
et  Beaujeu  frères.  Et  à  l'eure  dudit  assault  la  plus 
grant  et  saine  partie  des  habitans  de  icelle  cité  s'en- 
fuirent et  retrahi erent,  et  laissèrent  ung  peu  de  popu- 
laire, comme  femmes,  enfans,  prestres,  religieuses, 
et  vieils  et  anciens  hommes  :  qui  tous  y  furent  tuez  et 
meurdris,  et  moult  d'autres  merveilleuses  cruaultez 
et  inhumanitez  y  furent  faictes ,  comme  jeunes  femmes 
et  filles  efforcées  et  violées  :  et  après  le  desordonné 
plaisir  pris  d'elles,  les  tuer  et  meurdrir.  Les  religieu- 
ses aussi  efforcer,  petits  enfans  tuer,  et  prestres  consa- 
crans  corpus  Domini7  aussi  tuer  et  meurdrir  dedans  les 

églises.  Et  après  toutes  ces  choses  faictes,  roberent  (0  et 
pillèrent  toute  ladicte  ville  et  cité ,  et  en  après  la  brûlè- 
rent et  ardirent,  et  getterent  la  muraille  dedans  les  fossez. 
Et  après  toutes  ces  choses  ainsi  faictes  que  dit  est,  le  Roy 
s'en  retourna  à  Senlis  et  Compiegne ,  où  il  manda  aler 
par  devers  luy  toute  sa  cour  de  parlement,  sa  chambre 
des  comptes,  generaulx  des  finances,  et  aultres  ses  of- 
ficiers :  ce  qu'ils  firent.  Et  eulx  venus  et  arrivez  par 
devers  luy,  fist  et  ordonna  plusieurs  choses,  et  aussi 
pource  qu'il  n'avoit  pas  intention  de  séjourner  audit 
lieu  ,  il  fist  proposer  par  la  bouche  dudit  cardinal 
d'Angiers  à  tous  les  dessusdits  officiers  tout  ce  qui  par 
luy  avoit  esté  accordé  audit  seigneur  de  Bourgongne, 
qui  plus  à  plain  estoit  contenu  et  spécifié  en  quarante 
deux  articles ,  qui  par  ledit  cardinal  furent  declairez 
lors  ausdits  officiers  :  en  leur  disant  de  par  le  Roy  que 
son  plaisir  estoit  que  par  sadicte  court  de  parlement,  et 
tous  aultres  ses  officiers,  fust  fait  et  accompli  tout  ce  qu'il 
avoit  conclud  et  accordé  avecques  ledit  de  Bourgongne^ 
et  que  tout  luy  feust  du  tout  entériné  et  accompli , 
sans  aucun  contredit  ou  difficulté ,  sur  certaines  grans 
peines  que  lors  il  exprima  de  bouche.  Et  puis  le  Roy 
s'en  ala  en  aucuns  lieux  prés  Paris ,  sans  vouloir  en- 
trer dedans  ladicte  ville  :  mais  aucuns  grans  seigneurs 
estans  autour  de  luy  y  vindrent  et  y  séjournèrent  y 
comme  mes  seigneurs  les  ducs  de  Bourbon ,  de  Lyon 
et  Beaujeu,  frères,  le  marquis  du  Pont,  et  autres. 

Et  le  samedy  dixneufiesme  jour  de  novembre  audit 
an  j.468 ,  fut  criée  et  publiée  à  son  de  trompe  et  cry 
publique  par  les  carrefours  de  Paris,  ledit  accord  et 
union  fait  comme  dit  est  entre  le  Roy  et  mondit  sei- 

(0  Roberent  :  yolçreuU 

gneur  de  Bourgongne.  Et  que  pour  raison  du  temps 
passe'  personne  vivant  ne  feust  si  ose'  ou  hardy  d'en 
rien  dire  à  l'opprobre  dudit  seigneur,  feust  de  bouche, 
par  escript,  signes,  painctures,  rondeaulx,  ballades, 
virelaiz,  libelles  diffamatoires,  cliançons,  de  geste, 
ne  aultrement,  en  quelque  manière  que  ce  peust 
estre.  Et  que  ceulx  qui  seroient  trouvez  avoir  fait,  ou 
esté  au  contraire,  feussent  gricfvement  pugnis,  ainsi 
que  plus  à  plain  ledit  cry  le  contenoit. 

Et  ce  mesme  jour  furent  prinses  pour  le  Pxoy  et  par 
vertu  de  sa  commission  adressant  à  ung  jeune  fils  de 
Paris ,  nommé  Henry  Perdriel ,  en  ladicte  ville  de 
Paris,  toutes  les  pies,  jays,  et  chouettes,  estans  en 
caiges  ou  aultrement,  et  estans  privées,  pour  toutes 
les  porter  devers  le  Roy,  et  estoit  escript  et  enregistré 
le  lieu  où  avoient  esté  prins  lesdits  oiseaulx  :  et  aussi 
tout  ce  qu'ils  sçavoient  dire ,  comme  larron,  paillartj, 
Jils  de  putain,  va  hors  va,  Perrette  donne  moy  a 
Z>ozre(0,  et  plusieurs  aultres  beaulx  mots  que  iceulx  oi- 
seaulx sçavoient  bien  dire ,  et  que  on  leur  avoit  apprins. 
Et  depuis  encores  par  aultre  commission  du  Roy  adres- 
sant à  Merlin  de  Cordebeuf,  fut  venu  quérir  et  pren- 
dre audict  lieu  de  Paris  tous  les  cerfs,  biches,  et  grues 
qu'on  y  peust  trouver,  et  tout  fait  mener  à  Amboise. 

En  après  le  comte  de  Fouez  qui  nouvellement  es- 
toit  venu  à  Paris  au  mois  de  décembre  ensuivant , 
devint  merveilleusement  amoureux  d'une  moult  belle 


(0  Suivant  Duchat,  Louis  XI  étoit  choqué  de  ce  que  ces  oiseaux 
répétaient  le  nom  de  Perrette  (  de  Châlon  ),  sa  maîtresse.  (  Voyez  ci- 
dessus,  p.  356.  )  L'abbé  Le  Grand  pense  que  c'étoit  le  mot  Peronne 
qu'on  ayoit  appris  à  ces  oiseaux,  et  qui  rappeloit  de  fâclieux  souvenirs. 
au  Roi. 

bourgoise  de  Paris  ,  nommée  Estiennete  de  Besan- 
çons,  femme  d'un  marchant  de  ladicte  ville  nomme' 
Henry  de  Paris,  qui  estoit  bon  marchant  et  puissant 
homme  :  et  si  estoit  ladicte  bourgoise  moult  prisée  et 
honnoree  entre  les  femmes  de  bien  de  ladicte  ville ,  et 
fort  priée  et  requise  de  estre  et  soy  trouver  en  tous 
banquets ,  festes  et  honnestes  assemblées  qui  se  fai- 
soient  en  icelle  ville ,  communiqua  avecques  ledit 
conte  de  Fouez  de  questions  joyeuses  et  amoureuses, 
et  sur  plusieurs  requestes  ,  offres ,  et  aultres  plaisans 
bourdes  que  luy  fist  et  promist  ledit  comte  de  Fouez, 
convindrent  tellement  ensemble  que  le  dimenche  dou- 
ziesme  jour  dudit  mois  de  décembre  audit  an  1468, 
icelle  Estiennete  se  départit  de  son  hostel  de  Paris 
qu'elle  laissa  et  habandonna  ensemble  son  dit  mary, 
ses  enfans,  père  et  mère,  frères  et  sœurs,  et  tous  ses 
parens  et  amis,  et  s'en  ala  après  ledit  seigneur  de 
Fouez  avecques  aucuns  de  ses  gens  et  serviteurs,  qui 
pour  ce  faire  estoient  demourez  audit  lieu  de  Paris,  et 
l'emmenèrent  à  Blois,  où  estoit  demouré  à  séjour  ledit 
seigneur,  attendant  illec  la  venue  d'icelle  Estiennete  : 
avecques  lequel  seigneur  icelle  Estiennete  demoura 
par  l'espace  de  trois  jours,  et  puis  s'en  partit  ledit 
seigneur  de  Fouez  et  s'en  ala  à  Tours  par  devers  le 
Roy,  et  en  Fist  mener  avecques  luy  icelle  Estiennete, 
qui  fut  illec  bien  recueillie  par  Martin  Ponchier  mar- 
chand et  bourgeois  de  Tours,  oncle  d'icelle  Estien- 
nete. Et  peu  de  temps  après  fut  ladicte  Estiennete  en- 
voyée à  Frontevaulx  pardevers  la  prieure  dudit  lieu, 
tante  de  ladicte  Estiennete,  où  depuis  elle  demoura 
par  certain  long-temps  après.  En  après  le  Roy  se  tint 
et  séjourna  à  Tours,  à  Amboise,  et  illec  environ, 
i3.  25 

tousjours  attendant  que  la  Roy  ne  deust  accoucher  que 
on  disoit  estre  fort  grosse,  mais  elle  ne  eut  point  d'en- 
fant. Et  après  ces  choses  le  Roy  ordonna  certaine  quan- 
tité de  lances  de  son  ordonnance  pour  aler  servir  le  duc 
de  Calabre  ,  pour  recouvrer  son  royaulme  d' Arragon  , 
et  avecques  lesdites  lances  y  ordonna  aussi  aler  huict 
mil  francs  archiers  avecques  grant  quantité  de  son  ar- 
tillerie ,  où  ils  ne  furent  point  :  nonobstant  ladicte  or- 
donnance. 

Et  le  mois  de  février  ensuivant  vindrent  à  Paris  les 
ambassadeurs  de  mondit  seigneur  deBourgongne  pour 
l'expédition  des  articles  à  luy  accordes  de  par  le  Roy, 
et  pour  lesquels  le  Roy  escripvit  et  chargea  bien  ex- 
pressément aux  prevost  des  marchans  et  eschevins ,  et 
tous  aultres  officiers  et  gens  notables  de  ladicte  ville  , 
que  de  tout  leur  pouvoir  ils  festoyassent  fort  et  hon- 
norablement  lesdits  ambassadeurs.  Laquelle  chose  fut 
faicte ,  et  furent  moult  honorablement  et  habondam- 
ment  festiez  -,  et  premièrement  par  ledit  monseigneur 
le   cardinal   d'Angiers,  secondement  par  le  premier 
président  de  la  court  de  parlement,  tiercement  par 
maistre  Jehan  de  Ladriesche  président  en  la  chambre 
des  comptes  et  trésorier  de  France ,  quartement  par 
monseigneur  de  Mery ,  et  quintement  et  pour  der- 
nière fois  par  les  prevost  des  marchans  et  eschevins , 
et  bourgeois  de  ladicte  ville.  Lequel  festoy  fut  moult 
honnorable,  et  durant  lesdites  choses  furent  leurs  let- 
tres expédiées  par  toutes  les  cours  de  Paris,  tous  les- 
dicts  articles  ainsi  à  eulx  accordes  par  le  Roy,  comme 
dit  est.  Et  le  jeudi  seiziesme  jour  de  février  audit  an 
i468,  advint  au  Chastellet  de  Paris  que  ung  nommé 
Chariot  Le  Tonnellier ,  dit  La  Hote-Varlet ,  chaussetier 

demourant  à  Paris,  qui  avoit  esté  constitué  prisonnier 
audit  chastellet  de  Paris ,  pour  raison  de  plusieurs  lar- 
recinsdont  on  le  chargeoit,  qu'il  denioit,  fut  ordonné 
par  le  prevost  de  Paris  et  les  officiers  du  Roy  audit 
Chastellet,  que  son  procez  fait  sur  les  charges  à  luy 
imposées,  et  conclud  de  ainsi  le  faire,  dont  il  appella 
et  par  an-est  fut  renvoyé  audit  prevost  pour  estre  fait 
sondit  procez .  Et  en  l'amena  nt  de  sa  prison  en  la  chambre 
de  la  question  dudit  Chastellet,  saisit  ung  cousteau 
qu'il  apperceut  sur  son  chemin,  et  d'icelluy  se  couppa 
la  langue,  et  puis  fut  ramené  en  sa  prison  sans  aultre 
chose  faire  pour  ledit  jour.  Audit  an  advint  que  au  pais 
de  Holande  et  Zelande  qui  sont  des  pa'ïs  de  monsei- 
gneur de  Bourgongne,  y  vindrent  et  habonderent  si 
grans  eauè's,  que  l'eaué  noya  et  emporta  plusieurs 
villes  et  places  desdits  païs ,  pour  raison  de  plusieurs 
escluses  qui  tenoient  la  mer ,  qui  se  rompirent. 

Et  à  ceste  cause  y  eut  de  grans  dommaiges  faits,  et 
plus  grant  destruction  comme  on  disoit,  que  ledit  sei- 
gneur de  Bourgongne  n'avoit  fait  par  fureur  en  la  cité 
et  habitans  du  Liège.  Et  après  que  ledit  Chariot  Ton- 
nelier dont  est  parlé  devant,  qui  ainsi  s'estoit  incisée 
la  langue  en  fut  guerry,  fut  de  rechef  amené  en  la 
question  prés  d'estre  estendu  en  la  gehayne,  pource 
qu'il  ne  vouloit  cognoistre  les  cas  à  luy  imposez  , 
lequel  après  qu'il  eut  esté  longuement  assis  sur  la  sel- 
lette, dist  qu'il  diroit  vérité,  et  lors  declaira  tout  au 
long  sa  vie  et  de  moult  grans  et  merveilleuses  larre- 
cins ,  et  si  accusa  moult  de  gens  coulpables  à  faire 
icelles,  comme  ung  sien  frère  surnommé  Le  Gendarme, 
ung  serrurier,  un  orfèvre,  ung  sergent  fieffé  nommé 
Pierre  Moynel  :  et  plusieurs  aultres  qui  pour  lesdits 

35. 

cas  furent  constituez  prisonniers,  et  sur  ce  interro- 
guez  qui  depuis  confessèrent  avoir  fait  plusieurs  larre- 
cins.  Et  après  toutes  ces  choses  le  mardy  de  la  sep- 
maine  peneuse  ledit  La  Hôte  et  son  frère ,  ledit  sergent 
fieffé,  le  serrurier,  ung  tondeur  de  grans  forces,  et 
ung  freppier  nommé  Martin  de  Coulongne,  par  la  sen- 
tence du  prevost  de  Paris ,  furent  condempnez  à  estre 
pendus  et  estranglez  au  gibet  de  Paris,  dont  ils  appel- 
leront en  parlement.  Et  par  arrest  de  la  cour  ladicte 
sentence  fut  confermee  au  regard  des  quatre  d'iceux  : 
c'est  assavoir  desdits  de  La  Hôte,  son  frère,  dudit  ton- 
deur de  grans  forces,  et  dudit  serrurier,  et  le  landea- 
main  qui  fut  mercredy ,  furent  menez  pendre  au  gibet: 
et  au  regard  desdits  freppier  et  sergent  fieffé,  ils  de- 
mourerent  encore  en  la  prison  jusques  après  les  festes 
de  Pasques.  Et  le  vendredy  sainct  et  aourné  vint  et 
yssit  du  ciel  plusieurs  grans  esclats  de  tonnoirre,  es- 
partissemens  et  merveilleuse  pluye,  qui  esbahist  beau- 
coup de  gens,  pource  que  les  anciens  dient  tousjours 
que  nul  ne  doit  dire  helas  j,  s'il  na  ouy  tonner  en  mars. 
Et  après  ce  que  dit  est,  ledit  freppier  nommé  Martin 
de  Coulongne  fut  rendu  par  ladicte  court  de  parle- 
ment audit  prevost  de  Paris,  et  fut  envoyé  audit  gibet 
le  samedy  veille  de  Quasimodo  ,  i4^9- 

Au  mois  d'avril  ensuivant  i4^9>  maistre  Jehan  Ba* 
lue  cardinal  d'Angiers,  qui  en  peu  de  temps  avoit  eu 
de  moult  grans  biens  du  Roy  et  du  Pape  par  le  moyen 
du  Roy,  qui  pour  l'avancer  et  faire  si  grant  comme 
de  cardinal,  et  auquel  cardinal  le  Roy  se  fioit  moult 
fort,  et  faisoit  plus  pour  lu  y  que  pour  prince  de  son  sang 
et  lignaige ,  et  icelluy  cardinal  non  ayant  Dieu  en  me. 
moire,  ne  l'honneur  et  prouffit  du  Roy  ne  duroyaulme 

devant  ses  yeux,  mena  le  Roy  jusques  à  Peronne,  au- 
quel lieu  il  le  fist  joindre  avec  icelluy  duc  de  Bour- 
gongne,  et  leur  fit  faire  ensemble  une  telle  quelle  paix, 
laquelle  fut  jurée  et  promise  entre  les  mains  dudit  car- 
dinal, et  puis  voult,  conseilla  et  ordonna  que  le  Roy 
yroit  et  accompaigneroit  ledit  de  Bourgongne  jusques 
en  ladicte  cité  du  Liège  ,  qui  paravant  s'estoient  es- 
levez  et  mis  sus  pour  le  Roy  contre  ledit  de  Bour- 
gongne ,  et  pour  luy  porter  dommaige.  Et  au  moyen 
d'iceîle  allée  du  Roy  devant  icelle  cité,  lesdits  Liégeois 
et  icelle  cité  furent  ainsi  meurdris  et  destruis,  tuez  et 
fugitifs  comme  dit  est  devant:  mais  qui  pis  est,  le  Roy, 
messeigneurs  de  Bourbon,  de  Lyon,Beaujeu,  et  eves- 
que  dudit  Liège,  frères,  et  toute  la  seigneurie  estant 
devant  ladicte  cité,  furent  en  moult  grant  dangier  d'estre 
morts  et  tous  pris ,  qui  eust  esté  fait  la  plus  grant  es- 
clandre qui  oncques  feust  au  royaume  de  France  de- 
puis la  création  d'icelluy.  Et  après  que  le  Roy  s'en  fut 
retourné  devers  Paris  pour  s'en  retourner  à  Tours  et 
aultres  lieux  environ,  et  le  garda  d'entrer  en  sadicte 
bonne  ville  et  cité  de  Paris,  et  le  fist  passer  à  deux 
lieues  près  d'iceîle ,  en  cuidant  par  luy  à  ceste  cause 
mettre  ladicte  bonne  ville  et  cité,  ensemble  les  sub- 
jects  d'iceîle  ,  en  l'indignation  du  Roy.  Et  en  fai- 
sant ledit  voyage  audit  lieu  de  Tours  et  Angicrs  par 
le  Roy,  il  fist  content  monsieur  son  frère  de  son  appa- 
naige,  et  luy  bailla  pour  icelluy  la  duchié  de  Guyenne 
et  autres  choses,  dont  il  se  tint  à  bien  content  du  Roy, 
et  voyant  par  icelluy  cardinal  la  paix  et  bonne  union 
estre  entre  le  Roy  et  sondit  frère,  cuida  de  rccliief 
faire  son  effort  et  rebouter  trouble  et  malveillance 
entre  le  Roy  et  aultres  seigneurs  de  son  royaulme, 

comme  devant  avoit  fait  :  car  il  envoya  et  mist  sus 
messaige  especial  avecques  lettres  et  instrumens  qu'il 
envoyoit  audit  de  Bourgongne,  enluy  faisant  assavoir 
que  ledit  accord  ainsi  fait  estoit  du  tout  à  sa  confusion 
et  destruction,  et  n'estoit  fait  à  autre  fin  que  pour  l'aler 
destruire  incontinent  que  le  Roy  et  sondit  frère  seroient 
assemblez.  Et  que  pour  soy  garder  contre  eulx,  luy  estoit 
besoing  et  nécessité  qu'il  se  mist  en  armes  comme  devant 
avoit  fait,  et  qu'il  assemblast  plus  grant  armée  que  onc- 
ques  n'avoit  fait,  et  mouvoir  guerre  au  Roy  plus  que  ja- 
mais, et  aultres  grandes  et  merveilleuses  diableries  qu'il 
escripvoit  audit  de  Bourgongne  par  ung  sien  serviteur, 
qui  de  cesdictes  lettres  et  instructions  qu'il  portoit  fut 
trouve  saisi,  et  promptement  furent  portées  au  Roy,  le- 
quel incontinent  ces  choses  par  luy  sceuës  fut  icelluy 
cardinal  prins  et  saisi,  et  mené  prisonnier  à  Montbason, 
où  il  fut  laissé  en  la  garde  de  monsieur  deTorcy  et  autres. 
Et  après  furent  prins  et  saisis  en  la  main  du  Roy  tous 
ses  biens  et  serviteurs,  et  furent  lesdits  biens  prins  par 
inventaire,  et  luy  furent  baillez  commissaires  pour 
l'iiiterroguer  sur  les  cas  et  charges  à  luy  imposez  :  c'est 
assavoir  messire  Tanneguy  du  Chatel  gouverneur  de 
Roussillon,  messire  Guillaume  Cousinot,  mondit  sei«* 
gneur  de  Torcy,  et  maistre  Pierre  Doriolle  gênerai 
des  finances ,  tous  lesquels  besognèrent  à  l'interroguer 
et  examiner  sur  lesdits  cas  et  charges.  Et  en  après  le 
Roy  donna  et  distribua  des  biens  dudit  cardinal  à  son 
plaisir,  c'est  assavoir  sa  vaisselle  d'argent  fut  vendue  et 
l'argent  baillé  au  trésorier  des  guerres  pour  les  affaires 
du  Roy ,  la  tapisserie  fut  baillée  audit  gouverneur  de 
Roussillon,  et  la  librairie  audit  maistre  Pierre  Doriolle, 
etungbeau  drap  d'or  toutentier  contenant  vingt-quatre 


DE  JEAN  DE  TROYES.    [i/J^oJ  3o,  I 

aunes  et  ung  quart,  qui  valoit  bien  douze  cens  escus, 
et  certaine  quantité  de  martres sebelines,  et  une  pièce 
d'escarlate  de  Fleurance,  furent  baillez  et  délivrez  à 
monsieur  deCrussol,  et  ses  robes  et  ung  peu  de  mes- 
naige  fut  vendu  pour  payer  les  frais  des  officiers  et 
commissaires  qui  avoientvacqué  à  faire  ledit  inventaire. 
Et  durant  ces  choses  le  roy  de  Gecille  et  la  Royne 
sa  femme  vindrent  par  devers  le  Roy  à  Tours  et  Am- 
boise ,  où  illec  furent  moult  honorablement  receuz  de 
par  le  Roy,  et  après  tout  ce  que  dit  est,  le  Roy,  mon- 
dit  seigneur  de  Bourbon ,  et  aultres  seigneurs  s'en  ti- 
rèrent devers  Niort ,  la  Rochelle ,  et  autres  lieux  envi- 
ron, où  ils  trouvèrent  monseigneur  le  duc  de  Guyenne 
frère  du  Roy,  et  en  icelluy  voyaige  moyennant  la 
grâce  de  Dieu  et  de  la  benoiste  vierge  Marie,  le  Roy 
et  mondit  seigneur  de  Guyenne  furent  réunis  et  mis 
en  bonne  paix  et  amour  l'ung  avec  l'autre ,  dont 
moult  grant  joye  fut  incontinant  espendùe  par  tout  le 
royaulme.  Et  pour  ceste  paix  fut  dict  et  chanté  en 
saincte  église  le  Te  Deum  laudamus ,  faict  les  feux  par 
toutes  les  bonnes  villes,  tables  rondes  dressées,  et  de 
moult  grans  soûlas,  esbatemens  et  joyes  prins.  Et 
puis  après  le  Roy  s'en  retourna  à  Amboise  par  devers 
la  Royne ,  qui  comme  bonne ,  honneste  et  tres-noble 
dame  avoit  fort  travaillé  à  traicter  ladicte  bonne  paix 
et  union,  que  nostre  Seigneur  par  sa  saincte  grâce  et 
bonté  veille  de  bien  en  mieulx  tous) ours  bien  entrete- 
nir. Et  puis  fut  délibéré  par  le  Roy  et  son  grant  con- 
seil d'aler  conquérir,  prendre ,  et  avoir  la  conté  d' Ar- 
mignac ,  et  la  mettre  en  la  mairi'du  Roy,  et  promis  de 
icelle  bailler  à  mondit  seigneur  de  Guyenne.  Et  pour 
ce  mettre  à  exécution  y  envoya  le  Roy  grant  quantité 

de  son  artillerie,  de  ses  gens  de  guerre,  et  francs  ar- 
cliiers.  Et  pour  ledit  voyage  faire,  et  préparer  ladicte 
armée,  le  Roy  se  partit  dudit  lieu  d'Amboise  pour 
aller  jusques  à  Orléans,  où  il  séjourna  cinq  ou  six 
jours,  et  puis  s'en  retourna  audit  lieu  d'Amboise.  Et 
peu  de  temps  après  vint  et  arriva  à  Paris  monsieur  de 
Chastillon  grant  maistre  enquesteur,  et  gênerai  refor- 
mateur des  eauës  et  forests,  pour  prendre ,  recevoir,  et 
veoir  les  monstres  des  bannières,  des  officiers,  gens 
d'estat,  et  populaire  de  la  ville  de  Paris. 

Et  le  samedy  quart  jour  de  novembre  i4^9?  futleuë 
et  publiée  par  les  carrefours  de  Paris  es  lieux  ordi- 
naires en  icelle  ville  l'alliance  et  bonne  union  faicte 
entre  le  Roy,  et  le  roy  d'Espaigne,  laquelle  lecture  et 
publication  fut  faicte  par  maistre  Jehan  Le  Cornu  clerc 
de  la  prevosté  de  Paris,  es  présences  des  lieutenans 
criminel  et  civil  de  ladicte  prevosté ,  et  de  la  plus  part 
des  examinateurs  ordinaires  et  extraordinaires  dudit 
Chastellet.  Et  depuis  ce,  lePxoy,  monseigneur  de  Bour- 
bon, et  autres  seigneurs  d'autour  de  luy  se  tindrent  à 
Amboise,  et  illec  environ ,  et  jusques  au  samedy  vingt 
troisiesme  jour  de  décembre  audit  an  t46*),  que  mon- 
sieur de  Guyenne  accompaigné  des  nobles  de  sa  du- 
ché', en  moult  grant,  belle  et  noble  compaignie,  arriva 
par  devers  le  Roy  en  son  chasteau  des  Montis  lez 
Tours,  qui  de  sa  venue  eust  moult  grant  joye,  et  aussi 
eurent  la  Roy  ne ,  madame  de  Bourbon ,  et  aultres 
dames  et  damoiselles  de  leur  compaignie,  qui  incon- 
tinent qu'ils  sceureat  ladicte  venue  se  partirent  dudit 
lieu  d'Amboise  pour  filer  audit  lieu  des  Montis  ,  pour 
aler  veoir  et  festier  ledit  monseigneur  de  Guyenne.  Et 
en  ces  entrefaictes  fut  tout  le  pais  d'Armignac  mis  et 

rendu  es  mains  du  Roy,  et  sans  effusion  de  sang ,  et 
tout  délivre'  à  monsieur  l'admirai  et  conte  de  Damp- 
martin ,  comme  gouverneur  de  ladicte  armée  pour  le 
Roy.  Et  demourerent  depuis  ce  le  Roy,  monseigneur  de 
Guyenne,  la  Royne,  madame  de  Bourbon,  et  aultres 
de  ladite  compaignie,  audit  chasteau  des  Montis,  fai- 
sans illec  de  moult  grans  chieres,  et  jusques  à  Noël. 
Et  après  mondit  seigneur  de  Guyenne  s'en  partist,  et 
print  congié  du  Roy  et  de  toute  sa  compaignie  ,  et  s'en 
ala,  et  retourna  à  la  Rochelle,  à  Sainct  Jehan  dAn- 
geli ,  et  aultres  ses  pais  voisins ,  pour  illec  tenir  ses 
Estats ,  et  appointer  de  ses  offices ,  et  aultres  affaires 
de  sondit  paï's  et  duché  de  Guyenne.  Et  après  le  Roy 
s'en  revint  et  retourna  audit  lieu  d'Amboise ,  où  il  se 
tint  depuis  par  aucun  temps,  durant  lequel  il  envoya 
ses  ambassadeurs  par  devers  le  duc  de  Bretaigne,  par 
lesquels  ses  ambassadeurs  il  envoyoit  audit  duc   de 
Bretaigne  son  ordre  (0  nouvellement  mise  et  créée  sus, 
afin  que  icelle  il  portast,  et  jurast  tout  ainsi  et  selon 
que  l'avoient  prise  et  jurée  plusieurs  autres  princes  et 
seigneurs  de  ce  royaulme.  Et  jaçoit  ce  que  le  Roy  luy 
eust  fait  cest  honneur,  neantmoins  de  prime  face  il  la 
refusa  et  ne  la  voulut  prendre  ne  accepter.  Et  disoit 
on  que  c'estoit  pource  que  auparavant  ledit  duc  de  Bre- 
taigne avoit  prise  la  toison  d'or,  en  soy  déclarant  amy, 
frère ,  et  alié  du  duc  de  Bourgongne ,  pourquoy  le 
Roy   se  tint  pour  mal   content,   et  non*  sans  cause. 
Et  bien-tost  après  le  Roy  ordonna  certaine   quantité 
de  gens-d'armes  de  son  ordonnance,  et  ses  archiers, 
avec  partie  de  son  artillerie  pour  faire  guerre  audit 
duc  de  Bretaigne ,  et  à  ses  pais  ;  mais  avant  le  partement 
10  L'ordre  de  Saint-Miche!. 

desdites  gens  de  guerre  d'aler  audit  païs  de  Bretaigne, 
fut  donné  delay  audit  duc  de  Bretaigne  de  dix  jours 
entiers,  qui  faillirent  le  quinziesme  jour  de  febvrier 
pour  donner  au  Roy  sa  responce  de  tout  ce  qu'il  avoit 
intention  de  faire,  et  comment  il  se  vouloit  avecques 
luy  gouverner. 

Et  le  mecredy  quatorziesme  jour  d'iceluy  mois  de  feb- 
vrier furent  leuës  et  publiées  es  carrefours  de  Paris  le 
mandement  patent  du  Roy  signé  Guillaume  de  Ceri- 
say  par  lequel  le  Roy  mandoit  au  prevost  de  Paris 
qu'il  estoit  deùement  acertainé,  que  le  roy  Edouard 
d'Angleterre,  et  les  princes,  seigneurs,  et  populaire 
dudit  royaulme ,  qui  par  long-temps  avoient  esté  en 
grant  guerre  et  division  entre  eux ,  avoient  fait  leur 
paix  et  pacification  entre  eux.  Et  que  tous  iceux 
estans  assemblez  en  conseil  avoient  conclud,  pro- 
mis, et  juré  de  venir  descendre  en  plusieurs  et  divers 
lieux  de  ce  royaulme,  en  intention  de  y  prendre, 
saisir,  et  gaster  villes,  places,  païs,  et  forteresses ,  et 
destruire  ledit  royaulme  et  les  habitans  d'icelluy,  tout 
ainsi  que  autrefois  ils  avoient  fait.  Pour  lesquelles  cau- 
ses et  voulant  par  le  Roy  de  tout  son  pouvoir  et  puis- 
sance obvier  aux  dampnees  et  fausses  entreprises  des- 
dits Anglois,  ordonna  son  ban  et  arrière  ban  estre 
fait  :  et  que  par  ledit  prevost  de  Paris  toutes  excusa- 
lions  cessant  il  contraignist  vigoureusement  et  sans 
depport  aucun,  tous  les  nobles  et  non  nobles ,  tenans 
en  fief  et  arrière  fief,  previlegez  et  non  previlegez  à 
estre  tous  en  armes  et  habillement  souffisant,  et  en 
personne ,  sans  y  prendre  ne  recevoir  aucun  au  lieu 
d'eulx,  dedans  le  premier  jour  de  mars  ensuivant,  et 
sur  peine  de  confiscation  de  corps  et  de  biens ,  en  def- 

fendant  de  par  le  Pxoy  par  lesdictes  lettres  audit  pre- 
vost  et  tous  aultres,  de  bailler  ne  recepvoir  aucune 
excusation  ou  certification,  pour  iceux  tenant  en  fief 
ou  arrierefief,  sur  peine  de  perdition  de  leurs  offices  , 
et  de  la  confiscation  de  corps  et  de  biens,  et  nonobstant 
oppositions  ou  appellations  :  et  aussi  en  declairant  les 
deffaillans  ou  reffusans  estre  ennemis  du  Roy,  et  avoir 
confisqué  envers  luy  corps  et  biens,  sans  jamais  le 
leur  remettre  ou  pardonner.  Et  ce  mesme  jour  de  mer- 
credy  vint  nouvelles  à  Paris  ,  que  monseigneur  de 
Bourgongne  avoit  esté  veu  en  la  ville  de  Gand,  por- 
tant à  l'une  de  ses  jambes  la  jarretière  et  sur  luy  la 
croix  rouge  ,  qui  estoit  l'ordre  et  enseigne  dudit  roy 
Edouart  d'Angleterre  :  et  à  ceste  cause  se  demonstroit 
et  declairoit  ennemy  capital  du  Roy  et  du  royaulme , 
et  comme  Anglois  tenu  et  réputé. 

En  après  ledit  seigneur  de  Bourgongne  envoya  à 
Tours  ses  ambassadeurs  par  devers  le  Roy,  lesquels 
depuis  y  demeurèrent  par  certain  temps  illec  atten- 
dans  leur  expédition  :  durant  ces  choses  le  viconte  et 
seigneur  de  Thouars  en  Poictou  ala  de  vie  à  trespasse- 
ment,  lequel  en  son  vivant  avoit  donnée  et  laissée  sa 
succession  au  Roy,  pour  en  jouyr  par  luy  incontinent 
après  son  t  respas.  Et  pour  icelle  succession  avoir  et  re- 
cueillir le  Roy  s'en  partit  pour  aler  audit  païs  de 
Poictou,  pour  prendre,  saisir  et  avoir  ladicte  succes- 
sion d'icelluy  seigneur  de  Thouars,  à  quoy  faire  le 
Roy  y  demoura  tout  le  mois  d'avril.  Audit  mois  d'a- 
vril ung  nommé  maistre  Pierre  Durand,  qui  estoit 
nepveu  dudit  cardinal  d'Angiers  ,  lequel  par  long 
temps  avoit  esté  détenu  prisonnier  au  chasteau  de 
Mailly,  eschappa  des  prisons  dudit  lieu  et  s'en  vint 

jusques  à  Paris,  où  il  fut  cogneu  par  ung  appoticaire 
nommé  Chambetin ,  et  fut  de  rechief  prins  et  saisi  ,'  et 
mené'  prisonnier  es  prisons  de  la  conciergerie  du  Pa- 
lais Pxoyal  à  Paris,  où  il  fut  détenu  jusques  au  vingt- 
sixiesme  jour  d'avril  1470  après  Pasques,  qu'il  fut  tiré 
et  mis  hors  desdictes  prisons  de  la  conciergerie,  et 
baillé  et  délivré  es  mains  des  sergens  et  serviteurs  du 
prevostcles  marescliaulx,  pour  mener  où  ordonné  leur 
seroit. 

Au  mois  de  may  ensuivant  i47°?  Ie  conte  de  War- 
vich et  le  duc  de  Clairance  avec  leurs  femmes,  qui  de- 
chassez  avoient  esté  par  le  roy  Edouard  d'Angleterre, 
au  moyen  de  certains  grans  débats  et  questions  qui  s'es- 
toient  meus  entre  eulx,  se  mirent  eulx,  leurs  serviteurs, 
etaultres  gens  qu'ils  avoient  peu  recueillir  en  plusieurs 
manières,  sur  mer,  jusques  au  nombre  de  quatre-vingts 
navires,  et  s'en  vindrent  prendre  terre  en  Normendie 
jusques  à  Honnefleu  et  Harefleu.  Et  illec  ils  trouvèrent 
monsieur  l'admirai  qui  les  recueillit,  et  bouta  lesdits  de 
Warvich,  de  Clairance,  le  conte  de  Wasonfort,  daines 
et  damoiselles,  avec  ung  peu  de  leur  privée  mesgnee.  Et 
au  regard  des  navires  ils ^e  retrahirent  depuis,  et  ceulx 
estans  dedans,  es  hables  (0  de  Honnefleu  et  Harefleu  : 
et  en  après  aussi  se  deslogerent  les  dames  et  damoiselles, 
et  leur  train ,  et  s'en  alerent  à  Valoignes,  où  leur  logis 
leur  fut  ordonné.  Et  bien-tost  après  ces  choses  le  duc 
de  Bourgongne  sçachant  ce  que  dit  est,  escripvit  let- 
tres missives  à  la  court  de  parlement,  par  lesquelles  il 
leur  mandoit  qu'il  avoit  sceu  que  le  Roy  avoit  re- 
cueilly  ledit  de  Warvich  en  aucunes  villes  de  son 
royaulme,  es  marches  de  Normendie,  qui  estoit  aie 

(')  Hables  :  havres,  ports. 

contre  l'appointement  faict  à  Peronne  entre  le  Roy  et 
luy  :  en  priant  et  exhortant  ausdits  de  parlement  qu'ils 
voulsissent  demonstrer  ces  clioses  au  Roy,  afin  qu'il 
ne  favorisast  ledit  de  Warvicli  et  ceulx  de   sadicte 
compagnie,  qui  disoit  estre  son  ennemy  capital  et  du- 
dit  royaulme ,  ou  aultrement  il  le  yroit  quérir  quelque 
part  qu'il  le  peust  sçavoir  en  France,  pour  en  faire  à 
son  bon  plaisir,  et  nonobstant  ce  ledit  de  Warvich 
séjourna  et  demoura  depuis  certain  temps ,  c'est  assa- 
voir durant  ledit  mois  de  juing  audit  Honnefleu.  Et  du- 
rant ce  temps  plusieurs  gens  de  guerre  de  l'ordonnance 
du  Pioy  deslogerent  de  leurs  garnisons,  et  s'en  vindrent 
gastant  tout  le  plat  pays ,  loger  et  eux.  mettre  en  plu- 
sieurs villes  et  places  sur  les  marches  de  Normendie  et 
Picardie.  Audit  mois  de  juing  advint  que  deux  hommes 
de  guerre  de  ladicte  ordonnance  soubs  la  charge  de  mon- 
seigneur le  connestable  ,  tuèrent  et  meurdrirent  deux 
jeunes  clercs  du  trésorier  des  guerres  en  plaine  Beaulse, 
pour  avoir  l'argent  qu'ils  portoient  pour  le  payement 
des  gens  d'armes.  Et  peu  de  temps  après  furent  pris  et 
saisis  à  Honnefleu,  et  d'illec  menez  par  devers  mondit 
seigneur  le  connestable  en  la  ville  de  Meaulx,  où  il  y 
a  deux  arbres ,  et  sur  deux  divers  chemins  furent  pen- 
dus et  estranglez.  En  ces  entrefaictes  le  Roy  se  tint  et 
séjourna  à  Tours,  à  Amboise,  Vendosme,  et  aultres 
lieux  prés  d'illec,   par  devers  lequel  lesdits  Anglois 
alerent.  Et  aussi  y  fut  et  ala  la  royne  d'Angleterre,  et 
le  prince  de  Galles  son  fils  :  et  illec  tous  arrivez  fut 
pourparlé  entre -eux  de  la  matière  pourquoy  ils   es- 
toient  illec  tous  venus  et  arrivez  :  et  depuis  s'en  re- 
tournèrent lesdits  Anglois  à  Honnefleu,  à  Valongnes, 
Sainçt  Lo ,  et  aultres  lieux  en  Normendie.  Durant  ce 

que  dit  est  le  duc  de  Bourgongnc  fist  prendre  et  mettre 
en  sa  main  toute  la  marchandise  qu'il  avoit  en  ses 
pays,  appartenant  aux  marchans  de  France,  jusques 
à  ce  que  les  marchans  de  ses  pays  eussent  eu  restitu- 
tion d'aucuns  biens  prins  sur  mer  par  lesdits  Anglois. 
Audit  temps  et  le  samedy  dernier  jour  de  juing  1470, 
environ  entre  deux  et  trois  heures  de  matin ,  la  Royne 
accoucha  au  chasteau  d'Amboise  de  ung  beau  fils ,  qui 
illec  fut  baptisé  et  nommé  Charles  par  monsieur  l'ar- 
chevesque  dé  Lyon  avecques  le  prince  de  Galles  fils 
de  Henry  jadis  roy  d'Angleterre,  et  prisonnier  détenu 
par  Edoiiart ,  qui  se  disoit  roy  dudit  païs  :  et  la  com- 
mère fut  madame  Jehanne  de  France,  duchesse  de 
Bourbon.  Et  de  ladicte  nativité  fut  grant  joye  faicte  et 
espendiie  par  tout  le  royaulme  de  France ,  et  en  fut 
chanté  en  divers  lieux  Te  Deum  laudamus  ,  et  aultres 
belles  louanges  à  Dieu ,  les  feux  faits  parmy  les  rues , 
tables  rondes,  et  autres  grans  joyes  et  esbatemens.  Et 
tantost  après  ladicte  nativité  le  Roy  de  Cécile,  mon- 
seigneur de  Guyenne,  monseigneur  de  Bourbon,  de 
Lyon,  Beaujeu ,  et  aultres ,  s'en  alerent  à  Angiers,  à  Sau- 
murée Pont  de  See,  et  aultres  lieux  illec  environ,  pour 
trouver  pacification  et  accord  avecques  le  duc  de  Bre- 
taigne  sur  aucune  question  qui  estoit  entre  le  Roy  et 
ledict  duc  de  Bretaigne  :  et  illec  demourerent  par  cer- 
tain temps,  et  jusques  à  tant  que  appoinctement  se 
trouva  et  fut  fait  entre  eulx ,  et  puis  le  Roy  s'en  re- 
tourna par  devers  la  Royne  à  Amboisç.  Apres  ledit 
accord  ainsi  fait  furent  envoyez  ambassadeurs  dudit 
duc  de  Bretaigne  par  devers  ledit  de  Bourgongne ,  et 
luy  furent  rendus  le  seel  et  aliance  qui  estoit  entre 
eulx,  dequoy  ledit  de  Bourgongne  se  courrouça  fort 

quand  il  apperceut  l'accord  du  Roy  et  dudit  duc  de 
Bretaigne. 

Durant  ce  que  dit  est  le  conte  de  Warvich  dont  de- 
vant est  parle'  qui  estoit  au  païs  de  Normendie,  cuidant 
soy  en  retourner  en  son  païs  d'Angleterre  ,  fut  or- 
donné et  estably  sur  mer  de  par  ledit  de  Bourgongne 
plusieurs  beaulx  et  grans  navires  de  guerre,  comme 
hurques,  gallees,  et  aultres  navires,  en  grant  quan- 
tité, tous  fort  avitaillez  et  garnis  d'artillerie  et  gens  de 
guerre,  d'Anglois,  Bourguignons,  Picars,  et  aultres, 
et  singlerent  en  mer  tellement  qu'il  s'en  vindrent  arri- 
ver et  entrer  sur  la  coste  de  Normendie,  environ  la 
fosse  de  Laire,  cuidans  trouver  et  rencontrer  ledit  de 
Warvich  et  sa  compagnie  pour  les  desconfire,  et  illec 
demourerent  à  l'encre  par  certain  long-temps,  pen- 
dant lequel  le  Roy  qui  estoit  à  Amboise  s'en  partit  et 
ala  au  mont  Saint Michiel  en  pelerinaige.  Et  après  icel- 
luyfaitet  accomply  s'en  revint  et  retourna  à  Avi  anches , 
Tombelaine,  Constances,  Caën,  Honnefleu,  et  aultres 
places  de  Normendie,  et  illec  sur  la  coste  de  la  merfist 
aussi  arriver  et  avitailler  sa  nef,  la  nef  de  monseigneur 
l'admirai,  la  nef  de  Colon  (0,  et  aultres  plusieurs  beaulx 
navires,  dedans  lesquels  se  mirent  et  boutèrent  lesdits 
de  Clairance,  de  Warvich ,  et  ceulx  de  leur  compaignie, 
avec  aucuns  francs  archiers  et  aultres  gens  de  guerre 
que  le  Roy  leur  avoit  baillez  pour  leur  seureté  et  con- 
duite. Et  incontinent  qu'ils  furent  ainsi  montez  que 
dit  est  prés  de  .partir  et  singler  en  mer,  lesdits  Bour- 
guignons, Anglois,  Picars,  et  aultres,  voyant  qu'ils 

(l)  Duchat  observe  qu'il  ne  s'agit  pas,  comme  l'a  cru  Leibnitz,  du 
fameux  Christophe  Colomb ,  Génois ,  mais  de  Guillaume  de  Cascneuye  ; 
surnommé  Coulomp ,  vice-amiral  de  Louis  XL 

avoient  longuement  esté  à  l'ancre  sans  avoir  riens  fait, 
et  mangé  tous  leurs  vivres,  retirèrent  leursdits  ancres 
et  s'en  retournèrent  à  leur  duc  sur  trayne  boyau  (0> 
et  sans  avoir  riens  fait ,  dequoy  il  eust  bien-tost  ris 
son  saoul ,  pource  qu'ils  avoient  perdu  grant  temps , 
et  si  avoit  beaucoup  frayé  et  despendu  à  ravitaillement 
desdictes  navires,  et  au  souldoy  desdictes  gens  de 
guerre. 

Et  ce  fait  ledict  de  Warvich  acccmpaigné  comme 
dessus  entrèrent  en  mer,  et  eurent  vent  propre  et  à  gré, 
tellement  que  en  peu  de  temps  ils  vindrent  arriver 
audit  roy aulme  d'Angleterre ,  et  descendirent  et  ar- 
rivèrent iceulx  navires  à  Pleume  et  Dertemuë  (2)  à 
heure  de  nuit.  Et  tout  incontinant  qu'il  eut  mis  le 
pié  à  terre  il  envoya  dix  mil  dedans  ledit  pays  d'An- 
gleterre par  aucuns  de  ses  gens,  prendre  et  saisir  ung 
baron  d'Angleterre  qui  estoit  en  son  lict  couché,  et  qui 
ne  pensoit  point  à  ladicte  descendue ,  et  l'amenèrent 
au  matin  par  devers  ledit  de  Warvich,  auquel  baron 
incontinant  luy  arrivé  fut  mise  la  teste  hors  des  es- 
paules  :  et  après  s'en  ala  hors  dudit  lieu  Dertemuë  , 
à  Bristo  où  il  fut  bien  recueilly,  etillec  avoit  laissé  son 
artillerie  et  de  ses  bagues,  quant  il  s'en  ala  en  Nor- 
mendie.  Et  après  qu'il  eut  recouvré  les  choses  et 
avant  qu'il  fust  trois  jours,  il  vint  et  arriva  par  devers 
luy  plus  de  soixante  mil  hommes  en  armes,  pour  le 
servir,  et  vivre  et  mourir  pour  luy,  il  se  mist  dessus  les 
champs  tousjours  cherchant  à  trouver  ledit  Edouart, 
et  fut  plus  de  quinze  jours  après  sadicte  descendue 

(0  Sur  trayne  hoyau  :  les  boyaux  vides 5  c'est-à-dire,  sans  avoir  rien 
gagné  à  une  expédition  où  ils  espéroient  faire  beaucoup  de  butin.  (  Du-» 
cnat.  )  —  (a)  Pleume  et  Dertemuë  ;  Plimouth  et  Darmouth. 

avant  que  en  France  on  peust  avoir  aucunes  de  ses 
nouvelles.  Apres  les  choses  dessusdictes  le  seigneur 
d'Argueil  (0,  fils  du  prince  d'Qrengc,  qui  estoit  do- 
mestique et  le  plus  prochain  dudit  Bourguignon  et  qui 
estoit  marie'  à  la  sœur  de  monseigneur  de  Bourbon 
s'en  partit  et  embla  (2)  d'autour  dudit  de  Bourgongne 
et  s'en  vint  et  retrahit  par  devers  le  Boy  qui  bien  le  re- 
cueillit. Et  quant  ledit  duc  sceust  ledit  partement ,  il 
cuida  enrager  et  crever  de  dueil.  En  la  présence  de  la- 
dicte  ambassade  de  Bretaigne  ledit  duc  de  Bourgon- 
gne declaira  ledit  seigneur  d'Argueil  avoir  confisque 
envers  luy  corps  et  biens,  et  puis  fist  arracher  et  abatre 
toutes  les  places  et  chasteaux  qu'il  avoit  en  ses  pais. 

En  après  le  quatorziesme  jour  d'octobre  audit  an 
14.70,  le  Boy  envoya  ses  lettres  patentes  à  Paris,   qui 
y  furent  leuës  et  publiées  par  les  carrefours  d'icelle 
presens  les  lieutenans  civil  et  criminel  de  la  prevosté 
de  Paris,  et  plusieurs  des  examinateurs  d'icelluy  Chas- 
tellet.  Et  par  lesdictes  lettres  estoit  contenu  l'alliance 
faicteduBoy,  et  du roy  Henry  d'Angleterre,  en  man- 
dant par  lesdictes  lettres  tous  An  glois  laisser  venir  et  des- 
cendre en  ce  royaulme ,  pour  leurs  affaires  et  marchan- 
dises ,  sans  sauf  conduits  ne  aultre  seureté  comme  les 
subjets  de  France ,  sauf  en  ce  non  comprins  Edoùart 
de  la  Marche,   n'aguieres  roy  dudit  royaulme  d'An- 
gleterre ,  ses  aliez  et  complices.  Et  à  ce  jour  et  depuis 
vindrent  certaines  nouvelles  en  France  que  lesdicts  de 
Clairance,  Warvich,  qui  ainsi  estoient  sur  les  champs 
et  en   armes  audit  royaulme  d'Angleterre,   cuidans 
trouver  ledit  Edoiiart,   prospérèrent  illec  tellement, 

(»)  Le  seigneur  d'orgueil  :  Jean  de  Châlons,  fils  de  Guillaume ,  prince 
d'Orange.  —  {*)  Emlla  :  s'enfuit. 

que  tous  les  princes  ,  seigneurs,  nobles,  prélats,  bour- 
gois,  et  commune  dudit  pays  d'Angleterre,  et  singu- 
lièrement tout  le  populaire  de  Londres  vindrent  au 
devant  dudit  Warvich,  et  tournèrent  le  dos  audit 
Edoiiart,  et  vindrent  mettre  à  pleine  délivrance  ledit 
roy  Henry,  qui  par  long- temps  avoit  esté  détenu  en 
captivité  de  prison  par  ledit  Edoiiart ,  et  lui  baillèrent 
de  rechief  la  possession  et  jouyssance  dudit  royaulme, 
et  fut  fait  ledit  de  Warvich  gouvernant  dudit  royaulme, 
et  puis  s'en  vindrent  tous  en  la  cité  de  Londres  faisans 
grans  chieres,  et  illec  et  aussi  audit  royaulme  furent 
mis  à  pleine  délivrance  tous  François  qui  illec  estoient 
prisonniers  et  renvoyez  en  France ,  quittement.  Et  si 
fîst  ledit  de  Warvich  prendre  et  saisir  tous  les  biens  ap- 
partenants aux  subjects  dudit  de  Bourgongne,  et  mettre 
en  arrest  et  en  ses  mains.  Et  puis  ledit  Edoiiart  voyant 
qu'il  estoit  seul  demouré  et  du  tout  habandonné,  s'en 
fuit  et  vuida  hors  ledit  royaume  et  s'en  vint  à  recours 
audit  duc  de  Bourgongne  son  beau  frère,  et  audit 
royaulme  d'Angleterre  demoura  sa  femme  et  mes- 
naige. 

En  après  le  Boy  qui  par  long  espace  de  temps  n'es- 
toit  bougé  de  Tours  et  Amboise,  meu  de  bonne  dévo- 
tion s'en  partit  et  ala  à  Nostre-Dame  de  Celles  en  Poic- 
tou,  où  il  séjourna  ung  peu  et  puis  retourna  audit  lieu 
d' Amboise.  Audit  mois  de  novembre  le  Roy  envoya  à 
Paris  ses  lettres  patentes,  par  lesquelles  il  mandoit 
aux  nobles,  clercs  et  lais  de  la  ville  de  Paris,  qu'ils 
feissent  processions  et  louanges  à  Dieu  et  à  la  Vierge 
Marie  ,  et  toutes  œuvres  cessans  par  l'espace  de  trois 
jours,  en  louant  et  merciant  Dieu  nostre  Créateur,  la 
benoistc  Vierge  Marie ,  et  tous  saincts  et  sainctes  de 

paradis  ,  de  la  bonne  victoire  que  avoit  eue  Henry  de 
Lancastre  roy  d'Angleterre  desondict  royaulme,  alen- 
contre  de  Edoûart  de  la  Marche ,  qui  longuement  sur 
luy  l'avoit  usurpe',  à  la  faveur  dudit  duc  de  Bourgon- 
gne.  Et  aussi  de  la  bonne  paix  et  union  que  faicte  estoit 
entre  le  Roy  et  ledit  roy  Henry  d'Angleterre,  laquelle 
procession  fut  faicte  et  accomplie  ainsi  que  le  Roy 
l'eut  mandé,  et  tout  ainsi  en  fut  faict  par  toutes  les 
bonnes  villes  de  ce  royaulme. 

En  après  le  Roy  escripvit  aultres  lettres ,  par  les- 
quelles il  mandoit  à  Paris  qu'il  y  envo}^oit  la  royne 
d'Angleterre  femme  dudit  roy  Henry,  avecques  son 
fils  le  prince  de  Galles  et  sa  femme,  fille  dudit  comte 
de  Warvich,  avec  la  femme  dudit  de  Warvich  mère 
de  la  femme  dudit  prince  de  Galles,  la  dame  de  Wile- 
cbere  et  aultres  dames  et  damoiselles  de  la  compaignie 
d'icelle  royne  d'Angleterre.  Laquelle  royne  d'Angle- 
terre y  vint  et  arriva  audit  lieu  de  Paris ,  accompai- 
gnee  comme  dit  est ,  et  estoient  à  l'accompaigner  de 
parle  Roy,  les  contes  d'Eu,  de  Vendosme,  et  de  Du- 
nois,  de  monseigneur  de  Cbastillon,  et  aultres  plu- 
sieurs nobles  hommes.  Et  furent  et  yssirent  hors  de 
ladicte  ville  de  Paris  pour  aler  et  estre  au  devant  de 
ladicte  royne  et  du  commandement  expiez  du  Roy, 
le  prélat  et  evesque  de  ladicte  ville,  l'université,  la 
court  de  parlement,  le  prevost  de  Paris  et  supposts  de 
Chastellet,  le  prevost  des  marchans  eteschevins,  mar- 
chans,  bourgois,  manans  et  officiers  d'icelle  ville  de 
Paris,  tous  moult  honorablement  et  en  habits  honnes- 
tes,  et  en  moult  grant  et  merveilleux  nombre.  Et  entra 
en  icelle  ville  parla  porte  Sainct  Jacques,  et  par 
toutes  les  rues  par  où  elle  passa  avoit  de  moult  belles 

tapisseries  et  tentes  au  long  desdictes  rues,  depuis  la- 
dite porte  par  où  elle  passa,  jusques  au  palais,  où  son 
logis  luy  fut  moult  lionnorablcment  appresté.  En  ce 
temps  fut  amené'  à  Paris  toute  la  belle  artillerie  de 
Tours  que  le  R.oy  y  avoit,  laquelle  fut  mise  et  des- 
cendue au  chasteau  du  Louvre. 

Audit  temps  aussi  le  Pvoy  esci  ipvit  aux  prevost  et  es- 
clievins  de  ladicte  ville  de  Paris,  que  son  plaisir,  vou- 
lente  et  intention  estoit  de  faire  et  tenir  la  feste  de  son 
ordre  en  ladicte  ville  de  Paris,  et  que  pour  ceste  cause 
et  pour  estre  à  icelle  feste  y  ameneroit  tous  les  seigneurs 
de  son  sang,  qui  y  viendroient  et  seroient  à  grant  com- 
paignie  de  gens,  et  que  pour  ceste  cause  les  manans  et 
liabitans  de  ladicte  ville  fussent  contens  qu'ils  y  feus- 
sent  logez  et  hébergez  par  fourriers,  ce  qui  leur  fut  ac- 
corde'. En  ce  temps  aussi  qui  estoit  le  mois  de  décem- 
bre, messire  Artus  de  Longueval  chevalier,  et  aultres 
gentils  hommes  entrèrent  pour  le  Roy  en  la  ville  de 
Sainct  Quentin  en  Vermendois,  du  bon  vouloir  des 
liabitans  duditlieu.  Et  puis  le  dixiesme  jour  dudit  mois 
monseigneur  le  connestable  vint  et  entra  pour  le  Roy  en 
ladicte  ville ,  à  tout  deux  cens  lances  et  ses  archiers.  Et 
d'icelle  entrée  le  quatorziesme  jour  dudit  mois  ensui- 
vant maistre  Jehan  de  Ladriesche  trésorier  de  France, 
maistre  Robert  Fessier,  maistre  Pierre  de  Royeuval  et 
aultres  officiers  de  mondit  seigneur  le  connestable,  fi- 
rent faire  ung  cry  publique  à  son  de  trompe  à  la  table 
de  marbre  au  Palais  Royal  à  Paris.  En  faisant  sçavoir  la 
prise  et  entrée  ainsi  faicte  audit  Sainct  Quentin  par  mon- 
dit seigneur  le  connestable ,  et  que  de  ce  on  merciast 
Dieu  en  luy  priant  de  donner  bonne  prospérité  au  Roy 
et  audit  connestable,  stipulant  pour  luy  au  recouvre- 


Î>E  JEAN    DE  TUOYES.    [l47'°]  4°5 

ment  de  ses  aultres  villes  et  pays  engagez,  qu'il  avoit 
intention  de  recouvrer  et  mettre  hors  des  mains  de 
Charles,  soy  disant  duc  en  Bourgongne,  et  ainsi  le 
contenoit  ledit  cry.  Au  mois  de  janvier  ensuivant  le  Roy 
qui  s'estoit  party  d'Amboise  pour  venir  à  Clery  et  Or- 
léans, s'en  partit  pour  venir  au  païs  de  Beausse  ,  et  vint 
coucher  au  Puyset,  et  le  lendemain  s'en  ala  au  giste  à 
Palaiseau  près  de  Montlehery,  et  le  lendemain  vint  à 
disner  à  Seaulx  le  grant  en  ung  hostel  qui  appartient 
à  maistre  Jehan  Baillet  maistre  des  requestes  ordinaires 
defostel  du  Boy,  et  d'illec  s'en  vint  au  giste  à  la  ville  de 
Paris  en  son  hostel  desTournelles.  Et  avecques  ce  aussi 
y  vindrent  la  Royne,  madame  de  Bourbon,  et  aultres 
plusieurs  dames  et  damoiselles  en  leur  compaignie,  et 
demoura  le  Roy  à  sa  bonne  ville  de  Paris  jusques  au 
samedy  vingt  sixiesme  jour  dudit  mois  qu'il  s'en  partit 
pour  s'en  aler  à  Senlis,  à  Compiegne  et  aultres  lieux 
voisins  où  estoit  la  pluspart  de  toute  son  arme'e,  pour 
batailler  contre  ledit  duc  de  Bourgongne. 

Et  après  luy  fut  menée  par  eauè'  et  par  terre  grant 
quantité'  de  son  artillerie ,  et  menée  à  Compiegne  , 
Noyon  et  ailleurs  au  païs  de  Picardie  et  Flandres.  Et 
puis  fut  crie'  à  Paris  par  les  carrefours  de  ladite  ville 
à  son  de  trompe,  que  tous  les  francs  archiers  de  l'Isle 
de  France,  et  aussi  tous  les  nobles  feussent  tous  prests 
et  en  leurs  habillemens  pour  suivre  et  aler  avecques 
le  Roy  en  ladite  armée.  Et  durant  ce  temps  fut  fait  à 
Paris  moult  grande  quantité  de  pouldre  à  canon  et  ser- 
pentines, pour  fournir  à  ladite  guerre.  Et  en  ce  temps 
avoient  este'  envoyez  de  par  le  Roy  sire  Christoilc 
Paillai  t  seigneur  des  comptes,  et  sire  Jacques  Hesselin 
conterolleur  du  grenier  à  sel  à  Paris ,  en  la  ville  d'ÀU- 

xerre,  pour  sommer  les  habitans  d'icelle  de  eulx  et 
ladicte  ville  rendre  au  Roy  et  de  prendre  illec  garnison 
pour  luy,  et  par  lesdits  commissaires  leur  furent  faic- 
tes  de  moult  belles  remonstrances.  Lesquels  habitans 
demandèrent  ausdits  ambassadeurs  terme  jusques  au 
jeudy  ensuivant ,  pour  avoir  advis  entre  eulx  et  de  ce 
leur  rendre  responce. 

Pour  laquelle  responce  attendre  s'en  allèrent  lesdits 
ambassadeurs  à  Joigny,  distant  d' illec  de  six  lieues,  et 
y  séjournèrent  jusques  audit  jeudy,  crue  iceulx  habi- 
tans leur  envoyèrent  response  par  ung  homme  de  la- 
dite ville  que  Ton  disoit  estre  savetier  :  lequel  leur  dist 
et  rendit  response  que  lesdits  habitans  d'Auxerre  man- 
doient  ausdits  commissaires  qu'ils  avoient  mis  et  bouté 
avecques  eux  dedans  ladicte  ville  grande  garnison  de 
gens  de  guerre  pour  ledit  duc,  et  que  au  regard  d'eulx 
ils  estoient  fermes  et  délibérez  de  vivre  et  mourir  pour 
ledit  duc,  et  garder  ladicte  ville  peur  luy.  Et  le  jour 
que  ladite  garnison  y  fut  boutée  y  fut  tué  et  meurdry 
ung  des  bourgois  d'icelle  ville  nommé  Guillemin 
Goutier  qui  fut  dommaige  :  car  il  mourut  pour  la 
querelle  du  Roy  soustenir.  Et  après  le  partement  du 
Roy  de  sa  ville  de  Paris  pour  aler  à  Compiegne  et 
Senlis,  se  réduisirent  pour  le  Roy  les  villes  d'Amiens,  de 
Roye  et  Mondidier,  et  puis  le  mardy  quatriesme  jour 
de  février  furent  faites  à  Paris  processions  generalles 
moult  honnorables.  Et  y  fut  la  Roine,  madame  deRour- 
bon  et  toute  leur  noble  compagnie,  étalèrent  en  la 
grant  église  de  Nostre  Dame ,  et  delà  à  Nostre  Dame  de 
Recouvrance  aux  Carmes.  Et  là  fut  prié  pour  le  Roy, 
la  Roine  et  leur  bonne  prospérité.  Et  fut  dit  et  déclaré 
comment  lesdictes  villes  estoient  rendues   au  Roy ,  et 


DE  JEAJV   DE  TROYES.     [l47°]  4°7 

entre  aultres  la  ville  d'Abeville,  dont  il  n'estoit  riens. 
Audit  temps  furent  prins  à  Paris  et  contrains  tous 
manouvriers  de  bras,  comme  maçons  ,  charpentiers  de 
la  grande  congnee  et  aultres  plusieurs ,  de  aler  esdites 
villes  ainsi  nouvellement  reduictes  au  R.oy,  dont  on 
bailla  la  charge  au  regard  desdits  pionniers  à  maistre 
Henry  de  La  Cloche ,  procureur  du  Roy  au  chastellet 
de  Paris,  qui  estoit  bon  et  loyal  François,  qui  les 
mena  et  conduisit  jusques  en  ladicte  ville  de  Pvoye,  où 
illec  fut  fait  de  grans  boulevers,  fossez,  tranchées,  et 
aultres  belles  fortifications  :  et  aussi  en  furent  faictes 
d'aultres  en  aultres  villes  et  divers  lieux,  et  illec  cle- 
mourerent  lesdits  pionniers  certain  grant  espace  de 
temps,  et  jusques  environ  le  jour  de  Pasques  que  le 
Roy  donna  et  bailla  trêve  pour  certain  temps  avecques 
le  duc  de  Bourgongne ,  qui  estoit  assiège'  par  les  gens 
du  Roy  en  son  parc ,  qu'il  tenoit  entre  Bapaulmes  et  la 
ville  d'Amiens.  Et  là  où  il  fut  en  telle  misère  et  povreté 
qu'il  estoit  du  tout  et  sondit  ost  à  la  disposition  et  vo- 
Icnté  du  Roy,  pour  en  avoir  du  tout  fait  à  son  bon  plaisir, 
n'eust  esté  ladite  trêve.  Et  depuis  la  guerre  encom- 
mencee  jusques  à  la  dicte  trêve  y  eut  de  grandes  et 
merveilleuses  desconfitures  faictes  parles  gens  du  Roy 
sur  les  Flamens  et  Picars,  tant  sur  ceulx  qui  avitail- 
loient  le  parc  desdits  Bourguignons,  que  à  cause 
de  plusieurs  belles  saillies  que  les  gens  du  Roy  fai- 
soient  sur  ceux  tenans  le  party  desdits  Bourguignons. 
Et  mesmement  se  fist  de  moult  belles  destrousses 
en  la  duché  de  Bourgongne  et  comtez  de  Charrolois 
et  Masconnois ,  où  les  gens  du  Roy  y  gaignerent  de 
moult  beaulx  butins,  et  y  prindrent  de  moult  bons 
prisonniers,  et  moult  grant  nombre  en  y  eut  de  tuez. 

Et  avoienttout  gaigne'  mes  seigneurs  les  conte  daul- 
pbin  d1  Auvergne,  de  Comminge,lesirede  Combronde, 
de  Charentcz,  messire  Guillaume  Gousinot,  et  moult 
d'aultres  nobles  hommes,  n'cust  esté  que  le  Roy  leur 
manda  qu'ils  cessassent  tout  pour  l'amour  desdictes 
trêves,  qui  moult  en  furent  desplaisans,  et  moult  de 
gens  de  façon  aymans  le  Roy  et  son  honneur.  Et  à  ceste 
cause  s'en  firent  à  Paris  des  epitaphes  qui  furent  mis  et 
assis  à  Sainct  Innocent,  à  l'ostel  de  ville  et  aultres lieux, 
en  vitupérant  et  en  donnant  grant  charge  à  plusieurs 
seigneurs  estanspres  du  Roy.  Et  durant  ladicte  trêve  le 
Roy,  monseigneur  de  Guyenne,  et  aultres  seigneurs  et 
nobles  hommes  d'autour  d'eulx  se  tindrent  a  Han  avec- 
qucs  monseigneur  le  connestable.  Auquel  lieu  durant 
ledit  temps  se  firent  de  grandes  alees  et  venues  des  am- 
bassadeurs du  Roy  et  de  ceulx  de  mondit  seigneur  de 
Bourgongne,et  illec  demourerent  par  long-temps  sans 
riens  conclure  :  mais  en  la  fin  fut  fait  trêve  entre  le  Roy 
et  ledit  duc  de  Bourgongne  durant  ung  an.  Et  pour  ap- 
pointer des  differens  du  Roy  et  ledit  duc  de  Bourgongne 
y  eut  ambassadeurs  ordonnez,  et  pour  appointer  des  dé- 
bats et  questions  des  gens  de  guerre  de  chascun  des  deux 
costez,  et  puis  se  départirent dudit  lieu  de  Han,  et  s'en 
aia  chascun  en  sa  maison  :  et  demourerent  les  gens  de 
guerre  du  Roy  en  garnison  es  villes  qui  auparavant 
ladicte  trêve  avoient  este'  gaignees  pour  le  Roy. 

En  ce  temps  se  murent  de  grans  questions,  noises 
et  débats  au  royaume  d'Angleterre  entre  le  roy  Henry 
de  Lancastre  roy  dudit  royaulme ,  le  prince  de  Galles 
son  fils ,  le  conte  de  Warvich ,  et  aultres  seigneurs  du- 
dit royaulme ,  tenans  le  party  dudit  Henry  contre  le- 
dit Edouard  de  la  Marche,  qui  usurpoit  ledit  rovaulme 

contre  ledit  Henry.  Et  y  eut  à  cause  de  leur  dit  débat 
de  moult  grant  meurdre  (0  fait  de  coste  et  d'aultre, 
et  dura  ladicte  guerre  jusques  au  mois  de  juing  147 1  , 
que  nouvelles  furent  apportées  au  Roy  audit  lieu  de 
Han  ,  que  ledit  Edouard  accompaigne'  de  grant  quan- 
tité' de  gens  de  guerre,  tant  Anglois  ,  Austrefins,  Fia- 
mens,  Picars  et  aultres  nations,  que  ledit  de  Bour- 
gongne  luy  avoit  envoyez,  se  mist  sur  les  champs 
alencontre  de  l'armée  et  puissance  desdits  roy  Henry, 
prince  de  Galles ,  la  Roine,  ledit  de  Warvich,  et  aultres 
princes  et  seigneurs  tenans  ledit  party  de  Henry.  Et 
y  eut  les  ungs  contre  les  aultres  de  grans  armes  faictes, 
et  grant  nombre  de  gens  morts  de  chascun  coste'  : 
mais  en  la  (in  ledit  Edoiïart  demoura  victorieux,  tant 
par  trahison  qui  estoit  du  coste'  d'aucuns  estans  en 
l'armée  dudit  Henry  que  autrement,  et  y  mourut  et 
fut  tue'  ledit  prince  de  Galles  qui  fut  moult  grand  pi- 
tié :  car  il  estoit  moult  beau  jeune  prince,  et  aussi  y 
mourut  ledit  de  Warvich  qui  aussi  fut  ung  grant  dom- 
maige  :  car  il  avoit  singulier  désir  de  bien  servir  le 
Roy  et  le  royaume  :  et  pour  lequel  le  Roy  avoit  frayé 
et  despendu  moult  grant  finance  pour  l'entretenement 
dudit  conte  de  Warvich.  Et  de  ladicte  desconfiturc 
fut  le  Roy  moult  desplaisant  :  et  puis  après  ces  nou- 
velles ouïes  se  partit  le  Roy  de  ladicte  ville  de  Han  en 
Vermendois,  et  en  emmena  avecques  luy  mondit  sei- 
gneur de  Guyenne, le  conte  de  Dampmartin,  le  prési- 
dent des  comptes,  et  plusieurs  aultres,  etvintàParisoù 
il  ne  séjourna  guieres  :  et  durant  qu'il  y  fust  il  fist  grande 
et  joyeuse  feste,  et  fist  cest  honneur  à  sa  dicte  bonne 
ville  et  cité  de  Paris  de  luy  mesmes  bouter  le  feu  ai* 

(0  Meurdre  :  carnage. 

feu  fait  en  la  place  (le  Grève  (ficelle  ville,  la  veille 
.saint  Jclian  Baptiste.  Et  puis  s'en  partit  et  s'en  ala  à 
Orléans,  cm  le  prince  de  Piémont  (0  y  devint  malade 
de  maladie,  dont  il  ala  de  vie  à  trespas  audit  lieu 
d'Orléans.  En  après  s'en  ala  le  Roy  à  Tours  et  à  Am- 
boise  veoir  la  Royne  et  monseigneur  le  Daulphin. 

En  ce  temps  dudit  mois  de  juing  i-i-71  le  Roy 
fut  mal  content  des  epitaphes  et  libelles  diffama- 
toires qui  ainsi  avoient  esté  mis  et  attachez  à  l'es- 
clandre dudit  monseigneur  le  connestable  et  d'aul- 
Ires.  Et  pour  sçavoir  la  vérité  de  ceulx  qui  ce  avoient 
laict,  fist  crier  à  son  de  trompe  et  cry  publique 
par  les  carrefours  d'icelle  ville ,  que  quelque  per- 
sonne qui  sçauroit  aucune  chose  desdits  epita- 
phes, ou  de  ceux  qui  les  avoient  faits,  qu'ils  le 
venissent  incontinent  dire  et  dénoncer  aux  commis- 
saires sur  ce  ordonnez,  et  on  donneroit trois  censescus 
d'or  au  dénonciateur  :  et  qui  le  sçauroit  et  ne  le  vien- 
droit  declairer ,  auroit  le  col  couppé.  Et  pour  soupe- 
çon  de  ce  fut  mis  et  constitué  prisonnier  ung  jeune 
escollier  de  Paris  nommé  maistre  Pierre  Le  Mercier, 
fils  d'un  lunetier  du  Palais,  qui  peu  de  temps  après 
fut  délivré  non  chargé  du  cas.  Aussi  y  fut  mis  et  cons- 
titué prisonnier  maistre  Henry  Mariete,  qui  avoit  esté 
lieutenant  criminel  delà  prevosté  de  Paris,  tant  pour 
raison  desdicts  epitaphes,  que  aussi  pour  aucunes  in- 
jures ou  paroles  par  luy  dictes,  comme  on  disoit  de 
maistre  Jehan  de  Ladriesche  trésorier  de  France,  et 
puis  fut  délivré  iceluy  Mariete  par  la  cour  de  parle- 
ment, et  mis  hors  des  prisons  de  conciergerie,  où  il 
estoit  détenu  pour  ceste  mesme  cause. 

(')  De  Piémont  :  manuscrit  :  de  Sat'oje, 

Au  mois  de  juillet  audit  an  1471  mourut  monsei- 
gneur le  conte  d'Eu,  qui  fut  moult  grant  dommaige: 
car  c'estoit  ung  moult  notable,  saige  et  bon  seigneur, 
et  qui  de  tout  son  pouvoir  avoit  bien  et  loyaulment 
servy  le  Roy,  et  fort  aime'  le  bien  et  utilité'  du  Roy  et 
de  son  royaulme,  et  fut  mise  ladicte  conte'  d'Eu  en  la 
main  du  Roy,  et  mise  et  baillée  e's  mains  de  monsei- 
gneur le  connestable ,  à  la  grant  desplaisance  de  mon- 
seigneur le  conte  de  Nevers  frère  de  mondit  seigneur 
d'Eu,  et  qui  après  ladicte  mort  cuidoit  bien  joiïyr  de 
ladicte  conté  d'Eu  et  des  aultres  terres  dudit  defîùnct, 
comme  son  vray  héritier. 

Depuis  ledit  mois  de  juillet  jusques  au  jour  de  Noël 
ensuivant,  ne  fut  riens  fait  audit  royaulme  de  France 
sinon  que  les  ambassadeurs  du  Roy  et  de  mondit  sei- 
gneur de  Rourgongne  firent  plusieurs  alées  et  venues 
et  les  ungs  avecques  les  aultres,  pour  pacifier  et  trou- 
ver moyen  de  paix  et  accord  entre  eux.  En  ladicte 
année  fut  mortalité  commune  et  universelle  par  la 
pluspart  dudit  royaulme,  de  maladie  de  flux  de  ven- 
tre et  aultres  maladies  ,  à  cause  de  quoy  plusieurs 
gens  de  façon  moururent  en  ladicte  ville  de  Paris  et 
ailleurs. 

Audit  an  monseigneur  de  Guyenne  qui  s'en  estoif: 
retourné  audit  pays  de  Guyenne  après  le  retour  d'A- 
miens, devint  mal  content  du  Roy,  et  manda  venir  h 
luy  le  conte  d'Armignac,  qui  avoit  esté  fugitif  hors  du 
-royaulme,  et  duquel  le  Roy  avoit  mis  sadicte  conté  en 
sa  main.  Lequel  conte  vint  par  devers  mondit  seigneur 
de  Guyenne,  et  puis  mondit  seigneur  luy  rendit  la 
pluspart  de  sadicte  conté  contre  le  gré  et  voulonté  du 
Roy.  En  après  lesdits  de  Guyenne  et  Armignac ,  et 

aussi  le  conte  de  Fouez  et  aultres  assemblèrent  en  leur 
pays  gens  de  guerre,  feignans  de  vouloir  faire  guerre 
au  Roy  :  lequel  pour  ce  leur  empescher  y  envoya  sur 
la  marche  dudit  Guyenne  cinq  cens  lances,  et  certain 
nombre  de  francs  archiers,  avecques  grant  nombre  de 
son  artillerie,  qui  depuis  ce  y  fut  et  séjourna  par  long 
temps,  pendant  lequel  vint  et  fut  nouvelles  que  mon- 
dit  seigneur  de  Guyenne  estoit  mort  à  Bourdeaulx , 
dont  il  n'estait  riens. 

Audit  temps  aussi  furent  envoyées  par  diverses  fois  de 
par  le  Roy  ambassades  par  devers  le  duc- de  Bourgon- 
gne  ,  pour  le  fait  de  la  trêve  d'entre  eulx  qui  failloit  le 
quatricsme  jour  de  may  i472?  et  y  estaient  encores  le 
premier  jour  de  may  le  sire  de  Craon,  maistre  Pierre 
Doriolie ,  et  aultres. 

Et  ledit  premier  jour  de  may  1^2  ,  fut  fait  à  Paris 
une  moult  belle  et  notable  procession  en  l'église  de 
Paris,  et  fait  ung  preschement  bien  solemnel  par  ung 
docteur  en  théologie  nommé  maistre  Jehan  Brete ,  natif 
de  Tours  :  lequel  dist  et  declaira  entre  aultres  choses, 
que  le  Roy  ayant  singulière  confidence  en  la  benoiste 
glorieuse  vierge  Marie ,  prioit  et  exhortait  son  bon  po- 
pulaire, manans  et  habitans  de  sa  cité  de  Paris,  que 
dores  en  avant  à  Teure  de  midy,  que  sonneroit  à  l'église 
dudit  Paris  la  grosse  cloche  chascun  feust  fleschy  ung 
genoiïil  à  terre,  en  disant  Ave  Maria,  pour  donner 
bonne  paix  et  union  au  royaulme  de  France,  et  après 
ladicte  procession  faicte  révérend  père  en  Dieu  monsei- 
gneur l'evesque  de  Paris  cheut  malade  d'une  maladie  de 
laquelle  ce  mesme  jour  il  ala  de  vie  à  trespas,  dont  fut 
grant  dommaigc  et  fut  fort  pleuré  :  car  il  estoit  sainct, 
bonne  personne  et  grant  clerc,  Et  ce  jour  furent  en  soa 

liostel  espiscopal  grant  populaire  de  la  ville  de  Paris  ? 
tant  hommes  que  femmes  pour  le  voir  mort  en  sa  chap- 
pelle  haut  ,  estant  au  bout  de  la  grant  salle  dudit 
hostel.  Et  illec  par  ledit  peuple  fut  moult  piteusement 
pleuré,  et  pour  son  ame  dévotement  prié,  et  au  partir 
luy  baisoient  les  pieds  et  les  mains,  et  disoient  la  plus- 
part  d'icculx  qu'ils  croioient  fermement  que  ledit 
evesque  feust  sainct  et  bien  aimé  de  Dieu,  et  le  quin- 
ziesme  jour  dudit  mois  de  may,  le  R.oy  envoya  lettres 
aux  prevost  des  marchans  et  eschevins  et  hourgois  de 
Paris  :  par  lesquelles  il  leur  faisoit-sçavoir  que  ledit 
evesque  en  son  vivant  luy  avoit  esté  mauvais,  et  non 
aimé  son  prouffit ,  et  qu'il  avoit  eu  intelligence  avecques 
le  duc  de  Bourgongne  et  aultres  princes  et  seigneurs 
qui  avoient  esté  devant  la  ville  de  Paris  durant  le  bien 
publicque,  et  que  pour  leur  donner  faveur  en  ioelle 
ville,  avoit  suborné  desdits  habitans.  Et  que  pour  ces 
causes  et  afin  qu'il  en  feust  mémoire  ordonna  estre 
faicte  et  mise  sur  son  corps  un  tableau  ou  epitaplie 
contenant  les  choses  dessusdictes,  lequel  epitaplie  fut 
fait  faire  par  les  dessusdits  jusques  à  l'asseoir.  En  ce 
temps  audit  mois  de  may  la  trêve  d'entre  le  Roy  et  le 
duc  de  Bourgongne  qui  failloit  au  quatriesme  jour 
dudit  mois ,  fut  derechef  continuée  jusques  au  quin- 
ziesme  jour  de  juing  ensuivant. 

Audit  mois  de  may  le  duc  de  Calabre  nepveu  du 
roy  de  Cecille  et  de  Jérusalem,  à  qui  le  Roy  avoit 
fait  tant  d'honneur  de  luy  donner  sa  fille  aisnee  en 
femme  et  espouse ,  s'en  ala  hors  de  sa  cluchié  de  Lor- 
raine par  devers  ledit  duc  de  Bourgongne  pour  traicter 
d'avoir  et  espouser  sa  fdle,  en  délaissant  en  ce  faisant 
latlicte  fille  du  Roy  sa  femme,  qui  fut  chose  moult  e*- 

trange  à  luy  de  ainsi  faulser  sa  foy,  et  soy  ainsi  abais- 
ser de  délaisser  la  propre  fille  aisnee  du  Pxoy  son  sou- 
verain seigneur,  pour  cuider  avoir  et  prendre  la  fille 
dudit  de  Bourgongne,  subgect  et  vassal  du  Roy.  Et  pa- 
ravant  ces  choses  ledit  de  Bourgongne  avoit  fait  et  fait 
faire  moult  de  guerre  au  royaulme  de  France ,  à  la 
faveur  de  mon  dit  seigneur  de  Guyenne,  feignant  à 
ceste  cause  de  luy  donner  et  bailler  sadicte  fille,  dont 
il  ne  fîst  riens  :  mais  fist  tout  le  contraire ,  en  abusant 
iceulx  seigneurs  et  plusieurs  aultres,  soubs  umbre  du- 
dit mariage. 

Et  le  jeudy  quatorziesme  jour  dudit  mois  de  may 
1472,  advint  par  maie  fortune  que  tout  le  comble  et 
feste  de  l'église  Nostre  Dame  de  Clery,  près  d'Or- 
léans, que  le  Roy  avoit  fait  faire  et  ediffier  de  nouvel, 
où  il  y  avoit  moult  noble  et  belle  couverture  tant  de 
charpenterie  de  bois  que  d'ardoise  et  de  plomb ,  fut 
toute  arse  et  broyée ,  et  tout  tombé  en  bas  et  par 
terre,  par  ce  que  ung  plombeur  besoignant  en  icelle 
couverture ,  s'en  dévala  en  bas ,  et  laissa  le  feu  où  il 
chauffbit  les  fers  à  soulder  en  icelle  couverture,  sans 
aucune  garde,  et  lequel  feu  le  vent  accueillit  telle- 
ment qu'il  s'en  vola  et  dispersa  au  long  d'icelle  char- 
penterie et  couverture,  en  telle  façon  que  sans  y  pou- 
voir remédier  tout  fut  brûlé  et  ars. 

Et  ce  mesme  jour  le  Roy  eut  certaines  nouvelles  que 
luy  fist  assavoir  monseigneur  de  Malicorne,  serviteur 
et  bien  fort  aimé  de  mondit  seigneur  de  Guyenne  ;  que 
sondit  seigneur  et  maistre  estoit  aie  de  vie  à  trespas(0 
en  la  ville  de  Bourdeaulx.  En  icelluy  mois  monsei- 

(0  La  nouvelle  étoit  prématurée  :  le  duc  de  Guyenne  ne  mourut 
que  le  28  mai  i472- 

gneur  de  Craon  (0,  maistre  Pierre  Doriolle  gênerai 
des  finances  7  maistre  Olivier  Le  Roux  conseiller  et 
maistre  des  comptes,  et  aultres  ambassadeurs  du  Roy, 
par  luy  envoyez  par  devers  ledit  duc  de  Bourgongne, 
retournèrent  devers  le  Roy  luy  relater  ce  que  fait 
avoient  avecques  luy,  et  de  la  trêve  qu'ils  avoient  ainsi 
faicte,  qui  devoit  durer  jusques  au  quinziesme  jour  de 
juing  ensuivant.  Durant  laquelle  trêve  et  nonobstant 
icelle,  ledit  de  Bourgongne  list  mettre  ses  gens  de 
guerre  sur  les  champs ,  et  mener  et  asseoir  son  parc 
et  artillerie  entre  Arras  et  Bapaulmes,  en  un  lieu 
qu'on  nomme  Hebuterne  en  Artois.  Et  pendant  ce 
temps  le  Roy  après  les  nouvelles  de  la  mort  de  mon- 
dit  seigneur  de  Guyenne  son  frère,  se  partit  du 
Plessis  du  Parc  lez  Tours,  et  s'en  tira  audit  pais  de 
Guyenne,  la  Rochelle,  Sainct  Jehan  d'Angely,  Bour- 
deaulx,  et  aultres  lieux  voisins,  et  y  mist  et  créa  offi- 
ciers nouveaux  de  par  lui.  Et  d'icelle  duché  de 
Guyenne  fist  et  establist  gouverneur  monseigneur  de 
Beaujeu  frère  de  monseigneur  le  duc  de  Bourbon. 

Apres  ces  choses  ledit  de  Bourgongne  en  persévé- 
rant tousjours  en  ses  diableries ,  foies  obstinations  et 
mauvaistiez,  comme  devant  avoit  fait.  Le  jeudy  un- 
ziesme  jour  de  juing  audit  an  i472?  envoya  devant  la 
ville  de  JNesle  dedans  laquelle  y  avoit  de  par  le  Roy 
ung  nommé  le  petit  Picart,  qui  estoit  capitaine  de 
cinq  cens  francs-archers  de  flsle  de  France,  qui  es- 
taient dedans  ladicte  ville ,  et  par  grant  force  et  vio- 
lence voulurent  avoir  ladicte  ville  et  chasteau  :  et  pour 
l'avoir  y  baillèrent  et  livrèrent  de  grans  et  divers  as- 
saux,  ausquels  Bourguignons  fut  vaillamment  résiste 

(l)  Craon  :  George  de  la  Trémouilic. 

par  ledit  Picart  et  ceux  de  sadicte  compagnie.  Et  jus- 
ques  au  vendredy  qui  estoit  le  lendemain  douziesme 
jour  dudit  mois  de  juing,  que  environ  cinq  heures  du 
matin  ledit  Picart  en  la  compagnie  de  la  comtesse 
dudit  lieu  de  Nesle  yssirent  hors  de  ladicte  place  pour 
aler  par  devers  le  bastard  de  Bourgongne,  et  autres, 
ayans  illec  leur  armée  pour  ledict  de  Bourgongne, 
pour  cuider  trouver  pacification  et  accord  entre  les 
gens  du  Roy  et  ledit  de  Bourgongne,  qui  traicta  avec- 
ques  eux  en  telle  manière  que  lesdits  Picard  et  ceux 
de  sadite  compagnie  s'en  iroient  leurs  vies  sauves,  en 
rendant  ladite  place ,  en  laissant  leurs  biens  et  harnois, 
à  quoi  faire  ils  furent  contens.  Et  à  tant  se  départi- 
rent et  s'en  retournèrent  en  ladicte  ville  de  Nesle ,  et 
dirent  aux  dessusdits  franc  archiers  leur  composition , 
et  comment  ils  dévoient  tous  laisser  leurs  biens,  chevaulx 
et  harnois,  et  eulx  en  aler  leurs  vies  sauves.  Pour  la- 
quelle chose  incontinent  après  plusieurs  d'iceulx  par 
Foi donnance  dudit  Picard  leur  capitaine,  se  despouil- 
lerent  et  habandonnerent  leursdicts  harnois ,  et  en  ce 
faisant  et  avant  qu'ils  feussent  bien  asseurez  d'avoir 
lettres  de  leurs  promesses  et  traictez ,  feurent  par  au- 
cuns dudit  lieu  de  Nesle  mis  et  boutez  en  icelle  place 
lesdits  Bourguignons ,  qui  incontinent  nonobstant  la- 
dicte promesse  vindrent  charger  sur  lesdits  francs  ar- 
chiers ainsi  des-habillez ,  soubs  umbre  d'icelle  pro- 
messe, et  plusieurs  en  tuèrent  et  meurdrirent  :  et 
partie  d'iceulx  cuidans  eux  sauver  s'en  alerent  et  re- 
payèrent dedans  l'église  dudit  lieu  de  Nesle ,  où  de- 
puis lesdits  Bourguignons  alerent  les  tuer  tous  et 
meurdrir.  Et  après  qu'ils  furent  tous  ainsi  tuez  et 
meurdris  ,  y   survint  et  se  y  trouva  ledit  de  Bour- 

l'ost  doit  demourer  grant  pièce  (0  ou  lieu  où  il  se 
loge,  besoing  n'est  de  faire  si  grant  édifiement  ;  et, 
dit  Ve'ge'ce,  que,  se  trop  grant  force  d'ennemis  n'ap- 
pert, il  souffit  faire  fossez  larges  neuf  piez  et  perfons 
de  sept  piez  ;  et  se  grant  force  d'ennemis  on  actent, 
on  les  doit  faire  de  douze  piez  et  neuf  de  perfont,  ou 
de  treize  ,  se  la  terre  des  fossez  est  autour  ;  et  doivent 
estre  les  fossez  roydes  et  drois  du  costé  des  ennemis , 
et  y  doit  on  mectre  pieux  agus,  chauche-trapes,  et 
garnisons ,  encombrans  à  ceulx  oui  là  se  vouldroyent 
de'valer  (2). 


Chapitre  XXIX  :  Comment  le  roj  Charles,  nonobstant 
sa  bonne  fortune,  en  ses  guerres  et  sa  grant  pois  s  ance, 
se  consentj  à  traictié  de  paix  aux  Angloiz. 

A  retourner  à  nostre  principal ,  c'est  nostre  bon 
sage  roy  Charles ,  lequel ,  comme  très  vertueus ,  ne  se 
surhaulsoit  en  arogance  pour  quelconques  prospérité'; 
ainssi  comme  il  est  escript  de  l'omme  fort,  comme  dit 
saint  Ambroise,  ou  primier  livre  des  Offices,  «  que  la 
«  vraye  force  de  corage  humain  est  celle  qui  n'est 
«  onques  brisiée  en  adversité',  ne  s'enorgueillist  en 
«  prospérité,  qui  n'est  recreue  P)  en  labour,  qui  est 
«  hardie  en  périlz  etc.  » 

Par  ces  signes  ,  qui ,  en  homme  fort ,  doivent  appa- 
roir ,  povons  tel  nostre  Roy  approuver  en  tous  ses 
fais  ,  par  espécial ,  ou  procès  de  ses  guerres ,  ésquelîes 

(l)  Grant  pièce  :  long-temps.  —  W  Dernier;  descendre.  —  (3)  Jte- 
creue  ;  lassée  ,  rebutée. 

n'est  nulle  doubte,  et  le  contraire  seroit  impossible, 
que  souventefoiz  n'en  oyst  des  nouvelles  moult  pésans 
et  dures,  selons  l'entregect  (0  de  fortune,  qui,  com- 
mune'ment  ,  gouverne  aventures  de  guerre ,  nonob- 
stant la  Dieu-grace ,  «  au  derrain  (2)  le  meilleur ,  » 
estoit  communément  pour  ledit  Roy  ;  avoit,  à  la  fois, 
des  desconfitures ,  son  pays  ars  et  mal  mis  ,  de  ses 
gens,  amis  et  familiers,  qu'il  amoit  de  grant  amour, 
pris  et  occiz ,  dont  luy ,  plain  de  toute  pitié  et  com- 
passion avoit  au  cueur  de  grans  pointures  ;  mais  pour- 
tant ,  quelque  adversité  qu'il  eust,  la  commune  sem- 
blance  de  sa  chiere  (3)  ne  fust  jà  muée,  ne  fléchissoit 
contre  la  constance  de  son  juste  afferme  propoz ,  où 
qu'il  n'estoit  recreu  (4)  en  labour,  soing  et  despence 
de  la  tlefFence  de  son  peuple  ;  aussi,  comme  droit 
fort ,  ne  s'enorguillissoit  pour  quelconques  prospé- 
rité :  et ,  qu'il  soit  ainssi ,  appert  par  ce  que ,  en 
l'an  i3y5  ,  ouquel  an  ,  et  devant,  de  belles  victoires  ot 
eues  sur  ses  ennemis  ;  et  jà  soit  ce  que ,  par  tous  les 
lieux  où  il  avoit  guerre ,  par  terre  et  par  mer ,  fust 
le  plus  fort  que  les  Anglois ,  par  l'aide  de  Dieu  et  sa 
bonne  diligence  et  toutes  choses  à  son  avantage,  et 
eust  moult  grant  navire  sur  mer,  tout  bien  garni  de 
gens  d'armes  et  d'arbalestriers,  toutefois,  par  le  moyen 
de  notables  plans  de  saincte  Esglise,  pour  l'amour 
de  Dieu,  de  bien  de  paix,  et  compassion  du  peuple, 
se  consenti  à  traictié  de  paix ,  laquelle  fu  pourparlée 
entre  les  deux  rois ,  et  consentoit  nostre  Pvoy ,  plain  de 
doulceur  ,  de  laissier  paisiblement  au  roy  d'Angle- 
terre les  terres  et  seigneuries  qu'il  avoit  en  France, 

C»)  Ventregect:  le  jeu.  —  0)  Derrain  :  dernier.  —  C3)  Chiere  :  phy- 
sionojaie.  — \b)  Recreu  :  fatigué. 

réservé  toutefoiz  à  luy  son  hommage ,  souvraineté  et 
ressors  des  terres  que  le  roy  d'Angleterre  avoit  ou 
roj^aume  de  France ,  tant  en  celles  qu'il  tenoit  , 
comme  en  celles  que  nostre  Roy,  pour  le  bien  de 
paix,  luy  vouloit  encore  bailler  par  ledit  traictié , 
lequel  Dieu  ne  volt  que  adont  fust  acomplis,  ne  paix 
faicte  :  et,  en  ce  mesme  an,  mouru  Edouart,  roy 
d'Angleterre,  qui  longuement  avoit  vescu,  et  régné 
cinquante-deux  ans. 


Chapitre  XXX  :  De  la  force  et  puissance  que  le  roy 
Charles  avoit  en  pluseurs  grans  armées  sus  ses 
ennemis. 

De  la  force  et  puissance  des  gens  d'armes  que  le  roy 
Charles  lors  avoit ,  par  informacion  de  gens  vivans 
et  par  escriptures,  puis  savoir  ce  qui  s'ensuit  :  c'est 
assavoir,  que,  ou  mois  de  juillet,  l'an  i3y8  ,  le  duc 
d'Angou  et  le  bon  conestable  alerent  en  Guienne,  à 
grant  compaignie  de  gens  d'armes  et  d'arbalestriers. 

Item  j  sus  mer  ot  vingt-cinq  galées  et  grant  foison 
barges  et  autres  vessiauls  ;  lequel  navire  estoit  fourni 
de  grant  foison  de  gens  d'armes  et  d'arbelestriers. 

Item  ;  en  la  frontière  de  Picardie,  contre  les  An- 
glois  qui  estoyent  à  Calais,  à  Ardre,  à  Guines  et  es 
autres  fortresses  anglesches,  tenoit  grant  quantité  de 
sens  d'armes  et  d'arbalestriers. 

Item,  avoit  fait  le  Roy  mectre  le  siège  devant  deux 
chasteaulx  qui  encore  se  tenoyent  pour  messire  Jehan 

de  Monfort,  c'est  assavoir  Brest  et  Aulroy  (0  ;  et  par 
tous  les  lieux  dessus  dicts  les  gens  du  Roy  tenoyent 
les  champs. 

Item,  le  duc  de  Berry  et  celluy  de  Bourbon  estoient 
au  siège  devant  une  fortresse  en  Auvergne,  nommée 
Cariât,  laquelle  les  gens  de  compaigne  tenoyent ,  qui 
estoyent  pour  les  Anglois. 

Ainssi  le  roy  de  France  avoit  telle  poissance  en  cinq 
parties  où  ses  ennemis  estoyent  les  plus  foibles,  et 
dient  ceuls  qui  le  scevent,  et  aussi  les  escrips,  que  de 
nulle  mémoire  d'omme  n' avoit  esté  veu  que  roy  de 
France  eust  mis  sus  si  grant  fait  ;  et  par  icelles  gens 
d'armes  furent  fais,  en  maintes  parties,  pîuseurs  no- 
tables fais,  que  je  laisse  pour  briefté,  par  l'industrie 
et  bons  sens  des  conduiseurs  prudens  ;  gardans  les 
rigles  de  chevalerie ,  ainssi  comme  l'enseigne  ledit 
livre,  disant  en  tel  manière:  «  les  princes  et  les  che- 
cc  vetains  meneurs  de  batailles,  ains  qu'ilz  se  corn- 
et bâtent,  doivent  regarder  combien  ilz  ont  de  gent, 
«  et  combien  fors  ësprouvez,  quelz,  comment  armez; 
«  et  ainssi  de  leur  ennemis.  » 

Item,  aussi  doit  regarder,  lequel  a  l'avantage  de  la 
place ,  luy ,  ou  ses  ennemis  ;  lesquelz  ont  meilleurs 
chevaulx,  plus  d'archiers  ou  darbalestriers,  plus  de 
gens  à  pie ,  et  de  quel  nacion ,  nobles  et  autres. 

Doit  regarder,  se  ou  lieu  convient  qu'il  soit  longue- 
ment, considérer  quelz  vivres  il  a,  comme  il  en  aura, 
et  savoir,  s'il  peut  aussi,  de  Testât  de  son  ennemi. 
Doit  avisier  s'il  aura  secours ,  ou  son  ennemi  ;  car , 

(0  Aulroy  :  Aurai. 

selon    que  l'en  attent,  on  doit  donner,   ou  tost   ou 
tart ,  la  bataille. 

Des  meilleurs  doit  le  prince  de  la  chevalerie  faire 
ses  chevetains  et  des  plus  expers  en  bataille  et  en  fait 
d'armes. 


Chapitre  XXXI  :  Des  principaux  barons  que  le  roj 
Charles  tenoit  continuelement ,  a  grant  ost ,  sur  les 
champs  ,  en  pluseurs  pars. 

Les  barons  principauls  que  le  Roy  continuelement 
tenoit  sus  les  champs,  à  grant  povoir  de  gens  d'armes, 
estoyent  ceuls  dont  les  noms  s'ensuivent. 

Es  parties  de  Pieregort  fu  ,  un  temps,  monseigneur 
le  duc  d'Anjou  ;  le  connestable  en  Champaigne  ;  le 
duc  de  Bourbon,  frère  à  la  royne  de  France ,  le  mares- 
chal  de  Sancerre ,  le  seigneur  de  Coucy ,  le  seigneur  de 
Monfort,  le  seigneur  de  Montauban,  le  seigneur  de 
Roye ,  messire  Guy  de  Rochefoi  t ,  messire  Olivier  de 
Mauni,  le  sire  d'Assé,  le  Begue-de-Villaines,  Yves  de 
Gales,  le  seigneur  de  Chasteaulgiron ,  le  sire  de  Bueil 
et  autres  bannières  (0,  vaillans  preux  à  grant  foison, 
qui  enGuienne,  en  pluseurs  pars  estoyent  espandus, 
en  Picardie,  Normandie,  Bretaigne,  Anjou  et  ailleurs, 
à  moult  grant  ost  de  gens  d'armes  et  foison  arbales- 
triers,  dont,  quant  ilz  arrivoyent  en  une  marche  (*), 
devant  leur  venue,  se  partoyent  les  Anglois  des" for- 
tresses  ,  et  boutoyent  le  feu  dedens.  Le  chastel  de 

(0  Bannières  :   chevaliers  banncrels.  —  (2)  Marche  :   frontière? 
ligue  de  démarcation  cuire  une  contrée  et  une  autre- 

Condat  se  rendi ,  qui  estoit  assigié  ;  après  fu  prise 
la  ville  de  Bergerat ,  devant  y  ot  bataille  et  furent 
Anglois  desconfiz  et  y  fu  pris  le  seneschal  de  Bordeauls 
et  pluseurs  autres  Anglois  ;  la  ville  d'Aymet ,  la  ville 
de  Sauvetat ,  et  pluseurs  autres  villes  et  chasteauls. 

Et  aussi  par  ces  barons  furent  prises ,  en  diverses 
parties  du  royaume,  pluseurs  fortes  places  et  fait 
mains  beauls  fais,  dont  je  ne  fais  mie  mencion,  et 
n'estoit  mie  à  merveiller ,  se  par  si  noble  gent  et  tant 
esprouvez,  estoyent  maintes  belles  besongnes  ache- 
vées ;  car  de  quinze  ou  seize  qu'ilz  estoyent  nobles 
barons ,  n'y  avoit  celluy  qui  souffisant  ne  fust  de 
mener  et  conduire  un  grant  ost,  non  mie  centurions, 
comme  on  souloit  jadis  faire  les  chevetains  de  cent 
chevaliers,  mais  des  batailles  de  Perces  (0,  qui  chas- 
cune  estoit  de  dix  mille  chevaliers,  comme  dient  aucuns 
aucteurs;  aussi  n'est  mie  doubte  que  chascun  de  ceuls 
cy  avoit  soubz  sa  baniere  assez  quantité  de  gens. 

A  ce  propoz ,  dit  Aristote ,  là  où  il  parle  de  che- 
valerie, que,  «en  chascune  bannière  des  chevetains, 
«  doit  avoir  lettres  ou  enseignes,  affin  que  un  chascun 
«  homme  d'armes  se  sache  retraire  soubz  qui  il  est 
«  commis  :  »  et  anciennement  faisoyent  chevetains  i 
qui  soubz  euls  avoyent  cent  chevaliers,  c'est  assavoir 
hommes  d'armes  ;  et  chascune  disaine  avoit  aussi  un 
chief  5  et  puis  tous  ensemble  se  retrayoyent  soubz 
le  centurion  ,  lesquelz  avoyent  certaines  cognois- 
cences  :  et  dit,  que  «  ceuls  qui  portent  les  estandars 
«  et  banieres  des  princes  et  chevetains,  doivent  estre 
«  esleus  preus,  fors  et  de   grant  corage   et  nobles 

(0  Bataille  de  Perces  :  corps  d'armée  à  la  manière  des  Ferseç, 

«  hommes,  pour  cause  que  au  regart  de  l'estandart 
«  se  gouverne  la  bataille  et  l'ost  :  »  et  dit ,  que  «  on 
«  doit  regarder  que  celluy  à  qui  on  le  baille  à  porter 
«  soit  preudomme  ;  car,  se  il  estoit  traitre,  luy  tout 
«  seul  pourroit,  par  son  signe,  faire  desconfire  et  des- 
«  truire  sa  partie  ;  »  si  comme  on  treuve  es  escriptures , 
que  autrefoiz  ait  este'  fait.  Aussi  doivent  estre  les 
chevetains  loyauls,  sages  et  preux,  fiers  et  crennis  (0 
sur  tous  autres. 

Dit  encore  le  philozophe,  que  «  ainssi  comme  ceuls 
«  qui  vont  par  mer  et  bien  ne  scevent  les  périlz  et 
«  passages  de  mer,  les  se  font  paindre  en  une  carte 
«  pour  les  eschever;  ainssi  faire  doit  le  capitaine  et 
«  conduiseur  d'un  ost,  savoir  les  voyes  et  passages r 
«  montaignes,  eaues,  rivières,  destroiz  et  autres  pas- 
«  sages  par  où  il  doit  passer  ;  et  se  il  ne  les  scet,  doit 
«  prendre  garde  et  conduit  ;  et  doivent  les  conduiseurs 
«  estre  bien  gardez  que  iiz  ne  puissent  avoir  espérance 
«  de  foyr,  se  aucunes  mauvaistiez  faisoyent,  et  leur 
«  doit  -  on  promettre  grans  dons ,  se  ilz  conduisent 
«  loyaulment,  et  menacier,  se  ilz  font  le  contraire  :  et 
«  doit  le  chevetaine  prendre  à  son  conseil  les  bons 
«  chevaliers  expers  des  armes,  anciens  et  sages,  et 
«  ne  doit  pas  soy  fier  en  son  oppinion.  » 

Item,  doit  deffendre  à  ses  conseillers,  que  ne  soit 
dit y,  ne  manifesté,  en  quel  point,  ne  par  quel  chemin 
l'ost  doit  passer ,  ne  quel  propoz  il  a. 

Item,  le  chevetaine  doit  avoir  hommes  sus  chevauls 
igneauls  (2)  qui  quierent  ça  et  là,  pour  veoir  et  pren- 
dre garde  que  l'ost  ne  soit  espiée. 

(0  Crennis  :  craints,  redoutables.  —  W  Igneauls  :  éclaireurs, 


4°8  LIVRE  DES  FAIS  ET  BONNES  MEUB.S 

Item,  le  prince  de  la  bataille  doit  mectre  ses  meil- 
leurs chevaliers,  là  où  le  plus  grant  péril  peut  appe- 
roir,  et  doit  la  plus  foible  partie  estre  subgecte  à  la 
plus  forte. 

Item  3  doit  ordonner,  que  ses  batailles  voisent  ser- 
rées ensemble  et  tous  aprestez  ;  car  il  ne  scet,  se  ilz 
seront  assaillis  d'aucune  part. 

Le  chevetaine  doit  regarder  se  il  a  plus  gent  à  pie , 
ou  plus  à  cheval;  car  ceuls  à  cheval  se  dépendent 
mieulx  en  bois  et  en  montaigne  ;  et  selon  qu'il  voit 
la  faculté  de  ses  gens ,  il  doit  prendre  plains  champs 
ou  la  montaigne,  se  le  lieu  y  est  convenable. 


Chapitre  XXXII  :  Comment,  pour  le  grand  renom 
de  la  sagece  et  bonne  fortune  du  roy  Chaires , 
encore  pluseurs  barons  se  vindrent  rendre  a  luj. 

Ou  temps  dessusdit,  fu  jà,  Dieu  mercis,  la  bonne 
fortune  du  roy  Charles  si  avanciée,  par  le  moyen  de 
ses  vertus  et  la  peine  et  diligence  de  ses  bons  menistres 
cy  devant  nommez  et  mains  autres  vaillans  hommes 
du  royaume  de  France,  que  partout  aloyent  les  nou- 
velles de  l'acroiscement  de  sa  grant  prospérité;  par- 
quoy,  tout  ainssi  qu'il  est  escript  d'Ector  de  Troye , 
le  preux  combatant,  que,  pour  la  grant  bonté  de  luy, 
tant  l'amerent  pluseurs  estrangiers,  que  ilz  désirèrent 
estre  ses  subgiez,  et,  de  fait,  à  luy  se  rendirent,  se 
vindrent  pluseurs  hauls  barons,  pour  le  grant  bien 
du  roy  Charles ,  mectre  en  sa  jui  idicion  et  hommage. 

Ou  temps  que  le  duc  d'Anjou  estoit  au  siège  devant 

Bergerac,  messire  Perducat  d'Alebreth  vint  en  l'obé- 
dience du  Roy,  avecques  toutes  les  fortresses  qu'il 
tenoit. 

Item,  le  seigneur  de  Bedoz,  messire  Ansel  de  Cau« 
mont,  le  seigneur  du  Chastel  d'Andorte,  les  enfens 
de  Saint  Aonys ,  euls ,  leur  villes ,  leur  chasteaulx  et 
leur  fortresses ,  dont  il  y  avoit  très  grant  numbre  ; 
avec  ce,  pluseurs  autres  chevaliers  et  gentilzhommes, 
lesquelz  le  sage  Roy  receupt  à  grant  honneur  et  les 
retint  familiers  de  sa  noble  court. 

En  ce  tendis ,  besongnoyent  les  susdis  barons  en 
pluseurs  autres  parties  du  royaume,  comme  dit  est, 
qui  mie  nestoyent  aprentis  de  conduire  leur  gens  et 
leur  batailles,  par  lequel  sens  et  vaillance  ensuivy 
preu  (0  et  honneur  au  royaume  de  France.  D'ordener 
bataille,  dit  Végece,  que  se  ceuls  de  l'ost  ne  vont 
ordonnéement,  ilz  ne  pourroyentbien  combatre;  car, 
quant  ilz  sont  trop  empressez ,  ilz  empêchent  l'un 
l'autre  à  férir  sur  les  ennemis,  et,  aucune  foiz  la 
grant  foule  d'euls  mesmes  les  desconfit  ;  donc ,  ceuls 
à  pié  et  ceuls  à  cheval  doivent  diligemment  garder 
leur  ordre  ;  et  doit  le  prince  de  l'ost ,  ains  qu'il  parte, 
pluseurs  fois  mener  ses  gens  aux  champs,  et  les  mectre 
en  ordonnance,  et  puis  les  faire  mouvoir,  ainssi  qu'il 
veut  qu'ilz  aillent,  et  bien  les  endoctriner  comment 
il  veult  qu'ilz  se  maintiegnent,  ceulx  à  pié  et  ceuls  à 
cheval;  doit  partir  ses  batailles,  et  en  chascune  doit 
avoir  bon  chevetaine  ;  doit  ordonner  ses  communes 
devant ,  et  puis  qui  ira  après,  et  ainssi  de  renc,  selons 
le  fait  qu'il  a  à  faire  et  les  gens  qu'il  a,  et  bien  les  doit 
endoctriner,  comment  ilz  feront,  selon  la  disposicion 

(0  Preu  :  profit,  bénéfice. 

de  leur  adversaires  et  des  cas  qui  peuent  advenir  ; 
car,  il  doit  estre  avisié  de  tous  les  baras  (0  et  soubtil- 
leté  d'armes  parquoy  ses  ennemis  le  pourroyent  gré- 
ver  ;  si,  y  doit  remédier  et,  par  soubtilz  poins ,  les 
savoir  surprendre,  et  rompre  leur  bataille  :  et  de 
tout  ce  doit  avisier  ses  gens. 

Et  se  le  prince  de  l'ost  cognoist,  que  ses  adversaires 
soyent  de  si  grande  force  qu'ilz  ne  les  puissent  vaincre, 
ains  leur  souffiroit  de  bien  povoir  fuir  ;  lors  dois  or- 
donner ses  batailles  en  reondesse  (2),  bien  seriez 
ensemble,  qu'ilz  ne  puissent  estre  perciez  :  et  en 
celle  bataille,  on  doitmectre  par  dehors,  ou  primier 
front ,  les  meilleurs,  plus  hardis  et  mieuls  armez. 

Autre- manière  d'ordonner  bataille,  se  les  ennemis 
ne  sont  mie  en  grant  quantité  :  ceuls  de  l'ost  doivent 
estre  ordonnez  en  guise  de  fer  de  cheval  à  demy  ront, 
affin  qu'ilz  encloyent  (3)  leur  ennemis  ;  et ,  se  l'ost  a 
affaire  à  forte  partie  de  foison  de  gent,  ilz  doivent 
estre  ordonnez  en  manière  d'une  espée ,  qui  est  ague 
devant,  pour  percier  leur  ennemis. 

Et  doit-on  savoir,  que  la  meilleur  manière  d'or- 
doner  batailles,  communément  est  en  reondece  ;  et  y 
doit  avoir  pluseurs  batailles,  et  ou  front  devant,  et 
où  il  a  le  plus  grant  péril ,  on  doit  mectre  les  meil- 
leurs :  y  doit,  autre  si  (4),  avoir  ordonnance  de  se- 
courir les  batailles  par  bonnes  gens  d'armes,  se  besoing 
en  ont,  ou  que  chanceler  on  les  voye. 

La  manière  de  férir  en  bataille,  est  la  plus  con- 
venable  d'estoc  ,  pour  ce  que  plustost   actaint   en 

(0  Baras  :  tromperies,  stratagèmes.  —  (2)  Reondesse  :  en  forme 
ronde.  —  i})  JJJin  qu'ilz  end  -rail  :  aiin  d'environner.  —  /»)  Aulre  si  : 
de  plus, 

char(0,  et  moins  couste  à  celluy  qui  fiert,  et  plus  est 
de  grant  force  férus  (2)  que  celluy  de  tranche;  et, 
pour  ce,  les  bons  hauhers  (3)  doivent  avoir  les  mailles 
empressiées  l'une  sur  l'autre,  affin  que  sitost  on  ne  les 
puist  percier  ;  et  aussi  l'adversaire  se  peut  mieulx 
couvrir  du  coup  dont  il  voit  lever  le  bras  que  il  ne 
fait  de  l'estoc.  Et  dient  aidcunes  histoires,  que  les 
Romains  trouvèrent  primie'rement  la  manière  de  fe'rir  ; 
car  anciennement  souloyent  es  batailles  fe'rir  d'espée 
à  coup;  et  aussi,  pour  ce  que  le  batailleur  n'est  mie 
si  traveilliez  de  férir  d'estoc  comme  seroit  de  taille, 
et  ne  se  descueuvre  mie  tant ,  ne  doit  mie  fe'rir  à 
l'estourdy,  mais  ame'suréement ,  affin  que  plus  lon- 
guement puist  souffrir  le  travail. 


Chapitre  XXXIII  :  Ci  dit  des  gens  d'armes  que  le 
Roy  envoya  en  Bretaigne  p  et  le  bon  esploit  que  Hz 
y  firent. 

Encobe  de  la  bonne  fortune  du  roy  Charles  :  en 
celluy  temps,  n'ot  pas  moins  de  victoires  en  la  duchié 
de  Bretaigne;  car,  si  comme  assez  de  gens  encore 
vivans  le  scevent  et  les  croniquesle  tesmoignent,  com- 
ment le  duc  Jehan  de  Bretaigne,  nonobstant  l'om- 
mage  que  avoit  fait  au  roy  de  France ,  soustenoit  la 
partie  au  roy  d'Angleterre,  et  de  fait  tint  les  Angloiz 
en  pluseurs  villes  et  fortresses  de  son  pays  de  Bre- 
taigne, contre  la  voulenté  de  ses  barons,  qui  vou- 

(0  Char:  chair.  —  00  Férus  :  frappés.  —  (3)  Haubers  :  «armures, 
sorte  de  chemises  à  mailles  de  fer. 

loyent  estre  bons  Fançoiz  ;  lesquelz  Anglois  moult 
dommagoyent  mesmes  ceuls  du  pays,  et  Françoiz;  par 
quoy  le  Roy  y  envoya,  à  grant  armée,  le  duc  de  Bour- 
bon ,  le  conte  d'Alençon  ,  et  celluy  du  Perche ,  le 
connestable,  et  pluseurs  autres;  et  quant  le  duc  de 
Bretaigne  vit  que  il  ne  pourroit  contrester ,  il  garni 
ses  meilleurs  chasteauls,  c'est  assavoir,  Aulvray,  Brest, 
Darval  et  pluseurs  autres  ;  entra  en  mer  et  passa  en 
Angleterre;  où  y  ot  par  noz  gens  maintes  villes  et 
chasteauls  pris ,  de  ceuls  que  tenoyent  les  Angloiz  pour 
ie  Duc;  mais  y  ot  fait  ainçois  (0  maint  fait  d'armes 
et  mainte  bataille,  ésquelles  noz  gens  perdirent  et 
gaignierent. 

Et  dit  ledit  livre  du  Régime  des  Princes,  que,  pour 
sept  raisons ,  les  ennemis  de  ceuls  de  l'ost  peuent  estre 
plus  fors  et  plus  poissans. 

La  primiere  raison,  si  est  que,  se  ilz  sont  les  pre- 
miers assaillis,  et  ilz  sont  bien  assemblez  et  en  bel 
ordre,  ilz  ne  sont  pas  de  legier  (2)  vaincus. 

Item,  se  ilz  ont  la  rivière  devant  euls,  ou  la  garde 
des  montaignes  où  l'en  ne  puist  monter,  ou  destroiz 
legiers  à  garder,  ilz  sont  moult  fors  à  vaincre. 

Item,  se  ilz  n'ont  vent,  pouldre  ne  souleil,  et  le 
dessus  du  champ,  ce  leur  est  grant  avantage. 

Item,  se  ilz  sont  avisez  de  ceuls  de  l'ost  et  bien  in- 
formez, quans(3)  ilz  sont,  par  où  ilz  viennent  et  leur 
ordonnance,  ilz  se  peuent  pourveoir  d'euls  actendre. 

Item,  quant  ilz  ne  sont  travailliez,  affamez,  ne 
défoulez  (4),  ilz  peuent  bien  contrester  (5). 

(0  Ainçois  :  auparavant.  —  (*)  De  legier  :  aisément.  —  (3)  Quans  : 
combien.  —  (4)  Defoukz  :  malheureux ,  exténués.  —  (5;  Contrester  ; 
faire  résistance. 

Item  ,  se  ilz  sont  tous  d'une  mesme  voulenté  , 
îoyaulx  ensemble,  et  d'un  accort  de  tenir  place,  ilz 
ne  sont  pas  legiers  à  desconfire. 

Item,  quant  ceuls  de  l'ost  ne  scevent  mie  l'enten- 
cion  d'euls  ;  qu'ilz  be'ent  (0  à  faire,  et  de  quelz  tours 
ilz  sont  avisiez. 

Par  autres  sept  manières  peuent  ceuls  de  l'ost 
vaincre  les  ennemis,  c'est  quant  ilz  les  treuvent  es- 
pars ,  non  ensemble  et  sanz  arroy  (2). 

Item,  quant  l'ost  prent  l'avantage  de  la  place  et 
vient  au  devant. 

Item,  l'ost  doit  mectre ,  se  faire  se  peut,  les  en- 
nemis le  visaige  au  soleil  et  au  vent. 

Item,  que  l'ost  puisse  surprendre  ses  ennemis  en 
prenant  leur  repast,  ou  de  nuit  en  leur  hébarges  (3), 
ou  aucunement  dcspoui  veus. 

Item,  quant  les  ennemis  sont  las  et  travailliez  pour 
le  long  chemin ,  ou  chault  (4) ,  lors  les  doit  l'ost 
assaillir. 

Item,  quant  l'ost  peut  tant  faire,  par  aucun  moyen, 
qu'il  semé  descort  et  démence,  envie  et  mautalent  (5) 
entre  ses  ennemis ,  et  que  ilz  ne  daignent  obeyr  à  leur 
chevetains  ;  lors  les  peut  l'ost  assaillir. 

Item,  doivent  enque'rir  ceulx  de  l'ost,  quelles  con- 
ditions (6)  a  le  prince  de  l'ost,  et  le  prendre,  se  ilz 
peuent,  par  la  condition  dont  ilz  le  sentent  .ente- 
chiez  (7). 

(0  Béent  :  hésitent;  verbe,  dont  nous  avons  encore  le  participe  actif 
béant  j  bouche  béante.  —  C2J  ^drroy  :  ordre ,  disposition  régulière  ;  on  a 
conservé  son  composé  désarroi,  désordre.  —  (3)  Hébarges  :  logemens. 
—(4)  Ou  chault,  ou  par  la  chaleur.  —  (5)  Mautalent  :  dessein  de  nuire  ; 
Faction  d'en  vouloir  à  quelqu'un. —  (6)  Conditions  :  humeur ,  façon 
d1  ûtre,  de  penser.  —  v7)  Enteçhiez  :  entiché,  prévenu. 

La  manière  comment  les  batailles  se  doivent  con- 
tenir en  combatant  est  telle  :  Quant  ilz  veulent  fe'rir 
de  loings  et  gecter  dars  ou  sayetes  (0,  ilz  doivent  tenir 
le  pie  senestre  avant,  et  le  destre  arrière  :  la  cause 
est,  pour  ce  que  le  cueur  M  d'omme  a  plus  grant  vertu 
au  coste'  destre  que  au  senestre  r  pour  ce  sont  les  mem- 
bres destres  plus  fors  et  plus  mouvables  que  les  senes- 
tres;  si  meut  plus  fort  l'air  et  donne  plus  grant  coup; 
mais  quant  les  batailles  doivent  combatre  des  espe'es 
main  à  main ,  ilz  doivent  tenir  le  pie  destre  avant  et 
le  senestre  arrière. 

Nous  devons  savoir  que,  quant  les  ennemis  sont 
pou  (3),  on  ne  les  doit  pas  si  enclorre  que  on  ne  leur 
lait  (4)  aucun  lieu  par  où  ilz  puissent  fuyr;  car,  en 
fuyant,  les  peut-on  mieulx  occirre  ou  prendre; mais, se 
ilz  se  ve'oyent  si  encloz  que  fuyr  ne  peussent,  ilz  ven- 
droyent  chiérement  leur  mort. 

Nous  dirons  comment  on  se  doit  traire  arrière  de 
la  bataille,  quant  on  n'a  mie  conseil  de  combatre,  et 
doit  estre  secret,  de  paour  que  l'ost  ne  s'espouvante, 
par  quoy  s'enfuist  ;  si  se  doit  le  prince  contenir  en  telle 
manière  qu'on  ne  cuide  mie  qu'il  vueille  partir  pour 
fuyr,  mais  qu'il  vueille  appareillier  son  agait  (5)  en 
autre  lieu;  et  se  doit  retraire  en  telle  manière  que  les 
ennemis  ne  s'en  apperçoivent,  si,  comme  souvent 
avient,  que  l'ost  se  part  plus  par  nuit  que  par  jour,  et  se 
doit  tousjours  l'ost  tenir  serre'e  ensemble,  sanz  espandre; 
car  mieulx  se  pourroyent  deffendre  contre  embûches 

C1)  Sayetes  ou  sagetles  :  flèches.  —  (2)  Ce  mot  cueur  n'est  point  au 
manuscrit.  Comme  il  n"y  avoit  place  que  pour  une  seule  lettre  à  la  fin 
de  la  ligne,  on  a  figuré  un  cœur,  au  lieu  de  l'écrire.  —  C3)  Pou  :  peu, 
en  petit  nombre.  —  (4)  Lait  :  laisse.  —  (5)  Appareiller  son  agait  : 
prendre  sa  position. 

et  toutes  manières  d'assauls,  et  doit  ledit  chief  enqué- 
rir, se  ilz  se  pourroyent  retraire  quelque  part,  se  quel- 
que affaire  leur  survenoit. 


Chapitre  XXXIV  :  Ci  dit,,  comment  le  roy  Charles  ot 
auques  (')  toute  recouvrée  la  duchié  de  Guiejine. 

Aïnssi  ala  tousjours,  à  l'aide  de  Dieu,  croiscent  la 
poissance  du  roy  Charles,  tant  que  auques  toute  ou 
la  plus  grant  partie  de  la  duchié  de  Guienne,  avecques 
les  terres ,  bonnes  villes  et  citez  que  le  roy  d'Angleterre 
tenoit  en  France,  comprises  ou  traictié  de  l'efforciée 
paix  (2),  si  comme  est  desclairié,  furent  rendues  et 
conquises  au  roy  de  France ,  lesquelles  avoyent  esté 
gaigniées,  aucunes  par  assault,  autres  par  batailles  et 
force,  autres  1  aimples  (3)  par  argent  à  cause  d'esche- 
ver  (4)  perdicion  de  gent,  et  en  maintes  diverses  ma- 
nieres,  tant  et  quantes  furent  demourées  soubz  l'obéys- 
sance  du  Roy. 

Et  ainssi  dit  le  livre,  que  on  doit  acquester  (5)  sur 
ses  ennemis,  et  dit  que  quatre  manières  sont  de  ba- 
taille :  l'une,  si  est,  quant  les  deux  parties  sont  en 
plains  champs  et  se  combatent  ;  l'autre  si  est ,  quant 
l'en  assault  aucun  chastel;  l'autre  si  est,  quant  ceulx 
du  chastel  se  deffendent  ;  la  quarte  si  est,  quant  l'en 
se  combat  en  eaue  ou  en  mer. 

Et  au  propoz  de  ce  que  tant  avons  parlé,  d'assaillir 

(•)  Auques  :  presque.  — (»)  Traictié  de  Vejforciée  paix  :  Traité  de 
la  paix  forcée.  Christine  désigne  ainsi  le  Traité  de  Brétigny.  — 
i3)  ttaimptes ■;  rachetées.  —  (.4)  Eschever  :  éviter.  —  l5)  Acquester: 
acquérir,  conquérir. 

et  prendre  villes  et  fortresses  ;  l'une  est  par  faulte  d'eaue; 
pour  ce,  l'ost  se  doit  efïorcier  de  tollir  l'eaue.  La  se- 
conde manière  est  par  faim;  pour  ce,  se  doit  bien 
prendre  garde  l'ost,  que  à  ceuls  du  chastel  ne  soit 
porté  vivres;  et  voit-on  aucunes  fois,  que  se  l'ost  prent 
aucuns  de  ceuls  du  chastel,  il  ne  les  tuent  pas,  mais  les 
affollent  (0  de  membres,  si  que  jamais  ne  se  puissent 
aydier,  et  les  renvoyent  au  chastel  pour  plustost  aydier 
à  devourer  les  vivres.  Et  la  tierce  est,  quant  ceuls  de 
dens,  et  ceuls  de  hors,  se  combatent  aux  murs,  et  de 
ceste  manière  dirons  apre's. 

En  temps  d'esté',  ains  que  on  cueille  les  biens,  doit 
on  assigier  les  chasteaulx  et  citez,  affin  que  ilz  ne  puis- 
sent faire  leur  cueilte  (2)  ;  et  aussi,  en  celle  saison,  sont 
lesfossez  plusvuisC3)  qu'où  temps  d'iver;  plus  ont  ceulx 
de  dedens  soufFraite  (4)  d'eaue,  et  moins  griéveà  ceulx 
qui  sont  au  siège,  en  temps  d'esté  qu'à  la  froidure. 

L'ost  qui  veult  assigier  se  doit  logier  comme  à  un 
trait  d'arc  loings  du  chastel,  et  entour  soy  faire  fossez 
et  palis,  comme  devant  est  dit,  et  faire  aussi  comme 
une  fortrece,  affin  que  ceulx  dedens  ne  les  puissent 
surprendre. 

On  doit  commencier  l'assault  par  trait ,  et  par  dre- 
cier  eschieles,  par  miner  et  faire  voyes  de  soubz  terre, 
par  engins, mangoniaulx  (5)  et  oanons  qui  fort  trayent ; 
par  édifices  et  engins  que  l'on  maine  jusques  aux  murs  ; 
et  doivent  commencier  la  mine  ains  qu'ilz  mectentîeur 
tentes,  et  doivent  foyr  soubz  terre  plus  parfont  que  les 
fossez  et  faire  voye  jusques  aux  murs,  et  doit-on  la 

(')  JJfollent  :  estropient.  —  C0  Cueilte  :  récolte.  —  (3)  Vuis  :  vides. 
— -  (4)  Souffraile  :  souffrance.  —  (5)  Engins,  mangoniaulx  :  machines, 
instrumcns  à  battre  les  murailles.  Vojr.  note  i ,  p.  ifô  du  t.  i. 


DE  JEAN  DE  TR0YES.    [i/^a]  4*7 

gongne,  qui  tout  à  cheval  entra  dedans  ladite  église, 
en  laquelle  y  avoit  bien  demy  pied  dé  hault  de  sang 
espandu  des  pauvres  créatures  illec  estans  ,  qui  à 
ceste  heure  estoient  tous  nuds  gisans  illec  morts.  Et 
quant  ledit  Bourguignon  les  vit  ainsi  abatus,  se  com- 
mença à  seigner  et  dire  qu'il  veoit  moult  belles  choses, 
et  qu'il  avoit  avecques  luy  de  moult  bons  bouchiers. 
Et  le  lendemain  ensuivant  qui  fut  le  samedy  treiziesme 
jour  dudict  mois,  ledict  petit  Pieart  qui  estoit  prison- 
nier avec  aultres  de  ceux  desadicte  compaignie  furent 
pendus  et  estranglez,  de  l'ordonnance  dudict  de  Bour- 
gongne,  et  puis  fist  arraser  ladicte  place  et  mettre  le 
feu  dedans.  Etle  dimenche  quatorziesme  de  iceluy  mois 
s'en  partirent  dudict  lieu  de  Nesle  et  alerent  devant 
Roie,  où  estoient  environ  quatorze  cens  archiers  de 
la  compagnieet  charge  Pierre  Aubert  baillydeMeleun 
et  de  Nugnon,  et  aussi  y  estoient  pour  gentils  hommes 
et  capitaines  Loisel  de  Balagny  (0  capitaine  de  Beau- 
vais,  monseigneur  de  Mouy,  le  seigneur  de  Rubempré 
et  autres,  qui  bien  avoient  deux  cens  lances  bien  en 
point.  Et  jaçoit  ce  qu'ils  feussent  dedans  ladicte  ville 
que  le  Roy  avoit  faict  bien  remparer,  bien  avitailler  et 
garnir  de  moult  belles  serpentines,  ils  se  rendirent  le 
mardi  ensuivant  seiziesme  jour  d'icelui  mois  à  l'heure 
de  midi  et  laissèrent  illec  ladicte  artillerie,  leurs  che- 
vaux etharnois.  Et  tout  abillement  de  guerre,  et  toutes 
leurs  bagues  :  où  le  Roy  et  eux  eurent  dommaige  de 
cent  mil  escus  d'or  et  plus,  et  s'en  revindrent  tous 
nuds  et  en  pourpoint,  un  g  baston  en  leur  poing.  Et 
demoura  illec  ledict  duc  de  Bourgongne  depuis  par 
certain  temps,  et  d'illec  s'en  ala  devant  la  ville  de 

(0  Loisel  de  Balagny  :  manuscrit  :  Lojset  de  JBaligny. 

Beauvais  pour  y  mettre  le  siège,  où  il  y  arriva  le  sa- 
medi vingtseptiesme  jour  de  juing  audit  an  1472,  où 
de  plaine  venue  y    donnèrent  ung  fort  assault,    à 
quoi  fut  fort  résisté  par  les  bourgois ,  manans  et  habi- 
tans  d'icelle  ville.  Et    celle    mesme  nuict   y   arriva 
Guillaume  de  Valee  lieutenant  du  seneschal  de  Nor- 
mendie,  à  tout  deux  cens  lances,  qui  moult  bien  se- 
coururent  ceux  dudit   lieu  :  car    ils   y  arrivèrent  à 
l'heure  du  fort  de  leur  assault,    et  tout  incontinent 
montèrent  dessus  la  muraille ,  et  firent  reculer  lesdits 
Bourguignons.  Et  le  lendemain  ensuivant  y  vint  mon- 
seigneur de  Crussol,  Jouachin  Rouault,  la  compagnie 
de  monseigneur  de  Bueil,  Guerin  Le  Groing,  monsei- 
gneur de  Torcy,  et  autres  nobles  de  Normendie,  qui 
tres-vaillamment  s'y  contindrent.  Et  pendant  ce  temps 
furent  bien  secourus   de  ceux  de  la  bonne  ville  de 
Paris,  tant  de  pionniers,  pics,  pelles,  farines,  vins, 
pouldres  à  canon ,  et  autres  avitaillemens ,  qui  firent 
tres-grant  bien  ausdits  gens  de  guerre  et  aux  habitans 
d'icelle  ville.  Et  en  ces  entrefaictes  y  eut  de  belles  et 
grandes  escarmouches  où  plusieurs  Bourguignons  es- 
tans  devant  icelle  ville  furent  morts  et  tuez. 

En  ce  temps  advint  que  aucuns  des  habitans 
d'Auxerre  saillirent  hors  de  leur  ville  pour  aler  cou- 
rir es  pais  du  Roy,  pour  prendre  et  mener  audit  lieu 
d'Auxerre,  bœufs,  vaches,  et  tout  ce  qu'ils  pourroient 
trouver  pour  eux  avitailler,  et  vindrent  prés  de  Joigny, 
de  Seignelay  et  illec  environ  :  contre  lesquels  y  ale- 
rent  le  bastard  dudit  Seignelay,  le  seigneur  de  Plancy 
et  aultres  jusques  au  nombre  de  trois  cens,  qui  vin- 
drent en  rencontrer  lesdits  d'Auxerre,  qui  se  mirent 
en  bataille  contre  eux.  Et  quant  les  dessusdits  sei- 

gneurs  les  eurent  ainsi  veus,  ils  se  frappèrent  dedans 
moult  vigoureusement ,  et  y  en  eut  huict  vingts  de 
morts,  et  quatre-vingts  de  prins,  et  le  demeurant  se 
mist  en  fuite  ou  fut  noyé.  Audit  temps  pour  raison  de 
l'approuchement  desdits  Bourguignons  ainsi  venus  à 
Beauvais,  furent  faictes  à  Paris  de  moult  belles  ordon- 
nances, par  sire  Denis  Hesselin  panetier  du  Roy  nostre 
sire,  esleu  de  Paris,  et  prevost  des  marchans  de  ladicte 
ville  :  comme  de  faire  rediffier  la  muraille  et  garde  de 
dessus  les  murs,  faire  faire  belles  et  grandes  tranchées, 
mettre  en  point  les  chaisnes,  rediffier  les  fossez,  boule- 
vars  et  barrières  des  portes,  en  faire  murer  d'aucunes, 
faire  faire  de  moult  belles  serpentines  toutes  neuves, 
et  d'autres  belles  ordonnances  y  furent  faictes. 

Et  le  jeudy  second  jour  de  juillet  vint  et  arriva  à 
Paris  le  seigneur  de  Rubempré  qui  venoit  de  ladite 
ville  de  Beauvais  et  apporta  lettres  des  capitaines  de 
ladite  ville  addressans  au  seigneur  de  Gaucourt,  lieu- 
tenant du  Roy  à  Paris,  aux  prevost  des  marchans  et 
eschevins  de  ladite  ville  de  Paris.  Par  lesquelles  leur 
estoit  fait  sçavoir  que  le  duc  de  Bourgongne  et  ceulx 
de  son  ost  estoient  en  telle  nécessité  de  vivres,  que 
ung  pain  de  deux  deniers  à  Beauvais  valoit  audit  ost 
trois  sols  parisis,  et  que  iceluy  duc  de  Bourgongne 
avoit  intention  de  jouer  au  desespoir  et  avoir  ladite 
ville,  pour  y  perdre  la  pluspart  de  tous  ses  gens;  et 
pour  ce  prioient  ausdits  de  Paris  que  on  leur  envoyast 
de  la  menue  artillerie,  des  arbalestres,  du  traict  et 
des  vivres.  Laquelle  chose  fut  faicte  et  envoyée  à  eux 
par  le  bastard  de  Rochechouart  seigneur  de  Meru,  qui 
y  mena  et  conduisit  les  soixante  arbalestriers  de  Paris, 
avecques  traict,  arbalestres,  artillerie  et  vivres.  Et  le 

27. 

jeudy  neufiesme  jour  dudit  mois  de  juillet,   environ 
l'heure  de  sept  heures  au  matin,  après  'que  ledit  de 
Bourgongne  eut  fait  getter  grant  nombre  et  quantité 
de  bombardes  et  autres  artilleries  contre  les  murs  de 
ladicte  ville ,  à  l'endroit  de  la  porte  de  l'ostel  Dieu  , 
vindrent  et  accoururent  dedans  les  fossez   de  ladite 
ville  grant  quantité  desdits  Bourguignons,  qui  y  ap- 
portèrent grant  nombre  de  bourrées ,  clayes  et  au- 
tres mesrain  (0  dedans  lesdits  fossez ,  et  puis  y  dressè- 
rent eschelles ,  et  moult  vigoureusement  assaillirent 
ladite  ville  à  l'endroit  de  la  muraille  et  portail  dudit 
hostel  Dieu  ,  dont  avoit  la  garde  et  charge  monsei- 
gneur   Robert    Destouteville    chevalier   seigneur   de 
Beyne  et  prevost  de  Paris,  qui  moult  honnorablement 
et  vaillamment  sy  contint,  et  ceux  de  sadite  compai- 
gnie.  Et  dura  ledict  assault  depuis  ladicte  heure  de 
sept  heures  jusques  après  unze  heures,  durant  lequel 
temps  y  eut  grant  quantité  de  Bourguignons  ruez  et 
abbatus  morts  de  dessus  lesdicts  murs  dedans  les  fossez 
d'icelle  ville ,  et  de  navrez  grand  nombre  ;  et  bien  jus- 
ques au  nombre  de  quinze  à  seize  cens  hommes,  et 
plus  largement  y  en  eust  eu  de  morts  s'il  y  eust  eu 
saillie  à  y  estre  hors  d'icelle  ville  :  mais  toutes  les 
portes  d'icelle  estoient  murées  du  costé  de  l'ost  des- 
dicts  Bourguignons,  pourquoy  ne  se  peut  faire  ladite 
saillie  ,  dont  furent  moult  dolans  les  nobles  seigneurs, 
capitaines ,  gens  d'armes  et  de  traict ,  qui  estoient  de- 
dans icelle  ville  en  bien  grand  nombre  et  bon  habil- 
lement (2) ,  comme  de  quatorze  à  quinze  mil  comba- 
tans,  dont  avoit  la  charge  et  conduite  le  conte  de 

(*)  Mesrain  :  signifie  également  bois  propre  à  bâtir  et  à  faire  de* 
tonneaux.  —  W  Habillement  :  armure. 

Dampmartin,  Jouachin  Rouault  mareschal  de  France, 
Salezar,  Guillaume  de  Valee,  Mery  de  Coue',  Guerin 
Le  Groing,  les  sires  de  Beyne  et  de  Torcy  frères,  et 
plusieurs  autres  gentilshommes  de  conduite  et  grant 
façon.  Et  durant  ledict  assault  moyennant  la  grâce  de 
Dieu  ne  fut  point  tue'  des  gens  du  Roy  plus  de  trois  ou 
quatre  personnes,  et  encores  disoit  on  que  ce  avoit 
este'  par  leur  oultraige.  Et  au  regard  de  toute  l'artille- 
rie qui  fut  tirée  par  lesdits  Bourguignons  durant  ledit 
temps  en  icelle  ville,  jusques  au  neufiesme  jour  de 
juillet,  n'en  fut  tué  plus  de  quatre  personnes.  Et  le 
lendemain  dudit  assaut  environ  le  point  du  jour,  fut 
de  rechief  envoyé  par  ledict  sire  Denis  Hesselin  pre- 
vost  des  marchans,  audict  lieu  deBeauvais  grant  quan- 
tité de  traict  à  arbalestre ,  et  des  cordes  pour  y  servir , 
des  poudres  à  canon  et  coulevrine,  et  des  chirurgiens 
pour  penser  et  guérir  les  navrez. 

Et  le  samecly  unziesme  jour  dudit  mois  de  juillet 
au  matin,  fut  tiré  hors  des  prisons  du  chastelet  de 
Paris  un  messager  de  l'hostel  du  Roy,  qui  avoit  esté 
constitué  prisonnier  esdictes  prisons, pource  qu'il  avoit 
dict  et  publié  au  palais  et  autres  plusieurs  lieux  de  ladicte 
ville  de  Paris,  que  monseigneur  le  connestable  avoit 
tiré  dudit  lieu  de  Beauvais  aux  champs  les  capitaines 
estans  dedans  icelle,  faignant  d'avoir  conseil  avecques 
eulx ,  à  sçavoir  qu'il  estoit  de  faire  pour  la  seureté  et 
deffence  d'icelle  ville  :  et  que  ce  pendant  qu'il  tenoit 
ledit  conseil  lesdits  Bourguignons  furent  avitaillez  en 
leur  ost  de  grant  quantité  de  vivres,  à  quoy  eust  esté 
fait  faire  resistence  par  lesdicts  capitaines,  si  n'eust  esté 
ledict  conseil.  Desquelles  paroles  ainsi  dictes  par  le- 
dit messagier,  qui  sonnoient  mal  à  la  charge  de  mondt 

seigneur  le  connestable ,  et  que  de  ce  se  tint  fort  à  mal 
content,  fut  ledict  messagier  baille'  et  délivré  par  l'or- 
donnance du  Roy  à  maistre  Milles  huissier  d'armes 
de  son  hostel,  qui  le  mena  et  conduisit  par  devers  le- 
dict connestable,  et  si  luy  porta  les  charges  et  infor- 
mations qui  faictes  avoient  esté  desdictes  paroles. 

Et  le  vendredy  dixiesme  jour  dudit  mois,  qui  fut  le 
lendemain  dudit   assault,  par  une  trenchee  qui  fut 
faicte  pour  y  estre  hors  dudict  lieu  de  Beauvais,  Sa- 
lezart  et  autres  de  sa  compaignie  entrèrent  dedans  le 
parc  d'iceluy  de  Bourgongne  environ  le  point  du  jour, 
où  furent  tuez  tous  les  Bourguignons  qu'ils  rencontrè- 
rent :  et  en  iceluy  parc  y  furent  bruslées  trois  tentes, 
et  tout  ce  qui  estoit  dedans,  et  en  une  d'icelles  y  fu- 
rent tuez  deux  hommes  de  grant  façon,  jaçoit  ce  qu'ils 
promettoient  de  payer  moult  grant  finance.  Et  pour 
ce  que  en  iceluy  ost  fut  fait  grant  cry  et  noise  ,  en 
criant  vive  Salezart,  lesdicts  de  l'ost  se  assemblèrent 
en  bien  grant  nombre  ,   parquoy  il  convint  audict  Sa- 
lezart se  retraire  audict  lieu  de  Beauvais  ,  et  en  soy 
retraiant  et  ceux  de  sa  compagnie,   eu  emmenèrent 
avecques  eux  de  bien  belle  artillerie,   comme    deux 
des    chambres  des  bombardes   qui  avoient  battu   et 
getté  en  bas  la  muraille  de  ladicte  ville.  Lesquelles 
chambres  pour  causes  de  hastiveté  ils  getterent  dedans 
les  fossez,    et  si  boutterent  dedans  ladicte  ville  deux 
bien  belles  serpentines  avec  ung  gros  canon  de  cuivre 
nommé  l'un  des  douze  pers,  que  le  Roy  à  la  journée 
au  rencontre  de  Montlehery  y  perdit.  Et  fut  ledict 
Salezart  suivi  de  bien  prés,  et  fort  battu  et  navré  ,    et 
son  cheval  aussi  navré  de  plusieurs  coups  de  piques  de 
Flandres  et  autres,  nonobstant  quoy  il  le  rapporta  jusques 

audict  lieu  de  Beauvais,  où  ledict  cheval  mourut  in- 
continent qu'il  y  fut  arrivé.  Et  depuis  ladicte  saillie 
n'advint  audict  ost  gueres  de  choses  jusques  au  vingt- 
uniesme  jour  dudit  mois  de  juillet,  que  les  bons  bour- 
gois,  manans  et  habitans  de  la  ville  d'Orléans,  en- 
voyèrent et  firent  passer  parmy  la  ville  de  Paris  la 
quantité'  de  cent  tonneaux  de  vin  du  creu  dudit  lieu 
d'Orléans,  qu'ils  envoy oient  et  donnoient  ausdits  sei- 
gneurs et  gens  de  guerre  estans  audit  Beauvais,  pour 
les  rafraischir  et  aider  à  bien  besongner  alencontre 
desdits  Bourguignons.  Et  si  leur  renvoyèrent  encores 
grant  quantité  de  trousses,  de  flesches  à  arc,  artillerie, 
arbalestres,  et  des  poudres  à  canon.  Et  pour  conduire 
les  choses  dessusdites,  y  estoient  en  personne  aucuns 
bourgois  dudit  lieu  d'Orléans,  pour  faire  le  présent 
ausdits  seigneurs  et  gens  de  guerre  estans  audit  Beau- 
vais, et  de  par  icelle  ville  d'Orléans» 

En  ce  temps  furent  faites  les  monstres  en  la  ville  de 
Paris,  par  les  habitans  d'icelle  ,  par  chascune  dizaine 
et  quartiers  de  ladite  ville,  tous  lesquels  y  furent  en 
armes  et  par  ordre  :  lesquelles  monstres  furent  veuës 
et  receuës  par  le  seigneur  de  Gaucourt  lieutenant  du 
Roy  en  ladicte  ville,  maistre  Jehan  de  Ladriesche  pré- 
sident des  comptes,  sire. Denis  Hesselin  panetier  du 
Roy,  esleu  sur  le  faict  des  aydes ,  et  prevost  des  mar- 
chans  de  ladicte  ville,  lesquelles  monstres  il  faisoit 
moult  beau  veoir,  et  plus  eust  fait  se  les  arbalestriers 
coulevriniers,  gens  prins  es  bannières,  et  aultres  gens 
de  guerre  en  grant  nombre,  envoyez  de  ladicte  ville 
audit  lieu  de  Beauvais,  y  eussent  esté.  En  ce  temps 
fut  mis  en  termes  que  encores  seroit  prins  parmy  la- 
dicte ville,  jusques  au  nombre  de  trois  mil  combatans, 

qui  seroient  armez  et  souldoyez  de  par  ladicte  ville , 
ceulx  de  parlement,  de  Chastellet,  la  chambre  des 
comptes ,  la  chambre  des  monnoyes ,  le  chancellier, 
maistres  des  requestes,  les  esleus  et  aultres,  qui  sem- 
bla estre  moult  grant  charge  aux  habitans  d'icelle , 
veu  le  grant  nombre  de  gens  que  desja  on  avoit  en- 
voyé audit  Beauvais,  et  que  aussi  ladicte  ville  en  de- 
mourroit  moult  affoiblie.  Et  furent  ces  choses  moult 
honnorablement  remonstrees  par  ledit  sire  Denis  Hes- 
selin  aux  capitaines  estans  audit  Beauvais,  qui  des- 
dictes remonstrances  se  tindrent  à  bien  contens ,  et  se 
contentèrent  de  ce  qui  leur  avoit  esté  envoyé  ,  sauf 
qu'ils  prièrent  que  encores  on  leur  menast  cent  arba- 
lestriers  et  coulevriniers ,  ce  que  fist  ladicte  ville. 

Et  depuis  le  mercredy  feste  de  la  Magdelaine  envi- 
ron l'eure  de  trois  heures  du  matin,  ledit  duc  de  Bour- 
gongne  honteusement  se  desloga  de  son  ost  et  s'en  partit 
et  s'en  ala  sans  aultre  chose  faire,  sinon  que  durant 
l'espace  de  vingt-six  jours  entiers,  qu'il  fut  devant  ladicte 
ville ,  il  ne  cessa  de  faire  getter  son  artillerie  contre  ladite 
ville  nuit  et  jour,  qui  peu  ou  néant  grevèrent  icelle 
ville,  ne  les  habitans  d'icelle,  et  y  donna  et  fist  don- 
ner deux  grans  et  merveilleux  assauts,  ausquels  y  fu- 
rent tuez  et  meurdris  bien  grand  nombre  de  ses  gens 
de  guerre,  des  plus  grans  qu'il  eut  en  sa  compaignie, 
et  si  perdit  durant  icelluy  temps  grant  quantité  de 
son  artillerie ,  que  ceulx  de  la  garnison  d'Amiens  poul- 
ie Roy  gaignerent  dessus  lesdits  Bourguignons.  Et  de- 
puis ledit  partement  desdits  Bourguignons ,  ils  s'en 
alerent  boutant  les  feux  es  bleds  et  es  villaiges  par  tout 
où  ils  passoient,  et  vindrent  devant  Sainct  Valéry  lez 
le  Crotoy,  qui  leur  fut  rendu  par  ceulx  de  dedans, 

pour  ce  qu'ils  n'estoient  pas  assez  de  gens ,  et  que  la 
place  n'estoit  point  de  tenir  contre  sa  puissance,  et  après 
s'en  ala  à  Eu  qui  pareillement  luy  fut  rendue  pour  les 
causes  que  dessus.  Et  le  mercredy  vingt  neufiesme  jour 
de  juillet,  monseigneur  le  connestable,  monseigneur  le 
grant  maistre,  et  aultres  capitaines  qui  estoient  dedens 
la  ville  de  Beauvais,  accompaignez  de  huict  cens  lan- 
ces, se  partirent  dudit  lieu  pour  eulx  tirer  au  pays  de 
Caulx  vers  Arques  et  Moustieryillier,  pour  estre  au 
devant  desdits  Bourguignons  qu'ils  supposoient  qu'ils 
y  dévoient  aler,  ce  que  firent  lesdits  Bourguignons,  et 
alerent  mettre  et  asseoir  leur  parc  entre  ladicte  place 
d'Eu  et  Dieppe,  en  ung  village  nomme'  Ferrieres.  Et 
illec  depuis  y  séjourna  bien  grant  pièce  sans  riens 
conquérir,  sinon  le  neuf  chastel  de  Nicourt  où  ils  se 
boutèrent,  pource  que  dedens  n'y  trouvèrent  aucun 
qui  leur  contredist,  et  y  furent  par  l'espace  de  trois 
jours,  puis  s'en  alerent,  et  au  partir  y  boutèrent  le 
feu  et  brûlèrent  la  ville  et  chastel,  qui  fut  ung  moult 
grant  et  piteux  dommaige,  car  c'estoit  une  moult  belle 
ville  de  guerre  et  grande.  Et  en  après  fist  mettre  et 
bouter  ledit  Bourguignon  le  feu  à  Longueville,  au 
Fay,  et  aultres  plusieurs  lieux  et  villages  du  bailliage 
de  Caulx,  qui  pour  tout  son  vaillant  n'eust  sceu  repa- 
rer. Et  plus  ne  aultre  vaillance  ne  fist  que  de  bouter 
lesdits  feux  depuis  son  partement  de  ses  pays  jusques 
au  premier  jour  de  décembre  i472-  Durant  ces  choses 
le  Roy  qui  estoit  en  Bretaigne  à  tout  (0  plus  de  cin- 
quante mil  combatans,  ne  fist  que  peu  ou  rien  ,  pour 
ce  qu'il  fut  mené'  de  belles  paroles  et  par  ambassades, 
au  moyen  de  quoy  il  cuidoit  avoir  bonne  pacification  et 

(0  A  tout  :  avec. 

accord  avec  ledict  duc  de  Bretagne,  sans  effusion  de 
sang  ne  perdition  de  ses  gens  de  guerre,  que  tousjoursil 
a  fort  craint,  plus  sans  comparaison  que  ledit  de  Bour- 
gongne,  qui  estoit  trop  cruel  et  plain  de  mauvaise 
obstination,  ainsi  que  en  son  temps  l'a  bien  monstre 
et  monstroit  cliascun  jour.  Et  après  que  ledit  duc  de 
Bourgongne  fut  retourné  dudit  pays  de  Caulx,  où  ainsi 
avoit  bouté  le  feu  comme  dit  est,  et  que  devant  Ar- 
ques et  Dieppe  fut  si  vigoureusement  recueilly  et  batu , 
luy  et  ses  gens,  s'en  partit  d'iceluy  pays  et  délibéra  de 
s'en  aler  devant  la  bonne  ville  et  cité  de  R.ouën,  où 
plus  que  devant  fut  bien  receu.  Et  tellement  que  au 
moyen  des  saillies  et  grans  vaillances  que  firent  sur 
luy  ceux  de  dedens,  luy  convint  soy  en  retourner  bien 
honteusement  et  à  sa  grant  perte  vers  Abbeville ,  et  fist 
courir  lors  le  grand  bruit  de  mettre  le  siège  devant  la 
ville  de  Noyon ,  et  icelle  avoir  par  force ,  à  quoy  luy 
fut  bien  résisté  par  le  sire  de  Crussol  et  autres  vaillans 
capitaines  pour  le  Roy,  qui  se  vindrent  loger  dedens, 
et  qui  la  fortifièrent  d'engins  ,  de  vivres  et  autres 
choses,  pour  repuiser  sa  dampnee  fureur,  mais  ung 
grand  mal  fut  fait  par  son  moyen  :  car  lesdits  capi- 
taines pour  estre  et  demourer  plus  seurs  en  ladite  ville, 
firent  brusler  et  abattre  les  faux  bourgs  d'icelle  ville , 
pour  garder  de  y  loger  lesdicts  Bourguignons  qui  n'y 
vindrent  point. 

Audit  temps  messire  Robert  Destouteville  chevalier 
prevost  de  Paris,  qui  estoit  dedens  la  ville  de  Beauvais, 
avecques  les  nobles  de  la  prevosté  et  viconté  de  Paris, 
et  certain  nombre  de  francs  archiers,  s'en  partit  du- 
dit lieu  de  Beauvais  et  s'en  vint  loger  es  faux  bourgs 
de  la  ville  d'Eu ,  du  costé  d' Abbeville.  Et  ce  mesme 


DE   JEAN  DE  TROYES.     [i/^]  427 

jour  aussi  arriva  d'autre  costé  esdits  faux  bourgs  du 
costé de  Dieppe,  monseigneur  le  mareschal  Jouachin  (0, 
lesquels  incontinent  envoyèrent  sommer  les  Bourgui- 
gnons qui  estoient  dedens.  Et  tels  effrois  leur  firent  les 
gens  du  Roy  qu'ils  prindrent  composition ,  qui  estoit 
telle  qu'ils  s'en  alerent  tous ,  et  si  rendirent  ladite  ville  : 
c'est  assavoir  les  chevaliers  chacun  sur  Ung  petit  cour- 
taut,  et  tous  les  autres  Bourguignons  qui  estoient  bien 
cent  (2)  et  plus,  s'en  alérent  chascun  un  baston  en  leur 
poing,  et  laissèrent  tous  leurs  habillemens,  biens,  et 
chevaux,  et  si  payèrent  dix  mil  escus,  et  puis  ne  de- 
moura  guieres  que  lesdicts  Jouachin  et  Destouteville , 
éulx  et  leurs  gens  s'en  alerent  devant  la  ville  de  Sainct 
Walery  qu'ils  eurent  par  semblable  condition ,  et 
payèrent  six  mil  escus,  et  puis  s'en  alerent  à  Rembures 
un  bien  bel  et  fort  chasteau,  où  dedans  estoient  au- 
cuns Bourguignons,  qui  vindrent  au  devant  dudict 
Destouteville  et  Jouachin,  ausquels  ils  rendirent  ledit 
chastel,  moyennant  que  lesdits  Bourguignons  s'en 
alerent,  eulx  et  leurs  bagues  sauves. 

En  ces  entrefaictes  aucuns  tenans  le  party  dudit  de 
Bonrgongne,  comme  le  conte  de  Roussi  fils  dudict  con- 
nestable,  et  aultres  de  leur  party,  tindrent  les  champs 
au  pays  et  marche  de  Bourgongne  :  et  se  vindrent 
espandre  et  loger  en  la  conté  de  Tonnerre,  où  ils  ne 
trouvèrent  aucune  resistence.  Et  en  gastant  et  destrui- 
sant  pays  vindrent  jusques  à  Joigny,  qui  fut  fort  se- 
couru par  les  gens  du  Roy  et  ne  l'eurent  point,  et 
puis  s'en  alerent  vers  Troyes,  boutans  feux  e's  grandies 
et  villaiges,  et  aultre  vaillance  ne  firent.  Et  pendant 

0)  Jouachin  :  Jcachim  Rouault.  —  (2)  Cent  :  manuscrit  :  huit  cent. 

qu'  ilsfaisoient  tels  maulx,  semblablement  le  faisoient  le 
conte  Daulphin  d'Auvergne,  et  autres  nobles  hommes 
de  sa  compaignie  au  pays  de  Boui  gongne  pour  le  Roy, 
où  ils  mirent  et  boutèrent  aussi  le  feu  en  plusieurs  des 
villes,  villaiges,  et  lieux  dudit  de  Bourgongne,  et  y 
firent  du  dommaige  irréparable  :  mais  c'estoit  pour 
revenge  de  ce  que  ledit  Bourguignon  avoit  fait  sur  les 
villes,  pays  et  subgets  du  Boy,  comme  mauvais  su- 
jects,  qu'ils  estoient  à  leur  vray  et  souverain  seigneur. 

Au  mois  de  septembre  ensuivant  le  Boy  qui  avoit 
esté  par  certains  temps  au  pays  de  Bretaigne,  fîst  trêve 
ou  abstinence  de  guerre  avec  ledit  duc  de  Bretagne 
jusques  au  premier  jour  d'avril  ensuivant,  en  laquelle 
trêve  estoient  comprins  les  amis  et  aliez  d'iceluy  de 
Bretaigne,  lesquels  il  déclara  estre  ledit  duc  de  Bour- 
gongne, qui  aussi  print  et  accepta  ladicte  trêve  ledict 
temps  durant,  aussi  pour  luy,  ses  amis  et  aliez,  qu'il 
déclara  estre  l'empereur  d'Almaigne,  les  rois  d'Angle- 
terre, Escosse,  Portugal,  Espaigne,  Arragon,  Cecille, 
et  autres  rois,  jusques  au  nombre  de  sept,  et  plusieurs 
autres  ducs  et  grands  seigneurs.  En  ce  temps  accoucha 
d'un  fils  la  bonne  B.oyne  de  France,  que  on  appella 
monseigneur  de  Berry  (0,  qui  ne  vesquit  guieres. 

Vers  la  fin  du  mois  d'octobre  advint  que  monseigneur 
cleBeaujeu,frere  de  monseigneur  le  duc  de  Bourbon,  qui 
estoit  aie  par  l'ordonnance  du  Roy  au  paï's  d'Armignac 
comme  gouverneur  de  Guyenne,  lequel  estoit  bien  ac- 
compaigné  de  grans  seigneurs  et  nobles  hommes,  luy 
estans  dedens  la  ville  et  cité  de  Lestore  audit  pais ,  fut 
par  trahison  pris  et  mis  es  mains  dudit  conte  d'Armi- 
gnac, lequel  au  moyen  d'icelle  prise  recouvra  ladicte 

(.')  Il  fut  nomme  François 

cite.  Et  puis  après  icelle  prise  ledict  d'Armignac  délivra 
plusieurs  des  seigneurs  estans  avec  ledit  seigneur  de 
Beaujeu,  qui  depuis  furent  prins  de  par  le  Roy,  pour 
ce  qu'il  avoit  soupçon  qu'ils  eussent  esté  cause   de  la 
prise  dudit  seigneur  de  Beaujeu,  et  furent  menez  pri- 
sonniers au  chasteau  de  Loches.  Et  de  ladicte  prise 
dudit  de  Beaujeu  fut  le  Roy  moult  doulant,  et  pour 
le  ravoir  envoya  Rêvant  icelle  cité  de  ses  gens  de  guerre 
et  artillerie  en  grant  nombre,  et  lui  mesmes  ala  jus- 
ques  à  Poictiers,  à  la  Rochelle,  et  au  pays  d'environ, 
et  y  estoit  le  jour  sainct  Andry  audit  an,  1472,  et  puis 
s'en  retourna  à  Angiers.  Et  à  cause  de  ladicte  prise  y 
eut  un  gentilhomme  sénateur  dudit  monseigneur  de 
Beaujeu,  nommé  Jean  DeymerCO,  qui  estoit  prisonnier 
audit  lieu  de  Loches,  lequel  fut  escartellé  en  la  ville 
de  Tours,  pour  ce  qu'il  confessa  avoir  esté  traistre  au 
Roy  et  à  sondit  maistre  :  et  à  l'eure  qu'il  deust  mourir 
parla  moult  honnorablement  et  publiquement  devant 
tous   dudit  seigneur  de  Beaujeu,  en  disant  par  luy 
qu'il  estoit  bon  et  loyal,  et  qu'il  n'a  voit  rien  sceu  de 
ladicte  trahison  :  mais   d'icelle   en  chargea  fort  le  ca- 
det d'Alebret  seigneur  de  Sainct  Basile,  auquel  ledit 
de   Baujeu  avoit  eu  grant   confidence ,  pour  ce  qu'il 
avoit  esté  nourry  et  eu  moult  de  biens  en  la  maison  de 
Bourbon.  Apres  ces  choses  le  Roy  séjourna  longuement 
en  Poictou,  et  vers  les  marches  de  Bretaigne  :  et  tant 
y  demoura  que  appoinctement  se  fist  entre  le  Roy  et  le 
duc  de  Bretaigne,  dont  de  ce  faire  se  mesla  fort  Oudet 
de  Rie  seigneur  de  Lescun ,  à  qui  le  Roy  à  ceste  cause 
fist  de  grans  biens ,  et  paravant  luy  en  avoit  aussi  fait, 
et  en  faisant  ledict  appointement  le  Roy  bailla  et  de- 

(')  Dej mer  :  manuscrit  ;  Dejnner. 

livra  audit  duc  de  Bretaigne  la  conté  de  Montfort,  et 
certaine  somme  de  deniers. 

Et  après  ledit  accord  ainsi  fait,  fut  envoyé'  par  le- 
dit duc  de  Bretaigne  le  faire  nortifier  et  sçavoir  par  ses 
ambassadeurs  au  duc  de  Bourgongne,  et  pour  ravoir 
de  lui  les  seelez ,  que  ledit  duc  de  Bretaigne  lui  avoit 
baillez  en  faisant  l'alience  d'entreulx. 

Au  mois  de  février  audit  an  147  2 ,  le  tiers  jour  dudict 
mois,  advint  sur  le  point  de  six  heures  au  soir  que  le 
temps  estoitfort  doux  et  chault,  qu'il  descendit  du  ciel 
deux  grans'dartez  comme  deux  chandelles,  passant 
devant  les  yeux  des  regardans,  qui  sembloit  estre  fort 
espouventable,  et  en  yssoit  moult  grand  clarté,  mais 
ce  ne  dura  guieres.  Le  septiesme  jour  dudit  mois  de 
février,  monseigneur  l'evesque  de  Paris  (0  fils  de  mon- 
seigneur de  La  Forest,  fist  son  entrée  comme  evesque 
de  ladicte  ville,  et  y  eut  grande  solemnité  gardée 
à  son  entrée.  Et  après  le  service  fait  en  la  grant  église, 
donna  à  disner  aux  gens  d'église,  université,  parlement, 
chambre  des  comptes ,  generaulx ,  maistres  des  reques- 
tes,  secrétaires,  prevost  des  marchans,  eschevins  et 
bourgois  de  ladite  ville,  bien  et  honnorablement.  En 
ce  temps  fut  tirée  de  la  ville  de  Lestore  une  grosse 
serpentine  en  l'ost  des  gens  du  Boy  estans  devant ,  la- 
quelle d'un  seul  coup  tua  le  maistre  de  l'artillerie  du 
Boy,  et  quatre  autres  canonniers. 


(0  Louis  de  Beaumont,  d'une  noble  et  ancienne  famille  de  Poi- 
tou ,  fut  premièrement  chancelier  de  l'Eglise  de  Paris ,  conseiller  et 
chambellan  de  Charles  VII ,  et  ensuite  de  Louis  XI ,  qui  le  fit  pour- 
voir à  son  insu  par  le  pape  Sixte  IV  de  i'évêché  de  Paris.  Il  défendit 
par  son  testament  qu'on  lui  fît  aucune  pompe  funèbre  ;  il  mourut  le 
5  juillet  1492- 

Audit  temps  fut  prins  prisonnier  le  duc  d' Alençon , 
par  messire  Tristan  Lermite  prevost  des  mareschaux , 
et  mené  devers  le  Roy,  pour  occasion  de  ce  que  on 
disoit  qu'ils  s'en  estoit  party  de  ses  pays,  cuidans 
s'en  aler  par  devers  ledit  de  Bourgongne,  pour  lui 
vendre  et  délivrer  toutes  ses  terres  et  seigneuries  qu'il 
avoit  au  pays  du  Perche  et  Noi mendie,  avec  ladite 
duchié  d' Alençon. 

Au  mois  de  mars  ensuivant  i472> ie  vendredy  cin- 
quiesme  jour,  le  conte  d'Armignac  estant  dedens  la- 
dicte  ville  de  Lestore,  et  qui  audict  jour  avoit  compo- 
sition faicte  avecques  le  Roy,  pafle  moyen  de  messire 
Yves  du  Fau,  que  le  Roy  avoit  envoyé  par  devers  le- 
dit de  Armignac  pour  ceste  cause ,  affin  de  soy  en 
vuider  dudit  lieu  de  Lestore,  luy,  sa  femme  et  servi- 
teurs, leurs  vies  sauves,  fut  ledict  de  Armignac  tué  et 
meui'dry  parles  gens  du  Roy,  qui  par  assault  entrèrent 
en  icelle  ville,  pource  que  ledit  de  Armignac  nonob- 
stant sondit  appoinctement,  en  alant  à  l' encontre  vou- 
lut tuer  et  meurdrir  aucun  des  gens  du  Roy  qui  en- 
trèrent en  icelle  ville,  soubz  ombre  et  couleur  dudict 
traité  :  lesquels  quant  ils  virent  que  ledit  de  Armignac. 
les  vouloit  ainsi  traicter,  crièrent  au  gens  du  Roy  tenans 
illec  le  siège  qu'ils  les  vousissent  secourir,  ce  qu'ils 
firent.  Etvindrent  assaillir  ladicte  ville  à  l'endroit  où  elle 
av oit  esté  batuë,  et  par  là  entrèrent  dedens  le  seneschal 
de  Lymosin  et  autres  en  grand  nombre,  et  tels  qu'ils 
tuèrent  ledit  de  Armignac,  toutes  ses  gens,  et  tous  les 
habitansde  ladicte  ville  de  Lestore,  tellement  que  de 
tous  n'en  demeura  que  la  contesse  d'Armignac  (0  et 

(«)  La  contesse  d'Armignac  :  Jeanne  de  Foix. 

trois  femmes,  et  trois  ou  quatre  hommes,  que  tout  ne 
fut  tué,  meurdry  et  tout  pillié. 

Et  partant  monseigneur  de  Peaujeu  et  les  autres  sei- 
gneurs et  gentils-hommes  que  ledit  dArmignac  tenoit 
prisonniers  audit  lieu  de  Lestore,  furent  délivrez  et  s'en 
vindrent  devers  le  Roy.  Et  des  choses  dessusdites  en 
apporta  les  nouvelles  au  Roy  ung  des  chevaucheurs  de 
son  escurie  nommé  Jehan  Dauvergne,  dont  le  Roy  fut 
moult  joyeux,  et  pour  ceste  cause  le  fist  et  créa  son 
herault,  et  si  luy  donna  cent  escus  d'or.  Et  aussi  entra 
dedens  ladite  ville  le  cardinal  d'Arras  (0,  qui  moult  vail- 
lamment s'estoit  porfé  devant  icelle  en  y  tenant  le  siège 
pour  le  Roy,  et  après  fut  toute  ladicte  ville  arse  et  tout 
getté  dedens  les  fossez ,  et  pour  la  desconfiture  dudit 
lieu  de  Lestore  et  dudit  d'Armaignac  en  ala  la  nou- 
velle au  roy  d'Arragon,  qui  estoit  à  Parpignan,  lequel 
pour  la  cause  dessusdicte  et  aussi  qu'on  luy  rapporta 
que  Phelippe  monseigneur  de  Savoye  s'en  aloit  à  luy, 
pour  luy  faire  la  guerre  et  recouvrer  ladite  ville  de 
Parpignan,  qu'il  avoit  prise  sur  le  Roy,  et  venoit  illec 
à  tout  grant  compaignie  de  gens  de  guerre  >  tant  des 
pays  de  Savoye,  du  Dauphiné  que  d'Armignac,  s'en 
ala  et  départit  dudit  Parpignan  et  se  retrahit  en  autres 
lieux  ses  pays. 

Et  puis  le  samedy  matin  quatorziesme  jour  dudict 
mois  de  mars  à  l'heure  de  six  heures,  le  Roy  qui  estoit 
au  Plessis  du  Parc  ,  jadis  nommé  les  Montils  lez 
Tours,  s'en  partit  à  privée  compaignie  et  s'en  ala  à 
Bourdeaux  et  à  Rayonne.  Et  aflin  que  homme  vivant 
autres  que  ceux  qu'il  avoit  ordonnez  ne  le  suivissent, 

(0  Le  cardinal  d'Arras  :  Jean  Jeoffroy,  alors  cvêque  d'Alby. 

ne  alassent  âpres  luy,  fist  tenir  toutes  les  portes  de 
Tours  fermées  depuis  ladicte  heure  jusques  à  dix  heu- 
res sonnées,  et  si  fist  rompre  un  pont  près  dudict  lieu 
de  Tours  par  où  il  estoit  passé,  affin  que  homme  n'y 
passast,  et  fist  illec  aussi  demourer  monseigneur  de 
Gaucourt  capitaine  des  gentils-hommes  de  sa  maison, 
■affin  que  personne  n  alast  après  luy. 

Et  Te  mercredy  septiesme  jour  d'avril  avant  Pas- 
<jues  audit  an  i473  >  1«  cadet  d'Alebret  fils  du 
conte  d'Alebret,  qui  avoit  esté  avec  mondit  seigneur 
de  Beaujeu  audit  lieu  de  Lestore ,  et  qui  avoit  trahy 
et  baillé  ledit  seigneur  au  comte  d'Armignac,  fut  ice- 
luy  cadet  pris  prisonnier  audit  lieu  de  Lestore  après 
la  mort  dudit  d'Armignac,  et  amené  en  prison  à  Poic- 
tiers ,  où  illec  fut  fait  son  procez  et  condampné  à 
estre  décapité,  lequel  y  fut  ledit  jour  de  mercredy 
sept  avril,  et  incontinent  qu'il  eut  eu  le  col  couppé 
fut  son  corps  et  sa  teste  mis  en  ung  cercueil  cou- 
vert d'ung  poille  armoyé  à  ses  armes;  et  fut  porté 
ledit  corps  enterrer  par  les  quatre  ordres  mendians 
dudict  Poictiers,  et  luy  fut  fait  ung  moult  beau  ser- 
vice. Audit  mois  d'avril  fut  fait  derechef  trêve  entre  le 
Roy  et  le  duc  de  Bourgongne  jusques  à  ung  an  prou- 
chain  ensuivant,  qui  finiroit  l'an  1 4 7 4 • 

L'an  i47^>  environ  la  fin  d'avril,  advint  que  le  roy 
d'Arragon  fist  entreprise  sur  la  ville  de  Parpignan,  et 
la  prit  sur  monseigneur  du  Lau  qui  en  avoit  la  garde  et 
la  charge,  mais  le  chasteau  demoura  au  Roy  et  à  ceux 
qui  dedens  estaient,  et  le  tindrent  depuis  ladicte  ville 
prise  bien  longuement,  et  jusques  près  la  conqueste 
faite  dudit  lieu  de  Lestore ,  que  après  icelle  le  .Roy  en 
envoya  son  armée  par  devant  ladicte  ville  de  Parpi- 
i3.  28 

gnan,  devant  laquelle  ils  mirent  le  siège,  et  y  assie^ 
gèrent  ledit  roy  d'Arragon  et  son  fils,  et  avec  les  no- 
bles, seigneurs,  capitaines  et  seneschaulx  de  ladite  ar- 
mée, y  estoit  aussi  monseigneur  le  cardinal  d'Alby,qui 
moult  bien  et  sagement  se  y  gouverna.  Et  devant  i celle 
ville  tindrent  le  siège  longuement,  et  jusques  au  mois 
de  juin  que  le  Roy  y  envoya  de  rechef  pour  reconfor- 
ter ladite  armée,  quatre  cens  lances  prises  à  Amiens 
et  autres  villes  voisines ,  et  si  y  envoia  grant  quantité 
d'artillerie  et  cannonniers. 

Au  mois  de  juin  audit  an  i47^,  le  duc  d'Alençon 
crue  le  Roy  avoit  fait  prendre  et  amener  prisonnier  à 
Loches,  fut  mené'  à  Paris  au  chasteau  du  Louvre,  et  y 
arriva  le  mercredy  veille  du  sainct  Sacrement  seiziesme 
jour  dudit  mois  de  juin,  à  l'eure  d'entre  neuf  et  dix 
heures  au  soir  à  l'arche  de  Bourbon,  où  il  descendit 
illec  des  bateaux  qui  le  avoient  amené  de  Corbeil,  et 
y  estoient  à  le  conduire  monseigneur  de  Gaucourt,  le 
sire  de  La  Choletiere  maistre  de  l'ostel  du  Roy,  et  avec- 
ques  ce  en  leur  compaignie  y  estoient  cinquante  ar- 
cliiers  de  la  garde,  et  vingt-quatre  gentils  hommes  de 
l'ostel  du  Roy,  lesquels  après  que  leurdit  seigneur  eust 
esté  mis  et  bouté  audit  chasteau  du  Louvre  s'en  re- 
tournèrent devers  le  Roy  et  le  laissèrent  en  la  garde 
dudit  seigneur  de  La  Choletiere,  et  des  archiers  de  la- 
dite ville  de  Paris,  et  est  assavoir  que  le  jour  qu'il  ar- 
riva fut  mené  loger  en  la  rue  Sainct  Honoré  à  l'enseigne 
du  Lyon  d'argent.  Et  ledit  jour  dudict  sainct  Sacrement 
après  soupper  aussi  à  ladite  heure  d'entre  neuf  et  dix 
heures  au  soir,  fut  mené  et  conduit  ledict  seigneur  au- 
dict  chasteau  du  Louvre. 

Et  après  que  ledict  siège  eust  esté  longuement  tenu 

devant  ladite  ville  de  Parpignan,  advint  que  les  gens  du 
Roy  au  moyen  de.  la  grande  et  extrême  chaleur  qu'ils 
avoient  et  soufFroient  illec,  et  aussi  qu'ils  avoientgrant 
souffrete'  de  vivres,  prindrent  trêves  lesdicts  de  Parpi- 
gnan, et  eulx  ung  peu  de  temps,  pendant  lequel  cha- 
cun se  avitailla  et  appointa  de  ce  que  hesoing  leur  es- 
toit,  et  en  ces  entrefaictes  y  furent  envoyez  grant  quan- 
tité de  gens  de  guerre.  Et  pour  y  remettre  le  siège  et 
fournir  de  vivres  ledit  ost,  le  Roy  y  envoya  monsei- 
gneur de  Gaucourt,  maistre  Jehan  Bourré,  et  le  chan- 
geur du  trésor,  pour  prendre  vivres  et  les  payer,  par- 
tout où  recouvrer  en  poui  roient ,  pour  mener  auclict 
Parpignan.  Durant  ce  temps  et  au  mois  de  juillet; 
i4;3  ,  mourut  ung  des  enfans  du  Roy  nommé  mon- 
seigneur François  de  France ,  duc  de  Berry,  dont  le 
Roy  porta  moult  grand  dueil ,  et  fut  par  l'espace  de 
six  heures  au  chasteau  d'Amboise,  que  homme  ne 
parloit  à  luy.  Audit  mois  de  juillet  le  duc  de  Galabre 
mourut  de  pestilence  à  Nancy  en  la  duché  de  Lor- 
raine, et  incontinant  après  son  trespas  fut  nouvelles 
que  ung  Alemant ,  qui  avant  ledit  trespas  avoit  la 
conduicte  de  l'armée  dudit  de  Calabre ,  print  à  pri- 
sonnier le  conte  de  Vaudemons  héritier  de  ladicte 
duchié  de  Lorraine,  à  Fadveu  et  faveur  du  duc  dé 
Bourgongne,  pour  laquelle  cause  et  affin  de  ravoir  la- 
dicte conté  de  Vaudemons  fut  prins  pour  marque  en 
ladicte  ville  de  Paris  ung  jeune  fils  escollier,  nepveu 
de  l'empereur  d'Alemaigne.  Audit  mois  de  juillet  fut 
ordonné  ung  grant  conseil  estre  tenu  en  la  ville  de 
Senlis  entre  les  gens  du  Pxoy  et  ceulx  du  duc  de  Bour- 
gongne, pour  appointer  sur  les  difFerens  d'entre  eux. 
Et  y  envoya  le  R.oy  de  son  costéle  conte  de  Dampmartin 

28. 

qui  y  flst  de  grans  pompes ,  monseigneur  le  chancel- 
lier,  monseigneur  de  Craon,  monseigneur  le  premier 
président  de  parlement,  maistre  Guillaume  de  Serisay 
greffier  civil  d'icelle  court,  et  maistre  Nicole  Bataille 
advocat  en  ladicte  court,  lesquels  y  séjournèrent  par 
longue  espace  de  temps,  et  jusques  au  jour  demy- 
aoust  dudit  an  i47^,  sans  aucune  chose  faire. 

En  ce  mesme  temps  le  duc  de  Bourgongne  mist  sus 
son  armée,  et  s'en  ala  en  la  duché  de  Guéries,  pour 
la  subjuger  et  mettre  en  ses  mains.  Audit  mois  d'aoust, 
le  dimenche  huictiesme  jour  d'icelluy,  le  Roy  estant 
dedens  le  chasteau  d'Alençon  qui  s'en  aloit  hors 
d'icelluy,  advint  que  par  grant  fortune  ainsi  qu'il 
yssoit  hors  du  chasteau  d'icelluy  lieu  chey  (0  sur 
luy,  dessus  l'une  de  ses  manches,  une  grosse  pierre 
de  faix,  dont  et  dequoy  il  fut  en  moult  grant  dangier 
de  sa  personne,  duquel  dangier  Dieu  et  la  benoist 
Vierge  Marie  et  tous  les  saincts  et  sainctes  de  paradis, 
à  la  grâce  de  laquelle  il  estoit  moult  enclin,  en  fut 
garenty  et  getté  hors.  Audit  mois  d'aoust  le  conseil 
du  Roy  qui  estoit  en  la  bonne  ville  de  Senlis  avec  les 
ambassadeurs  de  Bourgongne  et  Bretaigne  et  qui  y 
avoient  séjourné  longuement,  s'en  départirent,  et  s'en 
ala  et  retourna  chascun  en  son  lieu ,  sans  riens  faire 
de  la  matière  pour  laquelle  ils  estoient  alez.  Et  au 
regart  du  fait  et  disposition  du  temps  de  la  dite  année, 
l'esté  fut  moult  chaut,  et  par  especial  depuis  le  mois 
de  juin  jusques  au  premier  jour  de  décembre,  et  plus 
chault  et  ardant  que  oneques  n'avoit  esté  veu  d'aage 
d'homme  lors  vivant,  et  à  ceste  cause  furent  les  vins 
chaulx   et  ardans,  et  plusieurs  d'iceulx  devindrent 

(0  Chey  :  tomba.  ' 

aigres  et  puants,  et  en  fut  grant  quantité  de  perclus  et 
gettez  par  les  rues,  et  ne  fist  point  de  froit,  ne  ne  gela 
point  qu'il  ne  fust  la  Chandeleur  passée. 

En  ce  temps  pour  ce  qu'il  estoit  bruit  que  les  Bour- 
guignons tiroient  vers  Lorraine  et  Barrois,  le  Roy  y 
envoya  cinq  cens  lances  soubs  la  conduicte  de  monsei- 
gneur de  Craon,  qu'il  fist  son  lieutenant  gênerai,  et  y 
envoya  les  nobles  de  l'Isle  de  France ,  de  Normendie, 
et  les  francs  archiers,  qui  furent  logez  en  divers  lieux 
au  pays  de  Champaigne,  et  y  demourerent  plus  de 
deux  mois,  et  puis  s'en  retourna  chacun  en  sa  maison 
sans  rien  faire. 

Audict  temps  ledit  Bourguignon  amena  l'empereur 
d'Alemaigne  jusques  à  Luxembourg.  Et  fut  ledit  Em- 
pereur dedens  la  ville  de  Mets  pour  les  enhorter  de 
bouter  ledit  de  Bourgongne  en  ladite  ville,  ce  qu'ils  ne 
voulurent  pas  faire,  et  s'en  retourna  ledit  Empereur 
audit  lieu  de  Luxembourg,  et  de  illec  s'en  retourna 
en  Alemaigne. 

En  ce  temps  ledict  de  Bourgongne  envoya  à  Venize 
pour  emprunter  de  l'argent  aux  Veniciens,  et  de  icel- 
luy  argent  en  soudoyer  six  cents  lances  du  pays,  poul- 
ie temps  et  termes  de  trois  mois,  et  passèrent  par  la 
duché'  de  Milan  et  s'en  vindrent  joindre  au  hault  pays 
de  Bourgongne  avecques  les  subjets  dudit  duc,  pour  ce 
qu'ils  n'estoient  pas  assez  forts  pour  grever  l'armée  du 
Roy ,  qu'il  avoit  fait  loger  sur  les  marches  dudit  duc 
de  Bourgongne. 

Audit  temps  le  Roy  maria  son  aisnee  fille  (0,  que 
paravant  il  avoit  promise  au  feu  duc  de  Calabre,  à 

(0  Son  aisnee  fille  :  Anne  de  France, 

monseigneur  de  Beaujeu,  frère  de  monseigneur  le  due 
de  Bourbon. 

Audit  temps  les  Bourguignons  par  trahison  et  em- 
blée (T),  entrèrent  au  pays  de  Nivernois,  etyprindrent 
des  places  de  monseigneur  de  Nevers,  comme  la  P\0- 
che,  Cliastillon  ,  et  aultres.  Audit  temps  se  rassemblè- 
rent à  Compiengne  les  ambassadeurs  du  P\oy,  qui 
auparavant  avoient  este'  assemblez  à  Senlis,  cuidans 
y  trouver  l'ambassade  de  Bourgongne  qui  avoient  pro- 
mis y  venir,  lesquels  y  firent  longuement  attendre 
lesdits  ambassadeurs  du  Roy,  lesquels  s'en  retour- 
nèrent à  Paris  pource  que  lesdits  Bourguignons  n'y 
venoient  point,  et  puis  encores  y  retournèrent  le  mois 
de  janvier,  et  y  estoient  le  quinziesme  jour  dudit  mois. 

En  ce  temps  fut  nouvelles  que  ledit  duc  de  Bour- 
gongne voyant  qu'il  n'avoit  pas  puissance  de  parvenir 
à  destruire  le  royaulme  de  France,  ainsi  que  grant 
peine  y  avoit  mis,  conspira  avecques  ung  nommé  maistre 
Ytliier  marchant,  qui  avoit  esté  serviteur  de  monsei- 
gneur de  Guyenne,  et  avecques  un  nommé  Jehan 
Hardy  serviteur  dudit  maistre  Ythier,  qui  s'en  estoient 
retirez  après  ledit  trespas  dudit  de  Guyenne  devers 
ledit  de  Bourgongne,  de  trouver  moyen  de  faire  mou- 
rir et  empoisonner  le  Roy.  De  laquelle  chose  faire  le- 
dit Hardy  print  à  luy  la  charge,  et  pour  ce  faire  et  ac- 
complir luy  furent  baillez  les  poisons,  en  luy  promet- 
tant faire  moult  de  biens,  et  de  luy  donner  cinquante 
mil  escus  pour  distribuer  à  celluy  ou  ceux  qui  fei  oient 
ladicte  exécution,  et  si  fut  délivré  argent  audit  Hardy 
pour  faire  ses  despens  en  la  poursuite.  Lequel  Hardy 
fol  et  enraigé  et  non  ayant  Dieu  devant  les  yeulx,  et 

(*)  Emblée  :  fraude 

non  voulant  cognoistre  que  se  ladicte  exécution  eust 
esté  accomplie,  ou  Dieu  a  bien  pourveu,  tout  le  bon 
et  tres-noble  royaulme  de  France  estoit  du  tout  perdu, 
destruit  et  espillie,  s'en  partit  et  tira  tout  droit  où  le 
Roy  estoit,  et  pour  mettre  sa  damnée  entreprise  à 
exécution,  et  non  cognoissant  que  le  Roy  l'avoit  re- 
cueilly  et  donné  grant  argent,  s'addressa  à  ung  des  ser- 
viteurs du  Roy,  ayant  charge  en  sa  cuisine  défaire 
saulces,  et  auquel  ledit  Jehan  Hardy  avoit  eu  cognois- 
sance  durant  que  ledit  saulcier  et  Hardy  avoient  esté 
enl'ostel,  et  au  service  de  mondit  seigneur  de  Guyenne. 
Et  lui  declaira  ledit  Hardy  de  sa  dicte  entreprise,  en 
luy  promettant  vingt  mil  escus  au  cas  où  il  vouldroit 
faire  et  accomplir  ladicte  charge,  qui  luy  presta  l'oreille, 
et  dist  qu'il  n'y  pourroit  riens  faire  sans  le  moyen 
de  Colinet  queux  (0  du  Roy,  et  qui  aussi  avoit  esté 
et  demouré  avecques  ledit  Hardy  et  saulcier  (2)  en 
l'ostel  dudit  seigneur  de  Guyenne.  En  disant  par 
ledit  saulcier  à  icelluy  Hardy  qu'il  parleroit  audict 
queux,  et  y  feroit  ce  qu'il  pourroit,  en  disant  oultre 
audit  Hardy  qu'il  lui  delivrast  lesdictes  poisons ,  pour 
les  monstrer  audit  queux.  Et  bien  tost  après  ledit  saul- 
cier et  Colinet,  qui  de  ce  avoient  parlé  ensemble,  en 
alerent  advertir  le  Roy,  dont  il  fut  moult^sbahy  et  es- 
pouventé.  Et  dudit  advertissement  furent  lesdits  queux 
et  saulcier  moult  honnorablement  et  proufïïtablement 
guerdonnez  (3)  du  Roy.  Et  en  toute  diligence  fut  ledit 
Jehan  Hardy,  suivy ,  qui  s'en  retournoit  devers  Paris, 
et  fut  prins  vers  Estampes  et  remené  devers  le  Roy , 

(0  Queux  :  cuisinier.  —  (*)  Saulcier  :  officier  de  la  cuisine  du  Roy, 
qui  étoit  spécialement  chargé  des  sauces  et  des  épiées.  —  (3)  Guer~ 
formez  :  récompensés. 

qui  le  interroga  ou  fist  interroguer  sur  les  choses  des- 
susdites, et  icelles  luy  confessa  estre  vrayes.  Pourquoy 
et  affin  de  y  donner  le  jugement  ordonné  estre  fait  en 
pareil  cas,  s'en  partit  le  Roy  d'Amboise  et  s'en  vint  à 
Chartres,  Meulenc,  Creil,  et  aultres  lieux  es  marches 
de  Beauvoisis.  Et  après  luy  estoit  mené  ledict  Hardy 
en  une  basse  charrette ,  où  il  estoit  moult  bien  enferré 
de  gros  fers  ,  et  enchaisné ,  et  le  conduisoit  Jehan 
Blosset  esouyer,  capitaine  des  cent  archiers  de  la  garde 
de  monseigneur  le  Dauphin,  et  avoit  avecques  luy 
cinquante  desdicts  archiers  tousjours  estans  autour  de 
ladicte  charrette.  Et  ainsi  accompagné  que  dit  est  fut 
ledit  Hardy  envoyé  à  Paris ,  pour  estre  délivré  au  pre- 
vost  des  marchans  et  eschevins  de  ladite  ville ,  et  y  fut 
mené  et  y  arriva  le  jeudy  vingtiesme  jour  de  janvier 
i473,  environ  l'eure  de  trois  heures  après  disner,  que 
sire  Denis  Hesselin,  conseiller  et  maistre  d'hostel  du 
Boy,  prevost  des  marchans  et  esleu  sur  le  faict  des 
aydes  de  ladicte  bonne  ville,  le  ala  recueillir  es  faux- 
bourgs  de  la  porte  Sainct  Denis  d'icelle  ville ,  et 
avecques  lui  estoient  les  quatre  eschevins,  le  clerc  et 
sergens  de  l'hostel  de  ladite  ville ,  et  autres  notables 
habitans  d'icelle  :  et  accompagnoient  lesdits  prevost  et 
eschevins -avecques  les  archiers  d'icelle  ville,  et  par 
bel  ordre.  Et  fut  ledit  Hardy  ainsi  accompagné  que 
dessus,  et  assis  sur  une  haute  chaire  mise  au  dedens  et 
au  milieu  d'une  charrette,  affin  qu'il  feust  magnifesté 
et  apperceu  par  le  populaire  d'icelle  ville. 

Ausquels  et  affin  qu'ils  ne  feussent  meus  de  mal  faire 
ou  injurier  ledict  Hardy,  pour  l'enormité  dudit  cas,  fut 
defïendu  de  le  mutiller,  blasphémer,  ne  injurier.  Et 
ainsi  estant  en  ladite  charrette  que  dit  est,  fust  amené 

tout  au  long  de  la  grant  rue  Sainct  Denis,  et  descendu 
audit  hostel  de  la  ville ,  et  délivré  par  ledict  Blosset  es 
mains  et  en  la  garde  desdicts  prevost  des  marchans  et 
eschevins  ausquels  le  Roy  voulut  leur  attribuer  l'hon- 
neur d'en  avoir  la  garde ,  et  faire  faire  son  procez  et 
iceluy  mettre  à  exécution. 

Audit  temps  le  Roy  estant  à  Creil,  fist  un  edict 
touchant  les  gens  d'armes  de  son  royaume,  par  le- 
quel il  déplaira  que  chascune  lance  n'auroit  ne  ne 
tiendroit  que  six  chevaux.  C'est  assavoir  la  lance  trois 
chevaux,  pour  luy  son  paige  et  le  coustillier,  et  les 
deux  archiers  deux  chevaux,  et  un  cheval  pour  leur 
varlet,  et  qu'ils  n'aui  oient  plus  de  panniers  à  porter 
leurs  harnois  :  et  avecques  ce  qu'ils  ne  séjourne  oient 
que  ung  jour  en  un  villaige.  Et  en  oultre  fut  crié  que 
nul  marchant  ne  vendist  ausdits  gens  de  guerre,  ne 
prestast  aucuns  draps  de  soye,  ne  camelots,  sur  peine 
de  perdre  l'argent  que  lesdicts  gens  de  guerre  leur 
pourroient  devoir  à  cause  de  ce,  et  aussi  que  on  ne 
leur  vendist  aucun  drap  de  laine  plus  de  trente  deux 
sols  parisis  l'aulne. 

Audit  temps  le  Roy  fist  ordonnance  sur  le  faict  de 
ses  monnoyes ,  et  ordona  ses  grans  blans  courir  pour 
unze  deniers  tournois,  qui  paravant  n'en  valoient  que 
dix,  les  targes  unze  deniers  tournois  qui  en  valoient 
douze,  l'escu  trente  sols  trois  deniers  tournois,  et  ainsi 
de  toutes  les  aultres  espèces  de  monnoyes ,  tout  fut 
change'.  Audit  temps  environ  le  vingtiesme  jour  de  jan- 
vier i47^j  fut  fait  accord  et  appointement  entre  le 
Roy  et  monseigneur  le  connestable,  qui  avoit  prins  et 
mis  en  sa  main  la  ville  de  Sainct  Quentin,  et  en  bouta 
hors  le  sire  de  Creton ,  qui  y  avoit  cent  lances  de  par 

le  Roy.  Et  par  ledict  accord  demoura  ledit  connes- 
table  audit  Sainct  Quentin,  ainsi  que  avant  avoit  fait, 
et  luy  fut  rendu  Meaux  et  autres  places,  dont  il  avoit 
esté  desappoincté,  et  si  luy  bailla  on  commissaires 
pour  eux  informer  de  ceux  qui  avoient  parlé  dudit 
connestable  ,  pour  raison  de  ladite  prinse  de  Sainct 
Quentin,  affin  de  les  punir,  et  luy  fut  délivré  l'argent 
du  soiddoy  de  ses  gens  de  guerre,  qui  empescbé  fut 
incontinent  après  ladicte  ville  de  Sainct  Quentin  prinse. 
Audict  temps  le  Roy  vint  des  parties  d'Amboise  où  il 
estoit,  soy  tenir  à  Senlis,  et  illecques  environ,  et  ce- 
pendant les  ambassadeurs  du  R.oy  et  du  duc  de  Bour- 
gongne  qui  communiquèrent  sur  le  fait  de  trouver 
entre  eulx  appointement  de  paix  ou  trêves,  et  finable- 
mcnt  fut  ladicte  trêve  continuée  jusques  à  la  my-may, 
en  attendant  plus  ample  appointement.  En  ce  temps 
le  Roy  qui  estoit  à  Senlis  s'en  vint  loger  à  Ermenon- 
ville en  Xanters,  appartenant  à  maistre  Pierre  L'Or- 
fèvre conseiller  des  comptes ,  et  illec  y  séjourna  envi- 
ron un  mois,  pendant  lequel  temps  monseigneur  le 
duc  de  Bourbon  que  le  Roy  avoit  diverses  fois  mandé 
venir  pardevers  luy ,  y  vint  et  arriva  ,  et  n'y  demeura 
que  dix  ou  douze  jours,  et  puis  s'en  retourna  en  ses 
pays  faire  ses  pasques  ainsi  que  le  R.oy  lui  en  donna 
le  congié,  auquel  il  promist  incontinent  après  Quasi- 
modo  s'en  retourner  et  revenir  par  devers  luy. 

En  ce  temps  au  mois  de  mars,  le  jeudy  trentiesme 
et  penultlesme  jour  dudict  mois,  Jehan  Hardy,  empoi- 
sonneur dont  est  parlé  devant,  fut  condempné  par  ar- 
rest  de  la  court  de  parlement  à  estre  trainé  depuis 
Fuys  de  la  conciergerie  du  Palais  jusques  à  la  porte 
dudit  lieu,  et  de  illec  bouté  en  ung  tombereau  et 

mené  devant  l'hostel  de  la  ville  de  Paris  dessus  l'es- 
chaufFault,  pour  ce  illec  drccie'  pour  y  estre  escar- 
telle,  ainsi  qu'il  fut  faict.  Et  condempné  la  teste  estre 
mise  et  demourer  dessus  une  lance  devant  l'hostel  de 
ladicte  ville,  les  quatre  membres  porter  en  quatre  des 
bonnes  villes  des  extremitez  de  ce  royaume.  Et  à  clias- 
cun  desdits  membres  estre  mis  une  epitaphe  pour  faire 
sçavoir  la  cause  pourquoy  lesdicts  membres  y  estoient 
mis  et  posez.  Et  outre  condamne'  le  corps  estre  bruslé 
et  mis  en  cendre  devant  l'hostel  de  ladicte  ville  ,  toutes 
les  maisons  dudict  Jehan  Hardy  arrasees  et  mises  par 
terre,  mesmement  le  lieu  de  sa  nativité'  getté  par 
terre,  sans  jamais  y  estre  faict  édifice,  et  de  y  mettre 
epitaphe  pour  faire  sçavoir  l'enormité  du  cas  dudit 
Hardy,  et  pourquoy  estoit  faicte  ladicte  démolition. 
Et  fut  ledit  Hardy  ainsi  exécute'  ledit  jour  de  jeudy  es 
présences  du  seigneur  de  Gaucourt  lieutenant  du  Roy, 
du  premier  président  Boulenger,  du  prevost  de  Paris, 
du  prevost  des  marchans  et  eschevins  de  ladicte  ville, 
du  procureur  et  le  clerc  d'icelle,  et  plusieurs  autres  nc- 
tables  personnes ,  et  fut  baillé  audit  Hardy  pour  la  coi> 
duite  de  son  ame  et  conscience,  ung  notable  docteur 
en  théologie  nomme'  maistre  Jean  Hue.  Et  puis  le  sa- 
medy  ensuivant  environ  minuit,  pourquoy  n'a  esté 
sceu,  la  teste  dudict  Hardy  mise  au  bout  d'une  lance, 
fut  ostee  de  dessus  l'eschaufFaut  où  elle  estoit,  mise  et 
gettee  en  une  cave  près  d'illec.  Ledit  jour  vint  et  arriva 
à  Paris  une  moult  belle  ambassade  du  roy  d' Arragon , 
qui  fut  bien  recueillie  par  monseigneur  le  conte  de 
Panthevre  (0,  monseigneur  de  Gaucourt  et  autres, 

(0  De  Panthevre  :  Jean  de  Brosse,  dit  de  Bretagne;  René,  son  iiis^ 
épousa  Jeanne  ,  iillc  unique  de  Philippe  de  Comines. 

qui  bien  festierent  ladite  ambassade  en  plusieurs  lieux 
de  Paris,  et  jusques  au  jour  de  Pasques  fleuries  que 
on  cessa  pour  la  sepmaine  peneuse  (0  qui  entra,  de 
les  festier.  Et  puis  vint  et  arriva  le  Roy  à  Paris  le  sa- 
medy  seiziesme  jour  d'avril  i474?  après  Pasques. 

Et  le  mercredy  ensuivant  vingtiesme  jour  dudit  mois 
d'avril  i474?  le  Roy  ordonna  que  les  monstres  feussent 
faictes  des  officiers,  bourgois,  manans  et  habitans  de 
ladicte  ville  de  Paris,  ce  qui  fut  fait.  Et  fut  ladite 
monstre  faite  et  monstree  au  dehors  de  Paris,  depuis 
la  bastille  Sainct  Anthoine  en  alant  au  long  des  fossez 
jusques  à  la  Tour  de  Billy,  et  d'illec  en  bataille  jusques 
à  la  grange  aux  Merciers.  Et  de  l'autre  costé  aussi  es- 
toient  en  bataille  les  habitans  de  ladite  ville,  qui  estoit 
moult  grande  et  belle  chose  à  voir.  Et  estimoit  on  le 
nombre  des  armez  de  quatre  vingts  à  cent  mil  hommes, 
tous  d'une  livrée  de  hocquetons  rouges  à  belles  croix 
blanches,  et  fut  tirée  aux  champs  grant quantité'  de  l'ar- 
tillerie de  ladite  ville  de  Paris ,  qu'il  faisoit  moult  beau 
veoir.  Et  à  veoir  ladite  monstre  y  estoit  le  Roy  et  l'am- 
bassade du  roy  d'Arragon,  qui  tous  faisoient  grandes 
admirations  de  la  quantité  des  gens  de  guerre  qu'ils 
veirent  yssir  hors  de  ladite  ville.  Et  avecques  le  Roy 
estoit  sa  garde,  ses  gentils -hommes  de  sa  maison, 
le  conte  de  Dampmartin,  qui  se  y  trouva  moult  fort 
pompeux,  aussiy  estoient  Phelippe monseigneur  de  Sa- 
voye  conte  de  Bresse,  monseigneur  du  Perche,  Salle- 
zart  et  plusieurs  autres  capitaines,  notables  hommes 
et  gens  de  nom.  Et  après  ladite  monstre  faite  le  Roy 
s'en  ala  au  bois  de  Vinciennes  soupper,  et  y  mena 
avecques  luy  ladite  ambassade  d'Arragon,  et  peu  de 

(0  Sepmaine  peneuse  :  la  semaine  de  la  Passion, 

temps  après  le  Roy  donna  aux  deux  seigneurs  chefs 
de  ladite  ambassade,  deux  hanaps  (0  couvers,  à  petit 
souage  (2),  tout  de  fin  or,  qui  pesoient  quarante  marcs 
d'or  fin,  et  cousterent  trois  mil  deux  cens  escus  d'or, 
et  puis  s'en  partit  le  Roy  pour  s'en  retourner  à  ladicte 
ville  de  Senlis ,  où  il  séjourna  depuis  par  certain  temps- 
Pendant  lequel  temps  vint  et  arriva  l'ambassade  de 
Bretaigne  qui  s'en  ala  devers  le  Roy,  et  des  Alemai- 
gnes  aussi  arriva  à  Paris  ambassade,  dont  estoit  chef 
le  duc  de  Bavière,  et  avecques  ladicte  ambassade  de 
Bretaigne  y  vint  Phelippe  des  Essars  seigneur  de 
Thieux  maistre  d'hostel  du  duc  de  Bretaigne,  lequel 
avoit  auparavant  este'  contre  le  Roy.  Et  le  recueillit 
tresbien  le  Roy,  et  lui  donna  dix  mil  escus,  et  si  le 
fist  maistre  enquesteur  et  gênerai  re formateur  des 
eaues  et  forets  es  marches  de  Brie  et  de  Champaigne, 
que  tenoit  monseigneur  de  Chastillon,  à  qui  le  Roy  le 
osta  pour  bailler  audit  Phelippe  des  Essars. 

Audit  temps  que  le  Roy  estoit  à  Senlis,  à  Ermenon- 
ville et  illec  environ ,  y  vint  et  arriva  l'ambassade  de 
Bourgongne  qui  y  demoura  assez  longuement  sans 
riens  faire ,  durant  lequel  temps  le  Roy  s'en  ala  à 
Compiegne,  à  Noyon,  et  autres  places  d'environ.  Et 
là  le  connestable  vint  pardevers  lui  pour  aucuns  dif- 
ferens  qui  estoient  entre  le  Roy  et  lui,  et  parlèrent 

aux  champs  ensemble  en  un  village  nommé 

où  fut  fait  ung  pont  entre  eux  deux,  et  chascun  d'eux 
estoient  garnis  de  gens  de  guerre  pour  la  garde  de 
leurs  personnes.  Et  illec  ainsi  assemblez  que  dit  est, 
parlèrent  de  leursdicts  differens,  mesmement  pour  rai- 
son de  la  prinse  et  retenue  que  faisoit  ledit  connestable 

il)  Hanaps  :  coupes,  vases  à  boire.  —  ('•)  Souage  :  forme. 

de  la  ville  de  Sainct  Quentin,  qu'il  avoit  prise  et  mise 
en  sa  main,  et  en  dechassé  et  boute'  dehors  le  sire  de 
Creton  ,  qui  avoit  la  garde  d'icelle  ville  de  par  le  Roy, 
et  la  retenue  de  cent  lances,  qui  tous  par  la  force  et 
contrainte  dudit  connestable  vuiderent  hors  de  ladite 
ville ,  dont  le  Roy  fut  bien  mal  content. 

Et  pour  ceste  cause  le  Roy  fist  arrester  les  deniers  et 
descharges  qui  avoient  esté  levés  pour  le  payement 
duditconnestableetdes  quatre  cens  lances  de  sa  charge 
et  retenue,  pour  le  quartier  d'avril,  may  et  juin  g, 
lors  escheu,  qu'il  print  ledit  Sainct  Quentin.  Et  après 
ledit  pourparlé  ensemble,  le  Roy  leva  sa  main  dudit 
arrest  et  fist  tout  le  payement  délivrer  audit  monsei- 
gneur le  connestable,  et  puis  se  départirent  d'ensemble 
bons  amis,  et  si  fist  illecle  Roy  la  paix dudict  seigneur 
et  du  conte  deDampmartin,  qui  rien  ne  s'entredeman- 
doient.  Et  audit  parlement  le  Roy  pardonna  tout  audit 
monseigneur  le  connestable,  qui  luy  promist  et  jura 
de  non  luy  faire  jamais  autres  faultes,  mais  que  bien 
le  serviroit  de  là  en  avant  alencontre  de  tout  le  monde, 
sans  nul  en  excepter.  En  icelluy  temps  le  Roy  s'en 
retourna  à  Senlis,  Ermenonville ,  Ponts  Saincte  Mai- 
xance  et  aultres  lieux,  et  souvent  et  presque  tous  les 
jours  aloit  le  Roy  en  l'abbaye  de  la  Victoire,  prier  et 
aourer  la  bcnoiste  Vierge  Marie,  illec  requise,  à  l'hon- 
neur et  louange  de  laquelle  il  fist  faire  audict  prieuré 
de  bien  grans  dons  en  or  content  qui  bien  montèrent 
dix  mil  escus  d'or. 

Audit  temps  le  Roy  ayant  en  singulière  recomman- 
dation son  populaire  et  gens  de  guerre ,  et  pour  es- 
chever  (0  effusion  de  sang  par  guerre,  fist  une  trêve 

(0  Eschever  :  éviter; 

avecques  son  ennemy  et  adversaire  le  duc  de  Bour- 
gongne  pour  ung  an,  finissant  le  premier  jour  d'avril 
147^,  combien  que  plusieurs  ambassades  feussent 
venues  par  devers  luy  de  par  l'empereur  d'Alemaigne 
luy  humblement  prier  et  requérir  qu'il  ne  feist  point 
ladicte  trêve  avecques  ledit  de  Bourgongne.  Et  que 
par  port  d'armes  ils  le  rendroient  fugitif  et  en  la 
mercy  du  Pxoy ,  et  que  toute  la  conqueste  et  proufit 
qu'ils  pourroient  faire  et  avoir  sur  ledit  de  Bourgongne? 
ils  promettaient  le  bailler  et  donner  au  Roy  sans  riens 
luy  couster  du  sien  :  mais  nonobstant  ce  que  dit  est, 
fut  ladicte  trêve  faicte  et  accordée  avecques  ledit  de 
Bgurgongne  à  la  grant  desplaisance  des  tresbons  et 
loyaulx  subjects  du  Roy.  Et  nonobstant  ladicte  trêve 
et  au  commencement  dicelle  lesdits  Bourguignons 
firent  de  grans  oultraiges  et  dommages  aux  pays  et 
subjects  du  Roy  ,  estans  alentour  desdits  Bourguignons, 
dont  aucune  réparation  ne  fut  faicte  par  iceulx  Bour- 
guignons ,  laquelle  ebose  demoura  en  grant  esclandre 
de  veoir  le  vassal  du  Roy  ainsi  oultraiger  les  pays  et 
subjects  de  son  souverain  seigneur. 

Au  commencement  du  mois  de  juillet  i474>  le  Roy 
vint  et  arriva  en  sa  bonne  ville  et  cité  de  Paris  ,  où  il 
ne  séjourna  qu'une  nuit,  et  le  lendemain  s'en  ala  à 
l'église  Nostre  Dame,  et  delà  en  la  Saincte  Ghappellc 
du  Palais ,  et  disna  en  la  conciergerie  dudit  Palais  au 
logis  et  domicilie  de  maistre  Jehan  deLadriesche  pré- 
sident des  comptes,  et illec  environ  quatre  heures  après 
midy  s'en  partit ,  et  ala  en  ung  bateau  par  la  rivière 
depuis  la  pointe  dudit  Palais  jusques  a  la  tour  de 
Nesle ,  où  il  monta  à  cheval  et  s'en  ala  à  Chartres ,  à  Àm- 
boise,  et  de  là  à  Nostre  Dame  de  Behuart  en  Poictou. 

Audit  an  le  Roy  envoya  grand  nombre  des  gens 
d'armes  de  son  ordonnance,  des  francs-archers  et  au- 
tres, et  de  son  artillerie  pour  reconquérir  le  royaume 
d'Arragon,  dont  on  disoit  que  Dieu  leur  donnast 
grâce  de  y  bien  besongner  et  de  retourner  joyeuse- 
ment, car  on  dit  communément  que  c'est  lecymetiere 
aux  François. 

Audict  temps  le  lundy  dix  huictesme  jour  dudit 
mois  de  juillet  i474?  F arrest  fut  prononcié  en  la  court 
de  parlement  par  monseigneur  le  chancellier  nommé 
inaistre  Pierre  Doriolle,  du  procès  fait  à  F  encontre  du- 
dit d'Alençon ,  qui  paravant  avoit  este'  détenu  prison- 
nier au  Louvre  et  audit  Palais,  et  par  iceluy  arrest 
fut  ramené  à  fait  les  cas  et  crismes  à  luy  imposés,  et  la 
condemnation  jadis  contre  luy  prononcée  à  Vendosme 
du  temps  du  roy  Charles,  dont  Dieu  ait  Famé.  Et  le 
pardon  et  grâce  que  de  celuy  avoit  depuis  faict  le  Roy 
de  luy  laisser  la  vie  saulve,  et  que  depuis  il  avoit  en- 
cores  continué  de  mal  en  pis  comme  ingrat.  Et  tout 
dit  et  recité  publiquement  en  icelle  court,  fut  ledit 
d'Alençon  declairé  par  arrest  estre  criminel  de  crisme 
de  leze  majesté,  et  comme  tel  condamné  à  estre  déca- 
pité et  souffrir  mort.  Sauf  sur  ce  le  bon  plaisir  du  Roy. 
Et  toutes  ses  terres  et  seigneuries ,  et  tous  ses  biens 
estre  acquises  et  confisquées  au  Roy.  Et  luy  fut  le  die- 
tum  dudit  arrest  dit  à  sa  personne  par  mondit  seigneur 
le  chancelier,  et  bientost  après  fut  ramené  prisonnier 
en  sa  première  prison  dudit  Louvre,  en  la  garde  et 
conduicte  de  sire  Denis  Hesselin  esleu  de  Paris,  et  de 
ses  gens  pour  luy,  de  sire  Jacques  Hesselin  son  frère 
escuier  de  FEscurie  du  Roy ,  et  de  sire  Jehan  de  Har- 
lay  chevalier  du  guet  de  nuit  de  ladicte  ville  >  et  autres 

ordonnez  de  .par  le  Roy  à  la  garde   diidit  seigneur. 

Apres  ledit,  arrest  le  Roy  s'en  tira  à  Angiers  et  au 
pais  d'environ ,  et  fist  mettre  en  sa  main  ladicte  ville 
d' Angiers  et  autres  terres  et  seigneuries  qui  estoient 
et  appartenoient  au  Roy  de  Cécile  pour  aucunes 
causes  qui  à  ce  le  meurent  :  et  au  gouvernement  et 
administration  desdites  seigneuries  et  terres  y  fut  mis 
et  commis  maistre  Guillaume  de  Cerisay  greffier  civil 
de  la  Court  de  parlement.  Et  après  le  Roy  retourna 
pardeversle  paysdeBeausse  à  Chartres  et  en  Gastinois, 
au  bois  Maies -Herbes  et  autres  lieux  voisins  où  il 
séjourna  par  certaine  longue  espace  de  temps,  en 
chassant  et  prenant  bestes  sauvages,  comme  cerfs, 
sangliers,  et  autres  bestes  dont  il  trouva  largement.  Et 
pour  raison  de  la  grant  quantité  des  bestes  qui  y  furent 
trouvées  ayma  fort  ledit  pays.  Combien  que  en  autres 
choses  il  est  maigre  pays,  sec,  inutile  et  de  petite  valeur, 
et  puis  s'en  partit  le  Roy,  et  sen  ala  au  pont  de  Cha- 
moys  où  aussi  il  demoura  par  certain  temps  et  jusques 
au  jeudy  sixiesme  jour  d'octobre  audit  an  i474  qu  il 
s'en  partit,  étala  jusques  à  Montereau  où  foultDyonne. 
Et  audit  pont  de  Chamois  demoura  mondit  seigneur 
de  Beaujeu,  par  devers  lequel  s'en  aloient  par  chas- 
cun  jour  les  gens  du  grant  conseil  en  l'absence  du  Roy. 

En  ce  temps  le  duc  de  Bourgongne  qui  s'en  estoit 
party  de  ses  pays  pour  aler  faire  guerre  aux  Alemans, 
ala  en  Alemaigne  tenir  et  mettre  le  siège  devant  la 
ville  de  Nuz ,  qui  est  une  bonne  ville  près  de  Coulon- 
gne  sur  le  Rhin,  où  il  séjourna  bien  longuement  tenant 
le  siège  illec  devant  avecques  toute  son  armée  et  artil- 
lerie. Audit  temps  furent  envoyez  en  Bretaigne  am- 
bassadeurs de  par  le  Roy  ;  c'est  assavoir  monseigneur 
i3.  39 

le  chancellier  Phelippe  des  Essars  et  aujtres.  Et  au  re- 
tour de  ladicte  ambassade  revint  et  retourna  dudict 
Bretaigne  messire  Pierre  de  Moi  villier  jadis  chancelier, 
qui  s'en  estoit  aie  avec  feu  monseigneur  de  Guyenne , 
et  depuis  son  trespas  s'en  estoit  retraict  audit  pais  de 
Bretaigne.  En  ce  temps  les  gens  tenans  le  party  dudict 
de  Bourgongne,  nonobstant  ladicte  trêve  prindrent  la 
cité  de  Verdun  en  Lorraine ,  dont  le  R.oy  estoit  sei- 
gneur et  gardien.  Et  pour  la  ravoir  le  Roy  envoya  trois 
cens  lances  et  quatre  mil  francs-archiers  qui  estoient 
accompaignez  du  seigneur  de  Craon  et  autres.  Audict 
temps  aussi  lesdicts  Bourguignons  prindrent  par  em- 
blée une  ville  au  pais  de  Nivernois  nommée  Molins 
en  Gibers  où  pareillement  le  Roy  envoya  des  gens  de 
guerre  et  de  son  artillerie.  Et  ne  différa  point  ledit  de 
Bourgongne  que  par  ses  pays  et  de  son  party  nonob- 
stant icelle  trêve  de  tous) ours  faire  maux  et  persécuter 
les  gens  serviteurs,  villes  et  subjects  du  Roy. 

En  iceluy  temps  Edoiïart  roy  d'Angleterre  envoya 
ses  heraulx  par  devers  le  Roy  le  sommer  de  luy  rendre 
et  bailler  les  duchez  de  Guyenne  et  de  Normendie  qu'il 
disoit  à  luy  appartenir,  ou  que  en  son  reffus  il  luy  feroit 
guerre,  ausquels  heraulx  fut  faicte  et  rendue  response. 
Et  par  iceulx  le  Roy  envoya  audit  Edoùart  le  plus 
beau  courcier  qu'il  eut  en  son  escurie,  et  depuis  ce  le 
Roy  luy  envoya  encores  par  Jean  de  Laislier  mares- 
chai  de  ses  logis  un  asne,  ung  loup,  et  ung  sanglier , 
et  à  tant  s'en  retournèrent  lesdits  heraulx  en  leur- 
dict  pays  par  devers  leur  Roy.  Au  mois  de  novembre 
le  Roy  vint  par  devers  Paris ,  et  fut  logé  à  Ablon  sur 
Seine,  depuis  au  bois  de  Yinciennes,  à  Haubervil- 
hr  et  aultres  lieux,  et  puis  d'illec  se  desloga  et  ala 

en  la  France  soy  loger  en  ung  hos^el  appartenant  à 
maistre  Dreux  Budé  audiencier  ,  nommé  le  Bois  le 
Conte,  et  messeigneurs  de  Lyon,  deBeaujeu,  et  autres 
seigneurs  suivans  le  P\oy  se  logèrent  à  Mictry  en 
Fiance.  Et  puis  se  desloga  le  Roy  et  ala  avec  les  sei- 
gneurs devant  dits  à  Chasteau  Thierry,  où  il  demoura 
certaine  espace  de  temps,  et  jusques  environ  le  dou- 
ziesme  jour  de  décembre  qu'il  retourna  à  Paris  et  y 
fist  son  Noël ,  et  fut  le  Roy  au  service  la  veille  de 
Noël  en  l'église  Nostre  Dame  de  Paris.  Le  landemain 
de  Noël  qui  estoit  le  jour  sainct  Estienne,  le  Roy  eut 
des  nouvelles  que  les  Anglois  estoient  en  armes  en 
grant  nombre  sur  mer,  et  estoient  vers  les  parties  du 
mont  Sainct  Michel.  Et  incontinant  fist  monter  à  che- 
val et  envoyer  en  Normendie  les  archiers  par  luy  mis 
sus  de  sa  nouvelle  garde,  nommée  la  garde  de  mon- 
seigneur le  Daulphin. 

En  ce  temps  le  Roy  eut  des  nouvelles  de  son  armée 
qu'il  avoit  envoyée  en  Arragon,  et  comment  ses  gens 
avoient  prins  une  place  prés  de  Parpignan  nommée 
Gonne,  dedens  laquelle  y  estoient  aucuns  gentils- 
hommes et  habitans  d'icelle  ville  de  Parpignan  que  on 
voulut  faire  mourir  comme  traistres ,  mais  on  différa 
pour  ce  qu'ils  promirent  dedens  ung  temps  qu'ils  nom- 
mèrent, de  faire  réduire  et  mettre  en  l'obeyssance  du 
Roy  ladicte  ville  de  Parpignan ,  laquelle  chose  ils  ne 
firent  point  dedens  le  temps  qu'ils  avoient  promis,  par 
quoy  en  furent  aucuns  d'eulx  décapitez.  Et  entre  les 
aultres  y  eut  ung  nommé  Bernard  de  Douis,  qui  eust 
le  col  couppé.  Et  bien  tost  après  fut  fait  appoincternent 
entre  le  Roy  et  lesdits  d' Arragon ,  par  lequel  la  conté 
de  Roussillon  fut  de  rechicf  remise  en  la  main  du  Roy. 

20. 

Au  mois  de  janvier  i|74>  advint  que  aulcuns  lar- 
rons bourguignons  sans  maistre  ne  adveu,  se  mirent 
sur  les  champs  et  vindrent  courir  es  pays  du  Roy  et 
jusques  près  de  Compiengne,  où  ils  prindrent  et  tuè- 
rent gens,  et  puis  voulurent  ediffier  une  place  pour 
eulx  retraire  pre's  de  Roye,  nommée  Arson,  où  ils 
amenèrent  grant  quantité  de  pionniers.  Et  quant  le 
Roy  en  eut  ouy  les  nouvelles  il  manda  aux  garnisons 
d'Amiens,  Beauvais,  et  aultres  lieux,  avec  la  com- 
paignie  du  grant  maistre,  et  aussi  des  arbalestriers  et 
archiers  de  Paris  et  aultres  de  ladicte  ville,  que  messire 
Robert  Destouteville  prevost  de  Paris  conduisoit, 
qu'ils  allassent  destruire  lesdits  Bourguignons  et  place, 
mais  incontinent  qu'ils  en  oyrent  la  nouvelle  ils  dé- 
semparèrent tout,  et  s'enfuirent  comme  paillars  qu'ils 
estoient. 

Audit  mois  de  janvier  i474>  advint  que  ung  franc 
archier  de  Meudon  prés  Paris  estoit  prisonnier  es  pri- 
sons de  Chastellet,  pour  occasion  de  plusieurs  larre- 
cins  qu'il  avoit  faictes  en  divers  lieux,  et  mesmement 
en  l'église  duditMeudon.  Et  pour  lesdits  cas  et  comme 
sacrilège,  fut  condempné  à  estre  pendu  et  estranglé  au 
gibet  de  Paris  nommé  Montfaulcon ,  dont  il  appella  en 
la  court  de  Parlement,  où  il  fut  mené  pour  discuter 
de  son  appel  :  par  laquelle  court  et  par  son  arrest  fut 
ledit  franc  archier  declairé  avoir  mal  appelle  et  bien 
jugié  par  le  prevost  de  Paris,  par  devers  lequel  fut 
renvoyé  pour  exécuter  sa  sentence.  En  ce  mesme  jour 
fut  remonstré  au  Roy  par  les  médecins  et  cirurgiens 
de  ladite  ville  que  plusieurs  et  diverses  personnes 
estoient  fort  travaillez  et  molestez  de  la  pierre,  co- 
licque,  passion,  et  maladie  du  costé,  dont  pareille- 

ment  avoit  été  fort  molesté  ledit  franc  archier.  Et  que 
aussi  desdictes  maladies  estoit  lors  fort  malade  mon- 
seigneur du  Bochaige,  et  qu'il  seroit  fort  requis  de  veoir 
les  lieux  où  lesdites  maladies  sont  concrees  dedens  les 
corps  humains ,  laquelle  chose  ne  povoit  mieulx  estre 
sceuë  que  inciser  le  corps  d'ung  homme'vivant,  ce  qui 
povoit  bien  estre  fait  en  la  personne  d'icelluy  franc 
archier,  qui  aussi  bien  estoit  prest  de  souffrir  mort, 
laquelle  ouverture  et  incision  fut  faicte  au  corps  dudit 
franc  archier,  et  dedens  icelluy  quis  (0  et  regardé  le 
lieu  desdictes  maladies.  Et  après  qu'ils  eurent  esté 
veuës  fut  recousu,  et  ses  entrailles  remises  dedens.  Et 
fut  par  l'ordonnance  du  Roy  fait  très-bien  penser,   et 
tellement  que  dedens  quinze  jours  après  il  fut  bien 
guery,  et  eut  remission  de  ses  cas  sans  despens,  et  si 
luy  fut  donné  avecques  ce  argent. 

En  ce  temps  le  vingt  huictiesme  jour  dudict  mois  de 
janvier,  le  Roy  ayant  singulière  affection  aux  saincts 
fais  et  grans  vertus  de  sainct  Charlemaigne,  voulut  et 
ordonna  que  ledit  vingt-huictiesme  jour  feust  faicte  et 
solempnisee  la  feste  dudit  saint  Charlemaigne,  laquelle 
chose  fut  faite  et  solempnisee  en  la  ville  de  Paris,  etla- 
dicte  feste  gardée  comme  le  dimenche,  et  ordonné  que 
d'oresnavant  par  chascun  an  ladicte  feste  seroit  faicte 
ledit  vingt-huictiesme  jour  de  janvier.  Au  mois  defeb-* 
vrier  ensuivant  furent  les  Alemans  de  dedens  la  ville 
de  Nux  avitaillez  par  ceulx  de  la  ville  de  Coulongne 
sur  le  Rhin,  et  aultres  Alemans  de  la  partie  de  l'empe- 
reur d'Alemaigne,  nonobstant  le  duc  de  Bourgongne 
qui  passé  a  long  temps  estoit  demouré  tenant  le  siège 
devant  ladicte  ville  de  Nux,  et  qui  avoit  fait  arriver  plu~ 

(0  Quis  :  de  querere  ,  chercher. 

sieurs  navires  pour  cuider  empescher  que  ledit  avitail- 
leinent  ne  vint  en  icelle  ville,  mais  nonobstant  toute 
sa  puissance  et  armée  vint  et  entra  ledit  avitaillement 
en  ladicte  ville.  Et  furent  toutes  les  navires  du  dit  duc 
rompues  et  mises  en  pièces  dedens  la  rivière  du  Rhin , 
et  morts  plus'  de  six  à  sept  mil  Bourguignons  estans 
dedens  iceulx  navires.  Et  auparavant  avoient  eu  et 
souffert  lesdits  Bourguignons  de  grans  pertes  et  maux 
par  lesdicts  de  Nux. 

Au  mois  de  mars  ensuivant  pour  ce  que  lesdicts 
Bourguignons  des  parties  de  Flandres,  Picardie,  et 
aussi  de  ceulx  estans  par  ledit  duc  de  Bourgongne 
logez  à  Roye,  Peronne,  Montdidier  et  aultres  places 
tenans  son  party,  estoient  venus  courir  es  pays  et  sur 
les  subjectsduRoy.  Et  en  iceuxprins  plusieurs  prison- 
niers, vivres  et  biens,  et  menez  en  leurs  places  contre 
la  trêve  faicte  entre  le  Roy  et  luy ,  se  mirent  aux 
champs  plusieurs  des  compaignies  de  l'ordonnance  du 
Boy  estans  es  garnisons  d'Amiens,  Beauvais,  Sainct 
Quentin,  et  aultres  lieux,  jusques  au  nombre  de 
quatre  cens  lances,  et  autres  populaires  qui  pareille- 
ment alerent  courir  sur  lesdits  Bourguignons,  et  jus- 
ques dedens  les  faulxbourgs  d'Arras,  où  ils  couchèrent 
une  nuit  entière.  Et  illec  au  moyen  de  certaine  grande 
quantité  de  vents,  fleaulx  et  autres  ostils,  dont  les 
gens  du  Roy  avoient  mené  grant  nombre  avec  eulx 
en  charrettes  et  chariots,  fut  batu  tout  le  grain  estant 
et  trouvé  es  grandies  dudit  pays  de  Bourgongne  et 
Picardie.  Et  icelluy  avec  autres  bestail,  gens  prison- 
niers, et  utencilles,  fait  amener  et  conduire  par  Salle- 
%art  et  autres  capitaines  dedens  lesdites  villes  d'Amiens 
et  Beauvais.  Durant  le  temps  le  Roy  ne  bougea  de  Paris, 

et  y  fist  son  karesme ,  faisant  grant  chiere ,  et  s'y  trouva 
sain  et  bien  disposé  comme  il  clisoit. 

Audit  moys  de  mars,  advint  à  Paris  que  ung  jeune 
fils  brigandinier,  qui  avoit  este'  nourry  en  partie  par 
ung  poissonnier  d'eau è'  doulce  de  ladicte  ville  nommé 
Jehan  Pensait,  meu  de  maulvais  couraige  et  trahison, 
sçaichant  que  leditPensart  avoit  grant  argent  qui  estoit 
venu  et  yssu  de  la  vente  du  poisson  qu'il  avoit  vendu 
durant  le  karesme ,  et  dont  il  devoit  la  plus  part  à  plu- 
sieurs seigneurs  et  aultres  notables  hommes  qui  luy 
avoient  vendu  le  poisson  de  la  pesche  de  leurs  estangs, 
et  lequel  argent  ledit  brigandinier  avoit  veu ,  et  le  lieu 
où  icelluy  Pensait  le  mettoit,  vint  et  entra  de  nuit  en 
l'hostel  dudit  Pcnsart ,  et  après  la  minuit  passée  vint 
ouvrir  l'uys  dudit  Pensait  à  trois  Eseossois  qu'il  avoit 
illec  fait  venir  pour  avoir  ledit  argent  et  desrober  ledit 
Pensart,  dont  l'ung  desquels  Eseossois  estoit  nommé 
Mortemer,  dit  Lescuier,  et  l'un  des  aultres  Thomas 
Le  Clerc,  lesquels  Eseossois  par  le  moyen  dudit  bri- 
gandinier crochetèrent ,  prindrent  et  emportèrent  ledit 
argent  montant  en  somme  deux  mil  cinq  cens  livres 
tournois.  Et  pour  lequel  recouvrer  fut  fait  bien  grant 
diligence,  tellement  que  ledit  jour  dudit  desrobement 
fut  ledit  brigandinier  trouvé  tenant  franchise  aux  Car- 
mes de  ladicte  ville  de  Paris,  duquel  lieu  il  fut  tire 
hors  et  apporté  au  Chastellet  de  Paris ,  pource  qu'au 
moyen  des  fers  dont  il  estoit  enferré  il  ne  pouvoit  aler. 

Et  illec  il  confessa  que  lesdits  Eseossois  avoient  eu 
tout  ledit  argent ,  pourquoy  fut  fait  grant  diligence 
de  le  recouvrer,  et  eust  esté  ledit  Mortemer  prins  et 
fait  amener  audit  Chastellet,  par  l'ordonnance  de 
maistre  Phelippes  du  Four  se  n'eussent  esté  deux  au- 

Çres  Escossois  de  la  garde  du  Roy  qui  vouldrent  tuer 
ledit  maistre  Phelippes  et  ses  sergens ,  et  firent  es- 
chapper  ledit  Mortemer.  Et  depuis  fut  ledit  Thomas 
Le  Clerc  trouvé  tenant  franchise  dedens  l'église  Saincte 
Katerine  du  Val  des  Escollïers ,  qui  illec  fut  prins  à 
grant  port  d'armes  qu'il  fîst  contre  les  gens  dudit 
monseigneur  le  prevost  de  Paris ,  dont  il  blessa  plu- 
sieurs, et  à  la  fin  après  qu'il  eust  receu  plusieurs  playes 
fut  amené  esdictes  prisons ,  pu  il  confessa  ledit  larre- 
cin,  à  cause  de  quoy«fut  rendue  partie  de  ladicte 
somme  qu'il  avojt  mussée  prés  de  Sainct  Estienne 
çles  Grez.  Et  pour  ledit  cas  et  aultres ,  par  mondit  sei- 
gneur le  prevost  de  Paris,  eu  sur  ce  opinion  et  délibé- 
ration de  saiges,  fut  condemné  à  estre  pendu  et  es- 
tranglé  au  gibet  de  Paris ,  dont  il  appella-  Et  depuis 
fut  ledit  appel  vmdé  par  la  court  de  parlement ,  et 
renvoyé  audit  monseigneur  le  prevost  pour  exécuter 
sa  sentence,  laquelle  fut  mise  à  exécution  le  jeudy 
seiziesme  jour  dudit  mois  de  mars  l'an  i474>  pour 
veoir  laquelle  gent  furent  jusques  audict  gibet  sire 
Denis  Hesselin ,  maistre  Jehan  de  Ruel  comme  com- 
mis par  maistre  Pierre  de  Ladehors  à  l'exercice  de 
l'office  de  lieutenant  criminel,  pour  occasion  de  la 
maladie  dudit  de  Ladehors. 

Audit  temps  fut  la  ville  de  Parpignan  mise  et  re~ 
duicte  en  l'obeyssance  du  Rpy,  et  s'en  alerent  ceulx  de 
dedens  qui  s'en  voulurent  aler,  eulx  et  leurs  biens  saufs, 
fors  que  l'artillerie  qui  dedens  estoit,  qui  demoura  au 
Roy,  laquelle  estoit  moult  belle  et  de  grant  valuer. 

